
AUTORIAUS ŽODIS 


Rakto į Senąjį Testamentą yra trys dalys: Sandora 
ir Mesijas, Pranašai ir Karaliai, Tiltai ar Sienos? Ši tre- 
čioji — baigminė Rakto dalis — Tiltai ar Sienos? Joje 
nagrinėjama Sandoros bendrija ir tikėjimo istorija nuo 
Izraelio tremties Babilonijoje VI a. prieš Kristų iki Se- 
nojo Testamento užsklandos su Jėzaus Nazariečio veikla 
— Mesijo atėjimu I kristiniame amžiuje. 

Potremtiniame laikotarpyje Sandoros bendrijos gy- 
venime reiškėsi du poreikiai: išlikti savitai ir tarnauti 
visuotiniam Dievo užmojui. Pasaulinės imperijos — Per- 
sija, Graikija ir Roma — kūrė vieną pasaulį. Nenuosta- 
bu, kad Sandoros bendrija ieškojo saugumo savo savitu- 
mui, statydama aplink save sienas, ir drįso svajoti apie 
visuotinę — visą pasaulį ir visas tautas apimančią — 
Dievo karalystę, statydama tiltus. 

Sandoros bendrija — tikėjimas susidūrė akis į akį su 
istorine buitimi, nuo kurios pabėgti nebuvo įmanoma. 
Istorinė buitis yra arena, kur išbandoma tikėjimo viltis 
ateitimi, karas, kuriam nėra paliaubų. Stengiantis išlikti 
savitai, Sandoros bendrijai reikėjo sienų, o stengiantis 
tarnauti visuotiniam Dievo užmojui, — Sandoros bendri- 
jai reikėjo tiltų. Potremtinė istorinė buitis atvėrė tikėjimą 
ateities svajonei. 

Svajonė, didesnė ar mažesnė, lydi pavienį žmogų ir 
tautas. Siekiai ir galimybės kelia nerimą. Svajonė nu- 
skaidrina gyvenimą ir suteikia paspirtį kasdienoje. Sva- 

jone žmogus yra gražūs. Žmogus be svajonės — ne žmo- 
gus, tauta be ateities vilties — ne tauta. Būdinga, kad 
potremtiniame laikotarpyje Sandoros bendrijoje kunigas 
reiškėsi vadu, išminčius, — mokytoju, o pranašas — sva- 
jotoju, apokaliptiku, baigminės Dievo karalystės prane- 
šėju. Visi trys dalinosi su Sandoros bendrija Dievo — 
Kūrėjo Svajone pasauliui ir žmonijai. 

Nūdienis pasaulis — Vakarai, Rytai ir Trečiasis — 
giliai jaučia ir išgyvena istorinę žmogaus ir tautų dilemą 
— saugoti savitumą ir gyventi “vieno pasaulio“ svajone 
— regme. Sienas ir tiltus tarp asmenų ir tautų nūdien 
liudija mūsų tautos nerimas ir kančia. 

Pirmosios dvi Rakto dalys susilaukė daug dėmesio 
mūsų visuomenėje. Teigiami aprašai spaudoje, asmeniški 
laiškai ir žodžiai buvo gausūs. Antroji Rakto dalis Prana- 
šai ir Karaliai buvo atžymėta JAV Lietuvių Bendruome- 
nės Kultūros Tarybos religinės literatūros premija IV 
Premijų šventėje Detroite. Dėmesys Rakiui yra teigiamas 
poveikis Šv. Rašto pažinimui. Kun. dr. Juozas Prunskis 
buvo premijos mecenatas. Esu labai dėkingas, nes jūsų 
dėka mūsų visuomenė susidomi iki šiol mažai pažinta 
tikėjimo Knyga — Senuoju Testamentu. 

Didelė autoriaus padėka priklauso trečiosios Rakto 
dalies leidimo talkininkams. Lituanisto Petro Balčiūno 
įnašas liečia jos kalbinį veidą. Jis padarė veikalą patrauk- 
lų skaitytojui, o patį autorių pajėgesnį lietuviškai rašyti. 
Mūsų kūrybingasis Paulius Jurkus praturtino veikalą sa- 
vo įžvalgiomis vinjetėmis. Ir šią veikalo dalį patraukliai 
apipavidalino išradingoji ses. Onutė Mikailaitė. Nekalto 


Marijos Prasidėjimo seserų spaustuvė — vedėja ses. M. 
Apolinara Urnikaitė ir personalas — ses. M. Consolata 
Paplauskaitė su Vytautu Abromaičių — kantriu meistriš- 


kumu paruošė veikalą kelionei pas skaitytoją. Eiklioji 
“Krikščionio Gyvenime" administratoriaus pareigas ei- 

nanti Ona Žalionytė padėjo veikalui iškeliauti pas skai- 
tytoją. Trūkumai ir spragos, nors ir neplanuoti, priklauso 
autoriui. Stengtasi būti atsakomingam šiuolaikiniam Sv. 
Rašto pažinimui ir prieinamam skaitytojui. 

Su baigmine Rakto dalimi norisi garsiai pagalvoti — 
prisiminti asmenis ir aplinkybes, padėjusius ruošti visą 
Raktą į Šv. Raštą. Menu studijų pabaigą Romoje 1951 
metais. Popiežiškosios šv. Kazimiero kolegijos Dvasios 
Tėvas prel. dr. Vytautas Balčiūnas pakartotinai kėlė min- 
tį jaunųjų kunigų ratelyje rūpintis religine raštija lietuvių 
kalba. Jis buvo šios minties pradininkas ir puoselėtojas. 
Apvaizda išskirstė jaunuosius kunigus po Europos ir Ame- 
rikos žemynus. Religine raštija lietuvių kalba nebuvo į- 
manoma rūpintis. Tik prel. Balčiūnas su saujele kitų pra- 
dininkų savo minties neatsisakė. II Vatikano Susirinkimo 
padrąsinti, 1967 metais jie nustebino lietuviškąją visuo- 
menę savo sukurtos “Krikščionio Gyvenime" knygų lei- 
dyklos pirmuoju leidiniu II Vatikano Susirinkimo doku- 
mentai, I dalis. Prel. Balčiūnui vadovaujant, mintis buvo 
įgyvendinta: “Krikščionio Gyvenime" knygų serijos leidi- 
niai rikiavosi vienas po kito. Kone tuo pačiu metu Apvaiz- 
da davė mūsų išeivijai jauną dvasios milžiną — daug ža- 
dantį vysk. Pranciškų Brazį. Tai buvo nuostabus asmuo. 
Jis sielojosi dėl mūsų tautos dabarties ir ateities. Nesu- 
prantami Dievo keliai! Nūdien dedame prieš jo vardą 
A.A. Tačiau nors ir trumpu laiku, bet daug padarė. Ir 
mane jis “atvertė". Vysk. Brazio sielojimasis ir planai, 
esu tikras, palietė daugelį. 1973 metais buvau pakviestas 
paskaitos skaityti Lietuvių Katalikų Mokslo Akademijos 
suvažiavime Bostone, MA. Paskaita buvo apie “ Naująjį 
Testamentą ir mitą“. Teologijos sekcijoje, kuriai vadova- 
vo prel. Balčiūnas, dalyvavo ir nemarus mirtingasis kun. 
prof. S. Yla. Pirmusyk gyvenime kalbėjau lietuviškai 
apie Šv. Raštą! Buvau “silpnas ir virpantis iš baimės"? 

(1 Kor2,3). Tačiau kun. Yla ne tik teigiamai vertino 
paskaitą, bet ir apie ją kalbėjo dr. Juozui Girniui, tuome- 
tiniam “ Aidų" redaktoriui. Netrukus gavau laišką iš dr. 
Gimiaus su pasiūlymu paskaitą paskelbti “ Aiduose". Tais 
pačiais 1973 metais kartu su kurso draugais švenčiau 
25-erių Kunigystės šventimų sukaktį pas kun. dr. Juozą 
Grabį, St. Bridget parapijos kleboną Watervliet, NY. Su- 
sieiakomė kone visi kurso draugai. Trūko tik prel. dr. S. 
Žilio. Žinoma, dabar jau sunkūs ir svarūs! Sambūrio 
proga kilo klausimas: Kuo galėtume atžymėti savo 25-erių 
Kunigystės metų sukaktį? Prel. Balčiūno kadaise kelta 
mintis praturtinti religinę raštiją lietuvių kalba tapo tik- 
roviška. Kurso draugai davė man įgaliojimą sėsti prie 
darbo ir paruošti knygą apie Naująjį Testamentą, pasiža- 
dėdami padengti išleidimo išlaidas. Rakto į Naująjį Tes- 
tamentą pirmoji dalis Bendrija — Sąjūdis buvo išspaus- 
dinta 1978 metais. Su Rakto į Senąjį Testamentą trečiąja 
dalimi Tiltai ar Sienos? baigiamas Raktas į visą ŠV. Raštą. 

Pabaigęs Rakto į Šv. Raštą rašymą, skaitau su giles- 
niu pomėgiu II Vatikano Susirinkimo žodžius: “Šventasis 
Raštas slepia savyje Dievo žodį; kadangi įkvėptas, jis 
tikrai yra Dievo žodis. Todėl šventųjų skaitinių studijos 
yra tarsi teologijos siela. Šventasis Raštas taip pat gaivi- 
na ir šventai brandina žodžio tarnybą. . . Šventasis Susi- 
rinkimas karštai ir pabrėžtinai ragina... visus krikščio- 
nis, .. dažnai skaityti Šventąjį Rašią ir tuo būdu įsigyti 
"kilnaus Viešpaties Jėzaus Kristaus pažinimo? (Fil 3,8). 
"Juk nepažinti Šventojo Rašto reiškia nepažinti Kristaus' ** 
(Dogminė konstitucija “Dieviškasis Apreiškimas“, VI, 


24.25). 


Manhattan College 
Šv. Kazimiero šventė 

SKAITYTOJO ŽODIS 


II Vatikano Susirinkimo dogminė konstitucija apie 
Bendriją (III,28) nusako, kokia yra kunigų misija Bend- 
rijoje. Štai kaip ten yra grindžiami jų darbai ir parei- 
gos: “Jie tiki tai, ką Viešpaties įstatyme mąstydami 
skaito; moko, ką tiki; vykdo gyvenime tai, ką moko". 

Tai nuostabiai tinka prelato dr. Vytauto Balčiūno 
kunigystei apibūdinti. Savo kasdieninėje maldoje rytui 
brėkštant, skaitydamas ir apmąstydamas dienos Liturgijos 
pateikiamus Šv. Rašto ir Bendrijos Tėvų bei Mokytojų 
žodžius, jis grindžia apaštalavimo darbą giliu tikėjimu, 
didžia pagarba ir džiaugsmingai viltinga nuotaika. 

Dar studijuodamas seminarijoje Lietuvoje, jis įsijun- 
gė į “tomistų" būrelį, kurio tikslas buvo padėti vienas 
kitam siekti krikščioniškojo tobulumo ir įtakoti aplinką. 
Jis ypač domėjosi lietuvių katalikiškos dvasios augimu 
bei brendimu ir todėl įsijungė į “Gyvosios Dvasios" są- 
jūdį, kurio tikslas buvo dinamiškas tikėjimo skleidimas. 

Tai jį parengė gaiviu dvasios vadu miesto mokyklų 
vaikams, krikščionims darbininkams, katalikėms mote- 
rims ir kaliniams, su kuriais jis darbavosi, žengdamas 
pirmuosius kunigo žingsnius. Ypatingai tai prisidėjo prie 
sėkmingos jo — dvasios vadovo — veiklos su akademiniu 
jaunimu, susitelkusiu po “ Ateities" vėliava, kai jis buvo 
gimnazijos kapelionas. 

Jis visada domėjosi tikėjimo, liturgijos bei jiems 
artimų mokslų pažanga bei plėtote. Tuo jis domisi ir šian- 
dien, stebėdamas viską, kas tobulina asmenį, ugdo indi- 
vidą ir padeda apvaldyti aplinką. Ne tik žmogaus sielai, 

jo dvasiai reikia ugdymosi, bet ir kūno lavybos yra būti- 
nos visiškam subrendimui: sveikame kūne, sveika siela. 
Prelatas visada domėjosi sportu, į jį jungėsi ir šiandien 
dar tebesijungia, kiek amžius ir laikas leidžia. 

Tai jį padarė labai prieinamą, nuoširdžiai supran- 
tantį visus ir atjaučiantį dvasios tėvą. Būdamas dar jau- 
nas jis buvo paskirtas dvasios tėvo pareigoms į Kauno 
Tarpdiocezinę kunigų seminariją. Karo išblokštas iš tėvų 
žemės, jis ir vėl buvo paskirtas eiti tokias pat dvasinio 
gyvenimo vadovo pareigas ką tik įkurtoje Pontifikalinėje 
Šv. Kazimiero Kolegijoje Romoje. 

Pirmasis 20 klierikų būrelis, įskaitant ir vėliau at- 
vykusius studentus, ypač turėjo laimės semtis jo dinamiš- 
kos nuotaikos tikėjimo ir kartu pažinti Bendrijoje nuolat 
rusenančią Gyvąją Dvasią. Jei pirmieji 20 klierikų visi 
iki vieno tapo kunigais ir net vėliau nenubyrėjo, tai ne- 
buvo be prelato Vytauto Balčiūno nuopelno. Jo tėviški 
patarimai, rūpestingas mokymas ir maldinga liturginė 
Dievo meilės dvasia buvo atrama ir užtikrinimas sunkio- 
se valandose. 

Romoje ir jis pats tęsė savo studijas. Kiekvienas nau- 
jas pozityvus reiškinys ar sąjūdis Bendrijos gyvenime jo 
buvo pastebėtas, su juo buvo supažindinti klierikai bei 
kiti Kolegijos auklėtiniai. 

Prelatas ir toliau vystė ir gvildeno Gyvosios Dvasios 
mintis, aiškino apie Belgijos Žosistų veiklą, supažindino 
su Italijos Focolare būrelių gyvenimo būdu. Tuomet gi- 
męs ir greitai plintąs “Geresnio Pasaulio" sąjūdis įnešė 
daug naujos dvasios. Sąlytis su gyvastinga ano meto “ Pax 
Romana“ akademinio jaunimo veikla prisidėjo ypač prie 
supratimo, kaip tikėjimas veikia visuomeninį gyvenimą. 
Tuo pat metu pradėjo augti susidomėjimas dvasinio gy- 
venimo mokslu, kaip garsiojo domininkono t. Garigu-La- 
granžo Angelikumo universitete šeštadieninės paskaitos; 

naujai įsteigtieji Dvasinės teologijos institutai, Pasaulie- 
čių apaštalavimo kongresai buvo tik viena iš daugelio 
kitų katalikiškojo tikėjimo dinamikos apraiškų. Visa tai, 
prelatui Balčiūnui tinkamai nušviečiant, turtino visų Ko- 
legijos auklėtinių dvasią. 

Būdamas arti įvairių šventųjų vietovių bei juos al- 
skleidžiančių šaltinių, — ypač tų šventųjų, kurių kanoni- 
zacijos tuo metu vyko Romoje, — Prelatas pasinaudojo 
šiais gyvais pavyzdžiaais tikėjimo skelbimui pagyvinti. 
Jo iniciatyva pasiaukota Marijai pagal šv. Liudviką Grin- 
jon de Monfortą, įsijungta į Švenčiausios Širdies Kunigų 
Apaštalavimo sąjungą kasdienei tobulėjimo praktikai pa- 
laikyti, atgaivintas ir “tomistų"? būrelis, nors ir nebesi- 
vadinęs tuo vardu, bet vistiek skatinęs damiai ugdyti 
dvasinį ir intelektualinį gyvenimą. 

Išvykęs iš Romos, prelatas Balčiūnas ir toliau tebe- 
tęsia savo darbą. Jis vis jieško geresnio, aiškiau išreikšto 
ir stipriau gyvenimą paveikiančio tikėjimo. J. A. V-bėse 
jis ėmėsi milžiniško darbo — leisti “Krikščionio Gy- 
venime“ knygų seriją ir jai lėšų telkti. Jis prisidėjo prie 
Sekmadienių ir dabar prie Šiokiadienių mišiolėlių pa- 
ruošimo. Savo sukauptus dvasios turtus jis ypač dosniai 
perduoda kitiems, vesdamas rekolekcijas ir susikaupimo 
dienas pasauliečiams, vienuolėms, vienuoliams ir kuni- 
gams. Tuo tikslu jis yra beveik pusę pasaulio apkeliavęs. 

Tegu jo jau 5l-ri turtingos apaštalinės veiklos me- 
tai nelieka užmiršti, bet būna įamžinti ne tik šiuo vienu 
“K.G." tomu, kuris jo buvusių auklėtinių jam dedikuo- 
jamas, bet taip pat ir visa šių knygų serija. 

Romos Pontifikalinės Šv. Kazimiero Kolegijos auk- 
lėtiniai yra Jums, Prelate, amžinai dėkingi. Ad multos 
annos! 

Kolegijos auklėtinių vardu 
Kun. Juozas Grabys 

Šv. Kazimiero, Lietuvos Šventojo, 

500 metų sukakčiai paminėti 

trečiąją dalį — 

šią Senojo Testamento Rakto 

Tiltai ar Sienos? — 

Popiežiškosios šv. Kazimiero kolegijos Romoje 
alumnai 

su nuoširdžia pagarba ir giliu dėkingumu 
skiria 

Prel. dr. Vytautui Balčiūnui — 

kunigų Kunigui 

ilgamečiam Kolegijos Dvasios Tėvui 
Auksinio Kunigystės jubiliejaus proga. 


I SKYRIUS 


TREMTIS IR 
TIKĖJIMO 
KRAITIS 


Mes ausimis savo esam girdėję, o Dieve, 
byloja mums protėviai mūsų, 
kokius nuostabius darbus jų dienomis 
esi daręs, 
dienomis garbingos senovės. 
Ko dėlei miegi? Viešpatie, kelkis! 
Pabuski! Neleisk amžinai mums 
paniekintiems būti! 
Kodėl vis slepi savo veidą? 
Kodėl užmiršai mūsų priespaudą, skurdą? 
(Ps 43/44,2.24-25) 


Tikėjimo istorija Senajame Testamente remiasi 
dviem Dievo darbais: išvedimu iš Egipto ir pažadu Do- 
vydui. Sandora ir Mesijas yra dvi tikėjimo istorijos gijos. 
Dievas dusyk ypatingu būdu įsijungė į Izraelio — San- 


doros bendrijos istoriją. Abu Dievo darbai turėjo likiminę 


Skaitymai iš Šv. Rašto: 
Pr 1,1-2,4a; 9,1-17; 17; 23 
Iš 6; 25-31; 35-40. 
Kun 17-26. 
Visi skaitiniai yra iš Kunigiškojo autoriaus šaltinio (P). 

reikšmę. Izraeliečių istorijos vingiai — kilimai ir puoli- 
mai — vedė į vis gilesnę ir gilesnę Dievo darbų įžvalgą 
ir sąlygojo įkvėptųjų autorių raštus. Jahvistas, Elohistas, 
Deuteronominis istorikas ir pranašai liudija Sandoros 
bendrijos pastangas įsiminti tikėjimo kraitį istorijos vin- 
giuose.' Tremtis Babilonijoje? vedė Sandoros bendriją į 
dar gilesnį Dievo darbų supratimą ir likiminės gyvenimo 
prasmės bei laimės išraišką. 


GYVENIMAS TREMTYJE 


Tremtis išblaško tautas ir neišvengiamai sužlugdo 
žmonių buitį, siekius ir viltis ateičiai. Ir izraeliečiai — 
Sandoros bendrija buvo išsklaidyta, — žmonių buitis, sie- 
kiai ir viltys ateičiai išžarstyti. 

Ezechielis, pranašas tremtyje, svajojo apie izraelie- 
čių karalysčių — pietinių ir šiaurinių giminių susijungi- 
mą (Ez37,15-28). Tačiau ši pranašo svajonė netapo tik- 
rove. Šiaurinių giminių — Izraelio atliekos, — ilgainiui 
pavadintos samariečiais, ir pietinių giminių — Judo ka- 
ralystės likučiai tapo piktais varžovais Palestinoje. Anot 
Naujojo Testamento, buvo sakoma, kad “žydai nebendrau- 
ja su samariečiais“ (Jn 4,9). Mat judėjai — žydai, nau- 
dodami Izraelio vardą ne politine, bet religine prasme, 
tvirtino, kad tik jie yra tikrasis /zraelis — Sandoros Tauta. 

Žodis judaizmas naudojamas paženklinti judėjų, ar- 
ba žydų, religiją, išreikštą Babilonijos tremtyje. Sandoros 
tikėjimo įžvalgos tremties sąlygomis prasiveržė nauja ir 
įtaigia išraiška. 

Tremtis taurina bendrijinį žmogaus jausmą. Mat vie- 
nišumas atskleidžia žmogui jo trapumą ir atveria jį arti- 


1 Žr. Rakto į Senąjį Testamentą, I-II. 
2Žr. Rakto į Senąjį Testamentą, II, p. 445-481. 

mui. Nenuostabu, kad išvietintų izraeliečių bendrijinis 
jausmas ne tik nebuvo tremties sąlygų užglušintas, bet 
tapo tremtyje gyvesnis ir gilesnis. Tiesa, izraeliečių trem- 
tyje nebejungė į viena atsidavimas savo valstybei — ka- 
ralystei. Tremties vienišume jie pradėjo labiau nuvokti, 
negu bet kada savo istorijoje, kad jie turi bendrą atmintį 
— praeitį ir bendrą kraitį — tikėjimą. Tremtiniai, be- 
laukdami šviesos iš Dievo tremtyje, rėmėsi Tora — Mo- 
kymu apie likiminį Įvykį ir Sandorą. Jie su uolia aistra 
puolė mokytis tikėjimo kraičio, gilintis į jo reikšmę ir 
užrašyti jį ateities kartoms. Savaime aišku, ne visi trem- 
tiniai buvo paruošti šiam uždaviniui. Senovės Rytuose 
buvo įprasta, kad kunigai žinotų tikėjimo kraitį atminti- 
nai. Izraeliečių kunigai atsinešė į tremtį tikėjimo kraitį ne 
tik savo atminties saugykloje, bet ir šventuosius Raštus 
savo tremtinių maišuose. Tikėjimo kraitis juos vienijo, 
jungė, skaidrino jų tremties dalią ir atodūsius. Izraeliečiai 
jau buvo įpratę laukti tikėjimo paaiškinimo iš savo kuni- 
gų. Tikėjimo aiškinime ypatingą vaidmenį turėjo kuni- 
gijos grupė — levitai, Levio (Levi) giminės palikuoniai, 
iš kurios buvo kilęs pats Mozė.* Prieš tremtį Babilonijoje 
levitai buvo žemesnio rango kunigija Jeruzalės Šventyklos 


3Žr. B.T. Dahlberg, “Levi", The Interpreter's Dictionary of the 
Bible, kurį redagavo G.A. Buttrick et al. (Nashville, TN: Abingdon Press, 
1962), III, p. 115-116; R. Abba, “Priests and Levites“, ten pat, p. 876-889. 
Kunigystė šventraštinėje savimonėje atspindi Izraelio — Sandoros bendrijos 
ryšį su Dievu, Bendrijos šventumas, reikalingas Dievo užmojo tarnyboje, 
išreiškiamas kunigyste. Užtat kunigija buvo laikoma Sandoros tarpininke, 
Potremtiniame judaizmo laikotarpyje, atstatytos Šventyklos tarnyboje, 
sutinkama trejopa pavaldumo sąranga pamaldų poreikiuose: Vyriausias 
kunigas, kunigai ir levitai. Taigi eina kalba apie tris skirtingus kunigijos 
rangus. Kiekvienas jų turėjo savo pareigas ir teises. Vienas iš levitų užda- 
vinių buvo mokyti ir aiškinti Torą — Mozės Įstatymą (žr. Neh 8,7.9; 2 Kr 
17,7-9 35,3). Graikiškasis Septuaginta Senojo Testamento vertimas vieną 
Penkiagnygės knygų vadina Kunigų knyga. 

tarnyboje. Daugumas jų buvo kunigai-mokytojai (2 Kr 
15,3; 17,9; 35,3).* Jų pareiga buvo atsidėti Toros —San- 
doros įpareigojimų mokymui. Mat jų pažinimas sąlygojo 
Dievo garbinimą ir klusnumą jam. Jošijo reformos metu 
levitai — kunigai-mokytojai dalinai prarado savo įtaką, 
nes Jeruzalės Šventyklos kunigija užėmė Sandoros įparei- 
gojimų mokymo pirmaujančią vietą? Tačiau levitai ne- 
buvo visiškai išstumti iš gyvenimo. Atrodo, kad ir jie 
reiškėsi Jeruzalės Šventykloje. O tremtyje levitai — ku- 
nigai-mokytojai savo domesiu ir atsidėjimu tikėjimo krai- 
čiui pralenkė Šventyklos kunigiją. 


Tikėjimo kraičio puoselėtojai. Tremties laikotarpis 
buvo izraeliečių atgimimo ir tikėjimo kraičio puoselėjimo 
metas. Domesys tikėjimo kraičiui, religiniam Izraelio pa- 
likimui, telkėsi šviežia atida ir gyvu pasišventimu. Įkvėpti 
redaktoriai “paruošė spaudai" pranašų knygas ir istorinę 
Sandoros raštiją. Jie buvo bevardžiai tikėjimo kraičio 
puoselėtojai. Šiuolaikinis Šv. Rašto moksliškas tyrinėji- 
mas dažnokai praeina pro juos tylomis. Tačiau jų vaid- 
muo buvo reikšmingas. Tikėjimo kraičio jie nedarkė. 
Aiškindami šventąjį palikimą, jie kreipė dėmesį į jo svar- 
bą savo amžiui. Mat tikėjimo kraitis jiems nebuvo pra- 
eities atliekos, skirtos muziejui, bet dabarties iššūkis, 
kuriuo Dievas kreipiasi į tremtinių kartą. 

Įkvėptųjų tikėjimo kraičio redaktorių — “ruošėjų 
spaudai“ — poslinki, atrodo, lydi mesijinė pranašystė 
Amoso knygos užsklandoje. Am 9,11-12 skaitinyje pra- 
našaujama apie “sugriautos Dovydo palapinės“ atstaty- 
mą. Nuoseklu daryti išvadą, kad pranašystė kilo tuo me- 


4Žr. Rakto UI, p. 343-345. 
5 Žr. Rakto II, p. 362-363. 

tu, kai Babilonijos tremtyje“ Dovydo dinastija jau buvo 
sugriuvusi. Am 9,12 skaitinyje užsimenama, kad Izraelis 
paveldės “Edomo likutį“. Ir čia nuvokiama vėlesnės 
izraeliečių kartos apmaudas dėl nekaimyniško Edomo 
elgesio po Jeruzalės sunaikinimo.  Edomiečiai užgrobė 
Judo karalystės žemes. Aiškėja, kad pranašų raštai buvo 
skaitomi ir aiškinami šviesoje įvykių, kurie lydėjo trem- 
tinius Babilonijoje. Mat įvykiai įtaigiai rodė, kad prana- 
šų žodis iš Dievo yra patvirtintas. Tuo pačiu pranašų 
žodžiai iš Dievo davė tremtiniams ir ateities vilties pa- 
grindą. 

Tremtyje buvo baigta užrašyti Deuteronominė isto- 
rija." Ji buvo pradėta rašyti dar prieš Jeruzalės sugriovi- 
mą 587 metais. Atrodo, kad pirmoji Deuteronominės is- 
torijos laida yra datuotina prieš pat Jošijo žuvimą Me- 
gido perėjoje — 609 metais. Pirmoji laida, atrodo, bai- 
gėsi gerojo karaliaus Jošijo pagyrimu (2 Kar 23,25). 
Deuteronominis istorikas vargu būtų gyręs karalių po jo 
tragiškos mirties, nes tuo būtų paneigęs savo teologinį 
požiūrį, kad Jahvė visuomet atlygina klusnumą sėkme ir 
gerove. Mat pagal ikvėptojo istoriko mastą, Jošijas buvo 
klusnumo pavyzdys. Pirmoji Deuteronominės istorijos 
laida negalėjo būti užsklęsta dabartine 2 Karalių knygos 


6 Žr. P. J. King, “Amos" veikale The Jerome Biblical Commentary, 
kurį redagavo R.E. Brown, J. A. Fitzmyer, R.E. Murphy (Englewood 
Cliffs, NJ: Prentice-Hall, 1968) 14:27-28, Toliau šis veikalas bus cituoja- 
Mas santrumpa JBC. Egzegetai nesutaria, kas yra tikrasis Am 9,8-15 skai- 
tinio autorius: pranašas Amosas ar vėlesnis knygos redaktorius. Tačiau 
Am 9,11-12 skaitinys turi aiškų ryšį su tremtimi ar ankstyvu potremtiniu 
laikotarpiu. Todėl galima kalbėti apie įkvėptą vėlesnį priedą: Amoso žo- 
džio Dievo vardu aiškinimą tremtinių kartai, 

"Ją sudaro Ankstyvieji pranašai, t.y. Jozuės, Teisėjų, 1-2 Samuelio ir 
1-2 Karalių knygos. Deuteronomine istorija vadinama dėl to, kad jyvkių 
Prasmę aiškina pagal Deuteronominį teologijos požiūrį: klusnumas veda i 
gerovę, o neklusnumas baigiasi bėda. Deuteronominis teologijos požiūris 
vyrauja Pakartoto Įstatymo knygoje. 

užsklanda apie Jehoiachino — tremtinio karaliaus palei- 
dimą iš kalėjimo Babilone ir 561 metais pagerbimą ka- 
rališkajame babiloniečių dvare (žr. 2 Kar 25,27-30). Už- 
sklandos turinys liudija, kad paskutiniai 2 Karalių skyriai 
—Deuteronominės istorijos pabaiga — tremties metu“ 
buvo pridurti prie pirmosios laidos. 

Įkvėptasis Deuteronominės istorijos autorius kreipė- 
si į visą izraeliečių tautą tremtyje. Jis laiko savaime su- 
prantama, kad Sandoros bendrija yra politinė karalystė, 
sujungta į viena su dovydiškuoju karaliumi, su centru 
Jeruzalės Šventykloje. Tačiau jau pirmaisiais tremties 
metais pranašas Ezechielis, vienas iš Sventyklos tremtinių 

- kunigų, buvo skleidęs skirtingą Sandoros bendrijos sam- 
pratą. Tiesa, ir Ezechielis ateities regmėje nuvokė “kara- 
lišką vadą“ (Ez 44,3), tačiau tvirtino, kad Izraelis savo 
esme bus “kunigiška karalystė" (Iš 19,6), religinė bend- 
rija, vadovaujama “[kunigo1l Zadoko sūnų" (Ez 44,15). 
Kunigo Zadoko (Zadok)sūnūs buvo Jeruzalės kunigija. 
Ji didžiavosi savo tiesiogine kilme iš Aarono (Ez 44,13- 
15) ir Jeruzalės Šventyklos priežiūra nuo Saliamono am- 
žiaus. Pranašo Ezechielio požiūrį puoselėjo ir kiti trem- 
tiniai-kunigai. Tai buvo itin ryšku po antrosios tremties 
bangos, sekusios visišką Šventyklos sunaikinimą 587 
metais.“ 


Kunigiškasis tikėjimo kraitis (P). Senojo Testamen- 
to kunigija turėjo savitą Izraelio — Sandoros bendrijos 
istorijos sampratą. Ji yra užrašyta Penkiaknygėje — Pra- 


8 Labai galima, kad tai įvyko apie 550 m. prieš Kristų. Žr. F. M. 
Cross, “The Themes of the Book of Kings and the Structure of the Deu- 
teronomistic History“ veikale Cenaanite Myth and Hebrew Epic (Cam- 
bridge, MA: Harvard University Press, 1973), p. 274-289. 

9 Žr. Rakto II, p. 421-426. 

džios, Išėjimo, Kunigų ir Skaičių knygose“? Atskyrus 
Penkiaknygėje Jahvisto (J) ir Elohisto (E) pasakojimus 
ir nukirpus Pakartoto Įstaiymo (D) knygą, lieka medžia- 
ga, kuri priklauso Kunigiškajam tikėjimo kraičiui. Pen- 
kiaknygės tyrinėtojai šią medžiagą ženklina raide “P**.1! 

Penkiaknygės įkvėpimo istorija ir kai kurie jos rašy- 
tiniai šaltiniai — Jahvistas, Elohistas ir Deuteronomistas 
— jau yra mums pažįstami.'* Ir apie Kunigų šaltinį — 
Kunigiškąjį Penkiaknygės autorių daug kur užsiminta. 
Dabar svarbu išsamiau susipažinti su šiuo įkvėptuoju au- 
toriumi. 

Kadaise buvo manyta, kad Kunigiškasis tikėjimo 
kraitis (P) yra seniausia Penkiaknygės dalis. Kiti rašy- 
tiniai Penkiaknygės šaltiniai — Jahvistinis ir Elohistinis 
— buvo laikomi lyg mūryte įmūryti į Kunigiškojo auto- 
riaus medžiagą. Ši pažiūra pasirodė ne vispusiškai pa- 
kankama. Mat Kunigų šaltinis (P), stiliumi ir teologine 
galvosena, atspindi tremties ar net potremtinę Sandoros 
bendriją./* Todėl reikia daryti skirtumą Kunigų šaltinyje 
tarp paties tikėjimo kraičio ir įžvalgos į tikėjimo kraitį. 


10 Žr. Rakto I, p. 55. Taip pat E.H. Maly, “Introduction to the 
Pentateuch", JBC 1:17. 

1! Raidė “P" Kunigiškajam tikėjimo kraičiui paženklinti turi ryšį 
su vokiečių kalbos žodžiu Priester, nes yra pirmoji šio žodžio raidė. Pen. 
kiaknygės tyrinėjime vokiečių mokslininkai turėjo didelį vaidmenį. Jų nau- 
doti ženklai tapo tarptautinio ir tarptikybinio Penkiaknygės tyrinėjimo 
priemone. Žr. Rakto I, p. 54. 

12 Žr. Rakto LII. 

1š Du apžvalginiai veikalai padeda susipažinti su šiuolaikine Penkių- 
knygės tyrinėjimo padėtimi: R. E. Clements, “Pentateuchal Problems“ vei- 
kale Tradition and Interpretation, kurį redagavo G. W Anderson (Oxford: 
Clarendon Press, 1979), p. 96-124 ir B.S. Childs, Introduction to the Oid 
Testament as Scripture (Philadelphia, PA: Fortress Press, 1979), p. 109- 
135. Y. Kaufman, žydų Šv. Rašto mokslininkas, teigia, kad visa Penkia- 
knygė yra prieštremtinė knyga. Žr. The Religion of Israel (Chicago, TL: 
University of Chicago Press, 1960). 

Sandoros bendrija yra jos istorija, nes suvokė save isto- 
rine būtimi. Per istorinius vingius, būdama ant lūžių ir 
pervartų kurpalio, platėjo ir gilėjo jos istorinė savimonė. 
Buvimas namie — savame krašte ir buvimas svetur — 
tremtyje turi skirtingus poreikius. Tremtis ir apiplėšė ir 
praturtino Sandoros bendrijos savimonę. Tremtiniai, 
stengdamiesi suvokti kur eiti, jautė būtinumą pažinti, iš 
kur jie buvo atėję. 

Mums čia gali daug įžvalgos duoti mūsų tautos pa- 
tirtis. Mat nesiremti tuo, kas buvo, nei tuo, kas bus, bet 
remtis tik tuo, kas madinga ar ko norima, daro žmogų 
paklydėlį — istorijos klajoklį. 

Judo karalystės tremtiniai netapo istorijos klajok- 
liais, nes ryžosi sudabartinti tikėjimo kraitį tremtyje. Ti- 
kėjimo kraitis buvo tremties sklaidos inkaras. Dėl to jie 
pajėgė svajoti apie geresnį rytojų. Rytojaus viltis su šak- 
nimis praeityje reiškėsi būsimuoju laiku. Būsimasis lai- 
kas yra priemonė vilčiai išsireikšti. Tai liudija įkvėptasis 
Kunigiškasis Penkiaknygės autorius. Jam rūpi mokyti 
praeities tikėjimo kraitį tremtinių kartai į Dievo ateitį į- 
jungti. Kunigų šaltinio turinį sudaro pasakojimas apie 
Sandoros tikėjimą. 

Kunigiškasis Penkiaknygės pasakojimas savo kilme 
priklauso Mozės — Išėjimo iš Egipto ir Sinajaus Sando- 
ros amžiui. Jo įkvėptajam autoriui rūpi ne tik perduoti 
žinias apie praeitį, bet ir įteisinti vėlesnę Jeruzalės ku- 
nigijos Sandoros sampratą, požiūrius ir poreikius. Tai pa- 
daroma susiejant Jeruzalės kunigiją su įvykiais prie Si- 
najaus kalno. Pasakojimu perduodama daug istoriniu 
duomenų iš praeities. Kartu parodoma, kad tikėjimo krai- 
tis, puoselėtas istorinėje Mozės amžiaus ir Giminių lygos 
patirtyje, buvo saugomas Jeruzalės Šventykloje. Aiškėja, 
kad užrašymo metas nebūtinai turi rodyti pasakojimo 
turinio amžių. 

Užrašydamas Šventyklos kunigijos tikėjimo kraitį, 
Kunigiškasis tremties autorius naudojosi kunigų kraičiu, 
puoselėtu Šventykloje. Pavyzdžiu galime imti Kunigų kny- 
gos Šventumo teisyną (Kun 17-26). Ši Penkiaknygės dalis 
vadinama Šventumo teisynu dėl to, kad jame nuolat kar- 
tojamas iššūkis Sandoros bendrijai būti šventa Tauta, — 
taip šventa, kaip pat Dievas yra šventas. Tuo pačiu iš- 
šūkiu švyti apeiginiai potvarkiai ir doros isakymai (Kun 
20,1-27). Šventumo teisynas yra kunigiškoji Tora — Mo- 
kymas, t.y. Sandoros tikėjimo ir įpareigojimų paaiški- 
nimas, 

Kun 19 skaitinys raiškiai ir įtaigiai susumuoja Šven- 
tumo teisyną. Vienas šio skaitinio įsakymas yra cituoja- 
mas Naujajame Testamente kaip antro svarbumo Dievo 
įsakymas: 


Nekeršyk savo tautiečiams 
tr užmiršk jų nuoskaudas. 
Mylėk savo artimą Ltautietįl 
kaip pats save. 

Aš esu Jahvė! (Kun 19,18).* 


Šventumo teisyno užrašymo data nesiduoda lengvai 
nustatoma. Domesys šventumui liudija pranašo Ezechie- 
lio įtaką, o dažnas raginimas rinktis tai, kas gera, ir veng- 
ti to, kas bloga, primena Deuteronomisto stilių (pvz. Kun 
19,33-37). Labai galima, kad Šventumo teisynas buvo už- 
rašytas dar Jeruzalėje prieš pat Judo karalystės žlugimą. 
Kaip jau dažnai minėta, jis yra kur kas senesnio turinio, 
nes perduoda Sandoros bendrijos kraitį. 


14 Žr. Mt 5,43. Luko evangelijoj yra Jėzaus palyginimas apie Gerajį 
samarietį (Lk 10,25-37). Į klausimą “Kas yra mano artimas?" Jėzus atsako 
palyginimu, kuris moko, jog artimas nėra vien tik tautietis, bet kiekvienas 
žmogus bėdoje. 

Kunigiškojo tikėjimo kraičio turinys ir išraiška ne- 
siriboja viena Sandoros bendrijos karta. Jis atspindi dau- 
gelį Sandoros kartų ir jų pasiangas perimti tikėjimo tu- 
rinį istorijos raidoje. Pavyzdžiu galime imti šiuolaikinį 
Bendrijos mišiolą ir Sakramentų apeigas. Nūdien nau- 
dojamų knygų turinio ir išraiškos šaknys yra istorinėje 
Jėzaus Kristaus tarnyboje. Panašiai ir Kunigiškojo 
Penkiaknygės kraičio turinys ir išraiška atspindi ilgą 
perdavimo istoriją. Tai itin ryšku daugumoje nurodymų 
kunigijai antroje Išėjimo knygos dalyje (Iš 25-31; 35-40), 
visoje Kunigų knygoje ir iš dalies Skaičių knygoje. Ku- 
nigiškasis tikėjimo kraitis ištremtiesiems Jeruzalės kuni- 
gams buvo po ranka. Jo išraiška iš dalies žodinė bei ra- 
šytinė ir turinys dalinai iš senovės bei iš vėlesnės pra- 
eities. 


PENKIAKNYGĖ BAIGIAMA RAŠYTI 


Penkiaknygė buvo užbaigta rašyti ir redaguoti Babi- 
lonijos tremtyje. Sandoros tikėjimas tuo metu jautėsi ap- 
gulos padėtyje. Ši padėtis buvo ne tik kunigiškosios To- 
ros užrašymo, bet ir Penkiaknygės užbaigimo fonas. 

Kunigiškoji Tora žėri įsitikinimu, kad Sandoros 
bendrija turi būti šventa, atskirta nuo tautų ir nesuteršta, 
nes Jahvė — Sandoros Dievas yra šventas. Šis požiūris 
padeda suprasti apeiginį ir teisinį tyrumą puoselėjančius 
potvarkius. Norima padėti tremtiniams įsiminti, kad jie 
turi laukti grįžimo į Jeruzalę, kur jie vėl švęs Jahve — 
Sandoros Dievą Šventyklos liturgija. Todėl Kunigiškasis 
autorius padažo visą tikėjimo istoriją liturginių poreikiu. 
Likiminiu Išėjimu iš Egipto kadaise bėgliai tapo Jahvę 
— Sandoros Dievą garbinančia liturgine bendrija —"adat 
Jisra'el (Iš 12,3), nauju Dievo kūriniu. Šis istorinis šven- 
tos Tautos kūrimas yra ženklus idealas vienišiems tremti- 
niams. 

Kunigiškojo autoriaus įnašas. Keturių rašytinių šal- 
tinių — Jahvistinio (J), Elohistinio (E), Deuteronomis- 
tinio (D) ir Kunigiškojo (P) — tyrinėjimas padeda su- 
prasti Senojo Testamento istorijos ilgaamžį Apreiškimą. 
Kunigiškojo autoriaus įnašas į Penkiaknygės rašymo is- 
toriją yra baigminis. 

Sandoros bendrijos tikėjimas, būdamas glaudžiame 
ryšyje su gyvenimu, „reiškėsi gyvenimiškai. Jis buvo reik- 
lus ir gyvenimo bei istorijos vingiuose reiškėsi įžvalga į 
Dievo užmojį ir veiklą. Visi keturi Dievo įkvėpti ir už- 
rašyti Penkiaknygės šaltiniai liudija prieškristinėje išga- 
nymo istorijoje gyvą ir gyvenimišką pokalbį tarp Dievo 
ir žmonijos./" Apie Jahvistą, Elohistą ir Deuteronomistą 
išsamiai parašyta pirmoje ir antroje Rakto dalyje. Dabar 
pasidomėkime įkvėptuoju Kunigiškuoju autoriumi. 

Kunigiškasis autorius savo įkvėptąjį rašinį sukūrė ne 
iš nieko. Jo amžiuje Sandoros bendrija jau turėjo net 
keletą rašytų pasakojimų apie tikėjimo istoriją. Turimi 
pasakojimai jau rišo į teminę jungtį vingiuotą ir šakotą 
izraeliečių kelionę per istoriją. Senasis tikėjimo epas — 
šiaurinis “E" ir pietinis “J? — tikėjimo pasakojimo va- 
riantai — jau buvo suaustas į vieną pasakojimą: JE. Jah- 
vistinė išganymo istorija turėjo jame pirmumą. 18 Šių dvie- 
jų tikėjimo pasakojimų suaudimas į viena įvyko po Šiau- 
rinės karalystės — Izraelio žlugimo (721 m. pr. Kr.). 
Kunigiškasis autorius buvo ir Penkiaknygės redaktorius, 
nes savo tikėjimo istorijai praturtinti naudojosi suaustuo- 
ju tikėjimo pasakojimu. Atrodo, vadovavosi įsitikinimu, 
kad, sudabartindamas tikėjimo kraitį, jis tremties sąlygo- 
mis padeda tremtinių kartai perimti tikėjimo kraitį. Pa- 


—————— 


19 žr. E.H. Maly, “Introduction to the Pentateuch“, JBC 1:17-25. 
16 Žr. Rakto II, p. 39-40. 

vyzdžiui, savo pasakojimą apie Kūrimą (Pr 1,1-2,4a) jis 
papildė pasakojimais iš senojo tikėjimo epo (JE) apie 
Rojų ir Nuodėmę — prarastą Rojų (Pr 2,4b-3,24), savo 
pasakojimą apie Tvaną jis praturtino medžiaga iš senojo 
tikėjimo epo (žr. Pr 6-9), o pasakojimui apie Dievo san- 
dorą su Abraomu (Pr 17) jis rado Abraomo pašaukimo 
įvadą ir pažado aprašą —senojo tikėjimo epe (Pr 12-16). 
Vadinasi, įkvėptasis Penkiaknygės redaktorius norėjo pa- 
teikti tikėjimo istoriją kaip išsamų baigminį pasakojimą. 
Todėl jis ir pradeda su pasaulio kūrimu “ Pradžioje"? (žr. 
Pr 1,1) ir pabaigia su Izraelio — liturginės bendrijos su- 
kūrimu prie Sinajaus kalno (žr. Iš 19,3-6). 

Kunigiškojo autoriaus tikėjimo istoriją nūdien skai- 
tome keturiose Penkiaknygės dalyse: Pradžios, Išėjimo, 
Kunigų ir Skaičių knygose. Vėliau prie Penkiaknygės bu- 
vo prijungta Pakartoto Įstatymo knyga, nes ir ji aprašo 
likiminį tikėjimo amžių, kuris baigėsi su Mozės mirtimi.'? 


17 Žr. Rakto II, p. 86-91. 

18 Žr. P. F. Ellis, The Men and the Message of the Old Testament 
(Collegeville, MN: Liturgical Press, 1976) p. 58-72. 

19 Pakartoto Įstatymo knyga duoda teologinį požiūrį Deuteronomi- 
nei istorijai, kuri apima Jozuės, Teisėjų, 1-2 Samuelio, 1-2 Karalių khygas. 
Deuteronominė įtaka nėra jaučiama prieš Pakartoto Įstotymo knygą. 
Todėl Kunigiškojo redaktoriaus knyga yra iš tikrųjų Keturknygė, arba 
Tetrateuchas: Pradžios-Išėjimo-Kunigų-Skaičių knygos. Keturknygę reikia 
skirti nuo Deuteronominės istorijos: Pakartoto Įstatymo-Jozuės-Teisėjų-1-2 
Samuelio-1-2 Karalių knygų junginio. Šią įžvalgą nepriklausomai vienas 
nuo kito puoselėjo du mokslininkai: skandinavas I. Engnell, Rigorous 
Scrutiny: Critical Essays on the Old Testament (Nashville, "TN: Vander- 
bilt University Press, 1969) ir vokietis M. Noth, Ūberlieferungsgeschicht- 
liche Studien (Halle: Niemeyer, 1943), I. Išsamiau apie šią pažiūrą rašo 
amerikietis F.M. Cross, “The Priestly Work“ veikale Cenaanite Myth and 
Hebrew Epic, p. 293-295. Pravartu skirti du būdvardžius: “deuteronominį" 
ir “deuteronomistinį". “Deuteronominis" yra tolygus Pakartoto [statymo 
knygos šerdžiai, o “Deuteronomistinis" turi ryšį su Deuteronomine istorija, 
— Jozuės, Teisėjų, 1-2 Samuelio ir 1-2 Karalių knygų junginiu. 

Prijungus Pakartoto Įstatymo knygą, Sandoros bendrija 
turėjo nūdien skaitomą Penkiaknygę. 


Penkiaknygės užrašymas brėžinyje?“ Tikėjimo krai- 
tis buvo perduotas dvejopu būdu: žodžiu ir raštu. Perda- 
vimą sąlygojo Sandoros bendrijos istorija: Giminių lygos 
poreikiai ir Jungtinės bei Padalintos karalystės politiniai 
veiksniai. Brėžinyje brūkšnelių linija pažymi žodinį tikė- 
jimo kraitį, o vientisas brūkšnys — tikėjimo kraičio per- 
davimą raštu. Svarbu aikreipti dėmesį į tai, kad visos 
tikėjimo kraičio gijos turi ištaką likiminiuose praeities 
įvykiuose ir rutuliojasi lygiagrečiai, sąlygojamos bend- 
rijinių poreikių ir politinių veiksnių istorijos raidoje. II- 
gainiui jos buvo suaustos į tikėjimo kraičio audeklą Ku- 
nigiškajame Penkiaknygės leidinyje. 

Penkiaknygės įkvėpimas turi bendrijinį pobūdį ir 
apima daug įkvėptų autorių ir redaktorių. 


———- 


20 Žr. B.V. Anderson, Understanding the Old Testament (Engle- 
wood Cliffs, NJ: Prentice-Hall, 31975), p. 424. 

KUNIGIšKASIS POŽIŪRIS PENKIAKNYGĖJE 


Kunigų šaltinį Penkiaknygėje yra lengva atpažinti, 
nes jis rodo didelį dėmesį kunigijos poreikiams ir apeigi- 
niam Dievo garbinimui. Be to, tikslinga savimonė atspin- 
di kunigišką galvoseną. Nuoseklu Kunigiškojo autoriaus 
požiūrį pavadinti liturginiu pomėgiu. Jis švyti šventimo 
— Kūrėjo garbinimo nuotaika. Pasaulis čia yra Visatos 
katedra, o žmogus yra kviečiamas garbinti Dievą — Vi- 
satos Kūrėją. 

Šv. Raštas, apčiuopiamiau sakant, jo autoriai ir 
skaitytojai yra žmonės, kurie klausosi ir girdi. Klausymo 
ir girdėjimo polinkiui čia yra pajungtas ir rašymas. Tai 
labai ryšku Kunigiškojo autoriaus raštuose. Jis yra kuni- 
giškai santūrus ir gyvenimo patirties pravėdintas. Skai- 
tydamas jo įnašą Penkiaknygėje, jautiesi orioje aplinkoje. 
Darnūs vaizdai ir brandūs religiniai įvaizdžiai, pašven- 
tinti šimtmetiniu naudojimu Dievo garbinimo pamaldose, 
sukuria iškilų Dievo šventumo ir didybės jausmą. Žino- 
ma, jo nepajus iš karto šiuolaikinis skaitytojas, nes jam 
tenka skverbtis per aukų aprašus, Padangtės bei alto- 
riaus detales ir išsamius potvarkius kunigijai ir pasau- 
liečiams. 

Kunigų knyga apima medžiagą, kuri buvo perimta 
iš kunigijos tikėjimo kraičio. Joje maža panašumo į mums 
įprastas Dievo garbinimo pamaldas. Kad ir tokia, visa 
Kunigų knyga liudija ilgaamžę Dievo garbinimo istoriją 
ir gyvybinės svarbos patirtį apie “ Artumą padangtėje“,— 
Sandoros Dievą Šventykloje. Mat įkvėptasis autorius nori 
padėti suvokti, kad visa istorija nuo pat pasaulio Kūrimo 
“Pradžios" (Pr 1,1) turi savo tikslą — Izraelio — San- 
doros bendrijos išrinkimą tarnauti Dievui ir jį garbinti. 
Izraelis čia suprantamas kaip surinkimas, t.y. religinė 
bendrija, kuri ir liudija Išėjimo įvykį — Dievo atpirki- 

mą ir pareiškia Kūrinijos pagarbą Kūrėjui“? Visas Izra- 
elio — Dievo surinkimo gyvenimas turėjo būti liturgija 
— tarnyba Dievui. Kunigiškasis Aarono ir jo “sūnų"""* 
palaiminimas surinktai bendrijai tarnauti Dievui buvo ir 
yra sutinkamas su pagarbia tyla, — jo klausomasi, ir jis 
girdimas: 


Telaimina ir tesaugo tave Jahvė: 
Tesišypso tau Jahvė savo veidu 

ir tebūnie tau malonus. 

Tepažvelgia į tave Jahvė visu veidu, 
ir *eduoda tau ramybę (Sk 6,24-26). 


Dievo užmojis istorijoje. Kunigiškasis autorius yra 
asmuo, kuris dalyvauja surinktoje tarnauti Dievui Sando- 
ros bendrijoje. Sandoros bendrija buvo sukurta per nuo- 
stabius Dievo darbus Išėjimo iš Egipto metu. Surinkta 
tarnauti Kūrėjui, Sandoros bendrija žiūri atgal į pačią 
pasaulio ir istorijos pradžią — Kūrimą. Nuo pat Kūrimo 
Dievas turi planą, kuris apreiškiamas per keturis, vienas 
kitą sekančius, laikotarpius. Kiekvienas laikotarpis turi 
sau būdingą teisių ir pareigų sąrangą. Kunigiškasis auto- 
rius, kaip ir Jahvistas, pradeda su hebrajų — Izraelio 
priešistore (Pr 1-11). Praturtinti ir papildyti savo pasa- 
kojimui jis pasinaudoja senuoju tikėjimo epu (JE), ku- 
ris prasideda Pradžios knyga ir baigiasi Skaičių knyga. 


I. NUO KŪRIMO IKI TVANO 


Pirmasis planingo Dievo užmojo laikotarpis prasi- 
dėjo su Kūrimu ir truko iki Nojaus. Šio laikotarpio esmi- 
nė šerdis yra pasakojimas apie pasaulio Kūrimą (Pr 1,1- 


21 Tai labai ryšku psalmėse. Žr. Ps 103/104. 
22 Jeruzalės kunigija buvo Aarono įpėdiniai per kunigą Zadoką 
(Zadok). 

2,4a). Pasakojimas papildo Jahvisto pasakojimą apie 
Rojų (Pr 2,4b-25). Savo iškiliu stiliumi ir turinio orumu 
jis yra vienas iš Šv. Rašto deimančiukų. Didingas ritmas 
ir skambūs refrenai liudija, kad pasakojimas ilgą laiką 
buvo naudotas Šventykloje. Čia jis būdavo iškilmingai at- 
pasakojamas. Ilgainiui jis buvo apipavidalintas nūdiene 
liturgine išraiška. Vadinasi, nors pasakojimas ir buvo už- 
rašytas tik Babilonijos tremtyje, bet jis atspindi ilgalaikį 
liturginį naudojimą ir švyti daugelio kartų tikėjimo įžval- 
ga“? Ir nūdien pasakojimo ritmingumas, kone poetiškai 
taupiu žodžiu, iššaukia lakų jausmą, nes prašnekina 
nuostabia Kūrinijos paslaptimi.** 


Ko moko pasakojimas apie Kūrimą? Kunigiškojo 
autoriaus pasakojimas apie pasaulio pradžią nemoksliš- 
kas. Moksliškai galvosenai net keista klausytis teigimo, 
kad Žemė buvo sukurta prieš Saulę, o šviesa prieš dan- 
gaus skliauto žiburius — Saulę, Mėnulį, žvaigždes. Ban- 
dymas derinti pasakojimą apie Kūrimą su šiuolaikinio 
mokslo įžvalgomis yra tik laiko gaišinimas. O bandymų 
derinti būta. Pavyzdžiu galima imti šešių Kūrimo dienų 
pavertimą šešiais geologiniais laikotarpiais ir teigimą, 
kad gyvūnų sukūrimas sekė evoliucinį modelį. Visatos 
samprata, kuri glūdi Kūrimo pasakojimo fone, yra pa- 
imta iš tuolaikinės kultūrinės aplinkos. Nenuostabu, kad 
ji yra perdėm skirtinga nuo šiuolaikinės Visatos sam- 
pratos. Visata Derlingojo pusmėnulio aplinkoje buvo lai- 


28Žr. R.H. Pfeiffer, Introduction to the Old Testament (New 
York, NY: Harper 8 Row, 1949), p. 190-196. 

24 Amerikietis astronautas, F. A. Borman, 1968 m. Kūčių vakarą, 
pirmusyk žmogui pasiekus Mėnulį, perskaitė per radiją pirmąsias dešimt 
Kūrimo pasakojimo eilutes milijonams žmonių Žemėje. Skaitymas sustabdė 
gatvėse judėjimą, nutildė triukšmą, nustebino... “Pradžioje Dievas sukūrė 
dangų ir žemę..." (Pr 1,1). 

koma triaukščių statiniu: “dangus aukštai, žemė apačioje 
ir vandenys po žeme“ (Ist 5,8).*? Pagal pasakojimą, Že- 
mė buvo sukurta, atskiriant “vandenis nuo vandenų"? dan- 
gaus skliautu ir sutvardant pirmykštį Vandenyną (Pr 1, 
6). Aišku, buvo galvojama, kad žmonijos pasaulį iš visų 
pusių supa grasūs vandenys. Todėl žmonijos pasaulis yva 
jų grėsmėje. Tik Dievo kūrėjiška jėga valdo grasiuosius 
vandenis.** 

Pradžios knygos pasaulio samprata yra daug kuo 
panaši į Babilonijos pasaulio sampratą, apie kurią skai- 
tome Enuma eliš. (Kai aukštybėse. ..) epe. Tačiau svarbu 
laikyti mintyje ir esminį skirtumą tarp jų. Pagal Enuma 
eliš epą pasaulis yra padarinys nuožmių grumtynių tarp 
dievo Marduko (Marduk) ir vandenų chaoso Tiamatos 
(Tiamat)?" Tuo tarpu Pradžios knygoje Kūrėjas nesigru- 
mia su chaosu, bet yra Visagalis. 

Kaip jau užsiminta, Kunigiškasis autorius nerašo 
mokslinio darbo apie pasaulio ir žmonijos pradžią. Jo 


25 Žr. Piešinį “Hebrajų. pasaulio samprata“. p. 37. 

26 Tai labai ryšku Tvano pasakojime (Pr 6-9). Žr. taip pat Job 38, 
8-11; Ps 103/104/,5-9. 

27 Žr. J.B. Pritchard (red.), Ancient Near Eastern Texts Relating 
to the Old Testament (Princeton, NJ: Princeton University Press, 31969), 
p. 60-72; A. Rubšys, Šv. Rašto kraštuose (Putnam, CT: Krikščionis Gyve- 
nime, 1982), p. 108-111; B. Vawter, On Genesis: A New Reading (Garden 
City, NY: Doubleday, 1979), p. 37-63; E. A. Speiser, Genesis (Anchor 
Bible 1; Garden City, NY: Doubleday, 1964), p. 3-13. Hebraiškasis žodis 
Tekom — Bedugnė yra tolygus babiloniškajam Tiamat. Pradžios knygos 
pasakojime apie Kūrimą aidi senovės pasaulio mitas. Apie Babilonijos mi- 
tologinę pasaulio sampratą taikliai rašo H. A. Frankfort et al, Before 
Philosophy. The Intellectual Adventure of Ancient Man (Baltimore, MD: 
Penguin, 1949). Įkvėptieji autoriai numitino savo kaimynų pasaulio sam- 
pratą. Žr. B. S. Childs, Myth and Reality in the Old Testament (Studies 
in Biblicai Theology, Nr. 27; Naperville, IL: Alec R. Allenson, 1960), 
p. 30-42; B. W. Anderson, Creation versus Chaos: The Reinterpretation of 
Mythical Symbolism in the Bible. (New York, NY: Association Press, 
1967), I skyrius. 

HEBRAJŲ PASAULIO SAMPRATA 


pasakojime reiškiasi tikėjimas. Taupia poetine išraiška 
jis kalba apie dalykus, kurie yra anapus žmogaus akira- 
čio — apie pasaulio pradžią ir darną, bet turi ir savo 
pagrindą — laisvą ir visagalę Kūrėjo valią (Job 38,4-7). 
Priešingai savo kaimynų kultūrai, kuri daugiadieviais 
mitais vaizdavo pačių dievų pradžią per grasių vandenų 
grumtynes, Kunigiškasis autorius teigia, kad Kūrėjas yra 
šventai anapus ir kad jis davė pradžią pasauliui “Pradžio- 
je“ (Pr 1,1).2* Nuo laisvos ir visagalės Kūrėjo valios pri- 
klauso visų kūrinių būtis. Padangės šlovina Dievą — Kū- 
rėją (Ps 18/19,1-7). Dievas nėra nei dalis pasanlio san- 
daroje, nei Kūrinijos raida. Anapusiškasis Kūrėjas savo 
visagalybė liečia, — kuria ir palaiko pasaulyje kiekvie- 
ną kūrinį. Anapusiškasis Kūrėjas yra pradžia ir gajumas 
kiekvieno kūrinio pasaulyje. Be jo Artumo pasaulis grįžtų 
į beprasmį chaosą. 


Kūrėjas ir pasaulio Kūrimas. Pr 1,1-2,4a skaitinys 
mums yra gerai žinomas. Dievas sutvėrė pasaulį per še- 
šias dienas, o septintą dieną ilsėjosi. Savaitės rėmai yra 
vaizdi priemonė mokyti, kad pasaulio Kūrėjas yra San- 
doros Dievas, o subatos šventimas — šventa Sandoros 
bendrijos pareiga. Dienos pasakojime suprantamos kaip 
įprasti 24 valandų laikotarpiai. Kūrimo darbai yra dve- 
Jopi: vienuose vyrauja atskyrimas, o kituose — puošimas. 
Skaitome, kad pirmąją Kūrimo dieną Dievas sukuria švie- 
są, — tamsa atskiriama nuo šviesos (Pr 1,3). Tamsa 
kelia žmogui baimę. Tremtis yra tamsa. Ji kėlė tremti- 
niams baimę. Nenuostabu, kad Kunigiškasis autorius 
moko, jog tamsa yra Kūrėjo apribota, — naktis turi ne- 
numaldomas vakaro ir ryto ribas (Pr 1,5). Antrąją Kū- 


28 Hebrajų kalba “BeRešit". Tanakas BeRešii vardu ženklina pirmą- 
ją Penkiaknygės dalį — Pradžios knygą. 


38 


rimo dieną Dievas sukuria standžią tvirtumą — dangaus 
skliautą. Grasūs chaoso vandenys atskiriami i vandenis 
viršuje — virš standžios tvirtumos ir vandenis apačioje. 
“Dievas pavadino tvirtumą dangumi“ (Pr 1,8). Vande- 
nų telkinys virš dangaus skliauto paaiškina lietaus, šlap- 
dribos ir sniego kilmę“? Tarp vandenų, esančių virš dan- 
gaus skliauto ir žemai, yra oras. Ir trečiąją Kūrimo dieną 
Dievas tęsia atskyrimo darbus. Šį kartą sausuma atskiria- 
ma nuo vandenų. Sausumą Dievas pavadina žeme (Pr 1, 
10). Aprašydamas atskyrimo darbus, Kunigiškasis aulo- 
rius nupiešia pojūčiams prieinamą pasaulį: vandenų tel- 
kinį virš dangaus skliauto, patį dangaus skliautą — tviv- 
tumą, orą po tvirtuma, vandenų telkinį žemai su žeme, 
kyšojančia iš vandenyno. 

Pirmosios trys Kūrimo dienos liudija visagalį Dievą, 
kuris savo įsakmiu žodžiu yra pasaulio Kūrėjas. Augme- 
nija sukuriama netiesioginiai per pačios žemės derlingą 
našumą. Tačiau žemės našumas, taip akivaizdus senovės 
žmogui, nekyla iš pačios žemės, bet iš Dievo. Todėl žemės 
derlingumo nereikia garbinti. Kunigiškasis autorius laiko 
augmeniją, kaip gyvūniją ir patį žmogų, gyvą (Pr 1,11- 
12). 

Antroji Kūrimo dienu trejukė apima puošimo dar- 
bus. Ketvirtąją Kūrimo dieną Dievas įrengia ir išpuošia 
dangaus skliautą. Puošimo darbai prasideda su dangaus 
skliauto šviesuliu — Saulės, Mėnulio ir žvaigždžių kūri- 
mu. Būdinga, kad Saulė ir Mėnulis nėra vadinami var- 
dais. Mat Saulė ir Mėnulis semitams buvo dievai. Todėl 
jų įvardinimas primintų pagonių dievus, kurių garbinimas 
kartkartėmis suvedžiojo ir izraeliečius (žr. 2 Kar 23,11). 
Be to, Saulė — Šemeš ir Mėnulis — Sin buvo Babilonijos 


29 Būdinga, kad hebraiškai vanduo yra vadinamas majim, o dangaus 
skliautas šamejim, t.y. “ten- [irgi vanduo". 

dievai. Nesunku atpažinti Kunigiškojo autoriaus taiklų 
norą parodyti, kad pagonys garbina Kūriniją, kurią izrae- 
liečių Dievas sukūrė savo įsakmiu žodžiu (Pr 1,14-19). 

Nėra abejonės, kad izraeliečiai laikė dangaus šviesu- 
lius šviesos šaltiniais. Tačiau pasakojime šviesa sukuria- 
ma pirmąją Kūrimo dieną, o Saulė ir Mėnulis tik ketvir- 
tąją. Todėl nuoseklu teigti, kad pasakojimas nėra moks- 
liškas, bet — tikėjimo pareiškimas apie pasaulio Kū- 
rėją. Pirmoji ir ketvirtoji Kūrimo dienos turi ryšį: pir- 
mąją dieną šviesa apriboja tamsą vakaro ir ryto riba, o 
ketvirtąją — dangaus šviesuliai pradeda tarnauti, atskir- 
dami dieną nuo nakties, pažymėdami metų laikus ir pa- 
skelbdami šventes (Pr 1,14-18). 

Penktąją Kūrimo dieną pasirodo dangaus sparnuo- 
čiai ir vandenų gyvūnai (Pr 1,20-22). Skaitytojas grąži- 
namas į antrąją Kūrimo dieną. Tada tvirtuma — dangaus 
skliautų pasaulis buvo padalintas į dvi sritis: orą ir van- 
denis. Dabar — penktąją Kūrimo dieną šios sritys gauna 
savo gyventojus: oras — paukščius, o vandenys — žuvis. 

eštąją Kūrimo dieną Dievas sukuria gyvūniją ir 
žmogų — vyrą ir moterį — žemei apgyventi. Šeštoji die- 
na siejama su trečiąja. Kūrimo pasakojimas rodo, kad 
įkvėptasis autorius yra menininkas“? Pirmoji Kūrimo 
dienų trejukė kalba apie atskyrimą, o antroji — apie 
puošimą. Ką Dievas atskiria pirmąją dieną — išpuošia 
ketvirtąją; ką jis atskiria antrąją — išpuošia penktąją; 
ką jis atskiria trečiąją — išpuošia šeštąją. Atskyrimo ir 
puošimo sugretinimai rodo, kad pasakojimas yra vaizdi 
tikėjimo poezija, o ne istorija. 

Kūrimo pasakojime yra ir daugiau poetišku bruožų. 
Išsireiškimai kartojasi lyg priedainiai dainoje: “Tebūnie 


30 Garsusis italų menininkas Michelangelo tai nuostabiai išryškina 
Vatikano Capella Sistina lubose. 

šviesa!" ir “Taip įvyko!" Dievas mato, kad gera. Tada 
jis pramena kūrinį vardu. Seka vakaras ir rytas, nauja 
diena.“' Kunigiškasis autorius yra iškilus teologas su poe- 
to įžvalga ir menininko širdimi. Kūrimo pasakojimas yra 
įdomus, patrauklus ir lengvai atsimenamas. Kūrėjo darbų 
sugretinimas ir tų pačių išsireiškimų pakartojimas daro 
jo pasakojimą lengvai prieinamą klausytojui. Savaitės rė- 
mai —šešios darbo dienos ir septyntadienis-subata — buvo 
izraeliečių darbo savaitė. Kunigiškasis autorius nori pa- 
mokyti savo tautiečius, kad ir jie turi ilsėtis subatos die- 
ną, kaip ir pats Dievas kad ilsėjosi.?? 

Aiškėja, kad Kunigiškojo autoriaus pasakojimas ne- 
moko mokslo, bet prašnekina tikėjimo išmintimi. Mokslas 
apšviečia žmogaus protą, o tikėjimo išmintis prašnekina 
visą žmogų, — protą ir širdį. Nenuostabu, kad pasakoji- 
mas ir nūdieniam skaitytojui atrodo gyvenimiškas. Įkvėp- 
tasis autorius kalba apie pasaulį savo bendraamžių kalba. 
Tačiau begalinė mėlynė virš galvų — dangaus skliautas 
ir jiems ir mums atrodo kaip kupolas. Nėra abejonės, 
kad pasaulio samprata, slypinti pasakojime, nėra Dievo 
apreiškimas, bet atspindi tuolaikinę mokslo įžvalgą. Ta- 
čiau jam nerūpėjo moksliški pasaulio pradžios aiškini- 
mai. Jis kalbėjo apie Kūrėją — Sandoros Dievą tremti- 
niams, akis akin susidūrusiems su įmantriu Babilonijos 
mokslų ir prašmainiais dievais. Jeigu įkvėptasis autorius 
būtų gavęs iš Dievo tikslų mokslišką pasaulio kilmės pa- 
žinimą ir jį užrašęs, vargu ar kas nors jį būtų supratęs. 
Jam pakako savo amžiaus mokslinės įžvalgos kalbėti apie 
Kūrėją — Sandoros Dievą. 


31 Pagal Šv. Rašto galvoseną, diena prasideda vakaru, o ne vidur- 
nakčių, 

32 Žr. N. Lohfink, Bibelauslegung im Wandel (Frankfurt am Main: 
J. Knecht, 21967), p. 76-106. 

Kūrimo pasakojimas brėžinyje: 


ATSKYRIMO DARBAI PUOšIMO DARBAI 


Dievas atskiria Dievas sukuria 
šviesulius — Saulę, 


: Mėnulį, žvaigždes 
tamsą nuo šviesos 


Dievas atskiria Dievas sukuria 
vandenis viršuje sparnuočius orui 

ir žuvis-gyvūnus 
nuo vandenų apačioje vandeniui 


Dievas atskiria Dievas papuošia 
sausumą žemę gyvūnija ir 
nuo vandenų apačioje žmogumi 


VII 
DIENA 
DIEVAS — KŪRĖJAS ILSISI SUBATOJE 
ŽMOGUS — KŪRINYS TURI ŠVĘSTI SUBATĄ 


Kūrimo pasakojimas ir nūdienis skaitytojas. Trys 
įžvalgos padeda suprasti Kunigiškojo autoriaus Kūrimo 
pasakojimą: 

1. Įkvėptasis autorius kalba religijos, o ne mokslo, 
vardų. Jam rūpi atsakyti į klausimus “ Kas?" ir “Kodėl?", 
o ne “Kaip?" 

2. Įkvėpiasis autorius rašo pagal savo amžiaus ra- 
šymo būdą ir stilių. Norint įkvėptąjį autorių suprasti, 
reikia susipažinti su jo amžiaus raštija. 

3. Šv. Rašte mokslas ir Apreiškimas negali priešta- 
rauti vienas kitam, nes Dievas yra abiejų autorius. 

Į klausimą, kurių religijos tiesų moko Kunigiškasis 
autorius savo pasakojime apie Kūrimą, atsakymas yra 
aiškus. Pasakojimu mokoma, kad tėra tik vienui vienas 
Dievas. Šis vienui vienas Dievas yra geras ir pasaulio — 
visos Kūrinijos Kūrėjas. Jis sukūrė ir žmogų — vyrą ir 
moterį — pagal savo paveikslą ir panašumą viešpatauti 
Dievo vardu Kūrinijai. 

Į klausimą, kurių mokslo įžvalgų moko Kunigiškasis 
autorius atsakymas irgi aiškus ir paprastas. Jis nemoko, 
kaip buvo pasaulis sukurtas. Ir tai dėl dviejų priežasčių: 
viena, jis pats nežino, kaip buvo pasaulis sukurtas, — 
Dievas jam nedavė apreiškimo apie pasaulio sukūrimą, 
o antra, jis izraeliečius tremtyje prašnekina tikėjimo iš- 
mintimi, o ne mokslų. 

Kūrimo pasakojimo moksliškas fonas yra mums sve- 
timas. Tačiau įkvėptojo autoriaus metu jis padėjo supras- 
ti pasaulį Derlingojo pusmėnulio gyventojams: babilonie- 
čiams, finikiečiams, egiptiečiams. Drąsu teigti, kad tai 
buvo geriausia tuometinė mokslo įžvalga. Artimųjų Rytų 
kultūra ja naudojosi per tūkstantmečius prieš Kristų ir 
per šimtmečius po Kristaus. Aišku, kad ji nebuvo moks- 
liška, nes pagrįsta tik tuo, kas matoma akimis. Pavyz- 
džiui, Žemė buvo laikoma plūduriuojančia sala viduryje 
ją supančio Vandenyno. Kadangi Žemė buvo tvirta, tai 
buvo tikima, kad ji, kaip ir tvirtas pastatas, turi pamatus, 
— stovi ant tvirtų stulpų. Tik žemės drebėjimų metu ji 
purtėsi, nes jos pamatai buvo pajudinti (Ps 23/24,2: Job 
38,4-11). Kadangi lietus, sniegas ir šlapdriba krito iš 
dangaus skliauto, buvo tikima, kad viršuje yra vandenų 
telkinys, kurio dugnas yra standžioji tvirtuma, — pats 
dangaus skliautas. Akims jis atrodė standus ir metalinis. 
Atidarius dangaus skliauto vartus, krisdavo lietus ir snie- 
gas (Job 37,18; 38,22; Pat 8,27; Pr 7,11; Ps 77/78,23). 


Saulė, Mėnulis ir žvaigždės, akims žiūrint, atrodo, juda 

ant dangaus skliauto paviršiaus. Liaudis juos vadino 
“dangaus kariuomene" — galybėmis. Kadangi šviesa bu- 
vo matoma prieš “dangaus galybių" patekėjimą, ji buvo 
laikoma atskira nuo Saulės, Mėnulio ir žvaigždžių (Pr 1, 
3; Job 38,12.19.24). 

Senasis Testamentas kalba ne apie “dangų", bet apie 
“dangus" daugiskaitoje, — triaukšti pastatą virš žemės.““ 
Pirmajame aukšte yra oras — atmosfera, čia skraido 
sparnuočiai; antrasis yra judančių “dangaus galybių“ 
aukštas su saule, mėnuliu ir žvaigždėmis; o tretysis aukš- 
tas yra antgamtiškas — Anapus aukštybės virš vande- 
nų telkinio. Jame yra Dievas. Iš čia jis viešpatauja Visa- 
tai ir siunčia savo angelus atverti dangaus vartus lietui, 
sniegui, krušai ir žaibams (Job 37,2-5; 38,22.35.37)** 


Kūrimas ir mokslas. Egipto ir Mesopotamijos raštija 
liudija, kad Derlingajame pusmėnulyje Šv. Rašto pasau- 
lio samprata yra vispusiškai namie. Šv. Rašto rašytojai 
turi daug bendro su savo kaimynų pasaulėjauta ir sąvo- 
komis abi pasaulį (Job 38; Pat 8,23ss.; Ps 18/19; 103/ 
104). Tai itin ryšku Kunigiškojo autoriaus pasakojime 
apie Kūrimą. 

Kunigiškasis autorius liaudies kalba — savo bendra- 
amžiams prieinamu išsireiškimo būdu — moko tikėjimo 
kraičio. Nenuoseklu ji apkaltinti nemoksliškumu, prime- 
tant, kad šviesa negalėjo būti sukurta pirmąją dieną, o 
saulė tik ketvirtąią, kad augalai ir medžiai, sukurti tre- 
čiąją dieną, negalėjo gyvuoti be saulės šviesos, sukurtos 
tik ketvirtąją dieną. Būtų neišmintinga Kunigiškąjį auto- 


33 Ir Naujasis Testamentas tai liudija. Tautų apaštalas Paulius sa- 
kosi “Aš pažįstu žmogų Kristuje, kuris prieš keturiolika metų, — ar kūne, 
ar šalia kūno — nežinau, Dievas žino, — buvo pagautas ir iškeltas iki 
trečiojo dangaus" (2 Kor 12,2). 

84 Žr, Lk 2,14; 2 Kor 12,2; Ps 103/104/,1-4. 

Tių ginti ir už jį atsiprašinėti. Reikia jį suprasti jo arn- 
žiaus fone. Ir šiuolaikinė, kasdien naudojama kalba, liu- 
dija, kad esame savo amžiaus vaikai. Nors ir puikiai ži- 
nodami, kad tai nėra moksliška tiesa, nevengiame sakyti, 
kad “Saulė teka", “Saulė leidžiasi", “ Pasirodo žvaigždės 
danguje"... Panašiai nėra jokios prasmės teigti, kad. į- 
kvėptasis autorius moko, jog Žemė buvo sukurta per še- 
šias dienas. Šešios dienos pasakojime yra dirbtinė sąran- 
ga ir būdas įrėmuoti tikėjimo išmintį. Nūdien gal dary- 
tume sąrašą nuo “a" iki “f? ar nuo “1" iki “6. Kadan- 
gi pasakojimu nemokoma apie tikrą Kūrimo laiką, ne- 
gali būti jokio prieštaravimo tarp šešių dienu pasakojimo 
sąrangos Pradžios knygoje ir milžiniškos geologinių erų 
trukmės Visatos kilmėje, apie kurią rašo šiuolaikiniai 
mokslininkai. Pasakojimo autorius nežinojo, kaip buvo 
pasaulis sukurtas iš nieko. Gal kada nors mokslas šį 
“kaip?" paaiškins, nes Dievas to savo Apreiškimu nepa- 
aiškino. 

Sakoma, kad klaida kyla proto sprendime. Įkvėptasis 
autorius nedaro sprendimo apie akimis matomu reiškiniu 
prigimtį ir esmę. Šis sprendimas priklauso mokslui. Todėl 
įkvėptasis autorius nemoko klaidos, nes “ Apreiškimu Die- 
vas norėjo atskleisti save ir tai, kas jo amžinai nuspręsta 
apie žmonių išganymą“ Š? 

Kunigiškasis autorius ir mitai. Labai galima, kad 
Kunigiškasis autorius, naudodamas savaitės sąrangą,“ 
turėjo tikslą duoti Sandoros bendrijai tremtyje teologiškai 
teisingą pasakojimą apie Kūrimą. Mat tremtinius masino 
teologiškai netikslus Babilonijos mitas, vardu Enuma eliš 


35 Dogminė konstitucija “Dieviškasis Apreiškimas", I,6. Vertė V. 
Balčiūnas ir A. Tamošaitis. II Vatikano Susirinkimo dokumentai (Putnam, 
CT: Krikščionis Gyvenime, 1967), I, p. 106. 

36 Žr. A. Rubšys, Šv. Rašto kraštuose, p. 108. 


45 


(Kai aukšlybėse), apie pasaulio kilmę. Pastatyti į savo 
vietą prašmatnių dievų kupiną mitą ir prašnekinti savuo- 
sius tikėjimo išmintimi suprantamu būdu reikalavo iš au- 
toriaus neįprasto guvumo. Aprašydamas mito dievus — 


Saulę, Mėnulį, žvaigždes — tik dangaus šviesuoliais, tik- 
rojo Dievo sukurtais tarnauti, — duoti žmonėms šviesą, 


padėti jiems skaičiuoti laiką bei atskirti metų laikus, — 
jis pastato mito dievus į savo vietą. Vadinasi, jis visiškai 
ir šmaikščiai paneigia jų dievystę. 

Ir kiti daugdievystės — politeizmo bruožai šmaikš- 
čiai paneigiami šventraštiniame Kūrimo pasakojime. Ju- 
dėjų kaimynai tarė dievus ir pasaulį kilus iš bendro pir- 
mapradžio chaoso. Tuo tarpu Kunigiškasis autorius tvirtai 
ir be jokio dvejojimo moko tikėjimo išmintį: “ Pradžioje 
Dievas sukūrė dangų ir žemę“ (Pr 1,1).*" Dievas pagal 
Šv. Rašto autorių yra vienas, amžinas ir nepriklauso nuo 
medžiaginio pasaulio. 

Pagal Enuma eliš politeizmą, pradinė kūrimo me- 
džiaga buvo skysta ir apėmė du dievus — pradus: vyriš- 
ką gėlo vandens Apsu ir moterišką jūros vandens Tiamat. 
Kunigiškasis autorius į Apsu nekreipia jokio dėmesio, — 
jo net nemini, — o Tiamatą išjungia iš savo pasakojimo. 
Užsimena apie ją savo vardu bedugniui Vandenynui — 
hebraiškai Tehom. Vadinasi, Tiamata jam yra tas pat 
kaip mums tėvas Neptūnas! 

Sandoros bendrijai tremtyje, lygiai kaip ir jų bendra- 
amžiams pagonims, žmogaus, arba žmonijos, sukūrimas 
buvo svarbus. Pagal Enuma eliš mitą dievai susirinko 
pasitarti žmonijos kūrimo reikalu. Vienas iš dievų, vardu 
Enlil, sukūrė žmogų iš nužudyto dievo kraujo ir purvo. 
Ir Kunigiškasis autorius rašo apie Dievą, besitariantį su 


37 “Dangūs ir žemė" yra pasaulis, arba Visata. Hebrajų kalba nau. 
doja du žodžius Visatai paženklinti. 

savimi, prieš žmogaus sukūrimą (Pr 1,26). Vadinasi, jis, 
kaip ir Enuma elis mitas, teigia, kad žmogus yra svarbus 
Dievo kūrinys. Iš kitos pusės, jis atmeta grubų mito žmo- 
gaus sukūrimo aprašą. 

Tikėjimo protėvio Abraomo tėviškė yra Mesopota- 
mija. Nenuostabu, kad yra panašumų tarp Kunigiškojo 
autoriaus Kūrimo pasakojimo ir Abraomo tėviškės mitu. 
Kokie yra tarpusavio ryšiai tarp Pradžios knygos ir mitų? 
Ar Pradžios knygos pasakojimas turi pagrindą Mesopota- 
mijos mituose? Reikia skirti du dalykus: pasaulėjautą ir 
pasaulėžiūrą. Pasaulėjautos požiūriu Pradžios knyga ir 
Mesopotamijos mitai yra panašūs, tačiau pasaulėžiūros 
požiūriu jie yra iš esmės skirtingi. Nuoseklu teigti, kad 
Pradžios knygos Dievo-Kūrėjo samprata yra perdėm sa- 
vita, nes Šv. Rašto Dievas yra perdėm savitas. O: Kūrimo 
darbų aprašas turi daug bendrumo ir panašumų, nes jis 
alspindi panašią pasaulėjautą, — semitinę galvoseną ir 
vaizduotę. 


Pasaulio amžius. Šiuolaikinė žydų religija amžių 
raidą skaičiuoja nuo pasaulio Kūrimo. Užuot gyvenę II 
tūkstantmetyje po Kristaus, jie gyvena VI tūkstantmetyje 
po pasaulio Kūrimo.“* 

XIX a. geologai ir paleontologai pradėjo teigti, kad 
Žemė yra keleto milijonų metų senumo. XX a. astronomai 
ir astrofizikai milijonus metų padarė milijardais metų. 
Pijus XII 1951 lapkričio 22, kalbėdamas Popiežiškosios 
mokslų akademijos nariams, Visatos gimtadienį bandė ap- 
tarti mokslo duomenimis. Pagal mokslo įžvalgas, kalbėjo 
Pijus XII, Žemė gali būti nuo penketo iki dešimties mili- 
jardų metų senumo“? 


88 1984 m. po Kristaus yra tolygūs 5744 m. nuo Pasaulio kūrimo. 
39 Žr. P. F. Ellis, The Men and the Message of the Old Testament, 
p. 89-90, 

Kunigiškojo autoriaus žmogaus samprata. Visagalis 
Dievo iškilumas Kūrimo pasakojime pasiekia viršūnę: 
žmogaus — vyro ir moters — sukūrime. Žmogus — 
'Adam yra žmonija. Kunigiškasis autorius žmonijos sukū- 
rimą deda į šeštąją Kūrimo dieną (Pr 1,26-27). Laikyda- 
mas žmonijos sukūrimą baigminiu Kūrėjo darbu, Kuni- 
giškasis autorius moko, kad žmogus — vyras ir moteris 
— yra Dievo Kūrinijos viršūnė. 

Kaip jau minėta, Kunigiškajam autoriui Kūrinija 
yra katedra, o žmogus — kūrinys su pašaukimu garbinti 
Kūrėją. Be to, jam Izraelis yra Kūrėją garbinanti bendri- 
ja. Būdinga, kad jo Sandoros bendrijos samprata yra la- 
biau anapusiška negu šiapusiška, labiau teocentrinė —- 
Dievu paremta negu antropocentrinė — pasikliaunanti 
žmogumi. Jahvisto Kūrimo pasakojime apie Kūrimą, 
Dievas vaikščioja Sode su Žmogumi (Pr 2,4b- -25), o Ku- 
nigiškasis autorius savo pasakojime pabrėžia atstumą tarp 
Dievo ir Žmogaus (Pr 1,26-2,4a). Anot jo, žmonės eina 
Dievo linkui. Dievas lieka Anapus aukštybėse, — jis ne- 
bendrauja su žmonija žmonių būdu. 

Jahvisto išganymo istorija pasakoja apie Dievą, ku- 
ris bendrauja su žmogumi kaip nusidėjėlių. Bendravimas 
yra draugiškas, jautriai švelnus ir švyti atleidimų. O tuo 
tarpu Kunigiškasis autorius savo pasakojime apie Kūri- 
mą nieku neužsimena apie žmogaus nuodėmę. Jis laiko 
savaime suprantamu dalyku, kad visi žmonės nori įeiti į 
Kūrinijos katedrą pagarbinti Dievo, nes taip dera kūri- 
niui, sukurtam pagal Dievo “paveikslą ir panašumą“ 
(Pr 1,26-27). Kūrėjas švyti gerumu, gera yra ir Kūrinija 
(Pr 1,31). Žmogus — Dievo “ "paveikslas ir panašumas" 
yra Dievo gerumo viršūnė Kūrinijoje. Kunigiškajam au- 
toriui būdinga teigli Kūrinijos gerumą. 

Kūrinijos gerumo teologiją išryškina trys bruožai: 
1. Visa, ką Dievas sukūrė, yra gera, 2. Dievas, gerumo 

vedamas, sukūrė lytinio dvilypumo Žmogų pagal savo 
“paveikslą ir panašumą“, — būti savo vietininku ir at- 
stovu Žemėje, rūpinantis Žeme ir Kūrinija, ir 3. Žmo- 
gus, Dievo vietininkas ir atstovas Žemėje, turi teisę, galią 
ir užduotį rūpintis Žeme ir Kūrinija taip, kaip pats Die- 
vas ja rūpintųsi. 


Kūrinijos gerumas. Kunigiškasis autorius moko apie 
Kūrinijos gerumą pirmajame Pradžios knygos skyriuje 
visiškai semitišku būdu. Kaip jau matėme, jis savo Kūri- 
mo pasakojime pabrėžia aštuonis kūrinius: Pirmąją die- 
ną — vieną: šviesą; antrąją dieną — vieną: dangaus 
skliautą, arba standžią tvirlumą; trečiąją dieną — du: 
jūrą ir sausumą — Žeme su augmenija; ketvirtąją dieną 
— vieną: šviesuolius dangaus skliaute; penktąją dieną -—- 
vieną: žuvis vandenims ir sparnuočius orui; šeštąją die- 
ną — du: gyvūniją ir Žmogų lytiniame dvilypume. Sep- 
tintąją Kūrimo dieną Kūrėjas ilsisi. Dėmesin krinta pa- 
reiškimas, kad Kūrėjas patikrino savo darbą i ir džiaugėsi 
kūriniu, nes “matė, kad buvo geras". Šis pareiškimas 
dedamas į Dievo lūpas septynis kartus (Pr 1,4.10.12.18. 
21.25.31). Septyni yra tobulas skaičius ir tobulybės ženk- 
las Šv. Rašte. Vadinasi, nėra tik atsitiktinumas, kad ir po 
aštuonių darbų pabrėžiama, jog Dievas matė Kūriniją 
esant gerą ne aštuonis, bet septynis kartus. Septyni pažy- 
mi Kūrinijos gerumą, — nesuterštą gerumą kūrinių, ki- 
lusių iš Kūrėjo gerumo. Nuoseklu galvoti, kad ir septin- 
tasis pareiškimas, kad “Dievas apžvelgė visa, ką buvo 
sukūręs, ir visa iš tikrųjų buvo labai gera" (Pr 1,31), 
nėra tik atsitiktinumas. Kūrinija turi pradžią iš Dievo 
ir dalyvauja jo gerume. 

Nuoseklu galvoti, kad pagal Kunigiškąji autorių, 
nėra Dievo pasaulyje blogos prigimties kūrinio — visa 
Kūrinija yra Dievo sukurta. Jahvistas, kaip jau rašyta 

antroje Rakto dalyje,“ moko, kad blogis pasaulyje kilo 
su nuodėme, — žmogaus, trapaus ir didingo Dievo kū- 
rinio, nuosprendyje būti “kaip Dievas" Kūrėjo sąskaita 


(Pr 2,4b-3,24). 


Žmogaus gerumas. Anot Kunigiškojo autoriaus, žmo- 
gus yra Kūrinijos gerumo viršūnė. Žmogaus — vyro ir 
moters — iškili vieta Kūrinijoje aprašoma drąsiais brūkš- 
niais ir besąlygiškai net keturiuose Kunigiškojo autoriaus 
skaitiniuose: 

1. Pr 1,26-27 skaitinyje Dievas kalba: “Padarykime 
žmogų“! pagal mūsų paveikslą ir panašumą. Tevaldo jis 
jūros žuvis, oro sparnuočius, galvijus, visą žemę ir visus 
žemės roplius. Ir sukūrė Dievas žmogų pagal savo pa- 
veikslą. Pagal savo paveikslą jį sukūrė. Vyrą ir moterį 
sukūrė juodu“? 

2. Pr 5,1-2 skaitinyje pakartojama tas pats moky- 
mas apie žmones: “Kada Dievas sukūrė žmogų, jis pada- 
rė ji pagal savo panašumą. Vyrą ir moterį sukūrė juo- 
du... 

3. Pr 9,6 skaitinyje, kalbėdamas apie žmogžudystę, 
Kunigiškasis autorius deda į Dievo lūpas mokymą: “Ka- 
dangi žmogus buvo padarytas pagal Dievo paveikslą, to- 
dėl tas, kuris nužudo žmogų bus kito žmogaus nužudy- 
tas“. 

4. Kun 19,18 skaitinyje Kunigiškasis autorius užrašo 


Dievo įsakymą: “Mylėk savo artimą kaip pats save!'"“* 


40 Žr. Rakto II, p. 70-76. 

*1 Žmogus, hebraiškai 'Adam, yra bendrinis daiktavardis Kūrimo 
pasakojime. Todėl jį galima versti ir žodžiu “žmonija ar “žmonės", 

42 Skaitinį galima versti ir paprasčiau: “Padarykime žmones. Jie 
bus kaip mes ir panašūs į mus. Tevaldo jie žuvis vandenyse, sparnuočius 
ore, gyvulius — naminius ir laukinius, didelius ir mažus“. 

48 Artimas Senajame Testamenie buvo suprantamas kaip tautietis. 
Žr. Jėzaus Gerojo samariečio palyginimą (Lk 10,25-37). 

Visi keturi skaitiniai pabrėžia iškilią žmogaus vietą 
— orumą Kūrinijoje. Ketvirtasis yra savaime supranta- 
mas. Tretysis moko, kad žmogžudys turi būti baudžiamas 
mirtimi, nes jis nužudė žmogų, sukurtą pagal Dievo pa- 
veikslą. 

Norint suprasti draudimą užmušti žmogų ir įsakymą 
mylėti artimą, reikia pažinti Dievo “paveikslo ir panašu- 
mo“ prasmę. 


Žmogus: Dievo “paveikslas ir panašumas“. Žmogaus 
vyro ir moters — orumas Kūrimo pasakojime išryškina- 
mas iškilmingų Dievo nutarimu, paskelbtu Dangaus Ta- 
ryboje:** žmogus turi būti sukurtas pagal Dievo “paveiks- 
lą ir panašumą". 

Mūsų galvosena remiasi graikų galvosena. Pagal ją 
žmogus yra sudėtas iš kūno ir sielos. Dievo “paveikslą 
ir panašumą“ žmoguje įprasta riboti dvasine žmogaus 
prigimties puse, jo protu ir valia. Šiuolaikinė Dievo “pa- 
veikslo ir panašumo“ žmoguje samprata remiasi įžvalga, 
kad įkvėptieji autoriai nebuvo graikai ir negalvojo nei 
nerašė kaip graikai. Izraeliečiai nematė žmoguje kūno ir 
sielos, bet tik savitą “aš" — asmenį. Todėl Dievo “pa- 
veikslas ir panašumas“ nesiriboja tik dvasine žmogaus 
prigimtimi — protu ir valia. Aiškėja, kad žmogaus pana- 
šumas į Dievą turi būti suvokiamas ne graikų filosofine 
galvosena, bet VI a. prieš Kristų Kunigiškojo autoriaus 
kultūros įtaka. 

Semitinė galvosena nedalijo žmogaus į dvi dalis — 
kūną ir sielą, nes žmogus yra nedalijamas. Anot Šv. Raš- 


44 Pr 1,26 yra daugiskaitos veiksmažodis “Padarykime" ir įvardis 
"savo, ty. mūsų". Kunigiškasis autorius, tiesioginiai ar netiesioginiai, pri- 
klauso nuo Enuma eliš mito pasakojimo, kuriame kalbama apie dievų 
Tarybą. 


51 


to, Dievas nesukūrė kūno ir sielos, bet žmogų — vyrą 
ir moterį (Pr 1,26-27; 2,7.18-25). Hebraiškasis žodis 
tselem (mūsiškai — lietuviškai — “ paveikslas") hebra- 
iškai reiškia tikslią kopiją. Šiuo žodžiu Šv. Rašte įprasta 
vadinti stabą, dievo paveikslą ir karaliaus atvaizdą bei 
statulą. Kunigiškasis autorius Dievo “paveikslą" žmo- 
guje patikslina žodžiu “ panašumas" — hebraiškai demut. 
Taigi jis jungia abu žodžius žmogaus orumui reikšti: 
“...pagal mūsų paveikslą L, kuris yral mūsų panašu- 
mas“ (Pr 1,26). Atrodo, kad žodis “paveikslas? — “tiks- 
li LDievol kopija“ — pasirodė perdrąsus, todėl jį sušvel- 
nina žodžiu “panašumas"'. Taigi antruoju žodžiu patiksli- 
na pirmąjį. Patikslinimas dar labiau pabrėžia žmogaus 
orumo paslaptį. 

Žmogus — vyras ir moteris visa savo būtimi yra 
Dievo “paveikslas ir panašumas“? Šv. Raštui būdinga 
aprašyti Dievą žmogiškai — antropomorfiškai, o žmogų 
dieviškai — teomorfiškai. Žmogus Kūrėjo užmoju at- 
spindi patį Kūrėją — Dievą. Ši įžvalga leidžia perimti 
ikvėptojo autoriaus teiginio prasmę: žmogus buvo sukur- 
tas pasaulyje būti gyvu Kūrėjo atspindžiu. Tai liudija 
Artimųjų Rytų pomėgis paveikslu ar statula sudabartinti 
savo dievus ir karalius. Archeologija rodo, kad didžiųjų 
imperijų karaliai tolimose imperijos provincijose save su- 
dabartindavo paveikslu ar statula. Vadinasi, paveikslo ar 
statulos prasmė ir tikslas buvo būti karaliumi. Paveikslas 
ar statula būdavo karaliaus “antrasis aš"? — antrininkas. 
Kadangi žmogus yra sukurtas pagal Dievo “paveikslą ir 
panašumą", tai jis yra Dievo “antrasis aš" pasaulyje, — 
Dievo vietininkas,-ė 


43 Žr. G. von Rad, Old Testament Theology (Edinburgh: Oliver 
and Boyd, 1968), I, p. 144-147 ir Genesis (Philadelphia, PA: Westminster, 
1972), p. 57-61. 

Pagal Kunigiškąjį autorių, iškilioji žmogaus vieta 
pasaulyje — orumas slypi pašaukime būti Kūrinijos ka- 
raliumi. Būdamas kūriniu, jis nėra savavaldis ir negali 
prievartauti Kūrinijos savanaudžiu įžūlumu, nes, pagal 
Kūrimo pasakojimą, žmogus ir gyvūnija turi dalintis prie 
to paties stalo daržovėmis ir vaisiais (Pr 1,28-30). Kūrė- 
jo didybę ir žmogaus orumą Kūrinijoje su nuostaba iš- 
reiškia Senojo Testamento poetas: 


Viešpatie, mūsų Valdove, 

koks įstabus tavo vardas pasauly! 

Tavo šlovė pranoksta žvaigždėtąjį skliautą; 

ją skelbia lūpos vaikučių, mažutėlaičių. 

Iš savo tvirtovės tu sugėdini priešus, 
maištautojų užmačias tramdai. 

Kai pasižiūrim į tavo dangų, tavo rankų sukurtą, 
į mėnulį, žvaigždes, tvariai padarytas, 

tariam.: “Kas gi žmogus, kad tu jį dar atmintum, 
kas tas Adomo sūnus, kad jį belankytum?"* 

Jį padarei menkesnį tik už Dievą,“ 

garbe ir grožiu jį vainikuoji. 

Jis viešpatauja tavo rankų sukurtajam pasauliui. 
Jam po kojų tu visa paklojai: 

jaučius, avis — visus aliai vieno, 

net lauko žvėris, 

padangių paukščius ir žuvis jūrų giliųjų — 
visa, kas marių platybėse plauko. 

Viešpatie, mūsų Valdove, 

koks įstabus tavo vardas pasauly! (Ps 8)7 


46 Lietuviškasis Psalmynas seka graikiškąją Septuagintą ir verčia 
“Ji padarei ne ką menkesnį už angelus". 

47 Žr. Taip pat Ps 18/19 ir 103/104. Psalmėse jaučiama gilus susi- 
žavėjimas Dievo — Kūrėjo darbais pasaulyje. 

Šiaurinės Mesopotamijos gamtovaizdis. 


Piliakalniai tebesaugo praeities istoriškumą ateičiai. 


Bandos ganosi šiaurinėje Mesopotamijoje. 


Senovės Lydijos karaliaus Krezo rūmus atkasa šių laikų archeologai. 


4 a 
"O 12 


Šiuolaikiniai Tigro aukštupio gyventojai — turkai. 


“Žmogus yra lyg gėlė“ (Iz 40,67). Drąsuolė gėlė pavasarį 
Mesopotamijos dykynėje. 


Kadangi žmogus iš tikrųjų yra Dievo vietininkas 
pasaulyje, — “antrasis aš", — tai mylėdamas save, o 
kitus kaip pats save, jis myli Dievą. Kunigiškasis autorius 
tvirtina, kad žmogaus vaidmuo Kūrinijoje ir jo orumas 
remiasi Dievu, todėl jis turi būti aiviras Dievui. Jis turi 
valdyti Kūriniją taip, kaip pats Dievas ją valdytų. Vadi- 
nasi, žmogus turi pažinti Kūriniją, jos sąrangą, jos pri- 
gimtį ir dėsnius. Nepažindamas Kūrinijos, žmogus nemo- 
ka valdyti Kūrinijos ir laikyti ją atvirą Dievui. Savaime 
aišku, žmogus privalo pagerbti kitame žmoguje tą orumą, 
kuris priklauso Dievo vietininkui,-ei. 

Naujajame Testamente pats Jėzus yra tobulas “Die- 
vo paveikslas ir panašumas". Jis yra Antrasis Adomas 
(Rom 5,12-19; Kol 1,15), tobulas Dievo “Antrasis Aš“, 
vispusiškas žmogaus orumas, išreikštas gerumu. Jėzus 
Kristus — Naujasis Adomas sutvardė Senojo Adomo įžū- 
lumą Dievo — Kūrėjo sąskaita (2 Kor 5,17-21). 

Pagal Kunigiškojo autoriaus tikėjimo priešistorę, 
pirmasis išganymo istorijos laikotarpis buvo pradėtas 
Dievo — Elohimo“" palaiminimu, kuris įgalino žmoniją 
“turėti daug palikuonių, pripildyti žemę, apvaldyti ją ir 
viešpatauti jūros žuvims, padangių sparnuočiams, gyvu- 
liams ir ropliams" (Pr 1,28). Šį palaiminimą lydi ir ap- 
ribojimas: žmogus turi maitintis augaliniu maistu ir ne- 
valgyti mėsos (Pr 1,29; žr. 9,2-3). 


Kūrimo pasakojimo užsklanda. Kunigiškasis autorius 
užsklendžia Kūrimo pasakojimą “subatos poilsiu" (Pr 2, 
1-4a). Po šešių Kūrimo dienų Dievas “ilsėjosi? — šabai 
(Pr 2,2-3; Iš 20,11; 31,17). Tiesa, pasakojama apie žmo- 
niją hebrajų priešistorėje, bet mintyje turima istorinė San- 


48 Elokim yra semitinis Dievo vardas Senajame Testamente ir reiš- 
kia “Jėga". 

doros bendrija Babilonijos tremtyje“? Mat Kunigiškasis 
autorius aprašo istorinę subatos šventimo pradžią Išėjimo 
knygoje ir sieja ją su Mozės amžiumi (Iš 16). Vadinasi, 
Kūrimo pasakojime jis suriša išganymo istoriją su prieš- 
istore. Be to, jis moko, kad savaitės dienos nėra tuščias 
“rytoj-poryt-užporyt"" ratas, bet laikas su reikšme. Dievas, 
padarydamas septintąją dieną šventu “subatos poilsiu“, 
duoda visoms savaitės dienoms linijinę prasmę. 


II. NUO TVANO IKI ABRAOMO50 


Pagal Kunigiškojo autoriaus priešistorę, Tvanas už- 
baigia pirmąjį išganymo istorijos laikotarpį ir pradeda 
naują laiką. Nūdien skaitomas Penkiaknygėje pasakoji- 
mas apie Tvaną yra glaudžiai suaustas iš dviejų šaltinių: 
Kunigiškojo autoriaus ir Jahvisto išganymo istorijos. Pa- 
gal Jahvistą, Tvaną Dievas sukėlė smarkia liūtimi (Pr 
7,4.12), o pagal Kunigiškąjį autorių, “didžiosios Bedug: 
nės [Tehoml šaltiniai" ir “dangaus [skliautol vartai“ 
buvo atidaryti (Pr 7,11). Taigi pagal Kunigiškojo au- 
toriaus pasaulio sampratą, pasauliui vėl grėsė chaoso pa- 
vojus. Ši baisi stichija — gamtos katastrofa buvo iššaukta 


žmonijos nuodėmės. Nuodėmės banga — ištvirkavimas 
ir jėgos smurtas — hebraiškai hamas (Pr 6,11) siautėjo 
pasaulyje. 


Kunigiškasis autorius, redaguodamas Penkiaknygę, 
į savo priešistorę įjungia Jahvisto pasakojimą apie pir- 
mąją nuodėmę ir jos padarinius (Pr 2,4b-3,24) *' 


49 Žr. G. von Rad, Old Testament Theology, I, p. 16; 79; 83-84; 148. 

50 Žr. Rakto II, p. 86-91. 

5! Tai yra labai būdinga, nes jis turi savitą pradinės — gimtosios 
nuodėmės sampratą. Jai yra saviti trys pradai: 1. Žmonija ištvirksta ir 
naudoja smurtą (žr. Pr 6,11), 2. Sandoros bendrija paniekina Pažado Že- 
mės dovaną (žr. Sk 13-14) ir 3. Izraeliečių vadai netiki Dievo galybe iš- 
ganyti (žr. Sk 20). Antrasis ir tretysis pradas išreiškiamas pasakojimais, 

Pagal Kunigiškąjį autorių, Tvano pabaigoje Dievas 
sudaro amžiną Sandorą — Berit 'olam, t.y. besąlyginę su- 
tartį, su Nojumi ir visa gyvūnija, pažadėdamas niekuomet 
nebegrasinti pasaulio chaoso grėsme. 

Besąlyginės sandoros įvade atnaujinamas Kūrimo 
metu duotas žmonijai palaiminimas turėti palikuonių 
gausą ir valdyti gyvūniją (Pr 9,1-3). Be to, leidžiama 
valgyti gyvulių mėsą. Tuo palengvinamas sunkus gyveni- 
mas šalia Rojaus (Pr 1,29; 9,2-3). Leidimui nužymimos 
ribos. Ir toliau draudžiama valgyti mėsą gyvulio, kuris 
nebuvo tinkamai paskerstas. Tinkamai paskersti gyvulį, 
vadinasi, ištekinti iš jo kraują. Mat kraujas yra tas pat 
kaip ir gyvybė. Gyvybė yra šventas dalykas ir priklauso 
tik Dievui. Kraujas yra gyvybė, o gyvybė yra šventa ir 
priklauso Dievui. Todėl griežtai draudžiama lengvabū- 
diškai išlieti gyvulio, ypač žmogaus, kraują, nes žmogus 
yra sukurtas pagal Dievo “paveikslą ir panašumą" (Pr 
9,4-6). Taigi vėl pabrėžiamas žmogaus orumas. Žmogus 
yra Dievo vietininkas ir turi valdžią Dievo pasaulyje. 

Sandora su Nojumi yra visuotinė — su žmonija ir 
visa gyvūnija: sparnuočiais, žvėrimis, gyvuliais. Ir San- 
doros ženklas yra visuotinis, — vaivorykštė yra visiems 
matomas Dievo įsipareigojimo įvaizdis (Pr 9,8-17). Vai- 
voryštė seks audrą, ir bus Elohimo ženklas, nes ženklins 
atlaidžią Dievo visagalybę pasaulyje (Pr 9,8-17). Būdin- 
ga, kad vaivorykštė bus ženklas Dievui ir žmonijai. Der- 
lingojo pusmėnulio tautos nuvokė vaiverykštėje dievų lan- 
ką žmonėms bausti“? Nuo dabar ji liudys taiką tarp Die- 
vo ir žmonijos. 

Šv. Rašto fone Nojaus Sandoros lengvatos ir drau- 


kurie yra suredaguoti iš J ir P. Žr. P.F. Ellis, The Men and the Mes- 
sage..., p. 70-71. 
52 Žr. E. H. Maly, “Genesis", JBC 2:43. 

dimai saisto visas tautas, nes Sandora sudaryta ne su 
Izraeliu, bet su Nojumi — Šemo, Hamo ir Jafeto tėvu 
(Apd 15,20; 21,25). Nojaus sūnūs davė pradžią visoms 
tautoms (Pr 10,32). Šemas, pagal Kunigiškąjį autorių, 
buvo semitų protėvis. 


III. NUO ABRAOMO IKI MOZĖS 


Trečiasis išganymo istorijos laikotarpis, pagal Ku- 
nigiškąjį autorių, prasideda su tikėjimo protėviu Abrao- 
mu. Jis, kaip ir Nojus priešistorėje, laikomas “be prie- 
kaišto"" savo kartoje (Pr 17). Abraomui pakartojamas 
dieviškas palaiminimas. E! Šaddai, — Dievas, [kuris yra] 
Visagalis, pažada Abraomui palikuonių gausą. El Šaddai 
yra senovinės tikėjimo protėvių religijos vardas dievybei. 
Ta pačia proga senasis tikėjimo protėvio vardas Abram 
— “ [Dieviškasis] Tėvas išaukštintas'' pakeičiamas į Ab- 
raham — “ Daugybės tėvas“, nes jis tinkamiau išreiškia 
naująjį santykį tarp Dievo ir tikėjimo protėvio Abraomo. 

Sandora su Abraomu, kaip ir Sandora su Nojumi, 
yra amžina Sandora, — Berit 'olam. Ji yra besąlygiška. 
El Šaddai užtikrina, kad jis duos Žemę Abraomui kaip 
“amžiną nuosavybę“ ir bus “Dievas" Abraomui ir jo 
palikuoniams. Šiuo užtikrinimu paankstinamas Sinajaus 
kalno apreiškimas. Prie Sinajaus kalno bus apreikštas 
asmeniškas Dievo vardas Jahvė (Iš 6,2-9). 

Kunigiškasis autorius paaiškina apipjaustymo reikš: 
mę (Pr 17,10-14; Iš 12,48-49).* Apipjaustymas nėra 
Sandoros sąlyga, bet fizinis Sandoros bendrijos nario 
ženklas. Tiesiai pareiškiama, kad kiekvienas vyriškos 
lyties žmogus, nesilaikąs apipjaustymo įsakymo, turi būti 


58 Žr. J.P. Hyatt, “Circumcision" veikale The Interpreter's Dic- 
tionary of the Bible, I, p. 629-631. 

pašalintas iš izraeliečių tautos. Mat jis sulaužo Sandorą 
ir neturi teisės į Dievo pažadus. Tačiau Sandoros santy- 
kio tarp Dievo ir žmogaus pagrindas yra tik Dievo malo- 
nė — negali būti atšauktas ar panaikintas (žr. Gal 3,16- 
18). 

Kunigiškasis autorius Sandoros su Abraomu aprašo 
įvadu panaudoja senojo tikėjimo epo pasakojimą apie šią 
Sandorą (žr. Pr 15,17-21). Ir šiame pasakojime Sando- 
ros pagrindas yra Dievo priesaika, o ne žmogaus darbas.?* 

Dievo pažadas Abraomui pabrėžiamas ir pasakoji- 
me apie olos pirkimą kapinėms prie Hebrono (Pr 23). 
Abraomo ir Saros palaidojimas Makpelos oloje yra Die- 
vo užstatas, nes užtikrina, kad Dievo pažadas duoti Žemę 
Abraomo palikuoniams ilgainiui bus įvykdytas. Pats 
Abraomas nesulaukė tos dienos, bet ir jis įėjo į Žemę per 
laidotuves Makpelos oloje. Spėjama, kad čia buvo palai- 
doti ir Izaokas su Rebeka bei Jokūbas su Lea. Tradicinis 
Rachelės kapas yra prie Betliejaus, o Juozapo — prie 
Šechemo. 

Nūdien Makpelos olą, tikėjimo protėvių kapus Heb- 
rone, saugo musulmonų mečetė. Ji nuolat pilna lankytojų. 
Mat musulmonai, žydai ir krikščionys laiko save Abrao- 
mo palikuoniais. Abraomas yra jų visų tikėjimo tėvas 
(“tėvas tikėjimu"). Pro siaurą angą mečetės asloje ga- 
lima pasižvalgyti po apytamsę šventąją olą. Hebrono me- 
četę musulmonai vadina Haram al-Khalil — “Šventuoju 
LDievol draugo aptvaru“. Abraomas pagal Šv. Raštą yra 
“Dievo draugas" (2 Kr 20,7; Iz 41,8). 


IV. APREIšKIMAS PER MOZĘ PRIE SINAJAUS 


Kunigiškasis autorius ir Penkiaknygės baigminis 
redaktorius žingsnis po žingsnio veda prie Apreiškimo 


54 Žr, Rakto I, p. 101-102. 

viršūnės — per Mozę prie Sinajaus kalno. Kaip jau daž- 
nai užsiminta, Kunigiškojo autoriaus išganymo istorija 
prasideda su iškiliu Kūrimo pasakojimu. Jo tikėjimo aki- 
ratis yra visuotinis. Pasakojimas apie Kūrimą pabrėžia 
žmoniją, o Sandora su Nojumi apima visas tautas. Ta- 
čiau šis visuotinis tikėjimo akiratis Kunigiškojo autoriaus 
išganymo istorijoje palengva siaurėja ir susitelkia Ap- 
reiškime per Mozę prie Sinajaus kalno. Čia, moko Kuni- 
giškasis autorius, Dievas davė Izraeliui — savo Sando- 
ros bendrijai ypatingą Apreiškimą. 

Senasis tikėjimo epas — Jahvistas ir Elohistas (JE) 
skiria daug vietos Sinajaus Sandorai“? O Kunigiškasis 
autorius neturi savarankiško pasakojimo apie Sandorą per 
Mozę. Tai stebina. Priežastis, atrodo, yra jo bemaž vis- 
pusiškas pasikliovimas tikėjimo kraičiu, užrašytu sena- 
jame epe (žr. Iš 19-24; 32.34). Tačiau Kunigiškasis au- 
torius, įjungdamas senąjį epą į savo išganymo. istoriją, 
duoda jam šviežią teologinį paaiškinimą. Kaip jau pa- 
stebėta, jam Sandora su Abraomu buvo “amžina Sando- 
ra", užtikrinusi, kad El Šaddai — “Dievas, [kuris yra] 
Visagalis", duos savo Tautai Kanaano žemę kaip “amži- 
ną palikimą". Kunigiškasis autorius, perimdamas senąjį 
epą apie Sinajaus Sandorą, paaiškina, kad Mozės San- 
dora yra ta pati “amžina Sandora", nors jos savitas ženk- 
las ir yra Subatos šventimas (Iš 31,12-17). Jis pabrėžia, 
kad ši Sandora yra taip pat amžina — Berit 'olam (Iš 31, 
16) — neatšaukiama, nes jos pagrindas — kadaise Die- 
vo duota Abraomui priesaika. Raktinis Kunigiškojo au- 
toriaus skaitinys primena, kad El Šaddai, apreikšdamas 
Mozei savo asmenišką Jahvės vardą (Iš 6,2-9), įėjo į 
asmenišką santykį su savo Tauta, nes įvykdė savo pažadą: 
“Aš būsiu jūsų Dievas" (Pr 17,7-8). 


55 Žr. Rakto I, p. 197-211. 

Šiame Kunigiškojo ieologinio paaiškinimo fone ga- 
lima nuvokti, kodėl Padangtė — miškan buvo jam taip 
svarbus veiksnys ir tapo izraeliečių stovyklos centru (žr. 
Sk 2). Kunigiškasis autorius perima senąjį tikėjimo krai- 
tį apie Susitikimo padangtę““ ir paaiškina, kad senoji dy- 
kumos šventovė yra Jahvės Padangtė savo Tautoje: 


Aš gyvensiu LPadangtėjel tarp izraeliečių [Lzraelio 
vaikųl ir būsiu jiems Ljų] Dievas. Tada. jie žinos, 
kad aš esu Jahvė, jų Dievas, kuris išvedžiau juos iš 
Egipto žemės, kad gyvenčiau LPadangtėjel tarp jų. 
Aš esu Jahvė, jų Dievas (Iš 29,45-46). 


Dievo Artumas Padangtėje yra Sinajaus Sandoros 
kraitis, nes Jahvė per ją tapo ne tik izraeliečių Dievu, 
bet ir buvo Dievas tarp jų?" Ir kitas Kunigiškojo auto- 
riaus skaitinys pabrėžia tą pačią tikėjimo įžvalgą: šven- 
tasis Sandoros Dievas “vaikštinėja tarp jų“ (Kun 26, 
11-13). 

Jahvės buvimas Padangtėje tarp savo Sandoros 
bendrijos žėri reiklumu: Sandoros bendrija turi būti šven- 
ta, tyra. Dorovinės ar apeiginės dėmės neturi joje vietos, 
nes ji yra Dievo surinkimas. 

Kunigiškasis autorius jaučiasi kaip gydytojas. Būti 
šventam jam reiškia būti sveikam. Gydytojas išrašo re- 
ceptą ligoniui, kad įgalintų jį pasveikti. Kunigiškasis au- 
torius švyti įsitikinimu, kad Dievas apreiškė savo įsaky- 
mus ir bendrijinę santvarką, kad įgalintų savo Tautą būti 
šventą — sveiką. Todėl jo požiūriu, Tora — Mozės Įsta- 
tymas yra kelias į sveikatą, — paties Dievo apreikšia 
priemonė į žmogų gydančią malonę, — nieku būdu jis 


56 Žr. Rakto I, p. 242-243. 
57 Žr. F. M. Cross, “The Priestly Work“ veikale Canaanite Myth 
and Hebrew Epic, p. 298-300. 

nėra našta. Dievas gerumu lydi savo duotuosius įsakymus 
ir potvarkius bendrijinei santvarkai. Užtat Kunigiškasis 
autorius skubėte skuba vesti skaitytoją nuo laikotarpio į 
laikotarpį iki Apreiškimo per Mozę. Jis skuba, nes Ap- 
reiškimas per Mozę yra maloni kelio dovana į sveikatą. 
Todėl jis prijungia prie senojo tikėjimo epo (JE), apra- 
šiusio likiminį buvojimą Sinajaus dykumoje, stambų ap- 
rašą apie Padangtę bei jos įrengimą, Sandoros Skrynią, 
įvairias aukas, potvarkius apie košer, t.y. leistiną maistą, 
švenčių kalendorių ir kt. Trumpai išsireiškiant, visą tą 
medžiagą, kurią nūdien skaitome tarp Sandoros sudary- 
mo (Iš 24) ir pajudėjimo nuo Sinajaus kalno (Sk 10,11). 

Kunigiškojo autoriaus apraše daug domesio skiriama 
aukoms. Kunigų tikėjimo kraityje auka nebuvo laikoma 
priemone Dievo pykčiui numalšinti ar meilikavimu pa- 
veikti Dievą, kad būtų malonus. Kunigų knyga aprašo 
aukas kaip priemonę sutaikinti žmogų su Dievu (Kun 1- 
7)** Auka atitaisoma sudarkytas Sandoros santykis, ir 
žmogus gražinamas į bendravimą su Dievu. Auką galėjo 
sudaryti gyvuliai — jų kraujas, ir javai — maisto daly- 
kai. Auka reiškė aukotoją — žmogų, ieškantį susitaikini- 
mo, t.y. dvasios pusiausvyros ir išgijimo. Senajam Testa- 
mentui būdinga — laikyti auką Dievo duota malonės prie- 
mone, per kurią atleidžiama kaltė, o kaltininkas įgalina- 
mas gyventi Artume Dievo, kuris yra šventas. Magiška 
aukos samprata Senajam Testamentui yra svetima. Nei 
gyvulių kraujuje, nei maisto dalykuose neslypi jokia ma- 
giška jėga (žr. Kun 17,11). 

Kunigiškasis tikėjimo kraitis yra jautrus Sandoros 
bendrijos nuodėmingumui, nes nuodėmingumas žaloja 


58 Apie aukas Senajame Testamente išsamiai rašo R. de Vaux, 
Ancient Israel: Its Life and Institutions (New York, NY: McGraw-Hill 
Book Co., 1961), p. 415-467. 

dvasinę žmonių pusiausvyrą ir teršia jų gyvenimą. Be 
abejo, šis jautrumas turėjo šaknis pranašų iššūkyje ruoš- 
tis Dievui teismui. Tremtis buvo Dievo teismas, kuris 
užgriuvo Sandoros bendriją baisia pervarta. Nuodėmės 
jausmą, sąžinės graužimą ir gailestį skatino pranašai ir 
pačių tremtinių išgyvenimas. Tai atspindi ir Senojo Tes- 
tamento švenčių kalendorius“? Pagal Kunigiškąjį auto- 
rių, viena iš švenčiausių dienų kalendoriuje yra Sutai- 
kinimo diena (Kun 16), kuri laikytina Senojo Testamen- 
to Didžiuoju Penktadieniu. Sutaikinimo diena buvo proga 
suvokti bendrijinį bei asmenišką nuodėmingumą ir grįžti 
pas Dievą, kuris gali atleisti ir atleidžia. 

Būdinga, kad Kunigų tikėjimo kraitis pabrėžia, jog 
auka savaime nėra veiksminga, — vien apeiginė auka ne- 
atveria žmogaus Dievui ir neveda i šalom — dvasios pu- 
siausvyrą. Apeiginė auka nesunaikina sąmoningos kaltės, 
— sąmoningo įžūlumo prieš Dievą ar jo įsakymus (Sk 
15,30). Auka, mokė kunigai, yra veiksminga “nežinio- 
mis“ padarytos klaidos atveju: 


Bet kas gi savo pastebi klaidą? 

Tad nuplauki kaltes mano slaptąsias! 

Tu savo tarną ir nuo puikybės apsaugok, 

tegul ji manęs nepavergia. 

Tada būsu grynas, 

švarus — be sunkiųjų kaltybių (Ps 18/19,12-14). 


Tačiau net ir “nežiniomis"? įvykusių klaidų atveju, auką 
turi lydėti atgaila ir nuodėmės išpažinimas. 


59 Žr. R. de Vaux, ten pat, p. 468-517, 

Apreiškimo raida. Aišku, kad, Kunigiškojo autoriaus 
požiūriu, Apreiškimas vyko palaipsniui. Vienas paskui 
kitą sekantys laikotarpiai apibūdinami Dievybės vardų 
seka. Pirmieji du laikotarpiai yra Kunigiškojo autoriaus 
priešistorės akiratis ir apima visą žmoniją. Jų metu Die- 
vybė pažįstama kaip Elohim(as) — Dievas“? El viena- 
skaitoje arba Elohim daugiskaitoje apibūdina Dievą kaip 
Jėgą. Trečiame Apreiškimo laikotarpyje Dievybė yra pa- 
žįstama kaip El Šaddai — “Dievas, [kuris yra] Visaga- 
lis".“" Jahvės vardą Dievui apibūdinti Kunigiškasis auto- 
rius pradeda naudoti tik nuo Mozės laikotarpio (Iš 6,2- 
3).“ Vardas Jahvė yra taip šventas — atskirus, kad jis 
neturi būti sukasdienintas. Kadangi Jahvė yra žmonių 
kalba neaptariamas Dievas, draudžiama tarti jo vardą 
be reikalo. Kunigiškasis autorius moko, kad Šventasis 
Vardas buvo apreikštas pačioje istorinio Dievo užmojo 
viršūnėje — Atpirkime iš Egipto vergijos. Šis įvykis yra 
likiminis. Su juo prasidėjo naujas ir ypatingas santykis 
tarp Dievo ir izraeliečių. 

Apreiškimo raida yra istorinė. Nuo kosminio Kūri- 
mo akiračio Pradžioje iki istorinio Apreiškimo per Mozę 
izraeliečiams išganymo užmojis darosi raiškesnis ir įtai- 
gesnis per Dievo įsijungimą į žmonijos istoriją. Kunigiš- 
kąją Apreiškimo sampratą galima išryškinti brėžiniu su 
ketvertu laikotarpių. Pasakojimas apie priešistorę yra 
atkurta istorija, o pasakojimas apie Abraomo ir Mozės 
laikotarpį yra iš dalies atsiminta istorija.“ 


60 Žr. G. von Rad, Old Testament Theology, I, p. 186-187. 

Si Žr. A. Rubšys, “Dešimt Dievo įsakymų: Žmonijos nuojauta ir 
Apreiškimas", Aidai (5-6: 1980) 260-271; 338-346. 

82 Žr. G. von Rad, Old Testament Theology, II, p. 10; 18-19; 179- 
187. 

93 B. W. Anderson, Understanding the Old Testament, p. 433. 

KŪRIMAS 
(Pr 1,1-2,4a) 


DIEVAS — 


Du bruožai: SUBATOS 
ELOHIM POILSIS 
1. Palaiminimas: Žmonija turi už- 
JĖGA S B ė 
duotį rūpintis Dievo pasauliu. 
2. Draudimas: Žmonija negali būti 
mėsėdė. 
SANDORA SU NOJUMI 
(Pr 9) 
DIEVAS — Ženklas: Vaivorykštė AUKA 
ELOHIM Du bruožai: 
JEGA 
1. Pažadas: Dievas neleis, kad Žemė 
grįžtų į chaosą. 
2. Leidžiama valgyti gyvulių mėsą, 
tačiau draudžiama lieti be reikalo 
gyvulių kraują ar užmušti žmogų. 
SANDORA SU ABRAOMU 
(Pr 17) 
DIEVAS — Ženklas: Apipjaustymas Ee Au 
EL šADDAI Du bruožai: 
VISAGALIS 
„Pažadas: Dievas bus su jo pali- 
kuoniais ir duos Kanaano žemę 
kaip palikimą. 
„ Bausmė už neapipjaustymą. 
APREIšKIMAS PER MOZĘ 
DIEVAS — Ženklas: Subata (Iš 31) 
JAHVĖ i PADANGTĖ 
Apeiginės aukos. Jahvė yra .Pa- 
ASMUO 


dangtėje tarp izraeliečių — San- 
doros bendrijos. 


KUNIGIšKOJO AUTORIAUS ISTORIJOS SAMPRATA 


Laikas yra kūrinių mastas, — Kūrimo vyksmas. 
Dievas yra šalia laiko, nes yra amžinas. Kūrinių mastas 
Dievo nesaisto. Istorija yra galima, susiejus laiką su žmo- 
gumi. Laikas veikia žmogų ir jį sąlygoja, o žmogus są- 
lygoja laiką, padarydamas jį prasmingą — istorišką. Lai- 
ką padaro istorišką žmogaus prasmės ir laimės pėdsakai 
bei atmintis. 

Kunigiškojo autoriaus istorijos samprata yra daug 
kuo panaši i senąjį tikėjimo epą (JE), kurį jis įjungia į 
savo išsamiąją istoriją. Apskritai kalbant, jo istorija sto- 
koja dramatiško gyvumo, kuriuo yra turtingas senasis ti- 
kėjimo epas (JE). Ir savo istorijos sąrangą jis rikiuoja 
lyg teologinis architektas. Jam trūksta domesio Dievo 
draugiškumui su žmonėmis kasdienėje patirtyje ir gyve- 
nimo pervartose. Kunigiškasis autorius nesidomi žmogiš- 
kuoju istorijos veidu, — žmonių sankirčių, nerimo, rū- 
pesčių ir baimės jis lyg nepastebi. O tuo kaip tik domisi 
senasis tikėjimo epas (JE). Jahvistas pasižymi dėmesiu 
žmogui, pasakodamas apie prarastą Rojų (Pr 3) ar dra- 
matišką Abraomo bandymą (Pr 22). Kunigiškaiam au- 
toriui labiau rūpi Mozės perduoto izraeliečiams Apreiški- 
mo laikotarpio teisėtvarka ir bendrijinė santvarka. Nei 
pats Mozė savo išganymo istorijoje tėra tik įmantriai ap- 
rengta statula. O Jahvistui ir Elohistui Mozė yra milžinas, 
kuris grumiasi su Dievu ir yra sąlygojamas abejonių, 
rūpesčių bei nerimo. Mozės vaidmuo, pagal Kunigiškąjį 
autorių, yra perduoti iš Dievo gautąją Torą — Mokymą 
izraeliečiams. Anot jo, šalia Mozės visuomet stovi kuni- 
gas Aaronas. 


Ar Kunigiškojo autoriaus samprata yra tikroviška? 
Nėra abejonės, kad šis įkvėptasis autorius žiūri į 
tikėjimo kraitį per savo kunigiškus akinius ir sukuria iš 


69 


dalies dirbtinį Mozės laikotarpio aprašą. Į klausimą rei- 
kia atsakyti klausimu: Ar iš viso yra įmanoma rašyti 
apie praeitį — istoriją be savitų akinių? Būdamas trem- 
ties pervartoje, Kunigiškasis autorius buvo Dievo įkvėp- 
tas suvokti, kodėl] Izraelis sugriuvo, ir duoti gaires San- 
doros bendrijos ateičiai. Sudabartindamas likiminio Mo- 
zės laikotarpio reikšmę, jis davė tremtinių kartai gaires 
grįžimui į Pažado Žemę — Sandoros bendrijos “amžiną- 
ji palikimą“. Todėl nesistebėtina, kad jis ir atpasakoja 
išganymo istoriją skirtingai nuo Jahvisto atpasakojimo. 
Ir Jahvisto išganymo istorija atspindi jo amžiaus rūpes- 
čius, lūkesčius ir baimę.“ Mūsų žodis “istorija"?, atrodo, 
būtų buvęs svetimas Kunigiškajam autoriui. Labai gali- 
ma, kad jis būtu naudojęs žodi “ genealogija" — kartų 
kilmė. Jam būdinga dalyti savo pasakojimą į skyrius šu 
antraštėmis: “Šios yra Lpvz.: dangaus ir žemės] kar- 
tos... (Pr 2,4a).“ Kartų kilmės antraštėmis jis išreiškia 
laiko trukmę tarp keturių vienas kitą sekančių laikotarpių 
istorinio Dievo užmojo staklėse. Dievo užmojo staklės 
paliko prasmės ir laimės pėdsakus bei nuosėdas kartų 
sekoje. 

Kunigiškasis autorius susieja tikėjimą į visuotinį 
Dievo rūpestį savo pasauliui su ypatingu Apreiškimu 
Izraeliui — Sandoros bendrijai. Jis moko, kad Dievas, 
žmonijos Kūrėjas ir Visatos Viešpats, išsirinko Izraelį iš 
visų tautu ir atskyrė ji ypatingai užduočiai, duodamas 
jam Torą — Mozės Mokymą, arba Įstatymą. Dievo rū- 
pesčio savo pasauliui sugretinimas su ypatingu Apreiš- 
kimu Izraeliui yra ryškus. Visuotinis pasaulio ir žmonijos 
akiratis priešistorėje per Mozę sugretinamas su istoriniu 


94 Žr. Rakto II, p. 22-24, 
95 Arkivysk. J. Skvireckas verčia “Ta yra dangaus ir žemės istorija...“ 
Žr. taip pat Pr 5,1; 6,9; 10,1; 11,10; 11,27. 

Apreiškimu Sandoros bendrijai. Kunigiškojo autoriaus 
istorijos metmenys rodo, kad visuotinis akiratis susiaurėja 
per genealogijas — kartų kilmę, kuri atsekama per pir- 
magimį sūnų. Tik Jokūbo ir Esau atveju susiduriame su 
labai įtaigia išimtimi: Dievas išsirenka jaunesnįjį. Kiti 
kartos palikuoniai atidedami į šalį. Kunigiškojo autoriaus 
nedomina jų prasmės ir laimės pėdsakai. Kartų kilmė 
sąlygoja dvi įžvalgas: 


1. Žiūrint pirmyn į ateitų, Kūrimas sudaro areną iš- 
toriniam Dievo užmojui, kuris pasiekia savo viršūnę per 
Mozei duotą Torą — Mokymą, arba Įstatymą. 

2. Žiūrint atgal į praeitį, dabarties kartą galima su- 
sieti per kartų seką su žmonijos pradžia — Adomu. 


(Žr. brėžinys 72 psl.) 


Kunigiškasis autorius moko tremtinius, kad jų atei- 
ties pagrindas yra ypatingas jų išrinkimas tarnauti Kū- 
rėjui rūpesčiu pasauliu ir žmonija. Jam svarbu parodyti, 
kad ypatingoji Izraelio — Sandoros bendrijos vieta Kū- 
rėjo rūpestyje pasauliu ir žmonija nesiremia vien gimimu. 
Tai liudija Jokūbo ir Esau atvejis. Esau buvo pirmagimis 
ir teisėtas Dievo pažadų paveldėtojas, o ne Jokūbas. Jo- 
kūbo išrinkimas apreiškia įkvėptajam autoriui, kad Izra- 
elio išrinkimas remiasi tik Dievo malone, nes Dievas iš- 
sirenka tą, ką jis nori. 

Ilgainiui, žydams grįžus iš tremties Babilonijoje, 
buvo pradėta laikyti gimimą iš žydiškos šeimos su šak- 
nimis kartų kilmėje — genealogijoje labai svarbiu veiks- 
niu. Jonas Krikštytojas pasmerks šį perdėtą pasitikėjimą 
gimimu ir kartų kilme. Anot jo, Dievas gali pažadinti 
Abraomui vaikų net iš akmenų (Mt 3,9). Mat žmogaus 
padėtis Dievo Tautoje remiasi Dievo malone, o ne šeimos 
ar tautine kilme. 

PENKIAKNYGĖ 


v 
Dangaus ir Zemės 
kartų kilmė- 
genealogija 


(1) 
Jafetas Hamas 
Semas 
10 
Tautos Tautos Tautos Tautos 
2 a S L ka:nTŲ Isa S 
Nahoras ir Milka Haranas 
Tera 
(1) 
Labanas Rebeka Lotas 
Išmaelis Abraomas 
Hagara Sara 
Lea Rachelė 12 vadų, (1) 
Izaoka 
Esau 2 Š 


= ir Rebeka 
(1) 


Jokūbas ir Lea, Rachelė, 
Bilha, Zilpa 


(12 sūnų, ) 


1 
l 
Ų 
I 
! 
! 
I 
l 


70 sūnų. 


Kartų kilmė — genealogija yra Dievo staklės istorijoje. Jai būdinga 


du bruožai: 1. Šakojimasis ir 2. Palaipsnis siaurėjimas. 

1110-26 


11,27 

25,12-11. 
19-20 


36,1-83 


37,12, 
46,8-21 


46,8-27 


KUNIGIšKOJI SANDOROS BENDRIJA 


Babilonijos tremiyje izraeliečiai, laiko lūkesčių, rū- 
pesčių ir baimių jaštrinti, atsivėrė į prasmę ir laimę 
nauju Sandoros bendrijos supratimu. Tautinis lūžis ir is- 
torinė pervarta nenumaldomai vertė Sandoros tikėjimą 
iš naujo peržiūrėti kelią į pažadėtą, bet nežinomą ateitį. 
Būdinga, kad tremties dalia neužgožė išvietintų izraelie- 
čių. Peržiūrėdami savo ligšiolinį tikėjimo kraitį, — žo- 
dinį ir rašytinį, — jie suprato, kad Sandoros bendrija 
nesiremia politine sąranga. Sandoros bendrija pradžioje 
nebuvo karalystė ir neturėjo karaliaus. Pats Dievas — 
Jahvė buvo Sandoros bendrijos Karalius, o Sandoros 
bendrija buvo Dievo valdoma — teokratinė. 

Kunigija Babilonijos tremtyje būrė išvietintus izrae- 
liečius į teokratinę — Dievo valdomą bendriją. Šventyk- 
los kunigas, pranašas Ezechielis, buvo itin veiklus ir įta- 
kingas tremtinių būrimui į Sandoros bendriją, kuri iš 
esmės jautėsi teokratinė — šventa Tauta, šventame Jeru- 
zalės mieste, pašaukta į istoriją tarnauti Dievo garbinimui 
Šventykloje. 

Judaizmas kerėjosi ir šakojosi Babilonijos tremtyje. 
Čia jis suvokė ir iššūkį — statyti tiltus visuotiniam Die- 
vo rūpesčiui pasauliu ir žmonija; čia jis patyrė ir reikalą 
apsitverti tvoromis, kad išliktų tikrąjį Dievą garbinanti 
Sandoros bendrija. Iškilus tremties asmuo Ezra parneš į 
Palestiną Torą — Penkiaknygę, kuri buvo užbaigta trem- 
tyje, ir padarys ją potremtinės Sandoros bendrijos pa- 
grindu. Sandoros bendrija tapo Toros — Įstatymo bendri- 
ja. Torą — Įstatymą saugodami, judėjai tvėrė apie save 
tvoras. Tremtyje reiškėsi ir pranašiškas veiksnys su iš- 
šūkiu Sandoros bendrijai statyti tiltus visuotiniam Dievo 
rūpesčiui pasauliu ir žmonija. 

Kitas skyrius supažindins mus su bevardžiu „Prana- 
šu, kurio žodis iš Dievo buvo — “Šviesa tautoms" 

II SKYRIUS 


+*2 
40 
SAW 


Ii | | 


ANTRASIS 
IZAIJAS: 
ŠVIESA 
TAUTOMS 


„Jahvės šlovė bus apreikšta! 
Visa žmonija matys ją kartu! 
Pats Jahvė tai pažadėjo! 


“Paskelbk, kad žmonija yra kaip žolė, —- 
trapi kaip laukų gėlės. Žolė nudžiūsta, o 
gėlės nuvysta, kai tik Jahvė pasiunčia ant 
jų vėją. Žmonės tėra tik žolė! Žmonės nu- 
džiūsta, gėlės nuvysta, bet Dievo žodis 
trunka amžinai“ (1z 40,5.6b-8) 


Gyvenimo lūžiai ir istorijos pervartos aitrina ir ašt- 
rina žmones. Lūžiai ir pervartos, lyg bitės žydinčius do- 
bilus lauke, apiplėšia ir apvaisina žmones. Taip įvyko ir 
tremtyje su Sandoros bendrija. Nors tremtis iš karto ir 
buvo karti, bet ilgainiui ji padėjo suvokti, kad visa išeina 
į gera tiems, kurie myli Dievą. Pranašų žodis tapo tik- 
rove: Dievas atvedė savo Tautą į dykumą — ne į paprastą 
dykumą, bet į nevilties tyrus, kad galėtų prašnekinti jos 
širdį. Nelaukta kelionė per nevilties tyrus į prasmę ir lai- 
mę buvo Sandoros bendrijos akistata su Istorijos Viešpa- 
čių. Politinė žydų padėtis nebuvo jiems palanki: Dovydo 
karalystė buvo žlugusi, ir jos gyventojai buvo tremtyje, 
Tačiau žydų tikėjimas sušvito “Šviesos tautoms?' nuosta- 
ba. Istorinė tragedija vedė Šv. Rašto tikėjimą į gilesnę 
ižvalgą. 


Skaitymai iš Šv. Rašto: 
Iz 40-55; 55-66. 
Ps 46/47; 92/93; 95/96—98/99. 

NAUJI AKIRAČIAI: PASAULIS IR ŽMONIJA 

XX a. sklydi lūkesčiais ir baimėmis. Jo būvyje ir 
mūsų tauta, išgyvenusi laisvės dvidešimtmetį, su rūpes- 
čiu išgyvena savo žemėje milžino kaimyno siautėjimą. Ne- 
svetima ir mūsų tautai tremties dalia, išeivijos bėdos ir 
nevilties tyrai. 

Pasaulinio masto pervartos sąlygoja žmones ir nei- 
giamai ir teigiamai. Iš karto tai atrodo nesuderinama. 
Būdinga, kad pervartų metu tautos atgimsta ir praveria 
akis į pasaulį, — tiesa, platų pasaulį, bet tą patį pasaulį 
visoms tautoms. Tai patyrė Sandoros bendrija. 

Netekimas savos valstybės — Dovydo karalystės žlu- 
gimas privertė Sandoros bendriją įsiminti į savo pašauki- 
mo savitumą. Kaip jau minėta, šį požiūrį ypač pabrėžė 
pranašas Ezechielis ir Jeruzalės kunigija tremtyje. Ji pa- 
ruošė Kunigiškąją Penkiaknygės laidą. Babilonijos kul- 
tūra atrodė pavojinga izraeliečių tikėjimui. Tai buvo ne 
naujiena. Istorijos raidoje tikėjimas ir kultūra grūmėsi 
patirties žaizdre ir kėlė įtampą izraeliečių visuomenėje. 
Iš vienos pusės, tremtyje tikėjimas aitrino izraeliečius būti 
bendrija, kuri garbina Sandoros Dievą ir pašventina visus 
gyvenimo poreikius Toros — Mozės Tstatymo šviesa. Ne- 
nuostabu, kad tremties Sandoros bendrija norėjo būti 
šventa Tauta, skirtis nuo kitu tautų savo tyru gyvenimu 
ir visur ir visada būti pavaldi Dievui. Iš kitos pusės, trem- 
tyje tikėjimas susidūrė su plačiu pasauliu ir patyrė pa- 
saulinę sąmonę. Neišvengiamai tremtinių tikėjimas atpa- 
žino naujus akiračius ir dar iki šiol nepatirtą ateities reg: 
mę. Net Saliamono amžius, švytėjęs apšvieta, nepajėgė 
taip sąlygoti Sandoros bendrijos tikėjimo. Tremtyje pra- 
dėta suvokti, kad, norint būti Jahvės šlovės ir užmojo 
įrankiu istorijoje, reikia drįsti išeiti iš tautinių poreikių 
į pasaulį — žmoniją su jos kultūra ir civilizacija. Trem- 
tis brandino reikalą suprasti ir įsiminti Jahvisto moky- 

mą, kad Dievo užmojis apima visus amžius nuo istorijos 
pradžios, o Sandoros bendrija yra pašaukta būti Dievo 
veiksniu duoti visai žmonijai palaiminimą.“ 


BEVARDIS PRANAŠAS: ANTRASIS IZAIJAS 


Tikėjimo įžvalga į ypatingą Izraelio vaidmenį pasau- 
linėje istorijoje buvo išreikšta Babilonijos tremtyje. Bū- 
dinga, kad tai padarė Dievo vardu bevardis pranašas. Jo 
žodžiai iš Dievo yra užrašyti antroje Izaijo knygos dalyje 
(40-55/66?). Apie jo asmenišką gyvenimą nėra nieko 
žinoma. Savo žodžiais iš Dievo jis yra artimas Jeremijui 
ir net Ezechieliui. Be abejo, jis buvo šių didžiųjų pranašų 
įtakoje. Tačiau šis bevardis pranašas turėjo didelį vaid- 
menį tremtyje, o jo žodžiai iš Dievo padeda suprasti Jėzų 
— Kenčiantį Mesiją (žr. Lk 3,4-6;4,18-19; Apd 8,26-40). 
Neturėdami geresnio vardo, Senojo Testamento mokslinin- 
kai jį vadina Antruoju Izaiju — Deutero Izaiju,““ nes jo 
žodžiai iš Dievo apima antrąją pranašo Izaijo knygos 
dalį: Iz 1-39 priklauso Jeruzalės pranašui Izaijui, o Iz 
40-55/66? — tremties pranašui — Antrajam Izaijui.““ 
Nors ir nepažįstamas vardu, Antrasis Izaijas yra dauge- 
liui Senojo Testamenio mokslininkų ir skaitytoju vienas 
iš didžiausių — o gal net didžiausias! — pranašų. 


BABILONIJOS GALAS 


Antrojo Izaijo pranešimo iš Dievo istorinis fonas 
yra plačios apimties įvykių banga VI a. prieš Kristų vi- 


86 Žr. Rakto II, p. 36-40. 

67 Žr. J.L. McKenzie, Second Isaiah (Anchor Bible 20; Garden 
City, NY: Doubleday, 1968), p. XV-XXIH; C. Stuhlmueller, “Deutero- 
Isaiah", JBC 22:2-8, 

88 Žr. Rakto II, p. 279-281. 

duryje. Svarbu prisiminti ir Derlingojo pusmėnulio vaid- 
menį tuolaikinėje pasaulio kultūroje. Viena po kitos čia 
viešpatavo semitinės imperijos. XVIII a. prieš Kristų, 
nuo Hamurabio laikų, hetitai ir egiptiečiai tik trumpą 
laiką tepajėgė pertraukti semitų viešpatavimą semitų. są- 
skaita, įsiterpdami į pasaulinės imperijos kūrimą. Seną- 
ją Hamurabio imperiją, viešpatavusią Abraomo amžiuje, 
ilgainiui sekė Asirija, Ozėjo ir Izaijo dienomis sukėlusi 
daug nerimo ir kančios Sandoros bendrijai — Izraeliui. 
Asirija pajėgė viešpatauti ilgiau negu šimtmetį. Ją už- 
gožė kiti semitai — kaldėjai arba pietinės Mesopotamijos 
babiloniečiai. Neobabiloniečių imperija netruko susidė- 
vėti. Mat ji iškilo, tarpo ir pradėjo nykti su Nebuchad- 
nezzaro, pirmojo ir šauniausiojo jos imperatoriaus, iški- 
limu ir mirtimi (605-562 m. pr. Kr.). Nebuchadnezzaro 
mirtis pažadino intrigas ir sukurstė imperijoje žudynių 
bangą. Imperatoriaus sostas per septynerius metus net 
triskart buvo intrigų auka. Intrigų ir kruvinu varžybų 
priežastis buvo Babilonijos kunigija. Mat Nebuchadnezza- 
ras buvo padaręs ją pavaldžią sostui. Dabar, jam mirus, 
kunigija stengėsi atsigauti ir atkeršyti. Gandai apie mai- 
šatį sostinėje plito po visą imperiją. Nenuostabu, kad pa- 
vergtosios tautos pradėjo laukti Babilonijos galo ir savo 
išsilaisvinimo. 

Judėjų viltis grįžti į Jeruzalę — Zioną buvo gyva. 
Net ganėtinos tremties sąlygos nepajėgė užgožti jų vilties. 
Deuteronominė istorija, užbaigta po Jeruzalės žlugimo 
(587 m. pr. Kr.), pabrėžia viltį, kad net Šventyklos su- 
naikinimas ir žmonių tremtis nepanaikina Jahvės pažado 
Dovydui. Būdinga, kad ši istorija baigiama su pareiški- 
mu apie ištremtąjį Dovydo dinastijos karalių Jehoiachi- 
ną (2 Kar 25,27-30). Džiaugiamasi, kad jis ne tik gy- 
vas, bet ir babiloniečių imperatoriaus gerbiamas! Pagal 
įkvėptąjį Deuteronominį istoriką, Amel-Mardukas (Amel- 

Marduk),* Nebuchadnezzaro įpėdinis, išleido Jehoiachi- 
ną iš kalėjimo 561 metais ir pagerbė jį, duodamas jam 
vietą savo dvare. Be abejo, šis įvykis drąsino judėjų viltis. 
Tremtinio karaliaus pagerbimas skatino tremtinę tautą 
svajoti apie nepriklausomą karalystę Palestinoje su sosiu 
Dovydo įpėdiniui. Vėliau, Sešbazzaras (Sešbazzar), vienas 
iš Jehoiachino sūnų, gaus leidimą iš persų vesti judėjus 
į jų tėvynę — Zioną (Ezd 1,11). 

Po septynerių metų intrigų ir imperatorių kaitos, į 
Babilonijos sostą atsisėdo Nabonidas (Nabonidus; 556- 
539 m. pr. Kr.). Nors ir nemėgiamas, bet Babiloniją 
valdė ilgiau negu jo pirmtakai. Nabonido labai nekentė 
dievo Marduko kunigija: mat Nabonidas pastatė mėnulio 
dievui Sin šventovę, kuri tapo Marduko šventovės varžove. 

Nabonidas drąsiai tvardė maišatį Babilonijoje. Pir- 
masis žygis buvo prieš Temos (Tema) miestą Arabijoje. 
Sutvardęs maištininkus, Nabonidas padarė Temą savo 
karališko dvaro būstu. Imperijos valdžią dalinosi sų sū- 
numi Belšazzaru (Belšazzar).“ Politinė suirutė reiškėsi ir 
rytiniame imperijos šone, Irano. plokščiakalnyje, tarp 
arijų kilmės tautų. Čia trys tautos buvo tapusios karalys- 
tėmis: Medija, Persija ir Elamas. Nabonido amžiuje Ela- 
mas jau buvo pavaldus Persijai. Vadinasi, Nabonidui grė- 
sė pavojus iš dviejų arijų tautų — medų ir persų. Šiuo 
metu medai buvo politiškai pranašesni už persus. Neo- 
babiloniečiai kadaise pasinaudojo jų pagalba pribaigti 
asirų imperiją ir net grobiu su jais dalinosi, 


692 Kar 25,27-30 skaitinys jį vadina Evil-Merodacho (Evil-Mero- 
dach) vardu. 

701 Kr 3,18 skaitinyje tarp Jehoiachino sūnų įvardinamą Šenazzarą 
(Šenazzar). Jis yra Šešbazzaras. Žr. W.F. Albright; The Biblical Period 
from Abrakam to Ezra (Pittsburgh, PA: Biblical Colloguium, 1950), p. 
48-49, 

Ti Apie Belšazzarą išsamiau rašoma VIII skyriuje. 


81 


550-336m. prieš Kristų 


| PERSIJOS IMPERIJA 


URMIJOS ež. 


| 


ZEHISTŪN s p 
I MeEkbatan: 


0 7 


"27 
Haranas 


PERSIJOS (IMPERIJA RYTUOSĖ 


ki PERS, SVEKIA INDUJĄ ras 


Persepolis 


i 
* Damaskas 
i 


—————— 2, : 
ST——————————————————5 9 dderuzalė 
————————— E. 


> 


) 


| 


f 
[| 
1 . 
|] 
1 


| ARABIJOS 


Elatas 


iš 


5.2.romano 


In 


ŠVIESA Iš PERSIJOS: KIRAS DIDYSIS 


Danieliaus knyga užsimena apie puotą Belšazzaro 
dvare (Dan5,1). Anot skaitinio, puotos valiūkavimas 
virto nerimu. Mat staiga Belšazzarą ir jo svečius nugąsdi- 
no ant svetainės sienos rašanti ranka (Dan 5,1-9). Šis 
regėjimas puotos metu turi istorinę reikšmę. Belšazzaras 
su pavydžia baime sekė vis didėjančią medų grėsmę. Me- 
dijos karalystė tarpo šiuolaikiniame Irane ir centrinėje 
Mažojoje Azijoje. Atrodo, kad Babilonija drąsino persus 
— Kirą, persų karalių iš Anšano (Anšan) miesto Elame, 
pasipriešinti savo siuzerenui — Medijos karaliui. Jau 
buvo aišku, kad kadaise buvęs sąjungininkas turi būti 
apkarpytas. Kitaip, jis gali pakenkti Babilonijai. Tačiau 
įvykiai rutuliojosi nelaukta kryptimi. Per trejus metus 
Kiras nugalėjo medų karalių Astyagą (Astyages). Perga- 
lės padrąsintas, jis veržėsi ir į kaimynų žemes. 546 me- 
tais užkariavo Krezo““ valdomą Lydijos karalystę nūdie- 
nėje vakarų Turkijoje. Šmaikščių pergalių dėka, Kiras 
valdė plačią imperiją — nuo Persijos įlankos iki Egėjo 
jūros. Pagaliau ir Nabonidas suprato, kad jo imperija yra 
pavojuje. Iš Temos Arabijoje grįžo į Babiloną švęsti Nau- 
jųjų Metų. Tačiau jau buvo per vėlu sustabdyti imperijos 
irimą viduje ir pasipriešinti pergalingajam Kirui. 539 
metais persai ir babiloniečiai susitiko lemtingam mūšiui 
prie Opis palei Tigrio upę (apie 30 km nuo šiuolaikinio 
Bagdado).“ Kiras mūšį laimėjo. Babilonija padėjo gink- 
lus. Keletai savaičių praėjus, ir sostinė Babilonas pasi- 
davė Kirui be kovos. 

Garsusis Kiro cilindras — paminklinis įrašas pasa- 
koja apie Babilonijos nugalėjimą.“ Įrašas prasideda Na- 


72 Jis buvo garsus auksu ir yra laikomas turtuolio įvaizdžiu. 

78 Žr. A. Rubšys, Šv. Rašto kraštuose, p. 139. 

74 Žr. J.B. Pritchard (red.), Ancient Near Eastern Texts..., p. 
315-316. 

bonido pasmerkimu už du nusikaltimus: Marduko švento- 
vės apleidimą ir babiloniečių tautai vergijos jungo uždėji- 
mą. Dėl tos priežasties “dievų viešpats LMardukas1 labai 
įširdo“ ir, dievų lydimas, pasitraukė iš Babilono miesto. 
Tačiau, matydamas Babilonijos slinkimą į pražūtį, Mar- 
dukas, užuot pykęs, ima gailėtis Babilono: 
Jis perbėgo akimis ir atidžiai pasižiūrėjo į visus kraš- 
tus, ieškodamas teisaus valdovo, kuris neštų jį LMar- 
duko statulą per Naujųjų Metų šventimo apeigas]. 
LTadal jis tarė Kiro, Anšano LAnšan miestol, vardą 
tr paskelbė jį viso pasaulio karaliumi.“ 


Toliau cilindre aprašoma, kad Mardukas įsakė Ki- 
rui žygiuoti į mūšį prieš Babiloną, pats “eidamas kartu 
su juo, lyg tikras draugas", nes Mardukas buvo patenkin- 
tas Kiro padoriu elgesiu su žmonėmis. Todėl Mardukas 
leido Kirui užimti Babilono miestą “be mūšio“, o visi 
Marduko miesto gyventojai “sveikino ji kaip valdovą, 
kurio pagalba jie buvo prikelti iš mirties“. 

Savo paminkliniame iraše Kiras didžiuojasi, kad 
didžiomis savo pastangomis grąžinęs Babilonijai ramybę. 
Jis tvirtina, kad panaikinęs krašte lažo prievolę, pageri- 
nęs gyvenimo sąlygas Babilono mieste ir laimėjęs žmonių 
širdis. Įrašas baigiasi pareiškimu, kad Kiro vardas yra 
garsus visame pasaulyje. 

Kiro vardą išgarsino jo galybė ir dosnumas. Pareiš- 
kiama, kad jis grąžino šventuosius daiktus ir statulas tau- 
toms, iš kurių jie buvo kadaise babiloniečių pagrobti. 

Nėra abejonės, kad Kiro cilindras yra nugalėtojo 
raštas — paminklinis įrašas ir turi daug tuščio gyriaus. 
Tačiau jame yra ir daug istorinės tiesos. Priešingai ki- 
tiems Artimųjų Rytu užkariautojams — asirams ir babi- 


76 Žr. J. B. Pritchard (red.), ten pat. A. Rubšys, ten pat, p. 202-203, 

loniečiams — Kiras buvo nepaprastai geranoris ir žmo- 
niškas. Užuot nužudęs Medijos Astyagą ir Lydijos Krezą, 
jis leido jiedviem pasilaikyti karališką palydą. Babilono 
kultūrinių turtų jis nesunaikino, bet juos apsaugojo. Jis 
rodė pagarbą ir babiloniečių religijai. Visa tai rodo, kad 
jam buvo svetimas semitų žiaurumas. Kiras panaikino ir 
asirų-babiloniečių politiką — išvežti užkariautųjų kraštų 
gyventojus į jiems svetimas žemes. Tremtiniai galėjo grįž- 
ti į savo gimtuosius kraštus. Nenuostabu, kad istorija jį 
vadina Didžiuoju ir laiko jį vienu iš pažangiausių senovės 
valdovų. 

Su Kiru prasidėjo iškilioji persų imperija. Jai buvo 
lemta išsilaikyti du šimtmečius. Graikijos pažiba — Alek- 
sandras Didysis išstūmė Persiją iš Art. Rytų istorijos. 

Šiame įvykių fone, kruviname Babilonijos saulėly- 
dyje ir žmoniškumą žadančiame Persijos saulėtekyje, Die- 
vas kreipėsi į Sandoros bendriją per bevardį pranašą — 
Antrąjį Izaiją. Tarptautinė padėtis buvo lemtinga. Įvykiai 
tvenkėsi laukimu ir jaudrino tautas ir žmones. Šv. Rašto 
pasaulis ir Sandoros bendrija buvo tarpduryje į ateitį su 
neįprastai plačiu minties ir širdies akiračiu. 


ANTROJO IZAIJO ŽODŽIAI Iš DIEVO 

Izaijo knygos tyrinėtojai atpažįsta joje skirtingus 
įkvėptus autorius. Tai liudija trys bruožai: istorinis f0- 
nas, stilistinės savybės ir teologinis požiūris. Ryškiausias 
jų yra istorinis fonas. Dėl to šiuolaikiniai Izaijo knygos 
tyrinėtojai dalina ją į dvi, — kai kurie net į tris, — dalis: 
Pirmąjį, arba Proto Izaiją — Iz 1-39, Antrąjį, arba Deu- 
tero Izaiją — Iz 40-55/66? ir Tretįjį, arba Trito Izaiją — 
Iz 56-66. Trečioji dalis“* nevienodai aptariama. 


76 Žr. J.L. McKenzie, Second Isaiah..., p. XV-XXIII. 

Pirmąją /zaijo knygos dalį sudaro Jeruzalės pranašo 
Izaijo žodžiai iš Dievo (Iz 1-39), jie turi savo istorinį 
foną — antrąją prieškristinio VIII a. pusę.“ Judo kara- 
lystė dar tebegyvuoja, Jeruzalė dar tebėra Jahvės miestas, 
o Šventykla — Izaijo pašaukimo būti pranašu vieta — dar 
nesunaikinta. Asirija grasina Judo karalystei ir šventa- 
jam Jahvės miestui su Šventykla, tačiau gyvenama vilti- 
mi, kad bus išvengta tragedijos. Tuo tarpu antroji Izaijo 
knygos dalis, pradedant Iz 40 skyriumi, atspindi vispu- 
siškai skirtingas istorines aplinkybes. Judo karalystė su- 
naikinta, šventasis miestas Jeruzalė ir Šventykla griuvė- 
siuose, 0 gyventojai yra Babilonijos tremtyje. Izraeliečių 
valstybė yra tik praeities atsiminimas. Šios istorinės ap- 
linkybės nėra ateities grėsmė, bet dabarties sąlygos (Iz 
44,26; 49,19; 51,3). Be to, asirų proveržis, apie kurį su 
siaubu kalbama pirmoje knygos dalyje, seniai užmirštas. 
Dabar Babilonija viešpatauja Derlingajame pusmėnulyje 
(1z47,1-15). Ir jos viešpatavimas jau priėjo liepto galą 
(Iz 48,14.20; 52,11-12). Persijos Kiras minimas vardu 
dusyk (Iz 44,28;45,1;52,7-10). Būdinga, kad Kiras svei- 
kinamas kaip Jahvės “ ganytojas", kuris greitu laiku duos 
įsaką atstatyti Jeruzalę ir Šventyklą. Netgi dristama ji 
vadinti Jahvės “mesiju" — pateptuoju““, nes jis yra pa- 
šventintas tarnauti istorijoje Dievo užmojui. 

Ir stilius antrosios /zaijo knygos dalies skiriasi nuo 
pirmosios. Žodynas, poetinė sandara ir eiliavimo būdas 
čia yra skirtingi. Stilius yra autorius — autorystės mastas. 
Tai itin ryšku hebrajų kalboje, nors ir lietuviškajame ver- 
time stiliaus skirtumai lengvai pastebimi. Jeruzalės Iza- 
ijas išreiškia žodžius iš Dievo pasverta, iškilia ir poetine 


71 Žr. Rakto II, p. 279-287. 
78 Tuo metu žodis “mesijas" dar neturėjo šiuolaikinės savo reikš“ 
mės. Žr. Rakto I, X skyrių. 

kalba. Ji tiko padėties rimiumui, nes įspėjama apie ar- 
tėjančią pražūtį. Tuo tarpu tremties pranašas — Antrasis 
Izaijas yra perdėm jautrus ir poetiškas. Čia nebeįspėjama, 
bet džiaugiamasi Dievo rūpesčio jėga. Nors jo šaknys ir 
yra Jeruzalės pranaše, tremties pranašas išsireiškia džiu- 
gia pergalės giesme. Pranašystė ir poezija jo pranešime 
iš Dievo yra augte suaugusios ir neatskiriamos.“? 

Trečioji ryški antrosios Izaijo knygos savybė yra jos 
nelauktas teologinis naujumas. Ji švyti visiškai šviežiu 
teologiniu požiūriu. Pirmasis Izaijas kalbėjo Dievo var- 
du tuo metu, kada Judo karalystė — Jeruzalė buvo įklim- 
pusi į savo amžiaus politinius pelkynus. Todėl žodžiai iš 
Dievo buvo įspėjimas ir priekaištas. Anot jo, Teismo die- 
na jau čia pat prie durų! Todėl jis ir šaukė žmones grįžti 
pas Sandoros Dievą, kol dar buvo laiko. Tuo tarpu Ant- 
rasis Izaijas yra kone priešingas savo pirmiakui. Pagal 
ji; Teismas jau ivyko! Izraelis gavo iš Jahvės “rankos 
dvigubai" už savo nuodėmes (Iz 40,2). Todėl pranašo 
uždavinys yra “kalbėti Jeruzalės širdžiai", — kalbėti 
švelniai tremtiniams be vilties, kad Dievas ateina Izraelio 
iš tremties paleisti ir nuniokoto gimtojo krašto atstatyti. 
Dievo teismas yra atleidimas! Juo Dievas sukuria naują 
padėtį tarp savęs ir žmogaus. Antrojo Izaijo pranešimo iš 
Dievo turinys yra atleidimas, išgelbėjimas, atstatymas ir 
malonė. Jis sklydi paguoda ir viltimi. 

Istoriniai, stilistiniai ir teologiniai bruožai yra trys 
priežastys, kurios įgalina daryti išvadą, kad Izaijo knygos 
antrosios dalies (Iz 40-55/66?) diduma priklauso bevar- 
džiam tremties pranašui, o ne Jeruzalės Izaijui, gyvenu- 
siam apie 150 metų anksčiau. Tremties pranašas pažįsta 
Kirą, svarbų šio laikotarpio politinį veiksnį, žino apie jo 


79 Teisinga Antrąjį Izaiją vadinti vienu iš iškiliausių žmonijos 
poetų. 

pergales — Lydijos karaliaus Krezo nugalėjimą (546 
m. pr. Kr.) ir Babilonijos užkariavimą. Jis net aprašo 
pergalingą Kiro žygį (1z41,2-3.25). Kadangi Babilono 
miestas dar nebuvo pasidavęs Kirui, — tai įvyko 539 m. 
prieš Kristų, — nors to buvo tučtuojau laukiama, nuo- 
seklu datuoti tremties pranašo žodžius iš Dievo apie 540 
metus. 

Vispusiškesniam suvokimui Dievo pranešimo pras- 
mės, reikia jį skaityti jaudinančių laikotarpio įvykių fo- 
ne. Kaip jau dažnai matyta, pranašai buvo Devo siųsti į 
Sandoros bendriją istorinių pervartų metu su žinia apie 
Dievo užmojį.““ Per įvykius reiškėsi Dievo užmojis atei- 
ties jėga. Pranašai nebuvo su krištolu buriantys aiškia- 
regiai, nusaką iš anksto tolimus įvykius. Šv. Rašto prana- 
šai kalba apie Dievo užmojo dinamiką — jėgą dabarties 
įvykiuose ir šaukia tikėjimą apsispręsti už Dievo ateitį 
dabar. 

Verta kreipti dėmesį ir į tai, kad Iz 40-55/66? sky- 
riai niekur neteigia, kad Jeruzalės pranašas Izaijas yra 
jų įkvėptasis autorius. Net Izaijo vardas nėra čia mini- 
mas. Tiesa, Naujasis Testamentas priskiria citatas iš šių 
skyrių “pranašui Izaijui“ (žr. Mi 3,3; Lk 3,4; 4,17), ta- 
čiau tai neliudija jų autorystės. Mat tada Šv. Raštas dav 
nebuvo padalintas į skyrius ir eilutes. Todėl citatos pri- 
skyrimas “pranašui Izaijui“ buvo tik parankus būdas pa- 
žymėti, kur galima ją rasti. Be to, Naujojo Testamento 
autoriai neturėjo mintyje citatų autorystės, bet jų turinį 
— teologinę reikšmę ir pranašystės vykimą Jėzuje iš Na- 
zareto ir jo veikloje. 


Pranašo Izaijo mokykla ir kraitis. Autorius ir jo ra- 


šinys yra istoriniai faktai. Taigi autorius ir jo rašinys yra 


80 Žr. Rakto II apie “Karalius ir Pranašus". 

sąlygojami laiko ir vietos aplinkybių. Šis yra vienas iš 
pagrindinių Šv. Rašto aiškinimo — egzegezės dėsnių. 
Siuolaikinė Izaijo knygos egzegezė, atpažinusi jos pusla- 
piuose du savitus pranašus, susiduria sų naujais klausi- 
mais. Jie liečia antrąją /zaijo knygos dalį — Antrąjį Iza- 
iją (Iz40-55/66?). Atrodo, kad ši knygos dalis nėra vien- 
tisa, bet yra dvisluoksnė. Mat Iz 56-66 skyriai turi skirtin: 
gą istorinį foną nuo Iz 40-55 skyrių. Antrasis Izaijas Die- 
vo vardu kreipėsi į tremtinius Babilonijoje. Tai ryšku Iz 
40-55 skyriuose. Tuo tarpu Iz 56-66 skyriai rodo, kad 
tremtiniai jau yra grįžę i gimtąjį kraštą — Jeruzalę ir 
grumiasi su krašto atstatymo bėdomis. Tiesa, šie skyriai 
yra artimesni Antrajam Izaijui, negu Antrasis Izaijas Pir- 
majam Izaijui. Kai kurie skaitiniai šiuose skyriuose at- 
spindi Antrąjį Izaiają (pvz.: Iz 57,14-19; 61,1-3). Nū- 
dien tarp Izaijo knygos tyrinėtojų galima užtikti pažiūrą, 
kad šie skyriai — Iz 56-66 — priklauso dar kitam pra- 
našui. Įprasta jį vadinti Trečiuoju Izaiju, arba Trito Iza- 
ijų. Pagal šią pažiūrą, Tretysis Izaijas buvo pašauktas 
būti pranašu iš Antrojo Izaijo mokyklos ir kalbėjo Dievo 
vardu Sandoros bendrijai po grįžimo iš Babilonijos trem- 
ties. 

Nūdien mums įprasta galvoti apie knygų autorystę 
pagal šiuolaikinę įstatymais saugomą teisėtvarką. Todėl 
mus gali stebinti, kad anas bevardis pranašas galėjo su- 
kurti Dievo įkvėpimu taip iškilią knygą, niekur neužsi- 
mindamas apie save patį. Svarbu prisiminti tai, kas anks- 
čiau sakyta apie įkvėptas pranašų knygas — pranešimų 
iš Dievo rinkinius. Aplamai imant, pranašų knygos yra 
antologijos — pranešimų iš Dievo rinkiniai, sutelkti apie 
kurį nors pranašą. Tai labai ryškiai liudija Izaijo knyga. 
Labai galima, kad jos kilmė siejasi su Jeruzalės pranašo 
Izaijo mokykla, kuri gyvavo net keletą kartų. Mat iš jo 
veiklos žinome, kad jis subūrė “Likutį" — ratelį moki- 

nių, kurie jam padėjo “saugoti ir išlaikyti"? Dievo žodžius 
ateities Sandoros bendrijai (Iz 8,16). Atrodo, kad ir Ant- 
rasis Izaijas laikė save vienu iš Jeruzalės pranašo Izaijo 
mokinių, kuriam buvo patikėta sudabartinti savo mokyto- 
jui duotus Dievo žodžius tarp tremtinių ir prašnekinti 
juos Dievo ateities jėga. Ši galimybė paaiškina Antrojo 
Izaijo pranešimų iš Dievo būdingą bruožą. Pirmojo Izai- 
jo pranešimai iš Dievo buvo duoti jam tiesiogiai. Tuo 
tarpu Antrojo Izaijo pranešimai iš Dievo nebuvo jam duo- 
ti tiesiogiai. Be to, jis kaip asmuo laikosi nuošaliai. Ši 
įžvalga padeda suprasti Antrojo Izaijo pranašystės turinį, 
— Jeruzalės Izaijo žodžių iš Dievo papildymą sudabar- 
tinimu. Mat Antrasis Izaijas atplėšė nuo savo tolimo mo- 
kytojo pranašystės antspaudą ir papildė ją tremtiniu da- 
barties reikšme. Jeruzalės pranašo kraitis buvo saugomas 
tarp jo mokinių Likučio net tremtyje.“ 

Antrasis Izaijas viršija Jeruzalės Izaiją. Mokinys 
yra iškilesnis už savo mokytoją! Mat jis nesiriboja su- 
dabartinti vien tik savo mokytojo pranešimą iš Dievo. Jis 
paveldėjo kur kas turtingesnį pranašų kraiti. Antrasis 
Izaijas atspindi Jeremijo ir Ezechielio žodžius iš Dievo. 
Be to, pranašų kraitį sudabartindamas, jis nesiribojo ka- 
daise Dievo duotu žodžiu. Antrasis Izaijas švyti šviežia 
ir savita pranašiška įžvalga. Per jį Dievo žodis išryškėjo 
nauja poetine jėga ir sušvito iki tol negirdėtu Dievo už- 
mojo supratimu. 


TREMTIES PRANAŠAS SU GERA NAUJIENA 


Visa Antrojo Izaijo pranašystė yra kreipinys į San- 
doros bendriją su gera Naujiena. Žmonės tremties naktį 
prašnekinami žinia apie greitą saulėteki. Tremtiniams pa- 


81 Žr. M. Buber, The Prophetic Faith (New York, NY: Harper Torch- 
books, 1960), p. 202-205, 

skelbiama, kad ateina išgelbėjimas, — grįžimas į gimtąjį 
kraštą. Prislėgti tremtiniai yra paguodžiami. 

Antrasis Izaijas yra iškilus ateities poetas. Kiekvie- 
nas skaitinys plyšte plyšta nepaprastų ivykių laukimu. 
Tai jausmina ir jaudina. Visos baimės užmirštos. Dievo 
užmojo jėga tučtuojau atvers duris į Dievo karalystę — 
ateiti. Nenuostabu, kad Naujasis Testamentas perima Ani- 
rojo Izaijo pranešimą iš Dievo skelbti Gerąją Naujieną: 
“Atėjo metas, prisiartino Dievo karalystė" (Mk 1,15). 


Pranašas Dangaus Taryboje. Antrojo Izaijo prana- 
šystė prasideda poema. Poemos fonas. yra Dangaus Ta- 
rybos posėdis (1z40,1-11). Senajame Testamente prana- 
šo įgaliojimas kalbėti Dievo vardu remiamas tiesioginiu 
Dievo išgyvenimu Dangaus Taryboje (žr. Jer 23,18; Am 
3,7). Puikiu pavyzdžiu yra Jeruzalės Izaijo regėjimas 
Šventykloje (žr. Iz 6,1-13).*ž Ir Antrajam Izaijui prana- 
šiškas įgaliojimas skelbti gerąją Naujieną duodamas Dan- 
gaus Taryboje. Poema, pradėta danguje, baigiama žemė- 
je. Pirmoji Antrojo Izaijo poema yra įvadas i visą jo 
pranašystę. Užtat svarbu su ja artimiau susipažinti.“ 

Senovės babiloniečių požiūriu, Dangaus Taryboje 
buvo daromi likiminiai nuosprendžiai. Pagal babiloniečiu 
kūrimo mitą Enuma eliš, kuris būdavo atpasakojamas Ba- 
bilono šventovėje Naujųjų Metų šventime, dievų Taryba 
suteikdavo Mardukui aukščiausią valdžią ir triukšmingai 
sveikindavo jį su šauksmu “Mardukas tapo karaliumi!“ 
Mat jo metinė pergalė prieš pabaisą Tiamatą““ ir jos są- 


82 Žr. Rakto II, p. 283-287. Taip pat F. M. Cross straipsnį “The 
Council of Yahweh in Second Isaiah“, Journal of Near Eastern Studies 12 
(1953) 274-271. 

83 Žr. J. Muilenburg, The Interpreter's Bible, red. G. A. Buttrick 
et al. (New York, NY: Abingdon, 1956), V, p. 422-434, 

84 Tiamat yra mitologinė pabaisa — Jūra, — sūrūs Persijos įlankos 
vandenys. 


91 


jungininkus užtikrindavo, kad Naujųjų Metų būvyje pa- 
saulio likimas bus Marduko — didžiojo dievų dievo val- 
džioje. Antrasis Izaijas, atrodo, pažinojo babiloniečių mi- 
tą ir Naujųjų Metų šventimą. Tai liudija religinis Dan- 
gaus Tarybos fonas Jahvės viešpatavimo apraše. To ap- 
rašo turinys yra didžiųjų pranašų kraitis ir Sandoros 
bendrijos savimonė, išreikšta izraeliečių Dievo garbinimu 
Jeruzalėje — Zione. Savo Dangaus Tarybos apraše jis 
panaudoja giesmes ir prieštremtinio Dievo garbinimo ap- 
eigas Jeruzalės Šventykloje bei Rudens šventės metu. Pa- 
maldose buvo giedamos psalmės pagarbinti Jahvei — tau- 
tų ir viso pasaulio Valdovui — Karaliui. Taigi Antrasis 
Izaijas Jahvės — tautų ir pasaulio Karaliaus — apraše 
pirmoje vietoje remiasi Sandoros bendrijos savimone. Tai 
liudija patys pirmieji poemos žodžiai: “ Guoskite, guoski- 

* (Iz 40,1). Jie neturi nieko benidro su Enuma eliš 
mitu. Dievas kalba daugiskaita, nes kreipiasi į savo dan- 
giškus tarnus, apreikšdamas Izraelio — Sandoros bend- 
rijos ir tautų ateitį. 


Ateina Dievo karalystė. Žodžiai “ Guoskite, guoski- 

* (Iz 40,1) poemos pradžioje patraukia dėmesį. Ka- 
daise Jeruzalės Izaijas buvo įgaliotas Dangaus Taryboje 
pranešti neimliai nutukusios širdies tautai apie Dievo 
Teismą (žr. Iz 6,9-13). O dabar tremties pranašas įga- 
liojamas Dangaus Taryboje kreiptis į bevilčius ir išvar- 
gintus tremtinius su paguodos žodžiais (Iz 40,1-2). Teis- 
mo grėsmė tėra tik aidas iš praeities. Pranešama tremti- 
niams, kad jie pakankamai ilgai kentėjo, — dvigubai at- 
kentėjo už savo nuodėmes (Iz 40,2; 42,24-25; 48,17-19). 
Visa tai dabar jau tik praeities reikalas. Atėjo metas apie 
kurį kalbėjo Ozėjas: Jahvė “prašnekins širdį? (Oz 2,14), 
— įgalios pranašus guosti savo Tautą tremties varge. Be 
to, Izraelis — Sandoros bendrija bus išvesta iš kur kas di- 

desnio vargo negu tremtis: iš kaltės pančių ir raizgyno. 
Pranašas įgaliojamas pranešti Dievo vardu apie atleidimą 
ir malonę. Atleidimas yra paslaptinga Dievo malonės įė- 
ga. Praeities kaltė atleidžiama, nes Dievas atleidimo do- 
vana sukuria vispusiškai naują padėtį (Iz 43,25; Jer 31, 
34). Atleidimas yra ir paslaptinga Dievo ateities jėga da- 
bartyje, nes įgalina kalte užgautąji Dievą ir kalte užga- 
vusiji žmogų pradėti iš naujo. Nenuostabu, kad Naujasis 
Testamentas skelbia, jog atleidimas yra Atpirkimo šerdis 
(Lk 15,1-32; Mt 6,14). Taigi Sandoros bendrija prašne- 
kinama tremtyje su Nauju amžiumi. 

Šventyklos regėjime Jeruzalės Izaijas matė serafi- 
nus, kurie skelbė, kad Jahvės garbė pripildo visą žemę 
(Iz 6,2-3). Ir tremties Izaijas kalba apie paslaptingą bal- 
są Dangaus Taryboje (Iz 40,3-5), kuris liepia tiesti Jah- 
vei kelią dykumoje: 


Pasigirsta balsas: 
“Dykumoje tieskite Jahvei kelią, 
tyruose ištiesinkite mūsų Dievui vieškelį" (Iz 40,3) 5" 


Hebraiška poezija yra raiškus minties sugretinimas dvi- 
eiliu. Dvieiliu raiškiai aprašomas Dievas, kuris ateina 
vesti savo Tautą į Sandoros bendrijos kraštą. Visos kliū- 
tys turi būti pašalintos nuo kelio. Tremtiniai bus vedami 
per dykumą “Dievo vieškeliu". Dykuma primena likiminį 
izraeliečių Išėjimą iš Egipto priespaudos. Naujasis Išėji- 
mas, skelbia balsas Dangaus Taryboje, apreikš “Jahvės 
garbę" visai žmonijai. Kitas tremties pranašas — Eze- 
chielis buvo skelbęs, kad Garbė,““ pasitraukusi iš Šven- 
tyklos griš į Naująją Jeruzalę (Ez 10,1-22; 43,1-12). 


85 Žr. Mk 1,3 skaitinys, sekdamas Septuagintos vertimą, nukelia dvi- 
taškį: “Dykumoje šaukiančiojo balsas: “Tieskite Viešpačiui kelią..?* 
86 Hebraiškai Kabod. Lietuviškai — “svarus žėresys“. 

Dangaus Taryboje apskelbiama, kad Jahvės garbė — sva- 
rus žėresys bus matomas visiems nuostabiame Įvykyje — 
Naujame Išėjime, vedančiame į Naują amžių. 


Dievo žodis yra amžinas. Pasakojimas apie Antrojo 
Izaijo pašaukimą — skelbti Dievo užmojo jėgą tremtinių 
dabartyje yra dramatiškas. Pasigirsta naujas balsas Dan- 
gaus Taryboje: “Skęlbk!" (Iz40,6a). Staiga įsiterpia 
pranašas: “Ir aš tariau" (1z40,6b).“" Antrasis Izaijas 
priima įgaliojimą iš Dievo — Karaliaus (plg.: Iz 6,1-13). 
Atsiliepdamas į Dievo įgaliojimą, jis klausia: “Ką turiu 
skelbti ?*? (Iz 40,6a). 

Ką tik duotas pareiškimas Dangaus Taryboje, kad 
“visa žmonija“ matys Jahvės garbę — svarųjį žėresį, su- 
kelia liūdną nuotaiką, nes “visa žmonija" yra trapi ir lai- 
kina. Žmogaus gyvenimas yra panašus i laukų žolę ar 
pakelės Bėlė: Žolė žaliuoja, o gėlė žavi kurį laiką, bet, 
tik pakilus karštam dykumos vėjui, tuoj nuvysta ir su- 
stabarėja. Liūdna pranašo nuotaika yra šauksmas iš ne- 
vilties sietuvos. Žmogus yra ribotas — trumpalaikis ir 
trapus. Tai liudija niūri, bet gyvenimiška patirtis. Žmo- 
nių pasiekimai sunyksta ir yra greitai užmirštami. Ir 
pati žmogaus būtis tik laikina ir trapi. Liūdnoji pranašo 
nuotaika yra tik įvadas į džiuginanti tikėjimą Dievo žo- 
džio jėga: 

Žolė nudžiūsta, o gėlės nuvysta, 

bet Dievo žodis trunka amžinai (Iz 40,8). 

Žmogaus trapumas ir amžinas Dievo užmojis išryškinami 
sugretinimu. Tai padeda suvokti, ką reiškia “visai žmo- 


87 Priimtasis hebraiškasis tekstas skaito: “Ir jis tarė". Taigi eina 
kalba apie dar kitą balsą Dangaus Taryboje. Tačiau Izaijo ritinyje, atras- 
tame Kumrane, skaitoma: “Ir aš tariau“, Tą patį liudija ir graikiškasis 
Septuaginta vertimas. 

nijai" matyti Dievo “ garbę". Dievas reiškiasi istorijoje, 
bet yra anapusiškas, — netampa istorijos srauto ir vingių 
auka. Jo žodis — užmojis yra amžinas. Kaita ir trapumas, 
taip ryškūs žmogaus būtyje, neužgožia Dievo žodžio. Prie- 
šingai, Dievo žodis yra įvykių jėga (Iz 55,8-11) — jis 
apreiškia žmogaus buitinėje kaitoje ir trapume amžinąjį 
Dievą. 


Geroji Naujiena: Dievo užmojo jėga. Poema apie 
Antrojo Izaijo įgaliojimą Dangaus Taryboje skelbti naują 
pradžią tremtiniams baigiasi džiaugsmu (Iz 40,9-11). 
Pranašas savo poetiška įžvalga nusileidžia iš dangaus že- 
mėn, stebėdamasis Dievo užmojo jėga istorijoje. Pranašas 
regi ją sutelktą Jeruzalėje — mieste, kuris atstovauja 
Dievo tautai. Tai yra reikšminga. Pagal mesijinę Dovydo 
teologiją, Dievas išsirinko Ziono kalną — Jeruzalę savo 
užmojo jėgos buveine. Taigi Jeruzalė, nors ir griuvėsiuose, 
šaukiama skelbti gerąją Naujieną: 


Zionai, palipk ant aukšto kalno 
ir skelbk gerąją naujieną! 
Jeruzale, garsink pakeltu balsu gerąją naujieną! 
Kalbėk drąsiai ir nebijok! 
Apsakyk Judo miestams, kad ateina jų Dievas 
(Iz 40,9). 


Kreipiamasi į Jeruzalę kaip i asmenį. Ji šaukiama pasi- 
lypėti ant aukšto kalno ir skelbti sugriautiems Judo kara- 
lystės miestams, kad Jahvė — jų Dievas ateina su jėga. 
Taigi Dievas vėl reikšis kaip anuomet kad reiškėsi “di- 
džia jėga ir galybe“, išvesdamas izraeliečius iš Egipto. 
Pranašas sulydo į viena abi didžiąsias Sandoros bendrijos 
įžvalgas į Dievo užmojį: atpirkimą per Išėjimo įvykį — 
Sandorą ir Dovydo (Ziono) išrinkimą — mesianizmą. Jos 
abi tarnauja gerajai Naujienai skelbti. 

Babilonijos žlugimas ir Persijos pergalė eiliniam 
žmogui atrodė tik politinis įvykis su politiniais padari- 
niais. Vienas jų buvo leidimas tremtiniams grįžti į gimtąjį 
kraštą. Antrasis Izaijas įžvelgia jame, kaip ir Išėjime iš 
Egipto, tikėjimui svarbų plataus užmojo įvykį. Jis tvirti- 
na, kad Babilonijos žlugime ir Persijos pergalėje reiškiasi 
Dievo užmojo jėga, — Dievas ateina lyg užkariautojas 
pradėti Žione savo viešpatavimą Izraelyje ir pasaulyje. 
Poema, kaip matėme, baigiasi paguoda ir padrąsinimu. 
Pranašas jungia du įvaizdžius į vieną: Dievą-Karalių, ku- 
ris nugali visus priešus savo dieviška galybe, ir Dievą- 
Ganytoją, kuris rūpinasi savo kaimene. Pranašo minties 
akiratis — dangus ir visa žemė. Tačiau jis neišleidžia iš 
akių Izraelio — Sandoros bendrijos atpirkimo. 


DIEVAS: KŪRĖJAS IR ATPIRKĖJAS 


Tremties pranašo žodžiai iš Dievo yra poemos. Jos 
visos turi tematinę sąsają, nes vysto tą pačią, įvade iš- 
reikštą, temą: Jahvė ateina ir tuojau pradės savo karalys- 
tę žemėje (Iz40,1-11). Pagrindinė tema susiejama ir 
praturtinama daugeliu šalutinių temų. Taip tematinė są- 
saja platėja, nepastebimai darosi raiškesnė ir įtaigesnė, 
veržiasi į dramatišką atomazgą.“ 

Tremties pranašo Dievo samprata švyti nauja ižval- 
ga. Tai itin ryšku varduose, kuriuos jis duoda Dievui. 
Dievas yra Kūrėjas ir Atpirkėjas. Abu vardai yra išraiš- 
kūs. Kūrimas ir Atpirkimas apreiškia visagalį Jahvės už- 
mojį Izraelyje — Sandoros bendrijoje ir tarp tautų. Jah- 
visto išganymo istorija, rašyta Saliamono amžiuje, pabrė- 


88 Įvado rėmuose tenka pasitenkinti tik kai kuriomis pranašo temo- 
mis. Svarbu turėti mintyje, kad tik įkvėptų poemų skaitymų įmanoma vis- 
pusiškiau pažinti jo žodžius iš Dievo. Įvadas į pranašystę nėra jos pakai- 
talas. Skaitytina pačios poemos. 

žia, kad Abraomo, tikėjimo protėvio, pašaukimas turi pla- 
tų visos žmonijos akiratį (Pr 2,4b-12,3a). Kunigiškasis 
autorius pabrėžia ypatingą Dievo apreiškimą Izraeliui — 
Sandoros bendrijai Kūrimo fonu (Pr 1,1-2a). Nėra abe- 
jonės, kad Antrasis Izaijas buvo Jahvisto įtakoje ir paži- 
nojo Kunigiškojo autoriaus pasakojimą apie Kūrimą (Pr 
1,1-2,4a). Tačiau ryšį tarp Kūrimo ir Atpirkimo jis 
išreiškė giliau negu bet kuris kitas įkvėptas Senojo Testa- 
mento autorius. 


Kartu su Kunigiškuoju autoriumi, Antrasis Izaijas 
moko, kad pasaulis — “dangūs ir žemė" — prasidėjo su 
Dievo-Kūrėjo darbu “ Pradžioje". Tai išryškina pranašo 
pomėgis naudoti Kunigiškojo pasakojimo ypatingąjį veiks- 
mažodi bara' — kurti (Pr 1,1.21.27) — aprašyti grakšių 
Dievo Kūrimą, kuris vėliau bus išreikštas “kūrimu iš nie- 
ko". Veiksmažodi bara' — kurti jis panaudoja 16 kartų, 
dėdamas šį žodį į paties Dievo lūpas. Taigi Kūrimas, anot 
Antrojo lzaijo, yra asmeniška Dievo veikla, kuri išreiškia 
jo valią — širdį. Dievas sukūrė dangaus skliauto galybes 
(Iz 40,26), “žemės pakraščius“ (Iz40,28) ir žmoniją 
(Iz 45,12).*** Kadangi Dievas yra Kūrėjas, tai jis yra ir 
vienintelis visagalis Istorijos Viešpats. Nėra kito Kūrėjo 
šalia Dievo. Ši tema itin pabrėžiama iškilioje Iz 40,12-31 
poemoje. Dievas atseikėjo vandenis savo rieškučiomis ir 
padalino dangaus skliautą savo rankos sprindžiu. Tautos 
yra tik “tarsi lašas kibire“ (12 40,12.15). Jų įžūlusis no- 
ras valdyti istoriją verčia šypsotis. Palyginus jį su vis- 
pusiška Dievo galybe, tautu noras viešpatauti yra kvailas. 
Antrasis Izaijas pažįsta žmogaus rankomis padirbtus Ba- 
bilonijos stabus — dievuku statulas. Jis traukia per danti 
babiloniečių tikėjimą stabais ir stabų galią apspręsti tautų 


89 Žr. C. Stuhlmueller, “Deutero-Isaiah", JBC 22:4.11-15. 

likimą (Iz 46,1-8). Dievas — Jahvė viešpatauja iš savo 
aukštybių sosto. Galybe ir garbe nėra jam lygaus. Dievo 
— Jahvės išreikšti paveikslu ar statula neįmanoma, nes 
jis yra Dievas, o ne žmogus (Iš 20,4; Įst 5,8). Jahvė yra 
“Izraelio Šventasis". Tremties pranašas atspindi gilesnę 
Dievo sampratą negu jo pirmtakas Jeruzalės Izaijas. 


Kūrimas — istorijos rėmai. Tremties pranašas, rem- 
damasis Dievo-Kūrėjo visagalybė, guodžia ir drąsina 
tremtinius. Mat tremtiniai buvo gundomi daryti išvadą, 
kad Dievas nebenori jų matyti bei rūpintis savo Tautos 
likimu. Daugiui tremtinių, iš šaligatvių stebint babilonie- 
čių Naujųjų Metų šventės proga rengiamą stabų eiseną, 
turėjo atrodyti, kad šie žmonių pasidirbti dievukai liudi- 
ja, jog Mardukas yra viešpats. Nenuostabu, kad pranašas 
į užguitus tremtinius kreipiasi su priekaištu: 


Argi nežinai? Argi negirdėjai? 

Jahvė yra amžinasis Dievas. 

Jis sukūrė pasaulį, 

jis nepailsta ir nenuvargsta, — 

niekas nepajėgs suprasti jo minties. 

Jis stiprina pailsusius ir 

pavargusiems grąžina jėgas (Iz 40,28-29). 


Antrojo Izaijo iššūkis — tremtiniams pasitikėti Die- 
vu, remiasi įsitikinimu, kad Izraelio Dievas yra Kūrėjas 
ir Atpirkėjas. Todėl nuvargintieji tremtiniai ir šaukiami 
laukti su viltimi, kada Dievas ateis atpirkti ju iš tremties 
ir pradėti savo karalystę. Laukdami su pasitikėjimu artė- 
jančio Dievo apsireiškimo per įvykius, jie turtės — da- 
rysis gajesni ir lyg ereliai skris per tremties užtvaras (Iz 
40,30-31). Tiesa, Izraelis atrodo bejėgis milžiniškųjų 
tarptautinių jėgų sąveikoje, tačiau tremtiniai gali pasiti- 
kėti Dievu, nes jo užmojis apima istorijos įvykius nuo 

pradžios iki galo — nuo pasaulio sukūrimo iki jo užsklan- 
dos. 

Dievas, skelbia Antrasis Izaijas, yra Kūrėjas, o Kū- 
rimas yra istorijos rėmai. Būdamas Kūrėjas, Dievas yra 
ir Atpirkėjas. Čia pranašo mintis išsiveržia už Izraelio 
istorijos ribų. Izraelio istorija, anot pranašo, baigėsi ne- 
sėkmingai, — ji yra nesėkmės istorija. Todėl ateities vil- 
ties pagrindas, anot pranašo, yra tik visavaldis Dievas, 
kuris buvo “pradžioje", lygiai kaip jis bus ir “pabaigo- 
je"? (Iz41,4; 44,6; 48,12), nes jis “yra Dievas, Pirmasis, 
Paskutinis, vienui vienintelis Dievas" (Iz 48,12). Dievo 
užmojo akiratis yra nuo pačios Kūrinijos pradžios iki 
užsklandos pabaigos. Žmonijos istoriją valdo ne akla rai- 
da, ne žmonių svajonės, likimas ar atsitiktinumas. Žmoni- 
jos istoriją valdo “amžinasis Dievas“ kuris, būdamas Kū- 
rėjas, yra ir Atpirkėjas. Istorijos drama — žmogaus liki- 
minės prasmės ir laimės ieškojimas — veržiasi į tikslą, 
kurio siekia Dievas. Šioje dramoje Izraelis — Sandoros 
bendrija turi svarbų vaidmeni. 

Antrasis Izaijas į įvykius žiūri savo Dievo sampra- 
tos šviesoje. Pats Dievas veda nugalėtoją iš rytų, daryda- 
mas jį visur pergalingą (Iz 41,2-4.25-29; 46,11). Dievo 
ir nugalėtojo iš rytų sąveikos aprašymas yra gyvas ir vaiz- 
dus. Nugalėtojas iš rytų yra bevardis. Mes jį pažįstame 
kaip Kirą Didįjį. Jo pergalė palietė tautas nuo Irano 
plokščiakalnio iki Egėjo jūros. Pranašas šaunia poema 
šaukia tautas į teismą su iššūkiu įrodyti, kad jų dievai 
reiškiasi per Kiro žygdarbius, nešančius viltį ir ateities 
galimybes tremtiniams (Iz 41,1-29). Be to, atkakliai tvir- 
tina, kad Dievas pažadino nugalėtoją iš rytų. Įvykiai, su- 
siję su Kiru, yra dalis Dievo užmojo ir apreiškia jo atei- 
ties jėgą dabartyje. Taigi jie neužklupo Dievo nelauktai, 
bet buvo iš anksto pramatyti. Dievas tvarko istorijos rai- 
dą, — jo užmojis kreipia įvykius į aipirkimą iš tremties. 

Persepolio kolonos tebeliudija persų imperijos galybę. 


Persiškos statulos glaudžiasi prie sienos, tuo tarpu Atėnų skulptoriai 
savo statulas atkabino nuo sienų. 


Kiro Didžiojo kapas jo sostinėje, Pasargadae, prie dabartinio Širaz 
miesto, Irane. Sostinės vardas reiškia “Persų kareivinės". 


Kiro Didžiojo sostinės Pasargadae griuvėsiai. 


Achemenidų dinastijos karalių kapai Nagš-i-Rustam uoloje 
prie Persepolio. 


Darijaus I rūmai Persepolyje. 


2-1 
Sai 


Kserkso I vartai į Persepolį, Persijos karalių apeiginę sostinę. 

Persiškas reljefas: persų imperijos tautų atstovai neša karaliui dovanų. 

Ugnies bokštas Nagš-i-Rustam vietovėje iš achemenidų amžiaus 


liudija, kad čia būta Zaratustros šventovės. 


Sparnuota saulė — persų dievybės Ahurmazdah įvaizdis 
Persepolio griuvėsiuose. 


Atvaizduoti persai ir medai — dvi pagrindinės Persijos tautos. Persai 
su apvaliais šalmais, o medai su bokšto pavidalo šalmais. 


Senovės Persijos iždo rūmų, Tačara, likučiai ir šacho Reza Pahlavi 
rūmai, statyti 2500-jam persų sosto jubiliejui švęsti. 


Persepolio kolonos 


Pagal Antrąjį Izaiją, atpirkimo iš tremties įvykis 
turi ypatingą reikšmę Izraeliui. Tiesa, jis atrodo apgailė- 
tinai silpnas ir bereikšmis tautų akyse. Tačiau šiuo “silp- 
nu ir bereikšmiu“' Izraeliu rūpinasi pats Jahvė (Iz41,14). 
Jahvė yra Izraelio gynėjas — “ Atpirkėjas"'.*? Pats Jahvė 
išsirinko Izraelį tarnauti savo užmojui ir negali užmiršti 
to vaidmens (Iz 40,26-27; 43,6-7). Todėl pranašas ir pa- 
reiškia Jahvės vardu, kad Izraelis bus atnaujintas. Jahvė 
surinks savuosius iš šiaurės ir iš pietų (Iz 43,6-7); pa- 
siųs kariuomenę i Babiloną ir sunaikins nelaisvės gran- 
dines (Iz 48,14-15; 48,14.20). 

Pagaliau Antrasis Izaijas nugalėtoją iš rytų pavadi- 
na vardu. Jis yra Kiras (Iz 44,28-45,6). Kadaise Jeruza- 
lės Izaijas vadino asirą užkariautoją “Jahvės pykčio spra- 
gilu". Dabar tremties pranašas tvirtina, kad persas Kiras 
nežiniomis darosi istorinis veiksnys, per kurį Dievas ai- 
pirks savo Tautą. Kiro cilindro ir pranašo skaitinio pana- 
šumas stebina (Iz 45,1-6.13). Labai galima, kad prana- 
šas buvo susipažinęs su Kiro cilindru. Pavyzdžiui, Kiro 
cilindras rašo, kad Mardukas ieškojo teisaus valdovo tarp 
daugelio tautų, lydėjo Kirą kaip draugą ir vadino ji var- 
du. Antrasis Izaijas, kuriam Mardukas tėra tik bejėgis 
stabas, visa tai priskiria Jahvei, kuris patepė, — t.y. pa- 
darė persą Kirą “mesiju" tarnauti jo užmojui istorijoje. 
Pranašas Kirą vadina mesiju — pateptuoju (Iz 48,1-8) .** 


90 “Atpirkėjas" hebraiškai reiškia Go'el, t.y. Artimiausias giminaitis. 
Kalbama apie senovinės šeimos teisinę sandarą. Artimiausio giminaičio — 
go'elio pareiga buvo rūpintis šeimos nario teisėmis ar Šeimos nuosavybe. 
Žmogžudystės atveju, jo pareiga buvo atkeršyti, o nuosavybės atveju, — 
jai patekus į svetimas rankas, — ją atpirkti. Artimiausias giminaitis buvo 
artimiausias vyriškis šeimoje. Žr. Mt 22,23-33 skaitinį apie pareigą saugoti 
šeimą nuo išnykimo. 

91 Žr. S. Mowinckel, He That Cometh (New York, NY: Abingdon, 
n.d.), p. 3-9; C. Stuhlmueller, “Deutero-Isaiah", JBC 22:25, 


109 


Naujasis Išėjimo įvykis. Kita labai svarbi Antrojo 
Tzaijo pranašystės tema yra Naujasis Išėjimas.?? Jo teolo- 
giniu požiūriu, Išėjimas iš Egipto yra likiminis praeities 
įvykis, nes tada Dievas sukūrė Sandoros bendriją — Izra- 
elį, atpirkdamas užguitus vergus iš Egipto vergijos. Ne- 
nuostabu, kad ir artėjantį išlaisvinimą iš tremties Babi- 
lonijoje jis aprašo vaizdais iš pasakojimo apie aną lemtin- 
gą įvykį: skubus pasitraukimas iš Egipto, nuostabus iš- 
gelbėjimas prie Nendrių jūros, baugi kelionė per dyku- 
mą, džiugus ėjimas Pažado Žemės linkui. Be to, pranašas 
jungia šiuos istorinio pasakojimo vaizdus su vaizdais iš 
babiloniečių mito apie Kūrimą. Pagal babiloniečių mitą, 
Kūrimas buvo padarinys nuožmaus sankirčio tarp chaoso 
Slibino — Tiamat ir dievų. Kaip jau dažnai pastebėta, 
Kūrimo mitas — Enuma eliš epas — turėjo didelį vaid- 
menį babiloniečių religijai ir pasiekė Sandoros bendriją 
jau per kanaaniečius. Tačiau Sandoros bendrija mitą per- 
dirbo — numitino, praturtindama jo ribotą akiratį istori- 
nių Jahvės darbų atpasakojimu. Antrasis Izaijas sugreti- 
na Nendrių jūros vandenis, per kuriuos kadaise Dievas 
pervedė izraeliečius, su priešiškais Kūrimui ir Atpirkimui 
Chaoso vandenimis. Kaip kadaise Jahvė buvo pergalingas 
sankirtyje su Chaoso vandenimis, taip dabartinėje istori- 
jos pervartoje Jahvė ateina užguitu tremtiniu gelbėti. (Iz 
44,1-28). Jahvė įsako Bedugnei “ Išdžiūk!"* (Iz 44,27) 
ir paruošia tremtiniams kelią tarp grasiu vandenų. Prana- 
šas kalba apie Naująjį Išėjimą su iškiliu poeto džiūga- 
vimu: 

Pabusk, Jahve, ir padėk mums! 

Apreikšk savo galybę ir išgelbėk mus; 

92Žr. B. W. Anderson, “Exodus Typology in Second Isaiah“ vei- 
kale IsraePs Phophetic Heritage, kurį redagavo B.W. Anderson ir W. 


Harrelson. Essays in Honor of James Muilenburg (New York, NY: Harper 
8 Row, 1962), p. 177-195, 

apsireikšk, kaip kadaise senovės kartose. 
Argi ne tu sukapojai Rahabą, 

nudūrei Slibing?“ 

Argi ne tu išdžiovinai jūrą, 

didžiosios Bedugnės (Tehom) vandenis, 
padarei taką per jūrą, 

kad pereitų aipirktieji? 

Jahvės išgelbėtieji grįš, — 

pareis į Zioną, džiūgaudami su giesme. 
Jie bus laimingi amžinai, — 

džiugesys ir linksmumas juos lydės, 

o skausmas ir liūdesys nuo jų bėgs (Iz 51,9-11). 


Būdinga, kad Antrasis Izaijas artėjantį atpirkimą iš 
tremties Babilonijoje laiko nauja pradžia — naujų Kū- 
rimu. Anot pranašo, Kūrimas nėra tik įvykis praeityje, 
Todėl jis skelbia Naują amžių, kuriame Kūrėjas atnaujins 
visa. Dievo-Kūrėjo užmojyje gamta nėra atskirta nuo įs. 
torijos, nes abu — žmogus ir gamta bus nuostabiai per- 
mainyti. Judo dykynės taps sodu lyg Edenas (Iz 51,3; 
41,17-20; 43,19-21). Sandoros bendrija bus Naujasis Iz. 
raelis, naujame santykyje su Jahve (Iz 54,4-10), su džių. 
giai nauja giesme lūpose (Iz 42,10-12). 


šVIESA TAUTOMS 
Antrojo Izaijo akiratis apima visą pasaulį ir visą is. 
torijos raidą. Jis atspindi beribę panoramą, kuri atsivėrė 
žydų tautai, atvestai iš Palestinos koridoriaus į neaprėpia- 
mas Mesopotamijos lygumas. Ir Kiro pergalės nuvedė 
tautų dėmesį į Egėjo jūrą. Dažnos Antrojo Izaijo užųo. 


93 Rahab yra legendarinis jūrų slibinas, chaoso ir blogio įvaizdis, 
Kartkartėmis Rahab yra ir Egipto įvaizdis (Ps 86/87/,4).Žr. B. W. Ander- 
son, Creation versus Chaos: The Reinterpretation of Mythical Symbolism 
in the Bible (New York, NY: Association Press, 1967), IV skyrius, 

minos apie “salas? ir “pajūrio kraštus", — Viduržemio 
pajūrį, — rodo, kad jo pasaulis buvo platesnis negu Der- 
lingasis pusmėnulis. Tremties pranašo žodžiuose iš Dievo 
yra ryškus visuotinumo bruožas. Tačiau pranašas yra gi- 
liai įsitikinęs, kad Izraelis turi ypatingą vaidmeni istori- 
niame Dievo išganymo plane. Jau pačioje savo pranašys- 
tės pradžioje — įvade, jis vadina Izraelį “ [Dievol tauta" 
ir skelbia, kad Jahvė yra “ [Izraeliol Dievas“? (Iz 40,1). 
Pagrindinė Sandoros tikėjimo tiesa “ Aš esu jūsų Dievas", 
o “jūs esate mano Tauta“ kartojasi visose jo poemose. 
Ir poema apie atpirkimą iš tremties švyti Jahvės užtik- 
rinimu: 

Aš daviau tau savo mokymą LTorą)l 

tr saugojau tave savo rankos šešėliu. 

Ištempdamas dangaus skliautą ir 

padėdamas žemės pamatus, 

aš sakau Zionui LJeruzaleil; 

“Tu esi mano tauta“* (Iz 51,16). 


Antrojo Izaijo pranešime iš Dievo Izraelio atpirki- 
mas iš tremties yra dalis visos žmonijos Atpirkimo. Ši 
tema jau yra ryški Jahvisto išganymo istorijoje.?* Ir Jah- 
vistas, pabrėždamas Abraomo, t.y. Izraelio pašaukimą vi- 
suotinės istorijos fone, skelbia, kad palaiminimas per 
Izraelį pasieks visas pasaulio tautas (Pr-12,1-3). Tiesa, 
ši tema buvo ilgą laiką užgožta Senajame Testamente. 
Antrasis Izaijas ne tik atkreipia į ją dėmesį, bet ir pratur- 
tina nauju teologinių akiračiu, Anot jo, Dievas, išsirink- 
damas Izraelį savo Tauta, padarė jį savo pirmuoju žings- 
niu, išganymo ir malonės ženklu, ir paliudijo, kad Izrae- 
lis turi ypatingą uždavini žmonijos išganyme. Todėl trem- 
ties pranašas ir skelbia, kad Izraelis turi būti “Šviesa 


94 Žr. Rakto II, p. 19-51. 

tautoms" ir nušviesti pasaulio tamsą. Būdamas “ Šviesa 
tautoms“, Izraelis turi parodyti pagonims — kitoms tau- 
toms, kad Dievo išganymo užmojis apima ir jas (Iz 42,5- 
9). Išrinktas būti ypatingu visagalio Dievo išganymo 
veiksniu, Izraelis turi liudyti, kad tik Jahvė valdo isto- 
rijos raidą ir yra visų tautų Išganytojas (Iz 45,20-21). 
Prieš Jahvę klaupiasi kiekvienas žmogus ir išpažįsta, kad 
jis yra Dievas, nes jis yra Viešpats (Iz 45,22-23). 


Stabai yra tik žmonių rankų darbas. XIX a. Senojo 
Testamento tyrinėtojai mėgino rasti Šv. Rašto tikėjimo 
kraityje evoliucijos pradą.“ Anot ju, Šv. Rašto tikėjimo 
savimonė išsivystė iš grubaus politeizmo — tikėjimo daug; 
dievyste į sąmoningą ir gryną monoteizmą — tikėjimą 
viendievyste Izaijo pranašystėje (Iz 40-55). Ši pažiūra 
sukniužo gilesnio Artimųjų Rytu raštijos, archeologijos ir 
istorijos pažinimo šviesoje.?*“ Apčiuopiami duomenys iš 
praeities liudijo prieš XIX a. Senojo Testamento tyrinė- 
tojų išvadas. Prabilo akmenys ir plytos iš praeities apie 
praeiti! Pasirodė, kad evoliucinė Šv. Rašto tikėjimo raida 
atspindi ne Šv. Rašto tikėjimą, bet pačius Šv. Rašto tyri- 
nėtojus. XIX a. — racionalizmo amžius: norėta tempti 
Šv. Raštą ant savito kurpalio. Šiuolaikinis Senojo Testa- 
mento tyrinėjimas yra atidus Artimųjų Rytų raštijai, isto- 
rijai ir archeologijai. Racionalistų kurpalis yra svetimas 
Šv. Rašto tikėjimo vystymuisi. Jau pats priėjimas prie 
klausimo apie Dievą yra skirtingas. Šv. Raštas neklausia, 


95 Žr. J. We!lhausen, Prologomena der Geschichte Israels (Berlin: 
Reimer, 1883). Anglų kalba Prologomena to the History of Ancient Israel 
New York, NY: Meridian Library, 1957). Taikliai XIX a. tyrinėjimą apra- 
šo A. Suelzer, “Modern Old Testament Criticism“, JBC 70:18-36. 

96 Žr. R. de Vaux, The Early History of Israel (Philadelphia, PA: 
Westminster, 1978); J. Bright, A History of Israel (Philadelphia, PA: 
Westminster, 31981). 

“Ar Dievas yra?“", bet nori paaiškinti, ką Dievas daro. 
Jam rūpi klausimas, “Ką Dievas daro per įvykius?“, 
“Koks yra Dievo užmojis?"", “Kokia yra Dievo valia?" 
Iš pat pradžios Tora — Mokymas pareiškia, kad Izraelio 
— Sandoros bendrijos gyvenimo pagrindas yra vispusiš- 
kas atsidavimas vienam Dievui, — Dievui, kuris apreiškė 
savo Atpirkimo jėgą ir užmojį Išėjimo įvykyje ir atsklei- 
dė save — savo vardą, arba tapatybę, izraeliečiams lem- 
tingu jų istorijos metu. Vėlesniais amžiais, pranašai ko- 
vojo su izraeliečių poslinkiu į daugdievystę — politeizmą. 
Stabai — savi ir svetimųjų tautų pasidirbti dievai gundė 
izraeliečius sekti kaimynų religinę įžvalgą ir gyventi pa- 
gal jos poreikius. Pranašai smerkė Kanaano ir Derlingojo 
pusmėnulio dievų garbinimą, nes tai iš esmės laužė San- 
doros su Dievu įpareigojimus. O Sandoros laužymas buvo 
tolygus sukilimui prieš Tą, Kuris savo galybe ir užmoju 
išlaikė Izraelį — Sandoros bendriją istorijoje. Pranašams 
nerūpėjo smerkti politeizmo kaip protu neapginamos klai- 
dos. Dievo buvimo klausimas yra būdingas šiuolaikiniam 
žmogui.“" 

Antrasis Izaijas smerkia stabus, nes stabai yra bejė- 
giai istorijoje. Čia jis išvysto ir pagilina pranašiškąjį mo- 
kymą, kad Sandoros Dievas — Jahvė kuria ateiti per da- 
barties įvykius. Savo mokymu jis niekuo nesiskiria nuo 
Jahvisto, Amoso, Jeruzalės Izaijo, Pakartoto Įstatymo kny- 
gos, Jeremijo ir Kunigiškojo autoriaus. Tr jie visi atspindi 
tikėjimą, kuris suvokia, kad per dabarties šnabždesį ir 
triukšmą Dievas kuria ateiti. Antrasis Izaijas skiriasi tuo, 


97 Būdinga Psalmistui išsireikšti, kad “Beprotis sau vienas nuspren- 
dė: "Nėr Dievo" (Ps 13/14/,1) ar “Neišmanėlis [kvailys] sau širdy tarė: 
“Nėra jokio Dievo'" (Ps52/53/,1). Žr. E. Jūngel, God as the Mystery of 
the World (Grand Rapids, MI: Eerdmans, 1983); S. Terrien, The Elusive 
Presence (New York, NY: Harper 4 Row, 1978). 

kad pabrėžia, jog Dievas per dabarties įvykius kuria ne 
tik Izraelio, bet ir visų tautų ateitį. Pakartotinai jis šaukia 
tautas įrodyti, kad jų dievai turi ateities planą ir gali jį 
įgyvendinti istorijoje (Iz 42,5-17; 43,8-13; 44,6-8.21-23; 
44,24-45,13; 46,1-13; 48). Antrasis Izaijas netiki stabais, 
nes jie yra bejėgiai istorijoje. Kadangi jie bejėgiai turėti 
planą ir ji vykdyti, todėl jie yra niekas — jų nėra. Pa- 
juokdamas babiloniečių stabus, tremties pranašas traukia 
per dantį stabų dirbėjus (Iz 40,18-20; 44,9-20). Anot jo, 
stabai yra žmogaus rankų padarai ir išreiškia tik savo 
dirbėją, jo įgūdžius ir saumanumą. Žmogaus rankų padirb- 
ti stabai neturi jėgos reikštis istorijoje, nei vesti žmones 
nuo gimimo iki mirties į prasmę ir laimę. Pašiepiančia 
satyra jis išjuokia Belį (Bel) ir Nebo'ą (Nebo), dievus, 
kurie, Kiro įsakymu, buvo grąžinti į jų miestus. Asilai 
pakraunami Beliu ir Nebo'u, nes jie patys nepajėgia pa- 
eiti. Tr asilai turi temptis, juos nešdami. Babiloniečių die- 
vai verti pasigailėjimo, sako pranašas, nes priklauso nuo 
asilų, kad galėtų nueiti į savo šventoves. Tuo tarpu San- 
doros Dievas — Jahvė neša savo Tautą ir žmoniu naštas. 
Tik Dievas gali išganyti ir įvykdyti savo užmoji istorijoje 


(Iz 46,1-13). 


Istorija ir Dievo užmojis. Antrasis Izaijas gynė isto- 
rinį monoteizmą — viendievystę. Anot jo, visa istorijos 
raida yra Jahvės užmojo galioje. Tik vienas Jahvė — San- 
doros Dievas yra Kūrėjas ir Viešpats. Todėl nenuostabu, 
kad iprasta Antrąji Izaiją laikyti pasaulinės istorijos teo- 
logu.?* 

Nagrinėdami Penkiaknygę, atkreipėme dėmesį i pla- 
tų Jahvisto akiratį.“* Jahvistas kreipėsi Dievo vardu į savo 


988 Žr. M. Buber, The Prophetic Frith, p. 208-217. 
29 Žr. Rakto II, p. 40-51. 


115 


amžiaus Sandoros bendriją su iššūkiu nepasimesti laiko 
vingiuose. Antrasis Izaijas švyti tikrojo ir vieno Dievo 
užmojo likimine svarba žmonijos istorijai. Pranašas krei- 
piasi į visą žmoniją, nes Dievo išganymo užmojis yra vi- 
suotinis. Todėl jo žodžiai iš Dievo su paguoda Izraelio 
tautai tremtyje yra skiriami visoms tautoms. Ir jos gali 
tikėjimu nuvokti, kad Kiro sėkmė ir artėjantis judėjų 
grįžimas į Pažado Žemę pradeda Naują amžių. Toje že- 
mėje visos tautos turi dalį. Visa žmonija, suvokdama Jah- 
vę esant viso pasaulio Kūrėju, supras, kad istorijoje nėra 
kito Išganytojo šalia Jahvės. Jo užmojis siekia išlaisvinti 
visas tautas iš dvasinės vergijos (Iz 42,7). Todėl prana- 
šas ir kreipiasi Dievo vardu į tolimiausius anuometinio 
pasaulio kraštus: 


Grežkitės į mane, kad būtumėte išgelbėtos, 
visos pasaulio šalys! 

Nes aš esu Dievas. 

Nėra kito šalia manęs! (1z 45,22). 


Tremties pranašo visuotinumo nuotaika yra gimi- 
ninga Jeruzalės lzaijo ir Michėjo pranešimui iš Dievo 
apie Jahvės namų kalną (Iz 2,2-4; Mch 4,1-5). Praneša- 
ma, kad išganymo istorijos baigmės amžiuje Dievo Šven- 
tykla bus ant aukščiausio kalno pasaulyje ir “visos tau- 
tos", lyg galingos upės srautas, veršis jo linkui, kad iš- 
girstų Jahvės Mokymą — Torą. Viltingai pabrėžiama, 
kad tautos, pripažinusios Zioną dvasiniu pasaulio centru, 
nusikals iš savo kalavijų arklus, o iš savo iečių pasidarys 
peilius vaismedžiams genėti. Tačiau tremties pranašo vi- 
suotinumo samprata yra gilesnė negu jo pirmtakų. Jis 
skelbia, kad Jahvė išganys pasaulį per Izraelį — Sando- 
ros bendriją, savo išsirinktąjį įrankį išganymo istorijoje. 
Taigi Izraelio atpirkimas iš tremties — atleidimas pra- 
eities kalčių, kartėlio nuraminimas, grąžinimas į Zioną 

ir Naujojo amžiaus pradžia nėra Dievo tikslas savyje. 
Izraelis yra atperkamas iš tremties tam, kad būtų Dievo 
įrankis — “Šviesa tautoms“'. Atpirktos Dievo Tautos už- 
davinys yra būti tarnu visuotiniame Dievo užmojyje žmo- 
nijai išganyti. Per Izraelio — Sandoros bendrijos istoriją 
visos pasaulio tautos patirs išganymo palaimą. Anot trem- 
ties pranašo, ši yra tikroji Izraelio išrinkimo prasmė būti 
Sandoros Tauta. 

III SKYRIUS 


TREMTIES 
PRANAŠAS: 
JAHVĖS 
TARNO 
GCIESMĖS 


Štai mano tarnas, 

jį stiprinu. 

Mano išrinktasis 

yra man mielas. 

Savo dvasia ji pripildžiau, — 

jis neš teisumo nuosprendį tautoms. 
Nerėkaus, nekels balso 

tr nešūkaus gatvėse. 

Palaužtos nendrės nenulauš 

ir blėstančios dagties neužpūs. 
Teisumo nuosprendį vykdys tiesa; 
jis nepails, — nepuls į neviltį 

ir rankų nenuleis, — 

iki teisumo nuosprendį įgyvendins žemėje. 
Su ilgesiu jo mokymo laukia 
tolimosios salos (Iz 42,1-4) 


Tremties pranašas — Antrasis Izaijas turi daug savi- 
tumo. Mat jis peraiškina tikėjimo kraitį iki šiol negirdė- 
ta drąsa. Kaip matėme, pasaulio Kūrimą jis laiko istori- 
jos ištaka. Kadangi Jahvė turėjo galią suvaldyti chaosą, 
tai jis turi ir jėgą atpirkti iš istorinio raizgyno priespau- 
dos savo Tautą (Iz 51,9-23). Tremties pranašui Kūrimas 
yra pirmasis nuostabus Jahvės darbas istorijoje, kuris liu- 
dija ir jo užmojį išganyti Kūriniją. Jahvė yra ir Izraelio 


Skaitymai iš Šv. Rašto: 
Iz 42,1-4; 49,1-6; 50,4-9(10); 52,13-53,12. 


121 


Kūrėjas, nes jis pasišaukė šią tautą į istorinę būtį, išsi- 
rinkdamas ją ir atpirkdamas. Kalbėdamas apie Izraelio 
kūrimą, pranašas turi mintyje istorinius Dievo darbus. 
Pasakojime apie likiminį Išėjimo ivykį jie yra priskiria- 
mi Jahvei — Izraelio Dievui. Būdinga, kad tremties pra- 
našo skaitiniuose žodžiai “kurti? — bara' ir “atpirkti""— 
go'al turi tą pačią prasmę. Todėl, vadindamas Jahvę Izra- 
elio Kūrėju ir Atpirkėju, pranašas nekalba apie dvilypę 
Dievo veiklą, bet apie to paties Kūrimo tąsą, — Atpirki- 
mas atnaujina Kūrimą.“"? Pranašo atsparos taškas yra ir 
jo veiksmingojo Jahvės žodžio samprata, — Jahvės žodis 
yra amžinas!" Kaip jau minėta, tremties pranašas rodo, 
kad Jahvės žodžio jėga ypatingu būdu reiškiasi Sandoros 
bendrijos ateities kūrime (Iz 55,10-11). Jis primygtinai 
ragina savo bendraamžius nesitenkinti įvykiais, kurie iki 
šiol yra buvę tikėjimo pagrindas, bet gręžtis į naujus ir 
svarbesnius likiminės reikšmės įvykius (Iz41,22; 42,9; 
43,9.18-19; 48,3). Ligšiolinis tikėjimo pagrindas buvo 
praeities likiminiai įvykiai prie Nendrių jūros ir Išėjimas 
iš Egipto. Naujasis įvykis tuojau pat prasidės: visuotinis 
Jahvės išganymo užmojis apgaubs ne tik Izraelį, bet ix 
visas pasaulio tautas. Pranašui aišku, kad pagonys, ma- 
tydami Jahvės darbus savo Tautos atpirkimui, suvoks sa- 
vųjų siabų bejėgį niekumą ir taps tikrojo Dievo Atpirkimo 
dalyviai (Iz 49,1; 51,5-9). 

Dievas niekuomet nebuvo kalbėjęs taip, kaip jis kal- 
bėjo per tremties pranašą. Jis kreipiasi į tremtinių širdį 
ir jausmus, jis įrodinėja ir liudija. Jis, viliodamas jų pa- 


100 G. von Rad rašo: “Is it not more likely 1hat this great unknown, 
whom it is so difficult to imagine speaking in public, was not a prophet but 
a religious writer of the greatest skill?" veikale Old Testament Theology, 
II, p. 242. 

101 Hebraiškai “žodis" dabar reiškia ne tik ištartą žodį — garsų 
junginį su prasmeniu, bet ir darbą bei veiksmą. 

vargusias širdis, net maldauja per pranašą drąsiai laukti 
"naujų" įvykių. Dievas be jokio drovėjimosi apreiškia 
per pranašą savo širdį (Iz 40,2; 42,14; 43,4; 50,1; 54,7): 


Nebijok! Aš esu su tavimi! 

Iš rytų parvesiu tavo vaikus 

ir iš vakarų surinksiu. tavuosius. 

Liepsiu šiaurei: “Leisk jiems išeiti!“ 

ir pietums: “Nesulaikyk jų! 

Leisk mano sūnums grįžti iš tolimų šalių, 

o dukroms nuo žemės pakraščių. 

Jie yra mano tauta; 

aš sukūriau juos, kad neštų man garbę“ (Iz 43,5-7). 


Skaitytoją stebina, kad tremties pranašas neužsimena 
prieštremtinių pranašų kaltinimų Izraeliui — Sandoros 
bendrijai. Jo žodžiuose iš Dievo vyrauja veržlus Dievo 
gerumas. Šios naujos nuotaikos priežastis yra Dievo atlei- 
dimas. Pranašas laiko atleidimą netikėta staigmena. Bū- 
dinga, kad atleidimu Dievas sukuria vispusiškai naują 
padėtį, — patirti atleidimą ir pajėgti atleisti. Tuo jis su- 
kuria naują galimybę tarp užgautojo ir užgavėjo. 


DIEVO ATLEIDIMO TARNAS 
Antrasis Izaijas stebina skaitytoją savo giesmėmis — 
skaitiniais apie Jahvės Tarną. Tarno giesmėmis yra vadi- 
nami keturi skaitiniai: 


1. “Jis neš teisumo nuosprendį tautoms" — Iz 42,14, 
Jahvė kalba ir aptaria savo Tarną. 
2. “Jahvė pašaukė mane dar įsčiose? — Iz 49,1-6,102 


Tarnas kalba ir aptaria save. 


102 Tiksli šios giesmės apimtis yra ginčijama tarp Izaijo knygos ty- 
rinėtojų. Nesutinkama dėl eilutės, kuria ji užsibaigia. Plačiau apie tai rašo 
C. Stuhlmueller, “Deutero-Isaiah", JBC 22:35-36, 

3. “Kas rytą jis mane žadina" — Iz 50,4-9,79 
Tarnas kalba apie savo užduotį. 

4. “Kančios Vyras, širdgėlos auka" — Iz 52,13-53,12, 
kalba tautos ir Jahvė. 


Tarno giesmės yra mįslingiausi Antrojo Izaijo žodžių iš 
Dievo skaitiniai. Tarnas tik aprašomas, — jo tapatybė 
nenustatoma.*?* Šiuolaikiniai Šv. Rašto mokslininkai tvir- 
tina, kad Tarno giesmės tiek kilmės, tiek turinio ir išraiš- 
kos atžvilgiais yra savitos.“ 

Tarno giesmėse pasirodo Jahvės Tarnas. Žodis “Tar- 
nas“ nepanaudotas tik trečiojoje giesmėje. Izaijo knygos 
tyrinėtojai kelia aibę klausimų: Ar šios giesmės priklau- 
so Antrajam Izaijui? Koks yra giesmių tarpusavio ryšys 
su tremties pranašo žodžiais iš Dievo? Kas yra Tarnas? 
Koks yra giesmių Tarno ryšys su kitais “tarnais"", mini- 
mais pranašo žodžiuose iš Dievo? Kokia yra Tarno už- 
duotis Dievo išganymo plane? 

Tarno giesmės yra padrikai įterptos į Antrojo Tzaijo 
pranešimą iš Dievo (Iz 40-55). Tačiau jos viena su kita 
turi glaudų ryšį. Pirmojoje giesmėje Dievas kreipiasi į 
Tarną (Iz42,1-4). Dievas Tarną vadina savo išrinktuo- 
ju ir juo gėrisi. Tarnas ramia Dievo dvasios jėga įgyven- 
dins teisumą visoje žemėje. Tarno teisumo darbai švyti 
jautrumu varguoliams. Juose nėra grubios jėgos. “ Pa- 
laužtos nendrės nenulauš ir blėstančios dagties neužpūs“ 
(Iz 42,3). Antrojoje giesmėje (1z49-1-6) pats Tarnas 
kreipiasi į tautas su pareiškimu, kad Dievas pašaukė jį, 
dar prieš jam gimstant, būti jo užmojo Tarnu. „Dievo pa- 


108 Iz 50,10 eilutė turi užuominą apie Tarną. 

104 J.L. McKenzie, Second Isaiah, p. XXXVIII-XLH; B. Duhm, 
Das Buch Jesaja (Gėttingen Handkommentar; Gūttingen, 1914), p. XV; 
XX. 

105 Žr. J. L. McKenzie, ten pat, p. XXXVIII. 

dedamas, jis ryžtingai atlieka savo užduotį nors ir atrodo, 
kad jo pastangos neduoda vaisių. Pagal šią giesmę, Tar- 
nas yra Dievo siunčiamas visų pirma pas Izraelį, — “grą- 
žinti Jokūbą LIzraelį! atgal pas ji", — grąžinti išblašky- 
tą Sandoros bendriją pas Dievą (Iz 49,5). Tarnas prisi- 
mena savo ankstesnę pranašišką veiklą tarp izraeliečių. 
“Pavargau", sako Tarnas, “bet nieko nepasiekiau' (Iz 
49,4). Ankstesnė pranašiška veikla nedavė vaisių, tačiau 
dabar Tarnas pasitiki Dievu, nes jis 


Sakė man: “Turiu didesnį uždavinį tau, mano tarne. 
Tu ne tik atkursi Jokūbo LUzraeliol giminės ir su- 


rinksi Izraelio likučius, — aš padarysiu tave šviesa 
tautoms. Tu būsi mano išganymas visam pasauliui" 
(Iz 49,6). 


Šioje Tarno giesmėje judėjų tautiškumas ištirpsta Dievo 
išganymo visuotinume. Tarno uždavinys atkurti Izraelį 
tėra tik mažesnioji jo veiklos dalis visuotiniame Dievo 
užmojyje išganyti pasaulį. Tarnas, kalbėdamas Dievo var- 
du, yra šviesa ir neša išganymą tautoms. 

Tr trečiojoje giesmėje kalba pais Tarnas (Iz 50,4-9). 
“Jahvė pamokė mane, ką skelbti" sako Tarnas (Iz 50,4). 
Tarnas ir čia atlieka savo užduotį žodžiu iš Dievo. Taigi 
jo veikla yra pranašiška. Per pranašo žodžius Dievas drą- 
sina ir gaivina pavargusius (Iz 50,4). Tačiau pranašiška 
veikla stato pavojun pati pranašą. Pranašas pavojaus ne- 
vengia (Iz 50,5-6), bet su viltingu pasitikėjimu atsiduoda 
Dievui (Iz 50,7-9). Pasitikėdamas Dievu, pranašas meta 
savo priešams iššūki štoti į teismą (Iz 50,8-9). Trečioji 
giesmė atspindi pranašo Jeremijo skundus, nes ir jie at- 
spindi pranašo kančią su viltingu pasitikėjimu, kad Die- 
vas padės. 

Ketvirtoji Tarno giesmė yra ilgesnė už pirmąsias tris 
(Iz 52,13-53,12). Ji kelia dar daugiau klausimų Izaijo 

knygos aiškiniojui ir skaitytojui. Naujasis Testamentas 
ją naudoja, aprašydamas Jėzų ir jo veiklą (Apd 8,26-35; 
Fil 2,6-11). Ketvirtosios giesmės turinys ryškiai skiriasi 
ne tik nuo Senojo Testamento savimonės, bet ir nuo /za- 
ijo knygos pažiūros į kančią. Ir pats skaitinys turi mįslin- 
gų vietų. Tačiau pagrindinė šios giesmės problema yra 
Tarno tapatybė. 

Dievas savo žodžiu patvirtina, kad Tarnas yra jo 
išrinktasis (1z52,13).J“ Be to, Dievas užuomina apie 
Tarno pažeminimą užtikrina, kad Tarnas atliks savo už- 
duotį sėkmingai ir bus išaukštintas (Iz 52,14-15). Dievo 
žodžiai yra įvadas į temą, kuria švyti bemaž visa gies- 
mė: “Daugelis baisėjosi juo, nes jis buvo nežmoniškai su- 
žalotas, — nebeatrodė kaip žmogus" (Iz 52,14). 

Ankstesnėje Tarno giesmių trejukėje skelbiama, kad 
tautos ir jų karaliai patirs Jahvės išganymą. Ketvirtoji 
Tarno giesmė irgi mini karalius ir. tautas (1z 52,15). 
Todėl nuoseklų daryti išvadą, kad ir ketvirtosios Tarno 
giesmės turinys yra Jahvės išganymo veikla per Tarną. 
Jahvės veiklos bruožai yra tokie glušinantys, kad stebina 
tautas ir užčiaupia karalių burnas. Aišku, kad išganymas 
yra visuotinis, nes apima ne tik Izraelį, bet ir pasaulio 
tautas. Kaip matėme, jau ir ankstesnėse giesmėse Tarnas 
yra vadinamas “Šviesa tautoms“ (Is42,6; 49,6). 

Ketvirtojoje Tarmo giesmėje i Dievo žodžius atsilie- 
pia tautos: 

Kas galėjo tikėti tai, ką mes pranešėme? 

Kas galėjo įžiūrėti iame Jahvės ranką? 

Jis augo lyg atžala jo akivaizdoje, 

lyg šaknis iš sausos žemės. 

Jame nebuvo nei patrauklumo, nei grožio: 


106 Žr. J.L. McKenzie, ten pat, p. XXXIX. 

mes jį matėme, bet jis nieku mūsų nepairaukė. 
Jis buvo paniekintas, nevertas žmogaus vardo, — 
kančios vyras ir ligos bendras, — 

nuo tokio paniekinio žmonės 

nukreipia akis. 

Mes laikėme jį nieku (Iz 53,1-3). 


Jahvės ranka Tarno giesmėje yra Dievo išganymo 
jėga. Ji minima jau ir anksčiau (1z 51,9; 52,10). Įžiūrėti 
išganymo jėgą — Jahvės ranką Tarne, kuris yra Kančios 
Vyras, apglušina. Mat Senajame Testamente vyrauja įsi- 
tikinimas, kad tik blogas žmogus kenčia. Tačiau Jahvės 
ranka ketvirtojoje giesmėje nėra atsitiktinumas, bet ap- 
reiškia glušinančią išganymo paslaptį per Tarno kančią. 
Tautos mato jame gilų pažeminimą ir laiko jį nevertą 
žmogaus vardo (Iz 53,1-3). Ūmai tautos atsipeikėja, nes 
įžiūri, kad Tarno kančia neša joms išganymą: “Visa tai 
įvyko dėl mūsų!" (Iz 53,4-5). Tarno kančioje tautos at- 
pažįsta savo kaltės aipirkimą. Giliai sujaudintos, jos 
mąsto apie Tarno kelią, kuris veda net į mirtį — negar- 
bingą mirtį (Iz 53,7-9). Tačiau jos dabar jau supranta, 
kad Dievas išaukštins savo Tarną per kančią, paniekini- 
mą ir mirtį (Iz 53,10). 

Ketvirtoji Tarno giesmė baigiasi Dievo žodžiu (Iz 
53,11-12). Dievas paskelbia, kad jis išaukštins savo Tar- 
ną, atlygins jam už kančią ir mirtį dėl kitų. 

Ketvirtoji Tarno giesmė „yra krikščionims pažįsta- 
miausia, nes ji buvo perimta iš Senojo Testamento apra- 
šyti Jėzaus Kristaus — Mesijo kančią Naujajame Testa- 
mente. Krikščionių požiūriu, Jėzaus Kristaus kančia 
duoda ketvirtajai Tarno giesmei ne tik giliausią prasmę, 
bet ir ją įvykdo. Taigi Naujasis Testamentas atpažįsta 
joje mesijinę reikšmę. Rakto rėmuose svarbu susipažinti 
su Tarno giesmėmis Antrojo Izaijo pranašystės fone. 


127 


Tarno giesmės savo stiliumi priklauso Antrajam Iza- 
ijui. Be to, jos derinasi su įkvėptojo pranašo žodžiais iš 
Dievo. Bandykime pažiūrėti į Tarno giesmes pranašo 
žodžių iš Dievo rėmuose./“" 


Tarnas yra Izraelis — Sandoros bendrija. Antroji 
Tarno giesmė rodo kelią į Tarno paslaptį. Mat čia Tarnas 
yra aiškiai tapatinamas su Izraelio tauta: 

„.„ [Jahvė] man sakė: “Izraeli, 

tu esi mano tarnas. Dėl tavęs 

mane šlovins tautos..." (Iz 49,3). 


Tačiau Tarno paslaptis lieka mįslinga, nes toliau 
ta pati giesmė pareiškia, — pagal hebraiškąjį skaitymą,'“ 
— kad Tarnas yra siunčiamas į Izraelio tautą su užda- 
viniu (1z49,5-6). Vis tiek šis dviprasmiškumas padeda 
suprasti kitus Antrojo Izaijo skaitinius, kuriuose Izraelio 
tauta yra laikoma Jahvės užmojo Tarnu. Šiuo atveju Tar- 
no asmuo yra siejamas su Izraelio pašaukimu būti iš- 
rinktąja Dievo Tauta. Tai itin ryšku sugretinimo kartoji- 
me: “Tu, Izraeli, mano tarne, — Jokūke, kurį išsirinkau?' 
(1z 41,8-10; 43,8-13; 44,1-2.21; 45,4; 48,12). Susidaro 
įspūdis, kad Izraelio tauta savo pašaukimu atlieka išga- 
nymo istorijoje Tarno užduotį. 

Tarno asmenybė pirmusyk pasirodo Antrojo Izaijo 
poemoje, kuri aprašo teismą (1z41,1-42,4). Ši poema 
yra ištisinis skaitinys (Iz 41,1-29), besibaigiantis pirmą- 
ja Tarno giesme (Iz42,1-4). Tautos šaukiamos į teismą 
prieš Jahvę, Kūrėją ir Istorijos Viešpatį. Teisme reika- 
laujama iš tautų paaiškinti, kas pažadino iš rytų Persijos 
Kirą (Iz41,1-4). Tautos to nepajėgia padaryti. Užuot 
davusios atsakymą į Jahvės klausimą teisme, jos drąsina 


107 Žr. J.L. McKenzie, ten pat, p. XXXIX-XLII. 
108 Žr. J. L. McKenzie, ten pat, p. 103-105. 

viena kitą beverčiais stabais (Iz 41,5-7). Tada Jahvė pra- 
šnekina Izraelį: 

Bet tu, Izraeli, mano tarne, 

Jokūbai, kurį aš išsirinkau, 

Abraomo, mano draugo, palikuoni! 

Tu, kurį susiradau pasaulio pakraštyje, 

kurį pasišaukiau iš toliausių užkampių, 

prašnekindamas: “Tu esi mano tarnas“. 

Aš išsirinkau. tave, todėl tavęs nepaliksiu. 

Nebijok, nes aš esu su tavimi! 

Nebūkštauk, nes aš esu tavo Dievas! 

Aš tave stiprinsiu, — padėsiu tau, 

remsiu tave savo pergalinga ranka [lz 41,8-10]. 

Šiuo kreipiniu Antrasis Izaijas, pranašams būdingu 
keliu, — “pranešimu apie išganymą" ir raginimu “Ne- 
bijok!"* (žr. Jer 1,8), — drąsina Llremtinius gyventi pagal 
savo pašaukimą — būti Dievo Tauta. Būdinga, kad Ant- 
rasis Izaijas raginimą būti ištikimiems savo tikrajam pa- 
šaukimui sieja su tikėjimo protėviais. Anot jo, istorinės 
Izraelio pašaukimo šaknys — būti Dievo Tauta yra gi- 
lesnės negu Išėjimas iš Egipto. Jam būdinga Izraelio 
pašaukimą tarnauti Dievo išganymo užmojui atsekti į 
protėviu amžių. Pačioje Izraelio istorijos užuomazgoje, 
judėjų tautai dar tebesant Saros įsčiose (Iz 51,1-2), Jah- 
vė išsirinko ir sukūrė Izraelį savo istorinio išganymo 
užmojo Tarnu. 

Tautos vėl šaukiamos įrodyti, kad jų dievai pajėgė 
pranešti joms apie Naująji amžių, kuris prasidėjo su Kiro 
pergalėmis. Tautos nepajėgia to padaryti (Iz41,21-29). 
Tada Jahvė antrusyk kreipiasi i savo Tarną.““? Šį kartą 


109 Žr. J. Muilenburg veikale The Interpreter's Bible, red. A. G. 
Buttrick et al., V, p. 406-414; 447-466. Taip pat J.L. McKenzie, ten pat, 
p. 36-41. 

Tarnas nėra aiškiai tapatinamas su Izraelio tauta, bet 
antroji Tarno giesmė, kaip čia matysime, atrodo, remiasi 
šia prielaida: 

Šiai mano tarnas, kurį remiu, 

mano išrinktasis, kuriuo gėriuosi.'*? 

Aš apgaubiau. įį savo dvasia, — 

jis paskelbs teismą (mišpat) tautoms. 

Ne šauksmu ar pakeltu balsu, 

ne riksmu gatvėje. 

Jis palaužtos nendrės nelauš ir 

blėstančios dagties negesins. 

Jis skelbs tikrą teismą tiesa. 

Nepails ir nepasiduos nevilčiai, — 

kol įvykdys nuosprendį žemėj (mišpat). 

Jo ilgis tolimieji kraštai — 

jo mokymo Ltoros1 trokšta tolimos salos (Iz 42,1-4). 


Antroji giesmė aprašo Tarną kur kas iškiliau. Čia 
Jahvė ne tik “remia" bei “padeda" savo Tarnui (Iz41, 
10; 42,1), bet padaro jį savo veiksniu, — apgaubia jį 
savo dvasia. Tarnas skelbs teismą — Dievo galia įgyven- 
dins Dievo teisumą tautoms. Izraelio išrinkimas būti 
Dievo užmojo tarnyboje uždeda jiems atsakomybę. Gies- 
mės Tarnas, kaip ir Kiras, yra istorinio Jahvės išganymo 
veiksnys. Tik būdinga, kad jiedu skirtingai atlieka savo 
uždavinį. Jahvės valia veikiančio giesmės Tarno Jahvės 
skelbiamas išganymo kelias ryškiai skiriasi nuo Kiro ke- 
lio. Mat Kiras, nors žmoniškas ir geranoris, tarnauja 
Jahvės užmojui triukšmingų karo žygiu. 

Atrodo, kad iki šiol Antrasis Izaijas tapatina Tarną 
su Sandoros bendrija — Izraeliu. Giliai išgyvendamas 


110 Pažodžiui, “kuriame gėrisi mano siela“. Žodžiu "siela" verčiama 
hebraiškas žodis nefeš. Tačiau nefeš reiškia asmenį. Žodis nefeš neturi 
mums įprastos “sielos" sampratos. 

savo tautos žlugimo kančią, pranašas patiria, kad Jahvė 
apvalė savo Tautą iškilesnei tarnybai “vargo krosnyje“ 
(Iz48,10). Tautinė katastrofa apreiškė Dievo teismą 
Izraeliui. Pranašai buvo kalbėję apie šį teismą praeityje 
(Iz 42,18-25). Tačiau tremties pranašas Dievo vardu 
praneša, kad Izraelis jau atliko bausmę už kvailą praei- 
ties elgesį. Dievo atleidimu jis yra alnaujintas ir Dievui 
brangus (Iz 40,1-2; 43,22-44,5). Kaip ugnimi suminkš- 
tinta geležis gali priimti naują pavidalą ant priekalo, taip 
Jahvės Tauta, atkurta per kančią, taps veiksmingesniu 
įrankiu visagaliame Dievo užmojyje. 


Tarnas yra atskiras asmuo. Antrojo Izaijo Tarno 
giesmės yra mįslingos. Tarno supratimas bendrijine pras- 
me, kaip matome, nėra pakankamas. Mat Tarno giesmės 
kartu teigia, kad Tarnas yra ir pavienis žmogus — alski- 
ras nuo Izraelio — Sandoros bendrijos asmuo. Tai ypač 
ryšku antrojoje Tarno giesmėje (Iz 49,16). Ši giesmė 
yra lemiamos reikšmės Tarno tapaiybei nustatyti. Tiesa, 
šiame skaitinyje pabrėžiama, kad Tarnas yra Izraelis (Iz 
49,3). Tačiau tuojau pat tvirtinama, kad Tarnas turi už- 
duotį Izraelyje (Iz 49,5). Nuoseklu galvoti, kad kalbama 
apie atskirą asmenį, skirtingą nuo Izraelio — Sandoros 
bendrijos. Ir pats Tarnas pareiškia, kad Jahvė pašaukė jį 
dar motinos įsčiose surinkti Izraelį pas Jahvę. Be to, Tar- 
nui duota užduotis būti “Šviesa tautoms"', kad Jahvės iš- 
ganymo užmojis pasiektų visas tautas (Iz 49,5-6). 

Skaitant trečiąją Tarno giesmę, pajuntama panašu- 
mas tarp Tarno liudijimo ir Jeremijo skundų — kreipinių 
į Dievą!" Giesmėje naudojama “aš" įvardis. “ Aš", kal- 
bąs giesmėje, reiškiasi kaip asmuo. Šį įspūdį sustiprina 
apčiuopiamai asmeniškas Kančios Vyro aprašymas ket- 


111 Žr. Rakto II, p. 415-421. 

virtojoje Tarno giesmėje (Iz 52,13-53,12). Susiduriame 
su labai mįslingu asmeniu: iš vienos pusės, panašumas 
tarp Izraelio — Sandoros bendrijos ir Tarno yra taip ryš- 
kus, kad reikia juos tapatinti; iš kitos pusės, skirtumas 
tarp Izraelio — Sandoros bendrijos ir Tarno yra taip ašt- 
rus, kad reikia juos skirti. 

Kai kurie Antrojo Izaijo pranašystės aiškintojai tei- 
gia, kad skirtumai nusveria panašumus. Anot jų, Tarno 
samprata bendrijine prasme, — Sandoros bendrija ar 
ištikimuoju Likučiu, — užgožia Tarno užduotį Izraelyje 
ir tarp tautų. Be to, bendrijinė Tarno samprata sudarko 
labai apčiuopiamą Tarno-asmens aprašymą, kuris yra 
ypatingai ryškus Iz 52,13-53,12 skaitinyje. Todėl siūlo- 
ma ilgokas sąrašas asmenų, kurie laikomi tinkami būti 
asmeniškų Jahvės Tarnu išganymo istorijoje. Sąrašas pra- 
sideda Moze ir baigiasi pačiu tremties pranašu — Ant- 
ruoju Izaiju.“? 

Kiti Šv. Rašto mokslininkai tvirtina, kad joks reikš- 
mingas Izraelio asmuo nesiderina su Tarno aprašu gies- 
mėse. Todėl jie ieško Tarno ateities akiratyje ir Dievo 
Tarną tapatina su ateisiančiu Mesiju. O dar kiti, atpa- 
žindami Antrojo Izaijo pranešime iš Dievo babilonišką 
foną, teigia, kad Dievo Tarno aprašą sąlygojo Artimųjų 
Rytų karaliaus vaidmuo. Buvo vadovaujamasi isitikinimu, 
kad karalius buvo tautos atstovas Tammuzo (Tammuz) 
apeigose — žemės derlingumo šventime. Karalius, apei- 
ginių pažeminimu, kentėdavo už tautą ir prisiimdavo 
atsakomybę už tautos nuodėmes.“* 


112 Žr. W. Zimmerli, Tke Servant of God (Studies in Biblical The- 
ology, Nr. 20; London: SCM Press, 1957); C. Stuhlmueller, “Deutero- 
Isaiah", JBC 22:5; J.L. McKenzie, ten. pat, p. XXXVIII-LV. 

113 Žr. C. R. North, The Suffering Servant in Deutero-Isaiah (New 
York, NY: Oxford, 21956); H. H. Rowley, The Servant of the Lord and 
Other Essays on the Old Testament (Oxford: Blackwell, 21965), p. 3-60. 

JAHVĖS TARNAS: SANDOROS BENDRIJA 


Tarnas — Izraelis 


AR BEVARDIS ASMUO? 


Tarnas — bevardis Asmuo 


Sandoros bendrija 


Panašumai: 


1. 


Jahvės parinktas 
Iz 41,8-9, 43,10; 
44,1; 45,4; 49,7 


„ Jahvės sukurtas dar 


įsčiose 
Iz 44,2.21.24 


„ Jahvės remiamas ir 


guodžiamas 
Iz 41,10 (žr.Iz 42,6) 


„ Saugomas Jahvės 


rankos šešėlio 
Iz 51,16 


„ Apgaubtas Jahvės 


dvasia 
Iz 44,3 


„ Jahvės išaukštintas 


Iz 43,4 


„ Šviesa tautoms 


Iz 42,6 (žr. Iz 51,4) 


„ Neša mokymą (torą) ir 


teismą (mišpat) tautoms 
Iz 51,4-8 (Žr. Iz 42,21.24) 


„ Jahvė išaukštinamas 


per Izraelį — Sandoros 
bendriją 
Iz 44,23 


Skirtumai: 


„ Izraelis nustoja vilties 
Iz 40,27; 41,8-10; 49,14... 


„ Jahvės parinktas 


Iz 42,1 


„ Jahvės sukurtas 


įsčiose 
Iz 49,1.5 


„Jahvės remiamas ir 


guodžiamas 
Iz 421 


„ Saugomas Jahvės 


rankos šešėlio 
Iz 49,2 


„ Apgaubtas Jahvės 


dvasia 
Iz 42,1 


„ Jahvės išaukštintas 


Iz 49,5 


„ Šviesa tautoms 


Iz 49,6 


„Neša mokymą (torą) tautoms 


ir įgyvendina teismą (mišpat) 


Iz 42,4 


„ Jahvė išaukštinamas 


per Tarną 
Iz 53,10c (žr. Iz 49,3) 


„ Tarnas nenustoja drąsos 


Iz 42,4; 50,7-9 (Žr. Iz 49,4) 

. Izraelis — neklusnųs, maištin- 
gas ir nuodėmingas 
Iz 48,4 (žr. Iz 43,27) 


„Izraelis yra aklas ir kurčias 
Iz 42,18-25 


„Izraelis kenčia nenoromis 


„Tarnas — klusnus, nemaištin- 


gas ir ištikimas 
Iz 50,5; 53,4-6.12 


„ Tarnas yra atidus ir jautrus 


Iz 50,4-5 


„ Tarnas kenčia noromis ir 


Iz 5121-23... kantriai 
Iz 50,6; 53,4-9 
(žr. Iz 50,7-9) 
5. Izraelis kenčia už savo 4. Tarnas yra nekaltas ir kenčia 
nuodėmes už kitų nuodėmes 


Iz 42,24-25; 43,22-28; Iz 52,13-53,12 
47,6; 50,1 
6. Izraelis bus atpirktas 5. Tarnas turi užduotį atpirkti 
IZ 43,1-7... Izraelį 
Iz 49,5 


Asmuo ir Sandoros bendrija: Tarno paslaptis. Jah- 
vės Tarno apybraiža Antrojo Izaijo pranešime iš Dievo 
kelia du klausimus: 


1. Kas yra Tarnas? Pavienis asmuo ar visa Sandoros 
bendrija? 

2. Kada atliks Tarnas savo užduotį? Sandoros bend- 
rijos tremtyje ar “paskutinėse dienose“, t.y. mesijinėje 
ateityje? 

Skaitant bešališkai Antrojo Izaijo pranešimą iš Die- 
vo Iz 40-55 skaitiniuose, pajuntama, kad tremties prana- 
šas neatsako mums į šiuos dominančius klausimus. Trem- 
ties pranašui arčiau širdies paskelbti Tarno paslaptį, o ne 
atsakyti mums į dominančius klausimus. 


Kas yra Tarnas? Kaip matome, šį klausimą neįma- 
noma atsakyti Babilonijos tremties fone. Tačiau įmanoma 
patį klausimą tiksliau aptarti ir vispusiškiau suprasti. 
Čia daug šviesos duoda pavienio asmens ir Sandoros 

bendrijos santykio su Dievu samprata Senajame Testa- 
mente. Skaitydami Senąjį Testamentą, nuolat pastebime, 
kad pavienis asmuo įkūnija visą Sandoros bendriją — 
Izraelį ir, atvirkščiai, i visą Sandoros bendriją kreipia- 
masi kaip į pavienį asmenį tiesioginiame ir asmeniškame 
santykyje su Dievu. Mums būdinga kalbėti apie santykį 
su Dievu arba kaip asmeninį, arba kaip bendrijinį. Tuo 
tarpu Senojo Testamento santykio su Dievu samprata ne- 
pasitenkina ryškiu “arba-arba"", — joje ryšku jungtis “bet 
it". Imkime pavyzdžiu tikėjimo protėvį Abraomą. Nėra 
abejonės, kad jis buvo pavienis asmuo. Tačiau Protėvių 
sakmė atspindi ne tik asmenį Abraomą, bet ir visą San- 
doros bendriją, laikančią jį savo protėviu. Taigi Protėvių 
sakmė nėra vienasluoksnė, bet daugiasluoksnė: Abraomas, 
pavienis asmuo, ir Abraomas — Sandoros bendrija, ne- 
atskiriamai jungiami į vieną bendrijinę asmenybę. Die- 
vas, prašnekindamas Abraomą, prašnekina visus jo pali- 
kuonius — istorinę Sandoros bendriją su išganymo paža- 
du ir pašaukia dalyvauti išganymo istorijoje.'“ 
Abraome, tikėjimo pradininke, Sandoros bendrija 
atpažįsta visą savo istorinę patirtį — tikėjimo odisėją. 
Tikėjimo tėvas yra gyvas savo vaikuose, nes sutelkia ir 
atspindi tikėjimo drąsą kurti ateitį su Dievu. “ Vienas"? 
apima “daugelį? tikėjimo vienybėje, kuri jungia pali- 
kuonių kartas. Todėl Antrasis Izaijas ir ragina Izraelį — 
Sandoros bendriją įsižiūrėti į tikėjimo protėvius, nes juo- 
se atsispindi istorinė tikėjimo reikšmė dabarčiai: 
Įsižiūrėkite į uolą, nuo kurios esate nuskelti, 
ir į Lakmenų1 skaldyklą, iš kurios buvote paimti. 
Įsižiūrėkite i Abraomą, savo tėvą, 


114 Žr. J. Pedersen, Israel: Its Life and Culture (New York, N.Y.: 
Oxford), I-II, p. 476; taip pat H. Wheeler Robinson, Corporate Personality 
in. Ancient Israel (Facet Books; Philadelphia, PA: Fortress Press, 1964). 

tr Sarą, kuri jus pagimdė, 
nes, esant jam vienišam, jį pašaukiau, — 
palaiminau jį, padarydamas jį daugeliu (Iz 51,1-2). 


Istorinė Izraelio — Sandoros bendrijos tikėjimo pa- 
tirtis atsispindi ir yra sutelkta tikėjimo protėvių asme- 
nyse. Pažiūrėjus į šią įžvalgą iš atvirkščios pusės, krinta 
dėmesin būdingas bruožas. Izraelis — Sandoros bendrija 
yra dažnai suasmeninama ir laikoma bendrijine asmeny- 
be.“"? Dievas bendrauja ne su pavienių žmonių krūva, bet 
su tauta. Ši Dievo surinkta Tauta yra taip glaudžiai su- 
burta į vieną bendrą praeitį ir Sandoros įpareigojimus, 
kad istoriniame jos pokalbyje su Dievu naudojama “ Aš" 
ir “Tu" — asmeniški įvardžiai. Kaip jau dažnai paste- 
bėta, ir Sandoros tikėjimo kraitis Senajame Testamente 
išreiškiamas asmeniniais kreipiniais. Be to, Sandoros 
bendrija paženklinama perdėm apibrėžtais įvaizdžiais: 
sūnus santykyje su savo tėvu, žmona santykyje su savo 
vyru, tarnas santykyje su savo šeimininku (žr. Iz 46,3-4; 
54,4-8). Sandoros bendrija yra laikoma asmeniu. Ši į- 
žvalga padeda suvokti painų vienaskaitos ir daugiskaitos 
naudojimą. Tai liudija ne tik įvardžiai, bet ir veiksma- 
žodžiai. Pavyzdžiui, Oz 11,1-2 skaitinys. Čia Dievas per 
pranašą Ūzėją kreipiasi į Izraelį vienaskaitos įvardžiu: 
“Izraelis buvo mažylis, aš pamilau jį. Iš Egipto pašau- 
kiau jį kaip savo sūnų" (Oz 11,1). Tačiau sekanti eilutė 
vienaskaitą pakeičia daugiskaita: “Kuo daugiau aš šau- 
kiau, tuo labiau jie tolinosi nuo manęs" (Oz 11,2). 

Todėl nėra reikalo aptarti Tarną kaip pavienį asme- 
nį arba kaip Sandoros bendriją — Izraelį. Abi sampratos 
yra teisingos pagal Senojo Testamento savimonę. Aiškėja, 
kad Jahvės Tarno samprata svyruoja tarp: Tarnas yra 


115 Žr. H. Wheeler Robinson, ten pat, p. 1-20. 

Izraelis — Sandoros bendrija, ir Tarnas yra asmuo. Pagal 
šią daugiasluoksnę sampratą, paslaptingasis Tarnas tobu- 
lai įvykdys Izraeliui — Sandoros bendrijai Dievo duotą 
užduotį. 

Jahvės Tarno paveikslas Antrojo Izaijo pranešime iš 
Dievo yra piešiamas spalvomis, kurios yra imamos iš 
daugelio Izraelio istorijos šaltinių. Labai galima, kad 
Tarno pirmavaizdis yra Mozė, kuris, — ypač Deutero- 
nominiame tikėjimo kraityje, — vaizduojamas tikruoju 
Dievo pranašu — Sandoros tarpininku, užtarusiu savo 
tautą ir mirusiu už savo tautos nuodėmes (žr. Įst 3,23-27; 
4,23). Šiuo atveju Antrasis Izaijas, savo pranešime iš 
Dievo pabrėždamas naują išėjimą, pramato atėjimą pra- 
našo kaip Mozė, kuris nuves Izraelį — Sandoros bendri- 
ją į naują Amžių.“* Be abejo, ši tremties pranašo įžvalga 
stipriai įtaigavo jo pranešimą iš Dievo. Tačiau tremties 
pranašas buvo įtaigaujamas ir kitų tikėjimo Raštų, — 
ypač Jeremijo kreipinių į Dievą su skundu, — savo Jah- 
vės Tarno aprašyme. Jo pranešime iš Dievo Tarnas yra 
asmuo, nors joks pavienis asmuo Izraelio praeityje ar 
tremties pranašo dabartyje ir nepajėgia jam vispusiškai 
atitikti. Mat Tarnas kaip asmuo atstovauja visam Izra- 
eliui — Sandoros bendrijai, kuri tarnauja išganymo is- 
torijoje. 


Kada Tarnas atliks savo užduotį? Jahvės Tarnas yra 
Tas, Kuris ateina. Kada jis įvykdys savo užduotį — dabar 
— Babilonijos tremtyje ar ateityje? Šį klausimą padeda 
atsakyti Antrojo Izaijo požiūris į naująjį Amžių. Pagal 
ji, naujasis Amžius jau prasideda. Pranešime iš Dievo 


116 Šį požiūrį išryškina G. von Rad savo veikale Old Testament 
Theology, II, p. 260-262; 273-277. Jis kreipia ypatingą dėmesį į laukimą 
pranašo kaip Mozė (žr. Įst 18,15-19) ir tikėjimo kraitį ryšium su kenčiančiu 
pranašu Jeremijo ir Ezechielio knygose. 

pranašas nekalba apie tolimą ateitį ir nepranašauja apie 
Tarną, kuris yra kaž kur anapus akiračio. Pranašas laikė 
savo uždaviniu skelbti Dievo vardu Sandoros bendrijai 
ateities viltį dabarties raizgyne, kurį sąlygojo Kiro — 
Persijos pergalės ir artėjantis Babilonijos galas. Politi- 
niuose vingiuose — lūkesčiuose ir baimėse — pranašas 
nuvokė Dievo užmojį — atėjimą savo Tautos išlaisvinti 
ir savo karalystės sukurti. Jahvei atėjus, moko tremties 
pranašas, Tarnas, gimęs istoriniame Izraelio žaizdre, 
reikšis pasaulyje. Tarnas bus tautų išganymo veiksnys. 
Jahvė pasišaukė savo Tarną praeityje, — jį išbandė ir 
išugdė per kančią, slėpdamas lyg strėlę savo strėlinėje. 
Dabar atėjo metas. Tarno užduotis Dievo užmojyje tuo- 
jau pat prasidės. Dievo pergalė per savo Tarną sparčiai 
artinasi. 


Metas, kuriame Tarnas įvykdys savo užduotį, svy- 
ruoja tarp dabarties ir ateities. Iš dalies Tarnas yra atei- 
ties asmuo. Tačiau jis yra ir dabarties veiksnys, nes yra 
jau čia pat lyg aušra po tamsios nakties. Senoji padėtis, 
tamsioji nakties nugara, dar tebegaišuoja, bet naujoji būk- 
lė, — aušros veidas — diena, — jau veržiasi iš anapus 
akiračio. Mums tai atrodo keista, nes esame įpratę ma- 
tuoti laiko tėkmę chronologiškai, eidami iš dabarties į 
ateitį. Todėl ir teigiame, kad Tarno užduotis turi būti arba 
dabartyje, arba ateityje, — arba šiandien, arba rytoj. 
O pranašų žodžiuose iš Dievo istorinis laikas nėra matuo- 
jamas pagal žmonių kalendorių, bet pagal Dievo užmojį. 
Šiuo požiūriu Dievo ateitis yra jėga dabartyje, nes būsima 
Dievo karalystė jau dabar išgyvenama. Todėl Dievo Tar- 
no užduotį reikia sieti su Izaijo naujiena apie išganymo 
istorijos baigmę. Būdinga, kad šiame fone tremties pra- 
našas mato Izraelio — Sandoros bendrijos kančios pras- 
mę ir Kenčiančio Tarno užduotį. 

PERGALĖ PER KANČIAĄ 


Antrojo Izaijo pranešimas iš Dievo turi ir Izraelio 
išaukštinimo temą. Ja pranašas pradeda ir užbaigia savo 
pranešimą (Iz 40; 55). Izraelio teismas (mišpat) — pa- 
tirta kančia (Iz 40,27) turi prasmę Dievo užmojyje. Die- 
vo tauta, patyrusi teismą tremtyje, kviečiama eiti keliu, 
kuris veda iš tremties į laisvę. Dievo užmojis veda trem- 
tinę Sandoros bendriją į naujo gyvenimo laisvę. 

Antrojo Izaijo pranešimas iš Dievo nesiriboja žinia 
apie išgelbėjimą iš tremties. Pranašas Dievo vardu skel- 
bia, kad Dievas apreikš savo karalystę tautoms per Izra- 
elio — tremties Sandoros bendrijos liudijimą. Izraelio 
didybė — jo užduotis Dievo išganymo užmojyje. Sando- 
ros bendrija turėjo išgyventi, mokydamasi patirties mo- 
kykloje, tai, ką vėliau jos iškiliausias sūnus išgyvens. Jė- 
zus Nazarietis mokė, kad mažutėliai yra Dievo karalystės 
didžiūnai, nes tas, kuris “pražudo savo gyvybę dėl... 
Evangelijos, tas ją išgelbės“ (Mk 8,35), — ras gausų 
gyvenimą. 

Tremties pranašas mokė savo bendraamžius, kad 
Sandoros bendrija bus didžiai išaukštinta per kančią. Iš- 
aukštinimas per kančią yra gilioji Sandoros bendrijos pa- 
šaukimo paslaptis. Kančios paslaptis paaiškinama Tarno 
asmeniu, kuris, priešingai Kirui, tarnaus Dievo užmojui, 
eidamas kančios keliu į pergalę. 

Kaip matome, keturios Tarno giesmės aprašo nepa- 
prastą Dievo Tarno užduotį. Tarnas ją atlieka neįprastai. 
Palaužtos nendrės nenulaužia ir blėstančios dagties ne- 
gesina, bet ramiu ir švelniu tvirtumu įgyvendina teismą 
(mišpat) visoje žemėje (Iz42,1-4). Dievo teismas savo 
esme yra atleidimas. Per dažnai sviedžiamas akmuo į 
širdį! — neįsigilinus, nepasvėrus aplinkybių, sąlygų. Ne- 
paklausus, kodėl žmogus šakotas, o ne tiesus. Kokie vėjai 
jį lankstė ir kokios audros jį daužė. Skubama nuteisti, 

apkaltinti, pasmerkti, net pasiteisinti neduodant. Tai žmo- 
giški teismai." Antrajam Izaijui — tremties pranašui 
Dievo teismas yra atleidimas, — sukūrimas naujos padė- 
ties tarp Dievo ir Sandoros bendrijos. Jahvės Tarnas, nors 
ir nuogastaudamas, tiki, kad Jahvė jį saugiai slepia lyg 
strėlę strėlinėje iki nustatyto meto, kad jį pasiųs su jėga 
atlikti užduotį ne tik tarp savųjų, bet ir tarp tautų (Iz 
49,1-6). Perėjęs vargo mokyklą gyvenime, Jahvės Tarnas 
yra arti Dievo ir pajėgia klusniai pakelti skaudžius užga- 
vimus: mušimą, išniekinimą barzdos rovimu ir apspjovi- 
mą (Iz 50,4-9). Savo kančioje Jahvės Tarnas žino, kad 
Dievas išrinko jį eiti kančios keliu iki bus apgintas ir iš- 
aukštintas. Per savo Tarno kančią Dievas sukuria savo 
karalystę. Tautos dalinsis su Izraeliu — Sandoros bend- 
rija gerąja pranašo naujiena: “Jūsų Dievas viešpatauja!“ 
— Jahvė yra Karalius! (Iz 52,7). 


Kančios Vyras: ketvirtoji Tarno giesmė. Jahvės 
Tarno išaukštinimo tema pasiekia baisingą atomazgą ket- 
virtojoje Tarno giesmėje (Iz 52,13-53,12). Tai dramatiš- 
ka poema su gilia įtaka judaizmui ir krikščionybei — 
Naujajam Testameniui. Todėl ji verta ypatingos atidos 
ir nagrinėjimo. 

Kančios Vyro giesmė turi penketą poetinių vienetų. 
Pirmajame ir paskutiniajame kalba pats Jahvė. Savo žo- 
džiu jis apreiškia, kad Tarnas bus išaukštintas per kančią. 

Pirmajame giesmės posme (Iz 52,13-15) Jahvė pri- 
stato savo Tarną ir praneša apie jo pergalę ir išaukštini- 
mą. Nors pranešimas ir skiriamas Izraeliui, tačiau jo 
dėmesys krypsta ir į tautas. Aiškėja, kad Tarnas turi 
tarptautinį uždavinį. Tas pat ryšku ir kitose dviejose 


117 Katalikų Kalendorius — Žinynas 1983. Lietuvos Vyskupų Konfe- 
rencijos leidinys (Kaunas-Vilnius, 1983), p. 63. 

giesmėse: “tolimi kraštai laukia jo mokymo“ (Iz 42,4), 
pats Tarnas kreipiasi į tautas iš tolio (Iz 49,1). Pirmaja- 
me Kančios Vyro giesmės posme teigiama, kad Tarno 
kančios paslaptis bus tautų suvokta. Kančia yra Tarno 
nužeminimo apdaras. Jis bus nuvilkias. Tautos suvoks, 
kas jis yra iš tikrųjų. Priešingybė tarp jo kančios dabar 
ir pergalės užduoties užsklandoje bus triuškinanti. Tar- 
nas bus “sužalotas, nebepanašus į žmogų", — tautos ste- 
bėsis, o karaliai tyliai lenksis jam. 

Pirmojo posmo mintimi švyti visas Antrojo Izaijo 
pranešimas iš Dievo (Iz 40-55). Sandoros bendrija išgel- 
bėjama iš tremties nužeminimo, jos tremties varge atpa- 
žįstamas teismas (mišpat), — išryškėja jos tikrasis pa- 
šaukimas pasaulyje, kurį kuria ir valdo Dievas. 

Trys sekantieji giesmės posmai kalba apie tautų nu- 
stebimą. Čia karaliai kalba už savo tautas. Antrajame 
posme (Iz 53,1-3) karaliai, matydami neįprastą reginį ir 
girdėdami niekad negirdėtus žodžius, krato galvas ir 
trauko pečius. Jiems Tarno vaidmuo atrodo neįtikimas 
dalykas — vaizduotės padaras. Tarnas buvo užaugęs Jah- 
vės akivaizdoje, — galbūt “mūsų Lt.y. tautųl akivaizdo- 
je“, — lyg gležnutis medelis, lyg šaknis iš išdžiūvusios iv 
bevaisės žemės. Šie žodžiai primena mesijinį pažadą, duo- 
tą Dovydui ir jo dinastijai. Nors Dovydo dinastija nukirs- 
ta ir jos karaliai užmiršti, Dievas atželdins medelį iš už- 
slėptos šaknies (žr. Iz 11,1; Jer 23,5; Ez 17,6.22; Zch 3, 
8; Mt 2,23). Dovydo dinastijos šaknis yra silpnutė ir ne- 
žymi. Toks yra ir Dievo Tarnas.“* Mesijas yra vadinamas 
“šaka" ir Jišaijo kelmo “atžala" (Iz 11,1.10; Jer 23,5). 
Nenuostabu, kad karaliai stebisi Izraelio — Sandoros 
bendrijos perdėm kukliu vaidmeniu. Sekantieji pranešimo 
žodžiai rodo, kad karaliai yra sukrėsti. Raupsų ligos į- 


118 Žr. C. Stuhlmueller, “Deutero-Isaiah", JBC 22:44, 

vaizdžiu pranašas aprašo Tarno “išvaizdą"": “sužalotas, 
nebepanašus į žmogų". Žmonės užsidengia akis, negalė- 
dami net pažvelgti į Tarną (žr. Kun 13,45). Karaliams 
net žadas užkrinta, — argi toks sužalotas ir į žmogų nebe- 
panašus asmuo gali būti iš tikrųjų Dievo išsirinktas veiks- 
nys jo atpirkimui apreikšti! Kančios skraistė jiems rodo, 
kad jis yra paniekintas. 

Karaliai kalba ir trečiajame giesmės posme (Iz 53, 
4-6). Tarno kančios užglušinti, jie nebepajėgia suvokti 
tikrąją Tarno kančios prasmę. Mat kančia, pagal prieš- 
tremtinę Senojo Testamento sampratą, buvo bausmė už 


nuodėmę. Staiga karaliai praregi, — jie suvokia, kad 
Tarnas kentėjo dėl jų — vietoj jų, prisiimdamas jų nuo- 
dėmes ir grąžindamas juos į šalom — gerovę ir ramybę. 


Karalius glušina Tarno kančia. Tarno kančios prasmės 
nuovoka juos stulbina: 


Jis prisiėmė mūsų negalias ir nešė mūsų skausmus, 
o mes laikėm jį tarsi raupsuotą, Dievo nubaustą ir 
pažemintą. 

Jis buvo sužalotas už mūsų kaltes, sumuštas už miū- 
sų nuodėmes; ant jo krito kirčiai dėl mūsų ramybės 
Lšalom: gerovės ar sveikatos1 ir jo randais mes esa- 
me pagydyti (Iz 53,4-5). 


Kenčiantis Tarnas yra nekaltas, bet kenčia dėl kitų! Tar- 
nas nekentėjo už Izraelio kaltes. Tremties pranašas jau 
pačioje savo pranešimo iš Dievo pradžioje paskelbė, kad 
Izraelis iškentėjo daugiau negu turėjo kentėti už savo nuo- 
dėmes. Izraelio kančios “perteklius" buvo už tautų kaltes, 
— dėl kitų. Apstulbę karaliai tautų vardu pripažįsta, kad 
Tarno auka buvo Dievo atpirkimas, — Dievo darbas dėl 
jų išganymo — gerovės: 


Mes visi lyg avys pasimetėme, kiekvienas eidamas 

savo keliu. Jahvė uždėjo ant jo mūsų bausmę, kurią 
mes užsitarnavome (Iz 53,6). 


Atpirkimas per nekalto Tarno kančią yra nepaprasta 
naujovė. Ši tremties pranašo įžvalga į kančios prasmę ne- 
turi sau lygios Senajame Testamente. 

Ir ketvirtajame giesmės posme kalba tautos (Iz 53, 
7-9). Jame įtaigiai aprašoma Tarno laikysena kančioje 
dėl kitų (1z 42,1-4; 50,4-9). Tarnas skiriasi nuo visų ki- 
tų, garsių savo kančia, asmenų Senajame Testamente. Je- 
remijas, gilusis kančios pranašas, kraujuojančia širdimi 
skundžiasi Dievui. Jo kančioje ryškus kartėlis. Tuo tarpu 
Tarnas kenčia be savęs gailėjimosi ir skundo Dievui. Jo 
kančioje nėra kartėlio. Tarnas neša savo kryžių tyliai, be 
skundo ir keršto jausmo: 


„. „kaip vedamas pjauti ėriukas, kaip kerpama avis 
jis buvo tylus ir neištarė žodžio (Iz 53,7) 29 


Tarno kančios aprašymas nėra smulkus. Aišku, kad 
Tarnas buvo uždarytas kalėjiman, teisiamas ir pasmerk- 
tas mirti (Iz 53,8a). Miršta vispusiškame vienišume, nes 
nėra kas rūpintųsi jo likimu.?“* “Jis buvo išplėštas iš gy- 
vųjų šalies“ dėl kitų (Iz 53,8c). Kiekvienos tautos kara- 
lius šiame posme kalba už “savo tautą" (Iz 53,8d). 


Nekalto Tarno mirtį seka paniekinimas, nes jis pa- 
laidojamas su nedoraisiais ir pikta darančiais (Iz 53,9). 
Ketvirtasis giesmės posmas baigiasi su aukos avinėlio te- 
mos pakartojimu. 


119 Žr. Jer 11,19 skaitinį, kuris yra labai panašus į Iz 53,7. Skaitinyje 
apie Tarną jaučiama skirtingas atspalvis: Tarnas yra visiškai nekaltas ir 
švyti pasitikėjimu. 

120 Hebrajų žodis, kurį verčiame “likimu" yra dor — “karta". Skai- 
tinio prasmė hebrajų kalba yra: “... nebuvo kas rūpintųsi jo karta", t.y. 
palikuoniais, kurie pratęstų jo gyvenimą. 

Kenčiantis Tarnas įkūnija romiuosius, kurie pavel- 
dės žemę. Baigminis Kenčiančio Tarno giesmės posmas 
yra vėl paties Jahvės žodžiai (Iz 53,10-12). Taigi ketvir- 
toji Tarno giesmė pradedama ir baigiama žodžiais iš 
Dievo. Šiame posme nepaprastiems Tarno kančios bruo- 
žams priešpastatomas Tarno išaukštinimas. Aiškėja, kad 
Tarnas nėra tik paprastas kankinys. Tarno kančia nėra tik 
likimo bei žmonių ir aplinkybių užmesti smūgiai. Tarno 
kančia yra Dievo užmojis ir darbas. Ji apreiškia žmoni- 
jos atpirkimą: “[Tarną1 užgauti buvo Jahvės valia, jis 
vedė Tarną į kančią" (Iz 53,10). Mūsų ausims pranašo 
žodžiai iš Dievo apie Tarno kančią gali atrodyti perdėm 
grubūs. Svarbu neišleisti iš minties, kad Dievas nesiekia 
kančia bausti savo nekaltą Tarną bei išlieti ant jo savo 
pyktį, kurį buvo užsitarnavusi žmonija. Dievo žodžiais 
apreiškiama, kad pats Jahvė tapatina save su savanoriška 
Tarno auka ir yra jo kančios dalyvis (žr. Oz 11). Pats 
Dievas dalyvauja Tarno kančioje! Tarno auka yra tarny- 
ba Dievo išganymo užmojyje. Nenuostabu, kad tremties 
pranašas ir drįsta pabrėžti, jog Tarnas atperka žmoniją, 
nes paaukoja “save už nuodėmę“, t.y. jo gyvybė yra auka 
už nuodėmę (Iz 53,10b). 


„ Tarno auka dėl kitų. Kenčiančiojo Tarno auka Ant- 
rojo Izaijo pranešime iš Dievo turi didelį vaidmenį Nau- 
jajame Testamente. Skaitydami ketvirtąją Tarno giesmę, 
tuojau pat prisimename Naujojo Testamento skaitinius 
apie Jėzų iš Nazareto — Dievo užmojo Tarną. “Juk Žmo- 
gaus Sūnus atėjo, ne kad jam būtų tarnaujama, bet kad 
pats tarnautų ir savo gyvybės kaina daugybę“! išpirktų" 
(Mk 10,45). Iz 53,10 skaitinyje pabrėžiama, kad Tarnas 


121 “daugybė", arba “daug[elis]" yra hebraizmas, kuriuo paženklina- 
ma visi žmonės arba tautos. Mat “visi" yra “daug", o “daug" yra “visi", 

paaukoja save — savo gyvybę kaip “auką už nuodėmę 
[kaltę1".“? Be to, mokoma, kad jo auka neš atleidimą — 
nuteisinimą “ daugeliui" (Iz 53,11). Taigi kalbama apie 
auką dėl kitų. 

Auka kitų labui buvo plačiai pažįstama senoviniame 
Artimųjų Rytų pasaulyje. Aukos dėl kitų samprata izrae- 
liečių visuomenėje buvo savita. Dėmesį patraukia spal- 
vingoji apeiginė atpirkimo ožio auka (Kun 16,5-26). At- 
pirkimo ožys, sudėjus ant jo žmonių nuodėmes, buvo iš- 
varomas į dykynes. Be to, senoviniame pasaulyje buvo 
plačiai tikima, kad gyvulių auka palaiko žmogaus gyvybę 
ir atstato nutrauktą ryši su dievybe. Kaip jau anksčiau 
užsiminta, kai kurie Tarno giesmių išsireiškimai primena 
apeiginę babiloniečių Tammuzo (Tammuz) dramą, pagal 
kurią tautos karalius būdavo apeiginiu būdu nužeminamas 
is varginamas kaip auka už savo tautą. 

Be abejo, izraeliečiai perėmė iš savo kaimynų daug 
apeiginių poreikių. Tačiau, perimdami iš kaimynų apei- 
ginius poreikius, jie giliai perkeitė apeigas ir jų prasmę. 
Artimųjų Rytų religijų auka buvo svarbi priemonė dievų 
valiai paveikti ir juos valdyti. Tiksliai atliktos apeigos 
darė auką veiksmingą, nes apeigos sklydėjo magijos jėga. 
Tuo tarpu izraeliečių aukos samprata — teologija iš esmės 
skyrėsi nuo jų kaimynų aukos sampratos. Sandoros bend- 
rija tikėjo, kad pats Dievas visavaliu rūpesčiu maloniai 
prisiartino prie savo Tautos, suteikdamas jai priemonę 
nugalėti nuodėmę ir išlaikyti „bendrijinį šventumą. Čia 
auka buvo kelias ir Dievui, i 
kelias, kuriuo Dievas artinosi prie žmogaus su malone ir 


122 Hebraiškasis žodis, verčiamas “auka už nuodėmę [kaltę]“ yra 
ašam (žr. Kun 5,14-6,7). Šiuo žodžiu paženklinama viena iš aukų, kuri su- 
taikydavo, t.y. atkurdavo ryšį su Dievu per paaukotą auką. 

žmogus artinosi prie Dievo su jautrių tikėjimu“? Taigi 
auka buvo suprantama kaip malonės priemonė: Dievo rū- 
pesčio žmogumi — malonės ir žmogaus jautraus tikėjimo 
Dievo malone susitikimas. Tiesa, Senojo Testamento au- 
kos retai tepasiekdavo šį lygi. Kaip matėme, pranašai 
buvo aitrūs apeiginių aukų kritikai. 

Antrojo Izaijo pranešime iš Dievo Kenčiančiojo Tar- 
no paveikslas yra iškiliausia Senojo Testamento aukos 
sampratos — teologijos išraiška. Tiesą, Tarnas yra veda- 
mas aukai lyg aukos avinėlis, bet jo auka turi kur kas 
didesnę jėgą, negu bet kokia gyvulių auka. Tarno auka 
yra savanoriška saviauka, — savęs paaukojimas dėl kitų. 
Nenuostabu, kad Tarno auka jaudina ir skatina tautas pri- 
pažinti, kad ji žėri jėga dėl kitų gerovės. Jos dėka tautos 
randa gerovę — nuteisinimą ir gauna vispusiškai naują 
asmenybę. Visa tai, tremties pranašo mokymu, įvyksta dėl 
to, kad Tarno auka yra paties Dievo atėjimas į Izraelį — 
Sandoros bendriją ir žmoniją su malonės jėga. Kenčiantis 
Tarnas nėra joks atpirkimo ožys, kurį būtų galima ap- 
krauti žmogaus nuodėmėmis, nesirūpinant asmeniška at- 
sakomybe. Priešingai, Kenčiančiojo Tarno auka yra veiks- 
minga tada, kai sujudina tautas prisipažinti, jog savanau- 
diškumas jas paklaidino, o Tarnas kenčia dėl jų. Todėl 
ketvirtoji giesmė ir pabrėžia, kad Tarne ir jo aukoje vei- 
kia paties Dievo malonės užmojis — rūpestis žmogumi. 
Tarnas yra veiksnys, kurio tarnyba Dievas atkuria nu- 
trauktą ryšį su žmonija ir sutaikina pasaulį su savimi.!** 


123 Žr. R. de Vaux, Studies in Old Testament Sacrifice (Cardiff: 
University of Wa'es Press, 1964); H.H. Rowley, The Unity of the Bible 
(Philadelphia, PA: Westminster, 1953), p. 56. 

124 Tautų apaštalas Paulius rašys: “Taigi, kas yra Kristuje, tas yra 
naujas kūrinys. O visa tai iš Dievo, kuris mus per Kristų sutaikino su 
savimi..." (2 Kor 5,17). 

Kenčiantis Tarnas garbėje. Baigminis Kenčiančiojo 
Tarno giesmės posmas apima Dievo žodį apie Tarno už- 
davinio užsklandą: Tarnui pasiseks, — jis laimės pergalę 
ir bus išaukštintas (Iz 53,10-12). Tremties pranašo mo- 
kymu, Tarno pergalė turi savo pagrindą Dievo malonės 
Jėgoje, kuri išreiškiama Tarno saviauka. Tarnas nėra ap- 
linkybių auka, bet nugalėtojo saviauka. Dievas pakeis pa- 
dėtį: Tarno paniekinimas ir negarbė taps jo išaukštinimu 
ir garbe. Nužeminimo ir negarbės kančia neš teisumą vi- 
sam pasauliui. Jahvės visagaliu sprendimu Tarnas turės 
palikuonių ir ilgą gyvenimą (Iz 53,10). Palikuoniai ir 
ilga gyvenimo trukmė, izraeliečių įsitikinimu, buvo Die- 
vo malonės ženklai. Dievo užmojis tarps Tarno likime. 
O pats Tarnas žiūrės su pasitenkinimu į sėkmingą savo 
kančios užsklandą. 

Pirmu žvilgsniu, peršasi mintis, kad tremties prana- 
šas kalba apie asmenį — Tarną, kuris bus prikeltas iš 
mirties.'? 

„.. Jis ilgai gyvens, matys savo ainiją ir per jį įvyks 

Jahvės valia. 

Dėl patirto vargo jis išvys šviesą ir bus patenkintas“ 

(Iz 53,11). 
Atidžiau į skaitinį pasižiūrėjus, minij apie prisikėlimą iš 
mirties teigti būtų per drąsu. Mat asmeniško prisikėlimo 
tiesa Senajame Testamente pasirodė vėlokai (žr. Dan 12, 
1-2). Prisikėlimo iš mirties tiesa stebina ir šiuolaikinį 
žmogų, nes apreiškia baigminį Kūrėjo tikslą.““* Nedrąsu 


125 Žr, C. Stuhlmueller, “Deutero-Isaiah", JBC 22:46. 

126 Žmogaus prikėlimą iš mirties reikia skirti nuo graikų sielos ne- 
mirtingumo sampratos. Šv. Raštas kalba apie Dievą, kuris prikelia žmogų 
iš mirties amžinam gyvenimui. Tuo tarpu graikų filosofija žino žmogų — 
žmogaus sielą esant nemirtingą. Anot graikų, žmogų sudaro kūnas ir siela. 
Kūnas savo prigimtimi turi dalis, todėl jis ir subyra; siela savo prigimtimi 
yra vientisa, be jokių dalių, todėl negali subirti, nes yra nemirtinga ir 
amžina. 

prileisti, kad žmogaus prikėlimo iš mirties tiesa būtų bu- 
vusi apreikšta taip neryškiai ir miglotai. Labai galima, 
kad Kenčiančiojo Tarno giesmėje jau stovima žmogaus 
prikėlimo iš mirties apreiškimo aušroje. Vienintelę užuo- 
miną apie prikėlimą iš mirties iki šiol užtikome pranašo 
Ezechielio išdžiūvusių kaulų slėnio regėjime (Ez 37,1- 
14). Kaip matėme, Ezechielis kalba apie bendrijinį Dievo 
Tautos prikėlimą iš tremties. Turbūt šia prasme reikia 
suprasti ir Antrojo Izaijo užuominą apie “palikuonius" ir 
“ilgą gyvenimą“ po kančios, kuri baigiasi mirtimi (Iz 
53,10). Tremties pranašas aprašo Izraelio pašaukimą 
būti pergalingų veiksniu išganymo istorijos įvaizdžiais, 
kurie svyruoja tarp dviejų Jahvės sampratų — Tarnas 
kaip asmuo ir Tarnas kaip bendrija. 

Ketvirtoji Tarno giesmė užsklendžiama jos pradine 
mintimi. Giesmės pradžioje Jahvė skelbė, kad galingi ka- 
raliai ir tautos stebėsis Tarnu; giesmės užsklandoje Jahvė 
paskelbia, kad jis išaukštins savo Tarną. Tarno išaukšti- 
nimas aprašomas izraeliečių galvosenai artimais vaizdais. 
Tarnas turės dalį su didžiūnais — dalinsis pergalės gro- 
biu, nes jis yra Nugalėtojas, žygiuojąs karališku Dievo 
karalystės keliu. 


JAHVĖS TARNAS IR MESIJAS 


Antrojo Izaijo Kenčiančiojo Tarno paveikslas rodo, 
kad Izraelio — Sandoros bendrijos išrinkimas būti Dievo 
įrankiu išganymo istorijoje yra pats pagrindinis pranašo 
įsitikinimas. Tremties pranašas gyveno šiuo įsitikinimu 
vispusiškiau negu bet kuris iš jo pirmtakų. Todėl jis ir 
įtaigiau, negu bet kuris iš pranašų, išreiškia Jahvės Tar- 
no visuotinį vaidmenį. Antrasis Izaijas lieka nuolat išti- 
kimas savo požiūriui, kad Dievas išsirinko Izraelį — 
Sandoros bendriją ypatingam uždaviniui, kuris apima vi- 
są pasaulį. 

Antrojo Izaijo pranešimas iš Dievo prasideda su “ge- 
rąja naujiena“. Jahvė kreipiasi į tremtinius su paguoda 
ir malonės rūpesčiu (Iz 40,1-2). “Gerosios naujienos“ 
tema, kaip matėme, kartojama ir turi daug atspalvių. Ant- 
rojo Izaijo žodžiai iš Dievo baigiasi galingu paguodos ir 
malonės rūpesčio išgyvenimu: 


“Trumpam palikau tave, bet su gilia užuojauta su- 
rinksiu tave. Trumpam prasiveržė mano pyktis, — 


paslėpiau nuo tavęs savo veidą, — bet su amžina 
meile užjausiu tave," sako Jahvė, tavo Atpirkėjas 
(Iz 54,7-8) 7 


Nuostabu, kad Antrasis Izaijas, aprašydamas atei- 
nančią Dievo karalystę, nesieja Tarno su dovydiškuoju 
karaliumi. Turint mintyje mesijinės vilties atgimimą tarp 
grįžusių iš tremties į gimtąjį kraštą judėjų, šis reiškinys 
yra nelaukta staigmena. Atrodo, kad tremties pranašui 
Išėjimo iš Egipto vaidmuo buvo taip svarbus išganymo 
istorijai, kad jis nematė reikalo kreipti didesnio dėmesio 
į mesijinį teologijos požiūrį — Jahvės išsirinkimą Jeruza- 
lės savo Artumo buveine ir sandorą su Dovydu. Tiesa, 
tremties pranašas dažnokai mini Jeruzalę — Šventąjį 
miestą, bet Jahvės sandorą su Dovydu mini tik vieną kar- 
tą — Jahvės kvietimą į baigminę puotą (Iz 55,1-5). Ta- 
čiau šiuo atveju, “amžinoji sutartis" sudaroma ne su do- 
vydiškuoju karaliumi, bet su visais izraeliečiais, kurie tik 
atsako į Dievo pakvietimą: 


Ausimis gaudykite ir ateikite pas mane; 
išgirsite ir gyvensite. 


127 “Atpirkėjas" hebrajų kalba yra Go'el, t.y. Artimiausias giminai- 
tis. Antrasis Izaijas Jahvę vaizduoja Artimuoju giminaičiu su pareiga ap- 
saugoti — atpirkti savo Tautą. 

Aš sudarysiu su jumis amžiną sandorą (Berit 'Olam) 
ir duosiu jums palaimą, kurią žadėjau Dovydui. 
Štai aš padariau. jį liudijimu tautoms, — 

vadu ir vadovu tautoms. 

Štai tu prašnekinsi tautas, kurių nepažįsti 

dėl to, kad Jahvė, tavo Dievas ir Izraelio 

Šventasis, tave išaukštino (Iz 55,3-5) S 


Taigi, anot tremties pranašo, Jahvės malonės pažadas — 
“amžinoji sandora", duota Dovydui, negarantuoja jo di- 
nastijos tąsos, bet priklauso Izraeliui — Sandoros bendri- 
jai. Izraelis — Sandoros bendrija neša palaimą tautoms. 

Judėjų teologija nelinko tapatinti Mesiją su Ken- 
čiančiuoju Tarnu. Tapatinimas ilgainiui įvyko Naujajame 
Testamente (žr. Apd 8,26-35; Fil 2,6-11). Krikščionybės 
pradžioje kelią į tapatinimą iš dalies paruošė Kumrano 
esenų bendruomenė, laukusi Mesijo Judėjos dykumos pa- 
kraštyje, palei Negyvąją jūrą. Reikia pastebėti, kad pats 
tremties pranašo žodis iš Dievo buvo atviras ir didino 
ateities viltį. Tremtyje Sandoros bendrija susidūrė akis į 
akį su buitimi, nuo kurios pabėgti nebuvo imanoma. Bui- 
tis — tai arena, kur išbandoma žmogaus tikėjimo viltis 
ateitimi, tai karas, kuriam nėra paliaubų. Dievo žodis 
tremties buityje atvėrė Sandoros bendriją ateities svajonei. 
O svajonė — didesnė ar mažesnė — turi lydėti žmogų, ne- 
rimaujantį dėl savo siekių ir galimybių. Svajonė nuskai- 
drina žmogaus gyvenimą, suteikia jam paspirtį kasdieny- 
bėje, — svajonėje žmogus yra gražus. Žmogus be ateities 
svajonės — ne žmogus. Tremties pranašas prasimuša prie 


128 Žr. O. Eissfeldt, “The Promises of Grace to David in Isaiah 
55:15" veikale IsraePs Prophetic Heritage, red. B. W. Anderson ir W. 
Harrelson (New York, NY: Harper X Row, 1962), p. 196-207. Eissfeldt 
sugretina Ps 88/89 su Iz 55,15. Anot jo, abu skaitiniai turi tą pačią temą: 
Dievo sandorą su Dovydu. 

žmonių pro kasdienybės sluoksnius su tikėjimo svajone 
ateičiai. Kaip jau matėme, jis prašnekina tremtinius su 
gerąja naujiena apie naująjį Amžių. Nenuostabu, kad 
Mesijas ir Kenčiantysis Tarnas buvo sutapatinti, nes jie 
abu priklauso naujajam Amžiui.““? Mesijas turi šaknis 
Dievo sandoroje su Dovydu (žr. 2 Sam 7,8-16). Tarno 
samprata svyruoja tarp Tarno asmens ir Tarno bendrijos. 
Tarnas atstovauja Sandoros bendrijai. Kada tik kuklus 
izraelietis, gyvendamas glaudžioje vienybėje su Dievų — 
Dievo svajone ateičiai, noriai pakelia savo kančią, jis yra 
Dievo jėga žmonijai atpirkti ir ainaujinti. Per buities ir 
tikėjimo svajonės sąveiką Sandoros bendrija įvykdo išga- 
nymo istorijoje savo užduotį. Taip Dievo Sandoros bend- 
rijai patikėta ateities svajonė tampa apčiuopiama istorine 
tikrove. Dievo karalystė prasideda! 

Apaštalų darbuose pasakojama apie etiopietį didiką, 
keliaujantį iš Jeruzalės vieškeliu į Gazą ir skaitantį Izaijo 
knygą (Apd 8,26-36). Skaitinys yra iš tremties pranašo 
pranešimo apie Kenčiantįji Tarną (Iz 52,13-53,12). Ap- 
stulbintas, didikas prašo Pilypą, krikščionį diakoną, atsa- 
kyti į tą patį klausimą, kurį mes kėlėme šiame skyriuje: 
“Prašom paaiškinti, apie ką čionai pranašas kalba? Apie 
save ar apie ką kitą?" (Apd 8,34). Apaštalų darbų pasa- 
kojimas prideda, kad Pilipas, “pradėjęs tuo skyriumi" (Iz 
52,13-53,12), paskelbia jam “gerąją naujieną apie Jėzų“ 
(Apd 8,35). 

Naujajame Testamente ir per visą Bendrijos istoriją 
Jėzaus Nazariečio tarnyba suprantama pagal Antrojo Iza- 


129 Žr. M. Buber, The Prophetic Faith, p. 218; 232; A. Heschel, 
The Prophets (New York, NY: Harper 8 Row, 1963), XII ir XVIII sky- 
riai; J. Moltmann, “The Crucified God", Theology Today 31 (1974) 6-18. 

ijo Tarno giesmių mintį.““? Krikščionybė švyti tikėjimu, 
kad Tarno pašaukimas buvo vispusiškai įgyvendintas Jė- 
zaus Nazariečio gyvenime, mirtyje ir Prisikėlime. Jėzus 
yra tikrasis Izraelietis — ištikimasis Izraelio — Sandoros 
bendrijos Likutis. Jo auka dėl kitų Dievas surinko apie jį 
naująjį Izraelį — Bendriją didžiąja raide ir atidarė vi- 
soms tautoms savo Karalystės duris. Visa Senojo Testa- 
mento tikėjimo istorija — svajonė apie Dievo ateitį sutel- 
kiama Jėzuje ir randa jame pilnatvę. Pagal krikščionijos 
tikėjimo kraitį, Jėzus pradėjo savo tarnybą Nazarete, per- 
skaitydamas skaitinį iš Izaijo knygos ir pareikšdamas, 
kad “Šiandien išsipildė ką tik jūsų girdėti Rašto žodžiai" 
(Lk 4,21). Skaitinys, kurį Jėzus perskaitė yra Iz 61-ojo 
skyriaus pradžia: 


“Jahvės Dvasia su manim, 

nes jis patepė mane, 

kad neščiau gerą naujieną vargdieniams. 
Pasiuntė mane paguosti prislėgtųjų, 
skelbti belaisviams išvadavimą 

tr atidaryti kalėjimą kaliniams. 

Paskelbti Jahvės malonės metą, — 

mūsų Dievo atpildo dieną, 

paguosti visus, kurie liūdi. .J' (Iz 61,1-2). 


180 Žr. W. Zimmerli ir J. Jeremias, “Pais Theou", Theologisches 
Wšrterbuch zum Neuen Testament, red. G. Kittel (Stuttgart: Kohlhammer, 
1954), V, p. 653-713. 

SANDORO 

BENDRIJA: 
KUNIGIŠKA 
KARALYSTĖ 


Mokyk mane išminties ir buklumo, — 
aš juk remiuos tavo žodžiais. 

Buvau aš nuklydęs, todėlei kentėjau, 
bet nūnai klausau tavo žodžio. 


Naudinga man pakentėti, 

kad tavo potvarkių tiesą suprasčiau. 

Man tavo paskelbtasis Teisynas — didelis 
brangesnis už auksą, sidabrą /turtas, 


(Ps 118/119,66-67.71-72) 


Kiro, Persijos karaliaus, kariuomenė buvo sutikta 
Babilonijoje kaip išlaisvintoja. Kaip užsiminta, Kiro ci- 
lindras yra svarbus istoriškas liudijimas apie tautų džiū- 
gavimą, kurį sukėlė Kiro pergalės VI a. prieš Kristų. 
Mat jo nuolaidi laikysena kitoms tautoms skyrėsi nuo 
Babilonijos tironijos. Užguitos tautos atidarė jam savo 
širdis, o patys babiloniečiai, tironų valdovų nuvarginti 
— sostinės vartus. Atrodo, kad Kiras buvo įsitikinęs, jog, 
botagu sukurti imperiją iš skirtingų tautų nėra įmanoma. 
Asirija ir Naujoji Babilonija, —Persijos pirmtakės, — 
buvo tapusios savo žiaurumo aukomis. 


Skaitymai iš Šv. Rašto: 
Potremtinę Šv. Rašto istoriją aprašo Ezdro ir Nehemijo knygos. 
Be to, pravartu perskaityti Agėjo, Zacharijo 1-8, Malachijo ir 
Joelio pranašystes. Jos yra trumputės. Mozės Mokymo, arba 
Toros, prasmę potremtiniam judaizmui išreiškia Ps 1; 18/19,8- 
14; 118/119. 

Kiras kūrė pasaulinę persų imperiją. Politinės jėgos 
neatsisakė. Jo kariuomenė buvo šauni ir svarus politinis 
veiksnys. Nedelsdamas Kiras pradėjo kurti platų eiklių 
ryšių tinklą — net pirmąjį skubos paštą žmonijos istori- 
joje. Susižinojimo ryšių tinklas jam padėjo valdyti ir 
prižiūrėti plačią, į satrapijas, arba provincijas, padalin- 
tą Persijos imperiją. 

Kiras Didysis buvo labai įdomus asmuo ir valdovas. 
Supratęs, kad grubi karalių jėga ilgainiui nuveda impe- 
rijas į žlugimą, jis stengėsi laimėti valdomųjų pagarbą 
ir atsidavimą. Taip Kiras didino ir savo politinę galią.'*" 


KIRAS PASKELBIA IšLAISVINIMA 


Kiro tautų išlaisvinimo įsaką mums išsaugojo Kiro 
cilindras — paminklinis kyliaraščio įrašas ant molio. 
Cilindre Kiras, suminėjęs įvairias užkariautas tautas, 
sako: “Aš sugrąžinau [joms] šventuosius miestus kitoje 
Tigrio pusėje ir šventoves, kurios buvo ilgą laiką griuvė- 
siuose, statulas, kurios [kadaisel stovėjo [šventovėse], 
ir pastačiau joms pastovias šventoves. Aš Ltaip patl su- 
rinkau visus jų Lankstyvesnius! gyventojus ir sugrąžinau 
[juos į] jų gyvenvietes“'.!?* 

Nėra abejonės, kad Kiras nesekė asirų ir babilonie- 
čių pomėgį — naikinti užkariautus kraštus ugnimi ir ka- 
laviju. Kadaise asirai ir babiloniečiai buvo sunaikinę 
užkariautų kraštų miestus ir šventoves, apiplėšę šventovių 
iždus, išvežę gyventojus ir jų stabus į tremtį. Dabar Kiras 
leido užkariautųjų kraštų gyventojams gyventi pagal savo 
gyvenimo būdą, garbinti savo dievus, o Babilonijos trem- 
tiniams grįžti į gimtąjį kraštą. 

Ezdro ir Nehemijo knygos aprašo judėjų tremtinių 


131 Žr. A. Rubšys, Šv. Rašto kraštuose, p. 192-206. 
132 Žr. J. B. Pritchard (red.), ten pat, p. 316. 


156 


grįžimą į tėvų žemę. Išlaisvinimo įsakas buvo duotas pir- 
maisiais metais po Babilono žlugimo (538 m. pr. Kr.). 
Jis yra cituojamas dusyk skirtinga kalba: hebrajų — į- 
prastine tremtinių kalba (Ezd 1,2-4) ir aramajų — Babi- 
lonijos tremtyje pramokta, hebraiškajai artima, kalba 
(Ezd 6,3-5). 

Aramajų kalba ir Sandoros bendrija.““  Aramajų 
kalbą tremtiniai vispusiškai išmoko jau grįžę į tėvų že- 
mę. Potremtiniame laikotarpyje ji pamažu tapo bendrine 
judėjų kalba. 

Aramajų kalba yra tolygaus senumo su hebrajų kal- 
ba. Abi priklauso bendrai semitinių kalbų šeimai. Jų pa- 
našumus ir skirtumus galima sugretinti su šiuolaikinių ro- 
maniškųjų kalbų panašumais ir skirtumais. Ispanų ir italų 
kalbos yra labai geras pavyzdys. Aramiečių tautos ir heb- 
rajai buvo vieni kitiems artimai giminingi. Tai liudija 
pasakojimas apie Jokūbą ir Labaną Protėvių sakmėje.'** 

Senovės Artimųjų Rytų pasaulyje aramajų kalba 
buvo tarptautinė, — ja naudojosi ano meto diplomatai ir 
prekybininkai. Judo karaliaus Hezekijo valdymo metu, 
asirų pasiuntiniui Rabšakei reikalaujant, kad Jeruzalė 
pasiduotų asirams, jis buvo prašomas kalbėti aramaiškai 
(Iz 36,11). Persų imperijos įstaigos naudojo aramajų kal- 
bą, nes ji padėjo rišti į vieną padrikusias ir daugiakalbes 
provincijas. Be abejo, tai skatino aramajų kalbos naudo- 
jimą ir pagarbą jai. Ilgainiui judėjai tapo dvikalbiai: 
hebrajų kalba buvo rašoma ir meldžiamasi, o aramajų 
kalba buvo kalbama gyvenime. 

Potremtinė Sandoros bendrija ir toliau skaitė Raštus 
hebraiškai liturgijoje, tačiau paprasti žmonės jau nebe- 


135 Žr. A. Jeffery, “Aramaic" veikale The Interpreter's Dietionary 
of the Bible, I, p. 185-190, 
134 Žr. Rakto II, p. 115-118. 

pajėgė jų suprasti. Hebraišką Raštų skaitymą turėjo lydėti 
aramaiški vertimai, arba targumai (targum). *** 

Kiro įsakas, kaip matėme, pakartojamas dusyk Ez- 
dro knygoje. Pakartojimas liudija įsako istoriškumą ir jo 
reikšmę Senojo Testamento istorijai. Kai kurie istorikai 
yra linkę labiau vertinti Kiro įsaką aramajų kalba, nors 
jis bemaž nesiskiria nuo hebraiškojo.““* Pagal hebraiškąjį 
įsaką, Kiras pareiškia, kad “ Jahvė, dangaus Dievas“, pa- 
tikėjo jam visas pasaulio karalystes ir įpareigojo jį ai- 
statyti Jahvės Šventyklą Jeruzalėje. Šis pareiškimas mums 
primena Antrąjį Izaiją, kuris laikė Kirą Jahvės veiksniu 
sugriautai Jeruzalei atstatyti (žr. Iz 44,28; 45,1-3.13). 
Atrodo, kad įkvėptasis istorikas patikslino Kiro įsaką pa- 
gal teologinį požiūrį. Mat pats Kiro cilindras kalba apie 
Marduką (Marduk) — Babilono dievą, patikėjusį Kirui 
pasaulinę valdžią. Nors ir su įkvėptojo istoriko teologine 
pataisa, vis tiek hebraiškasis įsako skaitinys derinasi su 
Kiro linija. Jam rūpėjo būti užkariautųjų tautų dievų 
globėju, grąžinti šventąsias dievų statulas į jų šventovės 
ir remti šventovių atstatymą. Abu Kiro įsako skaitiniai — 
hebraiškasis ir aramaiškasis — sako, kad Kiras leido ju- 
dėjams grįžti į savo tėvų žemę, įsakė atstatyti Jeruzalės 
Šventyklą persų iždo lėšomis (Ezd 6,4) ir išleido potvar- 
ki, kad šventieji indai, kadaise Nebuchadnezzaro pagrobti 
iš Šventyklos, būtų grąžinti (Ezd 1,7-11). 


Grįžimas į tėvų kraštą. Kiras paskyrė Šešbazzarą 
(Šešbazzar) vadovauti judėjų grįžimui į tėvų žemę. Šeš: 


135 Targumai (targum) yra laisvi hebraiškojo Raštų skaitinio į ara- 
majų kalbą vertimai. Juos galima laikyti skaitinių parafraze — atpasakojimu 
savais žodžiais. 

136 Įrodinėjama, kad hebraiškasis įsako vertimas atspindi šŠauklio 
žodinį įsako paskelbimą tremtiniams Babilonijoje, o aramaiškasis yra ofi- 
cialus persų valdžios dokumentas. Žr. R. A. Bowman, The Interpreter's 
Bible, III, p. 571-573. 

bazzaro paskyrimas buvo labai reikšmingas įvykis trem- 
tiniams. Mat jis buvo Jehoiachino, tremtinio Judo kara- 
liaus, sūnus. Tiesa, Šešbazzaras nepaliko gilesnių pėdsa- 
kų Senojo Testamento istorijoje — jį nustelbė kiti tremties 
vadai. Kaip anksčiau pastebėjome, tremtinį karalių Jehoi- 
achiną daug kas laikė tikruoju Judo karaliumi.“* Taigi 
Kiras, paskirdamas jo sūnų Šešbazzarą vadovauti grįžimui 
į tėvų žemę, pagerbė Dovydo dinastijos princą (Ezd 5, 
14) 138 

Šešbazzarą sekė kitas, dar svarbesnis, Jehoiachino 
palikuonis — Zerubbabelis (Zerubbabel; 1 Kr 3,19). At- 
rodo, kad persų siekis buvo ne tik leisti judėjams gyventi 
pagal savo papročius, bet ir, persų valdžios priežiūroje, 
atstatyti judėjų tautinį savitumą. Nėra abejonės, kad per- 
sų valdžios laikysena džiugino tremtinius, nes žadėjo nau- 
ją pradžią tėvų žemėje. Daugeliui atrodė, kad naujasis 
Amžius, kurio aušroje Dievo vardu kalbėjo Antrasis Iza- 
ijas, tuojau pat nušvis dienos šviesa. 

Antrojo Izaijo naujojo Amžiaus paveikslas buvo iš- 
kilus ir žėrėjo šlove. Ateitis jo pranešime iš Dievo buvo 
perdėm persunkta amžinybės atspalviais. Istorinė tikrovė, 
į kurią atsidūrė tėvų žemėn grįžusieji tremtiniai, nebuvo 
nei iškili, nei atspindėjo amžinybės. Potremtinis judaiz- 
mas nieku būdu nepajėgė įgyvendinti Antrojo Izaijo — 
tremties pranašo regmės. Mat Antrasis Izaijas buvo kal- 
bėjęs ne apie karalių iš Dovydo dinastijos, bet apie Jah- 
vės Tarną, kurį Dievas išaukštino per kančią dėl kitų. 
Tremties pranašas nekalbėjo apie istorinę Jeruzalę, bet 
apie naująją Jeruzalę, — ženklą visai žmonijai, kad Jah- 


137 Žr. Rakto II, p. 455-457. 

138 1 Kr3,18 skaitinyje tarp Jehoiachino palikuonių yra minimas 
Šenazzaras (Šenazzar). Atrodo, kad jis yra tas pats asmuo, kurį Ezdro kny- 
ga vadina Šešbazzaru (Ezd 5,14). 

vė yra Karalius. Jis buvo kalbėjęs apie nuostabią per- 
mainą, kuri turėjo reikštis žmonių širdyse ir atsispindėti 
pasaulinėje istorijos dramoje ir Kūrinijoje. Antrojo Iza- 
ijo pranešimas iš Dievo apėmė “baigminius dalykus", — 
visos istorijos baigminę aiomazgą Dievo atpirkimo užmo- 
jyje. Tremtiniai, ryžęsi sugrįžti į tėvų žemę, nerado joje 
pranašiškosios Antrojo Izaijo regmės, bet karčią ir nuož- 
mią kovą už buitį. 

Judėjų grįžimo į tėvų kraštą istorija buvo ilga ir 
paini. Trumpai ją atpasakodami, pasitenkinsime trimis 
vadais ir trimis įvykiais: 

1. Zerubbabelis ir Šventyklos atstatymas. 

2. Nehemijas ir Jeruzalės miesto sienų atstatymas. 


3. Ezra ir Sandoros su Dievu atnaujinimas. 


Be to, susipažinsime ir su potremtinio laikotarpio prana- 
šais bei bandysime aptarti Ezros įtakoje kilusį judaizmą. 


RAšOMA Iš NAUJO IšGANYMO ISTORIJA: KRONISTAS 


Prieš nagrinėdami potremtinį judaizmą, turime susi- 
pažinti su pagrindiniais šaltiniais apie judėjų gyvenimą 
Palestinoje persų valdymo metu, t.y. nuo Kiro (538 m. 
pr. Kr.) iki Aleksandro Didžiojo (333 m. pr. Kr.). Šalti- 
niai negausūs: teturime tik dvi retai skaitomas Senojo 
Testamento knygas: Ezdro ir Nehemijo. Jos aprašo tik 
pusę persų laikotarpio istorijos. Skaitant šias knygas, 
lengva pastebėti, kad po jaudinančių Antrojo Izaijo poe- 
mų Ezdro ir Nehemijo knygos nemasina: mat jos nulai- 
pina nuo iškilaus kalno su nuostabiu akiračiu į niūrią ir 
pilką lygumą. Nors šios knygos ir nepatrauklios, bet ap- 
rašomoji istorija Sandoros bendrijai yra labai svarbi. 
Mat šiuo laikotarpiu buvo apsispręsta ką statyti: Tilius 
į pasaulį tarp neramių Artimųjų Rytų tautų ar Sienas 

apie Sandoros bendriją? Todėl Ezdro ir Nehemijo knygos 
yra labai reikšmingos: jos padeda suprasti dvasinį pali- 
kimą, giliai sąlygojusį Jėzų Nazarieti ir jo Bendriją. 


Ezdro ir Nehemijo knygos. Ezdro ir Nehemijo kny- 
gose pasakojama apie Izraelio — Sandoros bendrijos is- 
toriją nuo grįžimo iš tremties Babilonijoje (538 m. pr. 
Kr.) iki Nehemijo gubernatoriavimo užsklandos Judėjos 
provincijoje (prieš 400 m. pr. Kr.). 

Ezdro ir Nehemijo knygose aprašoma istorija yra 
paini. Kadaise jos buvo viena knyga — ritinys. Atrodo, 
kad šv. Jeronimas, Vulgatos vertėjas, buvo pirmasis ban- 
dęs ją padalinti į dvi dalis. Tai įvyko IV pokristinio am- 
žiaus užsklandoje. Šv. Jeronimas tai padarė, versdamas 
hebraiškąjį Tanaką į lotynų kalbą. Prieš šv. Jeronimą 
pasakojimas apie Sandoros bendriją po tremties Babi- 
lonijoje buvo viena knyga — ritinys. Tai liudija anksty- 
viausi hebraiški ir graikiški rankraščiai." 

Pirmaisiais krikščionijos amžiais norminis Tanako 
tekstas buvo rūpestingai saugomas žydų mokslininkų, ku- 
riuos įprasta vadinti masoretais — Tanako puoselėtojais. 
Masoretų rūpestingumas buvo nuostabus. Jie suskaičiavo 
visus kiekvienos Tanako knygos žodžius, norėdami užkirs- 
ti kelią bet kokiai savavaliai pridėti ar išleisti žodžius. 
Remdamiesi žodžių skaičiavimu, masoretai pažymėjo, kad 
tikslus Ezros ir Nehemijo pasakojimo vidurys yra Neh 
3,32. Tai nėra mūsų skaitomos Nehemijo knygos vidurys, 
bet vieno Ezdro-Nehemijo ritinio vidurys. Šio ritinio žo- 
džius buvo suskaičiavę ir padalinę į dvi lygias dalis ma- 
soretai. Taigi pasakojimas apie Ezrą irgi buvo padalin- 


189 Septuagintoje — graikiškajame Senojo Testamento vertime tėra 
tik viena Ezdro knyga. Žr. R. North, “The Chronicler: 1-2 Chronicles, Ezra, 
Nehemiah", JBC 24:83, 

tas: viena dalis yra mūsų skaitomoje Ezdro, o kita — 
Nehemijo knygoje (Neh 7,73b-10,39) 49 

Ezdro-Nehemijo ritinys hebraiškajame Tanake yra 
dalis plataus istorinio rašinio. Pirmoji šio rašinio dalis 
yra 1-2 Kronikų knygos. 1-2 Kronikų, Ezdro it Nekemijo 
knygos turi tą patį teologinį požiūrį ir stilių. Be to, jose 
ryšku ir tematinė jungtis. Todėl daroma išvada, kad šios 
keturios knygos turi tą pati įkvėptą autorių. Įprasta jį 
vadinti Kronistu.“* Jo tapatybė nėra žinoma. Atrodo, kad 
jis buvo Šventyklos darbuotojas. Turbūt vienas iš kunigų, 
vadinamų levitais. 

1-2 Kronikų, Ezdro ir Nehemijo knygose susiduria- 
me su dar vienu svarbiu istoriniu rašiniu apie Sandoros 
bendriją Senajame Testamente. Dažnai minėta, kad Jah- 
vistinis (J), Elohistinis (E) tikėjimo kraitis Penkiakny- 
gėje priklauso istoriniam Sandoros bendrijos epui. Pra- 
vartu turėti prieš akis visų Senojo Testamento įkvėptų 
istorinių rašinių sąrašą: 

1. Deuteronominė istorija: Jozuės - Teisėjų - 1 ir 2 
Samuelio - 1 ir 2 Karalių knygos. 

2. Kunigiškoji išganymo istorija: ji yra Pradžios, Iš- 
ėjimo, Kunigų ir Skaičių knygose.“* 

3. Kronisto istorija: ! ir 2 Kronikų - Ezdro - Nehe- 
mijo knygos. 

Ši sąrašą galėtume sutrumpinti visu trečdaliu, nes, 
kaip matėme, Kunigiškoji išganymo istorija iš tikrųjų 
yra tik papildyta izraeliečių pradinio epo laida (JE). 


140 Arkivysk. J. Skvireckas jas vadina 1-2 Ezdro knygomis. Žr. R. 
A. Bowman, “The Book of Ezra and the Book of Nehemiah“ veikale The 
Interpreter's Bible, II, p. 551-552. 

1412 Kr knyga baigiama ir Ezd knyga pradedama bemaž tais pa- 
čiais žodžiais. Plg.: 2 Kr 36,22-23 su Ezd 1,1-3. 

142 Žr. Rakto I, p. 55; taip pat šios dalies I skyrių. 

Todėl galime sakyti, kad Senajame Testamente turime 
du istorinius rašinius, kurie atpasakoja Izraelio — San- 
doros bendrijos istoriją. Deuteronominė istorija praside- 
da su Mozės gyvenimo užsklanda ir baigiasi su Judo — 
Pietinės karalystės žlugimu bei tremtimi. O Kronisto is- 


torija prasideda su Dovydo atėjimu į karaliaus sostą ir 


c 


trunka iki maždaug 400 m. prieš Kristų. 


Kunigiškas Kronisto požiūris. Dalis Kronisto istori- 
jos yra lygiagretė su Deuteronomine istorija. 1-2 Kronikų 
knygos aprašo tą patį istorinį laikotarpį kaip ir 1-2 Sa- 
muelio bei 1-2 Karalių knygos. Tik Ezdro ir Nehemijo 
knygų istorija neturi lygiagretės Deuteronominėje istori- 
joje, nes Deuteronominė istorija baigiasi su tremties pra- 
džia (2 Kar 25,27-30). Lygiagretis pasakojimas įgalina 
mus palyginti du įkvėpius autorius ir jų požiūrius. 

Deuteronominio istoriko ir Kronisto palyginimo pa- 
vyzdžiu paimkime jų pasakojimą apie karalių Dovydą. 1 
Sam 15 iki 1 Kar 2 skaitiniai yra Deuteronominio istori- 
ko pasakojimas apie Dovydą, o 1 Kr 10-29 yra Kronisto 
pasakojimas apie Dovydą. Juos palyginus, galima su- 
vokti įkvėptojo autoriaus Kronisto Sandoros bendrijos 
sampratą. 

Kartkartėmis Kronistas perima pažodžiui skaitinius 
iš 1 Sam 15-1 Kar 2 — Deuteronominės istorijos. Kart- 
kartėmis Kronistas nekreipia dėmesio į skaitinio požiūrį 
Deuteronominėje istorijoje, bet perimtą skaitinį pritaiko 
savo požiūriui. Šis įkvėptojo autoriaus Kronisto elgesys 
atrodo įtartinas. Kodėl jis taip daro? Kaip jį galima su- 
prasti? Visų pirma Kronistui rūpėjo perduoti dabarties 
kartai praeities prasmę. Tam tikslui jis atrinko medžiagą 
apie Sandoros bendrijos praeitį su raiškia ir įtaigia reikš- 
me savo dabarties kartai. Nenuostabu, kad Kronistas, 
perduodamas šešeto šimtmečių praeities reikšmę savo 

kartai, rinkosi ir vertino medžiagą pagal savo požiūrį. 
op reikėtų vertinti Lietuvos istoriką — Šapoką, Ivins- 

į, Jakštą. .. — bandančius perduoti Lietuvos valstybin- 
gumo reikšmę nuo Mindaugo iki šiandien? Aišku, kad 
jiems neimanoma viską įjungti į savo istoriją. Ir jiems 
tenka rinktis medžiagą bei ją pasverti savo rašomos isto- 
rijos požiūrio šviesoje. 

Kronisto aprašomas istorijos laikotarpis — trukmė 
buvo ilga. Tačiau jo aprašymas yra trumpokas — vos 
hebraiškojo Senojo Testamento 150 puslapių. Teologinį 
Kronisto požiūrį — istorinį šališkumą lengva nuvokti, 
palyginant jo istoriją su Deuteronomine istorija. Perim- 
damas medžiagą ir 1 Sam 15 - 1 Kar 2, jis daro atranką: 
daug ką išleidžia, prideda, pakeičia. Visa tai atspindi jo 
rūpestį ir požiūrį, skelbiant Sandoros. bendrijos praeities 
reikšmę dabarties poreikiams.“* 

Klaidinga daryti išvadą, kad Kronisto istorija yra 
jo paties pramanas, nes buvo parašyta kunigišku požiūriu. 
Kronistas rėmėsi ne tik Samuelio-Karalių knygomis, bet 
ir medžiaga iš šaltinių, kurie nebuvo panaudoti Deutero- 
nominio istoriko. Be to, kai kurie šaltiniai buvo tik jam 
prieinami, nes buvo jo bendraamžių raštai. Puikus šito- 
kių šaltinių panaudojimo pavyzdys yra medžiaga, kurią 
Kronistas įamžino Ezdro-Nehemijo ritinyje. Mat čia į- 
kvėptasis autorius perima bemaž pažodžiui paties Nehe- 
mijo rašytus atsiminimus. Taigi sklinda kalba apie pati- 
kimiausius šaltinius judėjų istorijai iš persų laikotarpio. 
Ir Ezros atsiminimai yra svarbus istorinis liudininkas. 


148 Žr. E. Lemke, “The Synoptic Problem in the Chronicler's His- 
tory", Harvard Theological Review 58 (1965) 349-363. Šiame straipsnyje 
teigiama, kad ne visi Kronisto nukrypimai nuo savo istorijos šaltinių pri- 
skirtini jo teologiniam požiūriui. Daugeliu atvejų skirtumai susidaro dėl to, 
kad mums nėra pažįstamas Kronisto naudotas 1 Sam 151 Kar2 tekstas. 
Mat jo amžiuje Tanako tekstas dar nebuvo apibrėžtas. 

Ezros ir Nehemijo atsiminimai yra Kronisto istorijoje: 
1. Nehemijo atsiminimai: Neh 1,1-7,73a; 11,1-2; 
12,27-43; 13,4-31. 
2. Ezros atsiminimai: Ezd 7,27-9,15,“* 


Kronisto istorija iš esmės yra įkvėpta Izraelio — 
Sandoros bendrijos peržiūra — peraiškinimas. Todėl 
skaitytojui svarbu atpažinti jos visaapimantį tikslą, nes 
pasakojimas apie Ezrą-Nehemiją yra baigmė istorinės 
raidos, kuri prasidėjo su Dovydu. Autoriui yra būdingas 
įsitikinimas — požiūris: Izraelis yra pašauktas būti Die- 
vo surinkimu — bendrija Dievo garbinimui. Dievas su- 
rinko sau bendriją, kuri yra “kunigiška karalystė ir šven- 
ta tauta“ (Iš 19,6), t.y. tauta, kurios visas gyvenimas 
yra tarnyba Dievui — liturgija. Kunigiškoji Tauta buriasi 
Šventykloje, kur kunigija turi nepamainomą vaidmenį 
Dievo garbinimo liturgijoje. 

Liturginis domesys yra pagrindinis Kronisto istori- 
jos bruožas. Iš tikrųjų Kronisto istorija iš esmės ir yra 
pasakojimas apie Izraelio — Sandoros bendrijos Dievo 
garbinimą Jeruzalėje — šventajame mieste. 


Dovydas ir Sandoros bendrijos liturgija. Deutero- 
nominei istorijai būdinga Dovydą aprašyti kaip karalių, 
su žmogiškomis silpnybėmis ir pranašumais, padariusiais 
Jį nemarų mirtingąjį savo tautoje. Dovydas yra pirmasis 
ir iškiliausias Izraelio karalius. O Kronistas savo istori- 
joje nesidomi Dovydo politine sėkme. Jo amžiuje Izraelis 
jau nebebuvo nepriklausoma karalystė. Tiesa, ir Kronis- 
tas didžiuojasi Dovydo karo žygiais bei jo karalystės šlo- 


144 Sunku tiksliai nustatyti, kur baigiasi pasakojimas apie Ezrą ir 
kur prasideda Ezros atsiminimai (Ez7,11-10,44; Neh 7,73b-9,5). Sunku- 
mai kyla dėl to, kad kartkartėmis Ezra kalba pirmuoju asmeniu, o kart- 
kartkartėmis kalbama apie jį trečiuoju asmeniu. 

ve. Ir jis pabrėžia mesijinę Dovydo sandorą su Dievu 
(plg.: 1 Kr 17 su 2 Sam 7,8-16), užtikrinusią dovydiš- 
kosios dinastijos tąsą. Tačiau Kronistui kur kas labiau 
rūpi Dovydo vaidmuo Izraelio — Sandoros bendrijos li- 
turgijoje. Dovydas, anot Kronisto, yra asmuo, kuris su- 
būrė Izraelį į bendriją Dievui garbinti: Dovydas buvo 
tas, kuris padarė Jeruzalę, šventąjį miestą, savo religine 
sostine; Dovydas buvo tas, kuris sumanė statyti Šventyklą 
pagal paties Jahvės jam betarpiškai duotą planą (1 Kr 
28,1-19); Dovydas buvo tas, kuris įvedė muziką bei psal- 
mes į Šventyklos pamaldas ir paskirstė kunigijai pareigas. 
Trumpai tariant, Kronistas apvelka Dovydą šventumo 
rūbu ir paslepia jo žmogiškumą. 

Sugretinus Kronisto pasakojimą apie Dovydą su 
Deuteronomine istorija, išryškėja, kad jis išleidžia pasa- 
kojimus apie Dovydą, kurie galėtų sumažinti pagarbą 
jam bendrijoje, kuri yra Dievo surinkta liturgijai. Užtat 
jis nieko nesako apie spalvingą Dovydo gyvenimą, būnant 
jam beteisiu bėgliu Sauliaus valdymo metu, apie jo sveti- 
mavimą su Betsabėja (Batšeba), apie klastingą sūnaus 
Absalomo (Absalom) sukilimą.“? Nuostabiausia, kad 
Kronistas išgražina Dovydo žodžius prieš mirtį (1 Kr 29). 
Jis net neužsimena apie Dovydo įsakymą Saliamonui nu- 
bausti mirtimi Joabą (Joab) ir Šimeijį (žr. 1 Kar 2,5-9). 
Anot jo, mirties patale Dovydo širdis buvo užimta sva- 
jone apie būsimą Šventyklą (1 Kr 28-29). Kronistas deda 
į mirštančio Dovydo lūpas iškilią maldą (1 Kr 29,10-19). 
Nėra kito įkvėpto autoriaus Šv. Rašte, kuris būtų taip 
nuoširdžiai puošęs Dovydo galvą šventojo aureole. 

O vis dėlto Kronistas viso to neprasimanė ir iš pirš- 
to neišlaužė. Duomenys iš praeities davė jam pagrindo 


145 Žr. Rakio L, p. 366-399. Dvaro istorija yra svarus Šaltinis Dovy- 
dui pažinti. 

pabrėžti iškilų Dovydo vaidmenį Dievui garbinti bendri- 
jos liturgijoje. Dovydas iš tikrųjų atnešdino į Jeruzalę 
Sandoros Skrynią, nupitko Araunos (Araunah) klojimą 
altoriui pastatyti ir davė pradžią Šventyklos statybai (2 
Sam 24). Dovydo domesys Šventyklos muzikai bei psal- 
mėms buvo plačiai žinomas. Jis buvo žinomas kaip “įgu- 
dęs arpininkas" (1 Sam 16,14-23; žr. Am 6,5) ir kaip 
psalmių bei raudų kūrėjas (2 Sam 1,17-27)J*8 Žinoma, 
nereikia perdėti. Būtų klaidinga laikyti Dovydą viso 
Psalmyno autoriumi, nes psalmės atspindi šlovės giesmes, 
raudas ir prašymo maldas iš skirtingų Sandoros bendri- 
jos laikotarpių.““" Taigi Psalmyno giesmėse atpažįstame 
skirtingus nuo Dovydo psalmistus ir jų laikų sūkurius. 
Tačiau, turint omenyje Dovydo kaip poeto-muziko garsą, 
lengva suprasti, kodėl vėlesnės izraeliečių kartos priskyrė 
jam visą Psalmyną. Ir Kronisto teiginys, kad Dovydas 
įvedė daug naujovių į Dievo garbinimo, ypač muzikos 
srities, liturgiją yra teisingas (1 Kr 23-27). 


Izraelio bendrijinė istorija. Įkvėptajam Kronistui 
nerūpi Izraelis-karalystė ir jos politinė istorija, bet Izra- 
elis-bendrija ir jos vaidmuo Dievo garbinimui. Išryškinęs 
Izraelio-bendrijos, kuri garbina Dievą Šventyklos liturgi- 
ja, kilmę Dovydo amžiuje, Kronistas imasi pasakoti apie 
Dievo garbinimo istoriją. Jis tvirtina, kad mesijinė Do- 
vydo dinastijos užduotis remiasi Jahvės palaima (žr. 2 
Sam 7,8-16; 1 Kr 17). Kadangi tik dovydiškoji dinasti- 
ja yra teisėta, jis tylomis apeina Sauliaus patepimą ka- 
raliumi! Šiaurinė karalystė — Izraelis žlugo, anot Kro- 


146 Dovydo rauda, Sauliui ir Jonatanui žuvus mūšyje su filistinais, 
yra iškilus pavyzdys. 

147 Apie pusė 150-ties Psalmyno psalmių antraščių yra priskiriamos 
Dovydui. Apie Psalmyną išsamiau rašoma sekančiame skyriuje. 

nisto, nes ji, Jeroboamo I suvedžiota, atsiskyrė nuo tik- 
rosios bendrijos, kuri garbina Dievą. Pietinė karalystė — 
Judas ilgainiui irgi taip sugedo, kad Jahvė turėjo ją stip- 
riai nubausti. Todėl šventasis miestas Jeruzalė ir Sven- 
tykla — Dovydo suplanuota būti “nepaprastai iškilaus 
garso ir garbės visame pasaulyje“ (1 Kr 22,5) — buvo 
sunaikinta, o kunigija ir gyveniojai išvesti į Babilonijos 
tremtį. 

Čia Kronistas įjungia pasakojimą, rastą Ezros ir 
Nehemijo atsiminimuose. Kiro įsakas įgalino ištikimuo- 
sius judėjus grįžti Jeruzalėn. Sugrįžę į šventąjį miestą, 
jie nedelsė atstatyti altorių, kad galėtų atnašauti Izraelio 
Dievui aukas. [Ilgainiui jie atstatė ir pačią Šventyklą. 
Tačiau ši grįžusiųjų bendrija vėl buvo pavojuje supago- 
nėti. O supagonėjimas kadaise privedė prie pirmosios 
Šventyklos sunaikinimo ir tremties. Todėl, pagal įkvėptąjį 
Kronistą, kunigas Ezra atvyko iš Babilonijos su Tora — 
Mozės Įstatymu rankoje ir pradėjo didžią religinę refor- 
mą, stengdamasis palaikyti Dievą garbinančios bendrijos 
šventumą. Po to, sekant dabartinę pasakojimo eigą Ezdro- 
Nehemijo knygose, iš Babilonijos į Jeruzalę atvyko Nehe- 
mijas. Būdamas judėjų provincijos satrapu, jis atstatė 
Jeruzalės sienas ir įvedė visuomenines ir religines re- 
formas. 

Pagal įkvėptąjį autorių, judėjai grįžo iš tremties 
Babilonijoje ne kaip tauta, bet kaip religinė bendrija, 
kuri garbina Dievą. Šis Kronisto požiūris derinasi su po- 
tremtinio laikotarpio padėtimi. Tačiau įkvėptajam auto- 
riui rūpi kur kas daugiau. Anot jo, ši gili permaina ne- 
buvo tik atsakymas į politinius vingius, bet grižimas į 
pirmykštį izraeliečių pašaukimą būti bendrija, kuri gar- 
bina Dievą. Pašaukimas hūti religine bendrija, tvirtina 
Kronistas, buvo iššūkis izraeliečiams nuo pat Dovydo 
amžiaus. 

ZERUBBABELIS — MESIJINĖ “šŠAKA" 


Susipažinus su Ezdro ir Nehemijo knygomis įkvėp- 
toje Kronisto istorijoje, reikia grįžti prie tremties pirmū- 
nų, kurie, atsakydami Kiro įsakui, ryžosi keliauti į tėvų 
kraštą, dabar vadinamą Judėja. Grįžimas iš tremties ne- 
buvo masinis išėjimas iš Babilonijos. Ezdro knyga cituo- 
ja grįžusiųjų sąrašą (Ezd 2; žr. Neh 7) ir nurodo jų skai- 
čių: apie 50.000. Tačiau šie duomenys, atrodo, yra tik 
iš Nehemijo laikotarpio, — keletą kartų vėlesni negu 
grįžimas iš tremties. Neh 7,5 skaitinys teigia, kad Nehe- 
mijas paskelbė šį sąrašą.“* Skaičius pirmūnų, kurių 
“dvasią Dievas išjudino grįžti ir atstatyti Jahvės Namą 
Jeruzalėje"? (Ezd 1,5), buvo neabejotinai mažesnis. O pats 
grįžimas vyko per keletą kartų. Mat daug judėjų buvo 
patogiai įsigyvenę Babilonijoje ir puikiai vertėsi. Juoza- 
pas Flavijus, garsusis žydų istorikas, teisingai teigia, kad 
daug tremtinių nenorėjo palikti savo turtų.“? Daugeliui 
atrodė kvailystė leistis į ilgą, pavojingą ir išlaidžią ke- 
lionę, kuri vedė į nesaugu ir mažai žadantį gyvenimą 
sunaikintoje tėvų žemėje. 


Įtampa tarp samariečių ir judėjų. Istorija liudija, 
kad ilgainiui Jeruzalėje susibūrė mažutė judėju bendruo- 
menė. Jai vadovavo vyriausias kunigas, vardu Ješua (Jo- 
zuė), ir Zerubbabelis. Pastarasis buvo Šešbazzaro įpėdi- 
nis. Pagal Kronisto pasakojimą, grįžusieji visų pirma 
pasistatė altorių, įvesdino į liturginę tarnybą kunigiją ir 
padėjo pamatus naujai Šventyklai. Dievo garbinimo pa- 
maldos buvo atliekamos “pagal Dovydo, Izraelio kara- 


liaus, potvarkius“ (Ezd 3,10). 


148 Žr. W.F. Albright, The Biblical Period from Abraham to Ezra 
(Pittsburgh, PA: Biblical Colloguium, 1950), p. 49, 

149 Pats Juozapas Flavijus gyveno tarp maždaug 37-100 m. po Kris- 
taus. Žr. Antiguitates Iudaicae, ty. Žydų senovė, XI, 1,3. 

Atstatymo darbai Judėjos provincijoje užsikirto Kiro 
karaliavimo užsklandoje. Priežastys glūdėjo ne persų val- 
džioje, bet “krašto gyventojuose“ ir samariečiuose, — 
Samarijos provincijoje. Pirmukart susiduriame su grubia 
itampa tarp judėjų ir samariečių Senajame Testamente. 
Ilgainiui ši įtampa tapo neapykanta, kuri reiškėsi abipu- 
siu kandumu bei priešiškumu ir privedė prie samariečių 
šventyklos, varžovės Jeruzalės Šventyklai, pastatymo ant 
Garizimo kalno. 


Judėjų požiūriu, samariečiai buvo suteršti svetim- 
taučiu, kuriuos kadaise asirai apgyvendino užkariautoje 
Izraelio žemėje (Ezd 4,2). Tuo tarpu patys samariečiai 
jautėsi esą ištikimi Mozės tikėjimo kraičiui. Jie nuošir- 
džiai pasisiūlė padėti atstatyti Šventyklą Jeruzalėje. Ži- 
noma, būdami Samarijos, jau asirų amžiuje tapusios pro- 
vincija, gyventojai, jie žiūrėjo su įtaringu nerimu į ju- 
dėjų provincijos atgimimą palei savo namų slenkstį. 

Kaip jau užsiminėme, pradžioje samariečiai šoko 
siūlytis bendradarbiauti su judėjais — Šventyklą atsta- 
tyti Jeruzalėje. Tačiau Zerubbabelis jų ištiestą ranką at- 
metė su panieka. Atrodo, jam samariečiai buvo neverti 
garbinti Dievą su judėjais. Nenuostabu, kad samariečių 
ranka, ištiesta pagelbėti, susitraukė į neapykantos kumštį. 
Žinoma, samariečių ir judėjų priešiškumą sąlygojo ir 
buitiniai bei politiniai abiejų bendruomenių poreikiai. 
Samariečiai, judėjų atstumti, trūks plyš dėjo visokias 
pastangas, kad tik sustabdytų Šventyklos atstatymą Jeru- 
zalėje. Mat Šventykla, jų galvojimu, buvo tik atgimusio 
judėjų tautiškumo įvaizdis. Auganti abipusė neapykanta 
ir skundų sukurti politiniai vingiai sustabdė Šventyklos 
atstatymą dar Kiro valdymo metu (Kiras mirė 530 m. 
prieš Kristų). O Kambisui, Kiro įpėdiniui, valdant (530- 
522 m. pr. Kr.), ant Šventyklos griuvėsių jau „vėl augo 

usnys. Panaši padėtis buvo ir Darijaus I, arba Didžiojo, 
valdymo pradžioje (522-486 m. pr. Kr.).*** 


Du pranašai: Agėjas ir Zacharijas. Šventyklos atsta- 
tymo darbai vėl buvo pradėti antraisiais Darijaus I val- 
dymo metais (522-486 m. pr. Kr.).“! Taigi maždaug po 
aštuoniolikos metų.  Zerubbabelio vadovavimą Judėjos 
provincijai reikia vertinti tuometinių įvykių srauto sąvei- 
koj, sukrėtusioj pačius persų imperijos pamatus. Kam- 
bisas, Darijaus I pirmtakas, užkariavo net Egiptą ir įjun- 
gė tolimąjį Nilo kraštą į Persijos imperiją. Ilgainiui Kam- 
bisas išėjo iš proto ir nusižudė. Jo mirtį sekė sūnų intri- 
gos su žudynėmis ir tautų sukilimai provincijose. Darijus 
I sutvardė intrigas ir sukilimus. Jo pergalę liudija mil- 
žiniškas trikalbis kyliaraščio įrašas Behistuno (Behis- 
tun) uoloje.“* Tačiau antraisiais jo valdymo metais, Ba- 
bilonijoje kažkoks Nebuchadnezzras, garsiojo imperato- 
riaus bendravardis, sukėlė maišatį. Vos mėnesiui tepra- 
ėjus po sukilimo Babilonijoje, judėjai Judėjos provinci- 
joje, vedami dovydiškojo princo Zerubbabelio ir vyriau- 
siojo kunigo Jozuės, vėl pradėjo Jeruzalės atstatymo dar- 
bus. 

Ezd 5,1 skaitinio liudijimu, Šventyklos atstatymą 
stipriai puoselėjo du pranašai: Agėjas ir Zacharijas. Se- 
najame Testamente skaitome jų trumputes knygas su žo- 


150 Žr. Ezd 4,4-5,17. Ezd 4,6-23 skaitinys yra ne savo vietoje, nes jame 
kalbama apie Kserksą (Ahasuerus) ar Artakserksą I, Darijaus I įpėdinius. 
Žr. J. Finegan, Light from the Ancient Past (Princeton, NJ: Princeton 
University Press, 21950), p. 193-205. 

151 Kronistas, atrodo, klysta datuodamas Šventyklos pamatų dėjimą 
antraisiais Kiro valdymo metais. (Ezd 3,6-13), nes iš tikrųjų pamatai buvo 
padėti tik antraisiais Darijaus I metais (Ag 1,16). 

152 Žr. A, Rubšys, Šv. Rašto kraštuose, p. 128-132, 

džiais iš Dievo.“* Pranašą Agėją drąsino Babilonijos su- 
kilimas (520 m. pr. Kr.). Jo žodžiuose iš Dievo ryški tau- 
tiškumo aistra (žr. Ag 1,1-11). Agėjas primena savie- 
siems, kad buitinė padėtis krašie yra varginga dėl to, kad 
jie palieka Dievo Namą — Šventyklą griuvėsiuose, patys 
gyvendami šauniuose namuose. Nenuostabu, kad jo pats 
pirmasis pranešimas iš Dievo sukėlė judėjus ant kojų. 
Vildamiesi, kad Dievas bus į jiems malonus, jeigu jie visų 
pirma rūpinsis jo Namu — Šventykla, judėjai ėmėsi dav- 
bo. Jiems vadovavo vyriausiasis kunigas Jozuė ir guber- 
natorius Zerubbabelis (Ag 1,12-15). Vos mėnesiu vėliau, 
žmonėms pavargus ir pradėjus lyginti savo atstatomą 
kuklų Dievo Namelį su iškiliąja kadaise sugriauta Salia- 
mono Šventykla, Agėjas vėl kreipėsi į savuosius su žo- 
džiais iš Dievo nenuleisti rankų. Jis tvirtino, kad atstato- 
mas Jahvės Namas savo žėresiu nustelbs Saliamono Šven- 
tyklą. Agėjas kalbėjo apie netrukus įvyksiantį Dievo at- 
ėjimą ir pranašavo, kad Dievo atėjimas sudrebins dangų, 
žemę ir tautas (Ag 2,1-9). Tautos atneš savo turtus į nau- 
jąją Šventyklą. 

Pranašas Agėjas laukė Persijos žlugimo. Jo baigmi- 
nis pranešimas iš Dievo sklydi judėjų tautiškumu. Agėjas 
kreipiasi į Zerubbabelį ir jam sako, kad jis — judėjų pro- 
vincijos valdytojas ir Jehoiachino palikuonis — yra Jah- 
vės Pateptasis, dovydiškasis Mesijas (Ag 2,20-23). 

Zacharijo pranašystė yra truputį vėlesnė už Agėjo 
pranašystę (žr. Zch 1,1). Ji išreiškia tą pačią viltį apie 
judėjų valstybės atstatymą su vyriausiuoju kunigu ir do- 
vydiškuoju princu. Pranešimai iš Dievo Zacharijo knygo- 
je yra išreikšti savita išraiška, kuri vyravo vėlesniame 


153 Zacharijo žodžiai Dievo vardu yra Zch 1-8 skyriuose, nes Zch 
9-14 priklauso vėlesniam įkvėptų Zacharijo mokinių būreliui. Žr. C. Stuhl- 
mueller, “Haggai, Zechariah, Malachi", JBC 23:11-20. 

potremtinio judaizmo laikotarpyje. Zacharijo pranašystės 
turinys yra panašus į Antrojo Izaijo pranašystės turinį. 
Mat ir ji kalba apie baigmę — laiko ir istorijos pilnatvę 
visagaliame Jahvės užmojyje. Tačiau Zacharijas skiriasi 
nuo Antrojo Izaijo išraiškos savitumu, — paslaptinga ir 
mįslingų įvaizdžių kupina kalba. Paslaptinga ateities reg- 
mė ir beatskubanti dramatiška istorijos baigmė su Dievo 
priešų sunaikinimu ir jo karalystės įkūrimu sudaro naują 
literatūrinę formą — žanrą.“* Tikėdamas, kad Jahvė 
stebuklingai sutvardys tautas, pranašas įvardija Zerub- 
babelį dovydiškuoju Mesiju (Zch 3,8). “ Mesijo"? žodžio 
Zerubbabeliui pavadinti Zacharijas nenaudoja. “ Mesijas? 
— “Pateptasis" gavo Mesijo vardui didžiąją — reikšmin- 
g3ją raidę tik vėlesniame judaizmo laikotarpyje.'““* 

Ankstesniame mesijinės pranašystės kraityje, atei- 
siantis dovydiškasis karalius yra vadinamas “atžala iš 
Jišaijo kelmo", “šaka", kuri “išaugs iš jo šaknų" (Iz 11, 
1). Zacharijo pranašystėje “šaka" ženklinama mesijinis 
karalius, Dovydo dinastijos palikuonis. Pagal pranašą 
Zachariją, mesijinės Zerubbabelio reikšmės ženklas yra 
jo įnašas į Šventyklos atstatymą: 


Sakyk jam Lvyriausiajam kunigui Jozueil: “Taip 
sako kareivijų Jahvė: “Vyras, kurio vardas yra Šaka, 
klestės savo užduotyje ir atstatys Jahvės Šventyklą. 
Jis yra tas, kuris pastatys Jahvei Šventyklą! Dėl to 
jį sups karališka garbė, jis sėdės ant sosto ir viešpa- 
taus. Kunigas palaikys jo sostą. Abipusis taikus su- 
pratimas vyraus tarp jų"? (Zch 6,12-13). 


154 Ši pranašystės rūšis yra vadinama apokalipse, — graikų kalbos žo- 
džiu, kuris reiškia “apreiškimas". 

155 “Mesijas" yra iš hebrajų kalbos Mašiahk; graikiškai “mesijas" 
yra Christos. Mesijas ir Kristus mūsų kalboje reiškia Pateptasis. 


173 


Būdinga, kad skaitinyje nėra asmeniško Zerubbabelio var- 
do. Labai galima, kad jis buvo tyčia išleistas.“* Tačiau 
nėra jokios abejonės, kad pranašas Zacharijas Šakos įvaiz- 
džiu ženklina Zerubbabelį. 


Antroji Šventykla. Sirijos satrapas Tatternai ir Sa- 
marijos valdytojai stengėsi sutrukdyti Šventyklos atstaty- 
mą (Ezd4-6). Tačiau ir su tais trukdymais, atstatymo 
darbai buvo užbaigti 515 m. prieš Kristų. Žiūrint į Šven- 
tyklos atstatymą Persijos imperijos neramumų fone, aiš- 
kėja, kad judėjai guodėsi viltimi atgaivinti savo valstybę. 
Šiuo metu paslaptingai iš istorijos arenos dingo Zerub- 
babelis. Nežinia, kas jam nutiko. Spėliojama, kad persai, 
bijodami mesijinio sąjūdžio, pašalino jį iš valdžios Ju- 
dėjos provincijoje. Mat mesijinis sąjūdis su dėmesiu Do- 
vydo dinastijos palikuoniui galėjo tapti sukilimo bran- 
duoliu. 

Nuo Zerubbabelio laikų Senajame Testamente nebe- 
užsimenama apie pastangas atgaivinti Dovydo dinastiją 
persų valdymo metu. Nuo dabar judėjams vadovavo vy- 
riausiasis kunigas Jozuė ir jo įpėdiniai, o pati Sandoros 
bendrija buvo su visa širdimi Šventykloje — kunigiškoji 
karalystė, smulkmeniškai sekė apeiginius potvarkius, ku- 
rie, pagal Kronistą, rėmėsi Dovydu. 

Antroji Šventykla neprilygo Saliamono Šventyklos 
didingumui. Kaip matėme, Saliamonui statant Šventyklą, 
talkininkavo Finikijos architektai ir menininkai. Kronis- 
tas pastebi, kad senesnieji žmonės, matydami kuklius 
Šventyklos pamatus, garsiai raudojo (Ezd 3,12-13). Mat 
jie negalėjo užmiršti Saliamono Šventyklos didingumo ir 
grožio. Nors nedidingo grožio, antroji Šventykla potrem- 


156Žr. Biblia Hebraica Stutigartensia, red. K. Elliger ir W. Ru- 
dolph (Stuttgart: Deutsche Bibelsgeselschaft, 1967-77), p. 1069 (Zeh 6,11). 

tiniame laikotarpyje tapo Sandoros bendrijos — religinės 
bendrijos, surinktos garbinti Dievui, gyvenimo centru ir 
apsauga. Architektūrinio didingumo stoką užpildė iškilus 
žmonių pamaldumas, kurį žadino ir ugdė tikėjimas, kad 
Jahvė buvoja bendrijoje, surinktoje jam garbinti. 

Kronistas iškelia muzikos ir giesmės svarbą Izraelio 
istorijoje. Šiuo atveju jis yra perdėm istoriškas. Žinoma, 
jo įkvėptoji istorija pirmoje vietoje atspindi potremtinės 
Šventyklos pamaldų poreikius. Tačiau iš esmės potrem- 
tiniai pamaldų poreikiai turėjo savo šaknis Dovydo am- 
žiuje. Antrosios Šventyklos reikšmę didino gilus žmonių 
prisirišimas. Būdami Dievą garbinanti bendrija, judėjai 
buvo giedanti tauta, — muzika ir giesmė turėjo didelį 
vaidmenį jos gyvenime. Kronistas ir daugelis psalmių 
mini chorų vadovus — Hemaną (Heman), Asafą (Asaf), 
Etaną (Etan), Jedutuną (Jedutun) — su ypatingomis ro- 
lėmis Šventyklos pamaldose. Pasak Kronisto, pagrindinis 
levitų uždavinys buvo vadovauti bendrijiniam Dievo gar- 
binimui malda ir giesme. 

Judėjų gyvenimą ir mintį gaiviai maitino ir ugdė 
Šventykla iki jos sunaikinimo Romos amžiuje (70 m. po 
Kr.). Kadangi daug judėjų, gyvenusių šalia Jeruzalės, ne 
visuomet galėjo dalyvauti Šventyklos pamaldose, Palesti- 
noje atsirado sinagogos. Potremtiniame amžiuje jos dygo 
lyg grybai kaimuose ir miesteliuose. Ilgainiui sinagogos 
padėjo žydams burtis į bendruomenę ir išeivijoje. Tautų 
apaštalas Paulius pasinaudojo sinagogų tinklu, skelbda- 
mas Gerąją Naujieną Romos imperijoje (žr. Apd 13-28). 
Ir sinagoga paliko gilius pėdsakus judėjų — potremtinės 
bendrijos, kuri garbina Dievą, gyvenime ir mintyje. Ant- 
roji Šventykla buvo sugriauta, o sinagoga išliko. Tačiau 
potremtiniame laikotarpyje ji niekad nebuvo tikras Šven- 
tyklos pakaitalas. Pamaldūs judėjai keliaudavo kaip mal- 
dininkai Jeruzalėn dalyvauti kunigiškosios aukos dramoje 

ir bendrijiniame Dievo garbinime. Šventyklos pamaldos 
buvo paguoda skausme, kaltės atleidimas ir viltis bei drą- 
sa gyvenimo bėdose. Viena diena Jahvės Šventyklos kie- 
me, primena vienas iš psalmistų, yra smagesnė negu tūks- 
tantis dienų kitur: 


Kaip miela man tavo buveinė, 
dangaus kariuomenių Jahve! 

Siela mano alpsta, ilgis 

Jahvės kiemų atšlainių. 

Mano širdis ir mano kūnas 
džiūgaudami sveikintų gyvąjį Dievą. 
Net žvirblis pastoginę susiranda, 
blezdinga susikrauna. lizdą vaikeliams. 
Ilgiuosi aukuro tavo, 

o dangaus kariuomenių Jahve, 


o mano Dieve, mano Valdove! (Ps 83/84,2-4). 


Pranašo Antrojo Izaijo mokiniai. Izaijo knyga ai- 
spindi ilgą istoriją. Išsamiai nagrinėti Pirmasis Izaijas“" 
ir Antrasis Izaijas.“"* Iz 55-56 skyriai, atrodo, atspindi po- 
tremtinę padėtį, — potremtinės Sandoros bendrijos pir- 
muosius žingsnius tėvų žemėje. Jie sudaro įvairių poemų 
rinkinį, kurį įprasta vadinti Trečiuoju Izaiju.“? Šioje 
Izaijo knygos dalyje (Iz 55-66) iškilioji, tuojau pat atei- 
siančios Dievo karalystės regmė sugniūžta niūrioje isto- 
rinėje tikrovėje. Skaitydamas šią /zaijo knygos dalį, pa- 
jūunti poslinkį nuo viltimi švytuojančio Antrojo Izaijo pra- 
nešimo iš Dievo į nusivylimą. Buitis tėvų žemėje neleng- 
va. Antrasis Izaijas buvo skelbęs tremtyje, kad Izraelio — 
Sandoros bendrijos pašaukimas yra: būti šviesa tautoms 


157 Žr. Rakto II, p. 271-332. 
158 Žr. Anksčiau, II skyrių. 
159 žr. C. Stuhlmueller, “Deutero-Isaiah", JBC 22:50-70. 

ir laimėti savo kančia palaimą žmonijai. O Tretysis Iza- 
ijas reikalauja bausmės Izraelio priešams ir kalba apie 
vispusišką jų sunaikinimą. Antrasis Izaijas buvo šaukęs 
visus izraeliečius, be išimties, ieškoti Dievo savo tremty- 
je ir susieti likimą su juo atlaidžiu gailestingumu. Bet 
Tretysis Izaijas daro skirtumą tarp teisiųjų ir nedorėlių, 
— teisieji, sekdami Mozės Įstatymą, laikosi subatos įsa- 
kymo, aukoja ainašas ir nevalgo kiaulienos. 

Tretysis Izaijas (Iz 56-66) atspindi potremtinę ju- 
dėjų padėtį nesvetingoje tėvų žemės aplinkoje. Nenuosta- 
bu, kad jo pranešime iš Dievo pajuntama poslinkis atsiri- 
boti nuo nedorėlių ir priešų sienomis. Teisieji judėjai tė- 
vų žemėje saugumo dėlei raginami statyti sienas. Bet ir po 
šio poslinkio saugios užuovėjos, Trečiojo Izaijo pranešime 
iš Dievo aidi jo pirmtako įžvalgos į visuotinį Dievo už- 
mojį. Pranašystės dvasia dar nebuvo visiškai išblėsusi. 
Vargu ar rastume gilesnę įžvalgą į kai kuriuos Sandoros 
įpareigojimus kitur Senajame Testamente. Pavyzdžiui, 
Trečiojo Izaijo pasninko samprata: 


Pasninkas, kurio aš noriu yra šis: pašalink 
blogio grandines, nuimk priespaudos naštas, 
grąžink laisvę pavergtiesiems, — 

bet koks pikto jungas turi būti sulaužytas! 
Dalinkis savo duona su alkanu, 

benamius vesk į savo namus; 

matydamas nuogą, aprenk jį, — 
neatsisakyk pagelbėti saviesiems (Iz 58,6-7). 


Trečiojo Izaijo įžvalga į malonę, atleidimą ir atnaujini- 
mą yra iškili: 
“Tegrįžia mano tauta pas mane. Pašalinkite kliūtis 


nuo kelio mano tautai“. Šitaip kalba Aukštasis ir Iš- 
kilusis, kuris gyvena aukštybėse ir kurio vardas yra 

Šventasis: “Aš gyvenu aukštybėse ir šventume. Aš 
gyvenu ir su tuo, kuris gailisi ir yra nuolankios dva- 
sios, — atgaivinų nuolankiųjų dvasią ir širdį tų, ku- 
rie gailisi“ (Iz 57,14-15). 


Jėzus, pradėdamas savo viešąją veiklą Nazarete, per- 
skaitė skaitinį apie Tarną iš trečiosios Izaijo knygos da- 


lies (Iz 61,1-3; žr. Lk 4,16-30). 


NEHEMIJAS IR SANDOROS BENDRIJA 


Nehemijas buvo dusyk Judėjos provincijos satrapu 
— valdytoju. Jo valdymą galima apibūdinti vienu žodžiu: 
atstatymas. Nuo Šventyklos atstatymo (515 m. pr. Kr.) 
iki Nehemijo tapimo satrapų (445 m. pr. Kr.) reikia į- 
rikiuoti maždaug trejetos kartų trukmę. Šiame laikotar- 
pyje persų imperija pasiekė savo viršūnę. Tai liudija iš- 
kilūs Persepolio, pagrindinės persų imperijos sostinės, 
griuvėsiai.“? Darijus I ir Kserksas, šios nuostabiosios 
sostinės statytojai, veržėsi į Graikiją, norėdami nešti per- 
sų kultūros šviesą. Graikai juos sustabdė mūšiuose prie 
Maratono (490 m. pr. Kr.), prie Termopilų ir Salamis 
įlankoje (480 m. pr. Kr.). 

Kronistas tylomis peršoka ši laikotarpį. Atrodo, kad 
jam rūpi galimai greičiau aprašyti didžiąją religinę Ezros 
reformą. Todėl reikia ieškoti kitų istorijos šaltinių apie 
judėjų padėtį. Jie yra skurdūs. Jau užsiminta apie Elefan- 
tinės (Elefantine) papirusus,“* kurie padeda pažinti žy- 
dų gyvenimą Egipte. Šv. Rašte yra trys trumputės prana- 
šiškos knygos, kurios padeda bent šiek tiek pažinti šio 
laikotarpio Palestinos judėjų gyvenimą. 


160 Žr. A. Rubšys, Šv. Rašto kraštuose, p. 192-218, 
161 Žr. Rakto IL, p. 480-481. 

Abdijas smerkia Edomą. Abdijo pranašystė yra kan- 
dus šauksmas prieš Edomą — kaimyninę tautą, kuri buvo 
užgrobusi dalį Judo karalystės žemių po Jeruzalės sunai- 
kinimo (Mal 1,2-5). Abdijas pasmerkia Edomo išdidumą 
ir klastą žodžiais, kurie atspindi dviejų brolių — Jokūbo 
ir Esau kivirčą. Savo pranešime iš Dievo pranašas tvirti- 
na, kad Dievas sušauks tuojau pat tautas ir sunaikins 
Edomą už jo žiaurų elgesį su “ Jokūbu" (Abd 1-10). 

Tiksli Abdijo ktygos data nėra aiški. Užuomina apie 
žiaurų Edomo elgesį Judo karalystės žlugimo metu (Abd 
11-14) rodo, kad ji datuotina po Jeruzalės sunaikinimo 
587 m. prieš Kristų. Edomo bausmė sunaikinimu dar 
tebėra ateities dalykas (Abd 1-10). V a. prieš Kristų 
arabų gentys pradėjo veržtis į edomiečių žemes iš Ara- 
bijos dykumos. O IV a. prieš Kristų arabų įsiveržėliai, 
žinomi nabatiečių vardu, jau buvo įsigyvenę Edomo mies- 
te-tvirtovėje Seloje (Sela'; Abd 3). Nabatiečiai, užkaria- 
vę Edomą, išsirausė sau Selos smiltainio uolose didingą 
sostinę — rožinį miestą Petrą, kuris nūdien yra viena iš 
Jordano karalystės archeologinių įžymybių.'*? 


Malachijas : Dievą garbinti reikia nuoširdžiai. Po- 
tremtinę Sandoros bendriją atspindi ir Malachijo prana- 
šystė, užrašyta kokį puskapį metų prieš Nehemijo atvy- 
kimą į Judėją — Jeruzalę. Tuo metu Judėjos provinciją 
valdė satrapas persas (Mal 1,8). Antroji Šventykla, tiesa, 
jau baigta statyti. Tačiau pranašas mato naują bėdą: 
žmonių širdis nebedalyvauja Dievo garbinime. 

Ir Malachijas ataidi Abdijo šauksmą prieš Edomą, 
karčiai primindamas Protėvių sakmės dvynius: “Aš my- 
lėjau Jokūbą ir jo palikuonius, o nekenčiau Esau ir jo 


162 Žr. A. Rubšys, Šv. Rašto kraštuose, p. 398-402. 

palikuonių“ (Mal 1,2-5).*“* Pranašas išryškina Dievo ge- 
rumą Izraeliui — Sandoros tautai. Dievo gerumo švieso- 
je, pranašas tvirtina, išryškėja judėjų neištikimas ir ne- 
dėkingas gyvenimo būdas. Malachijas ypač apkaltina ju- 
dėjus už Dievo įžeidinėjimą suterštomis aukomis. Dėdami 
ant atnašų aukuro niekam tikusius maisto dalykus ir rai- 
šus, aklus bei ligotus gyvulius, kurių net persų satrapas 
nepriimtų, judėjai įžeidinėja Dievą. Taigi žmonės atliki- 
nėjo atnašų apeigas, bet Dievo širdimi negarbino (Mall, 
13). Pranašas daro išvadą, kad būtų kur kas geriau vi- 
siškai uždaryti Šventyklą, negu apgaudinėti Dievą. Verta 
ir teisinga duoti Dievui tai, kad geriausia nuožirdžiu gar- 
binimu. 

Pranašo Malachijo žodžiuose iš Dievo prasiveržia ir 
visuotinumo bruožas. Net pagonys, tvirtina pranašas, 
garbina Jahvės vardą (Mal 1,11; 2,10), o tuo tarpu Izra- 
elis teršia jį savo blogu ir nenuoširdžiu garbinimu. Ku- 
nigai nesirūpina tikruoju Mokymu — Tora. Vyrai ieško 
ištuokos nuo savo tautiečių, norėdami vesti kitatautes, vi- 
suomenė skendi skriaudose. Negana to, žmonės garsiai 
dūsauja ir skundžiasi, kad Dievui tarnauti “neapsimoka"*, 
nes visi mato, kad nedorėliams sekasi gyvenime. “Kur 
yra teisusis Dievas?" yra žmonių klausimas (Mal 2,17). 
Ar verta tarnauti Dievui, jeigu religija neduoda apčiuo- 
piamos naudos (Mal 3,13-15)? 

Pranašas Malachijas žodžiais iš Dievo aštriai išryš- 
kino judėjų gyvenimo opas. Tačiau kaip Dievo pranašas 
jis neprilygsta savo didžiųjų pirmtakų lygiui. Malachijas 
įtaigauja, kad jeigu judėjai paaukotų tik dešimtinę savo 
pajamų ir liautųsi “apiplėšti Dievą", Jahvė apipiltų juos 


163 “Mylėti. " ir “nekęsti ..." yra hebraizmas — hebrajų kalbai 
būdingas išsireiškimas. Juo pareiškiama, kad Dievas išsirinko Jokūbą, bet 
neišsirinko Esau. Žr. Rom 9,12-13. 

didele palaima ir padarytų Izraelį didingu tarp tautų 
(Mal 3,6-12). 

Pranašas Malachijas vaizdžiu pranešimu iš Dievo 
skelbia, kad apsireikš Pasiuntinys'“* paruošti Jahvei ke- 
lią.'“* Staiga, teigia pranašas, Jahvė ateis į Šventyklą. Jo 
“atėjimo dieną“ žmonės drebės iš baimės, nes “jis yra lyg 
apvalanti ugnis". Pirmiausia Dievas nori apvalyti kuni- 
gus taip, kad jie pajėgtų atnašauti “deramas aukas“. Po 
to Jahvės teismas kris ant burtininkų, paleistuvių, netei- 
singų liudininkų ir visų tų, kurie skriaudžia vargdienius 
ir bejėgius (Mal3,1-5). Jau dabar, Dievo vardu skelbia 
pranašas, vyksta teisiųjų atskyrimas nuo nedorėlių, — 
vardai tų, kurie bijo Dievo,“ yra įrašyti į “ Atminimo 
knygą“ (Mal 3,16-18). Malachijo knyga baigiasi prane- 
šimu iš Dievo apie Eliją, iškilųji pranašą. Jahvė siųs jį 
Izraelio pašaukti į atgailą — grįžimą prie Dievo ir pa- 
ruošti tautą “didžiajai ir baisiajai Jahvės dienai" (Mal 
4,5). 


Joelis ir skėrių kariauna. Joelio knyga, atrodo, pri- 
klauso tam pačiam laikotarpiui. Tačiau ir ją tiksliai da- 
tuoti yra neįmanoma. Aplamai, ji datuojama tarp 500- 
350 m. pr. Kristų.*“" 

Joelio pranešimui iš Dievo progą sudarė skėrių ne- 
laimė, nuniokojusi visą kraštą. Skėriai buvo dažna rykštė 


164 Mal3,1 skaitinio išsireiškimas “Mano pasiuntinys" hebrajų kalba 
yra mal'aki, t.y. paties pranašo pravardė (žr. Mal 1,1). Turbūt šis skaitinys 
ir yra šaltinis vardo, kuriuo vadinamas pranašas — Malachijas. Taigi Ma- 
lachijo knygos pranašas yra bevardis, 

165 Šį skaitinį krikščionys suprato kaip užuominą apie Joną Krikš- 
tytoją — pranešėją apie Jėzų, Dievo Mesiją (Mk 1,1-8). 

166 “Bijoti Dievo" reiškia pagarbų pripažinimą Dievo Dievu. Baimė 
ne fizine prasme, bet pagarbus drebulys žmoguje prieš Dievą — būties 
pagrindą. 

167 Žr. G. F. Wood, “Ioel, Obadiah", JBC 25:4. 

senovės Palestinoje. Šį kartą skėrių rykštę sekė didelis 
badas. Pranašas Joelis aprašo skėrių rykštę nepaprastai 
vaizdžiai (Jl1). Pranašui ji yra tuojau pat ateisiančios 
Jahvės dienos įvaizdis. Joelis Dievo vardu skuba šaukti 
judėjus grįžti prie Dievo pasninku, ašaromis ir atgaila 
už nuodėmes: 


“Net dabar", sako Jahvė, 
“grįžkite pas mane visa širdimi, 
pasninku, ašaromis ir liūdesiu. 
Suplėšykite savo širdis, o ne 
drabužius. .** (J12,12). 


Joelio pranešimas-įspėjimas iš Dievo staigiu posūkiu 
pereina į pažadą. Pranašas paskelbia, kad anapus Teis- 
mo yra Diena, kurią Jahvė “grąžins metus Lderlių], ku- 
riuos surijo skėriai" (Jl 2,25), ir išlies savo dvasią ant 
jaunų ir senų (J12,28-29; žr. Apd 2,17-21). 

Joelio pranašystė daug kuo primena prieštremtinius 
pranašus ir jų Jahvės Dienos skelbimą. Ji apima ir Kū- 
rinijos išjūdžių aprašymą, kuris yra dažnas potremtinėje 
Senojo Testamento raštijoje (JI 2,30-32). 

Abdijo, Malachijo ir Joelio knygos atspindi potrem- 
tinę Sandoros bendriją, kovojančią už būvį su išorės prie- 
šais ir bėdomis krašto viduje. Pavydūs ir įtaringi kaimy- 
nai bei svetimos kultūros poveikiai vertė Sandoros bend- 
riją aptarti save ir apsispręsti už savo tikėjimo savitumą. 
Judėjų neturtas, nerimastis dėl ateities ir religinis abejin- 
gumas atsispindi potremtinių pranašų žodžiuose iš Dievo. 
Šiame fone susiduriame su dviem potremtinės Sandoros 
bendrijos vadais — Nehemiju ir Ezra. 


Nehemijo veikla. Potremtinė Sandoros bendrijos is- 
torija kelia vieną iš didžiųjų Senojo Testamento proble- 
mų. Nūdienius istorikus kamuoja klausimas apie ryšį tarp 

Nehemijo ir Ezros. Kuris iš jų atvyko pirmasis į Jeruzalę 
— Ezra ar Nehemijas? Nehemijas buvo dusyk Judėjos 
satrapu. Pirmusyk jis pradėjo eiti satrapo pareigas dvi- 
dešimtaisiais Artakserkso metais (Neh 1,1; 2,1). Istori- 
kai sutaria, kad ši užuomina Nehemijo knygoje turi min- 
tyje Artakserksą I Longimanus.““* Todėl Nehemijo atvy- 
kimo Jeruzalėn data bus buvusi 445 m. prieš Kristų. Ta- 
čiau čia įvykių sampyna susipainioja ir sutamsėja. Kro- 
nistas, laikydamas Ezrą pirmuoju, datuoja jo pasirodymą 
Jeruzalėje septintaisiais Artakserkso I metais, t.y. 458 m. 
prieš Kristų (Ezd 7,1-8). Nenuostabu, kad Kronistas ir 
tęsia savo istoriją betarpiškai nuo Šventyklos atbaigimo 
515 m. (Ezd 6) su pasakojimu apie Ezros grįžimą iš Ba- 
bilono (Ezd 6-7). Anot jo, Nehemijas atvyko Jeruzalėn 
keletą metų po Ezros. Manydamas, kad Ezros veikla iš 
dalies sutapo su Nehemijo veikla, Kronistas įterpė dalį 
pasakojimo apie Nehemiją (Neh 1-7) į vidurį pasakoji- 
mo apie Ezros veiklą (Ezd 7-10 ir Neh 8-10). Tačiau 
Kronistas neišsaugojo istorinės įvykių sekos. Matyt, jis 
rašė daugiau negu šimtmečiu po įvykių. Nenuostabu, kad 
atmintis apie tikslią įvykių seką jau buvo tapusi miglota. 
Atrodo, kad Kronisto įsitikinimu, Ezra turėjo atvykti pir- 
masis Jeruzalėn, nes padėtis Judėjoje darė jo uždavinį 
skubesnį ir svarbesnį. Tačiau labai keista, kad, Ezrai ir 
Nehemijui kartu veikiant Judėjoje, Kronisto šaltiniai — 
Nehemijo ir Ezros atsiminimai — apie tai nė žodžiu ne- 
užsimena. 

Kai kurie istorikai mano, kad Kronistas teisingai da- 
tuoja Ezrą ir Nehemiją Artakserkso I valdymo metu. Anot 


168 Žr. Chronologinę lentelę. Archeologija padeda nustatyti šią datą. 
Vienas iš Elefantinės laiškų, datuotas 408 m. prieš Kristų, mini “Sanbal- 
lato (Sanballat), Samarijos satrapo, sūnus“. Žr. J. B. Pritchcard (red.), 
ten pat, p. 491. Satrapas Sanballatas buvo Nehemijo amžininkas. 

jų, Kronistas yra neteisingai suprantamas, nes stokoja 
tikslumo. Mat jis nepabrėžia, kad Ezra atvyko Jeruzalėn 
Artakserkso I valdymo užsklandoje. Todėl teigiama, kad 
Ezra atvyko į Jeruzalę trisdešimt septintaisiais Artakserk- 
so I metais, t.y. 428 m. prieš Kristų.“* Laikant šią pa- 
žiūrą teisinga, įvykių seka galėjo būti ši: Nehemijas, bū- 
damas pirmusyk Judėjos satrapu, atstatė Jeruzalės sienas 
ir bandė įgyvendinti Sandoros bendrijoje kai kurias re- 
formas. Tačiau, turėdamas tik politinę galią, jis nepajėgė 
įgyvendinti reikalingų religinių reformų. Todėl jis grįžo 
į Persijos sostinę ir įtikino persų įstaigas pasiųsti Judėjon 
asmenį su tinkamu įgaliojimu religiniams reikalams. 
Pats Nehemijas grįžo Jeruzalėn antrusyk kaip Judėjos sa- 
trapas 432 m. prieš Kristų, o maždaug po penketo metų 
atvyko Ezra — kunigas su Mozės Įstatymo — Toros kny- 
ga, kuri tapo religinės reformos pagrindu. 

Įvykių seka darosi suprantama. Tačiau šis įvykių 
sekos atkūrimas ir geriausiu atveju yra tik galimumas. 
Įkvėptasis autorius istorikų nepatenkina. Viena aišku, 
kad Kronistas nesistengė mokyti istorijos, bet aprašyti po- 
tremtinę Sandoros bendriją ir jos vingius. Ir skaitytojui 
tenka pasitenkinti prielaida, kad Nehemijo-Ezros seka yra 
istoriška, neinant giliau į šios istorinės problemos raiz- 
gyną. Beje, Nehemijo-Ezros seka padeda teisingiau įver- 
tinti didžiosios Ezros reformos įnašą į išganymo istoriją. 

Nehemijo knyga, išskyrus skaitinius apie Ezrą Neh 
8-10 skyriuose, remiasi Nehemijo atsiminimais, rašytais 


169 Ezd 7,7 skaitinys mini “septintaisiais metais“. Pagal šią pažiūrą, 
prileidžiama, kad žodis “trisdešimt. .." bus buvęs netyčiomis praleistas per- 
rašinėjant. Žr. W.F. Albright, The Biblical Period..., p. 53; taip pat J. 
Bright, A History of Israel (Philadelphia, PA: Westminster, 31981), p. 
373-390; ypač pravartu pasidomėti “Excursus II: The Date of Ezra's Mis- 
sion to Jerusalem", p. 391-402. 

paties Nehemijo ranka“? Tai vienintelis autobiografijos 
pavyzdys Senajame Testamente. Šie skaitiniai — Nehemi- 
jo autobiografija — dienoraščiai, yra labai istoriški. Be 
to, jie dvelkia šviežumu ir yra įdomūs skaityti. Mūsų 
Rakto rėmuose galima tik perduoti Nekemijo knygos san- 
trauką, kuri nieku būdu negali atstoti pačios knygos. 
Nehemijas, Artakserkso I dvaro žiemos sostinės Su- 
sos didžiūnas, sužino apie savo tėvų žemės — Jeruzalės 
niūrias sąlygas. Nieko nelaukdamas, jis išsiprašo karalių 
siųsti jį kaip satrapą į Judėją. Atkeliavęs Jeruzalėn, nak- 
ties metu apžiūri nugriautas miesto sienas. Nieko nedels- 
damas, jis suburia gyventojus sienoms atstatyti. Darbas 
atliekamas per penkiasdešimt dvi dienas. Atstatant sienas, 
darbininkai turi viena ranka laikyti ginklą, nes judėjų 
kaimynai priešinasi sienų atstatymui. Ilgainiui sienos pa- 
šventinamos su džiugiomis padėkos giesmėmis. 


Nehemijas stato sienas. Kaip jau minėta, Nehemijas 
buvo Judėjos provincijos satrapas dviem atvejais. Antru- 
syk Nehemijas buvo paskirtas satrapu 432 m. prieš Kris- 
tų (Neh 13,6-7). Satrapui Nehemijui rūpėjo suburti tau- 
tiečius į glaudžią bendriją. Siekdamas šio tikslo, jis įvedė 
įvairių reformų, kurios siena atskyrė judėjus nuo kaimy- 
nų. 

Judėjai buvo labai varginami išpuoliais iš išorės. 
Išpuoliai grasino sunaikinti judėjų tapatybę. Nehemijo 
reformos — sienų statymas tarp judėjų ir kaimynų buvo 
reikalingas. 

Samarijos satrapas Sanballatas ir jo sąjungininkai, 
atstatant Jeruzalės miesto sienas, darė visa, ką išmanė, 
kad sutrukdytų atstatymo darbus. Mat Sanballatas reiškė 


170 Žr. Anksčiau. Nehemijo atsiminimai Kronisto istorijos sąrangoje 
yra papildyti sąrašais ir kitokia medžiaga. 

pretenzijų į judėjų žemes. Sako, jos buvę babiloniečių 
prijungtos prie Samarijos provincijos po Jeruzalės sugrio- 
vimo 587 m. Be to, ammoniečiai iš Transjordanijos, o 
edomiečiai iš pietų su pavydu ir apmaudu sekė Judėjos 
atbudimą. Tai jiems nebuvo pakeliui. Pradžioje jie ap- 
skundė judėjus sąmokslu prieš Persiją. Po to jie išjuokė 
atstatomas sienas Jeruzalėje. Ilgainiui jie pradėjo gra- 
sinti užpuolimu. Aišku, kad jiems knietėjo palaužti judė- 
jų drąsą, viltį ir nuotaiką. Net patys judėjai, o ypač la- 
biau pasiturintieji, su savo kaimynais laikėsi perdėm 
lengvabūdiškai, bendradarbiaudami su jais ir net susigi- 
miniuodami. Nehemijas matė gyvą reikalą užkirsti kelią 
savo tautiečių nutautėjimui. Tam jis įvedė ir vertė vyk- 
dyti griežtą nebendravimo su kitataučiais liniją. Taip Ne- 
hemijas pradėjo statyti sieną tarp judėjo ir samariečio, 
tarp judėjo ir pagonio. 

Pagal Nehemiją, buvimas Sandoros bendrijos nariu 
turėjo du matus. Pirmasis matas buvo gimimas judėju. 
Skaitome, kad jau Jeruzalės sienų statymo metu, Nehemi- 
jas nusprendė surašyti visus Judėjos žmones pagal jų kil- 
mę — genealogiją (Neh 7,5-69; žr. Ezd2). Nehemijo 
reformų fone žmonių surašymas pagal kilmę turėjo tik 
vieną tikslą: atskirti judėjus nuo nejudėjų. Kiekvienam 
judėjui buvo labai svarbu atsekti savo kilmę iš judėjo 
tėvo, senelio, prosenelio... Būdamas antrusyk Judėjos 
satrapu, Nehemijas griežtai uždraudė mišrias vedybas, 
remdamasis Deuteronominiu Teisynu (Neh 13; Įst 23,3- 
6). Patyręs, kad vienas kunigas yra vedęs Samarijos sa- 
trapo Sanballato dukterį, Nehemijas atėmė iš jo teisę būti 
kunigu. Nehemijas ypač piktinosi ir išgyveno, kad mišrių 
šeimų vaikai nesimoko kalbėti hebraiškai. Jis ne tik pa- 
smerkė bei uždraudė mišrias vedybas, bet ir jas prievarta 

Atrodo, kad šių Nehemijo reformų metu buvo įkvėp- 
ta Rutos knyga. Tai — žavi novelė, parašyta bevardžio į- 
kvėptojo autoriaus. Novelės turinys nukelia skaitytoją į 
senosios izraeliečių Giminių lygos kaimą. Moabietė Ruta, 
Apvaizdos atvesta iš savo gimtojo Moabo į Judo Betliejų, 
išteka už įtakingo Boazo (Boaz) ir tampa Dovydo, iški- 
liausio Izraelio karaliaus, prosenele. Novelė skaitytoją 
stebina ir akivaizdžiai moko, kad Dievui nėra negalimų 
dalykų. Svarbiausia — pasakojimas apie kitatautę Rutą 
yra sumanus atsakymas tiems, kurie galvoja, kad padėtis 
Sandoros bendrijoje priklauso nuo žmogaus kraujo tyru- 
mo ar kilmės. Anot Rutos knygos mokymo, didžiausia 
Dievo malonė izraeliečiams buvo suteikta per mišrias 
vedybas! O Nehemijas ir Ezra žiūrėjo į mišrias vedybas 
šnairomis ir piktai. Tiesa, įkvėptasis autorius Rutos kny- 
goje nepuola tiesiogiai Ezros ir Nehemijo reformų, tačiau 
jo patrauklus pasakojimas su žmogišku požiūriu ir plačiu 
Dievo gerumo išgyvenimu rodo, kad potremtinis judaiz- 
mas nebuvo vienalytis. Šalia siauros Nehemijo ir Ezros 
savimonės — sienų buvo ir plačių akiračių ilgesys — 
tiltai. 

Antroji sąlyga būti judėju, pagal Nehemijo potvar- 
kius, buvo atsidavimas Torai — Mozės Įstatymui ir išti- 
kimas Šventyklos rėmimas. Judėjų tautos grynumas rei- 
kalavo griežto subatos įsakymo laikymosi. Nehemijas, 
girdėdamas apie subatos įsakymo laužymą darbu ar pre- 
kiavimu, grąsino, kad Dievo pyktis kris ant žmonių už 
šventos dienos pažeidimą. Be to, Nehemijas įvedė kasdie- 
nes Dievo garbinimo pamaldas Šventykloje i ir reikalavo, 
kad žmonės savo dešimtine išlaikytu Šventyklos personalą. 
Tokiu būdu Nehemijas ne tik atstatė Jeruzalės miesto sie- 
nas, bet ir aptvėrė tvora pačią Sandoros bendriją, — ji 
turėjo būti uždara ir remtis gimimu bei religiniu atsida- 
vimu. 

Ko siekė Nehemijas savo griežtomis priemonėmis? 
Nėra abejonės, kad jo reformas sąlygojo politiniai porei- 
kiai ir veiksniai. Tačiau reikalas buvo svarbesnis negu 
judėjų tautos išlikimas ir pagarba Jeruzalės miestui. No- 
ras apsaugoti judėjų tautos grynumą esmiškai buvo kova 
už tikėjimo savitumą persų kultūros antpuolio metu. To- 
dėl nenuostabu, kad Nehemijas priminė savo tautiečiams 
apie Saliamono kultūrinio atvirumo kvailystę ir jo kita- 
taučių žmonų įtaką visuomenei. Su atvira širdimi skai- 
tant Kronisto istorijoje apie Nehemijo ir Ezros reformas, 
pajuntama, kad nebuvo stengiamasi aitrinti judėjų tautiš- 
kumo ar rasinės sąmonės, bet buvo metamas iššūkis aist- 
ringai laikytis Sandoros bendrijos tikėjimo kraičio — jie- 
du bijojo, kad vos berusanti judaizmo ugnelė nebūtų visai 
užgesinta. '" 

Daug kartų pastebėta, kad sinkretizmo bėda vargino 
izraeliečius nuo pat Kanaano užkariavimo. Izraeliečiams 
netekus šaknų savoje žemėje, Babilonijos tremtyje sinkre- 
tizmas tapo itin grasus. Potremtiniame laikotarpyje kultū- 
riniai poslinkiai grasino visiškai sunaikinti žydų tautą. 
Išnykimo pavojus buvo ypač ryškus po Aleksandro Di- 
džiojo atneštosios į Artimuosius Rytus kultūrinės pervar- 
tos. Sugraikintas pasaulis sąmoningai stengėsi kultūrine 
sinteze užgožti bet kokį religinį ar kultūrinį savitumą. 
Tai įprasta vadinti helenizmu — pasaulio sugraikinimu. 

Potremtinė žydų tautos istorija švyti paslaptimi. Ju- 
dėjų likutis — Sandoros bendrija ne tik nesutirpo kultū- 
riniame sraute, bet ir perdirbo savo naudai tai, ką skoli- 
nosi iš kitų. Perimti kultūriniai skoliniai tapo priemone 
tikėjimo kraičiui išreikšti. Izraelio pašaukimas buvo: ne- 
būti “kaip kitos tautos" — ilgainiui būti prarytom pasau- 


171 Žr. H. H. Rowley, The Rediscovery of the Old Testameni (Phila- 
delphia, PA: Westminster, 1946), p. 164. 

AMŽIUS PALESTINA MESOPOTAMIJA 

KRISTŲ JUDĖJA BABILONIJA 


Egiptą Nabonidas, 556-539 
valdo (Sūnus Belšazzaras) 

Kiras II, 550-530 


Medija nugalima 
(mždg. 550) 
Lydija užimama 
(mždg. 546) 
BABILONO ŽLUGIMAS 
539 


525-401 


[ANTRASIS IZAIJAS] 
apie 540 
KIRO ĮSAKAS, 538 


PERSIJOS IMPERIJA 


ATSTATYMAS 
JUDĖJA 
Tremtinių grįžimas 
Šventyklos atstatymas 

520-515 
[AGĖJAS] 


Kambisas, 530-522 
Darijus I, 522-486 


[ZACHARIJAS] 


500 Egiptą [MALACHIJAS] Kserksas I 
valdo mždg. 500-450 (Ahasuerus) 
persai 486-465 
Artakserksas I 
(Longimanus) 
465-424 


Ezra siunčiamas 
Jeruzalėn, 458 (?) 
Nehemijas atvyksta 
Jeruzalėn, 445 
Nehemijas antrusyk Kserksas II, 423 
Jeruzalėje, 432 
Ezra siunčiamas 
400 Jeruzalėn, 428 (?) Darijus II, 423-404 


linės imperijos — bet būti ypatinga tauta, skirtinga nuo 
kitų tautų. Judaizmo akiratis po Nehemijo ir Ezros refor- 
mų pasirodo labai ribotas. Plaiusis Antrojo Izaijo akira- 
tis buvo uždengtas tamsiais debesimis. Priklausymas San- 
doros bendrijai buvo ribojamas gimimu iš žydų šeimos ir 
klusnumu Mozės Įstatymui. Tačiau ši atskiroji potremtinė 
bendrija išsaugojo dvasinį kraitį, kuris ilgainiui praturti- 
no tautas ir kultūras su Gerosios Naujienos iššūkio jėga, 
duodamas Vakarų kultūrai naują turinį ir kryptį. 


JUDAIZMO TĖVAS EZRA 


Nehemijas antrusyk buvo paskirtas Judėjos satrapu 
432 m. pr. Kristų. Po septynerių metų, pagal mūsų įvykių 
seką, vienas kunigas, vardu Ezra, gavo iš persų valdžios 
leidimą vadovauti tremtinių karavanui iš Babilonijos į 
Palestiną (428 m. pr. Kr.).“ Nehemijas buvo siųstas 
persų valdžios Judėjon su politine galia, o Ezra, persų 
valdžios leidimu, vyko Jeruzalėn ištirti ir priderinti reli- 
ginius judėjų poreikius prie naujų sąlygų. Ir Ezra turėjo 
plačius įgaliojimus. Jų padedamas, Ezra galėjo imtis tei- 
sinių priemonių, kurios tik derinosi “su mūsų Dievo įsta- 
tymu ir su Lpersų] karaliaus įstatymu“ (Ezd 7,26), ir 
mokyti savo tautiečius jų religijos nuostatų. Ezra Senaja- 
me Testamente yra laikomas “raštininku Lteisės žinovul 
su Jahvės, Izraelio Dievo, duotais Mozės Įstatymo išmonė 
ir įgūdžiais"? (Ezd 7,6). Be to, jis kitoje vietoje minimas 
kaip “kunigas Ezra, dangaus Dievo teisės raštininkas 
Lteisės žinovas1" (Ezd 7,12.21). 


172 Pasakojimo apie Ezrą seka yra sudarkyta. Jį reikia skaityti šia 
seka: Ezros kelionė (Ezd 7-8), Įstatymo skaitymas (Neh 8), svetimtaučių 
žmonų išvarymas (Ezd 9-10), Sandoros atnaujinimas (Neh 9). Skaitinys apie 
svetimtaučių žmonų išvarymą, atrodo, turi kaip prielaidą Mozės Įstatymą, 
kuris jau buvo perskaitytas. 

Sandoros atnaujinimo iškilmė. Kunigas Ezra parsi- 
vežė savo lagamine iš Babilonijos vieną labai brangų da- 
lyką — “Mozės Įstatymo knygą“ (Neh 8,1). Rudens pjū- 
ties šventėje, kuri yra vadinama ir Palapinių švente,“ 
žmonės “kaip vienas“ susirinko į aikštę prie Vandens 
vartų Jeruzalėje, kad išgirstų, kas buvo parašyta Ezros 
parnešioje Įstatymo knygoje (Neh 8,1-8). Ezra palypėjo 
į tam tikslui pastatytą medinę sakyklą ir nuo ankstaus 
ryto iki vidurdienio skaitė atidžiai klausantiems žmonėms 
Įstatymo knygą. Šalia Ezros stovėjo levitai. Jie aiškino 
Įstatymo prasmę, kad žmonės galėtų “suprasti skaitinį“". 

Rytojaus dieną judėjai pradėjo pagal Įstatymo nu- 
rodymus Palapinių šventę (žr. Kun 23,42-43): kirto me- 
džių šakas ir statėsi namelius — palapines, kad galėtų 
jose gyventi per visas septynias šventės dienas. Šį visą lai- 
ką buvo tęsiamas Įstatymo skaitymas (Neh 8,13-18). 
Pamaldų atomazga buvo iškilmingas Sandoros atnaujini- 
mas — pamaldos (Neh 9). Jų metu visi dalyviai išpažino 
savo nuodėmes, o Ezra, kaip Sandoros tarpininkas, sukal- 
bėjo už tautą maldą, kuri baigėsi Sandoros atnaujinimo 
žodžiais (Neh 9,38). Po to buvo oficialiai tautos atstovų 
pasirašytas Sandoros dokumentas.“ Pamaldų dalyviai 
visi kartu padarė priesaiką gyventi pagal Dievo įstatymą, 
kuris buvo duotas per Dievo tarną Mozę (Neh 10). 

Pamaldų eiga yra nuostabiai panaši į Jošijo amžiaus 
Sandoros atnaujinimo pamaldas (2 Kar 23,1-3). Lengva 
atpažinti tuos pačius bruožus: viešą Mozės Įstatymo skai- 
tymą, nuodėmių išpažinimą, apeigų ir visuomenės refor- 


178 Žr. R. de Vaux, Ancient Israel: Its Life and Institutions, p. 495- 
502. De Vaux aiškina palapinių— sukkot statymą, remdamasis senoviniu 
papročiu, kuris yra ir nūdien žinomas Palestinoje: vaisių ir vynuogių nu- 
ėmimo metu soduose ir vynuogynuose statyti iš šakų trobeles. 

174 Satrapas Nehemijas buvo vienas iš pasirašiusiųjų (Neh 10,1). 

mą, iškilmingą įsipareigojimą Sandoros reikalavimams. 
Aiškėja, kad Sandoros atnaujinimo pamaldos Ezros va- 
dovybėje, panašiai kaip ir Jošijo amžiuje, rėmėsi senu 
Sandoros atnaujinimo papročiu. Levitai ta proga aiškin- 
davo dalyviams Mozės Įstatymą, nes jis nebuvo tik ypa- 
tingam kunigų pamokymui, bet ir visai Sandoros bendri- 
jai. Atrodo, kad taip išryškėjo tarp “ kunigo" ir “levito" 
skirtumas, pavyzdžiui, Gailestingojo samariečio palygi- 
nime (Lk 10,25-37). Kunigai save kildino iš Aarono ir 
rūpinosi aukomis prie altoriaus; levitai laikė Mozę savo 
protėviu (Iš 2,1) ir turėjo pareigą aiškinti Sandoros ti- 
kėjimo prasmę (žr. 2 Kr 15,3; 17,8-9; 30,22; 35,3). Taip 
jie ir elgėsi, Ezrai skaitant Mozės Įstatymą.“ 


Ezros Mozės Įstatymo knyga. Kas buvo “Įstatymo 
knyga“, kurią Ezra perskaitė žmonėms Jeruzalėje? Siūlo- 
ma įvairūs galimumai: Šventumo Teisynas (Kun 17-26), 
Kunigiškasis Teisynas,“ Ezechielio atnaujinimo planas 
(Ez40-48), Pakartoto Įstatymo knyga, Penkiaknygė. Šį 
klausimą galėtume atsakyti, jeigu žinotume, kiek laiko 
Ezra užtruko “Įstatymo knygos“ skaitymui. Tačiau tai 
yra bemaž neįmanoma, nės nežinoma, kiek laiko: levitai 
panaudojo Įstatymui aiškinti. Be to, neaišku, ar Ezra per- 
skaitė visą “Įstatymo knygą“ nuo pradžios iki galo. La- 
bai galima, kad jis panaudojo tik rinktinius-knygos skai- 
tinius, kaip įžangą į patį Sandoros atnaujinimą. 

Deuteronominio Teisyno aiškinimas yra galimybė. 
Tačiau Ezros reforma, atrodo, remiasi kunigišku tikėji- 
mo kraičiu. Kiti spėlioja, kad Ezra perskaitė Kunigiškąjį 
Penkiaknygės šaltinį. Tačiau ši pažiūra prileidžia, kad 

175 Žr. G. von Rad, Studies in Deuteronomy (Studies in Biblical 
Theology, Nr. 9; London: SCM, 1953), p. 13-14; G. E. Wright, The Inter- 


preter's Bible, II, p. 315-316. 
176 Žr. Rakto I, p. 204-207, 

Kunigiškasis Penkiaknygės šaltinis buvo visiškai nepri- 
klausomas.!"7 

Atrodo, kad “Įstatymo knyga“, Ezros skaityta San- 
doros atnaujinimo iškilmėje, buvo pati Penkiaknygė. Mat 
taip mano pats Kronistas. Anot Kronisto, didžiausias Ez- 
ros įnašas į Sandoros bendrijos istoriją buvo norminis 
tikėjimo ir gyvenimo matiklis — kanonas. Ezros dėka 
Penkiaknygė, iš Babilonijos parnešta “Įstatymo knyga", 
tapo Sandoros bendrijos tikėjimo ir gyvenimo kanonu. 

Žodis “kanonas yra sumeriškos kilmės. Šiuo žo- 
džiu buvo ženklinama bet kokia matavimo priemonė ar 
matas, — pavyzdžiui, staliaus liniuotė. Perkeltine prasme 
graikai laikė savo klasikus kanonais, kūrybiškumo ir 
meistriškumo norma. Ryšium su Senojo Testamento kny- 
gomis, žodis kanonas neženklina vien tik kūrybiškumo ir 
meistriškumo normas, nors kai kurios Senojo Testamento 
dalys ir yra iškili žmonijos raštija. Ezra, padarydamas 
Penkiaknygę kanoniška knyga, pareiškia, kad ji yra Šven- 
tasis Raštas ir kaip toks ji yra Sandoros bendrijos tikėji- 
mo ir gyvenimo poreikių norma. 

Ezros amžiuje ir vėliau Penkiaknygės svarba ir reikš- 
mė bus išryškinta tikėjimo dogma — Mozei duota ant Si- 
najaus kalno “Įstatymo knyga". Taigi atrodo, kad Ezra pa- 
teikė potremtinei Sandoros bendrijai Penkiaknygę, kaip 
pripažintą bendrijinį tikėjimo kraitį, ir savo religine refo7- 
ma Sandoros bendrijos gyvenimą apipavidalino pagal Pen- 
kiaknygės mokymą. Todėl Ezra yra teisingai vadinamas 
“judaizmo tėvu“, nes jo įiakoje judėjų religija ir gyveni- 
mas buvo apipavidalinti pagal Torą — Mozės Įstatymą. 


Samariečių Penkiaknygė. Penkiaknygė nėra vien tik 
žydų Knyga — tikėjimo ir elgesio kanonas. Mozės Įstaty- 


177 Žr. I skyrių. 

mas ir samariečiams buvo šventoji Knyga — ir jie gyvė- 
no pagal Mozės tikėjimo kraitį. Tiek judėjai, tiek sama- 
riečiai tikėjimo ir elgesio poreikiuose rėmėsi Penkiakny- 
ge — Mozės Įstatymu. Tačiau jie skyrėsi vieni nuo kitų 
Mozės Įstatymo sampraia ir prasmės aiškinimu. Be to, ir 
vieni ir kiti tarėsi esą tikroji Įstatymo tauta. 

Pačioje potremtinio laikotarpio pradžioje prasidėjo 
tarp judėjų ir samariečių skilimas. Jo priežastis buvo po- 
litiniai ir ekonominiai veiksniai.. Ilgainiui skilimas sudarė 
prarają tarp judėjų ir samariečių. Atrodo, kad IV prieš- 
kristinio amžiaus viduryje samariečiai, visiškai atsiskir- 
dami nuo judėjų, pasistatė sau atskirą šventyklą ant Ga- 
rizimo kalno.“* Naujasis Testamentas užsimena, kad, Jė- 
zui keliaujant per Samariją ir stabtelėjus prie Jokūbo šu- 
linio, samarietė jam priminė, jog žydai nebendrauja su 
samariečiais, nes garbina Dievą skirtingose vietose (Jn 
4,4-29). Mažutė samariečių bendruomenė ir nūdien tebe- 
gyvena Garizimo kalno atšlaitėje prie Nablus miesto. 
Samariečių kunigai su pasididžiavimu rodo savo svečiams 
Penkiaknygės ritinį. Penkiaknygė yra šventraštinis sama- 
riečių religijos pagrindas. 


MOZĖS ĮSTATYMAS IR PRANAšAI 


Potremtinės Sandoros bendrijos gyvenime Ezra buvo 
svarbus veiksnys. Ezros vedama, Sandoros bendrija aist- 
ringai metėsi įgyvendinti visose gyvenimo srityse Mozės 
Įstatymo įpareigojimus. Griežias gyvenimo būdas pagal 


178 Pagal žydų istoriką Juozapą Flavijų, Garizimo šventyklą sunai- 
kino žydų vadas Jonas Hirkanas (Hyrkanus) 128 m. prieš Kristų, maždaug 
dviem šimtmečiams praėjus po jos pastatymo. Žr. Antiguitates Iudaicae, 
XIII, 9,1; Bellum Iudaicum I, 2,6. Jeigu Juozapo Flavijaus apskaičiavimas 
yra istoriškai tikslus, samariečių šventykla buvo pastatyta apie vidurį IV 
a. prieš Kristų. 

Mozės Įstatymą tapo vienu iš būdingiausių potremtinio 
judaizmo bruožų. Buitiniame gyvenime judėjai rėmėsi 
taisyklėmis — nuostatais, nes gyveno pagal Mozės Įsta- 
tymą. 

Krikščionybėje “gyvenimas pagal taisykles — įsta- 
tymą“ yra vertinamas neigiamai, nes Jėzus Nazarietis sa- 
vo mokymu ir gyvenimu įrodė, kad įstatymas yra skirtas 
žmogui, o ne žmogus įstatymui“? Pagal Naująjį Testa- 
mentą, žmogaus santykio su Dievu — nuteisinimo arba 
teisumo — pagrindas nėra geri žmogaus darbai, atlikti 
paklustant Įstatymui, bet tikėjimas Dievo nuteisinimu — 
teisumu“? Ilgainiui Sandoros bendrijoje pradėjo reikštis 
ryškus priešingumas tarp malonės ir Įstatymo. Daugelis 
krikščionių, skaitydami Senąjį Testamentą, susidaro įs- 
pūdį, kad jis yra tik Įstatymo, o ne malonės Knyga. Ši 
pažiūra yra perdėm vienašališka. Potremtinė Sandoros 
bendrija nebuvo vienalytė, nes tikėjimo ir gyvenimo po- 
reikiuose reiškėsi jų skirtingos pažiūros apie Toros — 
Mozės Įsiatymo vaidmenį. 

Visų pirma svarbu turėti mintyje, kad ne Ezra su- 
galvojo pabrėžti klusnumą Mozės Įstatymui. Kaip jau 
daug kartų pastebėta, Įstatymo davimas Izraeliui nuo pat 
pradžios turėjo Sandoros tikėjimui svarbų ir nepamaino- 
mą vaidmenį. Pagal izraeliečių savimonę, žmogaus san- 
tykis su Dievu uždeda žmogui pareigą dalyvauti Sandoros 
bendrijos Dievo garbinime ir visuomeniniame gyvenime. 
Dešimt Dievo įsakymų — Dekalogas, su šaknimis Mozės 
amžiuje, yra šiam Dievo reikalavimui labai svarbus seno- 
vės liudininkas. Dekalogas buvo išplėstas ir pagilintas, 


179 Jėzus “pridūrė: “Subata padaryta žmogui, ne žmogus subatai..?“ 
(Mk 2,23-28). 


180 Palyginimas apie muitininką ir fariziejų (Lk 18,9-14) ir Tautų 
apaštalo mokymas apie nuteisinimą tikėjimu (Gal 2,16; 3,11), 

Izraeliui grumiantis istorijos vingiuose su klausimu: “Ko 
reikalauja iš mūsų Dievas?“ Smulkmeniški nurodymai 
Penkiaknygėje yra padariniai teisinės raidos, kuri turi 
savo ištaką Sinajaus Sandoroje. 


Malonė ir Įstatymas. Mums įprasta galvoti apie Mo- 
zės Įstatymą tik kaip įsakymų, arba taisyklių, rinkinį, 
kuriam reikia paklusti. Mat lyginame Mozės Įstatymą su 
miesto ar valstybės įstatymais. Sandoros tikėjimui Mozės 
Įstatymas nebuvo tik įsakymų, arba taisyklių, rinkinys. 
Už paskirų įsakymų Sandoros bendrija nuvokė Įstatymo 
davėją — Dievą, kuris kadaise maloningai aipirko savo 
Tautą iš vergijos ir rūpinosi ja istorinėje kelionėje. De- 
šimties Dievo įsakymų — Dekalogo pradžia “ Aš esu Jah- 
vė, tavo Dievas, kuris išvedžiau tave iš Egipto žemės, iš 
priespaudos namų“ (Iš 20,2; Įst 5,6), yra įvadas į visą 
Izraelio — Sandoros bendrijos teisėtvarką. Todėl aišku, 
kad Mozės Įstatymo fonas yra Dievo malonė — gerumas, 
— geroji naujiena apie Dievo malonę ir gerumą savo 
Tautai. Dievo gerumo darbai — jo malonė žadino žmo- 
nėse dėkingumą ir gailestį, buvo skatinimas mylėti Dievą 
visa širdimi, gyvenimu ir jėgomis. Pakartoto Įstatymo 
knyga, tapusi iškilios Jošijo reformos pagrindu, liudija 
įtaigią Sandoros bendrijos savimonės išraišką: malonė, o 
ne įstatymas, turi pirmenybę žmogaus santykyje su Dievų. 
Sandoros bendrijos tikėjimu, Dievo malonės ir gerumo 
skelbimas parengia žmonės jų įsipareigojimui ir dėkin- 
gumui. 

Ryšys tarp gerosios naujienos ir įstatymo yra ryškus 
Ezros amžiaus Sandoros atnaujinimo pamaldose. Pagal 
Nehemiją, Sandoros atnaujinimas buvo pradedamas su 
malda, kurios turinys iš esmės yra tikėjimo išpažinimas 
(Neh 9). Ši malda yra savita, nes ja atpasakojama visa 
Izraelio istorija, — tiksliau pasakius, Jahvės elgesio is- 

torija su savo Tauta. Ji išreiškia Sandoros bendrijos savi- 
monę — istorinius susitikimus su Sandoros Dievu. Neh 9 
maldos metmenys padeda atpažinti ryškesnius Sandoros 
bendrijos savimonės bruožus: 


198 


1. 


2; 


Jahvė, vienas ir vienintelis Dievas, yra Visatos 
Kūrėjas. Jis ir palaiko visa, kas yra (6-oji eilutė). 
Dievas pasišaukė Abraomą iš Babilonijos Uro 
(Ur) ir pažadėjo jo palikuoniams palikimą Ka- 
naane (7-oji eilutė). 


. Izraeliui esant Egipto priespaudoje, Jahvė įvykdė 


savo pažadą. Jis apreiškė savo Artumą tarp jų 
įvairiais ženklais bei nuostabiais darbais ir Įsta- 
tymo davimu Mozei ant Sinajaus kalno (9-15-oji 
eilutės). 


„ Neatsižvelgdamas į Izraelio nepajėgumą tikėti, 


Jahvė reiškėsi kaip “Dievas, pasiruošęs atleisti, 
maloningas ir gailestingas, lėtas supykti ir kupi- 
nas ištikimos meilės". Maištingas ir kietasprandis 
Izraelis buvo palaikomas dykumoje Dievo malo- 
nės (16-21-oji eilutės). 


. Jahvė atidavė izraeliečiams karalystes ir tautas, 


atvedė juos su pergale į Kanaaną. Todėl izraelie- 
čių tauta klestėjo, ir jos skaičius augo (22-25-oji 
eilutės). 


„ Neatsižvelgdamas į Jahvės rūpestingą gerumą, 


Izraelis nesiliovė būti maištingas. Todėl Jahvė 
bandė savo Tautą, pašaukdamas pranašus jai 
įspėti. Jis atidavė savo neklusnią Tautą į priešų 
rankas. Tačiau Jahvė maloningai pasigailėjo Li- 
kučio (26-31-oji eilutės). 


. Ypač nuo Asirijos karalių laikų, sunkumai buvo 


itin baisūs. Tačiau Jahvė buvo teisingas ir šiuose 
įvykiuose (32-34-oji eilutės). 


8. Dėl savo nuodėmių izraeliečiai dabar yra vergai, 
t.y. Persijos, krašto, kurį jiems davė Jahvė, valdi- 
niai. Turtingąjį krašto derlių atima svetimieji sun- 


kia duokle ,(35-37-oji eilutės). 


Maldos metmenys padeda pajusti jaudinantį praeities įvy- 
kių aipasakojimą. Patirtis ir išmintis — didžiosios žmo- 
gaus vertybės — telkia visą istoriją. Sandoros bendrija 
plaukia upe, kuri vadinasi istorija. Pagal Sandoros tikė- 
jimą, Jahvė reiškėsi savo užmoju izraeliečių istorijoje ir 
jos vingiuose. Pasakojimas maldoje aidi džiaugsmu, nes 
Dievas darė pirmąjį žingsnį, — istorijos upės vingiai ap- 
reiškė Dievo malonę ir išganymą. Remdamasi šiuo džiu- 
giu išganymo istorijos pasakojimu, Sandoros bendrija at- 
naujino Sandorą, įsipareigodama tarnauti Jahvei pagal 
“Įstatymą, kuris buvo duotas Mozei". Tarp kitų dalykų, 
įsipareigojimas reikalavo atsisakyti vedybų su svetimtau- 
čiais (žr. Įst 7,1-4). 


Džiugesys pildant Įstatymą. Mozės Įstatymas buvo 
dovana iš Jahvės. Jis negalėjo nieku būdu būti našta. Tie- 
sa, ilgainiui Mozės Įstatymas buvo aptvertas aibe atveji- 
nių taisyklių, — pavyzdžiui, bandant nustatyti tai, kas 
leista ir tai, kas neleista dirbti subatoje, — paprasti žmo- 
neliai nepajėgė nei suprasii ju, nei pagal jas gyventi. Ta- 
čiau Senojo Testamento potremtiniame laikotarpyje ir vė- 
liau, žydų laikysena Mozės Įstatymo požiūrių buvo “džiu- 
gesys Įstatyme" — simhat hat-Torah. Paklusti Įstatymui, 
anot rabinų posakių, buvo priimti “Karalystės jungą“, — 
atsiduoti Dievo visavalei. Psalmių liudijimu, Įstatymo 
jungas buvo lengvas ir našta nesunki (Ps 118/119). Pa- 
maldus žydas su džiaugsmu mokėsi Įstatymo, — tai buvo 
gyvenimo ir palaimos šaltinis (Ps1). Dievo įstatymai 
buvo “daug brangesni. .. už auksą, už tyriausiąjį auksą?" 

(Ps 18/19,8-14). Ilgiausia Psalmyno psalmė yra Įstaty- 
mo gyrius (Ps 118/119). 

Kartkartėmis pasiduodama pagundai teigti, kad būta 
griežto priešiškumo tarp Mozės Įstatymo ir pranašų krai- 
čio. Visų pirma svarbu prisiminti, kad nūdienės hebraiš- 
kos Knygos — Tanako antroji dalis Nebi'im — Pranašai 
dar nebuvo tapusi kanoniška. Ji tetapo Sandoros bendri- 
jos tikėjimo ir gyvenimo poreikių kanonu kur kas vėliau. 
Todėl negalima statyti priešpriešiais Torą — Mozės Įsta- 
tymą ir Nebi'im — Pranašus. Tiesą sakant, užuot rodę 
priešiškumą pranašų kraičiui, potremtinės Sandoros bend- 
rijos kunigija žiūrėjo į pranašų iššūkį su imliu rimtumu. 
Tai liudija Ezros malda (Neh 9). Kunigija aiškiai supra- 
to, kad pranašų žodis iš Dievo apie jo atėjimą teisti buvo 
įvykių patvirtintas. Judėjai — Likutis, kurį Jahvė buvo 
išgelbėjęs nuo sunaikinimo ir ištirpimo tremtyje, ėmė gi- 
liai į širdį pranašų iššūkį ir jų istorijos aiškinimą. Juda- 
izmo kunigija potremtiniame laikotarpyje ne tik neatmeiė 
pranašų iššūkio įgyvendinti Sandoros įpareigojimus, bet 
ir jį aitrino. Tai ryšku iš Ezros pastangų. Be abejo, Ezra 
gyveno įsitikinimu, kad jis įgyvendina pranašų regmę 
naujomis Sandoros bendrijos sąlygomis. Išreikšdamas pra- 
našų iššūkį grįžti prie Dievo Mozės Įstatymo įsakymais, 
jis tikėjo, kad senasis pranašų iššūkis bus dabar našesnis, 
negu kadaise pačių pranašų amžiuje. 


Pranašas ir kunigas. Sandoros bendrijos istorijoje 
susiduriame su dviem svarbiais asmenimis: pranašu ir 
kunigu. Pravartu apibūdinti pranašo ir kunigo santykį 
Sandoros bendrijos kraityje. Šiuolaikinė religinė laikyse- 
na yra linkusi mažinti kunigo vaidmeni judaizme. Atkak- 
liai teigiama, kad pranašų tela buvo iš esmės priešiš- 
ka kunigijos religijai. Nėra abejonės, kad pranašai — 
Amosas, Ozėjas, Jeremijas stipriai smerkė apeiginį Dievo 

garbinimą. Tačiau religija be apeiginio kulto nėra įma- 
noma. Religija savo prigimtimi reikalauja apeiginio kul- 
to apčiuopiamai išreikšti tikėjimą Dievu ir jį pagarbinti. 
Religija be apčiuopiamos apeiginės išraiškos yra religi- 
jos paneigimas. Nenuostabu, kad apeiginė išraiška buvo 
svarbi ir Sandoros tikėjimui, nes jis pačia savo prigimtimi 
reikalavo Sandoros bendrijos narį apčiuopiamai išreikšti 
tikėjimą Dievu ir jį pagarbinti. Potremtinė Sandoros bend- 
rija jautėsi surinkta tarnauti Dievui deramu apeiginių 
garbinimu ir visuomeniniu aisakomingumu. Ir pats San- 
doros tikėjimo kraitis buvo perduodamas ne kaip praeities 
pažinimas ar lobynas, bet kaip apčiuopiamas išgyvenimas 
— sudabartinimas per Dievo garbinimo pamaldas. Di- 
džiųjų švenčių metu, žmonės ailikdavo apeigas, kurios pa- 
dėdavo pažinti praeitį. Mozės Įstatymas buvo skaitomas 
ir aiškinamas, kunigai aukodavo atnašas, išreikšdami 
poreikį būti dėkingiems Dievui, apeigų dalyviai pareikš- 
davo padėką Dievui už rūpestingą gerumą psalmėmis. 
Tikėjimo išpažinimas buvo atliekamas ryšium su pjūties 
pirmienų aukojimu Šventykloje (žr. Įst 26,5-10). Šio ti- 
kėjimo išpažinimo fonas liudija, kad iškilmingas Dievo 
gerumo darbų atpasakojimas buvo pagarbinti Dievą. 

Pranašiškasis Izraelio sąjūdis gimė šventovėje. Pra- 
našai turėjo glaudžius ryšius su šventove jau Giminių 
lygos metu. Daug ankstyvųjų pranašų reiškėsi kaip pra- 
našai pamaldų metu. 

Nebūtų joks perdėjimas teigti, kad visi didieji Izra- 
elio pranašai buvo glaudžiai susiję su Dievo garbinimu 
Jeruzalės Šventykloje. Net ir tie pranašai, kurie labiau- 
siai kėlė apeiginio Dievo garbinimo ydas ir trūkumus.'“' 
Izaijas ir Ezechielis buvo ypač daug kuo skolingi Šven- 
tyklai, nors jiedu ir kreipė dėmesį į jos apeiginio Dievo 


181 Žr. R. E. Clements, Prophecy and Covenant, I skyrių. 

garbinimo ydas bei trūkumus, vadindami juos Dievo pa- 
sibjaurėjimu. Tiesa, pranašas ir kunigas savo vaidmeniu 
Sandoros bendrijoje buvo visiškai skirtingi. Tačiau būtų 
netikslu ir istoriškai nepagrįsta pranašą ir kunigą laikyti 
iš esmės nesuderinamais. Apeiginė ir pranašiška tarnyba 
nebuvo išimtinai apeiginė ir išimtinai pranašiška. 

Pranašai ir kunigai turėjo vieną ir tą pačią savimo- 
nę: Izraelio pašaukimą būti Sandoros Tauta. Prieš Judo 
karalystės žlugimą 587 m. prieš Kristų pranašai Dievo 
vardu skelbė, kad jos bėdos pasaulinių imperijų sūkuriuo- 
se yra Dievo bausmė už neištikimumą Sandorai. Anot 
prieštremtinių pranašų, Judo karalystė pasimetė, nuklydo 
nuo savo pašaukimo. Būdinga, kad pranašas Ezechielis 
galėjo tvirtinti, kad visa Izraelio istorija, nuo pradžios iki 
užsklandos, buvo paklydimo istorija. Tremties vargai tik 
paaitrino sąžinės graužimą ir labiau išryškino niūrų nuo- 
dėmės ir pasimetimo jausmą. Jį atspindi kunigiškoji tev- 
logija, vyraujanti Penkiaknygėje — “Įstatymo knygoje“, 
Ezros parneštoje iš Babilonijos. Įkvėptojo Kunigiškojo au- 
toriaus Izraelio šventosios istorijos atpasakojimo tikslas 
buvo: aprašyti Mozės amžių, — Įstatymo davimą ir apei- 
ginio Dievo garbinimo pradžią, — kaip normą ir idealą, 
prie kurio Sandoros bendrija privalo grįžti, kad turėtų 
ateitį prarastoje tėvų žemėje. Ezra, įkvėptas šios Kunigiš- 
kojo autoriaus regmės, grįžo Jeruzalėn Sandoros bendrijos 
reformuoti. Jis stengėsi atstatyti ir atkurti Izraeli — San- 
doros bendriją, kad Jahvė, šventasis Dievas, galėtų buvoti 
joje ir duoti jai ateitį Žemėje. 

Tiesa, negalima paneigti, kad platusis Antrojo Izaijo 
akiratis buvo užiemdytas potremtiniame judaizme. Tačiau 
negalima nekreipti dėmesio į tai, kad Tarno uždavinys 
būti šviesa tautoms nebūtų buvęs įmanomas, mažajai ju- 
dėjų bendrijai sutirpus svetimųjų kultūroje. Judaizmo va- 
dai teigė Toros — Mozės Įstatymo potvarkius, apeiginį 

pamaldumą ir kunigiškąją Sandoros sampratą, tikėdami, 
kad Izraelio — Sandoros bendrijos gyvenimo pagrindas 
yra Dievo garbinimas. Dievo garbinimas, anot jų, buvo 
Izraelio pašaukimas — tarnyba. Jie atstatė ir atkūrė tai, 
kas buvo buvę svarbiausia izraeliečių gyvenime. Net prieš 
izraeliečiams tampant karalyste, net prieš pranašų siunti- 
mą pranešti Dievo žodžio, net prieš susiduriant su Tarno 
paslaptimi, — jie buvo Dievą garbinanti bendrija. 


Trūkumai potremtiniame judaizme. Potremtinis ju- 
daizmas turėjo silpnų vietų — trūkumų. Su laiku jie da- 
rėsi ryškesni. Dievo garbinimo pamaldos Šventykloje il- 
gainiui tapo bemaž tuščiomis apeigomis be nuodėmių ap- 
gailėjimo, nuoširdumo ir džiaugsmo. Atsidavimas Mozės 
Įstatymui ilgainiui nukrypo nuo Dievo valios vykdymo į 
įsakymų užlaikymą. Judėjai, užlaikydami įsakymus, jau- 
tėsi, kad Dievas turi jiems už tai atlyginti. Religinis 
gyvenimas virto krautuve, kurioje įsakymų užlaikymu 
buvo perkama Dievo palaima. Nejučiomis išryškėjo du 
būdingi judaizmo bruožai: kartus nepasitenkinimas sayo 
dalia ir išdidus pasitenkinimas savimi. Mozės Įstatymas 
buvo taip aptvertas aiškinimų tvora ir taip iškraipytas 
gudria teisine išmone, kad tapo įrankiu išvengti Dievo 
reikalavimų. Jėzus Nazarietis už tai kaltino savo amžiaus 
Rašto žinovus ir fariziejus (žr. Mk 7,1-16; Mt 15,1-9; Lk 
11,38). Be to, Nehemijo ir Ezros draudimas bendrauti 
su kitataučiais išsigimė į siaurą nepakantą ir kietą laiky- 
seną su kitomis tautomis. Imta iš aukšto žiūrėti į “men- 
kesniąsias tautas be Įstatymo“. Ilgainiui buvo padaryta 
išvada, kad žmonės, o ne Dievas, nustato Išrinktosios tau- 
tos ribas, remdamiesi genealogijomis ar skrupulingu api- 
pjaustymo, subatos ir kitų Mozės Įstatymo įsakymų užlai- 
kymu. Naujasis Testamentas atspindi šią silpną vietą 
Jėzaus Nazariečio amžiuje. Verta pastebėti, kad ne tik 

Jėzus, bet ir kai kurie judaizmo rabinai buvo griežti, iš- 
keldami judaizmo silpnas vietas ir Mozės Įstatymo iš- 
kraipymą. 

Būdinga, kad potremtinėje Senojo Testamento isto- 
rijoje bemaž visiškai nutilo pranašai. Tiesa, sutikome ke- 
letą pranašų — Trečiąjį Izaiją, Agėją, Zachariją, Abdi- 
ją, Malachiją, Joelį, bet jie buvo tik antraeiliai, palygi- 
nus su didžiaisiais ankstesniais pranašais. Atrodo, kad 
dėmesys Mozės Įstatymui dusino pranašystės dvasią. Tai 
nesunku suprasti. Padėjus Sandoros bendrijos pagrindu 
Mozės Įstatymą, laikomą tiesioginiu Mozei duotu ir kny- 
goje užrašytu Dievo apreiškimu, labiausiai buvo reikalin- 
gi Rašto žinovai — panašūs į Ezrą mokyti vyrai — jį 
nagrinėti, aiškinti jo prasmę ir jį saugoti. Kronisto isto- 
rijoje pranašai nelaiko savo vaidmens aiškinti įvykius, 
kaip tai darė visi didieji pranašai, bet turi tarnybą Dievo 
garbinimo pamaldose. Jie reiškiasi kaip “pamaldų pra- 
našai? ir yra daug kuo panašūs į prieštremtinius pranašus 
-amatininkus. “Pranašaudami"" muzika, jie vadovavo pa- 
maldoms (1 Kr 25,1). Labai galima, kad jie reiškėsi ap- 
eiginiame psalmių deklamavime. Po Ezros reformų, jau- 
čiamas įspūdis, kad pranašiškasis žodis nutilo. Jis pasi- 
girs vėl tik mesijinio amžiaus pradžioje (žr. Iz 64,1-2; 
62,1-12). 

Pranašai judaizmo amžiuje buvo Mozės Įstatymo už- 
dusinti. Tačiau tam tikra prasme jie pasiliko įtaigūs. Pra- 
našų Raštai buvo laikomi pagarboje. Ilgainiui jie buvo 
kanonizuoti, ty. tapo norminiais Raštais Senojo Testamen- 
to kanone. Judaizmo vadai atpažino pranašų žodžiuose 
iš Dievo milžinišką svarbą. Pati Penkiaknygė, svarbiau- 
sias judaizmo Raštas, turi daug pranašiškų savybių. Jas 
atpažinome Penkiaknygės nagrinėjime. Tiesa, judaizmas 
laikė apeiginius nusižengimus ir dorovinius nusikaltimus 
lygiai baustinus. Tačiau judaizmas nieku nepaneigė pra- 

našų iššūkio, kad Dievas reikalauja savo Tautą vykdyti 
teisumą, gyventi ištikima meile ir ranka rankon eiti su 
Dievu (žr. Mch 6,8). Du didieji Dievo įsakymai, rabinų 
atrinkti kaip žmogaus pareigos Dievui esminė santrauka, 
yra iš Mozės Įstatymo (žr. Mk 12,28-34). 

Potremtinis Senojo Testamento amžius nebuvo bevai- 
sis. Užtenka tik prisiminti, kad krikščionybė prasidėjo 
pranašiškos dvasios jėga iš pačios judaizmo širdies. Jonas 
Krikštytojas, Dievo pranašas su žodžiu apie tuojau pat 
ateisiantį Mesiją, buvo kunigiškos šeimos sūnus (Lk 1). 

Potremtinė pranašystė dažnai išsireiškė savita rašti- 
ja, kurią įprasta vadinti apreiškimu — apokalipse. Tiesa, 
ši raštija jau turi užuomazgą Ezechielio ir Zacharijo pra- 
nešimuose iš Dievo, tačiau ji suklesti vėlesniajame juda- 
izmo laikotarpyje, ypač makabėjų laisvės kovų metu. Iš- 
kilusis Senojo Testamento apokalipsės pavyzdys yra Da- 
nieliaus knyga. Prieš nagrinėjant naująją pranašystės iš- 
raišką, svarbu susipažinti su dviem stambiais Senojo Tes- 


tamento — potremtinės Sandoros bendrijos pasiekimais: 
Psalmynu ir išminties raštija — išminčių išmone bei 
įgūdžiais. 

PSALMYNAS: 
ŠV. RAŠTAS 
GIESMĖJE 


Aleliuja! 

Garbinkite Jahvę, visos tautos, 
šlovinkite jį, visos šalys! 

Jo gailestingumas tikrai begalinis, 
savo pažadams jis ištikimas per amžius! 


Aleliuja! (Ps 116/117) 


Psalmynas yra įkvėptų psalmių — himnų ir malda- 
vimų rinkinys. Tai labiausiai pažįstama ir mėgiama Se- 
nojo Testamento knyga. Psalmynas atspindi visą išganymo 
istoriją ir raiškiai apibūdina Sandoros bendrijos istorinę 
sąmonę. Skaityti Psalmynąę — plaukti upe, vadinama iš- 
ganymo istorija, nes jos himnai ir maldavimai sklydi ti- 
kėjimo savitumu ir aidi bendražmogiškų skambesiu. 

Psalmės yra žmogaus kreipiniai į Dievą; psalmės 
yra ir Dievo žodžiai žmogui. Psalmės, būdamos himnai 
ir maldavimai, išreiškia Sandoros bendrijos kreipimąsi į 
Dievą — poetinę Dievo sampratą Senajame Testamente. 

Žvelgiant į visą išganymo istoriją, vienas dalykas 
itin krinta dėmesin: Izraelis — Sandoros bendrija suprato 
savo istorijos vingius kaip sambūvį su Dievu — pokalbį 


Skaitymai iš Šv. Rašto: 
Himnų pavyzdžiai: 8; 18/19,1-6; 32/33; 92/93; 94/95-99/100; 102/103 
-104/105; 134/135; 135/136; 144/145-150. 
Maldavimų pavyzdžiai: 3; 7; 10/11; 21/22; 24/25; 26/27,7-14; 
30/31; 37/38; 43/44; 50/51; 76/77; 87/88; 129/130; 136/137; 142/143. 

su Dievu išganymo istorijos dramoje. Likiminiu Įvykiu — 
išvedimu iš Egipto Dievas sukūrė tautą iš padrikos minios 
ir padarė ją Sandoros ryšiu savo Tauta. Todėl Izraelio — 
Sandoros bendrijos gyvenimas tikėjimu buvo atsakymas 
į Dievo buvimą ir ėjimą kartu su savo Tauta per dykumą 
Pažado Žemės link. Ilgainiui Dievas, padarydamas Do- 
vydą karaliumi ir atverdamas savo Tautai iki tol nesvajo- 
tas ateities akiračio platumas, pradėjo naują išganymo 
istorijos tarpsnį. Dievo siųsti pranašai skelbė, kad Dievas 
reiškiasi per istorines pervartas ir vingius. Anot pranašų, 
izraeliečių gyvenimas rėmėsi istoriniais įvykiais, nes per 
juos veiksmingai reiškiasi Dievo Artumas savo Tautoje. 
Net istorinė katastrofa — karalystės žlugimas — buvo 
pranašų suprastas ir aiškinamas, kaip Dievo atėjimas 
teisti ir atnaujinti, atleisti savo Tautai. Teismu atnaujin- 
tas Izraelis — Sandoros bendrija savo kančia neš palaimą 
visoms tautoms. 

Ši istorijos samprata — sambūvis ir pokalbis su Die- 
vu išganymo istorijos dramoje — yra šviežias proveržis 
religijų istorijoje. Hebrajai pirmieji išgyveno istorijos 
prasmę kaip Dievo apreiškimą.“* Izraelis — Sandoros 
bendrija buvo Apreiškimo išmokyta žiūrėti istorijai į akis 
ir drauge ją justi savyje. 

Senasis Testamentas ne tik liudija, kad izraeliečiai 
pirmieji nuvokė ne tik istorijos prasmę kaip Dievo apsi- 
reiškimą, bet ir savitą izraeliečių sąmonę: Izraelis — San- 
doros Tauta yra pašaukta Dievo bendrininke išganymo is- 
torijoje. Tiesa, pirmąjį žingsnį darė Dievas, jo užmojis 
yra istorijos dramos rėmai. Tačiau Senasis Testamentas 
puslapis po puslapio liudija, kad, Dievui reiškiantis isto- 
rijoje savo visagaliu išganymo užmoju, Izraelis — Sando- 


182 Žr. M. Eliade, Cosmos and History (New York, NY: Harper 
Torchbooks, 1959), p. 104. 

ros bendrija nebuvo tyli ir apstulbusi. Ji ne tik pakartoti- 
nai ėmėsi plunksnos atpasakoti Dievo darbus per išgany- 
mo istorijos rašymą, bet kreipėsi į Dievą asmeniškai: him- 
nų malda, maldavimų klausimais, skundais dėl skriaudų. 
Susidaro įspūdis, kad Dievas išsirinko sau Tautą, kuri 
būtų ne tik nebylus jo užmojo veiksnys istorijoje, bet ir 
dalyvautų istoriniame išganymo istorijos pokalbyje.'*3 


“ „4SANDOROS BENDRIJA POKALBYJE SU DIEVU 
7 


Pokalbio su Dievu iškilus atspindys Šv. Rašte yra 
Psalmių knyga — Psalmynas.“* Apie Psalmyną jau už- 
siminta ne sykį, nagrinėjant tikėjimo istoriją Senajame 
Testamente. Pravartu sugretinti mūsų giesmynus su Šv. 
Rašto giesmynu — Psalmynu. Mūsų giesmynai surenka 
į viena daugelio mūsų tautos kartų giesmes, kuriomis 
mūsų tauta pagarbina Dievą, prašo palaimos, atsiprašo 
ir dėkoja. Psalmynas yra poetinis pasakojimas apie Izra- 
elio — Sandoros bendrijos istoriją su Dievu nuo pat Do- 
vydo amžiaus, bemaž iki pat Senojo Testamento užsklan- 
dos. Visa bėda, kad beveik neįmanoma atskiras psalmės 
susieti su jų istorinėmis aplinkybėmis. Psalmynas nenu- 
rodo nei datos, nei aplinkybių, kurios įgalintų mus susieti 
atskiras psalmes su išganymo istorijos datomis, aplinky- 
bėmis, asmenimis.“? Be to, atskirų psalmių turinys, — 
išskyrus Ps 136/137, kurios turinys ją aiškiai sieja su 

183 Žr. G. von Rad, Old Testament Theology, II, p. 354. 

184 Šventasis Raštas. Psalmynas. Penkios knygos. Vertimas ir Neo- 
vulgatos. Vertė kun. A. Liesis. Redagavo kun. V. Aliulis ir kun. Č. Kava- 
liauskas (Putnam, CT: Krikščionis Gyvenime, 1974). Žodis “psalmynas" 
kilo iš graikų kalbos žodžio psalterion, kuris reiškia styginį muzikos instru- 
mentą. “Psalmės" — giesmės, skirtos styginių instrumentų muzikai. 

185 Keliolika psalmių turi nuorodas, pvz.: 3; 7: 17/18; 33/34 ir 


tt. Tačiau, aplamai kalbant, nūdien pripažįstama, kad šios nuorodos — 
antraštės buvo pridėtos ne psalmių autorių, bet vėliau, 

tremtimi Babilonijoje, — nepadeda nuvokti psalmės kil- 
mės laiko ir aplinkybių. Todėl, nors Psalmynas kaip psal- 
mių rinkinys ir atspindi ilgą istoriją, mums tenka pradėti 
jo nagrinėjimą ne su jo pradžia, bet su jo naudojimu po- 
tremtiniame judaizme. Mat šiame laikotarpyje daugelio 
Izraelio — Sandoros bendrijos kartų himnai ir maldavi- 
mai buvo surinkti į vieną rinkinį, nes 515 m. prieš Kristų 
naujai atstatytai Jeruzalės Šventyklai reikėjo Psalmyno. 


Dievas, kurį “šlovina Izraelis“ (Ps 21/22,4). Psal- 
myne yra 150 psalmių. Hebrajų kalba psalmės yra vadi- 
namos Tekilim — “ [Dievol pagarbinimai“. Jos yra gies- 
mės Dievui pagarbinti, jam padėkoti, prašyti ir išpažinti 
kaltes. Taigi psalmių turinys turi plačią skalę. Turinio 
skalė atspindi Izraelio — Sandoros bendrijos atliepimą 
tikėjimu Dievui, jo išganymo užmojui asmeniškoje ir bend- 
rijinėje patirtyje. Kokia bebūtų buvusi asmeniška ar 
bendrijinė nuotaika, — pakili ar kančios persunkta, su- 
mišusi ar kupina pasitikėjimo, — psalmės buvo himnai — 
Dievo pagarbinimai. Psalmės veda į Jeruzalės Šventyklą, 
kur, anot vieno iš Izraelio dainių-psalmistų, Dievas buvo 
šlovinamas (Ps 21/22,4). Tikėjimas, kurį atspindi psal- 


mės, yra ieocentrinis — Dievu paremtas pamaldumas.'** 
Izraelis savo kilme buvo Sandoros bendrija — surin- 
kimas, kurio pradinis vienybės ryšys buvo Jahvės — To, 


Kuris YRA garbinimas. Giminių lyga, įsteigta Jozuės am- 
žiuje, esmine jungtimi laikė centrinę šventovę, kur izrae- 
liečiai rinkdavosi švęsti svarbiųjų švenčių, ypač Sandorai 
atnaujinti. Dovydo amžiuje, Jeruzalė tapo naujosios kara- 
lystės ir Dievo pagarbinimo centru. Saliamonas, pastaty- 
damas iškiliąją Šventyklą, padarė Jeruzalę — Zioną itin 


186 Žr. H. Ringgren, The Faith of tke Psalmists (London: SCM, 
1963), III skyrius. 

iškilų ir įtaigų. Ilgainiui Šventykla įgijo nuostabią trau- 
kos jėgą tarp izraeliečių. Jeroboamas I, Saliamono ka- 
ralystei suskilus į dvi — Izraelį ir Judą, pastatydino šven- 
toves savo žemėje — Dane (Dan) ir Betelyje (Betel). 
Tremtiniai, vos grįžę iš Babilonijos po Jeruzalės sunaiki- 
nimo, metėsi atstatyti Šventyklą. 


Visa Izraelio — Sandoros bendrijos istorija liudija, 
kad jos savimonės pagrindas buvo įsitikinimas, kad Izrae- 
lis yra bendrija — surinkimas, kuris garbina Dievą. Bū- 


dinga, kad šis įsitikinimas tarpo, nors ir su visokeriopa 
visuomenine kaita ir klaidžiais istoriniais vingiais. Drą- 
siai Psalmyną galima vadinti Senojo Testamento sielos 
atspindžiu. 

Nūdien atpažįstama, kad Psalmyno siela buvo San- 
doros bendrijos tikėiimas, išreiškiamas Dievo garbinimo 
pamaldomis, ypač didžiųjų švenčių proga. Tiesa, himnai 
ir maldavimai buvo sukurti pavienių dainių jų pačių 
gyvenimo aplinkybėmis. Tačiau himnai ir maldavimai 
nebuvo sukurti tik kaip asmeniški “ [Dievo] pagarbini- 
mai“. Labai galima, kad kai kurie iš jų jau pačių dainių 
buvo skirti bendrijinėms pamaldoms ar Šventyklos šven- 
tėms. Bet kuriuo atveju, Sandoros bendrija — Dievą gar- 
binantis surinkimas perėmė atskiras psalmės iš dainių- 
psalmistų aruodo, kaip kad dažnai pasitaiko ir nūdienos 
giesmynų sudaryme. “ Aš" ir “mano" Gerojo Ganytojo 
psalmėje atspindi ne tik dainių-psalmistą, bet ir visą San- 
doros bendriją (Ps 22/23). 

Nūdien vienas iš sunkumų, kliudąs suprasti Psalmy- 
no himnus ir maldavimus, yra galvosena, kad asmeniški 
reikalai yra svarbesni už visuomeninius poreikius. Ši gal- 
vosena persunkia nūdienio žmogaus gyvenimą ir siūlo da- 
ryti išvadą, kad Dievo garbinimas yra tik asmeniškas rei- 
kalas tarp pavienio žmogaus ir (jo ar jos) Dievo. Ka- 
dangi galima eiti prie Dievo asmenišku keliu, tai nėra 

į 


jokio reikalo dalyvauti bendrijiniame Dievo garbinime. 
Šios išvados įtakoje norima skirstyti psalmes į dvi grupes: 
psalmes, kurios atspindi bendrijinį Dievo garbinimą, ir 
psalmes, kurios atspindi asmenišką pamaldumą. Tačiau 
šis psalmių skirstymas į bendrijines ir asmeniškas yra 
visiškai svetimas Sandoros bendrijos tikėjimui. Pagal jį, 


„pavienis asmuo yra ryšyje su Dievu kaip Dievo bendrijos 


— surinkimo narys. Dievas savo visavale laisve gali kreip- 
tis į kiekvieną asmenį, kada jis nori ir kaip jis nori, nes 
Dievas yra staigmenos Viešpats. Tačiau žmogaus požiūriu, 
norint rasti kelią į Dievą, reikia eiti į vietą, kurią Dievas 
išsirinko, ir ieškoti Dievo jo duotu keliu. Taigi tik tap- 
damas Sandoros bendrijos nariu, pavienis žmogus daly- 
vauja Sandoros pažade ir įpareigojime. Būti vienišu žmo- 
gumi, atkirstu nuo Dievo duotų malonės priemonių, anot 
bėglio Dovydo, buvo stokoti “Jahvės palikimo" (1 Sam 
26,19). Tai buvo didžiausia nelaimė, kokią tik galima 
įsivaizduoti. Pagal Sandoros bendrijos tikėjimą, Dievas 
yra arti — šlovinamas savo Tautos psalmėmis, kada tik 
bendrija jį garbina kartu šventadienių ar švenčiu proga.!“" 
Pavienis žmogus garbina Dievą su Dievo surinkta jam 
garbinti bendrija: 


Su manimi visi šlovinkite Jahvę, 
aukštinkime Jahvės vardą, kaip vienas (Ps 33/34,4). 


Psalmynas : Antrosios šventyklos giesmynas. Mūsų 
skaitomas Psalmynas yra potremtinės Sandoros bendrijos. -- 
pasiekimas. Jis atspindi šio laikotarpio liturginius porei- 


187 Apie Sandoros bendrijos pamaldų bruožus rašo R. E. Clements, 
Prophecy and Covenant, p. 86-102; H. Ringgren, ten pat, p. 1-19, C. Wester- 
mann, The Praise of Cod in the Psalms (Richmond, VI: John Knox, 1965), 
p. 10-25, neigia perdėtą apeiginį psalmių bruožą. Anot jo, reikia pažinti 
“teisinį Dievo pagarbinimo bruožą“, nes garbinimas, atliekamas viešai, į- 
samonina pavienį asmenį, kad jis yra bendrijos narys. 

kius. Todėl dera Psalmyną vadinti Antrosios šventyklos 
giesmynu. 

Antrosios šventyklos personalas ėmėsi uždavinio pri- 
taikyti šimtmečių himnus ir maldavimus savo amžiui, api- 
pavidalino juos muzikinėmis bei liturginėmis nuorodomis, 
kurios suka nūdienio skaitytojo galvą. Atrodo, norima nu- 
rodyti, kaip psalmės turi būti giedamos pamaldų metu. 
Tačiau jų tiksli reikšmė lieka mįslinga.“* Labai galima, 
kad norėta nurodyti stabtelėjimą ir priegiesmio pakarto- 
jimą.  Kartkartėmis pastaba psalmės antraštėje nurodo 
muzikinės palydos rūšį — styginę ar fleitinę (žr. Ps 5). 
Kai kuriose psalmių antraštėse nurodoma melodija, kuria 
psalmė giedotina (žr. Ps 21/22,1) 28? 

Įkvėptasis istorikas Kronistas padeda susikurti tiks- 
lesnį vaizdą apie psalmių vaidmenį potremtinėje Sandoros 
bendrijoje. Jis aprašo Sandoros Skrynios perkėlimo į Je- 
ruzalę pamaldas, kurios atspindi ne Dovydo laikų, bet 
potremtinio laikotarpio pamaldas.'** 

Psalmynas netapo giesmynu iš karto. Padrikos psal- 
mės buvo renkamos į giesmyną tarp IV-II a. prieš Kristų. 
Atrodo, kad ilgainiui jį sudarė penketas rinkinių — “ kny- 
gų''. Kiekviena knyga turėjo priedą — užsklandos eilutę, 
kurios turinys buvo Dievo pagarbinimas.'“' Nūdien Ps J 


188 Pvz.: Ps45/46. Kartojama žodis selaA, kuris lietuvių kalboje 
gali reikšti pauzę, tylą, interliūdą, balso pakėlimą. Ps45/46 selah karto- 
jamas tris kartus — 4-osios, 8-osios, 12-osios eilutės užsklandoje. Lietuviš- 
kasis vertimas į tai nekreipia dėmesio. Pasitenkinama po 4-osios eilutės, 
vietoje žodžio selah vertimo, įterpti priedainį “Su mumis dangaus galybių 
Viešpats, Jokūbo Dievas — štai mūsų tvirtovė“. Žr. 8-ąją ir 12-ąją psalmės 
eilutę. 

189 “Briedė auštant“ turbūt buvo gerai žinoma melodija. Labai ga- 
lima, kad izraeliečiai perėmė melodijas savo giesmynui iš gyvenimo. 

190 Šventyklos choras giedodavo dalį kai kurių psalmių, — pavyz- 
džiui, Ps 104/105, 105/106, — o dalyviai atsakinėdavo “Amen!" (“Tebū- 
nie taip!"'), 

191 Žr. Kun. A. Liesis, Psalmynas, p. 72 (Ps 40,14 paaiškinimas). 

yra viso Psalmyno įvadas, o Ps 150 yra viso psalmių rin- 
kinio užsklanda. Psalmyno sąrangą galima išreikšti brė- 
žiniu: 
I knyga Psalmės 1-40/41 
jas eilutė su Dievo | 
pagarbinimu: Ps 40/41,14 
II knyga Psalmės 41/42 - 71/72 
as eilutė su Dievo | 
pagarbinimuų: Ps 71/72,18-19 
III knyga Psalmės 72/73 - 88/89 
| eilutė su Dievo | 
pagarbinimu: Ps 88/89,53 
IV knyga Psalmės 89/90 - 105/106 


Baigminė eilutė su Dievo | 
pagarbinimu: Ps 105/106,48 


V knyga Psalmės 106/107 - 150 


Baigminė psalmė su Dievo 
pagarbinimu: Ps 150 


„Penkiadalė sąranga, atrodo, seka Penkiaknygę — 
penkiadalę Mozės Torą. . 

Antroji Psalmyno knyga turi prierašą: “Dovydo, Ji- 
šaijo sūnaus, maldos baigėsi? (Ps 71/72,20).*'2 Jis pa- 
deda ieškoti kelio į Psalmyno kilmę. Mat galima daryti 
išvadą, kad Psalmyno sudarymo metu žinota, jog dovy- 
diškasis psalmių rinkinys baigėsi šia psalme. Įdomu, kad 
pirmojoje knygoje kone visos psalmės savo pradžioje turi 
hebraišką priešdėlį IeDavid, kuris reiškia “ Dovydui", 
arba L“Psalmėl priklausanti Dovydui". Nėra abejonės, 
kad ši pirmoji Psalmyno knyga yra ankstyviausias psal- 


191a Šios eilutės trūksta lietuviškajame Psalmyne, nes jis verstas ne 
iš hebraiškojo Tanako, bet iš Neovulgatos. 

mių rinkinys, sietinas su prieštremtinės Jeruzalės Šventyk- 
los liturgija. Apie šią šerdį būriavosi kiti psalmių rinki- 
niai, kol ilgainiui susidarė penkiadalis Psalmynas. Visos 
vėlesnės laidos buvo pajungtos Dovydo autorystei. Nors 
mažiau negu pusė iš 150 psalmių yra aiškiai priskiriamos 
Dovydui, — kitos priskiriamos Mozei (Ps 89/90), Salia- 
monui (Ps 71/72; 126/ 127), įvairiems dainiams-psalmis- 
tams, — Senajame Testamente vyrauja pažiūra, kad Do- 
vydas yra viso Psalmyno autorius. Turbūt ši pažiūra at- 
spindi Sandoros bendrijos įsitikinimą, kad Dovydas buvo 
mesijas, — pateptasis, — idealus karalius (su kuriuo 
žmonės save tapatino, eidami Šventyklon į pamaldas) ir 
pirmavaizdis ateisiančio Karaliaus, kuris įgyvendins Izra- 
elio viltis. Dovydo autorystė nėra iš piršto išlaužias daly- 
kas, nes jis, kaip jau minėta, davė pradžią muzikai ir 
giesmei Dievui garbinti pamaldose. Istorija liudija, kad 
Dovydas buvo poetas-dainius ir kūrė psalmes.'?* Dovydo 
ryšys su Psalmynu yra panašus į Mozės ryšį su Penkia- 


knygė. 


Dievo garbinimo pamaldos prieš tremtį. Nagrinėjant 
psalmių rinkinį Senajame Testamente, du dalykai reika- 
lauja dėmesio: 1. Psalmyno — Antrosios šventyklos gies- 
myno sudarymas ir 2. Atskirų Psalmyno himnų ir malda- 
vimų kilmė. Apie Psalmyno sudarymą, kaip matome, ga- 
lima daug ką sužinoti. O kalbėti apie aiskirų psalmių 
kilmę yra gana keblu. Kurį laikg buvo madinga sieti dau- 
gumos psalmių kilmę su potremtine Sandoros bendrija — 


182 C. Barth, Introduction to the Psalms (New York, NY: Seribner's 
Sons, 1966), p.64-65, teigia, kad Dovydas buvo pavyzdinis asmuo — izrae- 
liečių atstovas Dievo garbinimo pamaldose. Garbindami Dievą, izraeliečiai 
prisimindavo karalių, persekiojamą ir vienišą, nekaltą ir nusikaltusį, tačiau 
visuomet apgaubtą Dievo rūpesčiu, Dovyde, anot Barth, izraeliečiai nuvokė 
amžiną savo pačių kaip Dievo Tautos būtį. 

makabėjų amžiumi. Geriau susipažinus su izraeliečių 
Dievo garbinimu monarchijos laikotarpyje ir su senovine 
Artimųjų Rytų poezija, imta teigti, kad daug psalmių 
buvo sukurta ir naudota Šventyklos liturgijoje jau prieš 
tremtį.** Nūdien linkstama teigti, kad, nors Psalmynas 
ir buvo užbaigtas tik Antrosios šventyklos personalo dėka, 
didžiuma atskirų psalmių atspindi prieštremtinę Salia- 
mono Šventyklos padėtį. 

Atskirų psalmių kilmę ir pirmąji jų panaudojimą 
Šventyklos liturgijoje neįmanoma atsekti. Tačiau, panau- 
dodami formų istorijos metodą (Formgeschichte), galime 
geriau pažinti prieštremtinį Dievo garbinimą Šventyklo- 
je.“* Formų istorijos metodui yra itin svarbūs du daly- 
kai: 1. Psalmių skirstymas į grupes pagal jų bendrus 
bruožus — literatūrinius žanrus ir 2. Bendrųjų psalmių 
bruožų — literatūrinių žanrų gyvenimiški rėmai Dievo 
garbinimo pamaldose (kultinis Sitz im Leben). „Be to, 


193 Babiloniečių religinės poezijos pavyzdžius pateikia J. B. Prit- 
chard (red.), Ancient Near Eastern Texts, p. 383-392, egiptiečių —ten pat, 
p. 365-381. Be to, C. Cumming, The Assyrian and Hebrew Hymns of Praise 
(New York, NY: Columbia University Press, 1934); G. Widengren, The 
Accadian and Hebrew Songs of Lamentation (Uppsala: Almguist 8 Wik- 
sell, 1936); M. Dahood, Psalmist 1:1-50; Pselms I:51-100; Psalms III: 
101-150 (Anchor Bible, XVI, XVII, XVIII tomai; Garden City, NY: Double- 
day, 1966/1968/1970). 

194 Psalmių nagrinėjimo formų istorijos pirmūnas buvo H. Gunkel. 
Jo veikalas The Psalms: A Form-Critical Introduction (Philadelphia, PA: 
Fortress, 1967) yra svarbus. Vokiečių kalba: Einleitung in die Psalmen 
(Gėttinger Handkommentar zum Alten Testament; Gėttingen: Vanden- 
hoeck £ Ruprecht, 1933); taip pat Die Psalmen. Handkommentar zum 
Alten Testament II (Gėttingen: Vandenhoeck A Ruprecht, 41926), II 
skyrius. H. Gunkelio studiją patobulino S. Mowinckel veikale The Psalms 
in IsraeP's Worship (New York, NY: Abingdon, 1962), I-II. Gunkel pa- 
brėžia psalmių ryšį su Šventyklos pamaldomis, o Mowinckel teigia, kad dau- 
gumas psalmių sietinos su šventėmis, ypač Naujųjų Metų šventimu. 


218 


liečių kūriniai, bet yra sukurtos pagal Artimųjų Rytų 
poezijos taisykles. "Todėl svarbu susipažinti su Artimųjų 
Rytų poezija, nes ji paaiškina psalmių žmogiškąjį pradą 
ir padeda jas giliau suprasti.'** Formų istorija grupuoja 
psalmės pagal jų liturginį vaidmenį. 

Nagrinėjant psalmes pagal jų rašytinę formą — lite- 
raiūrinį žanrą, daugumą psalmių galima suskirstyti į tris 
didesnes grupes: 


1. Himnus. Sandoros bendrija šlovina Jahvę dėl to, 
kad jis Dievas, visatos Kūrėjas ir Atpirkėjas iš 
priespaudos. 


2. Maldavimus. Sandoros bendrija yra bėdoje. Sun- 
ki buitinė padėtis užtemdo visagalio Dievo Ar- 
tumą. 


3. Padėkas. Sandoros bendrija šlovina Dievą, dėko- 
dama už išgelbėjimą iš bėdos. 


Trečioji grupė — padėkos psalmių žanras, daugelio nuo- 
mone, artimai siejasi su maldavimo psalmėmis ir dalinai 
sutampa su himnais. Psalmių nagrinėjime ribosimės 
dviem žanrais — himnu ir maldavimu. Svarbu ir atida 
Šventyklos kalendoriui — šventėms, kurių metu psalmės 
buvo naudojamos Dievui garbinti pamaldose.'*“ 


195 M. Dahood savo tritomyje — žr. 193 išnašą — remiasi ugaritų 
religine raštija — poezija, atrasta Ras Šamroje (Ras Šamra), senovės Fi- 
nikijos uostamiesčiio griuvėsiuose. 

196 Žr. A. Weiser, The Psalms (Old Testament Library; Philadel- 
phia, PA: Westminster, 1962), p. 52-91. A, Weiser teigia, kad esama trijų 
psalmių grupių: himnų, maldavimų ir padėkos. Tuo tarpu C. Westermann, 
veikale The Praise of God in the Psalms, tvirtina, kad “padėkos" sutampa 
su "himnais". Todėl jis psalmes grupuoja tik į dvi didesnes padalas: him- 
nus ir maldavimus. Panašiai galvoja ir H. Ringgren, The Faith of the 
Psalmist, p. 76-91. Anot jo, padėka yra tik vienas iš būdų šlovinti Dievą. 
Žr. taip pat B. W. Anderson, The Psalms Speak for Us Today (Philadel- 
phia, PA: Westminster, 21983). 

SANDOROS BENDRIJA PAMALDOSE 


Pamaldos Dievui garbinti Šv. Rašte turi glaudų ryšį 
su religine žmogaus sąmone, — Dievo ir jo santykio su 
pasauliu samprata. Gamtos religija, remdamasi įžvalga į 
gamtą, turi dievus, kurie paklūsta mirties ir atgimimo 
ratui. Rudenį dievai miršta, o pavasarį yra prikeliami. 
Gamtos religijos fone pamaldų dalyviai apeigomis pasi- 
traukia iš pasaulietiško gyvenimo būdo ir pereina į šven- 
tumo sritį, kur jie patiria gamtos dievų atgimimą.“" 
Šiuolaikinis žmonių pomėgis kreiptis į Dievą kaip į Tą, 
Kuris yra viršum visko lyg bevardė Vispusiškoji Tikrovė, 
irgi yra pasitraukimas iš pasaulio su tikslu jeiti į mistinę 
komuniją su Vispusiškąja Tikrove. Šv. Rašto religija yra 
istorinė. Pagal Sandoros bendrijos tikėjimą, Jahvė yra 
Dievas, kuris įsijungia į istoriją gelbėti engiamųjų ir 
tramdyti engėjų. Jis yra Dievas, kuris veikia — kuria 
istoriją. Sandoros bendrija, Dievo prašnekinta Apreiški- 
mu, išmoko žiūrėti istorijai į akis ir drauge ją justi sa- 
vyje. Jos Dievas nėra laiko auka metiniame rudens ir pa- 
vasario rate, bet laiko — Istorijos Viešpats. Todėl pamal- 
dos Dievui pagarbinti pradedamos su apmąstymu to, ką 
Dievas padarė ir daro: 


Tavo nuostabius darbus, tavo galybę - 
skelbia karta būsimai kartai. 

Tavo didybė spindėte spindi, 

sklinda garsas stebuklų (Ps 144/145,4-5). 


Nuostabieji Dievo darbai, kurie veda į Dievo gar- 


binimą, be abejo, apima ir paties dainiaus-psalmisto gy- 
venimą ir patirtį. Tačiau dainius-psalmistas pirmiausia 


197 Ši pamaldų samprata yra įžvalgiai nagrinėjama M. Eliade kny- 
goje The Sacred and the Profane. The Nature of Religion. (New York, NY: 
Harper Torchbooks, 1961). 

kalba apie nuostabiuosius pracities įvykius, grįždamas į 
pačią Kūrinijos pradžią, kada Jahvė apreiškė savo didybę 
ir gerumą. Sandoros bendrijai būdinga pamaldose Dievui 
garbinti atsiminti praeities įvykius. Atsiminimas nėra tik 
atpasakojimas, kas buvo kadaise įvykę. Praeitis atgaivi- 
nama — plasta pamaldų dalyvių tikėjime, skiepija am- 
žių patirtį bei išmintį, ir moko skirti amžinuosius tikėji- 
mo pradus nuo buitinių šiukšlių. Nuostabiųjų Dievo dar- 
bų atsiminimų pamaldose praeitis sudabartinama. Pamal: 
dų dalyviai tampa vienalaikiai su likiminiais įvykiais, 
kurie yra Sandoros bendrijos tikėjimo pagrindas. 

Likiminė Izraelio — Sandoros bendrijos praeitis yra 
sudabartinama, kada tik ji susirenka į akivaizdą Dievo, 
kuris kuria istoriją, rūpinasi ja, duoda jai kryptį savo 
užmoju ir prašnekina pamaldų dalyvius su iššūkiu į at- 
sakingumą.“?* Ir nūdien tikintis žydas, pamaldomis atsi- 
mindamas Perėjimo įvykį, laiko save vienalaikiu su liki- 
miniu Išėjimu iš Egipto.““* 


Pamaldų Dievui pagarbinti himnai. Himnas yra gies- 
mė, kuria šlovinama Jahvė — Dievas už didybę ir geru- 
mą, apreikštą per nuostabius darbus. Apskritai, šios gru- 
pės psalmės prasideda iššūkiu garbinti Dievą. Po to seka 
paaiškinimas, kodėl reikia garbinti Dievą. Paaiškinimas 
dažnokai pradedamas su nes ar kadangi. Kartais himnai 
baigiami atnaujintu iššūkiu, pakartojant pradžios mintį. 
Himno sąranga yra labai ryški Ps 116/117 — trumpiau- 
sioje Psalmyno giesmėje: 

I. Pradžia: Šaukimas pagarbini Dievą 


[Aleliuja!J 


198 J. Muilenburg, The Way of Israel (New York, NY: Harper 6 
Row, 1961), p. 107. 
199 Žr. Rakto I, p. 21-22, 

Garbinkite Jahvę, visos tautos, 
šlovinkite jį, visos šalys! 

II. Pagrindinė dalis: Paaiškinimas, kodėl reikia 
garbintti Dievą. 
[Nesl Jo gailestingumas tikrai begalinis, 
savo pažadams jis ištikimas per amžius. 

III. Pabaiga: Pakartojama šaukimas pagarbinti 
Dievą. 
Aleliuja!?99 


LGarbinkite Jahvę!1 


Ši sąranga, su mažesniu ar didesniu savitumu, yra 
ryški visoje eilėje Psalmyno himnų (Ps 32/33; 94/95; 
99/100; 144/145; 148; 149; 150). 

Izraelio — Sandoros bendrijos tikėjimo išpažinimo 
santraukos rodo, kad jos buvo likiminių įvykių atpasako- 
jimas (žr. pvz.: Įst 26,5-9), nes per istorinius įvykius 
Jahvė — Atpirkėjas buvo apreiškęs savo išganymo už- 
mojį. Ir poetiškasis dvieilis, Miriamos (Miriam) sukurtas 
Nendrių jūros perėjimui švęsti (Iš 15,21), yra glaustas 
Dievo pagarbinimo himnas. Jo pirmoji eilutė yra kvieti- 
mas garbinti Dievą, o antroji tvirtina, kad Dievą garbinti 
skatina nuostabusis Jahvės darbas prie Jūros. Panašiai, 
kaip Miriamos dvieilis iš gilios senovės, himnas gausiomis 
psalmėmis garbina Jahvę, atpasakodamas pagal tikėjimo 
išpažinimo santraukos metmenis jo nuostabius išganymo 
istorijos darbus: Išėjimo įvykį, išgelbėjimą prie Nendrių 
jūros, klajones po Sinajaus dykumą, Pažado Žemės užka- 
riavimą. Šiuos himnus galima vadinti Išganymo, arba 
Šventosios, istorijos giesmėmis (pvz.: Ps 77/78; 104/105; 


200 Lietuviškasis vertimas praleidžia “Hallelu-Jah!" — “Garbinkite 
Jah(vę]!" Be to, pagrindincje dalyje išleidžiama nes — hebraiškasis žode- 
lytis 4“. Ki reiškia “nes" arba “kadangi". 

105/106; 134/135; 135/136). Jomis psalmistai — įkvėp- 
tieji Sandoros bendrijos dainiai, atpasakodami Jahvės 
darbus, sudabartina likiminę praeitį. 

Ps 135/136 yra puikus himno (arba padėkos Die- 
vui“") pavyzdys, — Dievas šlovinamas pasakojimu apie 
jo nuostabiuosius darbus. Kvietimas Dievą pagarbinti, ku- 
ris yra panašus psalmės pradžioje ir pabaigoje, įveda pa- 
grindinę miniį: 

LAleliuja!1 

Kvietimas: Dėkokite Jahvei, nes jis geras! 

Atsakymas: [Nes (ki')1 jis maloningas per amžius“ 
Šis himnas — kvietimas pagarbinti Dievą, turi liturginį 
atsakymą: “Nes jis maloningas per amžius!* Kvietimą 
seka.alsakymas su nes per visą himną““* Pirmieji trys 
kvietimai (1,2,3-oji eilutė) yra iššūkis garbinti Dievą. 
Tai yra būdinga himnų pradžiai. Paskutinis himno kvie- 
timas užsklendžia visą psalmę, pakartodamas temą, iš- 
reikštą psalmės pradžioje (26-oji eilutė). Pati psalmė, 

"eilutė po eilutės, pakartotinai atpasakodama jo nuostabius 
darbus, pabrėžia, kodėl Jahvė yra garbintinas: 


Pirmagimius Egipto išklojo, 
LAtsakymas: Nes maloningas per amžius] 
Ir išvedė iš ten Izraeli, 
LAts.: Nes maloningas per amžius] 
Galingąja savo ranka, iškelta dešiniąja, 
LAts.: Nes maloningas per amžius 
Jis perkirto Nendrių jūrą, 


201 Nors ši psalmė, atrodo, prasideda dėkojimu, ji yra himnas. Žr. 
A. Weiser, ten pat, p. 53. Šis atvejis padeda nuvokti, kad nėra per daug 
griežto skirtumo tarp Dievo garbinimo — himno ir Dievui dėkojimo — 
padėkos. 

202 Lietuviškasis vertimas atsakymą verčia be nes: “Jis maloningas 
per amžius“. 

LAts.: Nes maloningas per amžius) 
Ir pervedė ja Izraelį, 
LAts.: Nes maloningas per amžius 
Ša (Ps 135/136,10-14). 
Įkvėptasis dainius išvysto tikėjimo išpažinimą (10-22-oji 
eilutės). Vienas dalykas labai stebina: išganymo darbų 
pasakojimas pradedamas Visatos kūrimu: 


Jis vienas didžiai stebuklingas, 
LAts.: Nes maloningas per amžius! 
Jisai sumaningai dangų sukūrė, 
LAts.: Nes maloningas per amžius! 
Viršum vandenų patiesė žemę, 
LAts.: Nes maloningas per amžius] 
Danguj didžius žibintus jis sukūrė, 
LAts.: Nes maloningas per amžius) 
Dienos karalienę — šviesiąją saulę, 
LAts.: Nes maloningas per amžius! 
Nakties vadovus — žvaigždes ir mėnulį, 
LAts.: Nes maloningas per amžius] 
(Ps 135/136,4-9). 
Įkvėptajam dainiui Visatos kūrimas nėra nepriklausoma 
tikėjimo tiesa, bet išganymo istorijos pradžia. Kūžimu 
prasideda Dievo užmojis pasaulyje. Ilgainiui Kūrimas 
atsiveria į Atkūrimą — nuostabiųjų Dievo darbų Izraelio 
istorijoje pasakojimą. Aiškėja, kaip Senojo Testamento 
istorikas Jahvistas atsekė Jahvės darbus nuo pat istorijos 
pradžios.“"* Sandoros bendrija švytėjo sąmone, kad išti- 
kimoji Jahvės meilė, apreikšta Izraelio istorijoje, slypi 
po jos istorine raida ir apima visą žmoniją. 
Kituose himnuose Dievo-Kūrėjo garbinimas nėra tie- 
siogiai susietas su išganymo raida, kurios šerdis yra Iš- 


203 Žr. Rakto II, p. 19-123, 

ėjimo įvykis, bet yra įkvėptas nuostabiosios Visatos dar- 
nos. Visatos darna ir vispusiškas Kūrinijos priklausomu- 
mas nuo Dievo-Kūrėjo, kuris davė pradžią ir valdo dangų 
ir žemę, prašnekina įkvėptąjį dainių nuostaba: 


Jahve Dieve, koks esi didis, 

apsisiautęs grožiu ir kilnybe! 

Tave supa šviesybės apsiaustas. 

Kaip žydrą nuometą ištiesei dangų, 

virš jo sutvenkei vandenis, būstinę ten įsikūrei. 

Ant debesų atsisėdęs sau skrieji, 

vėtrų sparnai tave neša. 

Vėjus tu. siuntinėji, 

su tavim ugnies liepsnos keliauja 

(Ps 103/104,1b-4). 

Ps 103/104 yra įdomi ir tuo, kad atspindi egiptiečių 
himno Atonui įtaką. Atonas (Aton) buvo egiptiečių die- 
vybė, vaizduojama saulės rutuliu. Faraonas Akhenatonas 
(Akhenaton) bandė pagerinti Egipto religiją, įvesdamas 
Atono garbinimą.?“* Himnas Kūrėjui Psalmyne (Ps 103/ 
104) atspindi Kunigiškojo autoriaus Kūrimo pasakojimą 
(Pr 1,1-2,4a). Kiekviena eilute pabrėžiama, kad visi kū- 
riniai — Žmonija ir gyvūnija — vispusiškai priklauso 
kiekvieną savo būties akimirką nuo Kūrėjo. Iš tikrųjų, 
jeigu Kūrėjas atimtų “savo kvėpavimą“, visi kūriniai 
“dulkėmis pavirstų“ (Ps 103/104,29). Veiksmažodžiai 
psalmėje yra esamajame laike. Tai rodo, kad Dievas tęsia 
savo Kūrimą dabartyje: 


Iš tavęs laukia peno kas gyvas, 
o tu maitini, kam kada reikia. 


204 XIV a. prieš Kristų. Šio iškilaus egiptiečių himno Atonui tekstą 
galima rasti J.B. Pritchard (red.) veikale Ancieni Near Eastern. Texts. ., 
p. 369-371, 


,. 

Tu. daliji, ir jie patenkinti ima, 

iš tavo rankos sočiai maitinas. 

Tau pasislėpus, jie išsigąsta, 

krinta, kai atimi kvapą, ir dulkėmis virsta. 
Atsiunti tu. savo dvasią, ir kyla gyvybė, 

ir atnaujini žemės veidą (Ps 103/104,27-30). 

T, Maldavimai: dejonė bėdoje. Nuostabiųjų Dievo dar- 
bų atsiminimas veda į Dievo pagarbinimą pamaldose. 
Tačiau gyvenimo bėdos ir kančia kelia žmoguje ir San- 
doros bendrijoje nerimastį. Nuostabiųjų Dievo darbų at- 
siminimas sielvarte veda į dejonę — maldavimą. 

Senasis Testamentas nepažįsta teorinio ateizmo. Ta- 
čiau izraeliečiai ne sykį išgyveno mįslingą būseną: Die- 
vas paliko savo Tautą! Saulės užtemimas sukelia maišatį 
gamtoje. Izraeliečiai išgyveno Dievo užtemimą asmeniš- 
kame gyvenime ir tautos istorijoje. Prisimenant, kad izra- 
eliečiai, būdami pasaulinių įvykių žaizdre, turėjo dažnai 
kentėti, nesunku nuvokti, kodėl net vienas trečdalis viso 
Psalmyno yra dejonių giesmės, kuriomis maldaujama “iš 
vandenų sietuvos" (Ps 129/130,1b). Stebina, kad malda- 
vimų psalmės nėra persunktos verkšlenančiu savęs gailė- 
jimosi ar kerštingu apmaudu. Būdinga, kad Dievo garbi- 
nimas nuaidi žmogaus nerimastyje — sielyvarte. 

Maldavimo giesmių sąranga turi savitumų. Savitu- 
mų forma yra lanksti. Todėl pastebima detalių įvairovė.““ 
Maldavimų sąrangoje galima atpažinti bent penketą bruo- 
žų: 

14 Pradedama su kreipiniu į Dievą. 

2., Pateikiama skundas. 

3/ Pareiškiama pasitikėjimas Dievu. 


205 Žr. C. Westermann, The Praise of God in the Psalms, p. 52-81; 
B. W. Anderson, Out of the Depths, III skyrius. 

7 
44 Išreiškiama maldavimas padėti ar atleisti. 
5/ Baigiama įžadu, kad Dievas bus garbinamas.“ 


Paimkime pavyzdžiu maldavimo psalmę “Tautos ne- 
laimės" (Ps43/44). Kreipinį į Dievą apima pirmosios 
devynios eilutės (1-9). Sandoros bendrija prisimena kaip 
Jahvė praeityje globojo, protėvius: 


. . 4 27, . . 
Mes ausimis savo esam girdėję, o Dieve, 


byloja mums protėviai mūsų, 

kokius nuostabius darbus jų dienomis esi dares, 
dienomis garbingos senovės. 

Galingąja savo ranka išvijai tu pagonis, 

ten protėvius mūsų kaip daigus sudiegei. 

Ir, svetimąsias tautybės sumalęs, 

jiems vešliai augti ten leidai. 

Tikrai, ne kardu jie šią žemę laimėjo, 

gelbėjo juos ne jų stiprios rankos, 

bet dešinioji tava, petys tavo galingas, 

tavo veido šviesa, nes tu juos mylėjai (1-4-ji eilutės). 


Po to Sandoros bendrija pateikia savo skundą. Jį užima 
10-17 eilutės. Skunde sugretinami praeities įvykiai su da- 
bartimi, — nuostabieji Dievo darbai su niūria padėtimi. 
Dievas leidžia mums būti paniekintiems! 


122 E 
Betgi dabar mus atstūmei, pažeminti leidai, 
su mūsų kariuomene, Dieve, nebežygiuoji. 
Štai mes apleisti bėgam nuo priešų, 
ir grobia engėjai mūs turtą. 
Mus kaip avis pjautinas leidi žudyti, 
pagonių tarpe išblaškyti (10-12-oji eilutės). 


206 Penktasis bruožas paprastai nepasirodo bendrijiniuose maldavi- 
muosė. 

Sandoros bendrija pareiškia savo pasitikėjimą Dievu 18. 
23 eilutėse: “neužmirštame Dievo“, nors 
2127 Dre, 

Užgriuvo ant mūsų šitos nelaimės, 

nors nesam tavęs mes užmiršę, 

sandoros su tavim padarytos nelaužėm. 

Mūsų širdis nebuvo atgal atsitraukus, 

mūs žingsniai nebuvo nuo tavo kelio nukrypę, 

kai mus leidai naikinti šakalų buveinėj Ldykumoje), 

kai įstūmei mus į tamsybes (18-20-oji eilutės). 


Maldavimas baigiamas karštu Sandoros bendrijos kreipi- 
niu 24-27 eilutėse: “Argi Dievas nebepasigailės?!'* 


Ko dėlei miegi? Jahve, kelkis! 

Pabuski! Neleisk amžinai mums paniekintiems būti! 
Kodėl vis slepi savo veidą? 

Kodėl užmiršai mūsų priespaudą, skurdą? 

Iš sielvarto kniumbam į dulkes, 

gulime kniūpsti ant žemės. 

Pakilki galingai gelbėti mūsų, 

atpirk mus dėl savo gerumo (24-27-oji eilutės) 297 


Daugumas maldavimų atspindi pavienio žmogaus 
dejones varge. Tačiau asmeniškoji bėda yra uždengta 
šiam psalmių žanrui įprasta išraiškos skara. Todėl bemaž 
neimanoma nuvokti buitinę padėtį, kurioje maldavimu 
kreipiamasi į Dievą. Dejonės šerdis yra teisiojo sielvartas, 
kad Dievas paliko jį bėdoje ir mirties žiotys grasina jį 
praryti amžiams.?“* Raiškus pavienio žmogaus maldavimo 


207 Kitos maldavimo psalmės su Sandoros bendrijos dejone sielvar- 
te: Ps10; 73/74; 78/79; 105/106; 136/137. Sąrašas nėra pilnas. 

208 “Mirties žiotys" — jėga dažnai aprašoma kaip Šeolas (Šeol) 
— Požemis, pomirtinė žmogaus gyvenvietė, ir jį supantys Bedugnės van- 
denys (žr. Ps 21/22,14). 

psalmės pavyzdys yra Ps 21/22.? Žmogus bėdoje krei- 
piasi į Dievą su aitriu skundu: 


Ai, Dieve, Dieve mano, kam gi mane apleidai? 
Negelbi manęs, neklausai mano dejonių. 

Dieve mano, šaukiuos tavęs dieną, bet tu atsiliepti 
tr naktį šaukiuosi — nėra man ramybės /nenori, 


(Ps 21/22,2-3). 


Būdamas Dievą garbinančios bendrijos narys, žmo- 
gus ir bėdoje pasitiki “mūsų tėvų“ patirtimi, nes 


Tu juk esi šventas, 

ir šlovina tave Izraelis. 

Mūsų tėvai tavim rėmės, 

vylės tavim, ir tu vadavai juos. 

Šaukės tavęs, ir išgelbėti buvo, 

pasitikėjo tavimi, ir jiems raudonuot nereikėjo 


(Ps 21/22,4-6; žr. 9-10). 


Sielvarte žmogui nuostabiųjų praeities įvykių prisi- 
minimas yra tik paguodos lašas jo kančios ežere. Todėl 
jis nenustoja skųstis Dievui vis kitais vaizdiniais: 


Aš lyg vanduo ištaškytas, 

išnarstyti man visi kaulai. 

Širdis man kaip vaškas, 

ištirpęs mano krūtinėje. 

Gerklė man išdžiūvus, lyg molio šukė, 

prie gomurio limpa liežuvis (Ps 21/22,15-16). 

Norėdamas išreikšti mirtiną pavojų savo gyvybei, 
bėdos glušinamas, žmogus aprašo save lyg šunų rujos ap- 
spistą ir plėšikų, besidalijančių jo drabužius, apiplėštą 


209 Jos pradžia buvo ir Jėzaus Kristaus maldavimo psalmė ant 
Kryžiaus. Žr. Mk 15,34; Mt 27,46. 

(17-19-oji eilutės). Pagaliau skundas tampa pagalbos 
šauksmu iš nevilties sietuvos: 


Bet, Jakve, tu nuo manęs nesišalink. 

Tu, mano pagalba, skubėk man padėti. 

Iš pražūties mane gelbėk, 

iš šunies letenų — mano gyvybę. 

Iš liūto žiočių vaduoki, 

vargšą mane —iš raguotųjų tautų (Ps 21/22,20-22). 

Nelauktai maldavimo psalmės nuotaika pasikeičia, 
— maldavimas pereina į himną — Dievo garbinimą (23- 
31-oji eilutės). Žmogus “nevilties sietuvoje"" išreiškia ti- 
kėjimą, kad Dievas nenukreipė nuo jo savo veido, jo skun- 
dą išklausė — maloniai priėmė jo maldą (Ps 21/22,25). 
Todėl jis dabar duoda įžadą skelbti Dievą garbinančiai 
bendrijai apie išganymą. Maldavimo psalmė pereina į 
himną — Dievo garbinimą! 

Kaip suprasti šį nelauktai staigų perėjimą iš slegian- 
čio sielvarto į švytintį džiaugsmą šioje ir kitose psalmėse 
(pvz.: Ps 27/28,6) ? 

Atrodo, kad būdavo daromas protarpis tarp malda- 
vimo padėti posmo ir baigminio psalmės posmo. Jo metu 
Šventyklos tarnas, galbūt kunigas ar pranašas, prabildavo 
pasitikėjimą žadinančiais “užtikrinimo žodžiais“ — pra- 
nešimu Dievo vardu apie išgelbėjimą. Juo buvo užtikri- 
nama, kad Dievas išgirdo žmogaus maldavimą ir maloniai 
suteiks išgelbėjimą. Maldaujantysis atsakydavo su įžadu 
pagarbinti Dievą:“! 

Tavąjį vardą garbinsiu saviesiems, 

maldingų žmonių būryje tave girsiu. 

Kurie Jahvės bijot, teikit jam šlovę! 


210 Taip teigia A. Weiser, ten pat, p. 219-226; C. Westermann, ten. 
pat, p. 64-81, 

Garbinkit jį, visa Jokūbo ainija, 

bijokite jo, visi Izraelio žmonės! 

O jis nepaniekino, jis neaistūmė nuskriausto vargšo, 
nuo jo nenukreipė veido, 

jo skundą išklausė (Ps 21/22,23-25). 


Ši įžvalga padeda pavieniam žmogui giliau įsijausti 
į izraeliečių Dievo garbinimą — maldavimo psalmių 
vaidmenį. Ji rodo, kad maldavimo psalmės nebuvo per- 
dėm savarankiškos. Priešingai, jos veda iš niūraus skun- 
do į džiugų tikrumą Dievo galybe ir gerumu. Maldavimo 
psalmė veda iš nevilties sietuvos į viltingą Dievo garbi- 
nimą. Pravartu nurodyti keletą pavienio žmogaus malda- 
vimų Psalmyne: Ps 3; 12/13; 30/31; 53/54; 101/102. 

„ Maldaujantysis keletoje maldavimo psalmių, pana- 
šiai kaip Jeremijas savo kreipiniuose su skundu į Dievą, 
teigia save esant teisų ir aitriai maldauja Dievą apginti 
jį nuo nedorėlių, kurie su pasityčiojimu klausia: “Kur 
yra tavo Dievas?" (pvz.: Ps 7; 16/17; 25/26; 58/59). 
Ps 41/42 -42/43 yra itin raiški tremtinio ilgesiu, o Ps 
72/73 klausia, kodėl vargsta teisuolis? Jaučiama neri- 
mastis, nes nedorėliams sekasi, nusidėjėliai didžiuojasi, 
— ar verta teisuoliui būti geram? Nerimas dėl Dievo 
teisumo gyvenimo raizgyne ilgainiui taps opiu klausimu 
išminties raštijoje — Jobo knygoje. Kodėl gerieji kenčia, 
o nedorėliai tarpsta gyvenime? 

Psalmyne yra atgailos psalmių, kuriose maldavimas 
kaltės jausmo sietuvoje išreiškia žmogų besigrumiantį su 
nuodėmės vaidmeniu savo būties gelmėse (Ps 50/51; 129 
/130). Dainiaus-psalmisto nerimas rodo poslinki, kurį 
ilgainiui išryškins Naujasis Testamentas. Atgailos psal- 
mėse nuvokiama, kad Dievo atleidimas gali sukurti naują 
širdį žmoguje, — naują padėtį žmogaus gyvenime (Ps 50/ 
51,12; 129/130,4). Ps 50/51 turi būdingą maldavimo 

psalmės sąrangą.“ Ji prasideda su šauksmu į Dievą: 


Pasigailėk manęs, Dieve: 

tu didžiai gailestingas. 

Gerumas tavo beribis, — 

naikinki mano kaltybę. 

Grynai nuplauk mano dėmę, 
numazgok mano kaltę! (Ps 50/51,3-4). 


Seka žmogaus, pasimetusio kaltės jausmo sietuvoje, skun- 
das: 

Aš savo kaltybę pažįstu, 

man vis akyse mano nedorybė. 

Aš tau, tiktai tau esu nusidėjęs: 


dariau, ką laikai piktybe (Ps 50/51,5-6). 
Skundas veda į maldavimą aikurti, atleisti, atnaujinti: 


Sutverk širdį man tyrą, Dieve, 

manyje nepalaužiamą dvasią atnaujink. 
Vai, neatstumki manęs nuo savojo veido, 
prarast tavo šventąją dvasią neleisk! 
Išgelbėk mane, ir būsiu. laimingas. 
Padaryk mane didžiadvasį! (50/51,12-14). 


Psalmė baigiama įžadu. Pasižadamą būti ištikimam, at- 
versti kitus į Dievo kelią ir aukoti “sugrudusios širdies“ 


auką (Ps 50/51,15-19) 2 


211 Įprasta šią psalmę vadinti “Pasigailėk manęs, Dieve!" Psalmė 
turi aprašą: “Psalmė. Dovydo, kai pas jį, nusidėjusi su Batšeba, atėjo 
pranašas Natanas". 

212 Atrodo, kad Ps 50/51,20-21 eilutės buvo pridėtos potremtiniame 
amžiuje. Tai bus padarę įkvėptieji Psalmyno redaktoriai-leidėjai, tikėdami, 
kad, atstačius Šventyklą Jeruzalėje, Dievui patinka gyvulių aukos. 


232 


KELIONIŲ Į JERUZALĘ šVENTIMAS 


Įsteigus Giminių lygą Kanaane — Pažado Žemėje, 
buvo priimta daryti maldos keliones į centrinę giminių 
šventovę (žr. 1 Sam 1,3-25). “Trissyk metų būvyje visi 
tavo vyriškiai pasirodys Jahvės, Izraelio Dievo, akivaiz- 
doje. ..* (Iš 23,14; 34,23). Šios trys kelionės į Jeruzalę 
buvo Neraugintos duonos, Savaičių ir Palapinių švenčių 
proga. Visos trys šventės turėjo šaknis ir buvo perimtos iš 
kanaaniečių ūkinio kalendoriaus.*'* Ilgainiui izraeliečiai 
šias žemdirbių šventes suistorino, — peraiškino — pa- 
jungė jas Sandoros bendrijos išganymo istorijai švęsti. 
Neraugintos duonos šventė, švenčiama pavasarį miežia- 
pjūtės pradžioje, buvo susieta su Perėjimo įvykiu ir tapo 
Išėjimo iš Egipto sudabartinimu. Savaičių šventė, šven- 
čiama septynias savaites vėliau — kviečiapjūtės metu, 
siekė sudabartinti Dievo duotą Žemės dovaną Izraeliui. 
Turbūt ji buvo pirmąsyk švęsta prie Gilgalo (Gilgal), 
pasiekus Pažado Žemę.?“* Rudens šventė, žinoma kaip der- 
liaus nuvalymo, arba Palapinių, šventė buvo proga atnau- 
jinti Sandorai su Dievu. Giminių lygos amžiaus paprotys 
daryti maldos keliones į centrinę šventovę buvo įamžintas 
monarchijos laikotaryje ir atgaivintas po Antrosios šven- 
tyklos atstatymo. Psalmynas apima Pakopų "giesmės — 
— psalmių rinkinėlį, kuris buvo kelionių į Jeruzalę mal- 
dos giesmynas (Ps 119/120 - 133/134). Pakopų giesmės 
atspindi maldininkų nuotaiką. Jos švyti džiugesiu, kurį 
patiria maldos keleiviai į Jeruzalę —- miestą, kuriame yra 
Izraelio giminių — Sandoros bendrijos centrinė Šventykla: 


213 Išsamiau apie šventes rašo R. de Vaux, Ancient Israel..., p. 
484-506; B. W. Anderson, Out of the Deptks, VI skyrius. 

214 Žr. H. J. Kraus, Worskip in Israel (Richmond, VI: John Knox, 
1965), p. 156-161. 

Džiaugiuosi, išgirdęs, kas man pasakyta: 
“Į Jahvės būstą keliaujam!" 

Štai mūsų koja jau stovi 

tavo, Jeruzale, vartuos. 

Jeruzale, mieste puikusis,.. 

tvirtai pastatytas, tarsi nulietas! 

Čionai plaukia žmonės, Jahvės žmonės. 

Juk priedermė Izraeliui Jahvę šlovint 

(Ps 121/122,1b-4). 

Ką gali šios psalmės pasakyti mums apie Dievo garbini- 
mą didžiųjų švenčių metu? 


Švenčiamas Sandoros ainaujinimas. Senojo Testa- 
mento Dievo garbinimo istorijos pažinimas yra ribotas. 
Turimi duomenys įgalina daryti išvadą, kad senovinė 
Sandoros atnaujinimo iškilmė, pradėta Šecheme Giminių 
lygos amžiuje, buvo švenčiama ir Šiaurinėje karalystėje 
— Izraelyje. Skaitome, kad Jeroboamas I, pirmasis šios 
karalystės valdovas, įvedė Rudens šventę savo šalyje, “ pa- 
našiai kaip šventę, kuri buvo švenčiama Jeruzalėje“ (1 
Kar 12,32-33), norėdamas sustabdyti maldos keliones į 


Jeruzalę. Atrodo, kad šiuo metu Jeruzalėje švenčiama iš- | 


kilmė jau turėjo“ mesijinės teologijos bruožus. Tuo tarpu 
Šiaurinės karalystės — Izraelio iškilmė buvo ne kas kita, 
kaip senasis Sandoros atnaujinimo šventimas, plačiai ži- 
"nomas Giminių lygos dienose. Ir Jeruzalėje — Pietinėje 
karalystėje, ir Šiaurinėje karalystėje iškilmė buvo viena 
iš didžiųjų metinių švenčių. Sandoros atnaujinimas buvo 
siejamas su Palapinių švente, švenčiamas rudenį metų | 
užsklandoje.?** 

Formų istorijos metodas (Formgeschichte) padeda 
skirstyti Psalmyno himnus ir maldavimus pagal maldos 


215 Naujųjų Metų pradžia buvo švenčiama rudenį. 

kelionių poreikius. Daug svarbių himnų ir maldavimų 
siejama su Sandoros atnaujinimo iškilme.?'* Ps 80/81 yra 
geras šių psalmių grupės pavyzdys: švyti džiaugsmu, pri- 
simenama Dievo įsakymai, Tautos neištikimybė baudžia- 
ma. Ji yra artimai gimininga iškiliajam pasakojimui apie 
Sandoros atnaujinimą Jozuės knygoje (Joz 24). Ir čia 
aprašomas džiugus giminių susirinkimas prie Šechemo, 
atpasakojami nuostabieji Dievo darbai, nuaidi iššūkis at- 
siduoti vispusiškai Dievui, paskelbiami Sandoros įparei- 
gojimai ir pareiga jiems paklusti.“" Pirmosios Ps 80/81 
eilutės apima šaukimą šlovinti “Jokūbo [Izraelio] Die- 
va“ Šventykloje, nes “iškilmingos mums dienos" (1-5-oji 
eilutės). Sekančioji psalmės dalis yra pasakojimas apie 
Jahvės darbus, nes jie atspindi dosnų gerumą Dievo, ku- 
ris-išvedė savo Tautą iš Egipto žemės (6-10-oji eilutės). 
Dėmesin krinta eilutė su “ Aš esu Jahvė, aš tavo Dievas...“ 
(11-oji), nes tie patys žodžiai pradeda ir Dekalogo I įsa- 
kymą (Iš 20,2; Įst 5,6). Psalmė pasiekia viršūnę iššūkiu 
Sandoros bendrijai paklusti Jahvės balsui ir priimti iš jo 
palaimą (11-16-oji eilutės). Labai galima, kad pranašai 
reiškėsi Sandoros atnaujinimo pamaldose, perduodami 
Dievo vardu iššūkį atnaujinti atsidavimą Sandoros Dievui 
— Jahvei. 

Ps 80/81 yra įdomi ir kita savybe. Atrodo, kad ji 
savo turiniu atspindi šiaurinių izraeliečių giminių San- 
doros atnaujinimo iškilmę. Todėl peršasi galimybė, kad 
Psalmynas apima keletą psalmių, kadaise naudotų Betelio 
šventovėje. Matyt, Šiaurinei karalystei žlugus, jos buvo 


216 A. Weiser, ten pat, p. 35-52, šiai grupei priskiria daug psalmių. 
Tuo tarpu W. Harrelson, Interpreting the Old Testament (New York, NY: 
Holt, Rinehart and Winston, 1964), p. 421-424, šios grupės psalmių sąrašą 
riboja: Ps 49/50; 75/76; T2/78; 80/81; 81/82; 88/89; 104/105; 109/110; 
113/114. 

217 Žr. Rakto I, p. 288-295. 

įjungtos ir pritaikytos Jeruzalės Šventyklos poreikiams. 

Ps 49/50 yra kita raiški psalmė apie Sandorą. Tik 
šiuo atveju Dievo apsireiškimas, arba teofanija, ant Sina- 
jaus tampa Dievo apsireiškimu ant Ziono kalno (Ps 49/ 
50,2). Šiai psalmei yra būdinga Sandoros bylos forma.?'* 
Pirmojoje dalyje aprašoma Jahvė, kuris ateina savo Tau- 
tos teisti. Dangus ir žemė šaukiami būti liudininkais (1- 
6-oji eilutės). Pagrindinė psalmės dalis — kaltinimas: 
savo buitiniame gyvenime Izraelis stokoja atsidavimo 
Sandorai. Atsidavimo stoka daro visas žmonių apeigas ir 
aukas bevertėmis. “Iš tavo tvarto nereikia man veršio, nei 
ožio iš tavo bandos“ (Ps 49/50,9). Panašiai kalbėjo ir 
pranašai! Psalmės užsklandoje primenama tiems, kurie 
“užmiršta Dievą“, kad jie atsikvošėtų, nes Dievas apreiš- 
kia savo išganymą tik tiems, kurie “tiesiai žygiuoja" (22- 
23-oji eilutės). 


Sandoros atnaujinimo iškilmė Jeruzalėje. Sandoros 
atnaujinimo iškilmė Jeruzalėje — Pietinėje karalystėje 
buvo savita, nes ją sąlygojo mesijinė — Dovydo dinastijos 
teologija. Dovydas, paremdamas savo karališką valdžią 
Giminių lygos tikėjimo kraičiu, perkėlė Sandoros Skrynią 
į savo karalystės sostinę Jeruzalę ir planavo padėti ją 
Šventyklon. Tačiau Šventyklos Dovydas nepastatė, Dovy- 
do planą įvykdė jo sūnus Saliamonas. Tuo pačiu atsirado 
reikalas peraiškinti iš naujo Jahvės Sandorą su Izraeliu. 
Karališkajame Jeruzalės dvare reiškėsi nauja karaliaus 
ir Šventyklos samprata — teologija. Jos šerdimi buvo 
Jahvės pasirinkimas Dovydo savo “sūnumi"" ir Jeruzalės- 
Ziono savo Artumo buveine.“'* Naujosios teologijos — 
mesijinės karaliaus ir Sandoros sampratos poveikis buvo 


218 Žr. Rakto II, p. 306-310. 
219 Žr. Rakto I, IX-X skyrius. 

milžiniškas, — jis sąlygojo ir davė naują kryptį Dievui 
garbinti. Tai buvo itin ryšku Saliamono valdymo metu. 
Ankstyvoji Giminių lygos šventė Sandorai atnaujinti tapo 
rudens Naujųjų Metų iškilmėmis Šventyklos pastatymui 
ir Dovydo dinastijos išrinkimui paminėti. Tik Jošijo re- 
formos metu vėl buvo “atrastas" Sinajaus Sandoros krai- 
tis,??? 

Dovydo dinastijos teologija — mesijinė Judo, arba 
Pietinės karalystės, sąmonė yra labai ryški Izaijo — Je- 
ruzalės pranašo žodžiuose iš Dievo (žr. Iz 1-39).**" Nuo- 
seklu daryti išvadą, kad Rudens šventės iškilmė Jeruzalėje 
tapo savita. Tai liudija ir eilė psalmių savo užuominomis 
apie Rudens šventės pamaldas. Ps 23/24 atspindi Jahvės 
įžengimo į savo Šventyklą liturgiją. Psalmėje girdime į- 
sakymą vartams atsidaryti, nes Jahvė — Garbės Karalius, 
— nematomai sėdintis ant nešamos Sandoros Skrynios, — 
įžengia. Kitos psalmės aprašo iškilmingą eiseną į Šven- 
tyklą su muzika ir giesmėmis (Ps 67/68,25-26; 117/118, 
27), ratelių šokiais, būgnais ir kanklėmis (Ps 149,3), tri- 
mitais ir iškilmių šūksniais (Ps 97/98,4-6). Žinoma, iš 
užuominų sunku susidaryti vispusišką Rudens šventės pa- 
maldų vaizdą Jeruzalėje. Tačiau aišku, kad raiškiausias 
savitumo bruožas buvo iškilminga eisena su Sandoros 
Skrynia į Šventyklą. Čia Jahvė buvo pašlovinamas kaip 
visatos Karalius; čia buvo atnaujinama Jahvės sandora 
su Dovydo dinastija. 


Jeruzalės-Ziono psalmės. Ps TT/78 aprašo Dievo ge- 
rumą ir Tautos neištikimybę. Iš kai kurių užuominų aiš- 
kėja, kad ji atspindi prieštremtinį Dievo garbinimą Jeru- 
zalės Šventykloje. Todėl ji gali tarnauti pavyzdžiu kaip 


L Rakto II, p. 360-372. 
221 Žr. Rakto II, p. 271-332. 


237 


Išėjimo-Sinajaus įvykio kraitis buvo siejamas su Dovydo- 
Ziono kraičiu Jeruzalėje — Pietinėje karalystėje. Didžiu- 
mą psalmės turinio sudaro istorinių Jahvės darbų, pra- 
dedant Išėjimu iš Egipto, santrauka (Ps 77/78,1-66). Šia 
santrauka siekiama parodyti, kad Jahvės Tauta, o ypač 
šiaurinės giminės, nesilaiko Sandoros įpareigojimų. Po to 
įkvėptasis dainius-psalmistas pereina prie mesijinio Dievo 
sandoros su Dovydu kraičio: 


Bet Juozapo *** žemėj sau pastogės nenori, 

nebegrįžta gyventi Efraiman. 

Jis pasirenka giminę Judo, 

savo mėgstamą kalną — Zioną. 

Įsirengia čia jis šventyklą — aukšią kaip dangų, 

tvirtą kaip žemę, amžiams sutvertą. 

Pasirenka čia Dovydą, savo gerąjį tarną, 

pasiima jį nuo avidžių. 

Vaikštantį paskui avis žindenes, jį pasišaukia 

savo tautai — Jokūbo ainiams ganyti, 

ganyt Izraeliui, brangiam savo turtui. 

Ir ganė jis juos sąžiningai, 

apgalvotai jo rankos juos vedė (Ps 77/78,67-172). 

Kaip matome, dainius-psalmistas teigia, kad išgany- 
mo istorija, kurios pagrindas buvo Išėjimo įvykis ir Že- 
mės užkariavimas, pasibaigė. Dievas davė naują pradžią 
išganymo istorijai, išsirinkdamas Dovydą ir padarydamas 
Ziono kalną savo šventa buveine. 

Ziono-Jeruzalės šventimą aiškiai atspindi ir Ps 131/ 
132. Ją galima vadinti psalme apie Dievo pažadus Dovy- 
dui. Ir šioje psalmėje apgiedama eisena su Sandoros 
Skrynia į Zioną-Jeruzalę (žr. 2 Sam 6) bei mesijiniai pa- 


222 Du Juozapo sūnūs — Efraimas ir Manassas buvo dvi vyraujan- 
čios giminės Pažado Žemėje — Šiaurinėje karalystėje. 

žadai Dovydui (žr. 2 Sam 7,8-16; 23,1-7). Pirmoji psal- 
mės dalis kalba apie Dovydo troškimą pastatyti būstinę 
Jahvei (1-5-oji eilutės) ir Sandoros Skrynios atradimą 
Kirijat-jearimuose (Kirijat-jearim; 6-7-oji eilutės; žr. 1 
Sam 7,1-2). Jahvė, kuris nematomai sėdi ant Skrynios 
sosto, yra kviečiamas žengti į savo naująją būstinę:??? 


Jahve, pakilk į savo poilsio būstą, 
tu, Jahve, ir tavo galingoji arka. 

Tegu kunigai iškilniai pasipuošia, 
tegu, tavo liaudis džiūgauja, šaukia. 


(Ps 131/132,8-9). 


Antroji psalmės dalis — 11-18-oji eilutės — primena me- 
sijinį pranašo Natano pranešimą iš Dievo (žr. 2 Sam 7,8- 
16): 

Dovydui Jahvė yra prisiekęs, 

neatšaukiamą priesaiką davęss 

“Palikuonį tavo aš pasodinsiu 

ant tavojo sosto“** 

Jeigu tavo sūnūs mano Sandorą vykdys, 

tai jų ainiai per amžius sėdės tavo soste“. 

Jahvė tikrai pasirinko Zioną, 

jam čia patiko buveinę turėti. 

“Šiai čia mano poilsio būstas, 

čia aš gyvensiu, — toks mano noras" 

(Ps 131/132,11-14). 

Panašus požiūris išreiškiamas ir Ps 88/89. Jos ant- 

raštė yra “Jahvės ištikimas gerumas Dovydo giminei“. 


223 Žr. Sk 10,35-36. Psalmės žodžiai primena senovinę Skrynios gies- 
mę. 

224 Ps 131/132,12 ir Ps88/89,30-32 eilutėse įjungiama sąlyga “jei 
[gu]". Ja abribojama Jahvės amžinoji sutartis — Berit 'Olam su Dovydu, 
nepanaikinant besąlyginių pažadų. Be abejo, dovydiškoji sandora buvo 
apribota sąlygine Mozės Sandora istorijos raidoje. 

Pirmoji šios psalmės dalis yra himnas Jahvei (1-38-oji 
eilutės), kuris apreiškė savo ištikimą gerumą — meilę 
(hesed), išsirinkdamas Dovydo dinastiją tarnauti savo iš- 
ganymo užmojui. Antroji psalmės dalis yra maldavimas, 
kuriuo psalmistas pareiškia skundą, kad Jahvės pažadai 
buvo sulaužyti, nes Dovydo giminė buvo atmesta (39-52- 
oji eilutės). Psalmistas maldauja Jahvę atnaujinti, paša- 
linant negandą, ištikimąjį gerumą — meilę (hesed), ku- 
ria Jahvė kadaise davė priesaiką Dovydui? 

Ziono kalno ir Dovydo išrinkimas padeda nuvokti 
dviejų psalmių grupių reikšmę Psalmyne. Viena grupė 
yra vadinama Žiono psalmėmis, o kita mesijinėmis psal- 
mėmis. Žiono psalmės yra šios: Ps 45/46; 15/76; 83/84; 
86/87; 121/122. O mesijinės — Ps2; 19/20; 20/21; 
44/45; 71/72; 109/110. 

Ziono psalmėms būdinga sąmonė, kad Zionas yra 
Jahvės Artumo būstas savo Tautoje. Ps 45/46 apie “Die- 
vą — mūsų prieglaudą“ yra lietuviams gerai pažįstama. 
Joje ryšku Dievo upės, kuri išteka iš Šventojo kalno —- 
Ziono žemei palaistyti, įvaizdis:??* 


Sraunūs upeliai džiugina Jahvės miestą, 

kur stovi Aukščiausiojo būstas. 

Dievas jo viduje — jam nėra ko bijotis: 

kas rytas anksti ateis jam Dievas padėti. 
Pagonys kai pradeda siautėti, maištauti valstybės, 
Jahvė griausmingai prabyla ir žemė nuščiūva 


(Ps 45/46,5-7). 


225 Žr. O. Eissfeldt, “The Promises of Grace to David" veikale 
IsraeP's Prophetic Heritage, kurį redagavo B.W. Anderson ir W. Harrelson, 
(New York, NY: Harper 8 Row, 1962), p. 196-207. 

226 Tas pats įvaizdis yra ir pranašo Ezechielio pranešime iš Dievo. 
Žr. Ez 47,1-12. 

Mesijinių psalmių grupę sudaro maldos už karalių 
— Jahvės Pateptąjį. Izraeliečiai skyrėsi nuo savo kaimy- 
nų savo karaliaus samprata. Artimųjų Rytų karalystės 
„savo karalius sudievino, padarydamos juos visavaliais. 
Tuo tarpu Sandoros bendrija ivirtino, kad karalius buvo 
Jahvės išrinktas "būd valdovu ir visiškai priklausomas 
nuo Jahvės: = 


Valdovas gi Jakve vilias, 
tad Aukščiausiojo malonė (hesed) 
neleis jam drebėti (Ps 20/21,8). 


Visatos Karalius yra Jahvė. Senajame Testamente 
nelaikoma prieštaravimu teigti, kad Dievas, kurio garbė 
pripildo Jeruzalės Šventyklos Šventųjų šventąją, sėdi 

“aukštame ir iškiliame soste“ kaip Visatos Karalius (žr. 
Iz 6,1-13). Keliolika psalmių sudaro savitą psalmių gru- 
pę, nes jų vedamoji mintis yra “Jahvė — pasaulio Val- 
dovas“ ar “Jahvė viešpatauja" ir išvysto temą, kad Jah- 
vė yra visatos Kūrėjas ir visų tautų Teisėjas (Ps 46/47; 
92/93; 95/96; 96/97; 97/98). Šių psalmių vaidmuo 
prieštremtiniame Dievo garbinime suka Senojo Testamen- 
to tyrinėtojų galvas. Kai kurie tyrinėtojai šiuos himnus 
laiko “sostan pasodinimo psalmėmis*'?*" Prileisdami, kad 
senovės Artimuosiuose Rytuose religiniame gyvenime vy- 
ravo visoms tautoms bendras “mito ir apeigų" modelis, 


227 Šie tyrinėtojai yra S. Mowinckel, įžvalgaus norvego egzegeto, 
įtakoje. Žr. jo veikalą The Psalms in IsraePs Worskip (New York, NY: 
Abingdon, 1962), I-II. Be to, S. H. Hooke (red.), Myth and Ritual (Lon- 
don: University of London Press, 1933); The Labyrinth (London: SPCK, 
1935); Myth, Ritual and Kingship (New York, NY: Oxford, 1958); A.R 
Johnson, Sacral Kingship in Ancient Israel (Cardiff: University of Wales 
Press, 21967); to paties autoriaus “The Psalms“ veikale The Old Testa- 
ment in Modern Study, red. H. H. Rowley (New York, NY: Oxford, 1951), 
p. 162-209. 

jie teigė, jog “sostan pasodinimo psalmės“ priklauso Nau- 
jųjų Metų pamaldoms. Mat tą dieną buvo švenčiama Die- 
vybės sodinimo sostan šventė. Anot “mito ir apeigų“ 
krypties Senojo Testamento tyrinėtojų, ir izraeliečiai šven- 
tė Jahvės viešpatavimą Izraelyje, tautose ir visatoje gies- 
mėmis, apeigomis ir Dievo sodinimo sostan eisena. 

Babiloniečių religijai dievų gyriaus giesmės turėjo 
didelį vaidmenį. Kas Naujieji Metai, metų laiko ciklui 
grįžtant į naują pradžią, šventės dalyviai, apeiginiu mito 
inscenizavimu, išgyvendavo gyvybės jėgų pergalę prieš 
mirties jėgas. Babiloniečių Kūrimo mitas Enuma eliš — 
Kai auleštybėse vaizduoja dievo Marduko (Marduk) per- 
galę prieš chaoso slibiną Tiamatą (Tiamat). *28 Mitas bū- 
davo ne tik atpasakojamas, bet ir inscenizuojamas. Šven- 
tės užsklandoje dalyviai kartu šaukdavo “ Mardukas tapo 
valdovu"? “Mito ir apeigų" krypties tyrinėtojai aiškina, 
kad šauksmu norėta pareikšti, jog Mardukas vėl užžengė 
į savo sostą naujam metų ciklui. 

Pirmu žvilgsniu ima pagunda aiškinti panašias Šv. 
Rašto psalmes šios mito ir apeigų dramos šviesoje ir pri- 
leisti, kad Naujųjų Metų šventės metu Jeruzalėje izraelie- 
čiai himnais šventė Jahvės pergalę prieš priešiškas jėgas 
ir jo įžengimą į savo sostą. Pavyzdžiui, Ps 92/93 prasi- 
deda su šventišku šūksniu “Jahveh malak!* Norėta jį iš- 
versti “Jahvė tapo karaliumi!“ Mūsiškis Psalmyno verti- 
mas “Jahveh malak!“* verčia: 

Viešpats LJakvėl — Valdovas, apsisiautęs didybe. 

Apsisiautęs Viešpaties LJahvės1 didybe, galia 

/susijuosęs! 

Jis savo jėga žemę padarė taip tvirtą, 

kad niekas jau jos nepakrutins. 


228 Žr. J. B. Pritchard (red.), Ancient Near Eastern Texts, p. 60-72. 


242 


Stiprus tavo sostas nuo amžių, 
tu amžių amžiais gyvuoji (Ps 92/93,1-2) 229 


Gramatiškai galima “Jahveh malak!* versti arba 
“Jahvė tapo Karaliumi [Valdovul!' arba “Jahvė yra 
Karalius [Valdovasl!“* Tačiau Šv. Rašto fone tėra tik 
vienas galimumas: “Jahvė yra Karalius", — Jahvė kara- 
liauja! Mat istorinio Sandoros bendrijos tikėjimo neįma- 
noma sulyginti su Artimųjų Rytų sąmone, pagal kurią 
žmogaus gyvenimas yra įstrigęs gamtos cikle. Gamtos re- 
ligija nuolat grąžino žmogų į pradžią — pavasarį, kada 
vyksta naujas kūrimas, o Dievybė atgimsta, užžengdama 
savo sostan. Jahvė, Sandoros bendrijos Dievas, “sostan 
pasodinimo psalmėmis“ yra skelbiamas Gyvuoju Dievu, 
kuris yra amžinai Valdovas, o ne gamtos dievu, kuris 
patiria mirties ir atgimimo ratą. Todėl “Jahveh malak! 
reikia versti tik “Jahvė karaliauja!" ar “Jahvė — Valdo- 
vas [Karalius1!* Jahvės sostas “stiprus nuo amžių“, o jo 
viešpatavimas “amžių amžiais" gyvuoja. Sandoros Dievui 
nereikia kasmet pareikšti savo teisės į sostą. 

Tačiau “sostan pasodinimo psalmių"? tyrinėtojai tei- 
singai galvoja, įtardami, kad Artimųjų Rytų religinis po- 
žiūris darė Sandoros bendrijos Dievo garbinimui įtaką. 
Mat izraeliečiai negyveno atskirai nuo savo kaimynų. Jie 
skolinosi ne tik iš savo kultūrinės, bet ir religinės aplin- 
kos. Tačiau jie skolinimu nepasitenkino. Paskolintus kul- 
tūrinius ir religinius kaimynų turtus, izraeliečiai perdirbo 
savo tikėjimo žaizdre ir tokiu būdu praturtino Jahvės, 
visatos Valdovo, garbinimą. Senovinis mitas apie dievišką 


229 Arkivysk. J. Skvireckas verčia: 
Viešpats karaliauja, jis apsivilkęs didybe, 
Viešpats apsivilko galybe, jis susijuosė. 
Jis sutvirtino žemės ritulį (!), 
kuris nebus pajudintas. ..* Žr. Šventasis Raštas Senojo Testamen- 
to (Roma, 21958), II, p. 258. 

“jūrų šėlimo“ pergalę, — prieš maištingąjį chaosą, gra- 
sinantį pasauliui, — buvo panaudotas išreikšti tikėjimą 
Dievu, kuris viešpatauja visatoje, o ypač istorijoje, nuga- 
lėdamas priešus, grasinančius grąžinti pasaulį į bepras- 
mio chaoso tamsą: 


Oi, tvinsta Jahvės upės, 

oi, smarkiai smarkiai ūžauja upės, 

ci, šniokščia upės galingai. 

Bet tu už vandenynų gaudimą garsesnis, 

galingesnis už jūrų šėlimą! 

Didis aukštybėse Jahvė! (Ps 92/93,3-4) 239 

Nestebėtina, kad Jeruzalė, iapusi iškiliu Artimųjų 
Rytų centru Dovydo ir Saliamono amžiuje, buvo imli ir 
atvira kaimynų kultūrai. Iš tikrųjų, įkvėptieji autoriai, 
išreikšdami mesijinę Sandoros sąmonę, drąsiai panaudojo 
ir Kūrimo tiesą. Kūrimo tiesa buvo paremtas Jahvės būsto 
tvirtumas Jeruzalėje (Ps 77/78,69) ir Dovydo dinastijos 
amžinumas (Ps 88/89,36-37). Įkvėptasis Ps 88/89 dai- 
nius mesijinėje Sandoros sampratoje yra vispusiškai na- 
mie. Norėdamas pabrėžti Dievo sandoros su Dovydu am- 
žinumą, jis šlovina Jahvės — Kūrėjo galybę ir mini jo 
pergalę prieš chaoso šėlimą — Rahabą (Rahab) bei jos 
sąjungininkus: 


Jakve, dangaus kariuomenių Dieve, 

kas su tavim lygus? 

Jahve, didžiai tu galingas, 

ir visiems tu spinduliuoji ištikimybe. 

Tu, viešpatauji išpuikusiai jūrai, 

bangas išdidžiąsias jos tramdai. 

230 1z 51,9-10 skaitinyje pergalė prieš chaoso slibiną Rahabą (Ra- 
hab) yra peraiškinama kaip istorinis įvykis — Jahvės pergalė prie Nendrių 


jūros. 

Sumindei nudurtą Rahabą, 

galinga savo ranka išgainiojai priešus. 
Dangus yra tavo — ir žemė, 

sukūrei tu žemę ir kas tik ant žemės 


(Ps 88/89,9-12). 


Himnai, šlovinantys Jahvę — Karalių, atspindi prieš- 
tremtinį Naujųjų Metų šventimą Jeruzalėje. Ps 23/24 yra 
įspūdingas liudijimas. Ši psalmė — himnas yra Dovydo 
amžiaus kilmės. Sandoros Skrynios perkėlimo į Jeruzalę 
pamaldos jau buvo tapusios šventės šerdimi. Psalmė pra- 
sideda su pareiškimu, kad Kūrėjui priklauso šlovė, nes 


Jahvės žemė — ir kas tik ant žemės, 

visas pasaulis ir kas jame gyva. 

Juk tai jis virš įūrų jį pastatė, 

virš upių tvirtą sukūrė (Ps 23/24,1-2). 
Psalmė pasiekia savo viršūnę, kai iškilminga eisena Je- 
ruzalės miesto mūruose priartėja prie Ziono vartų. Čia 
kreipiamasi su iškiliu jautrumu: | 

Atsikelkite, vartai platieji, 

atsidarykit, senovinės durys: 

garbės Valdovas tegu čia įžengia. 

“Kas tas galingas Valdovas?" 

— “Tai visatos galingasis Jahvė — 

tai jis galingasis Valdovas!" (Ps 23/24,9-10). 


Virš ir už žemiškojo karaliaus yra garbingasis Ka- 
ralius — Visatos ir Istorijos Viešpats (žr. Iz 6,1). Jahvė 
paskyrė dovydiškąjį karalių būti savo užmojo veiksniu. 
Nors visi priešai sėlino „prieš jo Mesiją, bet jis pažadėjo 
išlaikyti Dovydo sostą. Ši tema nuaidi pačioje Psalmyno 
pradžioje (žr. Ps 2). Izraeliečiai, šlovindami Jahvę am- 
žinuoju Karaliumi, išgirsdavo ištikimo Jahvės gerumo 
pažadus Dovydui. 


245 


MASTYMAS APIE DIEVO VALIĄ 


Mokymas apie Dievo valią Senajame Testamente yra 
Tora — Mozės Įstatymas Penkiaknygėje. Nagrinėjome 
Psalmyną — himnų ir maldavimų rinkinį — naudotą 
Šventykloje Dievui pagarbinti per didžiąsias šventes. Pa. 
maldūs izraeliečiai garbino Dievą, reikšdami jam šlovę 
ir padėką, ir kitomis progomis bei kitose vietose, ypač 
šeimos aplinkoje. Žinoma, Šventykla ir šiuo atveju liko 
svarbiausia vieta Dievui pagarbinti. Mat Sandoros bend- 
rijos tikėjimu Jahvė visada buvoja Šventykloje. Nenuos- 
tabu, kad įkvėptasis dainius ir meldžiasi: 

Labiausiai iš Jahvės trokštu, 

to vieno prašau, — 

kad Jahvės būste gyvenčiau 

visas savo būvio dienas, 

kad palankumą Jahvės patirčiau, 

kad jojo šventovę lankyčiau (Ps 26/27,A). 


Reikia turėti mintyje Dievo garbinimo pamaldas ir gy- 
vulių aukas (žr. Ps 26/27,6; 65/66,13-15). Kai kurie 
įkvėptieji Psalmyno dainiai į aukas žiūrėjo šnairomis. 
Aukas be klusnumo Sandoros įpareigojimams jie smerkė 
(žr. Ps 39/40,6-8). Tačiau jie nemokė apsieiti be aukų, 
nes aukos tikslas — išreikšti aukojančiojo širdį. Auka 
veda į bendravimą su Dievu — pagarbinimą, prašymą, 
padėką, susitaikinimą ?*? 

Psalmyne yra psalmių, kurių turinys skiriasi nuo 
himnų ir maldavimų, skirtų Dievo pagarbinimui Šventyk- 
loje. Jos neturi nieko bendro su pamaldomis, bet glau- 
džiai siejasi su džiugiu mąstymu apie Torą — Mokymą 
apie Dievo valią, arba Mozės Įstatymą (Ps 1; 18/19,8-14.; 
118/119). 


281 Žr. R. de Vaux, Ancient Israel..., p. 415-456, 

Ps 118/119 — ilgiausia visame Psalmyne — yra 
dirbtinės abėcėlinės sąrangos. Sekdama hebrajų kalbos 
abėcėlės raidžių skaičiumi, ši psalmė turi dvidešimt du 
aštuoneilius posmus. Psalmė šlovina Torą — Mokymą 
apie Dievo valią, arba Įstatymą, kuris vadinamas įvairiais 
vardais: teisynu, įstatymu, žodžiu, valia, mokslu, įsaky- 
mais, nuostatais, potvarkiais, priesaikomis, pažadu. Kiek- 
viena aštuoneilio posmo eilutė prasideda ta pačia hebraiš- 
ka raide, posmo atžvilgiu — hebrajų abėcėlės eile. 


Mąstymo psalmės apie Torą liudija, kad Tora buvo 
tapusi mokymo ir pamaldumo veiksnys. Potremtiniame 
laikotarpyje šios rūšias psalmių vaidmuo, atrodo, buvo 
didelis. Atsiradus sinagogai, naujai maldos šventovei, ki- 
lo nauji poreikiai. Sinagogon buvo renkamasi mokytis ir 
melstis. Šventyklos vaidmens sinagoga neužėmė — Šven- 
tykla Jeruzalėje liko ir toliau nepakeičiama. Ilgainiui ją 
sunaikino Romos legionai (70 m. po Kr.). Tačiau sina- 
goga sąlygojo religinio išgyvenimo — Dievo garbinimo 
savitumą. Čia liturgijos šerdimi buvo Toros — Mokymo 
apie Dievo valią nagrinėjimas. 


Psalmėse apie Torą išryškėja įtaigus bruožas: Teisy- 
no pažinimas padaro žmogų išmintingą ir laimingą. Ši 
mintis itin krinta dėmesin, skaitant Ps 18/19. Psalmė 
prasideda senu Kūrimo himnu “ Padangės šlovina Dievą“ 
(1-7-oji eilutės) ir tęsia: 


Tobulas Jahvės duotas Teisynas: jis dvasią gaivina. 
Pasakymas Jahvės tvirtas, išminties moko varguolį. 
Įsakymai Jahvės tiesūs, džiugina širdis, 

paliepimas Jahvės tyras, akims duoda šviesybę. 
Jahvės baimė gryna, tveria per amžius, 

Jahvės sprendimai tikri, 

visi aliai vieno teisingi. 

Daug brangesni jie už auksą, už tyriausiąjį auksą, 
saldesni jie už medų, tą korio skystį 
(Ps 18/19,8-14). 


Ir abėcėlinėje psalmėje pabrėžiama, kad Tora yra 
išminties šaltinis.“** “Kaip gali jaunaslal savo kelią iš- 
saugoti tyrą?" klausia įkvėptasis mąstytojas. Tuojau pat 
duoda ir atsakymą: “Ogi klausydamaslal tavo žodžių 
[Mokymo apie Dievo valią]* (Ps 118/119,9). 

Išminties tema yra šmaikščiai išvystyta Ps 1 — psal- 
mėje, kuria prasideda nūdien skaitomas Psalmynas.?** Pa- 
našiai, kaip Jėzus evangelijoje moko išminties pasakojimu 
apie išmintingą žmogų, statantį namą ant uolos, ir apie 
paiką žmogų, statantį namą ant smėlio (Mt 7,24-27), taip 
įkvėptas mąstytojas skirsto žmones į du tipus ir mato 
dvejopą žmonių kelią. Teisusis 

„-. mėgsta Teisyną, 

mąsto jį dieną ir naktį. 

Todėl 

Jis — kaip tas medis, prie upelio sodintas, 

duos gerą derlių, metui atėjus, 

nevysta jo lapai; 

visi darbai jo sėkmingi (Ps 1,2-3). 

Priešingai, neteisus žmogus palyginamas su pelais, kurie 


„„sklaidomi vėjo. 


232 Išmintis yra žmogaus pastangos būti darnoje su savimi, su arti- 
mu ir aplinką. 

238 Apie išminties psalmęs — Ps 1; 31/32; 33/34; 36/37; 48/49: 
111/112; 127/128 — kaip savitą literatūrinį žanrą — išsamiai rašo R.E. Mur- 
phy, “A Consideration of the Classification, “Wisdom Psalms' ", Supplement 


to Vetus Testamentum. Congress Volume IX (Leiden: Brill, 1963), p. 156- 
167, 

Todėl ir teisme netvirti bus bedieviai, 
nusikaltėliai tarpe teisuolių (Ps 1,4-5). 


nes jų sėkmė greitai išnyksta ir veda į pražūtį. 


Mąstymo apie Teisyną psalmėse teisuolio ir netei- 
siojo sugretinimas, išmintingojo ir paikojo kontrastas, yra 
perdėm tikslus ir suprastintas. Kituose skyriuose pajusi- 
me, kad Senojo Testamento išminties sąjūdis atpažino kur 
kas platesnę blogio ir pikto skalę bei kur kas gilesnę 
blogio ir pikto paslaptį žmogaus gyvenime. 

VI SKYRIUS 


ŽMOGUS 
PRADŽIA 


PASAULYJE 
IŠMINTIES 


Žmogus prasirausia. pro kiečiausias uolas, 
sulygina kalnus. 

Kasdamas tunelius per uolas, 

jis atranda. brangakmenių. 

Žmogus suranda upių ištakas, 

sužino tai, kas paslėpta. 

Bet kur galima rasti išmintį? 

Kur galima išmokti suprasti? 


(Job 28,9-12) 


Išmintį įprasta vadinti graikų kalbos žodžiu filoso- 
fija. Šis žodis reiškia “išminties meilę". F ilosofijos 10- 
byną gavome iš senovės graikų. Tarp senovės graikų iš- 
minties ieškojimas pasiekė brandžią įmantrumo viršūnę 
iškiliojo Periklio (Perikles) amžiuje su Sokratu (460-429 
m. pr. Kr.) ir klestėjo poperiklinėse kartose. Tai liudija 
graikų filosofijos didžiūnai Platonas ir Aristotelis. 

Graikai žinojo, kad išminties meilė nėra ribojama 
kultūra, tauta, rase. Išminties ieškojimas yra žmogaus 
kaip žmogaus reikalas žydas ir graikas, babilonietis ir 
egiptietis, vyras ir moteris, karalius ir vergas ieško iš- 
minties, — nori būti darnoje su savimi, su artimu ir savo 
aplinka. Lietuviškoji buitis šiuolaikiniame pasaulyje yra 
nepaprastai turtinga išminties ieškojimo sąveikos. Išmin- 
tis yra kelio ieškojimas į gyvenimo prasmę. O gyvenimo 
prasmė yra pats svarbiausias kiekvieno žmogaus domesys. 
Skaitymai iš Šv. Rašto: 

Pat 19. 


Ps1; 31/32; 33/34; 36/37; 48/49; 111/112; 127/128. 
Job 28. 

ARTIMŲJŲ RYTŲ IšMINTIS 


Graikų išmintis paliko neišdildomus pėdsakus pa- 
saulyje, nes Aleksandras Didysis (356-323 m. pr. Kr.) 
savo helenistinėje imperijoje sutuokė Rytus su Vakarais. 
Išminties Artimuosiuose Rytuose buvo ieškota net tūks- 
tantmečius prieš Aleksandrą Didįjį. Tai liudija Egipto ir 
Mesopotamijos istorija.?** 

Išminties ieškojimo istoriją galima nagrinėti dviem 
požiūriais: kaip išminties sąjūdį ir kaip išminties raštiją. 
Raštija, atspindinti išminties sąjūdį, buvo žnoma net toli- 
muose nuo savo kilmės kraštuose. Izraeliečiai gyveno se- 
novės Artimųjų Rytų sankryžoje. Nenuostabu, kad kaimy- 
nų išminties sąjūdis ir raštija turėjo jiems daug gilios 
įtakos. 

Artimųjų Rytų raštiją Egipte liudija jau piramidžių 
amžius (mždg. 2600-2175 m. pr. Kr.), o Mesopotamijoje 
— sumerų kultūra (IV-III tūkstantmetis pr. Kr.). Išmin- 
ties sąjūdis turi amžinumo bruožus. Atrodo, kad žmonijos 
išminčiai nugali savo laiko ir kultūros ribotumą. Be abe- 
jo, jų išmintis atspindi visuomeninius poreikius. Tie patys 
poreikiai sąlygojo visą žmoniją. Savo esme išminties są- 
jūdis buvo tarptautinis.“ 


Išminčiaus dėmesys žmogui kaip asmeniui. Išminties 
raštijai būdinga domėtis eiliniu žmogumi — asmeniu. Iš- 
minčiui rūpėjo eilinis žmogus — 'adam ir jo buitiniai 
rūpesčiai, lūkesčiai ir baimės, o ne tautos su savo istorija 
bei visuomenine sąranga. 


284 Žr. A. Rubšys, Šv. Rašto kraštuose, p. 32-64; 103-141; 307-385; 
J. B. Pritchard (red.), Ancient Near Eastern Texts..., p. 405-440, egip- 
tiečių ir babiloniečių išminties raštijos skaitiniai; R. B. Y. Scott, Proverbs 
and Ecclesiastes (Anchor Bible, nr. 18; Garden City, NY: Doubleday, 
1965), p. XV-77. 

235 Žr. R. E. Murphy, “Introduction to Wisdom Literature“, JBC 
28:1-40. 

Jahvisto išganymo istorijos pasakojimas apie žmo- 
gų — vyrą ir moterį Dievo Sode atspindi išminties rašti- 
ją (Pr 2,4b-3,24). Aprašoma nuostabi žmonijos pradžia, 
įžūlus nuosprendis būti “kaip Dievas“ ir apspręsti, kas 
yra “gera ir pikta“. Dievo kreipinys į žmogų: “Kur tu 
esi?" yra būtinis žmogaus nerimas: “Nugi dabar! Ką aš 
užtaisiau?“ Tačiau Jahvistą lyginti su išminties mokytoju 
nėra teisinga, nes Jahvistas žiūri į žmogaus lūkesčius, rū- 
pesčius ir baimes išganymo istorijos šviesa. Anot Jahvis- 
to, žmogaus gyvenimo rėmai yra istorinė drama, kuriama 
Dievo rūpesčio žmogumi ir žmogaus Dievo ilgesio sąvei- 
ka per įvykius. Tuo tarpu išminčius sustabdo istorijos 
vyksmą, kad galėtų suvokti, kas yra pats žmogus savo 
būties gelmėse ir buities poreikiuose, nes “žmogus — tai 
gelmė, o širdis jo — bedugnė“ (Ps 63/64,7). Išminčiui 
nerūpi likiminiai Izraelio praeities įvykiai ir savita tau- 
tinės istorijos raida, bet daugiaskarė kasdienos patirtis ir 
dorovės rėmai su įsakmiu “Daryk gera ir venk bloga!“ 
iššūkiu eiliniam žmogui. 

Išminties raštiją reikia skirstyti į dvi grupes: 

1. Sveikos nuovokos raštija. Ji apima patarimus, kaip 
rasti laimę ir sėkmę gyvenime. Teigiama, kad gyvenimas 
yra dėsningas, nes turi logiką — du plius du yra keturi! 
Pažink gyvenimo logiką — gamtos, visuomenės ir žmo- 
gaus mintijimo dėsningumą, rasi laimę ir būsi sėkmingas. 

Sveiko proto raštiją Egipte liudija Amen-em-opet 
mokymas, o Babilonijoje — Išminties patarimai““ Se- 
nojo Testamento išminties raštijai su sveiko proto patari- 
mais atstovauja Patarlių knyga. 

2. Žmogaus nerimo raštija. Ji apima kančia persunk- 
tą žmogaus būtinumą suprasti savo nerimą, beieškant gy- 


236 Žr. J. B. Pritchard (red.), Ancient Near Eastern Texts, p. 421- 
425; 426-427. 

venimo prasmės. Kančia taip persunkia žmogaus buitį ir 
būtį, kad šios grupės raštija tampa iššūkiu sveikos nuo- 
vokos raštijai. Gyvenimas yra daugiau negu logika, nes 


užuot laukto dėsningumo gamtoje, visuomenėje, mintiji- 
me, susiduriama su nelauktu nedėsmingumu — tragedi- 
ja.*? 

Nerimo raštijai Egipte atstovauja Ginčas apie savi- 
žudybę, o Babilonijoje — rašinys Šlovinsiu išminties vieš- 
patį“““. Senajame Testamente yra du nerimo raštijos pa- 
vyzdžiai: Koheleto, arba Ekleziasto, ir Jobo knygos. 

Abi išminties raštų grupės klausimą apie žmogų iš- 
jungia iš istorijos vyksmo ir jo aplinkybių. Taigi klausi- 
mas apie žmogų turi visuotinumo foną. Visuotinumo bruo- 
žas išminties knygose padaro jas savitas Senajame Testa- 
mente ir atskiria jas nuo Toros — Penkiaknygės bei Pra- 
našų ir priartina prie pasaulinės raštijos apie žmogaus 
padėtį pasaulyje. 

Išminties raštiją skaityti yra arčiau širdies negu kai 
kurias kitas Senojo Testamento knygas. Tam yra dvi prie- 
žastys. Visų pirma, išminties raštijos knygos švyti plačiu 
žmogiškumu, o ne siauru tautiškumu. Antra, Vakarų kul- 
tūra paveldėjo “išminties meilę" — filosofiją iš graikų, 
egiptiečių, mesopotamiečių. Tiesa, Šv. Rašto tikėjimas 
Dievo užmoju istorijoje davė Vakarų kultūrai dinamišką 
istorinę sąmonę.““* Tačiau žmogiškumas — gyvenimiškas 
žmogaus būties nagrinėjimas lieka mums artimas. Mums 


237 Tragedija yra visuotinis žmonijos išgyvenimas. Senovės graikų 
drama žmonių gyvenimą reiškė 2 plius 2 yra 4 lygtimi, o dievų — 2 
plius 2 yra 5! Tačiau žmogui įgimta veržtis į anapus — dievišką plotmę. 
Gyvenimas pagal dievų būtį padaro žmogaus gyvenimą tragišką. Tragedija 
reiškia žmogaus būties didvyriškumą. 

238 Žr. J. B. Pritchard (red.), ten pat, p. 405-407; 434-437. 

239 Istorinė Šv. Rašto sąmonė nūdien yra ryški tiek marksizmo is- 
torijos sampratoje, tiek visuotinės žmonijos pažangos požiūryje. 

yra arčiau širdies laikyti save pasaulio piliečiu, negu su- 
prasti save izraeliečių istorijos rėmuose, nors ši istorija 
ir prasideda su tikėjimo protėviu Abraomu. Ir šiuolaiki- 
niai išminčiai teigia, kad kelias į darną pasaulyje slypi 
dėmesyje eiliniam žmogui, nes žmogaus poreikiai ir sie- 
kiai iš esmės yra tie patys visur ir visuomet. Nūdien ypač 
išminčiai Rytuose siūlo atjungti žmogų nuo jo tautinės 
istorijos, sužlugdyti jame ištikimumą savo tautai ir savai 
kultūrai, nes visa tai esą veda tik į savanaudį savitumą 
ir nedarną. 


SENOJO TESTAMENTO IšMINTIES RAŠTIJA 


Hebraiškasis Šv. Raštas — Tanakas apima keletą 
išminties raštijos knygų. Jos atspindi įtampą tarp dviejų 
požiūrių į žmogaus padėtį pasaulyje. Aplamai paėmus, 
Senasis Testamentas — įkvėptieji Penkiaknygės ir Prana- 
šų knygų autoriai žiūri į žmogų kaip išganymo istorijos 
dalyvį Sandoroje su Dievu. O išminties raštijos knygos — 
įkvėptieji jų autoriai žiūri į žmogų kaip į asmenį. Hebra- 
iškoji Knyga turi tris išminties raštus: Patarlių, Koheleto, 
arba Ekleziasto, ir Jobo knygas. Be to, išminties raštijai 
giminingas turinys atpažįstamas ir keletoje giesmių, ku- 
rios yra įjungtos į Psalmyną.“*? Šios psalmės, be abejo, 
yra sietinos su Izraelio išminties mokytojų rateliu. Grai- 
kiškoji Knyga — Septuaginta apima ir Siracido (Ben Si- 
ra), arba Ekleziastiko, ir Saliamono Išminties knygas?“ 

Senojo Testamento išminties raštija, atrodo, lyg ne- 
turi nieko bendro su kitomis įkvėptomis knygomis. Iki 


240 Žr. R. E. Murphy, “Psalms" JBC 35:16; taip pat G. von Rad, 
Wisdom. in Israel (Nashville, TN: Abingdon, 1972), p. 37-38; 66ss.; 80-82; 
108-109; 177-178; 197-200; 203-206. 

241 Išminties raštijos bruožai yra ryškūs ir keletoje kitų, deutero- 
kanoninių Senojo Testamento, knygų: Juditos, Tobijo, Barucho. Be to, 
ir protokanoninė Giesmių giesmė siejama su išminties raštija. Žr. IX skyrių. 

šiol nagrinėti Raštai žėri savimone, kad Izraelis — San- 
doros bendrija turi savitą istoriją. Ši istorinė sąmonė, kaip 
jau ne sykį pastebėta, yra pati Izraelio — Sandoros bend- 
rijos tikėjimo šerdis. Ją glaustai išreiškia tikėjimo išpa- 
žinimas, kad Jahvė yra Izraelio Dievas, o Izraelis yra 
Jahvės Tauta. Tiesa, ši istorinė sąmonė buvo įvairiai iš- 
reikšta, tačiau visi sutiko, kad Jahvė buvo apreiškęs save 
Izraeliui — Sandoros bendrijai ypatingu būdu ir turėjo 
ypatingą santykį su savo Tauta. Skaitydami Senojo Testa- 
mento išminties raštijos knygas, tuojau pat pasigendame 
šios istorinės sąmonės. Tikėjimo temos, kurios yra taip 
raiškios ir įtaigios Penkiaknygėje ir Pranašų knygose — 
Izraelio išrinkimas, Jahvės Diena, Sandora ir Įstatymas, 
kunigystė ir Šventykla, pranašystė ir mesijinė viltis — 
vargu ar iš viso pasirodo išminties raštijos knygose. 
Išminties raštijos knygos buvo įkvėptos potremtinia- 
me judaizmo laikotarpyje. Tada judėjai giliai įsijautė į 
savo pašaukimą būti Sandoros bendrija, surinkta Dievą 
garbinti. Nuostabu, kad išminties raštijos knygos bemaž 
nieku neužsimena apie pamaldas Šventykloje ir mažai te- 
sako apie Dievo garbinimo reikšmę (žr. Pat 3,9-10; Sir 
5,4-5; Job 12,19; taip pat Job 1,5; 42,8-9). Būdinga, kad 
asmeniškasis Dievo vardas Jahvė nėra iš viso naudojamas 
„Koheleto knygoje ir tik dusyk Jobo knygos poetinėje da- 
lyje (Job 3,1-42,6). Įkvėptieji šių knygų autoriai duoda 
pirmenybę žodžiui Elohim — bendriniam Dievybės var- 
dui. Net ir tada, kai Jahvės vardas yra naudojamas, —- 
pavyzdžiui, Patarlių knygoje, — nėra jokio dėmesio ypa- 
tingam Sandoros santykiui tarp Jahvės ir Izraelio. Taigi 
Jahvė nėra išpažįstamas kaip Tas, Kuris išvedė savo Tau- 
tą iš Egipto ir apreiškė savo išganymo užmojį ilgoje Izra- 
elio istorijoje. Hebraiškosios Knygos išminties mokytojai 
nemini izraeliečių tautos didvyrių, išskyrus Saliamoną, 
kuris viešpatavo Jeruzalėje (Koh 1,1.13-14; Pat 1,1; 10, 

1; 25,1). Kreipinio forma “Mano sūnau" (Pat 1-7) seka 
senovės išminties mokyklų būdą. Taip išminčius — mo- 
kytojas kreipdavosi su pamokymu į savo mokinius. 
Senojo Testamento išminiies raštija yra bemaž ne- 
priklausoma nuo Penkiaknygės ir Pranašų knygų. Todėl 
yra Šv. Rašto mokslininkų, kurie pastebi sunkumus, ban- 
dydami susieti išminties raštijos knygas su Sandoros ti- 
kėjimo kraičiu. Koks yra išminties knygų vaidmuo ikvėp- 
tame Dievo žodyje? Koks buvo jų kelias į Senojo Testa- 
mento kanoną“ Izraeliečiai prieš tremtį Babilonijoje 
baiminosi išminties mokytojų (žr. Iz 29,13-19). Po trem- 
ties Babilonijoje išminties raštija — sveiko proto nuovo- 
ka paremti ir žmogaus nerimu persunkti rašiniai buvo į- 
jungti į istorinį Sandoros tikėjimo kraitį. Tai liudija To- 
ros — Mozės Įstatymo, arba Mokymo, sutapatinimas su 
Išmintimi (žr. Sir 24).“** Jau ir Psalmynas apima psal- 
mes, kurios pabrėžia išmintį, susijusią su mąstymu apie 
Torą. Danieliaus knygoje““* teigiama, kad Danieliaus iš- 
mintis, viršijusi babiloniečių išmintį, buvo jo ištikimumo 
Torai padarinys. Atrodo, kad jau pačioje Izraelio istori- 
jos pradžioje prasidėjo raida, kuri ilgainiui vedė į visa- 
pusišką išminties raštijos knygų įsisavinimą kaip įkvėptą 
tikėjimo kraitį. Nors izraeliečiai ir skolinosi išminties 
lobyną iš savo kultūrinės aplinkos, pradėdami Saliamono 
amžiuje, jie skolintam sveikos nuovokos ir žmogaus ne- 


242 Žr. W. Zimmerli, “The Place and Limit of the Wisdom in the 
Framework of the Old Testament Theology“, Scottish Journal of Theology 
17 (1964) 146-158; G. von Rad, Old Testament Theology, I, p. 446-453; 
R. E. Murphy, “The Wisdom Literature of the Old Testament“ veikale, 
kurį redagavo P. Benoit et al, The Human Reality of Sacred Seripture 
(New York, NY: Paulist Press, 1965), X, p. 126-140. 

243 Žr. J.C. Rylaarsdam, Revelation in Jewish Wisdom Literature 
(Chicago, IL: University of Chicago Press, 1946). 

244 Žr. VIII skyrių. 

rimo lobynui uždėjo savo pačių tikėjimo ir patirties ant- 
spaudą. 

Nuoseklu kelti klausimą, koks buvo išminčiaus — 
išminties mokytojo vaidmuo izraeliečių gyvenimui? Ko- 
kiu būdu Artimųjų Rytų žmogaus sveiko proto nuovoka 
ir nerimastis, Dievo įkvėpimu, tapo dalimi savitojo Izra- 
elio — Sandoros bendrijos kraičio? 


Išminčiaus — mokytojo patarimas. Pranašas Jere- 
mijas viename iš savo skundų Dievui netiesioginiai užsi- 
mena apie izraeliečių visuomenės tris religinius veiksnius. 
Suokalbis prieš Jeremiją, atrodo, rėmėsi įsitikinimu, kad 
“Niekuomet nepritrūks kunigų mokyti mus Įstatymo LTo- 
ros1, nei mokytojų duoti mums patarimą, nei pranašų 
pranešti mums Dievo žodį“? (Jer 18,18; žr. 8,8-9; Ez 7, 
26). Iš Jeremijo knygos skaitinio aišku, kad ši trejukė — 
kunigas, mokytojas, ir pranašas — kalbėjo žmonėms Die- 
vo įgalioti, — įgaliojimu, kurį pranašas Jeremijas taria- 
mai piktnaudojo. Be to, aišku iš skaitinio, kad kiekvienas 
jų turėjo savitą dvasinę dovaną. Kunigas padėjo žmonėms 
perimti Torą — Mokymą apie Dievo valią, paremtą Mo- 
zės kraičiu. Pranašas pranešė Jahvės žodį, nes buvojo jo 
Taryboje ir galėjo pareikšti, kokia buvo jo valia gyvenimo 
ir istorijos vingiuose. O mokytojas — išminčius galėjo 
patarti — duoti patarimą, remdamasis išmone, kuri buvo 
siejama su įžvalgiu gyvenimo stebėjimu, ilgos patirties 
įgūdžiais ir plačia žmonijos išminties pažintimi. 

Įprasta teigti, kad mokytojas, duodamas patarimą, 
rėmėsi protu bei patirtimi, o kunigas ir pranašas pasiti- 
kėjo Apreiškimu — antgamtiniu tiesos šaltiniu. Tačiau 
šis skirtumas tarp proto ir tikėjimo nebuvo žinomas seno- 
vės Izraelyje. Ir išmintis buvo laikoma Dievo dovana. 
Senajame Testamente išmintis nėra tik žmogaus išmonė 
ir įgūdžiai, kurių pagrindas gilus protas, rimtos studijos 

ir ilgametė patirtis. Išmintis buvo laikoma Dievo dovana, 
duota kuriam nors asmeniui dėl kitų naudos. Ja buvo ap- 
dovanoti izraeliečių seniūnai — teisėjai vartuose (Pat 1, 
21)" įgudę amatininkai, patarėjai ir karaliai. Pagal 
Senąjį Testamentą, Saliamonui buvo Dievo duotas išmin- 
ties saikas su kaupu. Jo dėka Saliamonas už savo mažutės 
imperijos ribų buvo garsios išmonės ir garsių įgūdžių. 

Karikartėmis pranašai smerkė išminčius — savo am- 
žiaus politikus ir jų išmonę (žr. Iz 29,14; Jer 8,9). Atro- 
do, kad išminties sąjūdis ir vaidmuo turėjo būti įtaigūs, 
nes kėlė pranašams baimę.“““ Iš tikrųjų, išminties sąjūdis 
buvo ankstesnis negu pranašai ir liko gyvastingas, prana- 
šiškai dvasiai išblėsus. Išminties sąjūdžio ištakos slypi 
Senojo Testamento žodinio kraičio amžiuje. Labai galima, 
kad kanaaniečiai rodė daug dėmesio išminčiai — damai 
tarp žmogaus ir gamtos žemdirbių poreikiuose. Iš jų izra- 
eliečiai skolinosi žemdirbystės išmonės ir įgūdžių dar Gi- 
minių lygos amžiuje. Gausūs panašumai tarp Patarlių 
knygos ir Ras Šamros raštų rodo, kad izraeliečiai perėmė 
išminties lobius iš savo kanaanietiškos aplinkos. Tam tikra 
prasme, Babilonijos žynys Balaamas turėjo ryšių su anks- 
tyvuoju izraeliečių išminties sąjūdžiu (Sk 22-24). Be to, 
jau ankstyviausiame izraeliečių žodiniame tikėjimo krai- 
tyje naudojama patarlė, mįslė (Ts 14,14), pasaka (Ts 
9,8-15) — senoviniai rytiečių išminties reiškiniai. Ir 
egiptiečių išminties temos atsispindi pasakojime apie 
Juozapą (Pr 37-50). 

Jau ankstyvojoje monarchijos amžiaus pradžioje iš- 
minčius-mokytojas ir patarėjas izraeliečių visuomenėje 


245 Miesto vartai buvo izraeliečių teismo "salė". “Sėdėti vartuose“ 
reiškia spręsti bylas. 

2460 Žr. W. McKane, Prophets and Wisdom (Studies in Biblical 
Theology, nr. 44; Naperville, IL: Alec R. Allenson, 1965), 

buvo svarbus ir gerbiamas asmuo. Skaitome, kad Ahitofe- 
lio (Ahitofel), vieno iš Dovydo dvaro patarėjų, patarimas 
buvo “tartum būtų tartasi su Dievo žodžiu“ (2 Sam 16, 
23), — švytėjo pranašiška jėga. Vėl skaitome, kad Absa- 
lomo sukilimo metu išmintinga moteris iš Tekoa buvo 
iškviesta Dovydo paveikti (2 Sam 14,1-21). Šiek tiek vė- 
liau, tos pačios suirutės metu, kita išmintinga moteris 
vedė derybas su Joabu (Joab), Dovydo kariuomenės vadu 
(2 Sam 20,14-22). Šiame skaitinyje yra įdomi pastaba. 
Išmintingoji moteris kreipėsi į žmones. Pastaba rodo, kad 
moteris buvo žmonėms žinoma savo išmintimi. Deboros 
giesmė mini “išmintingąsias moteris"? kanaaniečių kara- 
liuko dvare (Ts 5,29). Išmintingoji moteris, vedusi dery- 
bas su Joabu, bus buvusi panaši į jas. Nėra abejonės, kad 
izraeliečių visuomenėje tarp išminčių — mokytojų buvo 
ir moterų, lygiai kaip buvo moterų ir tarp pranašų (Ts 
4,4; 2 Kar 22,14). 


Senojo Testamento išminčių globėjas Saliamonas. Šv. 
Raštas laiko Saliamoną Izraelio išminties įvaizdžiu, Kaip 
Penkiaknygė priskiriama Mozei, o Psalmynas Dovydui, 
taip daug išminties raštijos knygų priskiriamos Saliamo- 

ui. Hebraiškoji Knyga — Tanakas Saliamoną laiko Pa- 
tarlių, Koheleto (Ekleziasto), Giesmių giesmės knygų ir 
Ps 71/72 bei Ps 126/127 autoriumi. O graikiškoji Kny- 
ga — Septuaginta Saliamonui priskiria Išminties knygą. 
Be to, nešventraštinės Saliamono psalmių ir Saliamono 
odžių knygos iš potremtinio laikotarpio laiko Saliamoną 
savo autoriumi. Istorija padeda atpažinti, kodėl buvo taip 
daroma. Mat Saliamonas reiškėsi gobšiu pomėgiu išmin- 
čiai — išmonei ir įgūdžiams, kuriuos teikė Artimųjų Ry- 
tų kultūra.““" Įkvėptieji autoriai iškelia Saliamono suma- 


247 Žr. R.E. Murphy, “Introduction to Wisdom Literature“, JBC 

numą derybose su Tyro Hiramu (1 Kar 5,12; žr. 5,7) ir 
išmonę — gyvenimo raizgynuose. Saliamono išmintis iš- 
kiliai pailiustruojama pasakojimu apie dvi moteris ir kū- 
dikį (1 Kar 3,16-28). Jos abi tvirtino, kad mažylis yra 
jų kūdikis. Saliamonas nusprendė padalinti mažylį kardu 
į dvi dalis, kad kiekviena gautų po pusę mažylio. Tikroji 
motina tuojau pat atsisakė kūdikio, o netikroji tiesė ran- 
kas savo pusei mažylio paimti. Saliamonas atpažino tikrą- 
ją motiną moters meilėje mažyliui ir nusprendė jos nau- 
dai. Šis pasakojimas apie Saliamono išmintį yra liaudies 
padavimas. Įkvėptasis autorius užsklendžia pasakojimą 
pastaba apie Saliamono garsą tautoje: 
Visi izraeliečiai sužinojo apie teismą, kurį padarė 
karalius. Jie bijojo karaliaus, nes suprato, kad Dievo 
išmintis buvo jame įgyvendinti teisumą (1 Kar 3,28). 
Pasakojime apie Saliamono išmintį — grąžinimą kū- 
dikio tikrajai motinai, susiduriame su liaudies padavimų 
pavyzdžiu Šv. Rašte. Be abejo, jis buvo kartojamas iš 
lūpų į lūpas per daugelį kartų. Įkvėptasis 1 Karalių kny- 
gos autorius įjungė jį į savo istoriją kaip liudijimą, kad 
Jahvė suteikė Saliamonui išminties dovaną, atsakydamas 
į jo maldą (1 Kar 3,3-14). Pasakojimas yra mums svar- 
bus tuo, kad padeda nuvokti išminties vaidmenį senovės 
Izraelyje. Įkvėptasis 1 Karalių knygos autorius išsaugojo 
ir daugiau pasakojimų apie Saliamono išmintį. Jie yra 
mažiau legendiniai. Vienas jų tvirtina, kad “Saliamono 
išmintis viršijo visų rytų tautų Lt.y. beduinų arabų! iš- 
mintį ir viso Egipto išmintį" (1 Kar 4,29-34).?** Žmonės 


28:49; A. Alt, “Die Weisheit Salomos" veikale Kleine Schrifien (Miin- 
chen, 1953), p. 90-99; R. B. Y. Scott, Proverbs..., p. XV-LII; 1-13. 

248 Šiame skaitinyje minima ir “Maholo [Mahol] vaikų išmintis“, 
Maholo vaikai turbūt buvo edomiečių išminčiai. W.F. Albright, Archaeology 
and the Religion of Israel (Baltimore, MD: John Hopkins, 21946), p. 127- 
128, “Maholo vaikus" laiko kanaaniečių išminčiais, 

iš visų šalių plūdo Jeruzalėn Saliamono išminties pasi- 
klausyti, “nes jis buvo išmintingesnis už visus. . 


Jis galėjo vesti pokalbį apie medžius, nuo kedro Li- 
bane iki izopo, augančio mūro sienoje; jis galėjo vesti 
pokalbį ir apie gyvulius, paukščius, rėplius ir žuvis 


(1 Kar 4,33). 


Skaitiniu nesakoma, kad Saliamonas buvo mūsų laikų bo- 
tanikas ir zoologas. Juo norima pasakyti, kad išminčius, 
pažindamas gamtos vyksmą, nuvokia ir tai, kas veda 
žmogų į tinkamą elgesį. Senovės žmonės nedarė griežto 
skirtumo tarp gamtos vyksmo ir žmogaus prigimties. Ir 
pranašas Jeremijas sugretina įgimtą paukščių instinktą 
grįžti į savo lizdą su maištingu Izraelio elgesiu, duodamas 
suprasti, kad paukščiai gali pamokyti žmones kaip elgtis 
(Jer 8,7; Iz 1,3). Išminčius — mokytojas ieškojo išmin- 
ties ne istorinėje Israelio dramoje, bei savo kasdienos ap- 
linkoje. Jotamas (Jotam) sekė pasaką apie alyvmedį, fi- 
gą ir usnį, norėdamas išryškinti Abimeleko (Abimelek) 
pastangų kvailumą tapti karaliumi (Ts 9,8-15). Net skruz- 
dėlės darbštumas verčia išminčių pagalvoti: 


Eik pas skruzdėlę, tinginy; 

mokykis iš jos gyventi ir būsi išmintingas. 

Ji neturi karininko, nei policininko, 

nei valdytojo, — įi pati žino kaip apsirūpinti 
maistu vasarą, kaip susirinkti sau valgį pjūties metu 


(Pat 6,6-8). 


Panašūs pamokantys patarimai yra ir skaitmeniniuose 
Patarlių knygos posakiuose (Pat 30,18-31). Stebėdami 
gamtą, Izraelio išminčiai nuvokė darnų tikslingumą Kū- 
rinijoje, nes juo remiasi visa gyvenimo buitis ir gerovė. 
Anot išminčiaus, žmogaus buityje šis darnus tikslingumas 
yra ryškus jautriai akiai: 

Trys dalykai yra man perdėm paslaptingi, 
o ketvirtojo visiškai nesuprantu: 

erelio skrydis padangėmis, 

žalčio šliaužimas ant statmenos uolos, 
laivo plaukimas beribėje jūroje 

ir vaikino meilė merginai (Pat 30,18-19). 


Saliamono dainos ir patarlės. Įkvėptasis 1 Karalių 
knygos istorikas rašo, kad Saliamonas sukūrė tris tūks- 
tančius patarlių ir tūkstantį penkias dainas (1 Kar 4,32). 
Šį teigimą dalinai paremia vėlesnis padavimas, kad pa- 
traukliausios Saliamono meilės dainos — maždaug dvi- 
dešimt penkios — yra Giesmių giesmės knygoje.?** Įsimy- 
lėjėliai, aprašomi meilės dainose, esą pats karalius Salia- 
monas ir gražuolė iš Šulammo (ar Šunammo), kuri, pagal 
1 Kar 1,14 skaitinį, šildė Dovydą jo gyvenimo užsklan- 
doje. Nėra pakankamai duomenų teigti, kad Saliamonas 
pasiėmė Abišagą (Abišag) sau už žmoną (1 Kar 2,13-25). 
Nėra rimto pagrindo nei teigti, kad Saliamonas sukūrė 
Giesmių giesmės meilės poeziją. Viena aišku, kad galimas 
šios meilės poezijos ryšys su Saliamonu ir paplitęs naudo- 
jimas vestuvių šventime ją vispusiškai įteisino izraeliečių 
buityje. Ilgainiui ši meilės dainų poezija tapo Senojo Tes- 
tamento kanono dalimi kaip Ciesmių giesmė, — raiškia 
ir įtaigia meilės ryšio tarp Dievo ir Sandoros bendrijos 
alegorija." Ši ikvėptos knygos samprata gali atrodyti 
dirbtinė. Tačiau meilės dainų poezijos prasmė Giesmių 
giesmės knygoje yra gyvenimiška ir išreiškia pagrindines 
Sandoros tikėjimo tiesas: Dievas kreipiasi į žmogų, kvies- 
damas jį tapti vispusiška asmenybe; vyras ir moteris ran- 
da savo būtinę pilnatvę vispusiškoje meilės vienybėje; 

249Lietuvoje poetas Sigitas Geda paruošė naują Giesmių giesmės 
vertimą į lietuvių kalbą. Vertėjas vadina ją erotinės meilės šedevru. 


230 Žr. Rakto I, p. 24-26 (apie Šv. Rašto įkvėpimą). 

meile moterystėje dalinamasi Dievo kūrinijos gerumu. 
Senasis Testamentas neskiria “kūno" nuo “sielos", nes 
nepažįsta graikiškosios žmogaus sampratos dvilypumo. 
Anot Šv. Rašto, Dievas nesukūrė kūną ir sielą, bet žmogų 
— vyrą ir moterį — trapų ir orų. 

Įkvėpiasis istorikas, kaip užsiminta, tvirtina, kad 
Saliamonas sukūrė tris tūkstančius patarlių (1 Kar 4,32). 
Šis pareiškimas tapo pagrindu teiginiui, kad Saliamonas 
yra Patarlių knygos autorius. 

Lietuvių kalboje žodis “ patarlė" aptaria trumpą po- 
sakį, kuriuo išreiškiama liaudies išmintis, — kas nors 
patariama ir pamokoma. Pavyzdžiu imkime patarlę: 
“ Nauja šluota gerai šluoja". Tai trumpas posakis, kuriuo 
glaustai išreiškiama gyvenimiška patirtis. Patarlės leng- 
vai įsimenamu vaizdumu taikliai išreiškia daugiasluoksnę 
įžvalgą. Trumpu posakiu išreiškiama turtinga patirtis. 
Hebraiškasis žodis patarlei ženklinti yra mašal. Juo ženk- 
linami ne tik trumpi posakiai, bet ir ilgesni palyginimai. 
Naujajame Testamente Jėzus moko palyginimais. Palygi- 
nimas yra išplėsta patarlė. 

Labai galima, kad Saliamonas sukūrė kai kurias pa- 
tarles, kurias skaitome seniausiose Patarlių knygos daly- 
se (Pat 10-29). Tačiau sunku tiksliai nustatyti, kurios 
patarlės priklauso Saliamonui. Atrodo, kad Saliamono 
išminties lobyną nepastebimai perėmė Senojo Testamento 
išminties sąjūdis ir rinkiniai. 

Izraelio išminčiai — mokytojai priskyrė visą izrae- 
liečių išminties lobyną Saliamonui. Matyt, Saliamono aki- 
račių platumos darė jį iškilų išminties sąjūdžio ir rinki- 
nių globėją. Šebos (Šeba) karalienei atvykus Jeruzalėn iš 
tolimos Arabijos, Saliamonas reiškėsi kaip išminčius, už- 
duodamas ir įspėdamas mįsles (1 Kar 10,1-10). Be to, 
Saliamonas apibūdinamas raiškia parašte: Dievas davė 
Saliamonui “išminties ir labai daug įžvalgos, — jo šir- 

dies Lprotol atvirumas, kaip smėlis ant jūros kranto“ (1 
Kar 4,29). Šį apibūdinimą patvirtina istorijos duomenys. 
Istorija liudija, kad Saliamonas buvo labai svetingas Der- 
lingojo pusmėnulio kraštų įtakai ir palaikė artimus ryšius 
su Finikija ir Egiptu. Jo amžiuje Izraelis prasiveržė iš 
Giminių lygos ribų — siaurų religinių siekių ir poreikių 
— ir išplėtė savo akiratį.“"' Saliamono amžiaus dvasia 
alsavo supasaulietinimu, nes Izraelio karalystės dvare vy- 
ravo nusiteikimas telkti visuomenės jėgas į žmogiškąjį 
pradą. Tam tikra prasme šis poslinkis jau reikliai reiškia- 
si Dvaro istorijoje (2 Sam 9-20 ir 1 Kar 1-2). Anot jos, 
karališkajame Dovydo dvare viešpatauja žmogiško poelgio 
ir jo padarinių grandinė be Dievo kišimosi. Ta pati žmo- 
giško poelgio ir padarinių grandinė lengvai atpažįstama 
ir patarlėse — Patarlių knygos lobyne. Patarlės atspindi 
elgesio ir jo padarinių būtinumo dėsnį. Sveikas protas 
nuvokia, kad geras ar blogas poelgis sąlygoja žmogaus 
gyvenimo trukmę, gerą vardą, šeimos gerovę ir turtą.“?* 

Egiptiečių išmintis — kultūra ir civilizacija stipriai 
sąlygojo izraeliečių buitį nuo pat Saliamono amžiaus. 
Būdinga, kad Saliamonas užmezgė diplomatinius ryšius 
su Egiptu. Didelis panašumas tarp egiptiečio Amen-em- 
opei mokymo ir izraeliečių Patarlių (žr. Pat 22,17-24,22) 
rodo, kad izraeliečių rinkinys buvo egiptiečių išminties 
raštijos įtakoje“? Tik kelios Pat 22,17-24,22 skaitinio 
eilutės neturi atitikmens egiptietiškajame šaltinyje. Pa- 
mokymų turinys, išraiškos būdas ir trisdešimties egiptie- 
tiškojo rašinio sustūmimas į trisdešimtį pamokymų Pa- 


231 Žr. Rakto II, I-II skyrius apie Jahvistą. 

252 Žr. G. von Rad, Wisdom in Israel, p. 51-65. Jo manymu, Salia- 
mono amžiuje kilo vispusiškai naujas, patirtimi sąlygotas, tikrovės supra- 
timas. 

253 Amen-em-opet mokymas datuojama tarp 1000-600 m. pr. Kr. Žr. 
J. B. Pritchard (red.), ten pat, p. 421-424. 

tarlių knygoje liudija, kad izraeliečių mokytojai sėmėsi 
patirtinės išminties iš egiptiečių.“““ 


PATARLIŲ KNYGA: PATIRTIES LOBYNAS 


Išminties sąjūdis Senajame Testamente glaustai išsi- 
reiškia patarlių rinkiniu — patirties lobynu Patarlių kny- 
goje. Savo baigminėje laidoje Patarlių knyga atspindi po- 
tremtinį judaizmo laikotarpį, — po Ezros reformų pra- 
dėjo klestėti mokyklos. Savo turiniu Patarlių knyga liu- 
dija rašytinius rinkinius ir iš prieštremtinio laikotarpio. 

Patarlių knyga apima keletą išminties rinkinių: 

1. “Saliamono patarlės" Pat 1-9 

Šį rinkinį sudaro eiliuoti skaitiniai — 

poemos. Supažindinama su išmintimi 

ir kviečiama jos ieškoti. 

Knygos apie išmintį reikšmė 1,1-6 

Išminties pradžia yra Dievo baimė 1,7 


Įspėjimas nesidėti su blogais žmonė-  1,8-19 


mis 

Išmintis šaukia grįžti į gera 1,20-33 
Tėvo pamokymas sūnui 2,1-22 

Patarimas ryšium su išmintimi ir 3,1-35 

gerumų 

Išmintis kalba apie palaimą 41-27 

Įspėjimas apie palaidūnę ir 5,1-7,27 
svetimavimą 


Išmintis šnekina žmones prie miesto 8,1-36 
vartų 


Dama Išmintis ir Dama Kvailystė 9,1-18 
kviečia pas save pietums 


254 Žr. G.B. Bryce, Israei and the Wisdom of Egypt (Lewisburg, 
PA: Bucknell University Press, 1975). 

2. “Saliamono patarlės** Pat 10-31 


Šį rinkinį sudaro du pagrindinai 


junginiai: 
a. “Saliamono patarlės? ž Pat 10,1-22,16 
b. “Hezekijo išminčių patarlės" Pat 25,1-29,27 


Abu pagrindiniai junginiai 
turi papildymus: 


a. Priedai prie Pat 10,1-22,16 


Išminčių žodžiai 22,17-24,22 
“Ir šie yra išminčių posakiai“ 24,23-34 
b. Priedai prie Pat 25,1-29,27 
Agūro (Agur) posakiai 30,1-14 
Skaitmeninės patarlės 30,15-33 
Lemuelio (Lemuel) posakiai 31,1-9 
Abėcėlinė poema apie gerą 31,10-31 
žmoną 


Patarlių knygos metmenys rodo, kad jos turinys yra 
įvairus. Aplamai imant, Pat 1-29 priklauso pačių izraelie- 
čių kraičiui, o likusieji skaitiniai sietini su izraeliečių 
kaimynais. Atrodo, kad “Saliamono patarlės“ (Pat 10,1- 
22,16) yra seniausias išminties kraičio junginys. Pirmoji 
Patarlių knygos dalis — Pat 1-9 skyriai turbūt yra vėliau- 
sia.“*? Viena aišku, kad trys Patarlių knygos sluoksniai 
atspindi sudėtingą išminties sąjūdžio ir raštijos sąveiką, 
kuri reiškėsi bemaž per visą Senojo Testamento istoriją. 


Sveika žmogaus nuovoka patarlėse. Patarlė yra dau- 
gelio patirtis, sutelkta vieno sąmojingo žmogaus posakyje. 
Tai liudija sąmojingi posakiai: “Tik asilas iš kelionės ne- 


2] 


grįžta arkliu“, “Svetimu protu negyvensi"' “Šaukštu pro- 


253 Pat 1-9 skyriai turi kanaanietiško eiliavimo — poezijos bruožų. 
Užtat galima juos sieti ir su prieštremtiniu izraeliečių sąlyčiu, su kanaa- 
niečių išmintimi. 

to neįkrėsi", “Daug pinigų, maža proto“, “Obuolys nuo 


obels netoli krenta“. .. Įkvėptoje Patarlių knygoje išmin- 
čiaus sąmojus išreiškiamas poetišku dvieiliu ar trieiliu 
sakiniu. Čia susiduriama su trejopu patarlių tipu: 

1. Paprastu sveikos nuovokos teiginiu. Sakoma, kad 


Geras vardas vertesnis negu dideli turtai, 
o.kitų pagarba vertesnė už sidabrą ir auksą 
(Pat 22,1). 

Turime patarlę dvieilyje. Abi eilutės sudaro sinoni- 
minę minties lygiagretę, — antrosios dvieilio dalies pras- 
mė yra lygiagreti pirmosios eilutės prasmei. Sinoniminė 
minties lygiagretė — sinoniminis paralelizmas yra būdin- 
gas Šv. Rašto poezijos bruožas.?““ Tai rodo, kad patarlės 
turi ryšį su liaudies poetais. 

2. Sveikos nuovokos įžvalga išreiškiama priešingybe 
— minties priešprieša: 


Išmintingas sūnus yra tėvo džiaugsmas, 
o paikas sūnus yra skausmas motinai (Pat 10,1). 


Ir šiuo atveju turime patarlę dvieilyje. Tačiau ji yra 
skirtinga nuo paprasio sveikos nuovokos teiginio, nes jos 
prasmė išryškinama kontrastu — minties priešprieša. 

3. Sveikos nuovokos įžvalga išreiškiama sintetiniu 
teiginiu, — antroji dvieilio eilutė atbaigia pirmosios ei- 
lutės mintį: 

Graži moteris, bet paiki elgesiu, 

yra panaši aukso žiedui kiaulės snukyje (Pat 11,22). 

Šioje dvieilėje patarlėje antroji eilutė atbaigia pir- 
mosios eilutės mintį, ją išryškindama. 

Daugumas Patarlių knygos patarlių sudaro įspūdį, 
kad jos yra perdėm pasaulietiškos. Jos išreiškia teigiamą, 


256 Žr. A. Fitzgerald, “Hebrew Poetry“, JBC 13:1-20. 

sveiko proto požiūrį į gyvenimą ir buitinius poreikius. 
Mąstydamas apie žmogaus elgesio margumą, išminčius — 
liaudies poetas ir mokytojas įsiterpia su patarimu, kad pa“ 
laima gyvenime gali būti pasiekta darbštumu, sveika nuo- 
voka ir apdairiu elgesiu. Jam rūpi pabrėžti, kad išmintin- 
gas gyvenimas veda į sėkmę, gerovę ir ilgą bei vaisingą 
gyvenimo trukmę. Šiuo požiūriu Šv. Rašto patarlės yra 
labai giminingos sveiko proto patarimams, kuriuos duoda 
saviesiems Babilonijos ir Egipto išminčiai. Šventraštinės 
patarlės stengiasi padėti grumtis su kasdienos bėdomis: 
tinginyste (Pat 6,6-11; 24,30-34), girtavimu (Pat 23,20- 
21.29-35), santykiavimu su gatvės merginomis (Pat 5, 
1-10), neapdairumu versle (Pat 6,1-5). 

Sveikos nuovokos pasaulietiškumas Patarlių knygoje 
yra tik tariamas, nes jis yra sunkte persunktas tikėjimo. 
Pakartoto Įstatymo knyga“ savo atlyginimo ir nubaudi- 
mo įžvalgą paremia Sinajaus Sandora. Jahvė buvo pada- 
ręs istorinį žingsnį, sudarydamas Sandorą su savo Tauta. 
Klusnumas Sandoros nuostatams užtikrino gerovę ir sėk- 
mę, O neklusnumas vedė į vargą ir nelaimę. Ir Izraelio 
išminčiai priėjo tos pačios išvados, nors jie ir buvo pra- 
dėję iš visai skirtingo išeities taško. Jų įsitikinimu, pati 
dalykų prigimtis remiasi jiems įdiegta "dieviška darna, 
kurią galima atpažinti protu ir mintijimu. Buvimas ryšyje 
su šia dieviška darna veda į sėkmę, o ėjimas“ prieš ją 
baigiasi asmeniška nelaime. Šių abiejų požiūrių gyveni- 
miška sampyna ilgainiui įgalino Toros — Mozės Įstatymo 
ir Išminties sutapatinimą tikėjimo kraičio istorijoje. Tai 
ypač ryškiai liudija Siracido (Ekleziastiko) knyga (Sir 
24). 

Jahvės — Dievo baimė. Izraelio išminčių — moky- 
tojų savitumą galima išreikšti jų pačių poetine santrauka: 


25TŽr. Rakto II, p. 369-388. 

"Išminties pradžia yra Jahvės baimė, 
"ir Šventojo LDievol pažinimas yra įžvalga 


(Pat 9,10). 


Ši išminties ištakos samprata pakartojama kelissyk 
Senajame Testamente. Ji yra Patarlių knygos pradžioje 
(Pat 1,7) ir antrosios dalies šerdyje (Pat 19,23) 298 Svar- 
biausia išminties įžvalga laikoma Dievo baimė, — Dievo 
baimė ne fizine, bet religine prasme. Tikra išmintis, anot 
valiu, — “bijant", t.y. pagarbiai priimant valią To, Kuris 
yra Šventas (Pat 1,29; 2,5). Tikėjimas Dievu yra pradžia 
— tikros sveikos nuovokos pagrindas ir išeities taškas: 


""Pasiikėk Jahve visa širdimi 

ir nepasikliauk tik savo paties įžvalga. 

Visame, ką tik darai, pripažink jį, — 

jis yra tas, kuris ištiesins tavo kelią. 
Nesididžiuok savo išmintimi, 

bijok Jahvės ir venk daryti bloga. 

Tai bus vaistas tavo trapumui 

ir atgaiva tavo kaulams Lstiprumuil (Pat 3,5-8). 


Sveikos nuovokos žmogus, pripažindamas Dievą gy- 
venimo pagrindu ir išeities tašku, pasiekia išmintį. Tuo 
tarpu “kvailas" — paikas žmogus grabaliojasi painiavoje, 
o “piktieji" — blogi žmonės nesupranta teisumo (Pat 28, 
5), teisaus elgesio poreikių, nes jie nežino nei kur pra- 
dėti, nei kaip ieškoti gyvenime išminties. Nūdien daugelis 
mano, kad protas yra tikėjimo priešas, nors iš tikrųjų 


tikėjimas yra būtina sąlyga išminčiai.“** 


258 Žr. Job 28,28: Ps 110/111, 10. 
259 Plačiau apie proto ir tikėjimo sąlytį rašo G. von Rad, Wisdon 
in Israel, p. 65-73. 

Aiškėja, kad Dievo baimės tema yra savitas dalykas 
Izraelio išminčiams. Jos nėra izraeliečių kaimynų išmin- 
ties raštijoje. Dievo baimė yra svarbi ir kitu požiūriu. 
Mat ji padeda atpažinti tiesioginį sąlytį tarp mokytojų ir 
pranašų išminties. Dievo baimės tema buvo stipriai pa- 
brėžiama pranašų žodžiuose iš Dievo. Ozėjas atkakliai 
tvirtino, kad “Dievo Lprilpažinimo“" stoka buvo pats es- 
minis Izraelio istorijos trūkumas.““" Panašiai ir Jeremijas 
priešpastato vieną kitai išmintį ir kvailystę: 

Jahvė sako: “Išminčiai tenesididžiuoja savo išmin- 

timi, nei galiūnai savo galybe, nei turtuoliai savo 

turtais. Jeigu kas nori didžiuotis, tesididžiuoja, kad 

Lprilpažįsta ir supranta mane, nes mano meilė yra 

ištikima, — aš vykdau teismą ir teisumą žemėje. Šie 

yra dalykai, kurie man patinka. Aš, Jahvė, kalbu!“ 

(Jer 9,22-24). 

Pranašai, kalbėdami Dievo vardu, tvirtino, kad Dievas 
savo užmoju siekė pataisyti žmogaus kvailystę ir pažadinti 
tikėjimą. Anot Jeremijo ir Ezechielio, su Naująja Sandora 
prasidės ir Naujas Amžius, kada izraeliečiai, nuo mažiau- 
sio iki didžiausio, “ Lpri]pažins Jahvę“". “Jahvės [Vieš- 
paties] baimės" mintis, taip svarbi įkvėptiesiems Senojo 
Testamento autoriams, buvo giliai įsišaknijusi religinia- 
me Izraelio kraityje jau Protėvių sakmėje (žr. Pr 22,12). 
Nėra abejonės, kad buvo ryškių skirtumų tarp išminties 
įžvalgų ir įprastinio Sandoros tikėjimo požiūrių. Tačiau 
aišku, kad išminties mokytojai savitu būdu atskleidė ir 
praturtino tiesas, kurios buvo Sandoros bendrijos tikėjimo 
pagrindas. 


Tikėjimiška išmintis — sveika tikėjimo nuovoka. Se- 
nojo Testamento išminties knygos liudija, kad Sandoros 


260 Žr. Rakto II, p. 244-252, 

tikėjimo įtakoje pakito pati išminties samprata. Tiksli iš- 
minties sąjūdžio istorija Sandoros bendrijoje nėra pažįs- 
tama. Kaip jau anksčiau pastebėta, Saliamono amžiaus 
išmintis, atstovaujama seniausioje Patarlių knygos daly- 
je, buvo perdėm pasaulietiška. Nesunku pastebėti, kad 
Sandoros bendrijos išminties sąjūdis ir jo turinys kito. 
Nuo savimi pasitikinčio pasaulietiškumo buvo einama į 
tikėjimišką išmintį — teologiškai brandžią tikėjimo nuo- 
voką. Atrodo, kad pradžioje išminties mokytojas, nors ir 
laikydamas išmintį Dievo dovana, ne per daug stengėsi 
iš arčiau pasižiūrėti į jos dieviškąjį Šaltinį. Pasitenkinta 
tvirtinti, kad norint būti žmogumi, reikia atsidėti gyveni- 
mo prasmės ieškojimui: 

Pašaipūnas veltui ieško išminties, 

bet išmintingas žmogus lengvai išmoksta. (Pat 14,6). 


Išminties mokytojas netyrė Dievo paslapčių, bet telkė dė- 
mesį žmogaus buičiai ir elgsenai pažinti. Jam rūpėjo dar- 
na tarp žmogaus buities bei elgsenos ir aplinkos: 

Žmogaus širdies mintis yra lyg vanduo giliame šuli- 

nyje, tačiau žmogus su išmone ją pasems (Pat 20,5). 
Ilgainiui išminties sąjūdis įgavo teologinę sąmonę, — jo 
turinys atspindi galvojimą tikėjimu. Vėliausioji Patarlių 
knygos dalis (Pat 1-9) pabrėžia, kad išmintis turi savo 
ištaką Dieve. Todėl ji yra daugiau negu raktas į dorovinį 
žmogaus elgesį (Pat 4,10-19). Išmintis yra Dievo valios 
paslaptis pasaulyje:““! 

Jahvė išmintimi sukūrė žemę, 

savo išmone padėjo dangų Lį savo vietąl; 

jo noru atsivėrė gelmės Lupėmis1 

ir debesys siunčia drėgmę žemėn (Pat 3,19-20). 


261 Žr. G. von Rad, Wisdom in Israel, p. 53-73; B.W. Anderson, 
Creation versus Chaos..., p. 60-74. 

Taigi išmintis nėra žmogaus išmonės ir įgūdžių kūrinys. 
Išmintį galima suasmeninti. Ji vaizduojama asmeniu — 
pranaše, kuri kalba savo pačios vardu. Nenuostabu, kad 
išminties mokytojas aprašo Išmintį, stovinčią miesto var- 
tuose ir turgavietės spūstyje ir šaukiančią žmones gręžtis 
nuo kvailystės ir sekti ją (Pat 1,20-33). Suasmenintoji 
Išmintis yra iškilus veiksnys Dievo kūrinijoje (Pat 8,1- 
36). Ir teigimas, kad Dievo baimė yra išminties pradžia 
galvojimo tikėjimu įtaka gavo gilesnę reikšmę. Vėlesnieji 
išminties mokytojai, Kūrinijos paslapčių stebinami, at- 
spindi proveržį į Kūrėjo pagarbinimą. Jų išminties išraiš- 
ka veda anapus žmogiškojo akiračio: 


Visa tai yra tik jo galybės užuominos, — 
tik šnabždesys, kurį nugirdome. 

Kas gali patirti, kaip didis iš tikrųjų 

yra Dievas? (Job 26,14). 


Išmintingieji ir kvailieji. Išminties raštija Senajame 
Testamente atspindi įkvėptojo Sandoros bendrijos proto 
pastangas suprasti ir aptarti daugiasluoksnę ir daugiašakę 
tikrovę. Išminties mokytojai buvo praktiški. Jiems rūpėjo 
Kūrėjo apraiškos Kūrinijoje ir sėkmė žmogaus gyvenime. 
Išminties mokytojų patarimai, kaip būti darnoje su savimi 
ir su aplinka — Kūrėjo išmintimi Kūrinijoje — turėjo 
religinį atspalvį. Anot jų, norint būti išmintingam, reikia 
savo gyvenimo išmonę ir igūdžius derinti su “Dievo Lpril- 
pažinimu“ arba “Dievo baime“. Tačiau, nepaisydama 
šio įžvalgaus išminties sampratos poslinkio, Patarlių kny- 
ga dar pasitenkina atpildo ir bausmės dėsniu, mokydama 
apie sėkmę ir nesėkmę gyvenime. Tačiau šis dėsnis nėra 
gyvenimiškas ir nieku neapima visos gyvenimo skalės. 
Tiesa, būta išminties mokytojų ratelių su sąmone, kad 
žmogišką išmonę ir įgūdžius riboja Dievo paslaptis, — 

Kūrėjo, kuris slepia nuo išminčiaus vispusišką savo Kū- 
rinijos nuostabą ir darnos paslaptį. Tai atspindi stebinanti 
įžvalga, išreikšta patarle: “Dievą garbiname už dalykus, 
kuriuos jis slepia, o karalių giriame už dalykus, kuriuos 
jis išaiškina" (Pat 25,2). Todėl nenuostabu, kad išminties 
ieškojimo požiūriu, žmonės ir yra skirstomi į dvi grupes: 
išmintingus, arba teisius, ir kvailus, arba blogus. Čia 
neina kalba vien tik apie įgimtą sumanumą, padėtį visuo- 
menėje ar teisingą dalykų supratimą. “Kvailajam" ne- 
trūksta įgimto sumanumo. Tačiau jis, vedamas išdidumo 
ir aistros, apsisprendžia eiti prieš išmintį ir todėl turi ne- 
numaldomai skaitytis su savo nuosprendžio padariniais.“ 
Išminties mokytojams aišku, kad gyvenime yra du žmo- 
nių tipai: vieni eina keliu į gyvenimą, o kiti — keliu į 
mirtį: 

Teisumo kelyje yra gyvenimas, 

o klaidos kelias veda į mirtį (Pat 12,28). 


Deuteronominis Dviejų kelių iššūkis buvo įtaigus ir 
primygtinis raginimas į Sandoros atnaujinimą tautinės 
pervartos metu (Įst 11,26-28; 30,15-20). Tačiau šis visai 
tautai skirtas mokymas, taikomas pavienio tautos nario 
gyvenimui, davėsi blogai suprantamas. Ir Ps 1 turi daug 
bendrų bruožų su išminties sąjūdžio turiniu, — ir ji moko 
apie Du kelius. Laimingas žmogus, kuris nebuvoja su “pa- 
klydėliais“ bei “neprausiaburniais", nes yra panašus į 
“medį prie upelio sodintą"'; neteisus žmogus yra “kaip 
pelai, sklaidomi vėjo" (Ps 1,14). Ilgainiui šio mokymo, 
išreikšto išmintimi ir tora, nepakako įžvalgesniems išmin- 
čiams — mokytojams. Du keliai neapima visos gyvenimo 


262 Įkvėptieji Patarlių knygos mokytojai “kvailąji" vadina net ke 


letu vardų: “blogasis“, “savimi pasitikįs", “tuščiagalvis", “bukagalvis", 
“pašaipūnas". Kiek “kvailasis" bežinotų ar kaip įgudęs bebūtų, vis tiek 
jis lieka “kvailas", nes nesiskaito su išminties ištaka — Dievo baime, 

skalės, juoda ir balta neapima pilkųjų spalvų. Vispusiška 
gyvenimo patirtis veda žmogų į daugiaskarę prasmės mįs- 
lę ir kelia žmoguje nerimą. Įžvalgieji išminčiai — moky- 
tojai grūmėsi su nerimu, spręsdami gyvenimo prasmės 
paslaptį. 


277 


VII SKYRIUS 


KOHELETAS 
IK JOBAS: 
ŽMOGUS 
NERIME 


Viskam yra metas, 

tr kiekvienam reikalui tinkamas laikas po 
Laikas gimti ir laikas numirti, /dangumi. 

laikas sodinti ir laikas rauti Ltai, kas pasodinta) ; 
Laikas žudyti ir laikas gydyti, 

laikas griauti ir laikas statyti; 
Laikas verkti ir laikas juoktis, 

laikas gedėti ir laikas šokti iš džiaugsmo; 
Laikas mylėtis ir laikas nesimylėti,?9 

laikas glamonėtis ir laikas vengti glamonėjimosi; 
Laikas ieškoti ir laikas prarasti, 

laikas turėti ir laikas išmesti; 
Laikas perplėšti ir laikas susiūti, 

laikas tylėti ir laikas kalbėti; 
Laikas mylėti ir laikas nekęsti, 

laikas karui ir laikas taikai. 
Kokia nauda žmogui iš viso triūso? Patyriau skau- 
džią užduotį, kurią Dievas paskyrė žmonėms vargin- 
ti; Lpatyriau taip patl, kad Dievas nustato tinkamą 
laiką kiekvienam reikalui. Tačiau jis įdiegė amži- 
nybę Lmįslęl į žmonių širdį taip, kad jie negali 
suvokti tai, ką Dievas daro nuo pradžios iki galo 

(Koh 3,1-11) 

263 Pažodžiui, “Laikas išmėtyti akmenis ir laikas juos surinkti". At- 


rodo, kad šis posakis yra eufemizmas, nes pakeičia “turėti lytinius santy- 
kius". Žr. R.E. Murphy, “Ecelesiastes (Ooheleth)", JBC 32:14. 


Skaitymai iš Šv. Rašto: 
Koh (arba Ekleziasto) knyga. 
Jobo knyga. 
Pat 30: “Agūro (Agur) Jakės (Jakeh) sūnaus žodžiai“. 

Išminties mokytojai turėjo didelį vaidmenį izraelie- 
čių buityje. Tai liudija Patarlių knyga. Jų užduotis buvo 
paaiškinti tėvų tikėjimą ir pritaikyti jį naujiems visuo- 
meniniams poreikiams. Mat gyvenimas reikalavo pras- 
mingų modelių. Išminties mokytojai juos kūrė nuosekliu 
religinių tiesų pritaikymu kasdienos reikalams. “Jahvės 
baimė yra išminties pradžia!'' Žodžiu pradžia išreiškiama 
pagrindas ir šaltinis. Žmogiška buitis turėjo būti pratur- 
tinta amžinybės šviesa, nes “Žmogaus pagrindinis užda- 
vinys yra garbinti Dievą ir džiaugtis juo amžinai". Anot 
išminties mokytojų, tik šiuo keliu eidamas, gali žmogus 
surasti gyvenimo prasmę ir pasiekti laimę. 

Išminties mokytojai nesiliovė tvirtinti, kad išmintis 
yra Dievo dovana, o ne žmogaus pasiekimas: 


Žmogiška išmintis, protiniai gabumai, patarimas 
nieko negali, jeigu Jahvė yra prieš [tavel. 
Gali išmankštinti žirgą mūšio dienai, 


tačiau, pergalę duoda. tik Jahvė (Pat 21,30-31). 


KOHELETO (EKLEZIASTO) KNYGA 


Kokheleto knyga yra stebinanti knyga Šv. Rašte. Jos 
įkvėpimas ir įjungimas į kanoną stebina skaitytoją, nes 
jos turinys ir sąmonė griežtai skiriasi nuo visų kitų Šv. 
Rašto knygų. Pagal Koheleto knygą, Dievas yra didysis 
Nepažįstamasis, — nepažįstamas per Apreiškimą, negali- 
mas pažinti protu. Dievas šioje knygoje yra tik paslaptin- 
gas ir nesuvokiamas Nežinomasis, o ne Jahvė — Sandoros 
bendrijos Dievas. Iš čia kyla žmogų užgožianti bėda, Šis 
paslaptingas Nežinomasis nulemia žmogaus gyvenimą ir 
likimą pasaulyje, kurio žmogus negali pakeisti ir kuria- 
me žmogaus pastangos bei vertybės neturi jokios prasmės. 
Todėl užuot tikėti, viltis, atsiduoti, šis įkvėptasis autorius 
reiškiasi abejone ir nerimu. 

Gyvenimas yra daugiau negu logika. Daugumas iš- 
minties mokytojų buvo savimi pasitikintys ir teigiamai nu- 
siteikę. Nors jie ir jautė ribas prasmės ir laimės ieškoii- 
me, bet ryžtingai teigė, kad išmintis, kurios pagrindas ir 
šaltinis yra Dievo baimė, ne tik veda geru keliu per gy- 
venimą, bet ir įgalina nuvokti paties Dievo išmintį Kūri- 
nijoje. Patarimas, anot “išminčių žodžių“, buvo duotas, 
kad “pasitikėtumei Jahvė“ (Pat 22,19). 

Įkvėptasis Kokeleto knygos autorius meta iššūkį pa- 
sitikėjimui Dievu. Pažarlių knyga yra rinkinys iš rinkinių 
ir apima ilgą išminties sąjūdžio istoriją. Tuo tarpu Ko- 
heleto knyga yra vieno išminties mokytojo darbas. Atrodo, 
kad jis buvo įkvėptas rašyti vėlesniajame potremtiniame 
laikotarpyje, — maždaug tarp 250-200 m. prieš Kristų.?**2 
Šis drąsus iššūkis judaizmui, besivadovaujančiam Deute- 
ronominiu atlyginimo ir nubaudimo dėsniu, užgavo su- 
stabarėjusių žmonių jautrumą, Nenuostabu, kad Koheleto 
knyga buvo vienur kitur įkvėptųjų leidėjų pataisyta, kad 
būtų žmonėms priimtinesnė.““* Pridėta net dvi knygos pa- 
baigos. Vienas leidėjas, rašęs Koh 12,9-11 priedą, giria 
knygos autorių už jo gabumus, pasveriant, išnagrinėjant 
ir pritaikant patarles. Tuo tarpu antrasis leidėjas, rašęs 
Koh 12,12- 14, įspėja skaitytoją nepasitikėti knygos mo- 
kymu, nes “nėra galo knygų rašymui, o daug skaitymo 
nuvargina žmogų“ (Koh 12,12). Šio įkvėpto Koheleto 
knygos leidėjo įsitikinimu, pagrindinė judaizmo tiesa lie- 
ka šios knygos mokymo nepažeista: bijok Dievo ir laiky- 
kis jo įsakymų. 

Leidėjų pataisymai ir padavimas, kad Kokeleto kny- 
gos autorius yra Saliamonas, padėjo jai tapti Šv. Rašto 
kanono dalimi. Būdinga, kad net vėliau — tarp I prieš- 


2634 Žr. R. B. Y. Scott, Proverbs. Ecclesiastes, p. 191-193, 
264 Pavyzdžiui, Koh 2,26; 7,18b.26b; 8,5-12b: 11,9b; 12,7b. 

kristinio ir III kristinio amžių — Koheleto knyga buvo 
viena iš trijų Senojo Testamento knygų, apie kurių įkvė- 
pimą ir teisę būti įjungtoms į Knygą buvo rabinų rimtai 
abejojama.?“? Šiuolaikinė žydų bendruomenė Koheleto 
knygą skaito trečiosios Palapinių šventės dienos liturgijo- 
je, norėdama atkreipti pamaldų dalyvių dėmesį, kad gy- 
venimo džiaugsmas yra trumpalaikis. Kiekvienam žmogui 
svarbu išmokti “suskaičiuoti, kiek dienų mūsų amžiuje, 
kad mūsų širdis išmintinga paliktų“ (Ps 89/90,12). 


Niūrus nerimo Pamokslininkas. Koheleto knygos 
įkvėptasis autorius yra bevardis. Ekleziasto vardas, arba 
Ekleziasto knyga, yra iš graikiškojo Senojo Testamento — 
Septuagintos. Jis pasiekė mus per Vulgatą — lotyniškąjį 
Šv. Rašto vertimą. Septuagintos vertėjai panaudojo žodį 
ekklesiastes išversti hebraiškajam žodžiui gohelet — da- 
lyviui, kuris turi ryšį su daiktavardžiu “su [si] rinkimas" 
ir “bendrija".*“* Dalyvis Ookelet, neabejotinai, aptaria 
asmenį, kuris “kalba sulsi]rinkimui, arba bendrijai“, t.y. 
Kalbėtoją, arba Pamokslininką) Koheleto vardas apibūdi- 
na asmenį su pamokslininko pareigomis. Senajame Testa- 
mente jaučiama įsitikinimas, kad Pamokslininko pareigas 
atliko karalius Saliamonas, nes jis “surinko" Izraelio va- 
dus Jeruzalėn (žr. 1 Kar 8,1). Be to, atsimenama, kad jis 
reiškėsi kaip nuostabus pamokslininkas (Koh 1,1). Salia- 
monas, buvęs “Izraelio karaliumi Jeruzalėje“, vaizduoja- 
mas asmeniu, kuris, išminties vedamas, ieškojo žmogaus 
gyvenimo prasmės (Koh 1,12-13; 2,4-11). 

Žodis “pamokslininkas"" gali būti klaidingai supras- 
tas, nes Koheleto knyga nėra pamokslas, bet paskaita. Iš- 


265 Kitos dvi ginčijamos knygos buvo Estera ir Giesmių giesmė. 
266 Hebraiškai gahal, o graikiškai ekklesia. Lietuviškai surinkimas, 
arba bendrija. 

manus ir įgudęs išminties mokytojas garsiai galvoja apie 
gyvenimo prasmę. Jo garsus galvojimas ne visuomet yra 
nuoseklus — pati knygos visuma tai atspindi, — neturi 
aiškios sąrangos ir nuoseklaus dėstymo. Skaitytojas gauna 
įspūdį, kad pagrindinė paskaitos mintis jau vispusiškai 
apipavidalinama antrojo knygos skyriaus užsklandoje. 
Pati pagrindinė paskaitos mintis, pareikšta knygos pra- 
džioje ir gale, yra niūri, — žmogaus siekiai ir darbai yra 
tušti — tai vėjų vaikymas: 


Rūkų rūkas! LSako Koheletas]. 
Rūkų rūkas! Visa yra rūkas! (Koh 1,2;12,8) 2“ 


Bevardis įkvėptas išminties mokytojas moko, kad žmo- 
gaus išmintis negali aprėpti visumos metmenų. Tiesa, jis 
prileidžia, kad išmintis turi šiek tiek vertės, nes įgalina 
apdairiai elgtis ir pažinti trapaus gyvenimo ribas. “Iš- 
mintingas turi akis kaktoje, o kvailasis grabaliojasi tam- 
soje"? (Koh 2,14). Dar daugiau. Išmintis, anot jo, pade- 
da žmogui daugiau negu dešimt galiūnų gali padėti mies- 
tui (Koh 7,19). Tačiau nauda, kurią teikia sveikos nuo- 
vokos išmintis, yra abejotina (Koh 2,12-23; '7,7-8), nes 
su sveikos nuovokos išmintimi ateina ir daugiau rūpesčių 
bei skausmo (Koh 1,18). Be to, ilgainiui mirtis užbaigia 
ir išmintingojo ir kvailojo gyvenimą (Koh 2,14-17). To- 
dėl Koheletas pataria savo mokiniams naudotis gyvenimu, 
kol dar jie yra gyvi, — džiaugtis dabartimi ir negaišinti 
laiko dėl ateities (Koh 2,24-25; 3,12-15; 7,14). Išmintis, 


267 Arkivysk. J. Skvireckas savo vertime seka Vulgatą: 
“Tuštybių tuštybė, sako Pamokslininkas; 
Tuštybių tuštybė, ir viskas yra tuštybė“. 
Įkvėptasis autorius teigia, kad viskas žmogaus patirtyje šiame pasaulyje 
yra be prasmės ir vertės savyje. Be to, visa greitai prabėga. Todėl visi 
žmogaus siekiai ir darbai, sklidini nerimo ir pastangų pasiekti prasmę ir 
laimę, baigiasi tuščiai. 

anot jo, nors ir sveikos nuovokos, bet nepajėgia įsiskverbti 
į gyvenimo paslaptį ir atsakyti į pagrindinius gyvenimo 
klausimus. Tai yra niūri ir nuožmi tiesa, nes kiekvieno 
žmogaus buitis remiasi atsakymu į gyvybinius klausimus. 
Nepajėgdamas prasiveržti į dievišką išminties plotmę, 
slypinčią Kūrinijoje, išmintingasis nubloškiamas savo pa- 
ties gyvenimo prasmei ir laimei aptarti. Todėl jis ir iš- 
gyvena nerimą. Mokytoją apima neviltis dėl gyvenimo 


tuštumo ir nerimas gyvenime (Koh 2,17) 2** k 


Dievo užmojis yra paslaptis. Koheletas, gyvendamas 
helenistiniame amžiuje, pažino bent dalinai graikų filo- 
sofiją ir graikų kultūros nuotaiką — Likimo (Moira) są- 
monę. Atrodo, kad galima atpažinti ir graikų filosofo 
Epikūro mokymo šiokį toki panašumą. Ir Koheletas pata- 
ria “naudotis diena" — carpe diem! — patirti malonu- 
mus, kol jie prieinami (Koh 8,15-9,9; žr. 1 Kor 15,32). 
Ir Koheleto požiūris į gyvenimą yra padažytas lemties at- 
spalviu: viskas, kas įvyksta, jau yra iš anksto nulemta. 
Įkvėpiajam Koheletui būdinga priimti gyvenimo džiaugs- 
mą ir kančią su vidine giedra. Kartkartėmis atrodo, kad 
jo nevargina nei laimės atoslūgis, nei potvynis (Koh 6,10- 
11; 9,1). Šis bruožas primena stoikų mokymą apie apa- 
tiją. Labai galima, kad Koheleto knygos autorius naudoja 
net raiškius žodžius iš graikiškos aplinkos. Pavyzdžiu ga- 
lima imti hebraišką žodį mikrelhl, kuris yra verčiamas 
žodžiu “likimas", arba “atvejis", “atsitiktinumas" (Koh 
2,14; 3,19; 9,2-3). Mikrelhl yra graikų žodžio Tyche — 
“atsitiktinumas" atitikmuo.““" 

Be abejo, Koheletas buvo iš dalies graikų kultūros 
įtakoje. Gyvendamas graikų kultūros aplinkoje, jis neiš- 


268 Koheletas primena šiuolaikinius mąstytojus apie žmogaus būtį, 
269 Žr. Arkivysk. J. Skvirecko vertimą (Pam 2,14: 3,19; 9,2-3), 

vengė helenizmo dvasios. Ir mūsų amžiaus autoriai neiš- 
vengiamai yra sąlygojami laiko dvasios. Čia susiduriame 
su nauju klausimu: ar graikų filosofija padarė žydą Ko- 
heletą graiku? Koheleto knyga rodo, kad taip neįvyko. 
Nors ir graikų filosofijos požiūriu žmogaus likimas yra 
tragiškas, bet Koheletas neatsisako tikėjimo, kad Dievas 
žmogaus gyvenime yra visavalis. Ne gyvenimo tragizmas 
yra nenumaldoma likimo jėga, valdanti ir žmogų, ir Die- 
vą, bet Dievo išmintis. Koheletą kamuoja Dievo užmojo 
paslaptis. Dievo išmintis yra taip paslaptinga ir nesuvo- 
kiama, kad, žmogaus protu žiūrint, gyvenimas yra bepras- 
mis. Kadangi neįmanoma suvokti Dievo užmojo kelių, tai 
visas gyvenimo vyksmas, atrodo, sklydi atsitiktinumu. 
Tiesa, Koheletas kelissyk tvirtina, kad “nėra nieko naujo 
po saule Lžemėjel" (Koh 1,4-11). Mat įkyrus gyvenimo 
ratas vėl ir vėl grįžta į pradžią. Tačiau jį kamuoja Dievo 
užmojo paslaptis, — viskas yra “Dievo rankoje [galiojel'* 
(Koh9,1). Dievo visavalis užmojis yra paslėptas nuo 
žmogaus. Žmogus grabaliojasi tamsoje apie Dievo užmojį 
ir veiklą Kūrinijoje. Todėl žmogiškajai išminčiai įvykiai 
ir atrodo tik atsitiktinis užgaidos atvejis. Diena vejasi die- 
ną vyksmu, kuris neturi galo, bet kasdien kartojasi. Die- 
nos šoka nuobodų ratelį žmogaus gyvenime, nes jos nėra 
kelias į Dievo užmojo paslaptį. 


Dievo amžinybė ir žmogaus laikai. Koheletas išryš- 
kina savo nerimą įtaigia laiko samprata. Ją randame Koh 
3 skyriaus skaitinyje. Anot įkvėpiojo autoriaus, žmogus 
yra nenumaldomos laiko tėkmės glėbyje. Betikslė praei- 
ties patirtis liudija nuobodų pasikartojimo ratą gyvenime. 
Kiekvienas įvykis vyksta savo laiku Dievo amžinybės są- 
rangoje. O žmogaus siekis palenkti įvykį savo norams yra 
tuščias. Tai ką Dievas nusprendė yra paslėpta nuo žmo- 
gaus. Žmogui lieka tik pagarbiai stebėti nenumaldomą 

laikų ratą ir išgyventi tragišką džiaugsmą ir sielvartą. 
Koheletą kamuoja džiaugsmo ir sielvarto akimirkos. Jis 
savo patirtimi žino, kaip nenumaldomai jį sąlygoja laikų 
ratas, bet amžinybė — visuma ir Dievo užmojo paslaptis, 
nors ir idiegta jo širdyje, lieka nesuprantama. 

Koheletui gyvenimas yra praeinamas reiškinys. Tai 
jis jautriai išgyvena. Tačiau Koheletas nekalba apie laiką 
atsajai, bet apie laikus — džiaugsmo ir skausmo akimir- 
kas žmogaus gyvenime. Anot jo, gyvenimo tragizmas ne- 
kyla dėl to, kad žmogus yra įstrigės į nenumaldomą laiko 
tėkmę, kuri savaime sudilina jo dienas ir metus. Jam 
žmogaus laikai yra apčiuopiami, nes turi savitą užmojį 
ir turinį: “Viskam yra metas, ir kiekvienam reikalui yra 
tinkamas laikas po dangumi Lžemėjel“ (Koh 3,1). Lai- 
kas užgimti ir laikas numirti, laikas sėti ir laikas pjauti, 
laikas juoktis ir laikas verkti, laikas glamonėtis ir laikas 
nesiglamonėti, laikas kalbėti ir laikas tylėti... (Koh 3, 
2-9). Laikas yra proga, kviečianti į savitą ir apčiuopiamą 
užmojį ir reikalą. Tai tolygu sakyti “laikas pribrendo“ 
ir “laiku". Koheletas kalba apie laikus daugiskaitoje, — 
žmogaus laikus — progas daryti tai, kas reiklu “ laiku". 
Koheletas tiki, kad šiaip ar taip žmogaus laikai yra Dievo 
rankoje. Kiekvienas laikas yra Dievo duota proga, nes jis 
“paskyrė laiką kiekvienam reikalui ir kiekvienam darbui" 
(Koh 3,17) 27 

Laikai — progos daryti tai, kas reikliu “ laiku" žmo- 
gų kamuoja ir veda į nerimą. Mat savo ribota išmintimi 
žmogus nepajėgia atpažinti visaapimantį užmojį, besikar- 
tojantį gyvenime. Atrodo, kad žmogaus laikai ateina vie- 
nas po kito, o visa tik sukasi ratu be prasmės. Koheletas 


270 Hebraiškasis žodis 'et atitinka savo prasme Naujojo Testamento 
graikiškąjį žodį kairos. Abu reiškia momento iššūkį apsispręsti, — progą 
daryti nuosprendį. 

pripažįsta, kad Dievas savo išmintyje mato visumą nuo 
pradžios iki galo, Tačiau žmogus nėra Dievas. Žmogus 
yra panašus į gyvulį, nes turi mirti.“ Tačiau žmogus yra 
nelaimingesnis už gyvulį, nes nori amžinai gyventi ir visa 
suprasti. Koheletas liudija, kad Dievas davė žmogui pra- 
eities atmintį ir ateities jausmą, — įdiegė amžinybės il- 
gesį. Amžinybės ilgesys yra įžvalga į visumą, — suprati- 
mas to, ką Dievas daro nuo pradžios iki galo (Koh 3,11). 
Mirtingas žmogus, tempiamas ant tikrovės kurpalio, su 
nerimu pripažįsta, kad nepajėgia įžvelgti anapus skraistės, 
kuri dengia ateitį, slėpdama nuo jo Amžinybę — Dievo 
užmojį. Koheletas jaučiasi užgožtas savo tikrovės lopelių 
beprasmiškumo. Negalėdamas atpažinti siūlo, kuris sietų 
laikus — tikrovės lopelius į tikslingą užmojį — visumą, 
jis yra gundomas daryti nuosprendį, kad visi jo užmojai 
ir darbai yra tik tuščios pastangos — “Rūkų rūkas! Visa 
yra rūkas!'* (Koh 1,2; 12,8). 


Mirtis kelia nerimą. Koheletui gyvenimo tragizmą 
paaitrina ir skaudus išgyvenimas, kad gyvenimo prasmės 
bei laimės klausimą žmogus turi atsakyti per trumpą lai- 
ko tarpą, — tarp savo gimimo ir mirties (Koh 8,6-8). 
Mirtis jam kelia nerimą. Nerimas dėl mirties yra visuoti- 
nė žmonijos patirtis. Nerimas dėl mirties, lyg tamsi skara, 
slegiančiai gaubia visą Koheleto knygą. 

Mirtis nebuvo grasus išgyvenimas ankstyvesniame 
Izraelio istorijos amžiuje. Mat buvo tikima, kad asmeniš- 
kas žmogaus gyvenimas buvo įamžinamas dalyvavimu 
Sandoros bendrijoje. Tėvas gyveno savo sūnuje. Visos 
kartos buvo sųsietos dvasinėje Sandoros bendrijos vieny- 
bėje. Priešingai egiptiečiams, puoselėjusiems prašmatnius 
pasirengimus pomirtiniam gyvenimui“? izraeliečiai ne- 


271 Lietuvių kalboje gyvulys dvesia, stimpa..., o žmogus miršta. 
212 Žr. A. Rubšys, Šv. Rašto kraštuose, p. 306-385. 

buvo susirūpinę gyvenimu po mirties. Žmogaus —“kūno" 
prikėlimo teologija teiškilo tik labai vėlai judaizmo am- 
žiuje į 

Koheletas buvo sąlygojamas helenistinio amžiaus ap- 
linkos ir dvasios. Jo knyga liudija, kad jis laikė savu 
helenizmo rūpestį pavieniu žmogumi. Apie Izraelio kuni- 
gų ir pranašų tikėjimą jis lyg nekalba?“ Todėl, atsiskyrus 
nuo istorinės bendrijos, davusios žmogui įamžinimą, pa- 
vienio žmogaus likimas tapo aitriu klausimu. Koheletas 
nebando apeiti šio klausimo teiginiu, kad pavienis žmogus 
išlieka po mirties, nes jis žino žmogaus laikų ribas. Žmo- 
gus yra mirtingas iš prigimties. Žmoguje nėra nieko, anot 
jo, kas būtų amžina ar nemaru. Todėl šiuo požiūriu, — 
Koheletas daro išvadą, — žmogus nėra nieku geresnis už 
gyvulį (Koh 3,18-22), nes mirus “visi eina ton pačion 
vieton, — visi yra iš dulkių ir visi į dulkes grįžta" (Koh 
3,20). Tik šiapus karsto yra vilties, nes “verčiau būti 
gyvu šunimi negu padvėsusiu liūtu" (Koh 9,5-6). Kohe- 
letas labai rimtai žiūri į mirtį. Nenuostabu, kad jis rim- 
tai žiūri į gyvenimą. jaši 

Koheletas — įkvėptasis žmogaus nerimo tyrinėtojas 
žiūri į Kūriniją pesimistiškai. Nepajėgdamas atpažinti 
gamtoje Kūrėjo rankų darbo, jis skundžiasi, kad saulė, 
vėjas ir jūra eina savo nuobodžiu keliu be tikslo (Koh 1, 
5-8). Todėl ir žmogaus pastangos atrasti kelią į prasmę 
ir laimę neša tik nuovargį. Dviejų kelių tiesa, anot jo, ne- 
atitinka patirties, nes teisieji yra atlyginami vargu, o blo- 
gieji baudžiami sėkme. Gyvenimas šaiposi iš teisiojo! 
Žmogus, išmintingai triūsęs visą savo gyvenimą, turi vis- 
ką palikti tam, kuris nė piršto nepridėjo prie to, ką jis 

273 Pagal Šv. Raštą, Dievas sukūrė žmogų, o ne kūną ir sielą. Todėl 
ir žmogaus prikėlimas liečia visą žmogų, ne tik jo “kūną". Žr. Pr 2,7, 


274 Vardas “Izraelis" tepasirodo tik vienui vieną kartą Koheleto kny- 
goje (Koh 1,12). Juo paženklinama tauta, kurią kadaise valdė Saliamonas. 

gauna (Koh 2,18-23). Mirusieji, teigia Koheletas, yra 
laimingesni už gyvuosius. Tačiau dar geriau būtų buvę 
visai negimti (Koh 4,1-3; 6,3-6). Koheletas pataria būti 
apdairiai pagarbiam šveninamyje, nes “Dievas yra dan- 
guje, o tu esi žemėje; pagalvok, prieš kalbėdamas, neda- 
ryk Dievui neapgalvotų pažadų" (Koh 5,1-7). Jis ragina 
būti saikingos išminties ir saikingo paikumo, nes abu — 
tiek besaikė išmintis, tiek ir besaikis paikumas veda į 
bėdą (Koh 7,15-18). Svarbu, moko Koheletas, džiaugtis 
šeimos lizdu ir rasti pasitenkinimą savo darbu, nes netru- 
kus reikės eiti į Šeolą (Šeol) — Požemį, mirusiųjų šalį, 
kur nėra “jokios veiklos, jokio galvojimo, jokio žinojimo, 
jokios išminties" (Koh 9,9-10). Gyvenimo nelaimės jam 
rodo, kad kvaila daryti planus ateičiai: 


Suvokiau dar vieną dalyką. Šiame pasaulyje greitie- 
ji ne visuomet laimi lenktynes, drąsieji ne visuomet 
laimi mūšius. Išmintingieji žmonės ne visuomet užsi- 
dirba sau pragyvenimą, protingi žmonės ne visuomet 
tampa turtingais, gabūs žmonės ne visuomet pasiekia 
aukštas vietas. Laikas ir nesėkmė užklumpa visus 
(Koh 9,12). 
Žmogus nežino savo “laiko"" — savo mirties datos. 
Lyg paukščiai, staiga pagauti į kilpas, lyg žuvys, ūmai 
patekusios į tinklą, žmonės yra laiko ir nesėkmės užklum- 
pami. Koheletas baigia savo paskaitą, paragindamas jau- 
nimą džiaugtis gyvenimu, kol dar jauni, nes ilgainiui ir 
juos užgož amžiaus našta ir mirtis (Koh 11,9-12,8). 


Nevilties šešėliai ir sutemos. Koheleto nerimas iš 
esmės yra religinis. Tiesa, Koheletas netvirtina, kad jo 
mokymas yra iš Dievo, — savęs nelaiko nei pranašu, nei 
kunigu. Savo pamokymus remia gyvenimo patirtimi ir 
proto įžvalga (Koh 1,13; 7,23; 9,1). O vis dėlto pasau- 

lėžiūros pagrindas Koheleto knygoje yra Dievo samprata. 
Dievas nevadinamas izraeliečiams savituoju Jahvės vardu, 
bet pasitenkinama bendru Elohimo apibūdinimu. Vis tiek 
Koheletas nori išryškinti tiesą, kad Dievas yra paslaptis. 
Religinis Šv. Rašto kraitis rodo, kad ši tiesa nėra naujas 
dalykas, nes nuo senovės buvo tikėjimo mokoma, kad 
Dievas ir apreiškia save, ir lieka paslaptis. Dievas buvo 
apreiškęs savo Vardą — tapatybę (žr. Iš 3,13-14). Ta- 
čiau Jahvė — JIS YRA buvo Šventasis — akimis nema- 
toma paslaptis. Dievas išgelbėjo ir išganė, bet jis nuvedė 
savo Tautą ir į tremtį — nelaimę ir neviltį. Tiesa, jis davė 
savo Artumo ir galybės ženklus, bet jie nebuvo įrodymas, 
kuris užgožių bet kokią abejonę. Jahvisto išganymo isto- 
rijoje ir Jeremijo skunduose susidūrėme su skaudžiais 
bandymais, kurie lydi tikėjimą lyg šešėliai ir sutemos. 
Koheletas buvo įkvėptas rašyti aplinkoje, kurioje tikėjimo 
šešėliai ir sutemos buvo neviltis. Koheletui Dievas yra 
visa viršijantis, vispusiškai Kitas. Anot Koheleto, Dievą 
nuo žmogaus skiria begalinė praraja (Koh 5,1). Dievas 
yra visavalis Kitas. Nuoseklu teigti, kad joks kitas Senojo 
Testamento įkvėptas autorius taip giliai neišgyveno ir ne- 
išryškino Dievo visavališkumo. Dievo visavališkumas 
Koheletui yra vispusiška paslaptis žmogaus protui (Koh 
8,17; 11,5). Nors ir nepajėgdamas perprasti Dievo pa- 
slapties, jis neabejoja Dievu, nes “kas gali ištiesinti tai, 
ką Dievas padarė kreiva?" (Koh 7,13). Žmogus nėra 
pajėgus “ginčytis su stipresniu už save“ (Koh 6,10). 
Koheletas visa tai pareiškia, pripažindamas Dievą tikė- 
jimu: 


Žinau, kad visa, ką tik Dievas daro, bus amžina. 
Nieko negali prie to pridėti, nieko negali nuo to 
atimti. Dievas tai daro, kad žmonės Lprilpažintų jį 
(Koh 3,14). 

Koheleto knyga buvo stiprus iššūkis savimi pasiti- 
kinčiai sveikos nuovokos išminčiai, teigusiai, kad galima 
vispusiškai pažinti Dievo užmojį Kūrinijoje ir žmogaus 
gyvenime. Patarlių knygos mokytojai buvo su pasitikėji- 
mu tvirtinę, kad išmintis, kilusi su “Dievo baime“, gali 
sudaryti saugų žemėlapį Dviem keliams ir tiksliai aptarti 
išmintingus ir paikus keleivius. Tačiau Koheletas aikak- 
liai laikėsi savo įsitikinimo ir tvirtino, kad sveikos nuovo- 
kos išmintis to negali padaryti, nes žmogaus protas nepa- 
jėgia suprasti visavalės Dievo išminties: 


Kada tik bandžiau tapti išmintingas, norėdamas ži- 
noti, kas vyksta pasaulyje, nebegalėjau užmerkti mie- 
gui akių nei dieną, nei naktį. Aš patyriau, kad nie- 
kuomet nepajėgsiu suprasti, ką Dievas daro. Kaip 
atkakliai bebandytumei, niekuomet nesuprasi! Iš- 
minčiai gali tvirtinti, kad jie žino, tačiau jie nesu- 


pranta (Koh 8,16-17). 


Religingi asmenys linksta nuraminti save tikėjimo 
šiluma. Jie tariasi turį atsakymą į visus gyvenimo klausi- 
mus savo saujoje. Naudojamės mokslu — išmintimi, kurią 
pasiekia kultūra ir civilizacija. Tačiau esame religija, — 
žmogus yra religija, žmogus yra tikėjimas. Religija reiš- 
kia žmogaus gyvenime Dievo ieškojimą ir slinktį Dievo 
linkui. Žmonijos istorija liudija būtinį poreikį aptarti 
Dievo vietą gyvenimo žemėlapyje. Tikėjimas gi išreiškia 
žmogaus atsakymą į Dievo slinktį — prašnekinimą žmo- 
gaus gyvenime. Dievas kreipiasi į žmogų per įvykius, 
kviesdamas jį dalyvauti tikėjimu ateities kūrime. Dievo 
prašnekinimą liudija trys istorinės religijos: judaizmas, 
krikščionybė ir islamas. 

Koheleto knyga liudija įdomų reiškinį Šv. Rašte, — 
klausimą apie abejonės vaidmenį gyvenime. Ką daryti su 

abejonėmis?  Nekreipti į jas dėmesio? Jas pasmerkti? 
Pasinaudoti abejonėmis? 

Vargu ar yra žmogus, kuris išvengia abejonių tikėji- 
mo ar gyvenimo poreikiuose. Tikėjimas yra gyvenimas, 
kuris kėlė ir kelia daug abejonių. Be mokslinės abejonės 
nebūtų mokslo pažangos, nes mokslo pažanga klesti naujų 
klausimų apie žmonijos pažiūras į Visatą dėka. Mokslinė 
pažanga, praturtindama žmonijos savimonę ir savipratą, 
kelia naujus klausimus ir padeda vispusiškiau suvokti 
Dievo ir žmogaus paslaptį. Skeptiška abejonė — nepatikli 
laikysena gyvenime prasideda tikrumo atmetimu. Skep- 
tiškas požiūris ilgainiui nuskandina žmogų viskuo abejo- 
jančioje neviltyje. Skeptiškos abejonės atveju, numanu 
poreikis suabejoti abejone. Tik kvailiai niekuomet neabe- 
joja! Poreikis abejoti abejone yra būtinė abejonė. Ji at- 
veria žmogų tikrovei, kuri įprasmina ir atperka. Būtinė 
abejonė yra giliai išreikšta Koheleto knygoje ir jos įkvėp- 
tojo autoriaus tikėjime. Sakėme, kad tikėjimas yra žmo- 
gus. Tikėjimas, žmogaus atsakymas į Dievo gerumą, yra 
dovana iš Dievo. Tuo pačiu tikėjimas apima ir abejonę 
kaip dovaną iš Dievo. Abejonėje tikėjimas reiškiasi pasi- 
tikėjimu, šuoliu Dievop su pasitikėjimu. 

Laimei, judaizmo rabinai atpažino Kokeleto knygos 
įkvėpimą, įjungdami ją į Šv. Rašto kanoną. Anot įkvėpto 
Koheleto knygos redaktoriaus, “ "išminčių posakiai yra lyg 
lazdos Lbandai varyti]?? (Koh 12 11). Išminčiai, kaip ir 
pranašai, žadina skaitytoją atsibusti iš savimi patenkinto 
sustabarėjimo ir skatina, pasinaudojant abejonėmis, bran- 
dinti tikėjimą. 

Išmintis abejonėje. Koheleto kelias į neviltį buvo jo 
gyvenimo samprata. Ji teigė, kad žmogus, masinamas savo 
išmonės ir įgūdžių, gali būti gyvenime sėkmingas ir lai- 
mingas. Tačiau Koheletas matė iš patirties, kad ne žmo- 

gus apipavidalina gyvenimą, bet gyvenimas apipavidalina 
žmogų. Tai įvyksta gyvenimui praūžiant, lyg visavalei 
vandens bangai. Visa, kas įvyksta, atrodo įvyksta neišven- 
giamai, nes nematomas ir paslaptingas Dievas taip nuta- 
ria tik sau žinomu visavaliu užmoju. Čia Koheletas stab- 
teli ir klausia: “Kodėl tat žmonės taip nori gyventi ir ver- 
žiasi į rytojų? Kaip rasti bent laikinį malonumą ir bent 
lašą laimės? Kas padaro gyvenimą vertą gyventi?“ 

Koheleto išminties atsakymai yra paprasti ir gyveni- 
miški. Jiems yra būdingi trys bruožai: 

1. Žiūrėk tiesai į akis. Koheletas moko neteigti ir 
neginti kaip tiesą to, kas nėra tiesa gyvenime. Jam rūpi 
parodyti, kad įprastinis mokymas, jog doras gyvenimas 
yra atlyginamas palaima, o blogas gyvenimas nubaudžia- 
mas nesėkme, nėra gyvenimiška tiesa. Netiesa, kad atsi- 
dėjimas išminčiai ir dorumui, malonumų ieškojimas ir 
turtų krovimas veda į prasmę ir laimę. Sveikos nuovokos 
išminties mokytojai buvo teigę, kad “teisumas gina nekal- 
tąjį, o nuodėmė sunaikina blogąjį"" (Pat 13,6). Koheletas 
pakartotinai parodo, kad tai nėra tiesa. 

2. Mokykis gyventi su tuo, ko negalima pakeisti. Len- 
kis tam, kas neišvengiama. Kas yra kreiva, to žmogaus 
pastangos neištiesins, o kas yra neteisinga, to žmogaus 
pastangos nepadarys teisingo. Valdžios tarnautojų kyšinin- 
kavimas yra jų viršininkų, o ne piliečių, atsakomybė. 
Anot Koheleto, visa, kas atrodo bloga pasaulyje, yra Die- 
vo atsakomybė (žr. Koh 1,15; 8,8; 9,1-2) 25 


Įkvėptasis mintytojas apie išmintį abejonėje atrodo 
lyg musulmonas, mokydamas nusilenkti paslaptingiems 


275 Tai yra tolygu paneigti Dievo apreiškimą. Koheleto knygoje nu- 
tylima ir apie Sandoros tikėjimo įžvalgą, kad žmogus yra sukurtas būti 
bemaž dieviška būtybe rūpintis ir viešpatauti Dievo Sode — pasaulyje (Pr 
1,26-2,4a; Ps8,5-8). Anot Koheleto, žmogus yra per daug ribotas. Visos 

Dievo sprendimams. Anot jo, pasaulis keliauja nuobodžiu 
ratu pirmyn, nekreipdamas jokio dėmesio į žmogų. Ką 
Dievas daro, tai jo reikalas. Nors žmogus ir neramiai iš- 
gyvena amžinybės polėkį (žr. Koh 3,11), Dievas nepri- 
leidžia žmogaus prie savo paslaptingo užmojo ir veiklos. 

3. Sugebėk rasti malonumą pačiame darbe, pačiame 
išminties ieškojime ir pačioje gyvenimo patirtyje. Priimk, 
moko Koheletas, laimę, kuri gali būti tavo, kada tu su- 
pranti, jog negali palenkti pasaulio savo valiai. Nepra- 
žiopsok dabarties džiaugsmo, — smaginkis jame, nes jis 
niekuomet negrįš. Dabartyje verždamasis į tai, ko negali 
turėti, prarandi progą džiaugtis ir būti laimingas (Koh 
2,24-25; 3,12-14; 9,7-10; 11,7-10). Prasmingas ir lai- 
mingas gyvenimas reikalauja patirti prasmę ir laimę da- 
bar. Darbo nauda — palaima ir prasmė yra darbo atliki- 
mas, o ne užmokestis už darbą. Išminties vaisius nėra 
žinių lobynas bei įžvalga į paslaptis. Išminties palaima ir 
prasmė yra pripažinimas, kad žmogaus žinojimas ir jėgos 
turi ribas. Žmogus nėra visko mastas. Jis nėra nei gyveni- 
mo, nei mirties viešpats. Norint rasti giedrą abejonės ne- 
rime — palaimą ir prasmę abejonėje, reikia pripažinti 
nenumaldomus buities rėmus ir patirti tikrą, nors ir ri- 
botą, dabarties malonumą. 


NERIMO IšMINTIS JOBO KNYGOJE 


Koheleto knyga rodo, kad tikėjimas nepasitenkina 
sustabarėjusia Dievo samprata ir tik savimi pasitenkinu- 
sia tikinčiojo sąmone. Dievas ir žmogus — paslaptis, o 
jų tarpusavio santykis — paslaptingas. Iškiliausias iš- 
minties raštijos šedevras apie Dievo ir žmogaus paslaptį 


žmogaus pastangos prasiveržti iš savo mirtingos buities per išmintį yra iš 
anksto pasmerktos būti nesėkmingomis, nes taip yra Dievo nuspręsta. 

Senajame Testamente yra Jobo knyga. Amžių būvyje ji 
buvo atidžiai skaitoma ir keliama į padanges. Mai Jobo 
knyga sutelkia į vieno žmogaus dramą visos žmonijos 
patirtį. Senas, ribotas Sandoros bendrijos tikėjimas atsi- 
veria į naują, beribį akiraiį ir prašnekina skaitytoją 
šviežia Dievo ir žmogaus paslapties regme. Gyvenimas 
yra daugiau negu logika — nuoseklus vyksmas. Knygoje 
nagrinėjamas Jobo tikėjimas nebuvo išgalvotas mokyklos 
suole, bet nukaltas kančios žaizdre. Jobo knyga yra į- 
kvėptas veikalas, parašytas žmogaus kančios plunksna. 

Filosofai, manydami, kad Jobo knyga yra tik apie 
blogio problemą — teodicėja,?"? rodė jai daug dėmesio.2T 


Nekantrus Jobo nerimas. Keista, kad daugumas tų, 
kurie daug rašo ir kalba apie Jobą, nevisiškai supranta 
Jobo knygos turinio. Kantrusis Jobas ir kantrioji Jobo iš- 
tvermė yra priežodžiai. Jokūbo laiške teigiama: “Štai 
šloviname ištverminguosius. Jūs girdėjote apie Jobo iš- 
tvermę. <? (Jok 5,11). Liaudies požiūriu, Jobas yra 
kantrios ištvermės pavyzdys, — žmogus, kuris kantriai ir 
giedriai patyrė “žiauraus likimo smūgius ir strėles“, ne- 
prarasdamas tikėjimo Dievu. Tačiau šis Jobo paveikslas 
atitinka tiesą tik Jobo knygos įžangoje (Job 1,1-2,13) ir 
užsklandoje (Job 42,7-17). 

Jobo knygos įžanga ir užsklanda yra prozinis pasa- 
kojimas. Pagrindinė knygos dalis yra parašyta poetine 
forma (Job 3,1-42,6). Poetinėje knygos dalyje Jobas nė- 
ra joks kantrios ištvermės pavyzdys. Ji prasideda Jobo 
nekantriu nerimu, — savo gimtadienio prakeikimu (Job 


276 Teodicėja yra Dievo teisumo gynimas. Žodis kyla iš dviejų grai- 
kų kalbos žodžių Teos ir dike, — “Dievas" ir “teisumas". Keliama klausi- 
mas: Jeigu Dievas yra teisus, kodėl jis leidžia blogiui būti? 

277 Pavyzdžiui, I. Kant, savo veikale On the Failure of All Philo- 
sophical Attempts in Theodicy, skiria daug vietos Jobo knygai. 

3). Jobo nerimas ilgainiui tampa audros šėlimu. Nekant- 
rus Jobo nerimas išsireiškia aitriu priekaištų Dievui. Tik 
pačioje šios poetinės dalies pabaigoje Jobas apgaili savo 
nekantrų išpuolį prieš Dievą. 

Prieš pradedant nagrinėti prozinės ir poetinės Jobo 
knygos dalių ryšį, pravartu susipažinti su įžangos ir už- 
sklandos turiniu. Pasakojama apie Jobą, — žmogų, gar- 
saus teisumo ir Dievo palaimos už teisumo darbus gyve- 
nime. Jobo pamaldumas pasirodo įtartinas vienam iš Dan- 
gaus Tarybos narių — Šėtonui.?"“ Jis yra svarbus angelas 
Dangaus Taryboje (žr. Zch 3,1-10), jo ypatingas uždavi- 
nys — prižiūrėti reikalus žemėje. 

Jahvė didžiuojasi Taryboje savo tarnu Jobu. Žemės 
reikalų prižiūrėtojas, įtardamas Jobo pamaldumą esant 
išskaičiavimu, įžūliai pastebi: “Argi Jobas bijo Dievo 
veltui?" Po to jis sukerta lažybas su Dievu, kad atėmus 
klestinčią gerovę ir šeimą, Jobo tikėjimas sugniužtų. Ta- 
čiau gerovės ir šeimos netekimas Jobo tikėjimo nesunai- 
kina. Net savo sielvarte Jobas kantriai murma: “ Jahvė 
davė, Jahvė atėmė! Tebūnie pašlovintas Jahvės vardas!“ 
Dabar Šėtonas pasiūlo Dievui duoti sunkesnį bandymą. 
Patį Jobą apima bjaurūs ir atstumiantys skauduliai nuo 
galvos iki kojų. Jis turi pasitraukti iš žmonių tarpo ir 
sėdėti vienui vienas ant šiukšlyno palei miestelį. Net da- 
bar Jobas nesutinka “nusidėti lūpomis, keikiant Dievą“. 
Trys draugai — Elifazas (Elifaz), Bildadas (Bildad) ir 
Zofaras (Zofar), išgirdę apie Jobo nelaimę, ateina jo pa- 
guosti. Galų gale, pagal pasakojimo tęsinį knygos užsklan- 
doje, Jahvė priima Jobo maldą ir sugrąžina jam dusyk 


278 Šėtonas šiame pasakojime neturi velnio bruožų. Pats žodis Šaran 
reiškia “Priešininkas". Skaitinyje žodis turi apibrėžtą skirtį — tas Šėtonas. 
Tik vėliau žydų ir krikščionių raštuose jis tapo tikriniu vardu, ženklinančiu 
Dievo priešą. 

daugiau visko, kaip jis buvo turėjęs. Po to Jobas laimin- 
gai gyvena. 


Du. Jobai: prozinis ir poetinis. Jobo knygos pradžia 
(Job 1-2) ir pabaiga (Job 42,7-17) yra pasakojimas, o 
pagrindinė knygos dalis (Job 3,1-42,6) yra apybraiža. 
Pasakojimo stilius yra proza, o apybraižos — poezija. 
Nuoseklu galvoti, kad Jobo knygoje susiduriame su dviem 
skirtingais rašiniais. Turime ne tik skirtingą Jobo apra- 
šymą, bet ir skirtingą stilių. Kaip jau pastebėta, pasako- 
jime — prozinis Jobas yra kantrios ištvermės pavyzdys, o 
apybraižoje — poetinis Jobas šaukia Dievą pasiaiškinti. 
Būdinga, kad pasakojime naudojama Jahvės vardas die- 
vybei ženklinti, tuo tarpu apybraižoje dievybė ženklina- 
ma bendrais vardais, kaip antai, Eloah — Dievas, arba 
Šaddai — Aukščiausiasis.“ Pasakojimo proza švyti pa- 
sakos stiliumi, o o tuo tarpu apybraiža yra panaši į iš- 
minties rašinių stilių““ Susidaro įspūdis, kad poetinis 
Jobas yra įkvėptojo knygos autoriaus kūrinys, o prozinis 
Jobas bus buvęs liaudies pasakojimas. Todėl daroma iš- 
vada, kad teologinės Jobo knygos prasmės reikia ieškoti 
poetinėje apybraižoje, o ne liaudies pasakojime. 

Šia išvada nesiekiama paneigti ryšio tarp prozinio 
pasakojimo ir poetinio mąstymo apybraižoje. Teologinė 
apybraižos prasmė yra raiški ir įtaigi dėl jos žavių liau- 
dies pasakojimo rėmų. Tačiau liaudies pasakojimas turi 
skirtingą autorystę. Kadangi prozinio Jobo gyvenvietė yra 
Edomas (Edom), — kraštas į pietryčius nuo Mirties 


rą 


279 Vardas Jahvė šalia įžangos pasirodo tik Job 38-42 skyrių antraš- 
tėse. Job 28,28 skaitinyje Jahvės vardas laikomas vėlesniu intarpu, o Job 
12,9 skaitinyje neaišku, koks vardas yra naudojamas dievybei ženklinti. 
Žr. W. Rudolph, Biblia Hebraica Stuttgartiensia (Stuttgart: Deutsche Bi- 
belgesellschaft, 1966-77). 

280 Žr. Anksčiau Kokeleto knygą. 

jūros, palei Arabijos dykumą, — labai galima, kad Jobo 
legenda kilo tarp edomiečių (žr. Job 1,1; 2,11; Hab 3, 
3). Atrodo, kad įkvėptasis Jobo knygos autorius perėmė 
liaudies pasakojimą rėmuoti savo poetinei apybraižai. 
Liaudies pasakojimas aptaria buitinę žmogaus padėtį, ku- 
ri priverčia įkvėptąjį poetą susimąstyti. Stengdamasis at- 
sakyti giliausius žmogaus nerimo klausimus, poetas išmin- 
tingai paremia savo mąstymą vieno žmogaus patirtimi, 
kurio legendinis teisumas jo skaitytojams buvo plačiai 
žinomas. Įdomu, kad pranašas Ezechielis užsimena apie 
Jobą kartu su Nojumi ir Danielium, kaip nepaprastai 
išmintingus ir teisius vyrus (Ez14,14.20). Danielius, 
arba Dan'el, buvo šlovinamas ir kanaaniečių legendoje, 
kuri yra nūdien pažįstama per Ras Šamros raštiją. Atro- 
do, kad ir Jobo legenda bus buvusi žodinėje liaudies apy- 
vartoje ilgą laiką prieš ją užrašant mūsų skaitomoje Jobo 
knygoje. Įkvėptasis Jobo knygos autorius perėmė plačiai 
žinomą pasakojimą įrėmuoti savo poetiniams mąstymams 
apie žmogaus nerimą ir klausimą Dievui. 

Apybraižos apie žmogaus nerimą ir klausimą Die- 
vui įrėmavimas yra dramatiškas. Įkvėptasis autorius savo 
poetinę apybraižą pradeda su draugų atėjimu Jobo pa- 
guosti. Prozinis ir poetinis Jobas sudaro dramatišką jun- 
ginį, — abu vysto tą pačią temą. Kadangi įkvėptojo auto- 
riaus teologinis požiūris yra poetinėje dalyje (Job 3,1-42, 
6), tai jis negali būti atsakingas už teologines problemas, 
kurias kelia liaudies pasakojimas. Šėtono lažybos su Jah- 
ve neturėtų gaišinti skaitytojo laiko, nei kvaršinti jo gal- 
vos, 


Jobo knygos metmenys. Jobo knyga turi aiškią 5ą- 
rangą. Ji atspindi įkvėptojo autoriaus sumanumą. Skaity- 
tojui nesunku ją atpažinti. Pravartu knygos metmenis iš- 
ryškinti brėžiniu: 

Pasakojimo 


rėmai 
1,1-2,13 
Jobo 
skundas 
3 


. Elifazas| Jobas |Bildadas |Jobas | Zofaras| Jobas 

Pirmas pokalbio ratas 4-5 6-7 8 9-10 11 12-14 

Elifazas| Jobas |Bildadas |Jobas |Zofaras| Jobas 
15 16-17 18 19 20 21 


; ; Elifazas| Jobas 
Trečias pokalbio ratas 29 24-27 skyriai yra padriki281 


Antras pokalbio ratas 


Skyrius apie išmintį 


Elihu priekaištai 
32-37 


Dievas atsako iš audros 
38-41 


i | 


Jobas atsiduoda Dievui 
42,1-6 


Pasakojimo 
rėmai 


42,117 


281 Trečiasis pokalbis tarp Jobo ir jo draugų nelengvai išnarplioja- 
mas. Sunkumų priežastis yra šios Jobo knygos dalies skaitinių stovis. Ban- 
dymai atkurti trečiąjį pokalbio ratą yra gausūs. Vienas iš vertingiausių 
yra S. Terrien bandymas. Žr. G.A. Buttrick, The Interpreter's Bible, EI, 
p. 888; R.A.F. MacKenzie, “Job", JBC 31:9. 90-108. 

Poetinės apybraižos aprašas. Poetinė Jobo knygos 
dalis yra labai svarbi, nes joje įkvėptasis autorius išreiš- 
kia savo teologinę sampratą. Patarlių ir Koheleto knygos 
apima temų įvairovę, tuo tarpu Jobo knyga turi tik vienui 
vieną temą. Ji išvysioma pokalbiu tarp Jobo ir jo draugų. 
Pokalbį pradeda Jobas nerimo skundu apie savo gimta- 
dienį. Gyvenimas yra liga, kurią gali pagydyti tik mirtis! 
(Job 3). Elifazas atsako Jobui (Job 4-5), o Jobas jį pa- 
taiso (Job 6-7). Bildadas įsijungia į pokalbį (Job 8). Jo- 
bas jam atsako (Job 9-10). Tretysis draugas, Zofaras, 
prisijungia prie pokalbio (Job 11). Ir jam Jobas atsako 
(Job 12-14). Čia baigiasi pirmasis pokalbio ratas. Pokal- 
bis tęsiamas antruoju ir trečiuoju ratu (Job 15-21; 22- 
27)** Jobo draugams pasitraukus, įterpiama paraštė 
apie išmintį (Job 28). Baigminė Jobo gynyba baigiasi iš- 
šūkiu Dievui pasiaiškinti (Job 29-31). Dievas atsako Jo- 
bui iš audros, ir Jobas atsiduoda Dievui (Job 38,1-42,6). 

Apybraižos aprašas aiškiai rodo, kad Jobo knyga turi 
rūpestingai suplanuotą sąrangą. Trečiasis pokalbio ratas 
(Job 22-27) bus nukentėjęs nuo vėlesnių bandymų švel- 
ninti Jobo užgavimus. Paraštė apie išmintį (Job 28) yra 
ne savo vietoje. Ji buvo įjungta vėlesnių Jobo knygos re- 
daktorių. Kitas stambesnis knygos sąrangos pažeidimas 
yra ilgi poetiški priekaištai Jobui, duoti jauno ir akiplė- 
šiškai drąsaus Elihu (Job 32-37). Elihu priekaištai Jo- 
bui yra lyg šašas Jobo knygos sąrangoje. Elihu nėra vie- 
nas iš Jobo draugų; jis nėra minimas nei knygos įžangoje, 
nei jos užsklandoje. Elihu nepasireiškia trijų pokalbio 
ratų metu. Jo priekaištai Jobui atrodo lyg vėliau atėjusi 
mintis.?** 


282 Job 24-27 turinys yra padrikas, ir jų pradinė sąranga sunkiai nu- 
vokiama. Žr. S. Terrien, ten pat; R.A.F. MacKenzie, ten pat. 

283 Trys pokalbio ratai baigiasi su pastaba “Jobo žodžių pabaiga“ 
(Job 31,40). Atrodo, kad Elihu kalba buvo įjungta į Jobo knygą vėlesnio 

Kas buvo Jobo knygos autorius? Aiškėja, kad Jobo 
knygos įkvėpta autorystė apima keletą veiksnių ir yra vi- 
suomeninio pobūdžio. Poetinės apybraižos kilmės data ir 
autorystė nesiduoda tiksliai aptariama, nes jos autorius 
nieku neužsimena apie savo laiko istorines aplinkybes. 
Kaip ir Koheletas, poetinės apybraižos autorius nerodo 
domesio įprastinėms Sandoros tikėjimo temoms. Jahvės 
užmojis ir veikla istorijoje bei Izraelio išrinkimas būti 
Jahvės Tauta nėra minimi. Knygos didvyris yra ne izrae- 
lietis, bet edomietis šeichas iš Uzo krašto (Uz) Palestinos 
pietryčiuose (žr. Pr 10,22-23; 22,21: 36,28; Jer 25,19- 
24; Rd4,21). Jobo draugų trejukė atėjo iš šio krašto 
(Job 2,11). Taigi knygos veiksmo vieta nėra Jeruzalė, 
bet Arabijos dykumos pakraštys. Kai kurie Jobo knygos 
tyrinėtojai, remdamiesi šiais reiškiniais ir stiliaus savi- 
tumais, spėlioja, kad įkvėptasis autorius nebuvo izraelie- 
tis, bet edomietis.“** Tačiau tai tik spėliojimas, kurį reikia 
įrodyti. Labiau tikėtina, kad ikvėptasis autorius buvo iz- 
raelietis išminties mokytojas, gyvenęs turbūt Palestinos 
ir Edomo pasienyje. 

Būdinga, kad Jobo knygoje į edomiečius žiūrima pa- 
lankiai. Palankumas edomiečiams liudija, kad hebraiška- 
sis pasakojimas apie Jobą (Job 1-2; 42,7-17) turi prieš- 
tremtinę kilmę, nes vėliau, pradedant VI a. prieš Kristų, 
judėjai žvairavo į savo pietinius kaimynus su gilia neapy- 
kanta. To priežastis buvo edomiečių brovimasis į judėjų 


įkvėpto rašytojo, norėjusio ginti sustabarėjusį judaizmą labiau už Jobo 
draugų trejukę. 

284 Žr. R. Pfeiffer, Introduction to the Old Testament (New York, 
NY: Harper ė Row, 1949), p. 678-683; O. Eissfeldt, The Old Testament: 
An Introduction (New York, NY: Harper R Row, 1965), p. 470; H. Lus- 
seau, “Job" veikale, kurį redagavo A. Robert ir A. Feuillet, Introduction. 
ė la Bible (Tournai: Deselėe, 21959), I, p. 652-654; MH. Pope, Job (An- 
chor Bible 15; Garden City, NY: Doubleday, 1965), p. XXXVILXXXVIII. 

žemes po Jeruzalės sunaikinimo (žr. Abd 10-14). Perimti 
iš edomiečių pasakojimą apie Jobą priešiškumo ir neapy- 
kantos laikotarpyje būtų buvę neįmanoma. Todėl pasako- 
jimo kilmė datuotina prieštremtiniame laikotarpyje. Apie 
poetinės apybraižos kilmės datą tarp Jobo knygos tyrinė- 
tojų nėra sutarimo: vieni įžiūri prieštremtinę jos kilmę, 
o kiti — potremtinę. 

Galimas kelias į poetinės apybraižos kilmės datą 
yra teminis ryšys tarp jos ir Antrojo Izaijo pranašystės 
(žr. Iz 52,13-53,12). Ar tremties pranašas yra skolingas 
Jobo knygos autoriui? O gal atvirkščiai: Jobo knygos 
autorius priklauso nuo tremties pranašo ir yra jam sko- 
lingas? Prileiskime, kad Jobo knygos autorius pažinojo 
Antrojo Izaijo pranešimą iš Dievo (1z 40-55). Susidu- 
riame su nemažu sunkumu. Mat poetinės apybraižos au- 
torius, padaręs atsakymų į kančios paslaptį peržiūrą, nie- 
ku neužsimena Antrojo Izaijo kančios sampratos. Jobo 
knygoje nekaltas Tarnas, kenčiantis dėl kitų labo, dar 
nėra žinomas. Labai galima, kad Jobo knygos kančios 
samprata turėjo įtakos Antrojo Izaijo Kenčiančiojo Tarno 
sampratai. Šie svarstymai padeda Jobo knygos tyrinėto- 
jams daryti išvadą, kad ji savo kilme yra pirmesnė už 
Antrojo Tzaijo pranašystę (Iz 40-55). Todėl jie teigia, 
kad Jobo knyga buvo parašyta tarp Jeremijo ir Antrojo 
Izaijo laikotarpį.*?? 

Jobo knygos kilmės data, tiesa, padeda ją geriau su- 
prasti, bet nėra esminis dalykas jos įkvėptajam autoriui 
ir jo mokymui įvertinti. Mat ji, — kaip ir visa išminties 
raštija, turinti reikalą su žmogaus nerimu ir klausimu Die- 
vui, — neapsiriboja istoriniu laiku. Susitikimas su ateiti- 


285 Žr. M.H. Pope, Job, p. XXX-XXXVII, Jobo knygą datuoja vė- 
lyvajame prieštremtiniame laikotarpyje — VII a. prieš Kristų; R. Pfeiffer, 
ten pat, p. 677, — maždaug 600 m. pr. Kr.; S. Terrien, ten pat, p. 888-890, 
siūlo datą tarp 580-540 m. pr. Kr. 

mi dabarties nerime yra tikėjimo įžvalgos žaizdras. Ir Jo- 
bo knygos veiksmo vieta Edome yra tik atsitiktinis dalykas 
pasakojime, nes įkvėptasis autorius aprašo ne vietą, bet 
žmogaus būtį. Todėl jam nėra esminis dalykas, ar asmuo, 
apie kurį pasakojama, yra izraelietis, edomietis, egiptietis, 
lietuvis ar kurios nors kitos tautybės. Žmogus kaip žmo- 
gus, ir žmogaus susitikimas su ateitimi kančioje yra į- 
kvėptojo autoriaus domesio šerdis. 

Jobas yra žmogus — kūrinys, kuriam reikia susitik- 
ti su Dievu — Kūrėju būtinėje kančioje. Tai nieku ne- 
reiškia, kad įkvėptasis autorius nesidomi istorija ir isto- 
rine žmogaus būtimi. Pats knygos didvyris aprašomas kas- 
dienos poreikių šviesoje. Buitinis aprašymas liudija, kad 
įkvėptajam autoriui rūpi ne atsajus, bet apčiuopiamas 
žmogaus gyvenimas. Jobo knygos autoriui būdinga nagri- 
nėti žmogaus buvimą istorijoje — istorinę būtį savitu bū- 
du. Istorinės žmogaus būties nagrinėjime jis išryškina jos 
istorinę reikšmę, tylomis praeidamas visuomeninę žmo- 
gaus padėtį, istorines aplinkybes ir religinį kraitį. Įkvėp- 
tajam autoriui rūpi mokyti, kad žmogaus būtinis klausi- 
mas yra tikėjimo klausimas, keliamas su dideliu rūpesčiu: 
“Kokia yra mano gyvenimo prasmė?" Susitikimas su Die- ž 
vu kančios nerime yra tikėjimo įžvalgos žaizdras. "Nerimo 
žaizdre klausimas, kokia yra mano gyvenimo prasmė, — 
mano, aiskiro ir vienišo asmens, kuris galvoja ir myli, 
atsimena ir viliasi, gyvena ir miršta, — tampa brandus. 
Įkvėptasis poetas su giliu jautrumu veržiasi į žmogaus 
būties gelmes ir įvardija likiminį žmogaus klausimą sau 
pačiam. Jautrus autoriaus polėkis duoda Jobo knygai dra- 
mos pobūdį.“** Ji nėra drama, skirta scenos vaidybai, bet 
drama skaitytojui. Skaitydamas Jobo knygą, jauti, kad 


286 Žr. A. Maceina, Jobo drama. Žmogiškosios būties apmąstymas. 
Venta, 1950, p. 244, 


305 


Jobas pergyveno mano grumtynes su gyvenimo prasmė 
mano nerimo žaizdre, nes Jobas yra kiekvienas iš mūsų. 


Jobas ir Artimųjų Rytų išmintis. Jobo knyga nėra 
atsitiktinis rašinys. Savo tema ir nerimo išmintimi ji sie- 
Jasi su daugelio amžių ne tik Izraelio, bet ir Artimųjų 
Rytų išminties sąjūdžiu. Atrodo, kad įkvėptasis autorius 
pažinojo babiloniečių rašinį, kuris dažnai pravardžiuoja- 
mas Babiloniečio Jobo vardu?“" Pasak šio rašinio pasa- 
kojimo, vieną turtingą ir įtakingą žmogų ištiko baisi liga 
ir nelaimės. Bėdoje jis su kartėliu skundėsi, kad jo visos 
maldos ir aukos dievams nebuvo atlygintos. Kaip Jobas, 
jis pareiškė savo nekaltumą, tvirtindamas, kad dievų valia 
žmogui yra nesuprantama: 


O, kad žinočiau, jog šie dalykai patinka dievui! 

Kas yra gera Lžmogaus1 akyse, yra bloga dievui. 

Kas yra bloga [žmogaus] manymu, yra gera jo dievui. 

Kas pajėgs suprasti dievų mintį, aukštame danguje? 

Dievo planas yra gilus vanduo, kas gali jį permatyti? 

Kur apkvaišusi žmonija sužinojo, koks yra dievo 
/elgesys?*99 


Galų gale, rašinio didvyriui esant ant mirties slenksčio, 
dievas Mardukas (Marduk) ūmai jam atlygino už iš- 
tvermę ir grąžino sveikatą. 

Kito išminties raštijos pavyzdžio iš Babilonijos yra 
net įdomesni tema ir turinys. Įprasta jį vadinti Pokalbiu 
apie žmogaus bėdą.?“? Šiame rašinyje aprašomi du žmo- 


287 Jo vardas akadų kalba yra Ludlul Bel nemegui, kuris reiškia 
“Aš šlovinsiu Išminties viešpatį". Vardas yra pirmieji rašinio žodžiai. Žr. 
J.B. Pritchard (red.), Ancient Near Eastern Texts, p. 434-437. 

288Ludlul Bel nemegui, 33-38-oji eilutės. Žr. J.B. Pritchard (red.), 
ten pat, p. 435. Plg. su Job 9,1-12, 

289 Žr. J.B. Pritchard (red.), ten pat, p. 438-440, 

nės: vienas jų viskuo abejojantis — skeptikas, o kitas — 
pamaldus ir skeptiko bičiulis. Skeptikas abejoja dievų tei- 
sumu, nes jo gyvenimas yra sklidinas ilgalaike kančia. 
Tuo tarpu jo pamaldusis bičiulis pataria jam atsiduoti 
dievų valiai ir ištikimai vykdyti religijos įpareigojimus. 
Panašiai kaip Jobo knygoje, pokalbio dalyviai kalba vie- 
nas po kito, — skeptikas pradeda pokalbį, o pamaldusis 
atsako. Pokalbio apie žmogaus bėdą rašinio turinys ir 
išraiška yra artimi Jobo knygai. Peršasi pagunda daryti 
išvadą, kad įkvėptasis autorius buvo šio Babilonijos iš- 
minties rašinio įtakoje. 

Ir Egipto išminties raštija turi panašaus turinio ir 
stiliaus rašinių, kaip Jobo knyga. Du iš jų yra verti dė- 
mesio: Iškalbingo žemdirbio prieštaravimai ir Pavargusio 
ginčas su savimi““* Būdinga, kad pirmasis rašinys yra 
poetinis svarstymas, įspraustas tarp proza rašytos įžangos 
ir užsklandos. Antrasis rašinys atspindi egiptiečių pesi- 
mizmą — nusivylimą ir netikėjimą ateitimi. 

Turinio ir išraiškos panašumai stebina. Tačiau įro- 
dyti, kad įkvėptasis Jobo knygos autorius yra tiesioginiai 
priklausomas nuo šių ar kitų Artimųjų Rytų nerimo iš- 
minties rašinių nėra įmanoma. Atrodo, kad jis buvo poe- 
tas su plačiu akiračiu, — daug keliavęs ir daug išmokęs. 
Nuoseklu galvoti, kad jis buvo susipažinęs su daugelio 
kaimynų sveika nuovoka ir nerimu. Atrodo, kad jis Meso- 
potamijos, Egipto, Edomo mintijimo pasaulyje jautėsi 
kaip namie. Tačiau jis yra autorius su sava pasaulėžiūra 
ir nesiskolino iš kaimynų kas tik pasitaikė po ranka. Bitė 
skrenda nuo žiedo prie žiedo, nedarydama skirtumo tarp 
dobilo ir rugiagėlės, o ikvėptasis Jobo knygos autorius 
riša virvę prie virvės, norėdamas pasiekti gyvenimo pras- 


290 Arba Ginčas apie savižudybę. Žr. J.B. Pritchard (red.), ten pat, 
p. 405-410. 


307 


mės gelmes. Nenuostabu, kad jis uždėjo ant Jobo savitą 
antspaudą, — sau būdingą ir kūrybišką mintijimą bei 
patirtį ant perimtos medžiagos. Nors Jobo knygos autorius 
ir nerodo domesio įprastinėms Sandoros tikėjimo temoms, 
jo mintijimas yra gilioje tikėjimo kraičio įtakoje. 


NERIMAS IR ŽMOGAUS KLAUSIMAS DIEVUI 


Jobo knygos tikslas yra įvairiai suprantamas. Įpras- 
ta teigti, kad joje nagrinėjama kančios, arba blogio, pro- 
blema. Teigiama, kad joje keliama filosofinis klausimas 
kaip suderinti Dieve visagalį gerumą ir visagalę jėgą. Šie 
klausimai lydi gyvenime kiekvieną, kuris tiki, kad Die- 
vas yra geras ir visagalis Kūrėjas. Kaip gali Kūrėjas kurti 
blogį ar leisti blogiui reikštis Kūrinijoje? Jeigu skaityto- 
jas ima į rankas Jobo knygą, vildamasis rasti atsakymą 
į šiuos taip opius klausimus, jis nusivils. Mat, Jobo knygą 
skaitant, paaiškėja, kad šie klausimai įkvėptajam jos au- 
toriui buvo tik antraeiliai. Tiesa, jis galynėjasi su neiš- 
vengiama patirtimi gyvenime — nekaltųjų kančia. Tačiau 
kančios ir Dievo teisumo problema Jobo knygoje skiriama 
kur kas gilesniam klausimui apie žmogų, — žmogaus 
klausimą Dievui apie žmogaus ir Dievo santykio pobūdį. 

Klausimas apie žmogaus ir Dievo santykio pobūdį 
yra pirmaeilis. Su juo supažindinama jau knygos įžango- 
je (Job 1-2). Čia Šėtonas netiesiogiai leidžia suprasti, 
kad Jobo santykis su Dievu nėra grindžiamas jo besąly- 
gišku pasitikėjimu bėdoje ir džiaugsme, bet patogiu išskai- 
čiavimu, norint užsitikrinti iš Dievo palaimą: sveikatą, 
gerą vardą tarp žmonių, gausią šeimą ir ilgą amžių. Poe- 
tinėje apybraižoje Jobo tikėjimo pobūdis yra nagrinėja: 
mas gilesnėje plotmėje. Apybraižos užsklandoje, Jobo po- 
kalbiui su draugais palietus pačias žmogaus patirties ri- 
bas, Dievas atsako iš audros. Dabar Jobas atsiduoda Die- 

vui tyloje ir apgaili — grįžta į tikrą santykį su Dievu. 
Jobo gyvenimas gauna naują ašį. Bandant suprasti Jobo 
knygos tikslą, reikia nagrinėti poetinį svarstymą visos 
knygos fone. Mat, Dievui atsakius iš audros ir Jobui grį- 
žus į besąlygiško pasitikėjimo santykį su Dievu, — Dievo 
atsakymas į į žmogaus klausimą jam tampa Klausimų. ž žmo- 
gui. 


Pokalbis apie žmogaus santykį su Dievu (Job 3,1-31, 
40). Įkvėptasis autorius yra kūrybiškas. Gilią tiesą gvil- 
dena apčiuopiamu būdu — pokalbiu. Pokalbyje dalyvau- 
ja Jobas ir jo trys draugai: Elifazas, Bildadas, Zofaras. 
Jobas ir trys draugai atstovauja dviem gyvenimo įžval- 
gom ir dviem skirtingiem teologiniam požiūriam. Jobo 
draugai gina seną gyvenimo įžvalgą ir nusistovėjusį teo- 
loginį požiūrį: klusnumas veda į gerovę, o neklusnumas 
— į bėdą. Vienu žodžiu, ginama senovinė įžvalga, kad 
žmogus gerais darbais užsipelno palaimą, o blogais dar- 
bais —bausmę iš Dievo?" Taigi, pagal šį požiūrį, doras 
gyvenimas buvo atlyginamas gerove, sveikata, ilgu am- 
žiumi, o nuodėmingas gyvenimas buvo baudžiamas skur- 
du, liga, pirmalaike mirtimi. Šis dėsnis buvo panaudotas 
Deuteronominio istoriko knygose“* ir sveikos nuovokos 
išminties raštuose — Patarlių, o vėliau Siracido rinki- 
niuose. Jobo draugai žiūri į gyvenimą ir supranta jo pras- 
mę šio teologinio požiūrio šviesoje. 

Pokalbis pradedamas Jobo nerimo skundu (Job 3). 
Skaitinys apie Jobo nerimą yra vienas iš aitriausių Šv. 
Rašte. Jis yra giminingas pranašo Jeremijo skundui (Jer 


291 Deuteronominė istorijos samprata, išreikšta Pakartoto Įstatymo 
knygoje, teigia, Kad Sandoros bendrija save supranta Dviejų kelių šviesoje 
(žr. Įst 11,18.26-28; 30,15-20). Išminties mokytojai bandė šią sampratą per- 
kelti į pavienio žmogaus gyvenimą. 

292 Jozuės, Teisėjų, 1-2 Samuelio, 1-2 Karalių knygos. 

20,14-18). Nerimo skundas išreiškia žmogaus neviltį kan- 
čioje nepaprastai įtaigia kalba. Jobo mirtingas nuovargis 
ir noras mirti alsuoja jausmu, kad jo gyvenimas yra tuš- 
čias. Gyvenimas yra liga, kurią gali pagydyti tik mirtis! 


Jobas neabejoja Dievo visagališkumu. Jis giliai iš- 
gyvena, kad kančia Dievo visagališkumą užtemdo ir pa- 
daro gyvenimą beprasmį (Job 9,11; 13,24). Jobo aitrus 
skundas yra išraiška nerimo, kuris skaudina jautrų ken- 
tėtoją, nematantį prasmės kančioje. Beprasmiška kančia 
užgožia žmogų ir yra baisesnė už fizinį skausmą. Ją pa- 
lengvinti gali tik mirtis — “karalius Mirtis [Giltinė] 
(Job 18,14). Poetišku sielvartu Jobas apgaili, kad aušra 
pradėjo jo gimtadienį ir naktį, kurioje jis buvo pradėtas, 
pravėrusią ryto akis (Job 3,6-10). 

Jobui atsako Elifazas — vienas iš draugų trejukės. 
Negaišuodamas ima guosti Jobą ir draugiškai pakiša min- 
tį, kad kančios priežastis yra ne Dieve, bet pačiame Jobe. 
Pradžioje Elifazas yra paslaugus patarimų. Pasitenkina 
priminti, kad visi žmonės nusideda. Todėl ir Jobas turėtų 
nuolankiai išpažinti savo nuodėmę, o ne priekaištauti 
Dievui. Kadangi kančios priežastis yra pačiame Jobe, to- 
dėl ir kelias iš kančios turi būti jo galioje (Job 11,13-20; 
22,21). Tačiau Jobas užsispyrusiai tvirtina, kad jis nėra 
savo kančios priežastis, nes yra nekaltas. 


Jobo užsispyrimas išjudina jo draugus aštresniam 
kaltinimui. Bandydami ginti Dievo didybę, jie panaudoja 
turimus duomenis įrodyti, jog Dievo elgesys su žmogumi 
pagal įprastinį atlyginimo už klusnumą ir bausmės už ne- 
klusnumą dėsnį yra teisus. Kartu jie apkaltina Jobą išdi- 
dumu, nurodydami, kad jis nesiskaito su žmogiškos būties 
ribomis. Anot jų, jeigu Jobas būtų sąžiningas, jis turėtų 
sutikti, kad Dievas jį nubaudė mažesne bausme, negu jis 
iš tikrųjų buvo užsipelnęs. Be to, pakartotinai maldauja 

Jobą atsisakyti savo išdidaus teisumo ir permaldauti 
Aukščiausiąjį. 

Įkvėptasis Jobo knygos autorius yra įtaigus Jobo 
draugų vaizduotojas. Nejučiomis pajunti, kad Jobui pri- 
klauso nuoširdi užuojauta, 0 tuo tarpu draugų trejukė 
pasirodo esą apgailėtini asmenys. Nors ir įsitikinę, bet 
apie gyvenimo prasmę jie kalba negyvenimiškai, norėda- 
mi žūt būt likti ištikimi savo sustabarėjusiam požiūriui. 
Jobo nerimo skundas turi būti nutildytas, nes grasina jų 
teologiniam požiūriui. Būdinga, kad sustabarėjusios pa- 
žiūros visuomet bijo šviežio galvojimo ir naujų įžvalgų. 
Tai liudija Vakarų kultūros istorija ir nūdieniai sankir- 
čiai tarp sustabarėjimo ir Dvasios polėkių. Nerimo iš- 
minties knygos autorius žėri pranašiška savimone. Jis gina 
kūrybišką tikėjimo įžvalgą gyvenimo mįslių žaizdre. Ti- 
kėjimo drąsa veržtis į naujai kilusius Dievo ir žmogaus 
santykio supratimo klausimus jam yra taip svarbi, kad 
jis drįsta veržtis anapus sustabarėjusios žmogaus ir Dievo 
santykio sampraios.“* Jobo draugai yra perdėm savimi 
patenkinti ir riboti, — per daug tikri savo atsakymais į 
gyvenimo mįsles. Jie tariasi, kad Dievas duodasi supan- 
čiojamas žmogiškos logikos dėsniais. Nerimo skundą kan- 
čioje jie sutiko išpūstomis akimis ir nudėvėtomis frazė- 
mis. Kieta laikysena pokalbyje užkirto kelią parodyti tik- 
rą užuojautą draugui kančioje. Mat jie tarėsi vispusiškai 
supratę Dievo išmintį. Įkvėptojo autoriaus apybraižoje 
jie gina ne Dievą ir jo išmintį, bet savo pačių sustabarėju- 
sią Dievo ir jo išminties sampratą.?** 


293 Muziejuose tenka užtikti Afrikos žemyno žemėlapių iš Vidur- 
amžių. Tik kur ne kur žymima apgyventos vietos. Dažnai matoma įrašas 
lotynų kalba “Hic sunt leones“, — “Čia bastosi liūtai!" Ir kančios problc- 
ma yra bauginanti sritis. Jobo knygos autorius drįsta veržtis jos tirti. 

294 Žr. S. Terrien, ten pat, p. 900. 


311 


Jobas šaukia Dievą pasiaiškinti. Jobo knygos didvy- 
ris yra Šv. Rašto Prometėjas. Jis atkerta savo draugų tre- 
jukei, pavadindamas jų Dievo teisumo jo kančioje gyni- 
mą tauškalais. Draugų žodžiai nei jo paguodžia, nei jam 
padeda suvokti kančios prasmę. Nors jų pačių įsitikinimu, 
jie nustatė Jobo ligą, bet Jobui jie yra šundaktariai. Pa- 
maldžių patarimų suerzintas, Jobas gina savo nekaltumą 
ir sąžiningumą gyvenime su vis didėjančia aistra. Tiesa, 
Jis prileidžia, kad jis galėjo nusidėti, kaip nusideda visi 
žmonės, bet tvirtina, jog jis yra palyginti teisus, ir baus- 
mė neatitinka nusikaltimo (Job 14,1-6). Pradžioje Jobas 
pasitenkino prakeikti savo vargingą būtį ir norėjo, kad 
Dievas jį sutraiškytų, tuojau pat vietoje prailginęs jo kan- 
čią (Job 6,8-9). Ilgainiui Jobo žodžiai tampa prometė- 
jišku iššūkiu. Yda, teigia Jobas, yra ne jame, bet Dieve. 
Dievas yra atsakingas už jo kančią. Jobas apkaltina Die- 
vą. Dievas atrodo jam lyg nelemtas priešas. Užuot rūpinę- 
sis savo kūriniu, Dievas elgiasi lyg įnoringas tironas 
(Job 9,18-19), plėšrus žvėris (Job 16,7.9), klastingas 
priešas (Job 16,12-14). Jobas neįprastai lakia vaizduote 
lygina save su mitologiniu jūros Slibinu — Tiamat ar Ra- 
hab — didžiausiu Dievo priešu,“" prieš kurį Dievas pa- 
statė sargybą (Job 7,11-12). Visiškai bejėgis Jobas nori 
tik vieno, — kad Dievas paliktų jį ramybėje bent vieną 
akimirką. Jis tiki: jeigu galėtų pabėgti nuo Dievo, baig. 
tųsi jo dvasinė agonija: 

Kodėl žmogus yra taip svarbus tau? 

Kodėl kreipi dėmesį į tai, kaip jis elgiasi? 

Tų tikrini jį kas rytą 

ir bandai jį kas minutę. 


295Užuomina apie mitus iš senovės. Jūros slibinai turėjo būti sau- 
gomi, kad nepabėgtų ir nepakenktų. 

Argi negalėtum nukreipti nuo manęs akių, 
bent kol nurysiu burnoje savo seiles? 
(Job 7,17-19). 

Jobo knygos įžangoje, kaip matėme, Jobas yra labai 
paklusnus žmogus. Net baisios nelaimės užguitas, “nenu- 
sideda lūpomis“, — nesiskundžia. Tačiau poetinėje apy- 
braižoje Jobas yra visiškai kitoks asmuo. Jo Dievui meta- 
mi kaltinimai yra taip aštrūs, kad turėjo užgauti pamal- 
džių žydų ausis. Labai galima, kad Jobo iššūkio Dievui 
aštrumas vertė įkvėptuosius knygos redaktorius pertvar- 
kyti trečiąjį pokalbio ratą (Job 22-27) ir pridėti Elihu 
priekaištus Jobui ir jo draugų trejukei (Job 32-37). 

Pranašas Jeremijas savo Skunduose buvo metęs iš- 
šūkį Dievui drąsiais klausimais,“ tačiau Jobas yra dar 
drąsesnis, — jis drįsta šaukti Aukščiausiąjį pasiaiškinti 
(Job 27,6; 31,35). Prometėjiškai gindamas savo teisumą, 
Jobas padaro save Dievo teisėju. Vienu metu jis nori iš- 
trūkti iš Dievo glėbio, o kitu jis nori susitikti su Dievu 
kaip lygus su lygiu bešališkam reikalui apsvarstyti, kad 
jo teisumas būtų pripažintas (Job 31,35-37). Jobas yra 
Prometėjas — žmogus, kuris drįsta abejoti, maištauti ir 
šaukti Dievą pasiaiškinti. 


Baigminė Jobo gynyba. Jobas savo nerime kenčia, 
nes Dievas “slepia savo veidą" (Job 13,24), — Dievas 
yra atokus ir slaptingas. “O kad aš žinočiau, kur jį galiu 
rasti?!" (Job 23,3) yra Jobo troškimas. Troškimas rasti 
Dievą plazda tarp abejonės ir vilties. Jis laiko galimu da- 
lyku, kad Dievas nepaliks jo kančioje, bet ieškos jo. Ta- 
čiau atras jį per vėlai, nes jis jau bus nuėjęs į kapus (Job 
7,21). Jobas vis giliau ir giliau suvokia, kad praraja 
skiria Kūrėją nuo kūrinio, Dievo teisumą nuo žmogaus 


296 Žr. Rakto II, p. 415-421. 

teisumo. Tas, kuris nori aprėpti šią prarają, yra kvailas: 

Jeigu Dievas žmogiškas kaip aš, 

galėčiau jam atsakyti; 

galėtume eiti teisman išspręsti mūsų ginčą. 

Tačiau nėra kas tarpininkautų, 

nėra kas išspręstų ginčą tarp Dievo ir manęs 

(Job 9,32-33). 

Kartkartėmis Jobas prileidžia, kad Dievo išmintis 
taip viršija žmonių išmintį, kad Dievas gali būti pažintas 
tik tada, kai jis pats nori žmogų prašnekinti ir jam ap- 
reikšti save. Jobas žino, kad Dievas yra “Dievas, o ne 
žmogus“, — Tas, Kuris yra visiškai Kitas, visa viršijantis, 
neribotai visavalis. Jobo knygoje žmogus yra žemiškas 
kūrinys, vergas nuodėmės, kuri teršia jo prigimtį (Job 4, 
17-21: Elifazas; Job 14,4: Jobas; Job 15,14-16: Elifazas; 
Job 25,4-6: Bildadas) ir mirties valandą (Job 4,19; Eli- 
fazas; Job 7,6: Jobas). 

Jobas kančios nerime neranda tilto ant prarajos tarp 
žmogaus ir Dievo. Tačiau jis drįsta viltis, kad kada nors 
ir kaip nors įvyks susitaikymas tarp Dievo ir žmogaus. 
Tada ant prarajos tarp Dievo ir žmogaus bus tiltas, — 
prieštaravimas tarp Dievo, kaip jis dabar reiškiasi, ir Die- 
vo, kaip jis iš tikrųjų yra bus išaiškintas. Mat atokusis ir 
slaptingas Dievas yra žmogaus Go'el — Atpirkėjas arba 
Artimiausias giminaitis." Ši viltis išreiškiama skaitinyje 
su Jobo tvirtinimu, kad jo Go'el — Atpirkėjas grąžins jį 
draugystėn su Dievu: 


Žinau, kad mano Atpirkėjas [Go'el, ty, 
Artimiausias giminaitis] yra danguje, — 


297 Žr. II skyrių. Dievas — Artimiausias giminaitis žmogui. Arti- 
miausio giminaičio pareiga izraeliečių visuomenėje — atpirkti šeimos narį 
ir šeimos nuosavybę. 

galų gale jis stos mane ginti. 

Net nulupta oda, — 

aš matysiu Dievą savo trapume. 
Matysiu jį rūpinantis manimi, — 
savo akimis matysiu jį ne atokų. 
Mano širdis alpsta. .. (Job 19,25-27). 


Skaitinio hebrajų kalba yra neaiški. Lietuviškas ver- 
timas yra tik parafrazė. Pavyzdžiui, “Net nulupta oda, 
— aš matysiu Dievą savo trapume“ (26-oji eilutė) yra 
neaiški, nes “savo trapume“, — pažodžiui “už savo kū- 
no", — yra labai mįslingas. Ar kalbama apie apgynimą 
prieš mirtį ar po mirties? Jeigu kalbama apie apgynimą 
po mirties, šis skaitinys būtų pati ankstyviausia užuomina 
Senajame Testamente apie žmogaus prikėlimą iš mirties. 
Be abejo, pomirtinio gyvenimo viltis turėjo vaidmenį Jo- 
bui, tačiau jis nematė joje savo problemos išsprendimo. 
Mat mirtis Jobui buvo kankinantis išgyvenimas kaip tik 
dėl to, kad mirtis yra gyvenimo baigtis. Po mirties nebe- 
įmanoma rasti atsakymo į gyvenimo mįslę: 


Nukirstam medžiui yra. viltis, — 

jis gali atgyti ir turėti atžalą. 

Net medžio šaknims pasenus, 

kelmui sudūlėjus žemėje, 

palaistytas vandeniu, jis išleidžia daigą, 

lyg gležnas augalas. 

Tačiau kai žmogus miršta, — 

mirtis yra jo galas. 

Jis miršta, ir kur jis yra tada? (Job 14,7-10). 

Skaitiniu apie Atpirkėją turbūt norima tvirtinti, kad 
Atpirkėjas yra danguje (Job 16,19). Ten įvyks Jobo grį- 
žimas prie Dievo. Draugystė su Dievu ir buvo giliausias 
Jobo ilgesys jo kančios tamsoje. Būti arti Dievo yra di- 

džiausias žmogaus turtas (Ps 72/73,21-28) 298 

Jobo gyvenimo prasmės ieškojimas kančios nerime 
nuvedė jį prie nuostabaus įžvalgos akiračio. Čia, bent 
akimirksniui, jo regmė praplatėja. Tačiau Jobo laikysena 
dar nesikeičia. Jobui vis dar rūpi pirmoje eilėje patį save 
pateisinti. Jo klausimai vis dar atspindi jo perdėtą pasi- 
tikėjimą savimi ir atkaklų ryžtingumą rasti gyvenimo 
prasmę kančios nerime savo jėgomis. Jobas dar tebegina 
savo teisumą. Atsakydamas į draugų užmetimus, jis duo- 
da savo gyvenimo peržiūrą, kuri atspindi įsitikinimą, kad 
jis yra žmogus be dėmės: 

Jokiu būdu. nesutiksiu su jumis, — 

aš ginsiu savo dorumą iki pat mirties. 

Niekuomet neatsisakysiu savo teisumo, 

mano širdis Lsąžinėl yra tyra (Job 27,5-6). 


Jobas baigia savo gynybą ilgu pareiškimu apie doros 
reikalavimus, kuriais jis vadovavosi gyvenime, ir vaiz- 
džiu teisaus žmogaus aprašu (Job 29-31). Paskutinis Jobo 
žodis yra skardus šauksmas: “Tegul Šaddai — Aukščiau- 
siasis atsako!" 


298 Pravartu turėti Ps 72/73,21-28 prieš akis: 
Tikrai, kai pirma taip karščiavausi, 
kai širdis atkakliai man spurdėjo, 
tavo akyse buvau labai kvailas, 
kaip koks keturkojis — nesupratingas. 
Bet aš visuomet su tavimi būti noriu, 
laikai tu mane paėmęs už rankos. 


Ar yra danguje kas man brangesnis? 

Kai esu su tavim, manęs nedžiugina žemė. 

Ir kūnas, ir mano širdis tavęs išsiilgus, 

tu visuomet mano širdžiai, o Dieve, uola, amžinas turtas. 
Tikrai, kurie nuo tavęs atsitraukia, pražūva, 

sunaikini tu visus, kurie pametę tave, valiūkauja. 

O man gera yra būti arti Dievo, 

prieglaudą pas Jahvę Dievą turėti, 

Dievas atsako iš audros (Job 38-41). Kančia žmo- 
gaus gyvenime kelia nerimą. Kančia žmogaus gyvenime 
yra audra. Dievas atsako Jobui iš audros. Dievo atsaky- 
mas nėra paprastas atsiliepimas į Jobo iššūkį pasiaiškinti 
ar Jobo teisumo patvirtinimas. Iš tikrųjų, Dievo kalba iš 
audros nėra joks atsakymas, bet klausimai, kurie verčia 
daryti išvadą, kad Jobo iššūkis pasiaiškinti yra ne vietoje. 
Dievo klausimų poveikyje suvokiama, kad Jobas yra kū- 
rinys. Būdamas ribotas kūrinys, žmogus nėra pajėgus teis- 
ti Kūrėją: 

Kaip tu drįsti pūsti miglas, 

žodžius be žinojimo? 

Eikš, kaip dera žmogui, ir 

atsakyk klausimus, kuriuos 

aš tave klausiu (Job 38,2-3). 


Kūrinio vieta yra kūriniškumas. Kūriniškumas yra 
nerimo šaltinis žmoguje. Kūrėjo klausimus Jobui — kū- 
riniui lydi iškilus Dievo, — apvaizdaus ir visa palaikan- 
čio Kūrėjo, — aprašas. Dievo klausimai Jobui siekia pri- 
minti, kad Dievas yra Dievas, o žmogus yra žmogus. Ar 
buvo Jobas Kūrimo pradžioje, 


„. „kada ryto aušroje kartu giedojo žvaigždės 
tr visi Dievo vaikai šūkavo iš džiaugsmo? 
(Job 38,7). 

Jobas buvo kalbėjęs lyg žinodamas, kaip Dievas turi 
valdyti pasaulį. Jo dorumas buvo pagrindas bemaž įžūlaus 
reikalavimo, kad Dievas turi su juo geriau elgtis. Nega- 
lėdamas suderinti savo dorumo su skaudžiu likimu, Jo- 
bas buvo drįsęs mesti iššūkį Kūrėjui ir jį teisti. Jo neri- 
mas turėjo prometėjišką sąmonę. Todėl ir Dievo atsaky- 
mas buvo duotas priekaištų, — triuškinančiu priminimu, 
kad pirmoji kūrinio pareiga yra pripažinti ir garbinti 
Kūrėją. 

Jobo atgaila — grįžimas prie Dievo. Dievo žodžiai 
iš audros iškelia klausimus, kurių atsakyti Jobas nepajė- 
gia. Viena aišku, Jobas buvo per daug pasitikėjęs savo 
žinojimu ir savimi. Klausimais nutildytas, prisipažįsta, 
kad neturi jokio pagrindo Dievo teisti (Job 39,33-35). 
Todėl atšaukia savo neapgalvotus kaltinimus ir aisiduoda 
Dievui: 


Kalbėjau apie dalykus, kurių nesuprantu, — 
apie dalykus, viršijančius mane savo nuostaba, 
kurių aš nežinojau. .. 

Buvau girdėjęs apie tave gandus, — 

dabar mano akys mato tave, — 

todėl aišaukiu savo žodžius, ir 

gailiuosi dulkėse ir pelenuose (Job 42,3.5-6) 299 


Jobo išpažintį lydi nauja santykio su Dievu sąmonė, 
— ne su sustabarėjusiu, draugų trejukės gintu įprastinės 
religijos Dievu, bet su Gyvuoju Dievu. Naujoji santykio 
su Dievu sąmonė yra Jobo apgynimas prieš draugų tre- 
jukę. Jobo apgynimas yra ne toks, kokio buvo reikalavęs 
Jobas. 

Įkvėptasis Jobo knygos autorius pats nesukūrė pro- 
zinės užsklandos (Job 42,7-17). Tačiau jis vykusiai pri- 
jungė ją tuoj pat po Jobo gailesčio pareiškimo (Job 42,1- 
6). Tokiu būdu jis akivaizdžiai išreiškia, kad Jobas grįžo 
prie Dievo nauju ir prasmingesniu gyvenimu per malo- 
ningą Dievo gerumą. 


Klausimas Dievui tampa Klausimu žmogui. Jobo 
knyga nesibaigia atsakymu, bet šviežiu Klausimu. Skaity- 
tojas sutrinka. Mat laukta kančios problemos išsprendimo 
ir paaiškinimo apie Dievo — Kūrėjo vispusiško gerumo 


299 Žr. M.H. Pope, ten pai, p. 289-290. 

ir visagalybės sąveiką. Dievo atsakymas Jobo iššūkiui at- 
rodo nepakankamas ir jo nepatenkina. Kur yra raktas į 
Jobo knygos reikšmę? 

Jobo knygos raktas yra Jobo grįžimas į tikrą santykį 
su Gyvuoju Dievu. Atliepdamas Dievui, kalbančiam kan- 
čios nerime, Jobas atsiplėšia nuo egocenirinio — tik sa- 
vimi apriboto tikrovės lopelio ir atsiveria kuklesniam, 
bet džiugiam vaidmeniui Kūrėjo pasaulyje. Taigi pagrin- 
dinė knygos reikšmė yra klausimas: “Kaip aptarti save?" 
Tik savo kūrybiška sąmone? Ar visagalio Kūrėjo fone? 
Kančia ne tik kelia nerimą žmoguje, bet kančia žmogų 
skandina savyje. Jobas, kančios skandinamas, savo kūry- 
biškumu pasmerkė Dievą ir teisino save. 

Nuo pat savo įžangos Jobo knyga sprendžia klausimą 
apie Jobo santykį su Dievu. Knygos gale klaidingai su- 
prastas santykis su Dievu, paremtas perdėtu Jobo pasiti- 
kėjimu paties savimi, tampa atgyvena. Jobo žodžiais, 
anksčiau jis buvo girdėjęs apie Dievą gandus, — santykia- 
vo su Dievu pagal sustabarėjusią, gautą iš tikėjimo krai- 
čio, sampratą, — dabar “mano akys mato tave!“ (Job 
42,5). Kančios nerimo žaizdre Jobas išreiškia nerimo 
išminties mokymą, kad žmogus gali aptarti save tik visa- 
galio Kūrėjo fone. Jobas bendrauja ne su Dievo sampra- 
ta, bet su pačiu Dievu asmenišku tikėjimo išgyvenimu. 
Užuot dėl savo kančios gyvenime vispusiškai užtemdyto 
patirtojo Dievo, Jobas patiria Dievą, kuris įprasmina kan- 
čią. Atmesdamas savo draugų sustabarėjusią Dievo sam- 
pratą, Jobas atveria savo gyvenimą dovanai, kuria Dievas 
aplanko ieškančiuosius jo tikrai visa širdimi. Būdinga, 
kad pasakojimo apie Jobą užsklandoje (Job 42,7-9), jis, 
o ne draugai, gauna Dievo pritarimą, nes jis gynė tiesą — 
Dievo laisvę ir paslaptį. Jobas malda užtaria savo drau- 
gus, kurių sustabarėjusi religija yra kliūtis, skirianti juos 
nuo tikrojo tikėjimo Gyvuoju Dievu. 

Protas ir kančios paslaptis. Kančios paslaptinga mįs- 
lė palieka Jobo knygoje protu neįspėjama. Šv. Raštas, kaip 
toks, palieka kančios paslaptingą mįslę neatsakytą. Pagal 
Sandoros bendrijos tikėjimą, žmogaus bėdos šerdis nėra 
kančios problema, bet žmogaus santykio su Dievu pobū- 
dis. Šalia santykio su Dievu, kurio dėlei ž žmogus buvo su- 
kurtas, kančia stumia žmogų į neviltį ar į šundaktarių 
religiją. Tikėjimo santykyje su Dievu, kančios nerimo 
žaizdre patiriama, kad žmogaus laikai — valandos yra 
Dievo rankoje, nes “viskas išeina į gera, mylintiems Die- 
vą, būtent jo valia pašauktiesiems" (Rom 8,28). Nauja- 
jame Testamente Jėzus kvies į gyvenimo prasmę ir laimę 
per Kryžių: “Jei kas nori eiti paskui mane, teišsižada 
pats savęs, teima savo kryžių ir teseka manimi" (Mk 8, 


34) 300 


SUASMENINTA IŠšMINTIS 


Senojo Testamento išminties knygoms skyrėme du 
skyrius. Nagrinėjome tris Tanako — hebraiškojo Senojo 
Testamento knygas: Patarlių, Koheleto, arba Ekleziasto, 
ir Jobo. IX skyriuje grįšime prie Septuagintos — graikiš- 
kojo Senojo Testamento pridėtinių išminties knygų: Sira- 
cido, arba Ekleziastiko, ir Išminties. Užbaigus nagrinėti 


300 Poetas Jurgis Baltrušaitis šią įžvalgą išreiškia su nuostabiu įtai- 
gumu savo “Apynio" eilėraštyje. Žr. V. Kubilius et al., Jurgis Baltrušaitis: 
Poezija (Vilnius: Vaga, 1967), p. 94-95; 


Apynėli, žaliaplauki, Jei aukščiau tu nori lipti, 
Apynėli, mano broli! Imk nelūžtamą ramentą 

Vos tik saulės susilauki, Ir, pakeitęs diego kryptį, 
augi, žindai žemės molį. .. Kopk sode į kryžių šventą. .. 


Kryžius žemės sostą valdo — 
Atsiremk į petį stangų, 
Ilgink savo žalią valdą — 

Ir pakilsi tu į dangų... 

Tanako išminties knygas, pravartu bent prabėgomis susi- 
pažinti su vienu iš būdingų išminties sąjūdžio ir turinio 
bruožų — suasmeninta išmintimi. Išminties mokytojai ti- 
kėjo, kad išmintis — žmogaus išmonė ir įgūdžiai nėra 
tik žmogiška įžvalga, bet ir raktas į Kūrinijoje slypinčią 
darną, kuria ir žmogus turi tvarkyti savo buitį. Ši išmin- 
ties samprata ilgainiui padėjo daryti išvadą, kad išmintis 
turi ypatingą ir kone nepriklausomą būvį Kūrinijoje. Jau 
Patarlių knygoje išmintis yra suasmeninta Moterimi, sto- 
vinėjančia turgavietėje ir šaukiančia žmones sekti ją gy- 
venime (Pat 1,20-23; 8,1-36). Pirmu žvilgsniu išminties 
suasmeninimas gali atrodyti tik hebraiškas pomėgis iš- 
reikšti atsajas sąvokas apčiuopiamu ir asmeniniu įvaiz- 
džiu. Tačiau išminties suasmeninimas rodo gilesnį po- 
reikį. Iškiliu pstarimu jaunimui, Patarlių knyga tvirtina, 
kad išmintis — žmogaus išmonė ir įgūdžiai yra pats bran- 
giausias turtas, nes ž 

Jahvė išmintimi sukūrė žemę, 

žinojimu padėjo dangų į savo vietą (Pat 3,19). 

Išmintis ir Visata. Išmintis turi kosminį vaidmenį 
Visatoje. Pat 8-9 skyriai apima iškilią giesmę išminties 
garbei. Giesmėje išmintis vaizduojama kaip asmenybė 
glaudžioje draugystėje su Dievu Kūrime. Sakoma, kad Iš- 
mintis buvo Dievo sukurta pirmuoju Kūrimo veiksmu ir 
buvojo “kartu su juo kaip Meistrė [Menininkė, — hebra- 
iškai 'Amonl"' (Pat 8,30) :**! 


Kada jis LDievas1 dėjo dangų į savo vietą, 
aš buvau ten kartu; 


301 Žr. Arkivysk. J. Skvirecko vertimą: “... drauge su juomi, visa 
tvarkydama"; taip pat R.B.Y. Scott, “Wisdom in Creation: The 'amon of 
Proverbs VIII 30“, Vetus Testamentum 10(1960) 213-223; to paties auto- 
riaus komentarą veikale Proverbs. Ecclesiastes, p. 72. 

kada jis ištempė akiratį ant Bedugnės veido, 
kada jis parėmė dangų, virš jos, 
kada jis atvėrė Bedugnės šaltinius. .. 


tada aš buvau kartu su juo, kaip Meistrė; 
kasdien aš buvau jo žavesys, 

džiūgaudama nuolat jo akivaizdoje, 

džiūgaudama jo pasaulyje ir 

žavėdamasi žmonėmis (Pat 8,27-31: žr. 8,22-31). 


Išmintis šiame skaitinyje turi kosminį būvį. Ji suvo- 
kiama kaip esanti, arba tampanti, ypatinga būtybė. Ši iš- 
kilioji Išminties samprata savo kilme nėra izraelietiška. 
Mat ji atspindi izraeliečių kaimynų — žmonijos pastan- 
gas prijaukinti Kūriniją, kultūros polėkį ir poslinkius. 
Būdinga, kad žmonijos kultūros polėkis ir poslinkiai San- 
doros tikėjimo įtakoje gavo ypatingus bruožus. 

Job 28-asis skyrius yra šauni giesmė išminties garbei. 
Čia tvirtinama, kad išmintis, Visatos planas i ir darna, yra 
paslėpta nuo žmonių.“* Ieškok, kiek tik išmanai ir pa- 
jėgi, bet išminties nerasi nei padangėse, nei žemėje, nei 
Bedugnėje.** Vien tik Dievas žino kelią į išmintį, nes jis 
sukūrė išmintį — Visatos planą ir darną Kūrimo metu: 


Dievas žino jos kelią, — 

jis žino kur ją galima rasti, 
nes jis mato žemės pakraščius 
ir visa, kas yra po dangumi. 
Kada Dievas davė vėjui jėgą 


302 Atrodo, kad ji yra ne vietoje Jobo knygos sąrangoje. Job 28 gies- 
me išreiškiama žmogaus nepajėgumas rasti išmintį dar prieš Dievo atsa- 
kymą Jobui iš audros, Atsakymu Jobas pastatomas į savo vietą priminimu, 
kad žmogaus žinojimas yra perdėm ribotas, 

303 Pagal Pradžios knygą, žemė plūduriuoja ant vandeningos Be- 
dugnės — Tehom. Žr. Pr 1,1-2,4a. 

tr nustatė jūrai ribas; 

kada Dievas nutarė, kur turi lietus lyti, 

ir kelią debesiui su perkūnu davė, 

tada jis matė išmintį ir ją išbandė. 

Dievas sukūrė ją, — jis patvirtino ją (Job 28,23-27). 


Vėlesnė Senojo Testamento išminties samprata. Dvi 
Septuagintos — graikiškojo Senojo Testamento —-Siracido 
ir Išminties knygos skiria daug dėmesio kosminei išmin- 
ties reikšmei. Siracido (arba Ekleziastiko) knyga““* buvo 
įkvėpta parašyti II a. prieš Kristų pradžioje. Išmintis ly- 
ginama su alsavimu iš Dievo burnos, — alsavimo sklidi- 
mu, persunkiančiu viską Visatoje: 

Aš Ušmintis1 išėjau iš Aukščiausiojo burnos 

ir lyg migla apdengiau žemę; 

aš turėjau savo palapinę aukštybėse, 

o mano sostas ant debesies ramsčio (Sir 24,5-7). 


Ir šiame skaitinyje pabrėžiama, kad išmintis buvo 
sukurta prieš visus kitus kūrinius ir išlieta ant Kūrinijos 
(Sir 1,1-20). Tačiau įkvėptajam Siracido knygos auto- 
riui būdinga mokyti, kad išmintis rado sau vietą tik Izra- 
elyje. Išmintis siejama su Mozės Įstatymu ir Šventykla 
Jeruzalėje (Sir 24). Išminties, arba Saliamono išminties, 
knyga yra iš I prieškristinio amžiaus“ Išmintis šioje 
knygoje suprantama kaip būtybė ir bemaž tapatinama su 
pačiu Dievu. Skaitome: 

Nes Išmintis yra eiklesnė išjudinti 

už bet kokį skaiulį, — 

ji prasiskverbia ir prasisunkia per visatą. 


804 Žr. Žemiau IX skyrių. 
305 Žr. A.G. Wright, “Wisdom", JBC 34:2. Septuaginta ją vadina 
Saliamono išminties knyga. 

Ji yra Dievo galybės alsavimas, 

tyras Aukščiausiojo šlovės sklidimas, 

todėl niekas, kas sutepta, negali rasti į ją kelio. 
Ji yra amžinosios šviesos atspindys, 

nesuteptas reiklios Dievo jėgos veidrodis, 

jo gerumo paveikslas. 

Nors viena, ji pati gali viską padaryti; 

nors savyje nekintanti, ji viską atnaujina 


(Išm 7,24-27). 


Įdomu, kad vėliausiame Senojo Testamento laiko: 
tarpyje išmintis buvo suprantama pusiau nepriklausoma | 
nuo Dievo jėga, — Dievo Kūrimo veiksnys ir tarpininkas 
tarp Dievo ir Visatos. Izraelio išminties mokytojai buvo 
atpažinę prarają tarp žmogaus ir Dievo, tarp žmogaus 
išmonės bei įgūdžių ir išminties, kuria žėri Dievas. Jų į- 
žvalga vedė į nuovoką, kad Dievas iš savo pusės užpildo 
šią prarają savo išmintimi, kuri reiškiasi patirtiniame 
žmogaus pasaulyje. 


Išminties knygos ir Apreiškimas. Senojo Testamento 
išminties raštija nesidomi Dievo apreiškimu izraeliečių 
istorijoje. Išminties mokytojai domėjosi žmogaus buitimi 
ir būtimi, o ne Sandoros bendrijos istorine drama, kuria 
Dievas apreiškė savo užmojį ir veiklą. Tik vėlesniame 
šventraštinio judaizmo laikotarpyje imta ieškoti ryšio tarp 
išminties ir Izraelio likiminio Atpirkimo. Tai liudija Ben 
Siros (Ben Sira) išmintis — Siracido knyga (Sir 24). 
Ben Sira, Judėjos išminties mokytojas, sutapatindamas 
Išmintį su Mozės Įstatymu — Tora, įjungė išminties są- 
jūdį ir jo turinį į Mozės kraičio srovę. Išmintis buvo įrei- 
sinta — susieta teigiamu ryšiu su išganymo istorija. Ne- 
nuostabu, kad Ben Sira moko, jog, norint būti išmintin- 
gam, reikia laikytis Mozės Įstatymo (žr. Sir 1,26-37). 

Naujasis Testamentas moko, kad išminties sąjūdis ir 
turinys pasiekė savo pilnatvę Jėzuje Kristuje. Tautų apaš- 
talas Paulius tapatino išmintį su Kristumi, per kurį įvyko 
visos žmonijos Atpirkimas (žr. 1 Kor 1,24.30). Ir Jono 
evangelijos įžanga “Pradžioje buvo Žodis, tas Žodis buvo 
pas Dievą, ir Žodis buvo Dievas“ (Jn 1,1) yra suprastinas 
išminties sąjūdžio ir turinio šviesoje. Naujasis Testamen- 
tas gavo iš Izraelio išminties sampratą, kuri sąlygoja 
Dievo apreiškimo per Jėzų Kristų supratimą. 

TILTAI AR 
SIENOS? 


Vieną dieną Jahvė kreipėsi į Joną... Jis 
sakė: “ Eik į Ninevę, aną galingą miestą, ir 
pasmerk jį. Žinau, kokie blogi yra jo gy- 
ventojai'. Bet Jona iškeliavo priešinga 
kryptimi, pabėgdamas nuo Jahvės. Jis nu- 
keliavo į Jopę, kur rado laivą plaukti į 
Taršiš Ig). „ (Jon 1,1-3) 


Kada yra arčiau Dievas? Giedros ar audros metu? 
Kur yra daugiau Dievo Artumo -— Montblano kalne ar 
Niagaros krioklyje? Žvelgdami į savo tautos istoriją, ma- 
tome giedros ir audros laikus, ramybės ir maišaties pa- 
dėtį. Istorija yra lyg upė, kuria plaukia žmogus. Kai kada 
ji teka ramiai lyg Nemunas, o kai kada riaumoja kriok- 
liais, lyg kalnų upės. 

Potremtinė Sandoros bendrijos istorija po Kiro įsa- 
ko, leidusio judėjams grįžti į tėvų kraštą, atrodo, buvo 
rami ir lygi. Nežiūrint visų bėdų, su kuriomis teko grum- 
tis grįžusiems tremtiniams, persų valdymo metu Palestinos 
judėjai jautėsi saugiai. Tiesa, šį įspūdį sudaro istorijos 


Skaitymai iš Šv. Rašto: 
Esteros knyga. 
Jonos knyga. 

1 Makabėių knyga. 
Danieliaus knyga. 

tyla. Senojo Testamento istorija nutrūksta Kronisto pasa- 
kojimu apie Nehemijo ir Ezros atstatymo darbus V a. 
prieš Kristų. IV-III a. prieš Kristų Senojo Testamento is- 
torijoje lieka mums tamsūs ir bemaž nepažįstami. Pasa- 
kojimas apie judėjų bendruomenę Senajame Testamente 
vėl pradedamas 1-2 Makabėjų knygose.“““ Jose yra pasa- 
kojama apie II a. prieš Kristų įvykius. Istorinė tyla liu- 
dija, kad judėjų bendruomenė buvo palyginti saugi po 
Nehemijo ir Ezros reformų. Tačiau padėčiai buvo lemta 
keistis. Prieš Senojo Testamento užsklandą Izraelio — 
Sandoros bendrijos rami istorija tapo nuožmiu srautu. 


KA STATYTI: TILTUS AR SIENAS? 


Persijos imperijos patvarumas stebina istorikus (539 
-333 m. pr. Kr.). Persams valdant, judėjai neturėjo bėdų 
su politine grėsme iš išorės. Savo klestėjimo viršūnėje 
Persija apėmė visą Derlingąjį pusmėnulį, driekdamasi nuo 
Egėjo jūros vakaruose iki Indo upės rytuose, nuo stepių 
Kaspijos jūros šiaurėje iki Egipto pietuose. Dar prieš 
graikų iškilimą savo kultūriniu polėkiu, persai buvo su- 
kūrę iškilią politinę santvarką, kuri skatino piliečius ke- 
liauti, prekiauti ir pažinti kitų kraštų žmones bei jų pa- 
siekimus. Persai, tiesa, nebandė jėga primesti savo religi- 
jos visoms imperijos tautoms, tačiau Zaratustros religija 
pati patraukė žmones savo visuotinumu, —gėrio bei blo- 
gio samprata ir žmogaus nuosprendžio laisve. 

Sandoros bendrijos nebevargino senųjų Derlingojo 
pusmėnulio galybių — Mesopotamijos ir Egipto varžybos. 
Vietinio pobūdžio veiksniai kėlė daug nerimo. Jau užsi- 


306 Žr. Žemiau IX skyrių. 1-2 Makabėjų knygos yra deuterokano- 
ninės, nes jų nėra hebraiškajame Senajame Testamenie. Jos randamos 
graikiškajame Senajame Testamente — Septuagintoje. 

minta apie įtampą tarp judėjų ir samariečių.“ Apie vi- 
durį IV a. prieš Kristų ši įtampa paskatino samariečius 
statytis sau varžovę šventyklą ant Garizimo kalno.*?* 

Būdinga, kad šį laikotarpį pats judaizmas — Sando- 
ros bendrija tapo sau pačiai įtampos šaltiniu. Mat ji ne- 
buvo vientisinė, iš vieno akmens nukalta, bendrija. Tiesa, 
Nehemijo ir Ezros reformos buvo davusios jai naujus rė- 
mus. Atkūrimas, vadovaujantis uždaros bendrijos mode- 
liu su Šventykla-centru ir Mozės Įstatymu - konstitucija, 
buvo įvykdytas su aistringa energija. Mat Nehemijas tu- 
rėjo persų valdžios užnugarį, o Ezra buvo persų valdžios 
malonėje. Dabar Sandoros bendrija buvo uždara svetim- 
taučiams. "Tačiau būta ir skirtingų srovių. Jas atspindi 
Psalmynas ir bevardė išminties raštija, sukurta persų val- 
dymo metu?“ Tuo pačiu metu, judėjų uždaram atskiru- 
mui stiprėjant, reiškėsi išminties mokytojai, nagrinėdami 
gyvenimo prasmę labiau tarptautiniame negu izraelietiš- 
kame fone. Be to, Dievo užmojo ir veiklos platumos iš- 
reiškiamos ir išganymo istorijos atsiminimais.*'“* Be abe- 
j0, visa tai liudija įkvėptą Sandoros bendrijos nepasiten- 
kinimą siauru Nehemijo ir Ezros atskirumu. 


Jonos pranašystė. Pranašiškasis visuotinumas buvo 
išreikštas Jonos knygoje, kuri priklauso Dvylikos pranašų 
rinkiniui.“ Savo visuotinumu ji primena Antrąjį Izaiją. 
Įkvėptasis autorius nerašo savo vardu, bet naudoja vardą 
pranašo, kuris reiškėsi Jeroboamo II dienose (žr. 2 Kar 
14,25). Todėl Jonos knyga nėra pasakojimas apie Jonos, 


307 Žr. Anksčiau IV skyrių. 

308 Archeologija duoda vis daugiau duomenų, kurie padeda geriau 
susivokti potremtinės Sandoros bendrijos vietinio pobūdžio bėdose. 

309 Žr. Anksčiau VII skyrių. 

310 Pavyzdžiui, Rutos knyga. 

811 Žr. Rakto I, p. 264. 

Amittai sūnaus, nuotykingą patirtį, bet apsakymas — no- 
velė. Novelė raiški Dievo sąmojumi. Mat sugretinama vi- 
suotinis Dievo užmojis ir veikla su judėjų siauru tautiš- 
kumu. Sugretinimai yra nesuderinami ir įtaigūs, — ver- 
čia šypsotis ir galvą linguoti. Žmogiškai galvojant, Dievas 
elgiasi kvailokai ir krečia juokus. Pranašas Jona, Dievo 
siunčiamas, bėga nuo Dievo. Kodėl? Mat Jona, žmogiškai 
galvodamas, Dievo elgesį laiko kvailu ir išdaigiu: Argi 
galėtų Dievas siųsti savo pranašą pas asirus, į pikčiausių 
judėjų priešų sostinę Ninevę, su šaukimu į atgailą? Užtat 
Jona, užuot keliavęs į Ninevę — rytus, keliauja vogčiomis 
į Taršišą (Taršiš) — vakarus, nūdienėje Ispanijoje. Mat 
pranašas Dievo gailestingumą judėjų priešams laiko Die- 
vo kvaila išdaiga ir atsisako jį skelbti. Tuo tarpu gamta 
— jūra bei didžuvė ir pagonys jūreiviai padeda Dievui 
nugabenti pranašą į judėjų priešų sostinę. Judėjai buvo 
Dievo šnekinami per ilgus amžius su šaukimu daryti at- 
gailą — grįžti prie Dievo, bet negrįžo. Gi Ninevės gyven- 
tojai — smarkieji asirai, vos pranašo žodžiu iš Dievo 
prašnekinti, veidu ir širdimi metasi į atgailą, — grįžta 
prie Dievo. Pranašas verkia dėl nudžiūvusio moliūgo, 
bet širsta dėl asirų atgailos — grįžimo prie Dievo. 
Skaitydami Jonos knygą, pajuntame, kad Dievo gai- 
lestingumą vien protu perprasti nėra įmanoma. Dievo už- 
mojis ir veikla stebina žmogų, nes reiškiasi gailestingu- 
mu, kurio neriboja tautiškumas ir neužgožia žmogaus 
smarkumas. Įkvėptasis Jonos pranašystės autorius savo 
novele apie visuotinį Dievo gailestingumą kreipėsi į po- 
tremtinę judėjų bendruomenę su šaukimu statyti tiltus, o 
ne apsitverti tvoromis. Jonos knygos turinys ir nuotaika 
atspindi persų valdymo užsklandą — IV a. prieš Kristų. 


Pasakojimas apie didžuvę. Jonos pranašystė atrodo 
lyg pasaka apie didžuvę. Šiuolaikiniai pažodinio Šv. Raš- 

to aiškintojai uoliai tyrinėja Žemės vandenynus, ieškoda- 
mi didžuvės, kurios pilve galėtų buvoti žmogus, bei duo- 
menų, kad būta žmonių, išlikusių gyvų banginio pilve. 
Tačiau šie įmantrūs įrodymai yra beprasmiški, nes Jonos 
knyga yra novelė, o ne dalykiškas pranešimas apie gam- 
tos išdaigą. 

Įkvėptos Jonos novelės turinys yra labai įtaigus. Jis 
sklydi sąmojumi. Pasakojama, kad Jona buvo Dievo siun- 
čiamas į asirų sostinę Ninevę paskelbti jai ultimatumo: 
daryti aigailą, grįžtant prie Dievo, ar būti sunaikintai. 
Jonai, judėjų pranašui, šis uždavinys buvo labai nemalo- 
nus. Mat asirai buvo žiauriai elgęsi su Izraeliu ir dėl to 
buvo neapkenčiami.?* Nenuostabu, kad Jona vengė vyk- 
dyti jam Dievo duotą uždavinį, šalindamasis nuo jo viso- 
mis jėgomis. Bėglys pranašas Jopės uoste įlipo į laivą, 
kuris turėjo plaukti į Taršišą — vakarinės Viduržemio jū- 
ros dalies uostamiestį. Jahvė pasiuntė jūron baisią audrą. 
Jūreiviai, siaubo apimti, šaukėsi savo dievų, bandydami 
sužinoti priežastį pykčio, kuris grasino sunaikinti laivą. 
Tuo tarpų Jona miegojo ramių ramiausiai laivo triume. 
Mesdami burtus, jūreiviai ieško dievų pykčio kaltininko. 
Burtai rodo, kad Jona yra kaltas. Jūreiviai nutempia Joną 
pas kapitoną. Po trumpo pasitarimo, nutariama mesti 
Joną į šėlstančią jūrą. Joną išmetus iš laivo, šėlstanti jūra 
nurimsta. Jahvė jau turi paruoštą didžuvę, — banginis 
skaitinyje nėra minimas, — Jonai praryti. Po trijų dienų 
ir nakčių didžuvės pilve Jona buvo žuvies išspjautas ant 
pajūrio (Jon 1) ?* 

Dievas pakartoja Jonai savo įgaliojimą paskelbti 
atgailą asirų sostinei Ninevei. Ninevė, anot novelės auto- 


312 Žr. Nahumo pranašystę. 
313 Jonos malda (Jon 2,1-10), bemaž visuotiniu knygos tyrinėtojų 
manymu, yra įkvėpto Jonos knygos redaktoriaus intarpas į novelę, 

riaus, buvo taip platus miestas, kad reikėjo net trijų die- 
nų per jį pereiti.* Šį kartą Jona paklūsta — imasi užda- 
vinio skelbti atgailą priešų miestui. Jo dideliam pasipik- 
tinimui, atgailos skelbimas yra labai sėkmingas. Visas 
miestas grįžta prie Dievo. Dievas Ninevės nesunaikina. 

Judėjų pranašui — Jonai krinta nuotaika. Ninevės 
atsivertimu jis nėra patenkintas. Joną graužia liūdesys. 
Priemiestyje pasistaio sau būdelę ir atsisėda jos paunks- 
nėje stebėti, kas toliau įvyks. Dievas įsako moliūgui už- 
augti ir būti Jonai skėčiu nuo saulės. Tačiau sekančią die- 
ną Dievas pasiunčia kirminą pagraužti moliūgo šaknis. 
Moliūgas nuvysta. Dabar Jona kenčia aštrioje saulėkaito- 
je ir apgaili nuvytusį moliūgą. Dievas bara savo pranašą, 
kad nenori įsijausti į jo gailestingumą Ninevei. Jona tu- 
rėtų parodyti bent tokį gailestingumą Ninevei — miestui 
su 120.000 gyventojų ir galvijų daugybe, kokį jis rodo 
nuvytusiam moliūgui! (Jon 4). 


Jonos pranašystės prasmė. Novelės prasmė yra Die- 
vo gailestingumo — rūpesčio žmogumi visuotinumas. Po- 
tremtinis judaizmas puoselėjo tautinį atskirumą. Uždara 
judėjų visuomenė tikėjo, kad tik Izraelis bus išganytas, o 
pagonių tautos gali tikėtis tik bausmės. Ninevė, įkvėptojo 
Jonos pranašystės autoriaus amžiuje, buvo tik piliakalnis. 
Tačiau jos atsiminimas buvo žiaurumo įvaizdis. Novele 
įtaigiai mokoma, kad Dievo rūpestis pasauliu nesiriboja 
išrinktąja Tauta ir jos lūkesčiais bei baimėmis. Jahvė 
yra visų Dievas, — laisvas būti gailestingas tam, ku- 
riam jis nori būti gailestingas (žr. Iš 33,19). Dievo išga- 
nymo užmojis stebina Sandoros bendriją, nes yra apreiš- 
kiamas nenumatytu būdu ir nelauktoje vietoje. Potremtinė 
judėjų visuomenė Jonos pranašystėje yra peikiama už jos 


314 Žr. A. Rubšys, Šv. Rašto kraštuose, p. 80-87. 

išdidžią laikyseną ir sąmonę, kad Dievo užmojis ir veikla 
apsiriboja judėjų visuomenės saugumu net priešų sunaiki- 
nimo kaina. Kartu potremiinei judėjų visuomenei pabrė- 
žiama, kad ir kitos tautos, — net judėjų priešai! — turi 
vietą Dievo gailestingume. 

Būdinga, Nehemijo ir Ezros reformų linijai puo- 
selėjant tautišką judėjų atskirumą, bevardis pranašas Jo- 
nos knygoje skelbia Dievo vardu, kad Izraelio išrinkimas 
nėra pirmenybės ir pagarbos garantija, bet atsakomybė, 
— liudyti užmojį ir veiklą Dievo, kurio gailestingumas 
siekia visus pasaulio pakraščius. 


Esteros knyga. Jonos pranašystei ir jos visuotinumo 
požiūriui priešprieša yra kitas pasakojimas — istorinė 
novelė, kuri vadinama Esteros knyga. Ji yra trečiojoje 
hebraiškojo Tanako dalyje, kuri vadinama Raštais.3V 
Esteros knyga yra viena iš penkių ritinių, net nūdien skai- 
tomų metinių žydų švenčių proga.?!“ 

Būdinga, kad hebraiškoji Esteros knyga nieku neuž- 
simena apie Dievą bei religinius judaizmo poreikius. Kad 
ir su tokiais neįprastais. savitumais, ji žydų tautai yra 
labai brangi. Vėlesniajame judaizme Esteros knyga visuo- 
menine reikšme sekė Penkiaknygę — Mozės Torą.3"" 


315 Žr. X skyrių. 

316 Jie vadinami Švenčių ritiniais. Penkių ritinių junginį sudaro 
šios knygos: Rutos, Giesmių giesmės, Koheleto (arba Ekleziasto), Raudų 
ir Esteros. 

317 Graikiškasis Senasis Testamentas — Septuaginta Esteros knygon 
įjungia keletą papildomų skaitinių, kurie duoda pasakojimui religinį at- 
spalvi. Šv. Jeronimas, Vulgatos vertėjas, šiuos skaitinius prijungė prie 
hebraiškojo Esteros ritinio po Est 10,3. Arkivysk. J. Skvireckas seka Vul- 
gata. Papildomieji skaitiniai yra Est 10,4-16,24 skyriuose. Šiuolaikiniai Šv. 
Rašto vertimai šiuos skaitinius įterpia į pačią hebraiškąją Esteros knygą. 
Žr. The New American Bible (Paterson, NJ: St. Anthony's Guild Press, 
1970) ir The Jerusalem Bible (Garden City, NY: Doubleday, 1966). Tuo 

Atrodo, kad religinio turinio stoka ir ryškus tautiš- 
kumas Esteros knygoje kėlė I a. prieš Kristų - III a. po 
Kristaus rabinų abejones dėl jos įkvėpimo. Buvo abejoja- 
ma, ar ji priklauso Tanako kanonui. Esteros knyga turėjo 
glaudų ryšį su Purim — žydų mėgiama Burtų metimo 
švente (žr. Est 3). Ilgainiui rabinų abejonės išblėso. Es- 
teros knyga buvo palikta Tanako kanone. 


Istorinė novelė Šv. Rašte. Esteros knyga nukelia 
skaitytoją į persų karaliaus Kserkso I (486-465 m. pr. 
Kr.), vadinamo Ahasueru, valdymo amžių. Pasakojimas 
prasideda Susos (Susa) mieste Kserkso dvaro puota.“ 
Karalienė Vašti, nors Kserkso įsakyta, atsisako ateiti į 
puotą — duoti progą įkaušusiems svečiams pasigėrėti jos 
grožiu. Užtat ji pašalinama iš haremo karalienės vietos. 
Kserksas įsako surinkti gražiausias visos imperijos mer- 
gaites, kad galėtų išsirinkti sau iš jų naują karalienę. 
Estera, — Hadassa hebraiškai, o Mirta lietuviškai, — 
dalyvauja gražuolių rinkime. Būdama žaviai graži, Es- 
tera sužavi Kserkso širdį. Būdama Persijos karaliene, 
Estera užbėgs už akių sąmokslui — sunaikinti persų im- 
perijoje judėjų tautą. 

Įkvėptasis autorius paremia savo istorinę novelę senu 
tarp izraeliečių ir amalekiečių priešiškumu, kuris prasi- 
dėjo jau Mozės amžiuje (Iš 17,16; Sk 24,20; Įst 25,17- 
19) ir įsiliepsnojo Sauliaus valdymo metu (1 Sam 15) 3** 
Sauliui buvo Samuelio įsakyta susidoroti su amalekiečiais 
pagal šventojo karo — herem poreikius. Esteros knygoje 
judėjų ir amalekiečių priešingumui atstovauja du pagrin- 


tarpu protestantų vertimai juos deda po atskira antrašte “Esteros knygos 
priedai". Žr. The Oxford Annotated Bible with the Apocrypha (New York, 
NY: Oxford University Press, 1973). 

318 Žr. A. Rubšys, Šv. Rašto kraštuose, p. 233-239. 

319 Žr, Rakto I, p. 371-374. 

diniai jos veikėjai: judėjas Mordekai — tolimas Sauliaus 
tėvo Kišo (Kiš) palikuonis iš Benjamino giminės ir Ha- 
manas (Haman) — agagietis““" Hammedato sūnus — to- 
limas palikuonis amalekiečių karaliaus Agago (Agag), 
kurį kadaise buvo nugalėjęs Saulius. Mordekai atsisakius 
nusilenkti prieš Hamaną, šis, būdamas Kserkso viziris, 
nutaria sunaikinti judėjus visoje imperijoje. Hamanas at- 
kreipia Kserkso dėmesį į tai, kad judėjai nesiduoda su- 
panašinami, bet užsispyrusiai laikosi savo pačių įstatymų. 
Kserksas duoda Hamanui leidimą įsakyti, kad visi judėjai 
būtų sunaikinti masinėmis žudynėmis Adaro (Adar) mė- 
nesio tryliktą dieną“?! 

Estera buvo Mordekajo (Mordekai) dukterėčia. Mor- 
dekajis įtikino Esterą rizikuoti savo gyvybę, — išgelbėti 
savo tautą. Estera žinojo Kserkso dvaro tvarką, — eiti ne- 
pašauktai į karaliaus kambarius buvo nusikaltimas bau- 
džiamas mirtimi. Estera, nors karaliaus ir nepašaukta, 
sutelkia drąsą ir eina pas jį judėjų reikalu. Esterai sekasi. 
Nuostabiu aplinkybių susiklostymu, Mordekajis ir Hama- 
nas pasikeičia vietomis. Hamanas tampa herem-—šventojo 
karo poreikių auka. Jis buvo pakartas kartuvėse, kurias 
pats buvo pastatęs Mordekajui. Ir dešimt Hamano sūnų 
nužudomi. Tokiu būdu paskutiniai amalekiečiai sunaiki- 
nami. Be to, Kserkso įsaku Adaro 13-oji buvo diena, ku- 
rioje Susos judėjai turėjo teisę žudyti savo persekiotojus, 
o sekančią — Adaro 14-ąją dieną buvo leista judėjams 
lieti savo priešų kraują visoje Persijos imperijoje. Herem 
— šventojo karo žudynes užbaigus, judėjai šventė džiaugs- 
mo festivalį, kuris žinomas Purim — Burtų šventės vardu, 
nes Hamanas burtų traukimo dėka buvo nustatęs judėjų 
sunaikinimo dieną. Taigi Esteros knygos pasakojimu pa- 


320 “Agagietis", t.y. amalekiečių karaliaus Agago palikuonis. 
821 Adaro mėnuo yra tolygus vasariui-kovui, 

aiškinama šios žydų liaudies mėgiamos šventės dvidienis 
šventimas. 

Savaime suprantama, kad pasakojimas nėra istoriš- 
kai dalykiškas. Būdamas istorine novele, pasakojimas ne- 
vengia pramanų: vyras, pagal neaišaukiamą persų kara- 
liaus nuosprendį, turi būti savo šeimos viešpats (Est 1, 
21-22); Hamano pasakiško kyšio pažadas karaliaus iždui 
(Est 3,9).*** Pasakojime ryškus žydų sąmojus: Hamanas, 
persų karaliaus viziris, prigaunamas pagerbti judėją Mor- 
dekajį (Est6); sukčius Hamanas kvailoje padėtyje ir 
savo paties judėjams statytose kartuvėse (Est 7). 

Labai galima, kad istorinė Esteros novelė turi pa- 
grindą atsiminimuose apie istorišką grėsmę judėjams 
Persijoje. Šiuo atveju Esteros knyga sietina su vėliausiu 
Persijos imperijos valdymu. Mat ilgainiui persų palanku- 
mas žydams išblėso, nes jie nesidavė nužydinami. Todėl 
judėjai daug kentėjo nuo svetimųjų persekiojimo. 

Esteros knygos pasakojimas apie Purim — Burtų 
šventės kilmę buvo labai branginamas judėjų visuomenėje 
makabėjų amžiuje (II a. prieš Kristų). Tam akstiną davė 
žiaurus žydų persekiojimas, kurį aitrino jų skyrimasis 
nuo pagonių. Nenuostabu, kad nuo makabėjų amžiaus 
Hamanas tapo žydų priešų įvaizdžiu jų tautos istorijoje. 


Esteros knygos prasmė. Esteros knyga yra ypatingas 
rašinys hebraiškajame Senajame Testamente. Mat jame 
vengiama kalbėti apie Dievą ir religinius judėjų porei- 
kius. Atrodo, kad įkvėptasis hebraiškosios Esteros knygos 
autorius sąmoningai stengiasi neminėti Dievo. Pavyzdžiui, 
Est 4,14 skaitinyje apie judėjų išgelbėjimą “kitu būdu“ 
nuvokiama dengta užuomina apie išgelbėjimą, kurį gali 
duoti Dievas. Šis teologinis santūrumas turbūt buvo są- 


322 Žr. B. W. Anderson, Understanding the Old Testament, p. 568. 

lygojamas baimės, kad Dievo vardas nebūtų “be reikalo 
tariamas“ ryšium su triukšmingų Purim šveniimu. Anot 
Talmudo, Purim šventėje buvo leidžiama gerti vyno iki 
kol telpa, — kol dingsta šūkavime skirtumas tarp “ Palai- 
mintas Mordekajis!'* ir “Prakeiktas Hamanas!'*.3*3 

Graikiškoji Esteros knyga yra persunkta maldos į 
Dievą nuotaika. Čia svaigusis pasaulietiškumas yra per- 
sunktas įsitikinimu: Dievas pašaukė savo Tautą, kad ji 
būtų atskira nuo pasaulio ir vispusiškai jam ištikima. 
Tiesa, Esteros knygai trūksta plačiųjų Antrojo Izaijo (Iz 
40-55) ir Jonos pranašystės akiračių. Jos atskirumo ir 
keršto dvasia yra kur kas artimesnė Nahumo pranašystei. 
Sandoros bendrija, būdama svetimųjų kultūros platumose, 
jautėsi dideliame pavojuje. Nenuostabu, kad stengtasi ap- 
sistatyti sienomis ir apsitverti tvoromis. Tam padėjo ir 
tautinio atskirumo pabrėžimas. Esteros knyga savitu būdu 
skelbė tai, kuo kadaise buvo gyvenęs pranašas Elijas: 
“Jahve, visagalis Dieve, visuomet tau tarnavau, — tik tau 
vienam!" (1 Kar 19,10). 


Esteros pavyzdys reikšmingas. Įkvėptasis Esteros 
knygos autorius tikėjo, kad žmonės gali būti įtakingi ir 
net sutvardyti pikto savivalę. Žmogus, anot jo, nėra ma- 
rionetė Dievo teatre. Žmogus, — Esteros knyga pasakoja 
apie Sandoros Tautą, — turi užimti savo vietą istorijoje 
ir duoti savo inašą bendram labui. Įkvėptasis autorius ti- 
kėjo, kad bėgti iš gyvenimo žaizdro, paliekant pasaulio 
valdymą išimtinai Dievui, yra ne tik pavojinga, bet ir 
nežmoniška. Hebraiškoji Estera yra reikšmingas pavyz- 
dys, išreiškiąs pasitikėjimą žmogaus pastangomis. Nuo 
skurdo į turtus! Mordekajis, pasakojimo didvyris, yra 
tremtinys iš Izraelio krašto. Pasakojimo didvyrė Estera 


823 Žr. Megillah Tb. 

yra našlaitė. Pati Dievo Tauta yra bejėgiai ir benamiai 
judėjai tremtyje ir išeivijoje. Pasakojime viskas apsiver- 
čia aukštyn kojomis. Mordekajis tampa ministras pirmi- 
ninkas, antrasis svarbiausias asmuo po karaliaus. Estera 
yra Persijos karalienė, su didesne įtaka Persijos karaliui 
negu dėdė Mordekajis. O judėjai — pirmaklasiai Persijos 
piliečiai, gerbiami ir net pačių persų bijomi. 

Apvertimas aukštyn kojom yra pagrindinė pasakoji- 
mo priemonė. Estera yra daug kuo panaši į Juozapą Pra- 
džios knygoje (Pr 37-50). Kuklus hebrajus gali nugalėti 
visas kliūtis ir gali rasti vietą nuostabioje saulėkaitoje. 
Tapdamas faraono antrininku, Juozapas tarpsta svetimoje 
šalyje ir neša palaimą egiptiečiams ir hebrajams. Įkvėp- 
tasis Esteros knygos autorius atspindi šventraštinio Juo- 
zapo pavyzdį — ėjimą iš bėdos į sėkmę. 

Lengva sugretinti mūsų tautos — Tėvynės, tremties 
ir išeivijos dalią su Esteros knygos pasakojimu. Būdami 
negausūs, baiminamės ateities; būdami užguiti, netenka- 
me drąsos. Esteros knyga Dievas primena, kad, norint 
eiti į ateitį, reikia ją kurti su Dievu. 


HELENISTINIS LAIKOTARPIS 


Atkaklus judaizmo skyrimasis — “tarnavimas tik 
Sandoros Dievui" buvo įtaigiai išreikštas Danieliaus kny- 
goje, ryšium su nauja imperija — milžinu Artimųjų Rytų 
pasaulyje. Persai veržėsi į Vakarus. Proveržis į Vakarus 
suvedė persus su graikais mūšių laukuose: Maratonas, 
Termopilai, Salamis. Drąsūs graikai žūt būt kovojo, 
stengdamiesi neįsileisti persų į savo žemes. Ilgainiui, IV 
a. prieš Kristų antroje pusėje, graikai pradėjo veržtis į 
Rytus. Proveržis pakeitė kryptį. Tai įvyko Aleksandro 
Makedoniečio, pasaulio istorijos iškiliausio karvedžio, 
amžiuje (336-323 m. pr. Kr.). Aleksandras turėjo vos dvi- 

ARABIJOS JŪRĄ 


ALEKSANDRO DIDŽIOJO 
GRAIKIJOS IMPERIJA 


336-323 m. prieš Kristų 


Aleksandro Didžiojo Imperija 
(ITT sežessosc4+ Ptolemėjų Imperija 
saa>-- mn Seleukidų Imperija 


s.a.romano 


dešimt metų, kai buvo nužudytas jo tėvas Pilypas. Tapęs 
karaliumi, jis vedė savo kariuomenę draminiu žygiu. Per- 
galė lipo ant kulnų pergalei: prie Graniko (Granikus) 
Mažojoje Azijoje (334), prie Isso (Issus) aukštutinėje 
Sirijoje (333), prie Tyro ir Gazos (332) ir prie Arbelos 
(Arbela) Mesopotamijoje. Pergalių nešama, jo kariuo- 
menė nubangavo per Persiją ir Afganistaną į Indiją. Apie 
326 m. prieš Kristų ji pasiekė šiuolaikiniame Pakistane 
Indo upę. Joks kitas karvedys pasaulio istorijoje iki šiol 
nesididžiavo tokia nuostabia pergalių gausa. Anot legen- 
dos, Aleksandras, stovėdamas ant Indo upės pakrantės, 
verkė: manė, kad pasiekė pasaulio briauną ir nebeliko 
daugiau ko užkariauti. 


Idėja ir kardas. Aleksandras buvo filosofo Aristote- 
lio mokinys. Aristotelis ir Aleksandras yra antroji nepa- 
prasta pora Senojo Testamento istorijoje, tolygi persų 
Zaratustrai ir Kirui. Nenuostabu, kad Aleksandrui rūpėjo 
ne tik užkariauti, bet ir dalintis su užkariautu pasauliu 
graikų kultūros pasiekimais. Aleksandrijos miestas Egip- 
te, pavadintas jo vardu, tapo graikiškosios kultūros pa- 
minklu. Tiesa, gėris ir grožis buvo graikų mintijimo ir 
kultūros trejybė. Tiesa ir protas, gėris ir sportas, grožis 
ir menas iškiliai reiškėsi helenistiniame — sugraikintame 
pasaulyje. Aleksandras gyveno svajone sukurti “vieną pa- 
saulį"? — pasaulį, kurį jungtų į viena graikų kultūra. Jo 
įsitikinimu, graikiškoji pasaulio samprata ir regmė buvo 
reikšminga visai žmonijai. Todėl jis tikėjo, kad jam buvo 
duotas dieviškas pašaukimas praturtinti žmonijos kultūrą 
graikų mokslu, menu ir gyvenimo būdu. Aukštinamas 
kaip dievas, jis ir pats save dievu laikė. 

Aleksandro gyvenimas buvo irumpas. Svajonė pra- 
turtinti pasaulį graikiškuoju pradu jo gyvenime netapo 
tikrove. Aleksandras mirė 323 metais, net neatšventęs 33 

gimtadienio. Jam mirus, imperiją pasidalino generolai. 
Du iš jų — Seleukas ir Ptolemėjas paveldėjo rytines sri- 
tis. Ilgainiui Mesopotamija ir Sirija liko Seleuko rankose, 
o Egiptas pateko į Ptolemėjo valdžią. Palestina — judėjų 
kraštas vėl tapo grumtynių lauku tarp dviejų politinių 
Derlingojo pusmėnulio galybių su sostinėmis Antiochijoje 
— Sirijos seleukidai ir Aleksandrijoje — Egipto ptole- 
mėjai. 


Grumiamasi dėl kultūrinės vienybės. Aleksandras ir 
jo įpėdiniai Derlingajame pusmėnulyje sugraikino tautas. 
Sugraikinimas įprasta vadinti helenizmu, — kultūra, ku- 
rią puoselėjo Aleksandro įpėdiniai. 

Nūdienis Artimųjų Rytų turistas lengvai pastebi, 
kad Vakarų įtaka — europiečių, amerikiečių, japonų iš- 
radingas nagingumas pasiekė ne tik miestus, bet yra ryš- 
kus palei vieškelius bei skverbiasi ir į prieš šimtmečius 
statytus kaimus. Panašiai helenizmo amžiuje svečias Arti- 
muosiuose Rytuose stebėjosi sporto salėmis, teatrais, sta- 
dionais, muziejais. Be to, ir apsigraikinimas buvo madin- 
gas dalykas. Tai liudijo žmonių drabužiai ir gyvenimo 
būdas. Bene pati ryškiausia apsigraikinimo apraiška buvo 
net liaudies naudojama graikų koinė — bendrinė kalba 
prekybos ir diplomatijos reikalams. Ji buvo savita ir sky- 
rėsi nuo klasikinės Periklio amžiaus graikų kalbos. Kaip 
nūdien anglų kalba, taip anuomet graikiškoji buvo lingua 
franca.“* Taigi helenizmą galima laikyti Vakarų ir Rytų 
sinteze — vedybomis. 

Grumtynės tarp seleukidų ir ptolemėjų turėjo ir po- 
litinį bei kultūrinį pobūdį. Abi sostinės — Aleksandrija 
ir Antiochija lenktyniavo, norėdamos tapti kultūros cent- 


824 Žargonas, kuriame apstu formų, žodžių ar posakių, skirtingų nuo 
klasikinės graikų kalbos, ardančių jos dėsnius. 

ru vietoje senovės Atėnų. Aleksandrija pralenkė Antiochi- 
ją savo išmone ir įgūdžiais. Mat ptolemėjai buvo iškilūs 
mokslo ir meno puoselėtojai. Jiems buvo būdinga rūpintis 
piliečių gerove. Ptolemėjai sutelkė kultūrinius turtus nau- 
jai sukurtame Aleksandrijos muziejuje — Mūzų švento- 
vėje?“" su milžiniška biblioteka, kurią būtų galima lyginti 
su garsiausiomis mūsų laikų Biblioiškonus. Čia, ptolemėjų 
dvaro remiami, mokslininkai užsiėmė tiriamuoju mokslo 
darbu. Matematikas Euklidas ir fizikas Archimedas yra 
minimi su pagarba ir nūdien. Aleksandrijos kultūrinį pra- 
našumą skatino jos strateginis vaidmuo santykiuose tarp 
Viduržemio jūros ir Arabijos bei Derlingojo pusmėnulio 
kraštų. 


Judėjai: tikėjimo sala kultūros jūroje. Sugraikinimo 
— helenizmo pradžioje judėjai nejautė rimto pavojaus 
savo tikėjimui. Išeiviai judėjai Egipte, jau nuo Elefanti- 
nės nausėdijos įkūrimo,“““ buvo atviri svetimųjų įtakai. 
Aramajų kalbą buvo pakeitusi koinė — bendrinė graikų 
kalba. Ptolemėjo II (285-246 m. pr. Kr.) globojami, ju- 
dėjų mokslininkai Aleksandrijoje pradėjo versti Raštus į 
graikų kalbą. Tokiu būdu buvo paruošta Septuaginta — 
graikiškasis Senojo Testamento vertimas, apie kurį jau ne 
sykį užsiminta. Šnekamoji žmonių kalba neišvengiamai 
sąlygoja žmogaus sąmonę ir pasaulėžiūrą. Nenuostabu, 
kad graikiškai kalbantys judėjai Dievo įkvėpimu parašė 
keletą knygų, — pavyzdžiui, Išminties knygą, — helenis- 
tinės pasaulėžiūros įtakoje.““" 

Netrukus po Aleksandro imperijos padalinimo, Pa- 


325 Graikų mitologijoje buvo devynetas Mūzų — dainų, poezijos, 
mokslų ir meno deivių: Kaliopė, Klio, Erato, Enterpė, Melpomenė, Poly- 
hymnia (Polymia), Terpsichorė, Talia ir Urania, 

326 Žr. Rakto II, p. 446-447, 

321 Žr. IX skyrių. 

Trojos griuvėsiai: graikų proveržį į Mažąją Aziją liudija 
Trojos karas ir Homero kūriniai — “Ilijada" ir “ Odisėja". 


Mikėnų piliakalnis Peleponese: šios dinastijos karalius Agamemnonas 
dalyvavo kare prieš Troją. 


Graikai sustabdė persų proveržį prie Termopilų. 


Maratono mūšio lauke supiltas kapas. 


Atėnų akropolis su deivės Atėnos šventove. 


Akropolis iš olimpinio Dzeuso šventovės. 


Partenonas — Atėnos šventovė Akropolyje. Graikų architektūros šedevras. 


Stoa arba "stoginė" Atėnų agoroje. 


Atstatytos stoginės vidus. 


Komiška figūra senovės Atėnų teatre. 
Epidauro teatras Peleponese. 

Graikų proveržis į Mažąją Aziją sukūrė Ioniją. 
Įvairios graikiško stiliaus kolonos. 


Graikų mitologijos baisioji Medusa Apolono šventovėje 
Didimų miesto griuvėsiuose. 

Ionijos miestas Didimai: Apolono šventovė. 

Antiochija: seleukidų sostinė. 


Antiocho IV Epifano monetos. 


Palmyra miesto griuvėsiai Sirijos dykumoje. Sirijos seleukidai bandė 
prievarta sugraikinti žydus. 


lestina atsidūrė ptolemėjų orbitoje. Ptolemėjai nevertė 
judėjų vispusiškai supanašėti su plačios karalystės visuo- 
mene. Pasakojama, kad Piolemėjas III (246-221 m. pr. 
Kr.), lankydamasis Jeruzalėje, pagerbė judėjus ir pareiš- 
kė pagarbą Šventyklai padėkos auka. Be abejo, pakanti 
ir globėjiška ptolemėjų valdžia buvo pažangios kultūros 
judėjų sutinkama išskėstomis rankomis. Priešiškumo tarp 
kultūros ir tikėjimo kraičio nesimatė. Daugumas pažan- 
gios kultūros žydų buvo tarp pasiturinčiųjų, nes auklėji- 
mas ir prekybiniai reikalai atvėrė juos helenizmo įtakai. 


Priešiškumo kultūrai pradžia. Ilgainiui helenizmo 
plitimas atnaujino seną įtampą tarp tikėjimo ir kultūros. 
Įtampa siejosi su opia patirtimi po Kanaano — Pažado 
Žemės užkariavimo. Kada tik Sandoros tikėjimas pasi- 
jusdavo perkamas ir parduodamas pasauliniame turguje, 
atsirasdavo asmenų, kurie reikšdavo protestą pavydžiojo 
Sandoros Dievo vardu. Šie kovotojai už tikėjimą buvo 
nauji Elijai — aistringi Sandoros gynėjai. Užstodami su 
aistra Sandoros tikėjimą, jie sąlygojo tikėjimo atnaujini- 
mą. Nūdienė mūsų tautos padėtis yra daug kuo panaši 
į anuometinę žydų tautos padėtį. 

Protestą prieš pagundą pasiduoti svetimųjų kultūrai 
dažnai skatino ir lydėjo tautinis izraeliečių atgimimas.*?* 
Helenistiniame amžiuje tikėjimo kraičio ir kultūros sąvei- 
ka sudarė padėtį šviežiam Sandoros bendrijos atgimimui. 
Jį skatino ir lydėjo priešingumas naujovėms ir tautišku- 
mas, aitrinęs viltį atkurti Dovydo karalystę. Priešingumas 
naujovėms ir tautiškumo viltys atspindėjo aistringą atsida- 
vimą Sandoros tikėjimui. Tikėjimo atgimimas tapo aistros 
gaisrų tarp hasidim — hasidimų, — ištikimųjų Sandorai 
ir pamaldžiųjų Sandoros gynėjų, — vėlesnių fariziejų 


328 Žr. Rakto II, p. 372-385. 

pirmtakų. Išsimokslinę ir pasiturintys judėjai linko į su- 
panašėjimą — helenizmą. Tuo tarpu daugumas hasidimų 
buvo kilę iš kaimo. Mat kaimas daug kur buvo likęs už- 
daras helenistinio pasaulio pagundoms. Hasidimai, būda- 
mi aistringai atsidavę Torai, smerkė savo tautiečių pažan- 
gumą. Jų požiūriu, helenistinė pasaulėžiūra ir gyvenimo 
būdas buvo Sandoros su Dievu išdavystė. Todėl jie reika- 
lavo laikytis Sandoros tikėjimo. 

Priešiškumo sąjūdis supanašėjimui tarp Palestinos 
judėjų pradėjo reikštis anksti helenizmo amžiuje, nes sie- 
josi su opia įtampa tarp tikėjimo ir kuliūros buitinėje 
judėjų patirtyje. Tačiau politiniu veiksniu istorijos are- 
noje jis tapo tik vėliau. Seleukidams išvarius ptolemėjus 
iš Palestinos, Sandoros bendrija išgyveno dramatišką he- 
lenizmo poslinkį. 


Sirijos seleukidai persekioja judėjus. Seleukidai ta- 
rėsi turį teisę į Palestiną. Jie pakartotinai bandė paimti 
savo valdžion visą rytinį Viduržemio jūros pakraštį. Ta- 
čiau Palestina išbuvo Egipto ptolemėjų valdžioje bemaž 
per visą III a. prieš Kristų. 223 metais Antiochas III, 
pramintas Didžiuoju, atsisėdo Sirijos sostan Antiochijoje. 
Po ilgai trukusio karo su Egiptu, Sirija 198 metais su- 
triuškino Ptolemėjo V kariuomenę prie Paneas (arabiškai 
Banyas) vietovės, netoli Jordano upės ištakos, ir paėmė 
Palestiną į savo politinę orbitą. 

Antiochas Didysis buvo smarkuolis ir energingas he- 
lenizmo apaštalas. Juo aklatikiškai sekė jo įpėdinis An- 
tiochas IV (175-163 m. pr. Kr.), žinomas istorijoje An- 
tiocho IV Epifano vardu. Mat jis save laikė “apsireišku- 
siu LEpifanesl dievu [Dzeusu]. Monetos su jo atvaizdu 
turėjo įrašą: Basileos Antiochou, Theou Epiphanous, Ni- 
kephorou — “Karaliaus Antiocho, apsireiškusio dievu 
[Dzeusul, pergalės nešėjo". Antiocho IV pretenzijos į die- 

viškumą — apoteozė iš dalies rėmėsi Aleksandro ir kitų 
Artimųjų Rytų karalių dieviškumo sąmone. Kartu jos 
aitrino Antiochą valdyti savo karalystę Dievui būdingu 
visavališkumu ir įgyvendinti, nepaisant kainos, helenistinę 
kultūrą. Antiochas IV Epifanas nedraudė žmonėms turėti 
ir savo dievus bei gyventi pagal savo religiją. Tačiau po- 


litinio atsidavimo matas buvo Dzeuso garbinimas, — vis- 
pusiškas atsidavimas karaliaus Epifano — “apsireiškusio 
[Dzeusol'* valdžiai. Antiochas IV sirgo apoteozės — sa- 


vęs sudievinimo liga. Jokia kita liga nebūtų galėjusi su- 
kelti daugiau bėdos kaip ta tarp judėjų Palestinoje. Ju- 
dėjams karaliaus apoteozė buvo begėdiškiausias žmogaus 
įžūlumas Dievo sąskaita. Mat Sandoros tikėjimo šerdimi 
nuo pat pradžios buvo buvęs monoteizmas — Jahvės pa- 
vydumas, tikrojo Dievo lemtingas atsisakymas duoti vie- 
tos šalia savęs bet kokiam kitam dievui. Sandoros Dievas 
— Jahvė negali pakęsti stabų garbinimo! 

Antiocho IV Epifano entuziazmas helenizmui nebuvo 
vienintelė, netgi nei pradinė priežastis jo sankirčiui su 
judėjų visuomene. Jam buvo reikalingos ir pajamos. Mat 
ilgi karai su ptolemėjais ir milžiniškos išlaidos pajungti 
savo plačią karalystę vispusiškai valdžiai buvo ištuštinu- 
sios jo iždą. Judėjų nepasitenkinimas ir pagieža seleuki- 
dų valdžiai pradėjo reikštis dėl uždedamų mokesčių. Mur- 
mėjimas ilgainiui vedė į maištą. Tam progą sudarė vy- 
riausiojo kunigo — svarbiausios Sandoros bendrijos tar- 
nybos pardavimas iš varžytinių siūlančiam aukščiausią 
kainą. Gėdingas poelgis įpainiojo du judėjus helenistus — 
graikintojus, — Jasoną ir Menelajų, asmenis su graikiš- 
kais vardais. Jasonas šaunia suma papirko Antiochą IV 
Epifaną pašalinti iš vyriausiojo kunigo pareigų jo brolį 
Oniją III ir atiduoti vyriausiojo kunigo tarnybą jam. Be 
to, Jasonas pasisiūlė pastatydinti graikišką sporto salę Je- 
ruzalėje Antiocho IV Epifano garbei (1 Mak 1,11-15). 

Tačiau, Jasonui išvykus į Tyro miestą dalyvauti žaidy- 
nėse Heraklio garbei, Menelajus pasiūlė Antiochui IV 
Epifanui šaunesnę kainą ir perėmė vyriausiojo kunigo pa- 
reigas Jeruzalėje. Varžytinės virto muštynėmis. Jasonas 
išgrūdo Menelajų iš Jeruzalės. Žinoma, Menelajus šaukėsi 
Antiocho IV Epifano pagalbos. Karalius negaišavo atsku- 
bėti į Jeruzalę su kariuomene. Menelajus atgavo pinigais 
pirktą vyriausiojo kunigo tarnybą. Karalius pasinaudojo 
proga nubausti Jeruzalės gyventojus Šventyklos apiplėši- 
mu ir judėjų kraujo išliejimu (2 Mak 4-5). 

Antiocho IV Epifano elgesys Jeruzalėje pablogino 
padėtį. Jis pats, įširdęs dėl atkaklios judėjų laikysenos, 
apsisprendė duoti judėjams pipirų. Be to, jo kariuomenė 
buvo ką tik prakišusi mūšį prieš Egipto ptolemėjus. Jam 
rūpėjo kur nors rasti pergalę. Pergalės ieškodamas, An- 
tiochas IV Epifanas paskelbė įsaką, kad judėjų religija 
uždraudžiama, o judėjų visuomenė sugraikinama. Pagal 
įsaką, motinos, apipjaustančios savo kūdikius, baudžiamos 
mirtimi, Toros ritiniai turi būti sudeginti, subatos šventi- 
mas ir Toros ritinių užslėpimas baudžiami mirtimi. Vyk- 
dydamas savo planą sunaikinti judėjų religiją, Antiochas 
IV Epifanas 168 metais atvedė į Jeruzalę kariuomenės da- 
linius. Šventykla buvo išniekinta altoriumi Dzeusui. Ju- 
dėjai jį pavadino “sunaikinimo pabaisa". Karaliaus al- 
torius pakeitė deginamųjų aukų altorių Šventyklos kieme. 
Antiochas IV Epifanas tuo nepasitenkino. Jo įsakymu, 
kiaulės ,— nešvariausi iš visų gyvulių pagal Mozės Įsta- 
tymą, — turėjo būti aukojamos ant naujojo altoriaus (1 
Mak 1,54; Dan 9,27; 11,31; 12,11; žr. Mk 13,14). Alto- 
riai pagonių dievams buvo statomi visoje Palestinoje. Ju- 
dėjai buvo verčiami aukoti atnašas Dzeusui ir valgyti 
kiaulieną. Kariuomenė prižiūrėjo, kad visi miestuose ir 
kaimuose paklustų karaliaus įsakui. 

MESOPOTAMIJA 
PERSIJA 


EGIPTAS 


PALESTINA 


Artakserksas III, 
358-338 

Arses, 338-336 

Darijus III, 336-331 


ALEKSANDRO DIDŽIOJO IMPERIJA, 336-323 


Ptolemėjų 
karalystė 


Seleukidų 
karalystė 


Egipto valdoma 


Ptolemėjas I 
323-285 


Seleukas I, 
312-280 


Ptolemėjas II 
285-246 


Antiochas I, 280-261 
Antiochas II, 261-246 
Seleukas II, 246-226 

Seleukas III, 226-223 
Antiochas III, 223-187 


Ptolemėjas III 
246-221 


Ptolemėjas IV 
221-203 


Egipto valdoma 


Ptolemėjas V Sirijos seleukidų Seleukas IV, 187-175 


203-181 užkariaujama 
Ptolemėjas VI 200-198 ! Antiochas IV Epi- 
181-146 MAKABĖJŲ SUKILIMAS fanas, 175-163 


Ptolemėjas VII 168 | Antiochas V, 163-162 
146-116 JUDAS, 166-160 
NATANAS, + pr 
A 43 Demetrijus I, 162-150 


Aleksandras Balas, 
150-145 

Demetrijus II, 145-138 

Antiochas VI. 145-141 

Antiochas VII, 138-129 


SIMONAS, 143-134 


JONAS HIRKANAS 
134-104 

Judėjai užkariauja 

Šechemą, 128 


Romos 
užkariaujamas 
30 


Pompėjus paima 
Jeruzalę, 63 


Roma užkariauja 
Siriją, 63 


ROMOS IMPERIJA, 63 


Makabėjų sukilimas. Palestinoje viešpatavo prievarta 
ir smurtas — teroras. Daug judėjų — helenistai ir bailes- 
nieji pakluso Antiocho IV Epifano įsakui. Kiti, atsisaky- 
dami išduoti tėvų tikėjimą, tapo kankiniais. Dar kiti 
slapstėsi. Palestina ėjo pagaugais. Tik sukilimas galėjo 
sukurti naują padėtį. Tačiau sukilimui vis dar trūko ki- 
birkšties. 

Kibirkšties nereikėjo ilgai laukti. Ji įsižiebė ma- 
žame kalnų miestelyje — Modeine (Modein), tik kelias- 
dešimt kilometrų į šiaurvakarius nuo Jeruzalės. Buvo taip. 
Sirų karininkas įsakė, kad visi vietos gyventojai dalyvau- 
tų pagoniškoje aukoje. Miestelio kunigas Matatijas griež- 
tai atsisakė tai daryti. Pamatęs klusnų judėją, ateinantį 
dalyvauti pagoniškoje aukoje, nužudė jį ir sirų karininką. 
Matatijas ir jo penki sūnūs pasitraukė į kalnus. Čia apie 
juos susibūrė Mozės Torai ištikimųjų judėjų būrys. Suki- 
lėlių ir ginklų jie stokojo, bet buvo drąsūs ir viltingi. At- 
sidavimo Sandoros tikėjimui aitrinami, jie metėsi į parti- 
zaninį karą prieš sirus. Jų kovos šūkis — Matatijo žodžiai: 
“Tegu kiekvienas, kuris karštai myli Įstatymą ir laikosi 
Sandoros, seka paskui mane!“ (1 Mak 2,27). 


Prieš savo mirtį 166 metais senukas Matatijas pave- 
dė sūnui Judui tęsti sukilimo kovas. Judas iškilo kaip drą- 
sus kovotojas ir vadas. Jam buvo duota “ Makabėjo" pra- 
vardė. Žodis makabėjas suprantamas kaip kūjelis, arba 
plaktukas. Mat Judas reiškėsi kaip tikras “ Kūjelis", smog- 
damas priešui — supagonėjusiems judėjams ir sirams. 
Nors priešų persvara buvo didelė, bet Judas ir jo laisvės 
kovotojų būrys nelauktai nugalėjo Antiocho IV Epifano 
generolą ir pasirašė taikos sutartį. 165 metais Kislevo 
(Kislev) mėnesio 25- -ąją dieną Judas atstatė altorių Šven- 
tykloje ir atnaujino joje pamaldas. Šventyklos ainaujini- 
mas Judo Makabėjo potvarkiu tapo Hanukka (Hanukkah) 

— Naujo pašventinimo, arba Šviesų, švente. Ji ir nūdien 
yra žydų švenčiama gruodžio mėnesį. 

Judo Makabėjo taikos sutartis su sirais karo neuž- 
baigė. Makabėjų karą tęsė vienas po kito sekantys broliai: 
Judas, Jonatanas ir Simonas. Tarptautinių įvykių pade- 
dami, — ypač didėjančiu Romos kišimuosi į rytų Vidur- 
žemio jūros kraštų reikalus, — energingi ir pasišventę 
judėjai iškovojo savo tautai visą šimtmetį nepriklausomy- 
bės. Ją nutraukė romėnų karvedys Pompėjus 63 m. pr. 
Kr. žygiu į Jeruzalę.“"? 


APOKALIPSĖ: APREIšŠKIMAS DANIELIUI 
Prieš pat makabėjų sukilimo pradžią, nežinomas į- 
kvėptas autorius parašė Danieliaus knygą — apokalipsę. 
Nėra abejonės, kad jis buvo vienas iš hasidimų. Tai liu- 
dija knygos pasibjaurėjimas helenizmu ir žiauria, judė- 
jams uždėta, prievarta. Įkvėptajam knygos autoriui rūpi 
vėl uždegti Sandoros tikėjimą, kuriam buvo pavojus dėl 
įžūlaus seleukidų siautėjimo išblėsti, ir pašaukti persekio- 
jamą judėjų tautą į drąsų ištikimumą Sandorai. 
Danieliaus knyga išryškinama, kad istorijos raida 
yra pavaldi Dievui — visavalei Jahvės valdžiai. Todėl 
Sandoros bendrija ir yra šaukiama į drąsų tikėjimą. Tik 
tikint, kad istoriją valdo Dievas, o ne žmonės, nebijoma 
gyvenime drąsaus nuosprendžio padarinių. Apreiškimu 
Danieliui įtaigiai peraiškinama makabėjų sukilimo reikš- 
mė tikėjimui. Nenuostabu, kad įprasta Danieliaus knygą 
vadinti Hasidimų pareiškimu. 


Danieliaus knygos metmenys. Ryškios dvi gana skir- 
tingos dalys: pasakojimai (Dan 1-6) ir regėjimai (Dan 
829 Apie J-2 Makabėjų knygas bus kalbama IX skyriuje, ryšium su 


deuterokanoninėmis knygomis, t.y. graikiškojo Senojo Testamento — Sep- 
tuagintos kanonu. 

712) Abi dalis į vieną jungia tas pats Danieliaus var- 
das, tas pats laikotarpis ir ta pati pagrindinė mintis — 
drąsaus ir tvirto tikėjimo svarba sunkiuose bandymuose. 
Pasakojimų rėmai -— Babilonijos karaliaus dvaras ir ju- 
dėjų tremtis VI a. prieš Kristų. Danielius ir trys jo drau- 
gai atvežami i Babiloną, atrenkami iš kitų tremtinių ir 
apmokomi tarnauti karaliaus dvare. Nors ir didelis pavo- 
jus jiems gresia, bet jie, rizikuodami gyvybe, lieka ištiki- 
mi Dievui ir tėvų tikėjimui (1-asis, 3-iasis ir 6-asis sky- 
riai). Pranašystės dovana padeda Danieliui svetimoje ap- 
linkoje. Keliskart jis paaiškina sapnus ir regėjimus apie 
Babilonijos karaliaus ir karalystės likimą (2-asis ir 5-asis 
skyriai). Danielius, svetimųjų išaukštintas, lieka atkakliai 
ištikimas savo tikėjimui. 

Antroji knygos dalis — regėjimai (Dan 7-12) yra 
paties Danieliaus pasakojimai apie regėjimus. Pasakoja- 
ma pirmuoju asmeniu. Regėjimai priklauso plačiai Šv. 
Rašto raštijai, kuri vadinama apokaliptine.3*! 


Danieliaus apokalipsės kilmė. Įkvėptasis Danieliaus 
knygos autorius įvykių ir regėjimų aprašymą sieja su Da- 
nieliaus Babilonijos patirtimi. Atrodo, kad knyga buvo 
parašyta tremties metu, ir ji yra pranašystė apie ateitį. 
Mat aprašomi įvykiai ir regėjimai atrodo, kaip keleto 
ateities šimtmečių peržiūra — Dievo ateities planai. 

Ne sykį Danieliaus knyga yra patraukli medžioklės 
vieta asmenims, ieškantiems paslaptingų nuorodų ateičiai. 
Ši pranašystės samprata nėra pakankama suprasti Šv. 


380 Apie deuterokanoninius Danieliaus knygos priedus rašoma IX 
skyriuje. 

331 Žr. Iz 24-27 skaitinį su Izaijo “mažąja apokalipse“ ir Zch 1-6. 
Naujajame Testamente Apreiškimas Jonui yra iškilus apokaliptinės rašti- 
jos pavyzdys, 

Rašto pranašus.“"? Tiesa, pranašai kalbėjo apie ateitį, bet 
jie kalbėjo apie ateitį su Dievo ateities jėga dabarties iš- 
šūkyje apsispręsti. Anot pranašų mokymo, su ateitimi su- 
sitinkama dabarties nuosprendyje. Danieliaus knygos au- 
toriaus dabartis buvo makabėjų kova už tikėjimo laisvę. 
Pagal hebraiškąjį Tanaką, Danieliaus knyga priklau- 
so Raštams, bet ne Pranašams.“** Tačiau įžvalga į prana- 
šus daug ką paaiškina. Mat Danieliaus knygos autorius 
kreipėsi į makabėjų amžiaus Sandoros bendriją, prisi- 
dengdamas pasakojimais iš skaudžios senovės — Babilo- 
nijos tremties laikotarpio. Jis, pasakodamas apie tai, kas 
yra buvę, kviečia savo skaitytoją susitikti su ateitimi savo 
amžiaus žaizdre. Potremtinio laikotarpio užsklandoje, 
pranašystei Sandoros bendrijoje išblėsus, buvo priimta 
rašyti knygas vardu garsių asmenų iš senovės.““* Šiuo 
atveju, įkvėptasis autorius pasirinko Danieliaus vardą, — 
vardą asmens, žinomo iš senovės dėl savo ištikimo pamal- 
dumo ir liaudies mėgiamo didvyrio (Ez 14,14; 28,3). 


Pranašystė ir apokalipsė. Apokaliptinė raštija yra 
savito turinio ir savitos išraiškos.““? Danieliaus knyga yra 
apokalipsė. Vėlyvasis potremtinis laikotarpis ir pirmasis 
kristinis amžius turi daug apokaliptinės raštijos pavyz- 
džių.“** Įžymus apokaliptinės raštijos pavyzdys yra Ap- 


832 Žr. Rakto II, p. 125-138. 

333 Žr. X skyrių. 

334 Žr. Žemiau IX skyrių. Taip pat R.H. Charles, Apocrypha and 
Pseudepigrapha of the Old Testament (Du tomai; New York, NY: Ox- 
ford, 1963): R.E. Brown, “Apocrypha; Dead Sea Scrolls; Other Jewish 
Literature," JBC 68. 

885 Apokalipsė yra daiktavardis ir reiškia “atidengimas" ar “apreiš- 
kimas“; apokaliptinis-ė yra būdvardis. Graikiškasis veiksmažodis, duodąs 
kilmę caiktavardžiui ir būdvardžiui, yra apokalyptein, ty. “atidengti", “at- 
skleisti", “apreikšti". 

336 Žr. D.S. Russell, The Metkod and the Message of Jewish Apo- 

“ 


reiškimas Jonui, arba Apokalipsė“ Savo mintijimu ir iš- 
raiška ji yra gimininga Danieliaus knygai. 

Apokaliptinei raštijai yra būdinga keisti regėjimai, 
neiprasti įvaizdžiai ir antgamtiniai įvykiai. Ji turi ryšį 
su persekiojimu. Todėl apokaliptinės raštijos autoriai 
naudojasi dvasiniu kodu — sutartiniu šifru. Nenuostabu, 
kad apokaliptinis rašinys yra “užantspaudota Lnesupran- 
tamal knyga“ pašaliečiams, — asmenims, kurie nepri- 
klauso tikėjimo bendrijai (Dan 12,4). 

Pats pagrindinis apokaliptinės raštijos bruožas yra 
Dievo apreiškimas apie pasaulio pabaigą, — baigminį 
Dievo karalystės atėjimą. Apokaliptinė raštija reiškėsi 
laikotarpyje, kuriame pranašystė buvo tariamai išblėsusi. 
Ji davė pranašystei naują kryptį ir stilių. 

Šv. Raštas liudija, kad Izraelio — Sandoros bendri- 
jos tikėjimas nuo pat pradžios veržliai ėjo ateities linkme 
prie Dievo savo Tautai duoto Pažado įvykdymo. Dievo 
veikla, pagal Sandoros bendrijos tikėjimą, apreiškė jo už- 
mojį, o istorijos įvykiai sparčiai artino jo įgyvendinimą 
Izraelyje ir tarp tautų. Istorija nėra ėjimas ratu ar grįži- 
mas į pavasarį metų laikų cikle; istorijos nevaldo nei ne- 
numaldomas likimas, nei atsitiktinumas. Šv. Raštas su- 
pranta Sandoros bendrijos istoriją, kaip Dievo veiklą ir 
užmojį. Tikėjimo žvilgsnis iš esmės kreipėsi į ateitį ir 
kūrė naują sąmonę žmoguje — istorinę sąmonę, pagrįstą 
ne grįžimu i tą pačią padėtį, bet ėjimu Dievo tikslo linkui. 
“Istorija turi tikslą ir tuo pačiu prasmę, nors šis tikslas 


ir būtų neregimas, nors ši prasmė ir būtų labai tamsi?'.3*8 


calyptic (Philadelphia, PA: Westminster, 1964); G. von Rad, Old Testa- 
ment Theology, II, p. 301-315. 

387 Žr. A. Rubšys, Raktas į Naujojį Testamentą (Putnam, CT: 
Krikščionis Gyvenime, 1979), II, p. 363-386. 

388 A. Maceina, “Rezistencija prieš tremties dvasią", 30 lietuviškųjų 
studijų savaičių Europoje leidinys. 

Sandoros bendrija nuvokė savo istorijoje Dievo tikslo dra- 
mą, kuri rutuliojosi baigminės atomazgos linkui. 

Prieštremtiniame laikotarpyje ši istorinė sąmonė 
reiškėsi liaudies įsitikinimu apie artėjančią “Jahvės die- 
ną“, — Dieną, kurioje Dievas apgins Izraelį, nužeminda- 
mas jo priešus ir duodamas jam garbingą bei palaima 
švytintį vaidmenį tarp tautų. Liaudis siejo šią sąmonę su 
tikėjimo tiesa, kad Jahvė išsirinko Izraelį — Sandoros 
bendriją iš visų tautų ir yra jų “Dievas Lyral su mumis" 
— "Immanuel. Didieji pranašai prieštaravo šiam liaudies 
įsitikinimui. Tiesa, ir pranašai skelbė, kad Jahvė išsirin- 
ko Izraelį — Sandoros bendriją ir yra su savo Tauta jos 
istorinėje kelionėje. Tačiau jie vienbalsiai teigė, kad Izra- 
elio išrinkimas ir Jahvės buvojimas su savo Tauta jos 
istorinėje kelionėje nieku nepateisina izraeliečių išdidumo 
ar pasitenkinimo savimi. Savo pranešimais iš Dievo pra- 
našai siekė pažadinti izraeliečius iš jų neištikimumo San- 
dorai ir pašaukti juos į grįžimą — atgailą. Užtat prana- 
šai ir reiškėsi turgavietėje, Šventykloje, karaliaus dvare 
su priekaištų dėl blogo elgesio. Kreipdamiesi į savo da- 
barties opas ir poreikius, jie aiškino politinių įvykių — 
Asirijos ar Babilonijos iškilimo ir Jeruzalės sunaikinimo 
— prasmę Dievo teismo ir gailestingumo šviesoje. Gyven- 
dami įsitikinimu, kad Dievas reikliai reiškiasi istorijos 
arenoje, panaudodamas istorinius veiksnius kaip savo į- 
rankį, pranašai šaukė žmones į nenumaldomą būtinumą 
taisytis, kol dar yra laiko. 

Be abejo, ir didiesiems pranašams rūpėjo pasaulio 
pabaiga — baigminė istorijos atomazga ir Dievo tikslo 
baigmė istorijoje. Už paslaptingojo Teismo dienos akira- 
čio jie regėjo Naujojo amžiaus, kurį pradės pats Dievas, 
aušrą. Jie skelbė, kad Karalystė yra čia pat, nes Karalius 
ateina ir teisti, ir atnaujinti, — Teismu išganyti savo Tau- 
tą. Kartkartėmis pranašai vaizdavo Naująjį amžių žavio- 

mis spalvomis. Skaitydami pranašus, matėme, kad jie 
laukė, jog istorijos baigmėje pradings izraeliečių suskili- 
mas, žemė šypsosis derliaus gausa, tautos iš kardų nusi- 
kaldins žagres, dykynės pasipuoš rožėmis. Tačiau, apla- 
mai kalbant, didieji pranašai nesileido į spėliojimus apie 
Naujojo amžiaus diagramą. Jų pranešimo iš Dievo šerdis 
buvo ateitis, su kuria susitinkama dabar. O jų ateinančios 
Karalystės vaizdavimas atspindėjo kaitą, kurią įgyvendins 
istorijoje Dievo užmojis ir veikla: naują širdį, naują San- 
dorą, naują Tautą. Didieji pranašai tikėjo, kad užsibaigs 
maištingoji ir sunkiai pagydoma Izraelio — Sandoros 
bendrijos liga. Nes tik tada Izraelis būtų Dievo karalystė- 
je, visavalėje Dievo įtakoje, kaip to iš pat pradžios rei- 
kalavo Sandora su Dievu. 


Apokalipsė: pranašystė naujame rūbe. Su tremtimi 
Babilonijoje prasidėjo naujas, pranašų žodžiuose iš Die- 
vo palaipsniui ryškėjantis poslinkis. Tai jau galima pa- 
stebėti pranašo Ezechielio žodžiuose iš Dievo. Ezechielis 
priklausė pereinamajam laikotarpiui tarp senojo izraelie- 
čių tautiškumo ir gimstančio judaizmo. Jo žodžiai iš Die- 
vo pabrėžė pražūtį bei viltį, kaip buvo iprasta ir jo pirm- 
takams. Tačiau jie buvo įrėmuoti į keistus regėjimus ir 
paslaptingus įvaizdžius. Kalbėdamas Dievo vardu apie 
ateitį anapus Teismo dienos akiračio, Ezechielis nupiešė 
Naujojo amžiaus brėžinį. Ezechielis tikėjo, kad Naujasis 
amžius ateis po lemtingo Jeruzalės užpuolimo. Užpuolėjas 
vadinamas Gogu (Gog) iš Magogo (Magog) krašto (Ez 
38-39). Užpuolio dieną, Jahvė lemiamai užstos Jeruzalę, 
sudrebindamas savo galybe visą pasaulį ir mirtinu smū- 
giu sunaikindamas paslaptingąją Gogo kariauną. Tokiu 
būdu, ankstesniųjų pranašų regėjimas, kad priešas ateina 
iš šiaurės, — pavyzdžiui, Jeremijo atveju, — tapo prana- 

šyste baigminio istorinio mūšio, kuriuo bus apreikšta 
Dievo karalystė. 

Gogo, apokaliptinio priešo, nugalėjimas yra iliustra- 
cija, išryškinanti apokaliptinės raštijos polinkį perkelti 
atsakomybę už izraeliečių neištikimumą Sandorai ant 
šiurpios paslaptingų jėgų įtakos — mitologinio chaoso. Ši 
paslaptingojo chaoso jėga turi būti nugalėta baigminiu 
istorijos mūšiu. Pranašai teigė, kad izraeliečių nelaimės 
ir vargai turėjo savo priežastį jų neištikimume Sandorai 
su Dievu. Todėl pranašai ir šaukė izraeliečius grįžti į iš- 
tikimumą Sandorai atgaila. Tuo tarpu apokaliptinės raš- 
tijos autoriai jaučia, kad Izraelio -— Sandoros bendrijos 
kančia, — taip pat kančia ir visų tautų, neišaiškinama 
vien žmogaus nuodėme — kūrinio įžūlumu Kūrėjui. Anot 
jų, Izraelis — Sandoros bendrija ir tautos yra siaubingos 
blogio galios auka. Siaubingo blogio banga, lyg kalnų 
griūtis, panardina kančioje nedorėlius ir teisiuosius (Hab 
1,6-11). Izraelis nėra nusikaltėlis, bet auka; žmogus nėra 
nusikaltėlis, bet auka. Istorinės bausmės, nors dalinai ir 
užsitarnautos, neatitinka nusikaltimo, kaip liudija nūdie- 
niai Hirošimos ir Auschwitz'o “teismai"". Nenuostabu, kad 
apokaliptiniai rašytojai, grumdamiesi su pikto paslapti- 
mi, rodo gilų pesimizmą. Anot jų, dabartis yra po šiurpia 
blogio letena, nes dabarties amžių nuo Ateinančiojo — 
Naujojo amžiaus skiria praraja. Praraja tarp dviejų am- 
žių yra kokybinė, nes dabartį valdo blogio į jėgos. Šėtonas, 
pradinis Dievo priešas, yra blogio jėgų įvaizdis. Ateinan- 
tis — Naujasis amžius bus laisvas nuo dorovinio supuvi- 
mo, priespaudos ir mirties. Būdinga, kad įkvėptieji apo- 
kaliptinės raštijos autoriai primygtinai teigia, kad tarp 
šių dviejų amžių nėra nieko bendro, — jie yra kokybiniai 
skirtingi. Todėl, žmogiškai kalbant, negalima nieko pa- 
daryti, — pakeisti šią kokybinę padėtį ir pašalinti pra- 
rają tarp dabarties Šėtono galioje ir Ateinančio — Nau- 

jojo amžiaus. Pats Dievas turi įsikišti, kad sunaikintų 
baisia stichija visą dabarties sąrangą ir sutrupinių Šėtono 
karalystę. Apokaliptinėje regmėje istorija nenumaldomu, 
Dievo įdiegtu būtinumu veržiasi į baigminį sankirtį su 
blogiu ir baigminę Dievo karalystės pergalę.“*? 

Šalia Danieliaus knygos Senajame Testamente yra ir 
daugiau įkvėpių skaitinių apokaliptiniame rūbe. Ryškus 
pavyzdys yra paskutinėje Zacharijo knygos dalyje — 9O- 
14 skyriuose.“*? Čia bevardis apokaliptikas aprašo šiurpią 
istorijos pabaigą, kada visos tautos susirinks į Jeruzalę 
dalyvauti mūšyje tarp Dievo ir blogio (J13,9-11). Pats 
Dievas nugalės blogį ir karaliaus pasaulyje. Potremtinia- 
me amžiuje buvo įkvėpta ir “mažoji apokalipsė", kurią 
skaitome /zaijo knygoje (Iz 24-27). Ir čia vaizduojama 
Paskutinis teismas, kuriuo Dievas teis visas pasaulio tau- 
tas begaline, Visatą sukrečiančia nelaime. Žemė apvirs 
aukštyn kojomis ir svirduliuos lyg pasigėrusi, saulė ir 
mėnulis užtems, viešpataus visuotinė suirutė. Izraelis — 
“teisioji tauta, kuri laikosi teisumo“, išliks, saugi, remda- 
„masi Dievu, bus saugi (Iz 26,2). Teisieji iš praeities kar- 
tų bus prikelti iš mirties, kad galėtų dalyvauti istorijos 
baigmėje (Iz 26,19). Izaijo “mažojoje apokalipsėje? su- 
siduriame su pirma aiškia užuomina apie asmenišką žmo- 
gaus prikėlimą Senajame Testamente. Ezechielis kalbėjo 
Babilonijos tremtyje apie tautos — Izraelio tautinį pri- 
kėlimą (Ez 37). Taigi apokaliptinė raštija nukreipė tikė- 
jimo dėmesį į asmenišką žmogaus prikėlimą iš mirties. 


339 Tai itin būdinga Apreiškimo Jonui — Naujojo Testamento į- 
kvėptajam apokalipsės autoriui. Žr. Apr 21. 

340 Zch 9-14 skaitinius įprasta vadinti Deutero Zachariju, ty. Ant- 
ruoju Zachariju. Šie skyriai apima pranašystes, kurias mokslininkai sieja 
su vėlesniu laikotarpiu negu paties pranašo Zacharijo amžius. Labai gali- 
ma, kad Zch9-14 kilme priklauso III a. prieš Kristų užsklandai. Žr. C 
Stuhlmueller, “Zechariah", JBC 23:11.20.36-52. 

Ilgainiui prisikėlimo tiesa buvo nukelta į visuotinį prisi- 
kėlimą pasaulio pabaigoje. Tada nedorėliai neišvengs 
Paskutinio teismo, o teisieji bus atlyginti už ištikimumą 
Dievui.?*! 

Apokaliptinė raštija yra pranašystė naujame rūbe.**? 
Pabrėždama naują poslinkį, apokaliptinė raštija švyti ti- 
kėjimu, kad Dievas yra Karalius. Todėl Sandoros bendri- 
ja ir yra šaukiama būti ištikima net persekiojama. Ne- 
nuostabu, kad mūsų amžiuje, kada tiek daug tautų yra 
šiurpulingo persekiojimo auka ir atrodo, jog istoriją val- 
do demoniškos jėgos per nuožmius politinius veiksnius, 
įkvėptoji apokaliptinė raštija sklydi įtaigia reikšme. 


ATEINA DIEVO KARALYSTĖ 


Kaip jau minėta, Danieliaus knygos turinys dalijamas 
į pasakojimus apie Danielių bei jo draugus (Dan 1-6) ir 
Danieliaus regėjimus (Dan 7-12). Septuaginta — graikiš- 
koji Danieliaus knyga yra ilgesnė: 3-iajame skyriuje yra 
Azarijo (Azarijah) malda (Dan 3,24-45) ir Trijų jau- 
nuolių giesmė (Dan 3,46-90). Be to, ji apima ir pasako- 
jimus apie Suzaną (Dan 13) bei Belį (Bel) ir Slibiną 
(Dan 14)“ Kai kurios Danieliaus knygos dalys yra pa- 
rašytos ne hebrajų, bet aramajų kalba. Stebina, kad ara- 


341 Graikų filosofija kalba apie žmogaus sielos nemirtingumą, o Šv. 
Raštas kalba apie žmogaus prikėlimą iš mirties. Taigi pagal Šv. Raštą, as- 
meniška žmogaus pomirtinio gyvenimo viltis išreiškiama “kūno" — asmens 
prikėlimu. “Sielos" nemirtingumo tiesa — nemirtingos sielos trapiame kūne 
įkalinimas — remiasi nešventraštine žmogaus prigimties samprata. 

342 Žr. C. Stuhlmuller, “Post-Exilic Period: Spirit, Apocalyptic“, 
JBC 20:1-24. 

343 Žr. L. Hartman, “Daniel", JBC 26:6-8. Kadangi pirmykštė Bend- 
rija priėmė Senojo Testamento kanonu graikiškąją Septuagintą, katalikai 
visuomet laikė šiuos pridėtinius skaitinius Dievo įkvėptais ir lygios vertės 
su hebraiškosios Knygos — Tanako dalimis. Pridėtiniai skaitiniai yra va- 
dinami deuterokanoniniais Danieliaus knygos skyriais. 

maiškos dalys yra pasakojimų ir regėjimų skyriuose (Dan 
2,4b-7,28). Atrodo, kad įkvėptasis autorius naudojosi ra- 
šytiniais šaltiniais, pritaikydamas juos savo knygos tiks- 
lui. Hebraiškoji Danieliaus knyga sudaro vientisos kny- 
gos įspūdį. Jos kilmę siejama su Antiocho IV Epifano 
persekiojimu ir priespauda, — apie 165 m. prieš Kristų. 

Įkvėptasis autorius savo pasakojimuose apie Babi- 
lonijos tremties laikotarpį rodo daug neapdairumo vaiz- 
duodamas praeities įvykius. Knyga pradedama su akis 
badančia istorijos klaida. Nebuchadnezzaras (Nebuchad- 
nezzar) Jeruzalės neužėmė trečiaisiais karaliaus Jehoia- 
kimo metais (606 m. pr. Kr.). Be to, Nebuchadnezzaras 
išvedė į tremtį ne Jehoiakimą, bet jo sūnų Jehoiachiną (2 
Kar 24). Įkvėptasis autorius pasimeta ir vaizduodamas 
persų imperijos istoriją — sumaišydamas karalių seką 
(Dan 5,31; 9,1) ir suliedamas į viena skirtingus istori- 
nius laikotarpius.““* Autoriaus neapdairumą aprašomoje 
istorijoje liudija ir daug kitų nušnekėjimų.“*" Visa tai liu- 
dija, kad įkvėptasis autorius nėra bendraamžis su įvykiais, 
bet gyvena vėlesniame laikotarpyje — po Babilonijos 
tremties. Rašydamas apie praeitį, jis žiūri į įvykius per 
ketverto šimtmečių prizmę. Įvykiai jau buvo išblėsę at- 
mintyje ir nuspalvinti liaudies pasakojimuose. Tačiau 
nėra reikalo atsiprašinėti — užtektų tik priminti — už 
įkvėptojo autoriaus netikslų praeities aprašymą. Mat jo 
tikslas nebuvo rašyti istoriją, — įkvėptasis autorius ne- 
siekia būti nei Tucididu, nei Herodotu, — jis tik norėjo 
duoti vilties ir padrąsinti savo tautiečius kovoti už San- 
doros tikėjimą. Todėl jis, pasinaudodamas slaptu, prie- 
šams neprieinamu apokaliptiniu šifru, sumaniai aprengia 


844 Žr. J.J. Collins, Daniel, First Maccabees, Second Maccabees 
(Wilmington, DE: M. Glazier, 1981), p. 102-105. 
345 Žr. L. Hartman, “Daniel", JBC 26:3-6. 

savo amžiaus įvykius ir asmenis pasakojimais ir regėji- 
mais, neva turinčiais ryšį su žila senove. 


Ištikimumas Torai — Mozės Įstatymui. Danieliaus 
knygos autorius buvo vienas iš hasidimų. Jo tikėjimas rei- 
kalavo būti ištikimam Torai — Mozės Įstatymui net gyvy- 
bės kaina. Skaitant Dan 1-6 skyrių pasakojimus, svarbu 
turėti mintyje, kad autorius aprašo nuožmaus persekioji- 
mo metą. Vien tik Toros turėjimas buvo baudžiamas mir- 
timi. Aprašydamas praeities valdovus, siekusius sunaikin- 
ti Danielių ir jo draugus, jis pasakoja apie savo amžiaus 
nuožmius tironus, siekiančius sunaikinti Sandoros bendri- 
Ją ir jos tikėjimą. 

Danielius ir jo draugai atvežami į Nebuchadnezzaro 
dvarą, norint iš jų padaryti karaliaus tarnus (Dan 1). 
Verčiami valgyti prie karališko stalo, jie lieka ištikimi 
Torai ir griežtai laikosi jos dietos nuostatų. Maitinasi tik 
daržovėmis. Atrodo, žvalesni už visus kitus. Be to, Dievas 
suteikia jiems išmintį, kuri sugėdina visus Babilonijos iš- 
minčius ir žynius.“ 

Danielius įrodo, kad jo išmintis viršija visą Babilo- 
nijos išmintį: Jis atlieka neįmanomą, karaliaus jam duotą, 
uždavinį —išaiškina karaliaus sapną, atspėdamas jo turinį 
(Dan 2). Šis Danieliaus pasireiškimas taip paveikia Ne- 
buchadnezzarą, kad jis išpažįsta tikėjimą Danieliaus Die- 
vu, ateities paslapčių Apreiškėju. Be to, Nebuchadnezza- 
ras paskiria Danielių Babilono provincijos valdytoju ir 
visų Babilonijos išminčių užvaizdu.“*" 

Ir sekantieji pasakojimai įtaigiai pabrėžia tremtinių 
ištikimumą Dievui net sunkiausių bandymų metu. Nebu- 


346 Išmintis šiame judaizmo laikotarpyje buvo tapatinama su Toros 
pažinimu ir vykdymu. Žr. IX skyrių. 
347 Susiduriame su apokalipsės, t.y. apreiškimo prasme. Žr. Dan 2,47. 

hadnezzaras įsako, kad visi jo valdiniai turi pagarbinti 
milžinišką auksinę statulą. Atsisakiusiųjų statulą pagar- 
binti laukia ugnies krosnis.““* Visi paklūsta, tik trys Da- 
nieliaus draugai atsisako tai padaryti (Dan 3). Danie- 
liaus draugų tikėjimas atspindi makabėjų sukilimo — ha- 
sidimų dvasią: 

Jeigu. jis norės, — mūsų Dievas, kurį mes garbina- 

me, išgelbės mus iš ugnies krosnies. Karaliau, jis iš- 

gelbės mus iš tavo rankų! 

Bet jeigu ne, — žinok, karaliau, kad mes netarnau- 

sime tavo dievams ir negarbinsime tavo pastatyto 

auksinio stabo (Dan 3,17-18). 


Nebuchadnezzaras įtūžta. Makabėjų amžiaus skaity- 
tojai atpažino jame Antiochą IV Epifaną. Nebuchadnez- 
zaras įsako, kad krosnis būtų septyniskart stipriau įkai- 
tinta negu paprastai. Tačiau ir šiuo atveju karalių apglu- 
šina nuostabi staigmena. Mat ugnies krosnin įmestieji vai- 
kinai, liepsnų neliečiami, saugiai vaikštinėja kartu su 
angelu. Nebuchadnezzaras vėl išpažįsta tikėjimą Izraelio 
Dievu. Be to, paaukšiina savo Dievui ištikimus dvaro tar- 
nybos vaikinus. 

Graikiškojoje Knygoje po Dan 3,23 skaitinio seka 
pasakojimas apie Azarijo (Azarijah) maldą, prašant iš- 
gelbėjimo iš ugnies krosnies (Dan 3,24-45). Po išgelbė- 
jimo visi trys vaikinai dėkoja Dievui pagarbinimo giesme 
(Dan 3,46-90) *** 

Toliau pasakojama apie Nebuchadnezzaro didžiavi- 
mąsi Babilono rūmais, jo sapnus ir nerimą (Dan 4,25-30). 
Iškilusis Babilono miestas buvo paties Nebuchadnezzaro 


348Pagal Antiocho TV Epifano įsakymą. 

349 Šiuos skaitinius įjungė į hebraiškąją Knygą Vulgatos vertėjas šv. 
Jeronimas. Protestantai šį pasakojimų skaitinį laiko apokrifiniu, t.y. ne- 
šventraštiniu, ir jį spausdina tarp Priedų prie Danielious knygos. 

atstatytas.“"? Sapnas apie didelį, angelo kertamą medį ir 
Danieliaus sapno išaiškinimas kelia Nebuchadnezzarui 
nerimą (Dan 4,1-24). Balsas iš dangaus apreiškia Ne- 
buchadnezzarui, kad ne jis, bet Dievas valdo istoriją (Dan 
4,28). Nebuchadnezzarui susimaišo protas, ir jis ima 
elgtis kaip jautis, — ėda šieną. (Dan 4,29-30). Praėjus 
septyneriems metams, Nebuchadnezzaras atgauna protą ir 
pasveiksta (Dan 4,31-34). Vėl Babilono karalius giesme 
išpažįsta, kad karalystė, galybė ir šlovė priklauso tik vie- 
nam Izraelio Dievui. 

Dan 5-ojo skyriaus skaitinyje kalbama apie karalių 
Belšazzarą (Belšazzar), tariamą Nebuchadnezzaro įpėdi- 
nį Babilonijos soste.“* Belšazzaras kelia didžiulę puotą 
savo karalystės didikams (Dan 5,1-31). Puotai įsismagi- 
nus, svečiai nutaria gerti vyną savo dievų garbei iš šven- 
tųjų indų, kadaise karaliaus Nebuchadnezzaro parneštų 
iš Sventyklos Jeruzalėje. Ūmai visi nuščiūva, nes pasiro- 
do žmogaus ranka, rašanti ant puotos salės sienos (Dan 
5,2-6). Karalių apima baisus išgąstis. Tuojau pat sušau- 
kia karalystės išminčius, kad išaiškintų šį paslaptingą 
reginį ir rašto prasmę (Dan 5,7-10). Išminčiams nepajė- 
giant, pašaukiamas Danielius. Jis perskaito raštą ant sie- 
nos: “Mene, mene, tekel, ir parsin“. Kartu paaiškina raš- 


350 Žr. A, Rubšys, Šv. Rašto kraštuose, p. 44-64. 

351 Istorijai Babilonijos karalius Belšazzaras, Nebuchadnezzaro sūnus, 
nepažįstamas (žr. Dan 5,2.11). Istorija pažįsta Belšazzarą, Babilonijos ka- 
raliaus Nabonido (Nabonidus) sūnų. Nabonidui savo amžiaus užsklandoje 
pasitraukus į Temaną (Teman) Arabijoje, Belšazzaras laikinai valdė impe- 
riją vietoj jo. Tarp radinių Kumrane yra skiaučių rašinio, kuris vadinamas 
“Nabonido malda". Rašinys daug kuo panašus į pasakojimą, kurį skaitome 
Dan 4-ajame skyriuje. Tik čia kalbama ne apie Nebuchadnezzarą, bet apie 
Nabonidą. Tai rodo, kad būta senesnės pažiūros, pagal kurią Nabonidas 
buvo laikomas Belšazzaro tėvu. (žr. Dan 5,2). Žr. F.M. Cross, The Ancient 
Library of Oumran and Modern Biblical Studies (Garden City, NY: Double- 
day, 1961), p. 166-168. 

to prasmę (Dan 5,24-28).“* Karalius yra pasvertas Dievo 
svarstyklėje ir rastas stokojantis. Raštas ant puotos salės 
sienos yra pranešimas apie Belšazzaro karalystės galą 
(Dan 5,25-28). Belšazzaras atlygina Danieliui už sėk- 
mingą rašto išskaitymą garbe ir valdžia. Tačiau jis pats 
tą pačią naktį nužudomas. Karalystė pereina į medų ka- 
raliaus Darijaus rankas.“ 

Darijus Danieliu yra labai patenkintas, — paskiria 
jį vienu iš trijų pareigūnų 120 satrapų - valdytojų prižiū- 
rėti (Dan6,1-2). Jam daug kas pavydi. Be to, bijoma, 
kad Danielius netaptų pagrindiniu karalystės pareigūnu. 
Karalius įtikinamas išleisti potvarkį, kad kiekvienas as- 
muo, kreipęsis į bet kokį dievą ar žmogų, išskyrus kara- 
lių, su prašymu trisdešimties dienų būvyje turi būti įmes- 
tas į liūtų narvą. Danieliaus priešai pagauna Danielių 
besimeldžiantį į savo Dievą. Nors ir nenoromis, karalius 
įsako įmesti jį liūtams į narvą. Kartu jis pareiškia, kad 
Dievas, kurį garbina Danielius, išgelbės jį dėl jo ištiki- 
„mumo Torai — Įstatymui. Dideliam karaliaus džiaugsmui 
sekantį rytą Danielius randamas sveikutėlis tarp liūtų. 
Dabar tenka Danieliaus priešams pamaitinti liūtus. Da- 
rijus įsako visiems karalystės gyventojams pagarbinti Da- 


352 Rašto žodžius galima suprasti dvejopai: 1. Kaip svorius svarstyk- 
lėms: mina, mina, šekelis ir dvi minos pusės, ir 2. Kaip veiksmažodžius: 
"suskaičiuota", “pasverta", “padalinta". Pirmuoju atveju, kalbama apie 
Babilonijos karalius: Evil-Merodach(as), Nebuchadnezzaro įpėdinis, ver- 
tinamas vieną miną, jo įpėdinis Neriglissar(as) taip pat vieną miną, jo 
įpėdinis Labaši-Marduk (as) tik šekelį, o Nabonidas ir Belšazzaras tik po 
pusę minos. Antruoju atveju, kalbama apie lemtingą Dievo nuosprendį. 

353 Pagal istorijos duomenis, nėra tikslu teigti buvus medų karalystę 
po babiloniečių ir prieš persų karalystes. Babilonijai valdant, medai buvo 
grėsminga jėga Artimuosiuose Rytuose. Jie padėjo Babilonijai susidoroti 
su Asirija. Žr. Rakto II, p. 385-388. Medai savo karalystės nesukūrė, Medų 
vadas Astyagas buvo persų Kiro nugalėtas. Kiras sukūrė persų imperiją 
ant Babilonijos griuvėsių. Žr. A. Rubšys, Šv. Rašio kraštuose, p. 100-107. 

nieliaus Dievą (Dan 6,3-27). O pats Danielius tarpsta 
net karaliaus įpėdiniui valdant (Dan 6,28) .*** 

Dan 1-6 skyrių pasakojimai liudija nuostabų hasi- 
dimų — ištikimųjų makabėjų laikotarpio judėjų tikėjimą. 
Kiekvienas, moko įkvėptasis knygos autorius, turi būti 
ištikimas Torai net gyvybės kaina, nes Dievas gali išgel- 
bėti sau ištikimus žmones. Dievo karalystė yra amžina 
karalystė. Pasaulio karalystės yra tik laikinos. Pasaulio 
karalysčių laikinumas pavaizduojamas milžiniška statu- 
la: aukso galva — Babilonija, sidabro krūtinė ir rankos 
— Medija, žalvario pilvas — Persija, geležinės kojos — 
Aleksandro Didžiojo imperija, o geležies ir molio pėdos 
— seleukidų Sirija ir ptolemėjų Egiptas (Dan 2,31-36). 
Nors tironai didžiuojasi ir išdidžiai žingsniuoja, jų dienos 
suskaitytos. Tironų jėga yra vaikų darbas prieš Istorijos 
Viešpatį. Dievo karalystė lyg “akmuo atplyšęs nuo kalno" 
(Dan 2,44-45), — ji sutrupina milžiniškąją statulą ir iš- 
auga iškiliu kalnų. Įkvėptajam Danieliaus knygos autoriui 
Dievo karalystės šerdis yra šventieji — Sandoros bendri- 
ja, — ji nugalės visas pasaulio karalystes ir bus amžina. 


Regėjimai apie istorijos baigmę (Dan 7-12). Antrą- 
ją Danieliaus knygos dalį sudaro keturi regėjimai apie is- 
torijos pabaigą (Dan 7-12). Per istorijos įvykius reiškiasi 
Dievo užmojo ir veiklos drama. Baigmės poslinkiu Dievas 
sutramdys pasaulio karalysčių siautėjimą ir įkurs savo 
dangaus karalystę žemėje. 

Regėjimuose reiškiasi keturios viena kitą sekančios 
imperijos: Babilonija, Medija, Persija ir Graikija. Vėles- 
nioji imperija viršija ankstesniąją savo pranašesniu smar- 
kumu. Ilgainiui visos istorijos blogis ir žiaurumai susi- 


354 Žr. Chronologinę lentelę, p. 166. Kiras valdė Persiją prieš Da- 
rijų! 

telkia vienoje karalystėje — seleukidų ir viename aršiame 
karaliuje — Antioche IV Epifane. Šis telkinys įkvėptajam 
autoriui rodo, kad visa istorija skuba link baigmės. 


Pirmasis regėjimas (Dan 7). Danielius regi keturis 
žvėris, išneriančius iš Didžiosios jūros šėlstančio vandens 
chaoso, mitologinės Dievo Kūrimui priešiškų jėgų ištakos. 
Ketvirtasis žvėris yra visų nuožmiausias, — “baisus, siau- 
bą kelias ir nepaprastai stiprus" — su dešimčia ragų (Dan 
7,2-8). Angelas paaiškina Danieliui, kad žvėrys tai ke- 
turios viena kitą sekančios imperijos (Dan 7,15-17): ba- 
biloniškoji — liūtai su sparnais, mediškoji — lokys su 
trimis šonkauliais nasruose, persiškoji — leopardas su 
ketvertu sparnų ir helenistinė, arba seleukidų, — dešimt 
ragų vaizduoja seleukidų karalius, o mažasis ragas yra 
Antiochas IV Epifanas“" “Ilgaamžis? — Dievas vado- 
vauja Dangaus Tarybai. Vyksta Teismas. Ketvirtoji — 
seleukidų karalystė nuteisiama pražūčiai, o kitos trys, 
kurių valdžia nesireiškia tokiu baisiu piktumu, nors ir 
netenka savo valdžios, bet išlieka (Dan 7,11-12). Tada su 
dangaus debesimis ateina tarsi Žmogaus Sūnus (Dan 7, 
13-14). 

Pirmajame regėjime sugretinama keturių žvėrių iš- 
nirimas iš Didžiosios jūros su Žmogaus Sūnaus atėjimu 
dangaus debesimis. Danieliui paaiškinama, kad Žmogaus 
Sūnus yra įvaizdis — “ Aukščiausiojo šventieji" (Dan 7, 
18.22).** Vietoj laikinos ir ribotos karalystės Aukščiau- 


855 Sibilių pranešimuose, rašytuose apie 140 m. prieš Kristų, yra 
skaitinys su posakiu “dešimt ragų“ (3,381-400). Skaitinys turi ryšį su 
dešimčia seleukidų karalių, valdžiusių prieš Antiochą IV Epifaną. Istoriš- 
koje seleukidų karalių sekoje Antiochas IV Epifanas buvo septintasis ka- 
ralius po Aleksandro mirties. Žr. L. Hartman, “Daniel", JBC 26:26-28, 

356 Dan 7 regėjimas pradeda Šv. Rašte temą, kuri turi labai didelį 
vaidmenį Naujajame Testamente. Nešventraštinėje apokaliptinėje knygoje 

siojo šventiesiems duodama amžina ir visuotinė Karalys- 
tė, kuri bus įkurta po “laiko, dviejų laikų ir pusės laiko" 
(Dan 7,25; 8,14; 9,27; 12,7.11.12), t.y. po metų, dvejų 
metų ir pusės metų, — po trejų su puse metų“"* mažojo 
rago siautėjimo. Užuomina apie “trejus su puse metų“ 
rodo į Antiocho IV Epifano judėjų persekiojimą (168- 
165 m. pr. Kr.). 


Antrasis regėjimas (Dan 8). Ir šio regėjimo ta pati 
tema. Jį paaiškina angelas Gabrielis, vienas iš judėjų 
tautos globėjų (Dan 8,15-19; 12,1). Danielius regi dvi- 
ragį aviną — medų-persų imperiją, bebandantį muštis 
ragais į vakarus, į šiaurę ir į pietus. Dviragiui avinui nie- 
kas nepajėgia pasipriešinti. Ilgainiui vakaruose pasirodo 
ožys su ragu tarpuakyje. Jis puola dviragį aviną ir jį mal- 
te sumala. Ožys iš vakarų — graikų imperija, o nuostabu- 
sis ragas tarpuakyje — Aleksandras Didysis. Pačiame į- 
niršyje nulūžta ožiui nuostabusis ragas, — Aleksandras 
netikėtai mirė, — ir jo vietoje išauga keturi nauji ragai, 


— Aleksandro imperija suskilo į keturias dalis.?** 

iš prieškristinio I a. yra užuominų apie eschatologinį asmenį — Žmogaus 
Sūnų, ateinantį įkurti Dievo karalystės (Enocho knyga 46,1-6; 48,2-10). 
Žydų apokalipsėje iš I a. po Kristaus aprašoma regėjimas, kuriame Ezra 
regi iš jūros iškylantį “tarsi žmogaus pavidalą“ ir skrendantį ant dangaus 
debesų (IV Ezdro 13). Šis Žmogus yra žydų apokaliptikų laikomas pasku- 
tinių dienų Dievo atstovu. Žr. R.H. Charles, Apocrypha and Pseudepi- 
grapha (New York, NY: Oxford, 1963), 

357 Ši paslaptinga laiko nuoroda turi ryšį su Antiocho IV Epifano 
judėjų persekiojimu ir jo pastangomis priversti judėjus atsisakyti savo 
papročių, priimant helenistinį gyvenimo būdą (1 Mak 1,33s.). “Metai, dve- 
ji metai ir pusė metų" yra posakis, kuriuo aptariama neapibrėžtas, blogio 
sklidinas laikotarpis. Kaip “7" yra tobulas skaičius Šv. Rašte, taip “37 yra 
didelė netobulybė. Iš tikrųjų trys su pusę metų bemaž atitinka Antiocho 
IV Epifano persekiojimo trukmę. 

358 Vakaruose — Kasandro valdoma Makedonija; šiaurėje — Lysi- 
macho valdoma Trakija ir Mažoji Azija, rytuose — Seleuko Sirija, Meso 
potamija ir Persija; pietuose — Egiptas su Ptolemėju. 

Vienas šių ragų — seleukidų karalystė išdaigino 
“mažą ragą" — Antiochą IV Epifaną. Antiochas IV pra- 
dėjo savo valdymą kaip “Mažas Ragas“, nes paveldėjo 
nusilpusią karalystę. Tačiau būdamas veržlus, jis kara- 
lystę “augino" pietų ir rytų kryptimi. 

Įžūlumo įkarštyje Mažasis Ragas nori nustelbti patį 
dangų ir meta iššūkį Dievui, išniekindamas jo Šventyklą, 
kojomis sutrypdamas teisumą ir sutrukdydamas kasdie- 
nes aukas. Mažasis Ragas vis tarpsta. Šventa būtybė pa- 
skelbia, kad įžūliojo tirono valdžia bus sunaikinta “be 
Žmogaus rankų“, o kasdienės aukos bus atnaujintos po 
“2300 vakaro ir rytmečio"“ aukų pertraukos. Taigi, skai- 
čiuojant dienomis, po 1150 dienų, arba maždaug po trejų 
su puse metų (Dan 8,14; žr. 7,25), — nuo Antiocho IV 
Epifano įsako — 168 metais iki Judo Makabėjo Šventyk- 
los pašventinimo — 165 metais. 


Angelas Danieliui primena, kad “regėjimas yra baig- 
mės laikui" (Dan 8,17), nes tai įvyks “po daugelio die- 
nų" — ateityje (Dan 8,26). 


Trečiasis regėjimas (Dan 9). Trečiajame regėjime 
Danieliui paaiškinama, kad “daugelis dienų" nėra per 
daug toli, nes, pagal Dievo kalendorių, Dievo karalystė 
yra čia pat prie durų (Dan 9). Danielius buvo sukęs gal- 
vą dėl Jeremijo pranašystės. Pagal ją turi praeiti septy- 
niasdešimt metų, kol pasibaigs Jeruzalės vargai (Jer 25, 
11; 29,10). Jis prašo Dievą šviesos šiai nuorodai suprasti 
(Dan 9,1-19). Danieliaus malda yra panaši į Ezros mal- 
dą (Neh 9). Su dėkingumu jis mini nuostabiuosius Dievo 
gerumo darbus, pradėdamas nuo išgelbėjimo iš Egipto, ir 
nuolankiai išpažįsta savo tautos neištikimumą Sandorai. 
Nelaimės užgriuvo tautą dėl jos neištikimumo. Prašymą 
nedelsiant išgelbėti Danielius remia ne Izraelio ištikimu 

mu Sandorai, bet vien tik ištikimu ir maloningu Dievo 
gerumu: 


.. „nes mes dedame savo maldavimus prieš tave, pa- 
sitikėdami tavo didžiu gailestingumu. Jahve, išgirsk! 
Jahve, atleisk! Jahve, pažvelk ir išgelbėk! (Dan 9, 
18-19). 


Būdinga, kad judaizmas, nors ir pabrėžė klusnumą 
Torai, tačiau tvirtino, kad Izraelis neturi jokio pagrindo 
didžiuotis savimi prieš Dievą, nes jo visas gyvenimas 
rėmėsi nuostabiu Dievo gailestingumu. Naujojo Testamen- 
to palyginime fariziejus save laikantis geresniu už kitus 
prieš Dievą, yra judaizmo karikatūra (Lk 18,9-14). Be 
abejo, gyvenimas pagal Mozės Įstatymą — Torą galėjo 
vesti į veidmainišką įsitikinimą savo teisumu. 

Maldos metu, Danieliui išpažįstant savo ir tautos 
nuodėmę, ateina angelas Gabrielis paaiškinti septynias- 
dešimt metų (Dan 9,20-27). Jeremijo pranašystėje skai- 
čius “septyniasdešimt"" reiškia žmogaus gyvenimo truk- 
mę,“? čia — Danieliaus knygoje skaičius “septyniasde- 
šimt'' reiškia paslaptingą “septyniasdešimt savaitės me- 
tų", t.y. “septyniskart septyniasdešimt" — 490 metų, ku- 
rių užsklandoje judėjai bus išpirkę savo nuodėmes ir pa- 
sibaigs Jeruzalės nelaimės (Dan 9,24). 

“Septyniasdešimt savaitės metų" trukmė dalijama į 
tris laikotarpius: septynias savaites metų, šešiasdešimt dvi 
savaites metų ir vieną savaitę metų (Dan 9,25-27). Pirma- 
sis laikotarpis — septynios savaitės metų — 49 metai, — 
matyt, trunka nuo karaliaus Zedekijo iki vyriausiojo ku- 
nigo Jošua Kiro valdymo metu (587-538 m. pr. Kr.); 
antrasis laikotarpis — šešiasdešimt dvi savaitės metų — 
434 metai — tęsiasi nuo grįžimo iš tremties Babilonijoje 


359 Žr. Rakto II, p. 422-426. 

iki vyriausiojo kunigo Onijo III nužudymo (538-171 m. 
pr. Kr.); ir paskutinis laikotarpis — viena savaitė metų 
— 7 metai — Antiocho IV Epifano valdymas (175-163 
m. pr. Kr.). 


Savo valdymo pradžioje Antiochas IV Epifanas, pa- 
lyginti, elgėsi švelniai su judėjais. Tačiau antroje valdy- 
mo pusėje, kurios metu gyveno įkvėptasis Danieliaus kny- 
gos autorius, Antiochas IV Epifanas bandė sunaikinti 
judėjų religiją, išniekindamas Šventyklą Olimpo dievo 
Dzeuso altoriumi. Hebraiškai šis altorius buvo pavadintas 
Baal šamajim — “Dangaus viešpačiui". Tačiau judėjai 
išreiškė savo piktavalį sąmojų, duodami jam pravardę 
Šiguts šomem — “Sunaikinimo pabaisa“ (Dan 11,31;12, 
11). 

“SeptyniasdešimtLies1] savaitės metų" fone, istorijos 
raida turi vagą Dievo kalendoriuje. Kiekvieno laikotarpio 
trukmė yra paties Dievo nustatyta. Atpažinus, kad įkvėp- 
tasis autorius nesistengia pasakoti apie tremtį Babilonijo- 
je, bet rašo, kad padrąsintų makabėjų amžiaus tikėjimo 
bendriją, aiškėja, jog šis mechaniškas kalendorius turi 
religinę reikšmę. Danieliaus knygos autorius tiki, kad jo 
metas yra baigmės amžius — “paskutinės dienos“, t.y. 
antroji paskutinio “savaitės metų“ laikotarpio pusė. Jo 
įsitikinimu, Antiocho IV Epifano dienos jau suskaitytos, 
nes jis įžūliai užgaudinėja Dievą. Dievo laikrodis jau 
tuojau pat muš vidurnaktį! Metas, kuriame Dievas per- 
galingu veiksmu apvaldys blogį ir išlaisvins savo Tautą 
iš priespaudos, pradėdamas mesijinį amžių, jau čia pat! 
Danieliaus knygos Dievo kalendorius kai kurių senovės 
ir nūdienos knygos skaitytojų yra laikomas Dievo kara- 
lystės atėjimo nuoroda (žr. Apd 1,7) **? 


360 Žr. L. Hartman, “Daniel", JBC 26:30-31. 

Dabartis aiškinama praeities šviesoje. “Iš praeities 
tavo sūnūs te stiprybę semia. . *? Praeitis nėra tik muzie- 
jus, — ji yra patirtis ir išmintis, kurianti dabar ateitį. 
Įkvėptasis autorius buvo makabėjų amžiaus žmogus. Jam 
rūpėjo žadinti viltį savo kartoje persekiojimo metu. Tiks- 
lių duomenų apie savo tautos praeitį prieš Aleksandro 
Didžiojo iškilimą jis, atrodo, neturėjo. Todėl nenuostabu, 
kad jo praeities aprašas ir yra miglotas. Būdinga, kad 
įvykių aprašymas yra tikslesnis ir detalesnis, kai jis pa- 
sakoja apie savo amžiaus įvykius. Šis bruožas yra itin 
ryškus baigminio regėjimo aprašyme, — aprašymas re- 
gėjimo prie Tigrio upės apie Egipto ir Sirijos karalius 
bei pasaulio pabaigos laiką (Dan 10-12). Regėjimo data 
— tretieji Persijos karaliaus Kiro metai (Dan 10,1). Per- 
sų laikotarpio apybraiža duodama tik vienu sakiniu (Dan 
11,2). Nors nurodoma data ir apybraiža yra trumputė, 
tačiau neišvengiama istorinės klaidos: Kiras turėjo ne 
tris, bet penkis įpėdinius Persijos soste. Įkvėptajam auto- 
riui žinoma, kad Aleksandras nugalėjo Persiją (Dan 11,3; 
žr. 8,6-8.21; 10,20). Be to, jam žinoma, kad, Aleksandrui 
nepalikus įpėdinio, jo imperija buvo padalinta (Dan 11,4; 
žr. 8,8.22). Laikotarpis po Aleksandro mirties Danieliaus 
knygos autoriui yra geriau pažįstamas. Tai liudija tiks- 
lesnės užuominos apie istorijos raidą (Dan 11,5-20). 

Ptolemėjas I (323-285 m. pr. Kr.), pietų karalius, 
sukurs galingą Egipto karalystę. Tačiau jį nustelbs Seleu- 
kas (312-280 m. pr. Kr.), šiaurės karalius, kurio kara- 
lystė apims Siriją ir Mesopotamiją (Dan 11,5). Ptole- 
mėjas II (285-246 m. pr. Kr.) sudarys sąjungą su seleu- 
kidų karalyste, duodamas dukterį Berenikę už žmoną An- 
tiochui II (247 m. pr. Kr.). Pirmoji Antiocho II žmona 
Laodikė už tai labai įtūžo ir sąmokslu nužudė naujave- 
džius ir jų kūdikį (Dan 11,6). Berenikės brolis Ptolemė. 
jas IV (246-221 m. pr. Kr.), keršydamas už sesers nu- 

žudymą, karu nuvargino Laodikės sūnų Seleuką II (246- 
226 m. pr. Kr.). Tačiau po keleto metų Seleukas atsigavo 
ir privertė Ptolemėją sudaryti karo paliaubas (Dan 11, 
7-9). 

Dabar Danieliaus regėjimas sutelkia visą dėmesį į 
politinės pusiausvyros poslinkį šiaurės naudai — du Se- 
leuko sūnūs, — Seleukas III (226-223 m. pr. Kr.) ir An- 
tiochas III, Didžiuoju pramintas (223-187 m. pr. Kr.), 
— sėkmingai plėtė seleukidų karalystę ptolemėjų sąskai- 
ta. Antiochui III sekėsi kariauti prieš Egiptą (Dan 11,10). 
Tačiau pietų karalius — Ptolemėjas IV (221-203 m. pr. 
Kr.) jį sustabdė prie Rafijos (Rafija) 217 m. prieš Kris- 
tų (Dan 11,11-12). Ilgainiui Antiochas III užėmė visą 
Palestiną, sumušdamas ptolemėjus prie Gazos (Gaza) 201 
metais (Dan 11,13-15) ir prie Paneas 198 metais (Dan 
11,16). Planuodamas įsitvirtinti Egipte, Antiochas III ap- 
vesdino savo dukrą Kleopatrą““' su Ptolemėju V. Tačiau 
tėvo planai nuėjo niekais, nes dukra stojo savo vyro pu- 


"sėn (Dan 11,17). Antiochas III nerimo. Žūt būt veržėsi 


užkariauti “pajūrius" — Egėjo jūros salas, Mažąją Aziją, 
Graikiją. Čia jam 190 metais prie Magnesijos (Magnesia) 
pastojo kelią Romos, Lucijaus Kornelijaus Scipijono va- 
dovaujami, legionai (Dan 11,18). Antiochas III tikėjosi 
lengvai su jais susidoroti. Į Romos karvedžio reikalavimą 
pasitraukti iš Romos imperijos globojamų kraštų jis at- 
sakė: “Aš nekišu nosies į Italiją, nekiškite nosies į Aziją!" 
Lucijus Kornelijus Scipijonas sutalžė Antiocho III kariuo- 
menę. Jis pats vos gyvas išlikęs pirko taiką sunkiomis są- 
lygomis. Duoklei pinigų ieškojo šventovių ižduose. Tačiau 
ir čia Antiochą III lydėjo nesėkmė, — krašto gyventojai 
jį nužudė (Dan 11,18-19). Antiocho III vieton stojo Se- 


361 Ji yra skirtinga nuo Kleopatros VII, kuri ilgainiui sužavės Julijų 
Cezarį ir Markų Antonijų. 

leukas IV (187-175 m. pr. Kr.). Jis siuntė duoklės rinkė- 
jus ir į Jeruzalės Šventyklą (2 Mak 3,7ss.). Tačiau ir jis 
tapo žudiko auka, — žuvo nuo savo paties paskirto Ro- 
mai duoklės mokėti rinkėjo rankos (Dan 11,20). 

Likusi Dan 11-ojo skyriaus dalis apima pranašystes 
apie “niekingą žmogų?" — Antiochą IV Epifaną (175-163 
m. pr. Kr.). Jis yra Danieliaus knygos “mažasis ragas" 
(Dan 8,9-13.23-25). 1 Mak 1,11 skaitinys jį vadina “nuo- 
dėminga šaknimi“: mat seleukidų sostą užėmė gudria 
klasta. Nuo 189 metų jis drauge su kitais devyniolika 
savo amžininkų buvo laikomas Romoje įkaitu. Jo brolis 
Demetrijus turėjo būti Seleuko IV įpėdinis (Dan 11,21). 
Prasibrovęs į karaliaus sostą pro brolį, Antiochas IV Epi- 
fanas suruošė sąmokslą nužudyti “Sandoros kunigaikštį" 
— vyriausiąjį judėjų kunigą Oniją III 171 metais (Dan 
11,22). Be to, metėsi plėšti judėjų krašto (žr. 1 Mak 1,11- 
16; Dan 11,23-24). Po sėkmingo žygio į Egiptą 170 me- 
tais, Antiochas IV Epifanas su didele iškilme grįžo Pa- 
lestinon ir pradėjo naikinti “Sandoros bendriją“ (Dan 
11,25-28). Antrąjį Antiocho IV Epifano žygį prieš Egip- 
tą 168 metais sukliudė “kittim LKiprol laivai" — Romos 
laivynas. Romai niekais pavertus jo planus, Antiochas IV 
Epifanas savo tulžį išliejo ant judėjų Palestinoje. Su įnir- 
šiu pradėjo versti judėjus sugraikėti. Tik judėjai, atsimetę 
nuo Sandoros tikėjimo, liko jo persekiojimo nepaliesti 
(Dan 11,29.30). Antiochas IV Epifanas pastatė sargybą 
Sventykloje, uždraudė Mozės Įstatymu įsakytas aukas ir 
užkėlė ant altoriaus “sunaikinimo pabaisą" — pašventė jį 
Olimpo Dzeusui (Dan 11,31). 

Persekiojimo metu judėjų visuomenėje įvyko skili- 
mas. Iš vienos pusės, atsimetėliai nuo Sandoros, o iš kitos, 
ištikimieji Sandorai — hasidimai. Pastarieji laikėsi tvir- 
tai ir, nepaisydami persekiojimo, drąsiai išpažino Sando- 
ros įpareigojimus. Juos drąsino “mažutė pagalba" — drą- 

suolis Judas Makabėjas ir jo vadovaujamas partizanų są- 
jūdis prieš Antiocho IV Epifano kėslus (Dan 11,32-35). 
Tačiau Antiochas nesiliovė puikauti, — pasiskelbė dievu 
virš dievų, duodamas sau “Epifano", t.y. “ [Dzeusol apsi- 
reiškimo“ titulą. Olimpo Dzeusas užgavo ne tik judėjų 
monoteistinį tikėjimą, bet buvo svetimas ir Sirijos gyven- 
tojams (Dan 11,36-39). Galų gale — “pačiu pasaulio pa- 
baigos metu", Antiochas IV Epifanas vėl užpuolė Egiptą. 
Karą laimėjo. Grįždamas atgal į Siriją, sustojo Palestino- 
je, tarp Jeruzalės ir Viduržemio jūros, poilsiui (Dan 11, 
44-45). Čia jis netikėtai žuvo “ne nuo žmogaus rankos“ 


(Dan 8,25). 


Istorija — Dievo upė. Dan 10-12 skaitinių istorinė 
apybraiža turi regėjimo rėmus. Apybraiža kalba apie bū- 
simus įvykius, kurie yra aprašomi Dievo “tiesos knygoje"? 
(Dan 10,21). Iš tikrųjų ši apybraiža nėra pranašystė apie 


ateitį — būsimus ivykius, bet istorinė praeities įvykių 
santrauka. Tik vienas įvykis šioje santraukoje yra tikrai 
būsimas — pranašystė. Pranašaujama apie Antiocho IV 


Epifano mirtį. Jis dar tebėra gyvas (Dan 11,40-45). Šis 
įvykis dar buvo tik ateityje įkvėptojo Danieliaus knygos 
autoriaus dienose. Būdinga, kad šiai pranašystei trūksta 
tikslumo, kuris yra taip ryškus makabėjų amžiaus įvykių 
santraukoje. Antiochas IV Epifanas nemirė prie Jeruza- 
lės, baigminio pasaulio pabaigos mūšio vietoje, bet Persi- 
joje 163 m. prieš Kristų.““* Ši įkvėptojo autoriaus prana- 
šystė apie Antiocho IV Epifano mirti padeda datuoti Da- 
nieliaus knygą. Ji buvo įkvėpta prieš karaliaus mirtį, tarp 
168-164 m. prieš Kristų. 


Istorija — upė, kuria plaukia Sandoros bendrija. 
Įkvėptasis Danieliaus knygos autorius pasakoja apie įvy- 


382 Žr. 1 Mak 6,1-16; Juozapas Flavijus, Antiguitates XII, 9,1. 

kius, stengdamas grūdinti persekiojamus žmones. Jis kvie- 
čia pažiūrėti į persekiojimo kančią istorinio Dievo užmo- 
jo ir veiklos požiūriu. Anot jo, nė vienas iš šių įvykių ne- 
įvyko atsitiktinai. Kiekvienas jų priklauso nuo Dievo ka- 
lendoriaus ir yra dalis Dievo staklių istorijoje. Dievas yra 
istorijos audėjas. Jam iš anksto žinomi įvykių gijos ir at- 
audai. Net Antiocho IV Epifano žiauri priespauda buvo 
išganymo istorijos dalis. “Jam seksis iki Dievas jį nubaus. 
Dievas vispusiškai įgyvendins savo užmojį" (Dan 11,36). 

Apokalipsė yra apreiškimas. Apokalipsės šaltinis 
yra pats Dievas. Apokalipsė yra neišsemiama. Apokalipsė- 
je pabrėžiama ypatingas Dievo visagališkumas. Dievo vi- 
sagališkumo pabrėžimu nesiekiama puoselėti žmonėse 
pasitenkinimo savimi, lygiai kaip marksizmo pažiūra į 
istorijos raidos būtinumą, į beklasę utopiją, nesistengia at- 
kalbėti nuo revoliucinės veiklos. Apokalipsė liudija, kad 
istorija yra Apreiškimo upė, kuria turi plaukti žmogus — 
Sandoros bendrija. Tikėjimas, kad istorija neišvengiamu 
būtinumu pagal Dievo kalendorių plukdo į Dievo ka- 
ralystę, uždegė mažutį judėjų būrelį ir įgalino juos drą- 
siai elgtis ir gyventi viltimi nuožmaus persekiojimo metu. 
Šis kurie tiki Dievą, tvirtai laikysis ir drąsiai elg- 

s“ (Dan 11,32). 

Dievas buvo su jais — Sandoros bendrija ir perse- 
kiojimo metu. Ar buvo svarbu kiek divizijų buvo prieš 
juos? Kas, kad buvo pralaimėta daug mūšių. Svarbu, kad 
kovojama laimėsiančiųjų pusėje. Pats Dievas apvainikuos 
ištikimuosius baigmine pergale. Drąsuolių būrys reiškėsi 
tikėjimo aistra gyventi ir mirti dėl Dievo šlovės. Jie buvo 
šventai įsitikinę, kad jų mirtis pagyvins ir sukilnins San- 
doros bendriją bei ją paruoš Dievo karalystės atėjimui 


(Dan 11,35).38 


363 Šis požiūris į kankinystę yra raiškus 2 Makabėjų knygoje (2 

MESIJINĖ VILTIS 


Danieliaus knyga nemini Pateptojo — Mesijo, kuris 
reikšis istorijos baigmės dienomis kaip Dievo įgaliotinis 
Dievo teismui Izraelio engėjams įvykdyti ir viešpatauti 
teisumu Dievo Tautoje. Dan 7-asis skyrius aprašo regėji- 
mą su Žmogaus Sūnumi, kuris ateina Dievo karalystės su- 
kurti (Dan 7,13ss.). Žmogaus Sūnus turi didelį vaidmenį 
ir nešventraštinėje judaizmo raštijoje. Čia Žmogaus Sūnus 
laikomas dangišku valdovu, kurį Dievas atsiųs blogiui su- 
naikinti ir pradėti savo Karalystę.3“* Naujajame Testamen- 
te Žmogaus Sūnaus titulas naudojamas mesijine prasme 
(žr. Mk 8,31).*“ Tačiau Dan 7-ajame skyriuje Žmogaus 
Sūnus yra Sandoros bendrijos įvaizdis — “ Aukščiausiojo 
šventieji" (Dan 7,18.22.26- 27). Ir be tapatinimo su San- 
doros bendrija, skaitinys apie Žmogaus Sūnų turi platesnę 
— mesijinę reikšmę, nes hasidimai — Sandoros bendrija 
yra Dievo karalystės vėliavnešiai. Kankinio ištikimumu 
Sandoros Dievui, hasidimai liudija Karalystę, kurią Die- 
vas sukurs galybe ir šlove baigmės amžiuje. Jie gyvena ir 
miršta persekiojimo metu, paankstintame Mesijo amžiu- 
je. Įkvėptasis Danieliaus knygos autorius tiki, kad Mesi- 
jo amžiaus aušra jau čia pat. Iš tikrųjų, anot vieno skai- 
tinio, už trijų su puse metų (Dan 12,7) 3 


Mak 6-7). 2 Mak knyga yra vėlesnė už Danieliaus knygą. Labai galima, kad 
ji datuotina kristinės eros aušroje. Būdinga, kad ši kankinystės samprata 
buvo labai raiški ir įtaigi judaizme ir jaunutėje krikščionių Bendrijoje. 

364 Tai labai ryšku Enocho ir 4 Ezdro knygose. Žr. S. Mowinckel, 
He That Cometh (New York, NY: Abingdon, 1956), 346-450, Pats Jėzus 
evangelijose aptaria save ir savo veiklą Žmogaus Sūnaus titulu. Žr. S.E. 
Johnson, “Son of Man", The Interpreter's Dictionary of the Bible (Nash- 
vile, TN: Abingdon, 1962), IV, p. 413-419, 

365 Žr. A. Rubšys, Raktas į Naująjį Testamentą, I, p. 175-221. 

366 Žr. Dan 9,27; taip pat 7,25. Vėlesni įkvėpti Danieliaus knygos 
redaktoriai šį laikotarpį pailgins į 1290 dienų (Dan 13,1) ir 1335 dienų 
(Dan 12,12). 

Pagal pranašišką tikėjimo kraitį, ir vėlesnę nešvent- 
raštinę raštiją, Mesijas ateis iš Dovydo šeimos ir atkurs 
Dovydo karalystę (žr. Iz 9,1-7; 11,1-9).?*" Šis dinastinis 
mesianizmas buvo politiniai suprastas Jėzaus Nazariečio 
amžiuje. Tai liudija nešventraštinė psalmė ir iš makabėjų 
laikotarpio: 

Pažvelk, Viešpatie, 

ir pažadink jiems Dovydo sūnų, 

jų karalių, tau tinkamu metu. 

Dieve, tevaldo jis Izraelį, 

tavo tarną. 

Apjuos jį jėga, 

kad sutrupintų nedorus valdovus, 

kad apvalytų Jeruzalę nuo tautų, 

baigiančių ją sutrypti 3“ 


Danieliaus knygoje Karalystės atėjimas nevaizduo- 
jamas politiniai ir neturi politinių užuominų, kurios ska- 
tino mesijinį sąjūdį Zerubbabelio amžiuje.““? Anot jos, 
Karalystės atėjimas bus paties Dievo pergalė, viršijanti 
ir vispusiškai atnaujinanti istorinę tikrovę. Būdinga, kad 
paskutinis Danieliaus regėjimas palieka politinių poslin- 
kių areną, kurioje varžosi seleukidai ir ptolemėjai, ir pa- 
sikelia į visiškai naują plotmę (Dan 12). Istorijos tikslas 
yra Dievo karalystė, o ne žmogiška karalystė, nors ji ir 
būtų diktatūrinė utopija ar sėkminga visuomeninė demo- 
kratija. Dievo karalystė ateis su paties Dievo kalendoriu- 
mi — jo paslaptingu keliu ir laiku. Pagal Danieliaus kny- 
gą, Dievo karalystei kelią parengs “vargų laikotarpis" — 


367 Žr. Rakto II, VII skyrių ir Rakto I, X skyrių. 

368 Saliamono psalmės 15,21-25. Ši knyga yra nešventraštinės raštijos 
dalis, kuri vadinama apokrifais. Ši psalmė datuojama apie 50 m. prieš 
Kristų. 

869 Žr. Anksčiau. 

mesijinio amžiaus gimimo kančia (Dan 12,1). Ištikimieji, 
kurių vardai įrašyti “ Knygoje", bus išgelbėti iš vargų. 
Be to, daugelis tų, kurie yra mirę, bus prikelti, kad galėtų 
dalyvauti didingoje istorijos dramos užsklandoje: 


Daugelis tų, kurie miega žemės dulkėse, atbus. Vieni 
amžinam gyvenimui, o kiti gėdai ir amžinai negar- 
bei. Tie, kurie yra išmintingi Lhasidimai1 žėrės lyg 
dangaus skliauto žėresys; tie, kurie veda daugelį į 
teisumą — lyg amžinos žvaigždės (Dan 12,2-3). 


Prikėlimas iš mirties ir nemirtingumas. Graikai kal- 
ba apie sielos nemirtingumą, o Šv. Raštas — Senasis Tes- 
tamentas apie žmogaus prikėlimą iš mirties. Tiesa apie 
gyvenimą anapus mirties, viena iš didžiųjų apokaliptinės 
raštijos įnašų į tikėjimo kraitį, buvo vėlyva išganymo 
istorijoje. Pagal graikų sampratą, žmogus yra sudėtinė 
būtybė, — turi kūną i ir sielą. Kadangi kūnas yra sudėtas 
iš dalių, jis subyra į dalis. Kūno turėjimas daro žmogų 
mirtingą. Kadangi siela yra vientisai paprasta, — neturi 
dalių, — siela yra nemirtinga ir amžina. Pagal hebrajų 
sampratą žmogus yra kūnas, t.y. trapus, ir Dievo “alsavi- 

*, ty. orus ir didingas. Pagal Šv. Raštą, Dievas sukūrė 
žmogų — trapų ir didingą kūrinį. Graikiškoji žmogaus 
samprata yra atsaji. 

Šv. Rašto pomirtinio gyvenimo samprata, skirtingai 
nuo graikų įžvalgos į sielos nemirtingumą, yra persunkta 
istorine sąmone. Sandoros bendrijos mintijimu, pavienis 
asmuo negali patirti vispusiškos gyvenimo pilnatvės, nebū- 
damas atpirktosios bendrijos — Dievo karalystės dalyvis. 
Todėl žmogaus prikėlimas iš mirties ir įžvelgiamas pasau-. 
lio baigmėje — istorijos dramos užsklandoje, kada Dievas 
vispusiškai sunaikins blogį. Apokaliptinė raštija turi 
anapusinę sąmonę, skelbdama, kad istorijos drama ver- 
žiasi anapus tragiško sankirčio su blogiu laiko būvyje į 

baigminę karalystę. Iš kitos pusės, apokaliptinė raštija 
turi šiapusinę sąmonę, nes supranta laiko kurpalio sukel- 
tas kančias kaip įnašą į didingąją istorijos baigmę. 

Apokaliptinė raštija nieku neskatina bėgti iš pasau- 
lio bei vengti laiko kurpalio varžtų. Ji šaukia ištikimuo- 
sius Dievo Sandorai sutikti laiko kurpalio varžtus dabar- 
tyje su tikėjimu, kad visą istorijos dramą, nuo pradžios 
iki galo, visagaliu gerumo užmoju valdo Dievas. 

IX SKYRIUS — 


BENDRIJA 
PASAULYJE 


LDievas1 siunčia šviesą — ir ji eina, 

atšaukia ją, — drebėdama paklūsta. 

Žvaigždės džiugiai žėri joms nustatytu laiku,-- 
kada jas šaukia, atsako: 

“Stai mes čia!“ 

Jos linksmai šviečia savo Kūrėjui. 

Jis yra Tas, Kuris yra mūsų Dievas, 

niekas kitas negali jam prilygti (Bar 3,33-36) 


Senasis Testamentas atspindi dvigubą ilgą raidą: il- 
gą tikėjimo istoriją ir ilgą savo parašymo — sudarymo 
istoriją. “Dievas, ... rūpestingai planuodamas ir ruošda- 
mas žmonių giminės išganymą, ypatingu būdu išsirinko 
vieną tautą kaip savo pažadų patikėtinę“.?"? Ilgoji tikėji- 
mo istorija siejasi su 1800 metų Izraelio — Sandoros 
bendrijos istorine kelione. O Senojo Testamento parašy- 
mas — sudarymas Dievo įkvėpimu truko daugiau kaip 
1000 metų. Pirmieji poetiniai Senojo Testamento skaiti- 


370 “Dieviškasis Apreiškimas", IV, 14. I! Vatikano dokumentai, p.112. 


Skaitymai iš Šv. Rašto: 
Siracido knyga. 
Tobijo knyga. 
Juditos knyga. 

1 Makabėjų knyga. 

niai, — pavyzdžiui, Miriamos (Miriam) giesmė (Iš 15, 
1-18) ir Deboros (Deborah) giesmė (Ts 5), — atrodo, 
priklauso XII a. prieš Kristų. Paskutinė Senojo Testamen- 
to knyga hebraiškajame Tanake yra Danieliaus apokalipsė 
iš II a., o graikiškojoje Septuaginioje — 2 Makabėjų ir 
Išminties knygos iš I a. prieš Kristų. Šio ilgo Senojo Tes- 
tamento įkvėpimo ir sudarymo metu telkėsi tikėjimui 
reikšminga medžiaga į knygas ir knygų rinkinius. 
Katalikų Bendrija laiko 46 Senojo Testamento kny- 


gas kanoninėmis — norminės reikšmės tikėjimui. Daugu- 
mas protestantų bendrijų priima 39-nių Senojo Testamen- 
to knygų kanoną — norminį sąrašą. Ir žydai turi tą patį 


Senojo Testamento kanoną kaip ir protestantai." Kalba- 
ma apie septynias knygas ir priedus dviejose kitose kny- 
gose. Įprasta šias knygas ir priedus vadinti deuterokano- 
niniais Raštais. Pravartu turėti prieš akis jų sąrašą: 

1. Tobijo, arba Tobito , knyga: Tob 
„ Juditos knyga: Jdt 
Išminties, arba Saliamono išminties, knyga: Išm 
Siracido, arba Ekleziastiko, knyga: Sir 
Barucho knyga su Jeremijo laišku: Bar 
1 Makabėjų knyga: 1 Mak 
2 Makabėjų knyga: 2 Mak 


ARNSaaB»BN 


Deuterokanoniniai priedai: 


Esteros knygoje pagal Vulgatos vertimą knygos 


371 Žr. Rakto I, p. 26-30. Taip pat I. Havener, Imk ir skaityk! Vertė 
Jurgis Strazdas (Putnam, CT: Krikščionis Gyvenime, 1981), p. 15-19. Ka- 
talikų Bendrija Tanako knygas vadina protokanoninėmis, t.y. pirmojo ka- 
nono knygomis, o pridėtinės Septuagintos knygas — deuterokanoninėmis, t.y. 
antrojo kanono knygomis. Protestantų bendrijos deuterokanoninius Raštus 
vadina apokrifais — “paslėptųjų" knygų pravarde. 

gale nuo Est 10,14 iki 16,2437 
Danieliaus knygoje yra trys priedai: 


Azarijo psalmė ir Trijų vaikinų giesmė 


Dan 3,24-90 
Pasakojimas apie Suzaną Dan 13 
Pasakojimai apie Belį (Bel) ir Slibiną 

Dan 14 


Šiuolaikinis Senojo Testamento tyrinėjimas šio skir- 
tumo kilmę sieja su dviem šventųjų Raštų sąrašais — ka- 
nonais, kurie kilo dviejose judėjų bendruomenėse: gim- 


tajame Palestinos krašte ir išeivijoje — Aleksandrijoje, 
Egipto žemėje. Palestinos kanonas buvo hebraiškasis Ta- 
nakas — trumpasis, o Aleksandrijos — graikiškoji Sep- 


tuaginta — septyneta knygų ir priedu dar dviem knygoms 
ilgesnis 9 


Deuterokanoninės knygos ir apokrifai. Deuterokano- 
ninės knygos priklauso Septuagintai — graikiškajam Se- 
najam Testamentui. “Deuterokanonas"' reiškia antrąjį ka- 
noną. Taigi deuterokanoninės knygos siejamos su antruo- 
ju Senojo Testamento kanonu, arba tikėjimui norminių 
Raštų sąrašu. Katalikai hebraiškojo Senojo Testamento 
knygas vadina protokanoninėmis, t.y. pirmojo kanono, 
norminio Raštų sąrašo, knygomis?" 


372 Nūdieniai katalikų Šv. Rašto vertimai — prancūzų La Bible de 
Jerusalem ir amerikiečių The New American Bible — priedus įiungia į 
knygos pasakojimą. 

873 Išsamiau apie Senojo Testamento kanono kilmę rašoma X sky- 
riuje. 

874 Katalikų Bendrija priima abu Raštų rinkinius kaip įkvėptą Dievo 
žodį. Vadindama kai kurias šių knygų deuterokanoninėmis, o kai kurias 
protokanoninėmis, ji prisimena istorinį Šv. Rašto atpažinimą. Žr. R. H. 
Charles, The Apocrypha and Pseudepigrapha. “Pseudepigrapha" reiškia 
“Netikri vardai", — t.y. šitaip paženklinama knygos, rašytos garsiųjų pra- 

Deuterokanoninės Senojo Testamento knygos švyti 
dideliu domesiu Dievo Tautos istorijai ir poreikiams vis 
labiau platėjančiame pasaulyje. ] ir 2 Makabėjų knygos 
pasakoja apie judėjų sukilimą prieš graikiškuosius tiro- 
nus. 1 Mak yra tiksli ir jaudinanti sukilimo istorija, o 
2 Mak yra padrika, — joje vyrauja tikėjimo vaizduotė. 
Deuterokanoninė raštija skiria daug dėmesio ir išminties 
poreikiams. Išminties ir Siracido knygos, savo kasdienos 
rūpesčiais, lūkesčiais ir baimėmis praturtina Sandoros ti- 
kėjimo išmintį, užrašytą Patarlių, Koheleto ir Jobo kny- 
gose. 

Istorija aprašo karalius, generolus, visuomenės gru- 
puotes. Iš viso, ji tylomis praeina pro paprastus žmones. 
Istorijai nerūpi kaimietis, žvejas, piemuo — varguoliai. 
Būdinga, kad išganymo istorijai potremtiniame amžiuje 
rūpi eilinis Žmogus. Išryškinama du eilinio žmogaus 
bruožai: atmintis ir viltys. 

Eilinis žmogus buvo Dievo Tautos dalelė nuo pat 
Sinajaus kalno likiminės Sandoros. Maloningojo Dievo rū- 
pestis ir pažadai priklausė jam lygiai kaip ir krašto di- 
džiūnui. Eilinis žmogus pažino savo Dievą, kaip Tą, Ku- 
ris “numeta galiūnus nuo sostų, ir išaukština mažuosius. 
Alkstančius gėrybėmis apdovanoja, turtuolius tuščiomis 
paleidžia" (Lk 1,52-53). Eilinis žmogus gyveno viltimi, 
kad Dievas paleis turtuolius tuščiomis, ir išauš diena, 


cities asmenų vardu — slapyvardžiu. Pavyzdžiui, Saliamono, Enocho, Ba- 
rucho, Abraomo, Mozės. Protestantų bendrijos deuterokanoninių knygų ne- 
laiko kanoninėmis, bet jas pravardžiuoja “apokrifais". “Apokrifas" reiškia 
“paslėptas". Mat galvojama, kad šios knygos rašo apie paslaptingą mokymą, 
kurio reikšmė yra “paslėpta" nuo eilinio skaitytojo. Protestantų bendrijos, 
nors ir nepripažindamos jų mokymo, laiko jas vertingomis, nes jos padeda 
pažinti istoriją ir moko padoraus elgesio. Protestantų Knygos leidiniuose 
deuterokanoninės knygos — apokrifai spausdinami tarp dviejų Testamentų. 
arba Knygos gale. Katalikai žodį “apokrifas" naudoja ženklinti nešventraš- 
tinei raštijai nuo 200 m. pr. Kr. iki 100 m. po Kr, 

kada jis galės “sėdėti po savo vynmedžiu ar figos medžiu, 
nes nebus kas keltų jam baimę“ (Mch 4,4). Varguolių ti- 
kėjimas, — “laukiančių Izraelio paguodos" (Lk 2,25) 
viltis, — padeda suprasti ne tik nuotykingus pasakojimus 
apie Tobiją ir Juditą, bet ir makabėjų istoriją bei Siraci- 
do, Išminties, Barucho knygų išmintį. 


JUDĖJŲ ŠEIMA TREMTYJE: TOBIJO KNYGA 


Vulgata, lotyniškasis Senasis Testamentas, deda To- 
bijo knygą, kartu su Juditos ir Esteros rašiniais, po isto- 
rinių knygų. Septuaginta, graikiškoji Knyga, — tiksliau 
pasakius, kai kurie svarbesni jos leidimai, — deda visas 
šias tris knygas po išminties Raštų. 

Tobijo knyga, kartu su Esteros ir Juditos rašiniais, 
sudaro mažutį rinkinį su keletu bendrų bruožų apie eilinį 
izraelietį ir varguolius tremtyje bei bėdoje. Jų pirmykštį 
tekstą yra sunku tiksliai apibrėžti. Visos trys buvo atpa- 
žintos įkvėptomis ir priimtos į kanoną — norminius Raš- 
tus, po ilgokai trukusių svyravimų. Be to, visos trys pri- 
klauso to paties pobūdžio raštijai. Būdinga, kad jose 
istoriniai ir geografiniai duomenys naudojami perdėm 
laisvai. Nuoseklu daryti išvadą, kad įkvėptieji šių knygų 
autoriai nerašė istorijos, bet religinio turinio pasakojimus 
— istorines noveles.““ Labai galima, kad jie rašė rem- 
damiesi tikrais įvykiais, tačiau mums jie nėra pažįstami, 
nes įkvėptieji autoriai juos praturtina savo atmintimi ir 
viltimis. Šis praturtinimas kaip tik ir yra įkvėptojo auto- 
riaus tikslas ir savo mokymo perdavimas. Skaitytojui 
svarbu pažinti autoriaus tikslą ir apčiuopti jo mokymą. 
Lengvai nuvokiama, kad įkvėptajam autoriui yra prie 


375Pravartu turėti prieš akis vysk. Motiejaus Valančiaus raštus. Jo 
siekiai pasakojimuose gali padėti suprasti įkvėptųjų istorinių novelių au- 
torių siekius, 

širdies įtaigiai parodyti, kad tikėjimas lieka svarus ir tuo 
metu, kada atrodo, jog Dievas pasišalino nuo savo Tautos, 
palikdamas ją bėdoje. Be to, ryšku ir antraeilės temos: 
tarpusavio paramos — šeimos, medžiaginės paramos, tau- 
tiečių užuovėjos svarba bėdos metu, ištikimumas tikėjimui 
priešiškoje aplinkoje, angelų ir demonų vaidmuo, Sando- 
ros bendrijos vaidmuo išganymo istorijoje.“ 

Tobijo knygos įkvėptasis autorius yra bevardis. Kny- 
gos tyrinėtojai nesutaria nei dėl parašymo vietos, nei dėl 
laiko?" Daugumas ją datuoja vėlesniajame potremtinia- 
me laikotarpyje ir ją sieja su Palestina. 


Apsakymas apie dvi šeimas tremtyje (Tob 1,1-3,25). 
Tobijo knyga duoda judėjų šeimos apybraižą. Pasakojama 
apie dviejų šeimų likimą izraeliečių tremtyje. Tobijas yra 
tremtinys iš Šiaurinės — Izraelio karalystės, priverstas 
įsikurti Ninevėje, asirų sostinėje (žr. 2 Kar 17,1-6). Nors 
jo tautiečiai ir pasiduoda pagundai supagonėti, Tobijas 
atkakliai laikosi savo Sandoros tikėjimo. Gerbdamas jo 
sąžiningumą, Asirijos karalius Šalmaneseras (Šalmaneser 
V; 726-722 m. pr. Kr.) paskiria Tobiją pelningon tarny- 
bon — savo prekybos įgaliotiniu. Dabar Tobijui tenka 
dažnai keliauti į Mediją. Čia, Rages mieste, gyvena jo 
giminaitis Gabaelis. Tobijas pasideda pas jį didoką sumą 
pinigų juodai dienai. Sennnacheribui (Sennacherib) pa- 
glemžus asirų karaliaus sostą, Tobijas apskundžiamas ka- 
raliui už mirtimi nubaustų tautiečių lavonų laidojimą. 
Skundo dėlei Tobijas netenka turtų ir turi slapstytis su 
žmona Anna ir sūnumi Tobiju. Ilgainiui savo brolvaikio 


Ahikaro (Ahikar) užtarimu, Esarhaddonas (Esarhad- 


8376 Žr, D.R. Dumm, “Tobit, Judith, Esther", JBC 38:3. 
371 Žr. Ten pat, JBC 38:2; taip pat J. Craghan, Esther, Judith, To- 
bit, Jonah, Ruth (Wilmington, DE: M. Glazier, 1982), p. 134. 

don), sekantis Asirijos karalius (680-669 m. pr. Kr.), 
leidžia jam ramiai gyventi Ninevėje (Tob 1). 

Vėl ištinka nelaukta nelaimė. Tobijas nesiliauja lai- 
doti nužudytus tautiečius. Kartą, laidojimo darbų nuvar- 
gintas, užmiega kieme pailsėti. Paukščio išmatos atsitik- 
tinai nukrinta ant Tobijo akių — ir jis apanka. Tobijas 
yra aklas ir beturtis. Žmona Anna turi uždarbiauti kaip 
audėja. Kartą, Annai grįžus iš darbo su primokėjimu už 
gerai atliktą darbą, Tobijas įtaria ją apsivogus. Vyro į- 
tarimas Anną pykdo. Ji savo vyrą net pradeda laikyti 
kvailiu. Įkvėptajam autoriui Tobijas yra gyvas liudijimas, 
kad nėra ryšio tarp teisaus gyvenimo ir gyvenimo sėkmės 
(Tob 2). 

Tob 3-iasis skyrius prasideda su Tobijo malda (Tob 
3,1-6). Malda sklydi širdgėla. Ji atspindi judėjų laiky- 
seną potremtiniame amžiuje: tikima Dievu, bet jaučiamasi 
išmuštu iš vėžių. Malda alsuoja ir įsitikinimu, kad ši 
kančia kokiu nors būdu turi būti suderinta su teisaus, 
maloningo ir ištikimo Dievo tikrove. Tačiau kančia lieka 
kančia. Ji yra kur kas didesnė, negu žinomos Tobijo nuo- 
dėmės jos užpelno. Tobijas prašo išvadavimo per mirtį 
(žr. Job 7,15-21). 

Ūmai apsakymas perkelia į Ekbatanos miestą, kur 
kita judėjų šeima yra bėdoje. Raguelio, Tobijo giminai- 
čio, dukrą varo iš proto negailestingas ir nesuprantamas 
likimas (Tob 3,7-9). Sara yra moterų plepalų auka. Mat 
jos įkyriai jai primena, kad ji nėra tinkama būti žmona 
(Tob 3,9-11). Protu Sara neranda jokios išeities, tik ti- 
kėjimas sulaiko ją nuo savižudybės. Sara meldžiasi (Tob 
3,11-22). 

Dvi šeimos tremtyje ir du asmenys bėdoje. Tobijas ir 
Sara yra priblokšti aklo likimo uždėtos nelaimės: Tobijas 
yra aklas dėl atsitiktinai praskridusio paukšio išmatų, 
išdeginusių jam akis, o Sara yra visiškai nukamuota ple- 

pių moterų. Vien tikėjimas duoda drąsos atsiduoti Dievo 
gailestingumui. 

Įkvėptasis autorius pabrėžia esminį žmonių tarpusa- 
vio priklausomumą. Sara yra išvedama iš bėdos kaip šei- 
mos narys (Tob 3,15); izraelietis yra išganomas kaip 
Dievo Tautos narys. Niekas nepasiekia išganymo pats vie- 
nas! Sara giliai išgyvena net beviltiškoje padėtyje savo 
pareigą būti šeimos vardo ir paveldėjimo įpėdine bei ne- 
šėja. 

Įkvėptasis autorius stabteli ir leidžia savo skaitytojui 
sužinoti iš anksto, koks yra jo apsakymo galas (Tob 3,16- 
17)?" Tobijo ir Saros, — “abiejų malda buvo išgirsta 
Aukščiausiojo Dievo Artume" (Tob 3,16). Nuo dabar į- 
kvėptasis autorius ves savo skaitytoją nuostabiu, bet jam 
nežinomu keliu i Dievo užmojį. 

Rafaelis — angelas, vardu “Dievas gydo", yra iški- 
lus Dievo pasiuntinio vardas. Per jį Dievas parodys, kad 
Tobijo ir Saros tikėjimas, rėmimasis Dievu gyvenimo bė- 
doje, yra tikras kelias į prasmę ir laimę. Dievo Artumas, 
taip neryškus kasdienos vingiuose, apšvies Tobijo aklu- 
mą ir išvarys demoną, kuris laiko Sarą po savo letena. 
Dievo užmoju Sara išvaduojama iš bėdos Tobijui, Tobijo 


sūnui (Tob 3,17). 


Jaunojo Tobijo kelionė į Ekbaianą (Tob 4,1-6,17). 
Likusioji Tobijo knygos dalis aprašo nuotykingą jaunojo 
Tobijo kelionę su Rafaeliu pas Gabaelį į Rages Medijoje 
atsiimti pas jį padėtų pinigų ir jos poveikį Tobijo ir 
Saros šeimų gyvenime. Apvaizda ataudžia savo užmojo 
gijas nuostabiais ataudais. Tobijas mokytojiškai pamoko 


378 Arkivysk. J. Skvireckas seka Vulgatos skyrių ir eilučių nuorodas. 
Todėl jos ne visuomet sutinka su nūdieniais vertimais iš Septuagintos. Žr. 
Tob 3,24-25. Tolesnės knygos nuorodos pagal Septuagintą. 

savo sūnų išminties: “Mano sūnau. ./* (Tob 4,2). Pata- 
rimas pabrėžia sūnui geros šeimos pagrindus: pagarbą 
tėvams, ištikimumą, susilaikymą, klusnumą. Tobijas daro 
sūnui nepaprastą pažadą: sėkmę gyvenime (Tob 4,6). 
Pažadas yra nepaprastas, nes paties Tobijo gyvenimo pa- 
tirtis prieštarauja jo tikėjimui. “Duoti išmaldą" vargšui 
yra svarbus indėlis duodančiajam išmaldą (Tob 4,9). 
Izraelietis, vesdamas svetimtautę moterį už žmoną, tampa 
neištikimas savo pašaukimui — liudyti Dievo užmojį, nes 
pasiduoda pagundai gyventi savanaudiškai ir atsisako pa- 
šaukimo būti savo tautos nariu (Tob 4,12-14a). “ Būk at- 
sargus..." savo elgesiu, “dalinkis duona su netekusiais 
artimųjų" laidotuvėse, “ieškok patarimo. ..? Patarimai 
švyti potremtiniam laikotarpiui būdinga nuovokos dvasia. 
Karalystės žlugimas buvo užgožęs judėjų pasitenkinimą 
savimi — pasipūtimą (Tob 4,14b-18). Tikras žmogaus 
turtas yra pagarbi baimė Dievui, nes tik ši gyvenimo bū- 
sena yra kelias į prasmę ir laimę (Tob 4,21). 

Sūnaus klusnumas tėvui yra pavyzdinis, nors tėvas 
ir aklas, ir varguolis, ir iš viso be ryšių su gyvenimu (Tob 
5,1). Kelias į Mediją iš tikrųjų yra įsijungimas į Apvaiz- 
dos užmojo gijas. Tikras izraelietis melsis į Dievą, prašy- 
damas šviesos kelionei. Jaunasis Tobijas tiki, kad Dievas 
jam padės, nors ir žino, jog nebūtinai aiškiu ar norimu 
būdu (Tob 5,2-5). 

Anapusiškasis Dievas vykdo savo užmojį pėr angelus 
(Tob 5,6-15). Angelai, kaip ypatingi asmenys su dieviš- 
ka užduotimi tarp žmonių, tapo itin ryškūs potremtiniame 
laikotarpyje. Mat šį laikotarpį buvo pabrėžiamas Dievo 
anapusiškumas. Nei Tobijas, nei jo sūnus žino, kad Ra- 
žaelis yra Dievo angelas. Dievas slepia save, įgyvendin- 
damas savo užmojį. Tuo tarpu Rafaelis “žino kelią", — 
Dievo užmojo vykdytojas žino Dievo žemėlapį! (Tob 5, 
6-9). “Paprastai reikia dviejų dienų nueiti nuo Ekbatanos 

iki Rages. Rages yra kalnuose, o Ekbatana — lygumos 
viduryje“ (žr. Tob 5,8 pagal Septuagintos skaitinį). Die- 
vo angelas geriau pažįsta gyvenimo kelionę, negu kelią 
į Mediją! Tikrovėje nuotolis tarp Ekbatanos ir Rages yra 
296 km. Ekbatana yra kalnuose, o Rages lygumoje“ 
Įkvėptajam autoriui nerūpi geografija, bet tikėjimas Die- 
vu. Tam užtenka pabrėžti, kad kelionė yra tolima. 

Tremtyje šeimos ryšiai palaiko asmenis ištikimus 
savo tautai (Tob 5,9-13). Apvaizdusis Dievas ataudžia 
savo užmojo gijas savo Tautos rėmuose. Angelas Rafaelis, 
klausiamas, koks yra jo vardas, atsako: “ Aš esu Azarijas, 
didžiojo Ananijo, vieno iš tavo giminaičių, sūnus" (Tob 
5,12). Ar gali angelas meluoti? Kaltinti Rafaelį melu 
yra tolygu nesuprasti įkvėptojo autoriaus pasakojimo 
minties. Vardas “ Azarijah" reiškia “ Mano pagalba Lyral 
Jahlvėl". Rafaelis — “Dievas gydo" turi daugiau negu 
vieną vardą. Jo tikroji tapatybė pasakojimo užsklandoje. 

Užsimenama apie šunį, lydintį keleivius (Tob 5,16 
pagal Septuagintos skaitinį). Būdinga, kad Šv. Rašte ši 
yra vienintelė vieta apie šunį, kaip naminį gyvulį ir žmo- 
gaus draugą (žr. Tob 11,4 pagal Septuagintos skaitinį). 
Atrodo, kad įkvėptajam autoriui rūpi išryškinti gyveni- 
mišką šeimos buitį. 

Tobijo žmona Anna verkšlena. Užuomina apie pini- 
gus rodo, kad ji nėra linkusi statyti sūnaus gyvybę pavo- 
jun dėl pinigų. Tačiau ji nenuvokia, kad pinigai yra tik 
dingstis. Tikrovėje kelionė yra proga subręsti (Tob 5,17- 
21). 

Kelionės metu Rafaelis pamoko jaunąjį Tobiją išimti 
pagautos žuvies širdį, kepenis ir tulžį kaip vaistus (Tob 
6,1-8). Tigrio upėje buvo ir yra didelių žuvų. Tačiau labai 
galima, kad žuvis, kaip ir pati kelionė, yra ikvėptajam 


379 Žr. A. Rubšys, Šv. Rašto kraštuose, p. 155-156; 175-180; 243-250. 

autoriui įtaigus įvaizdis. Širdis, kepenys ir tulžis, liaudies 
įsitikinimu, turi gydomos galios. 

Artėjant prie Ekbatanos, Rafaelis papasakoja jauna- 
jam Tobijui apie jo giminaių Raguelį ir jo dukrą Sarą 
(Tob 6,9-10). Sara esanti nelaiminga, nes moterys jai 
įkyriai primena, kad ji netinkama būti žmona. Mat jau 
numarinusi net septynis vyrus (Tob 3,7-15; 6,13-14). Bu- 
vo įprasta priskirti ligas, ypač mirtiną ir neįprastą ligą, 
demonams. Moterų plepalai sieja Saros ligą su demonu 
Asmodejumi ( Asmodeus) ,** “Griovėju". Būdamas 
“griovėju", Asmodejus yra Rafaelio, angelo vardu “Die- 
vas gydo", priešprieša. 

Tobijo vedybos su Sara neprasideda įsimylėjimu. 
Pats Dievas yra piršlys. Jis viską paruošia. Abiejų jaunų- 
jų tėvai pritaria. Svarbiausia — rūpestis Izraelio gerove 
ir ateitimi. Priešingu atveju, Sarai ištekant už svetimtau- 
čio, būtų žalinga Dievo Tautai. Anot Tobijo knygos mo- 
kymo, laiminga moterystė turi remtis visuomeniniu pa- 
grindu, o ne vien asmeniškais išskaičiavimais. 

Dievo angelas Rafaelis turi planą (Tob 6,12)! Jau- 
nasis Tobijas turi užimti vaidmenį Dievo Tautos gyveni- 
me. Asmeniški norai turi būti pajungti Tautos gerovei ir 
ateičiai (žr. Sk 36,5-9). Tiesa, Rafaelis padrąsina Tobi- 
ją: “Mergaitė yra graži ir protinga“ (Tob 6,12 pagal 
Septuagintos skaitinį). Grožis ir protingumas yra svarbūs 
bruožai, tačiau jie yra tik antraeiliai. Tobijas atgauna 
žadą ir drįsta pridėti, kad girdėjęs apie Sarą blogas kal- 
bas (Tob 6,13-14). Rafaelis ragina Tobiją turėti drąsos 
ir pasitikėti be jokios žmogiškos garantijos (Tob 6,15-17). 
Dievo užmojį užgožti neįmanoma! Kadangi Tobijo ir Sa- 


880 Asmodeus yra ne hebraiškas, bet persiškas vardas: Aesma daeva 
— “pykčio demonas". Žr. J.C. Swain, “Asmodeus", The Interpreters Dic- 
žionary of the Bible, I, p. 259-260; D.R. Dumm, ten pat, JBC 38:7. 

ros moterystė yra Dievo užmojo gijos, ji yra išmintingas 
žingsnis į ateitį. Visa tai išgirdęs, Tobijas pamilsta Sarą. 
Tikrovėje Tobijas pamilsia Dievo užmojo gijas. Saros, 
sau Dievo numatytos žmonos, jis dar nemato. 


Tobijo ir Saros vestuvės (Tob 7,1-10,13). Tobiją ir 
Rafaelį Ekbatanos mieste pasitinka pati Raguelio dukra 
Sara. Svetingumas yra viena iš labiausiai vertinamų šei- 
mos savybių Šv. Rašte. Svetingumas pakeleiviui siejamas 
su palaiminimu iš Dievo (žr. Pr 18). 

Paslaptingasis Dievo užmojis ima reikštis palaima 
Tobijo ir Saros šeimoms. Tobijas paprašo Saros rankos 
(Tob 7,8-9). Saros tėvai sutinka (Tob 7,10-13). Pasira- 
šoma moterystės sutartis (Tob 7,14). Prasideda vestuvių 
puota. 

Skaitydamas apsakymą, jauti, kad įkvėptasis autorius 
nori užbaigti vestuvių iškilmes ir skubėti į akistatą su de- 
monu. O gal tik nori šmaikščiai priminti, kad Saros tė- 
vams vestuvės jau nusibodo, — juk jau aštunias kartas 
jiedu išleidžia dukrą už vyro! Pati Sara verkia. Jai vai- 
denasi septynios nesėkmės! Motina drąsina savo dukrą. 

Tobijas, Rafaelio pamokytas, pasiruošia akistatai su 
demonu, — sudegina žuvies širdį ir kepenis smilkalų ža- 
rijose. Degėsių smarvė ir dūmai priverčia demoną dan- 
gintis į tolimus Egipto pakraščius (Tob 8,1-3). Mat liau- 
dis tikėjo, kad demonai bastosi dykynėse. Pabėgimas į 
tolimą Egiptą išreiškia visišką demono pralaimėjimą. 
Gydymo tarnas Rafaelis supančioja mirties nešėją As- 
modėjų. 

Demono išvarymas nesiremia magija. Dievo jėga 
reiškiasi ne dėl degėsių smarvės ir dūmų, bet dėl prašan- 
čiojo maldos. Tobijas kviečia Sarą melstis. Tobijo ir Sa- 
ros malda rodo, kad demonas yra gašlioji aistra, Ji negali 
kenkti tiems, kurie artinasi prie vedybų lovos su gilia 

moterystės šventumo nuovoka. Maldoje Tobijas prisime- 
na Pradžios knygos moterystės sampratą (Tob 8,6; žr. Pr 
2,18-25). Lytis moterystėje nėra “gašli aistra" sau pa- 
tenkinti, bet “nuoširdus išreiškimas" meilės, kuri gyvena 
kito džiaugsmu ir laime (Tob 8,7). 

Saros tėvas Raguelis dar nežino, kad šios vedybos 
yra vispusiškai skirtingos nuo pirmųjų septynių. Jis ruo- 
šiasi jaunojo laidotuvėms, iškasdamas jaunajam duobę. 
Įkvėptasis autorius meistriškai sukuria ir panaudoja į- 
tampą (Tob 8,9-15). 

Vedybų naktis nesibaigia laidotuvėmis! Raguelis, 
nors ir nežino kaip viskas įvyko, garbina Dievą, kuris 
įgalina mylėtis be gašlumo (Tob 8,17-19). Saros šeimos 
bėda tremtyje baigiasi keturiolikos dienų švente. Šventę 
reikia švęsti! (Tob 8,20-23). Šventimu prailginami bend- 
rijiniai ryšiai, apjungiami žmonės į bendriją ir dalina- 
masi išganymu. 

Tobijas buvo tėvo siųstas parnešti šeimos turtą. Ta- 
čiau Dievas turėjo jo kelionei kitą tikslą — dviejų šeimų 
gerovę tremtyje ir savo Tautos ateiti. Šeimos turtas — 
pinigai pas Gabaelį Rages mieste lieka tik miglotas rei- 
kalas. Tačiau įkvėptasis autorius išryškina jaunojo Tobi- 
jo rūpestingumą (Tob 9,1-5). Be to, ir vestuvės turi svar- 
bų vaidmeni (Tob 9,6-9). 

Tėvas Tobijas Ninevėje skaičiuoja dienas, nekantriai 
laukdamas grįžtančio sūnaus. Anna dreba iš rūpesčio ir 
baimės, bet nedrįsta nustoti vilties (Tob 10,1-7). Būda- 
mas geras sūnus, jaunasis Tobijas savaime jaučia, kad 
ilgiau nudelsti nebegali. Sara yra Tobijo žmona, — ji 
eina su vyru ir tampa jo šeimos nariu. Tėvai ją palydi 
išmintingais patarimais. Tėvas tikisi tik gera apie ją gir- 
dėti, nors ir gerai žino, kad jo gražioji dukra dar nėra 
tobula (Tob 10,12). Motina tikisi, kad žentas nieku ne- 
užgaus jos dukters, nes žino, kad jautrioji dukra gali 

būti beširdžio vyro nuskriausta (Tob 10,12). Būdinga, 
kad visi novelės veikėjai dabar yra pajėgesni, nes re- 
miasi vieni kitų dvasiniu pajėgumu. Įkvėptasis autorius 
tai laiko reikšmingu bruožu potremtinėje Sandoros bend- 
rijos buityje. 


Grįžimas į Ninevę (Tob 11,1-12,22). Novelės ato- 
mazga išreiškia spalvingą Tobijo šeimos tarpusavio rū- 
pestį ir atidumą vienų kitiems. Net šuo, džiugiai vizgin- 
damas uodegą ir lodamas, įsijungia į šeimos džiaugsmą. 
Jis praneša apie laimingą sūnaus grįžimą (Tob 11,4 pa- 
gal Septuagintos skaitinį). 

Karti žuvies tulžis teikia akių išgijimą (Tob 11,10- 
13). Tikėjimo akis gali atverti tik kartus bandymas — 
skausmas! “Būk linksmas, tėte! Džiaukis!"? (Tob 11,11) 
išreiškia pagrindinį novelės siekį. Nualinti potremtinio 
amžiaus judėjai mokomi, kad tik kantriu tikėjimu įmano- 
ma pakelti gyvenimo naštą ir rasti gyvenimo prasmę ir 
laimę. Tobijas žinojo tikėjimu, kad Dievas siuntė jam ne- 
laimę, dabar jis žino, kodėl Dievas tai darė. Keliais brūkš- 
niais nupiešiama dramatiška scena: sūnus pasakoja apie 
kelionės nuotykius, tėvas įterpia paaiškinimo žodį, motina 
atidžiai klausosi, nors nieko negirdi! (Tob 11,14-15). 
Šeimos ryšiai praplatėja, tremties vienišumo baimė blės- 
ta (Tob 11,16-19). 

Tobijas buvo dosnus varge, jis lieka dosnus ir 
džiaugsme, — nori dalintis parneštu turtu su Rafaeliu 
(Tob 12,1-5). Rafaelis primena, kad visa yra Dievo ge- 
rumas. Čia įkvėptasis novelės autorius Rafaelio žodžiais 
išreiškia savo knygos apie Sandoros bendriją tremtyje 
mokymą: garbinti Dievą, daryti gera, melstis, pasninkau- 
ti, duoti išmaldą (Tob 12,6-10). Angelas reiškiasi kaip 
potremtinio judaizmo išminties mokytojas (žr. Tob 4,3- 

Rafaelis atkreipia dėmesį į nuoseklias Dievo užmojo 
gijas tariamai atsitiktiniuose įvykiuose, vedusiais į šią lai- 
mingą atomazgą (Tob 12,11-17). Deimantas žiba ir pe- 
lenuose, o Dievo gerumas slypi gyvenimo bandymuose. 
Tik reikia tikėjimo jam atpažinti. Rafaelis dabar apreiš- 
kia savo tikrą tapatybę: “Aš esu Rafaelis, vienas iš sep- 
tynių angelų, kurie perduoda šventųjų maldas. . ?* (Tob 
12,15).?* “Septyni angelai“ išreiškia visumą Dievo tar- 
nų, kurie buvoja jo Artume ir vykdo jo valią. Rafaelis 
pakartotinai pabrėžia, kad ne jis yra Tobijo ir Saros šei- 
mų palaimos šaltinis, bet Dievas, nes visa įvyko “Dievo 
užmoju" (Tob 12,18). Rafaelis yra tik Dievo pasiuntinys. 
Apvaizdusis Dievas, o ne pasiuntinys, yra palaimos šal- 
tinis. Įkvėptasis autorius pateisina savo novelę angelo 
Rafaelio liepimu: “Užrašyk visa, kas įvyko!" (Tob 12, 
20). 


Tobijo malda ir knygos užsklanda (Tob 13,1-14,15). 
Tobijo malda yra panaši į pagarbinimo psalmę. Jos tema 
yra Dievo karalystė Kūrinijoje (žr. Ps 46/47; 92/93; 
94/95-98/99). Dievas valdo pasaulį, — jo valdžia nėra 
matoma, bet yra veiksminga. Izraelio — Sandoros bendri- 
jos pašaukimas yra liudyti Dievo užmojį pasauliui valdy- 
ti. Tremties tikslas yra paskleisti Dievo užmojo liudinin- 
kus tarp tautų. Tremtiniai ilgisi ir laukia baigminio “su- 
rinkimo" iš visų tautų. Mesijinė pergalė bus grįžimas na- 
mo, — nemažiau džiugus už Tobijo grįžimą iš sėkmingos 
kelionės! Jeruzalė yra “surinkimo" vieta Dievo Tautai. 

Laiminga Tobijo mirtis žiloje senatvėje yra tinkama 
doro ir ištikimo gyvenimo užsklanda. Tikėjimo didvyris 
atranda ramybę ir laimę. 

381 Šv. Rašte yra minimi tik trijų angelų vardai: Gabrielis, Rafaelis, 
Michaelis. Apokrifinė raštija papildo vardais septynių angelų sąrašą savitu 


pasakišku būdu. 

Ir knygos užsklandoje pabrėžiama geros šeimos svar- 
ba. Vienam neįmanoma surasti Dievą, — prasmę ir laimę 
(Tob 14,13-14). 

Tobijo knyga prašnekina lietuvio patirtį, nes ir lie- 
tuvis tikėjimu atpažįsta Dievo gerumą savo tautos kan- 
čioje. Šeimos reikšmė mūsų tautos ateičiai yra milžiniš- 
ka. Šeimoje — asmeniškoje ir bendruomeninėje bręsta 
Dievo gerumas, kuriuo remiasi ateitis. Ir pavieniam lietu- 
viui neįmanoma surasti prasmę ir laimę — Dievą! 


IššŪKIS GINTI TAUTA: JUDITOS KNYGA 


Juditos knyga skiriasi nuo Tobijo knygos savo aki- 
račiu. Tobijo knyga atspindi dviejų šeimų staigius gyveni- 
mo vingius, o Juditos knyga žvelgia į judėjų tautos liki- 
mą.““* Užuot ieškoti padrąsinimo Dievo gerumo šeimos 
tremtyje, kalbama apie reikalą elgtis didvyriškai sankir- 
tyje už tautos ateitį. Tobijas ir Sara yra Tobijo knygos 
keleiviai į Šeimos — Sandoros bendrijos ateitį, Judita 
yra Juditos knygos Izraelio karžygė, — narsi moteris kar- 
vedė. 


Juditos knyga. Labai galima, kad Juditos knyga buvo 
įkvėpta parašyti hebrajų kalba apie 150 m. prieš Kristų 
Palestinoje.“?? Jos įkvėptasis autorius mums lieka bevar- 
dis. Rašymo vietą ir laiką spėlioti padeda užuominos apie 


882 Arkivysk. J. Skvireckas Juditos knygą vertė iš Vulgatos, o šv. 
Jeronimas, Vulgatos vertėjas, rėmėsi antraeiliu aramaišku tekstu, kurį už- 
tiko Palestinoje. Be to, jis naudojosi ir senesniu lotynišku vertimu iš 
graikų kalbos. Katalikų Bendrija laiko kanonišku tekstu Septuagintos Ju- 
ditos knygą. Žr. modernius katalikų vertimus, pvz.: La Bible de Jerusalem, 
The New American Bible, La Bibbia (Roma: La Civilti Cattolica, 1978). 

888 D. R. Dumm, “Tobit, Judith, Esther“, JBC 38:17. Nuorodos į 
skaitinius Juditos knygoje yra pagal Septuagintą. Žr. modernius knygos 
vertimus. 

graikiškus papročius (žr. Jdt 3,7; 15,13) ir dėmesys Įsta- 
tymo nuostatams. Hebraiškasis tekstas nepasiekė mūsų 
laikų; graikiškasis — Septuaginta tekstas yra norminis — 
kanoninis. Žydai ir protestantų bendrijos Juditos knygos 
nelaiko kanonine. Tačiau ir vieni ir kiti ją vertina. Žydai 
ją naudoja Hanukkos (Hanukkah), Šventyklos atnaujini- 
mo, šventės liturgijoje. 

Juditos knyga, kaip ir Tobijo, yra istorinė novelė. 
Ji yra pamokymas apie Apvaizdą. Užuominos apie Izra- 
elio istoriją, nors ir istoriškos, bet nepadeda tikslesniam 
pasakojimui apie praeitį, tik išryškina tikrovišką Izraelio 
pašaukimą ir Dievo išganymo užmojo vaidmenį istorijoje. 
Taigi įkvėptasis autorius stengiasi paaiškinti Sandoros 
bendrijos tikėjimo turinį, kurio pagrindas — likiminis 
Dievo įsijungimas į žmonijos istoriją per Išėjimo iš Egip- 
to ir Sinajaus Sandoros įvykį. Nenuostabu, kad Izraelio 
istorijos įvykiai, keleto amžių nuo vienas kito atskirti, 
dirbtinai sustumiami į pasakojimą likiminio įvykio švie- 
soje. Judita — Sandoros bendrija netaps pasaulio galybių 
auka, nes Dievas išvedė ją iš Egipto savo galinga ranka. 
Potremtinis judaizmo laikotarpis buvo kupinas istorinio 
sąmyšio. Jis kėlė baimingą netikrumą. Sandoros bendri- 
ja, supama baimių, buvo raginama per įkvėptąji Juditos 
knygos autorių drąsiai išpažinti Sandoros Dievo tikėjimą. 


Šaukimas išpažinti tikėjimą. Apsakymo didvyrė yra 
moteris, vardu Judita — “Judėja". Ji išdrįsta pasiprie- 
šinti Asirijos milžinui, — nuožmiai imperijai.?** Moteris 
išeina į kovą už Dievo Tautą prieš tariamai nenugalimą 
asirų kariuomenės vadą Holoferną. Tam tikra prasme, 
Juditos kova prieš Holoferną yra moteriškoji Dovydo ir 


384 Žr. E. Schūssler Fiorenza, In Memory of Her (New York, NY: 
Crossroad, 1983), p. 115-118. 

Galijoto pusė. Holofernas vadovauja milžiniškai kariuo- 
menei. Juditos drąsa skaitytoją stebina. Įkvėptajam auto- 
riui rūpi išryškinti, kad jos drąsos šaltinis yra tikėjimas, 
kuris remiasi Sandora su Dievu. 

Judita yra labai įdomi Šv. Rašto moteris. Įkūnijusi 
savyje Sandoros tikėjimą, ji lieka perdėm moteriška. Jau- 
čiasi visai kaip namie kosmetikos mene, — moka sko- 
ningai ir patraukliai rengtis. Nuožmųjį priešą ji nugalės 
savo grožiu. Judita yra gera kalbėtoja — gražbylė. Mo- 
terišku įtaigumu ji drąsina baimingus tautiečius priešintis. 
Gerai pažįsta savo tautos praeitį ir panaudoja pavyzdžius 
iš tikėjimo istorijos. Ji moka suvilioti, — žino kaip kreip- 
tis į Holoferną: sudaro įspūdį, kad ji bejėgė atsispirti — 
duodasi viliojama. Tautiečių pagarbą priima su kuklumu, 
o vyrus, ieškančius jos rankos, laiko atokiai. Judita savo 
pavyzdžiu ir žodžiu yra tautiečiams klaustukas: Kodėl esi 
skirtingas nuo kitų? Ar drįsti būti skirtingas nuo kitų? 
(Jdt 8,1-36). 

Sandoros tikėjimas liudija Juditai, kad Izraelis ry- 
žosi būti skirtingas nuo visų kitų tautų. Nors ir visos ki- 
tos tautos pasidavė Asirijai, bet Judita atkakliai tvirtina, 
kad tik pasipriešinimas Asirijai derinasi su Izraelio pa- 
šaukimu tarnauti Sandoros Dievui. Pasiduoti Asirijai būtų 
tolygu paneigti galingąjį Jahvės užmojį išganyti savo Tau- 
tą. O pasipriešinti Asirijai reiškia pripažinti iškilujį San- 
doros bendrijos palikimą ir nuolatinį Dievo Artumą savo 
Tautoje. Būti judėju ar nebūti? — yra klausimas! Judita, 
— jos vardas reiškia Judėją, arba Žydę, — grąžina judė- 
jams drąsų ryžtą ne tik išlikti, bet ir tapti judėju. Apsaky- 
me Judita yra moteris, kuri didžiuojasi tautiniu savitumu 
ir įkvepia savo tautiečiams pasididžiavimą tautiniu savi- 
tumų. 

Juditai būdinga mokyti, kaip panaudoti progą. Ji 
pavyzdys asmens, kuris visuose gyvenimo vingiuose pažįs- 

ta ne tik bėdą, bet ir progą. Anot Juditos, net Asirijos per- 
galė yra Sandoros bendrijai proga. Tikėti reiškia stebėti 
atviromis akimis ir širdimi dabartį bei klausti: Ką galime 
padaryti? Kaip tarnauti Dievo užmojui gyvenimo vingiuc- 
se? Judita atsako šiuos klausimus labai tikroviškai. Iš 
vienos pusės, reikia liautis bijoti, o iš kitos pusės, reikia 
liautis svajoti apie angelų kariuomenę, kuri ateis sunai- 
kinti priešų. Taigi gyvenimo vingiai sudaro progą tapti 
vispusiškesniu žmogumi, — rasti kelią į pergalę ir ateitį. 

Judita yra pavyzdys asmens, kuris nebijo ieškoti savo 
tautai kelio iš priespaudos. Būdama moterimi — našle, 
savo padėtimi ji nebuvo iškili vyrų valdomoje visuomenė- 
je. Tačiau ji yra moteris, kuri drįsta parodyti vyrams kaip 
priešintis Asirijai. Judita nesielgia suktai, nenaudoja nu- 
valkiotų ar išpūstų žodžių, nebijo prieštarauti vyrams. Ji 
tik tvirtina, kad, norint apginti tautos laisvę, reikia aukos, 
— reikia aukoti visą save ir savo gabumus bendram la- 
bui. Tik padėjus į šalį asmeniškumus, sujungiamos jėgos. 
Įkvėptojo autoriaus apsakyme, Judita tarnauja dramatiš- 
ku pavyzdžiu asmens, pasišventusio tarnauti tautai ir pa- 
dėjusio į šalį savo asmeniškus rūpesčius. Judita yra asmuo 
dėl kitų. “Silpna" moters ranka tampa stipria kumštimi 
išvaduoti Izraeliui ir, tuo pačiu metu, Sandoros bendrijai. 

Judita yra iššūkis ne tik Naujajai Bendrijai — krikš- 
čionybei, bet ir mūsų tautai. Juditos knyga yra Šv. Rašto 
dalis, skaitytina drauge su Naujuoju Testamentu. Klausy- 
damiesi Dievo žodžio šioje knygoje, suvokiame, kad ne- 
įmanoma atsakyti likiminį išganymo klausimą vienu ir 
tuo pačiu atsakymu visur ir visada. Dievo žodis, girdimas 
Juditos knygoje, šaukia nūdienę tikėjimo bendriją suprasti 
Sandorą mūsų amžiaus vingiuose — bėdose ir progose. 
Būti Dievo Bendrija pasaulyje yra rūpintis pasauliu. Ma- 
žutė lietuvių tauta, būdama Dievo Bendrijos dalis, yra 
Dievui priešiškoje imperijoje. Juditos knygos Dievo žodis 

yra brangus mūsų tautai, nes moko, kad istoriją valdo ne 
galiūnai, bet patis Dievas, o nuogą jėgą nugali tikėjimo 
ryžtas. 


Apsakymo rėmai Juditos knygoje. Pirmieji septyni 
knygos skyriai sudaro ilgą asirų pergalių ir neasirų ne- 
sėkmių sąrašą. Asirų karinis pajėgumas nuožmus. Nėra 
kas jiems pastotų kelią! Taip įkvėptasis autorius išryški- 
na tvirtumą tikėjimo, — kas drįsta priešintis. Be to, pa- 
ruošia veiksmo vietą — sceną Juditai, kuri pasirodo 8- 
ajame knygos skyriuje. 

Istorinės užuominos sudaro apsakymo rėmus. Apsa- 
kymas prasideda Nebuchadnezzaro, asirų karaliaus, kvie- 
timu savo vasalų dėtis į žygį prieš Arfaksadą (Arfaksad) 
ir medus Ekbatanos (Ekbatana) mieste.““* Kai kurie va- 
salai atsisako. Nebuchadnezzaras, nugalėjęs medus, susi- 
doroja su vasalais, atmetusiais jo kvietimą. Asirijos ka- 
riuomenės vadas Holofernas siunčiamas nubausti vakari- 
nių tautų ir niokojimu bei baime priversti jas paklusti 
Nebuchadnezzaro valiai. Holofernas elgiasi nuožmiai. 
Tautos pasiduoda viena po kitos. Žmogišku mastu nenu- 
maldoma jėga žygiuoja per pasaulį! Vienui viena tauta — 
Izraelis atsisako pasiduoti. Izraeliečius krečia didelė bai- 
mė. Jie bijo ne dėl savo gyvybės, bet dėl savo Dievo šlo- 
vės ir Šventyklos saugumo. Apsakyme izraeliečiai atspindi 
idealizuotą Dievo Tautos sampratą istorijoje. Žinodami 
nuožmią priešo galybę, izraeliečiai šaukiasi Jahvės pagal- 
bos ir ruošiasi gynimuisi. 


885 Nebuchadnezzaras buvo Babilonijos karalius nuo 605 iki 561 m. 
prieš Kristų. Asirų imperiją sunaikino Nabopolasaras, Nebuchadnezzaro tė- 
vas, 612 m. prieš Kristų. Taigi istorinės užuominos nėra istoriškos. Įkvėp- 
tasis autorius apsakyme panaudoja asmenį, kuris įvaizdina Izraelio engėją: 
pasaulis prieš Izraelį! Ir Arfaksadas nėra žinomas. 

Holofernas sužino, kad dar yra viena nepaklusni 
tauta. Achioras (Achior), ammoniečių karalius, jam pa- 
aiškina, kad pats Dievas gina judėjus, — jų istorijos ne- 
galima perprasti politinių ir karinių veiksnių sampyna. 
Achioro paaiškinimas Holoferną įsiutina. Jo įsakymu 
Achioras išvejamas pas judėjus, kad žūtų kartu su jais 
(Jdt 5-6). 

Asirai nugabena Achiorą prie Betulijos (Betulija).3** 
Iš jo judėjai sužino, kad Holofernas ruošiasi užpuoliui — 
sunaikinti jų miestą ir tautą. Ši žinia užgožia baime visus 
Betulijos gyventojus. Holofernas pradeda užpuolį, atkirs- 
damas nuo miesto jo vandens šaltinį. Miesto gyventojai 
reikalauja savo vadus pasiduoti asirams. Vyriausias vadas 
Uzzijas (Uzzijah) pritaria žmonių reikalavimui su sąly- 
ga, kad dar palauktų penketą dienų (Jdt 7,22-32). Pasa- 
kojimas apie žūtbūtinį pavojų baigiamas sakiniu: “ Mies- 
to gyventojai buvo baisiai prislėgti" (Jdt 7,32). 

Pasakojimas apie pavojų judėjams turi keletą svar- 
bių bruožų. Pradžioje judėjai yra tauta, kuri dedasi prie 
pagoniškų tautų, atsisakančių paklusti Asirijai (Jdt 1,7- 
11). Tačiau, Asirijai pradėjus talžyti vakarines tautas, 
judėjai atsiskiria nuo pagonių. Pagonys sutinka pasiduoti 
ir, atsisakydami savo dievų, ne tik prisiekia būti ištikimi 
Nebuchadnezzarui, bet ir įsijungia į Holoferno kariauną 
(Jdt 2,28-3,8). Judėjai, priešindamiesi asirams, ryžtasi 
būti skirtingi nuo kitų tautų (Jdt 4). 

Apsakyme veiksmo vieta sparčiai perkeliama nuo 
Ekbatanos į Izraelį — prie Betulijos miesto. Betulija tam- 
pa įvaizdžiu vietos, kur pasipriešinama nuožmiai pagonių 


386 Betulijos miestas nėra istorijai pažįstamas. Atrodo, kad jis yra 
įvaizdis — “vieta“, kurioje Dievo Tauta ir pasaulio galybės susitiks lem- 
tingam baigmės mūšiui. Juditos knygos geografiniai duomenys, tiesa, sieja 
apsakymą su vietomis, bet nėra tikslūs. Baigminio mūšio vieta — strateginė 
Esdraelono lyguma, užkertanti kelią Izraelio priešams pakeliui į Jeruzalę. 

tautų sąjungai. Asirijai labai sekasi. Betulija turi tučtuo- 
jau žūti. Įkvėptasis autorius įtaigiai išreiškia katastrofą 
sparčia Asirijos kariaunos banga. Pajūrio tautos dreba iš 
baimės ir teroro (Jdt 2,28). Girdėdami apie Holoferno 
pergales, izraeliečiai išgyvena siaubą (Jdt 4,2). Asirams 
įsiruošus karo stovyklą prie Betulijos, “jie buvo visiškai 
siaubo nualinti“ (Jdt 7,4). Išblėsus drąsai, izraeliečiai 
šaukiasi Dievo pagalbos (Jdt 7,19). 


Du galingi nedorėliai. Įkvėptasis autorius vaizdžiais 
brūkšniais ir užuominomis aprašo Nebuchadnezzarą ir 
Holoferną. Vienas ir kitas yra nedorėlis. Nebuchadnezza- 
ras yra nežmogiškai galingas. Autorius užsimena apie me- 
dų karaliaus Arfaksado miesto sienas. Jam svarbu, kad 
skaitytojas žinotų, jog jos stiprios, nes labai storos ir turi 
galingus bokštus (Jdt 1,2-3). Mat galingasis nedorėlis Ne- 
buchadnezzaras “atėjo į Ekbataną, paėmė miesto bokštus 
Lvartusl ir užgožė jo didybę" (Jdt 1,14).*“7 Kas galėtų 
išdrįsti priešintis šiai baisiai Asirijos karinei galybei? 
Nebuchadnezzaras dingsta nuo apsakymo veiksmo scenos 
(Jdt 2,4-5). Jo kariaunos vadas Holofernas, antrasis ap- 
sakymo nedorėlis, tampa pagrindiniu veikėju (Jd:2,6-18). 

Holofernas yra suktas nedorėlis, nes dvilypis. Pra- 
džioje jis yra ištikimas Nebuchadnezzaro tarnas ir dievina 
savo valdovą: “Nėra kito dievo kaip tik Nebuchadnezza- 
rasU? (Jdt 6,2). Tačiau ilgainiui jis užmiršta karaliaus 
įgaliojimą, — elgiasi savarankiškai ir svajoja tapti kara- 
liumi. Holofernas yra pilnas įnorių, gašlus ir mėgsta pui- 
kuotis. Savaime peršasi mintis, kad šios savybės nuves 
galingiausios pasaulyje kariuomenės vadą į pražūtį. Mo- 
teries vilionės ir grožis jam yra didesnis pavojus negu 
ginklai. Iš tikrųjų Judita, graži ir pamaldi judėja, apgau- 


387 Žr. Septuagintos tekstą. 

na Holoferną, — laimi jo pasitikėjimą ir pokylio metu 
nukerta jam, nusigėrusiam, galvą jo paties palapinėje 


(Jdt 9-14). 


Įkvėptas apsakymas Šv. Rašte. Juditos knygoje į akis 
krinta netikslios istorinės užuominos. Pavyzdžiui, Jdi 1,1 
skaitinyje Nebuchadnezzaras laikomas Asirijos karaliumi 
ir valdęs iš sostinės Ninevėje. Iš tikrųjų Nebuchadnezza- 
ras buvo Babilonijos karalius su sostine Babilono mieste 
(605-561 m. pr. Kr.). Be to, Ninevė buvo babiloniečių 
sunaikinta septynerius metus anksčiau, negu Nebuchad- 
nezzaras tapo karaliumi (612 m. pr. Kr.). Jdt 1,14 skai- 
tinys (pagal Septuagintos tekstą) priskiria Ekbatanos — 
medų miesto užkariavimą Nebuchadnezzarui. Istorijos tei- 
gimu persų karalius Kiras užkariavo Ekbataną 550 m. 
prieš Kristų. Holofernas nuveda savo kariauną per tris 
dienas nuo Ninevės iki Bektiletės (Bektilet) lygumos -— 
480 km.?“* Jdt 4,6 skaitinys duoda vyriausiajam judėjų 
kunigui ir religinę, ir karinę valdžią. Tačiau vyriausias 
kunigas tokią valdžią turėjo tik makabėjų laikotarpyje, — 
Jonatano, Judo Makabėjo brolio, valdymo metu (žr. 1 
Mak 10,20). Betulija, — miestas Esdraelono lygumoje ar 
prie Šechemo, — nėra žinomas nei istorijai, nei archeo- 
logijai. 

Istorinės ir geografinės užuominos Juditos knygoje, 
atrodo, yra sąmoningas įkvėptojo autoriaus noras pasišai- 
pyti. Labai galima, kad jam norisi parodyti, kokie gudrūs 
yra jo skaitytojai judėjai ir, iš kitos pusės, kokie nemok- 
šos yra pagonys. 480 km žygis pėsčiomis per trejetą die- 
nų yra perdėm pašaipus. Siekiama pakutenti skaitytojo 
vaizduotę ir sukurti jam pramogą. Tuo pačiu metu pa- 


388 Bektiletė nėra mums žinoma. Atrodo, kad ji yra vietovė Sirijoje 
(Jdt 2,21). 

aiškėja, kad apsakymu neperduodamos žinios apie pra- 
eitį, bet gundoma gyventi drąsia ir ryžtinga dabarties vil- 
timi. 


Teologinis raktas į Juditos knygą. Sandoros bendri- 
jos istorija yra teologinis raktas į Juditos knygą ir jos 
reikšmę tikėjimui. Tariamai pasakodama apie pagonių 
karaliaus susirėmimą su Izraeliu, ji iš tikrųjų kalba apie 
susirėmimą, kuris viršija istoriją. Juditos pasipriešinimas 
tampa pasipriešinimo pavyzdžiu bet kokiai ir kiekvienai 
Sandoros bendrijos grėsmei. 

Įkvėptasis autorius įžiūri, kad istorija turi likiminio 
Išėjimo iš Egipto sąrangą. Pagal Iš 5,1-2 skaitinį, susi- 
rėmimas tarp Mozės ir Faraono Egipte yra iš tikrųjų su- 
sirėmimas tarp Jahvės ir Faraono. Panašiai ir Jdt 6,2 
skaitinyje, Nebuchadnezzaras yra dievas, kuris nori pri- 
versti tautas jį pripažinti savo dievu. Todėl Juditos knyga 
aprašo sankirti tarp sudievinto Nebuchadnezzaro ir Jah- 
vės, o ne tarp Nebuchadnezzaro/Holoferno ir Izraelio/ 
Juditos. 

Asirai buvo įžūlumo ir nuožmaus žiaurumo įvaizdžiai 
jau nuo senovės.““* Senojo Testamento istorijoje Asirijai 
buvo lemta reikštis kaip Dievo pykčio spragilu prieš jo 
Tautą (žr. Iz 10,5). Tačiau ji peržengė savo įgaliojimo 
tibas ir iššaukė Jahvės pasmerkimą (Iz 10,12-16). Sen- 
nacheribo žygis prieš Jeruzalę 701 metais laikomas reikš- 
mingu, nes buvo užpuolis prieš patį Jahvę (Iz 36,20). 
Stebuklingas Jahvės įsikišimas prieš Sennacheribą apra- 
šomas Iz 37,33-37 skaitinyje, yra Juditos knygos teologi- 
nis pirmatakas. 

Nebuchadnezzaras sunaikino Jeruzalę 587 m. prieš 
Kristų. Šis skaudus įvykis virto nepagydoma žaizda izra- 


389 Žr. Pranašo Nakumo knygą. 

eliečių atmintyje, — jis liko nuolat akivaizdus. Nebuchad- 
nezzaras liko baisaus priešo įvaizdis Izraeliui, — ne tik 
Izraeliui, bet ir pačiam Dievui. Jahvė pasmerkė pražūčiai 
ir Babilonijos tironą, kuris peržengė įgaliojimo ribas (Iz 
47,5). Kaip Faraonas ir Asirija, taip ir Babilonija patyrė 
susidūrimą ne vien tik su Izraeliu — su žmonėmis, bet ir 
su Jahve — pačiu Dievu. 

Apsakyme apie išvadavimą moteris yra didvyrė — 
apgina Izraelį — vyrą nuo nuožmios nedorėlio rankos. 
Iškilus moters pavyzdys drąsina pasipriešinti net triuški- 
nančiai galybei. Juditos knyga nėra istorinė nūdienės is- 
torijos prasme. Įkvėptasis autorius naudoja reikšmingiau- 
sius pavyzdinius praeities įvykius, jų palyginimais žadina 
skaitytojo drąsų ryžtą. Toks jo apsakymas, sudabartinda- 
mas likiminio Išėjimo įvykio prasmę, turi būtinę reikšmę, 
apima visą istorijos raidą. 


Šaukimas nenuleisti rankų. Judita ir Estera, — dvi 
potremtinio amžiaus Šv. Rašto didvyrės, — turi reikalo 
su Dievo užtemimu istorijos raidoje. Dievas, atrodo, pasi- 
slėpė. Būdinga, kad Juditos knygoje ikvėptasis autorius 
tik vienui vieną kartą padaro Dievą sakinio veiksniu (Jdt 
4,13)?" Judita dažnai mini Dievo vardą, laikosi judėjų 
papročių, mini Dievo garbinimą Šventykloje. 

Nors apsakymas ir yra apie sankirtį tarp Jahvės ir 
Nebuchadnezzaro, bet įkvėptajam autoriui svarbu išryš- 
kinti, kad sankirtyje dalyvauja ir žmonės. Dalyvavimas 
sankirtyje išreiškiamas ištikimumu Jahvei, o ne sudievin- 
tam Nebuchadnezzarui. Izraelis, būdamas ištikimas Die- 
vui, yra nenugalimas (Jdt 8,19-20). Apsakymu apie Ju- 
ditą įkvėptasis autorius šaukia savuosius atnaujinti atsa- 
kingumo jausmą Sandoros įpareigojimams. Burtis apie 


390 Arkivysk. J. Skvirecko vertime Jdt 4,12. 

Juditos iššūkį yra tolygu atnaujinti ištikimybę Sandoros 
Dievui — Jahvei. 

Kas grasino Sandoros tikėjimui? Atsakymas trum- 
pas: graikų kultūra ir gyvenimo būdas — helenizmas. He- 
lenizmo banga palietė judėjus ir Palestiną su Aleksandro 
Didžiojo atėjimu į Artimuosius Rytus. Juditos knygos 
autorius nebando suderinti Sandoros tikėjimo su heleniz- 
mo poreikiais.“?' Jis atspindi ilgai trukusį makabėjų pa- 
sipriešinimą helenizmui, o ypač Antiochui IV Epifanui, 
apie kurį rašo 1-2 Makabėjų knygos.“"* Drąsinama tęsti 
pasipriešinimą, — makabėjų žygis turi būti Sandoros 
bendrijos žygis. Nenuostabu, kad įkvėptasis autorius at- 
spindi aitrią tautišką judėjų galvoseną, — aistrą Torai — 
Mozės Įstatymui, griežtą malonumų išsižadėjimą, rūpestį 
Jeruzalės Šventykla. Kaip matėme, Juditos vardas reiškia 
“judėja", o tuo tarpu Judo Makabėjo vardas reiškia “ ju- 
dėjas". Tai nėra tik atsitiktinumas. Judita tęsia Judo pra- 
dėtą žygį. 

Įkvėptasis autorius, žadindamas ryžtingą savo tautos 
drąsą, nesiremia vienu įvykiu, bet istoriniu Sandoros bend- 
rijos tikėjimu. Iškeliama praeities svarba dabarties raiz- 
gyne. Aiškėja, kad Sandoros bendrijos istorija nėra ramus 
seniai pamirštų įvykių priminimas, bet naujas, šviežias ir 
veržlus išgyvenimas. Išgyvendami dabarties iššūkį, judė- 
Jai parodo, kad Sandoros bendrija yra Dievo apsakymas, 
nes gyvena Dievo užmoju ir apreiškia Dievo veiklą. 

Savo esme Juditos knyga yra šaukimas dėtis į bend- 
rijinį reikalą ir rasti gyvenimo prasmę bei laimę bendri- 
jiniame iššūkyje. Šia prasme Juditos knyga yra šaukimas 
ir krikščionims įkūnyti savo dabartyje Dievo rūpestį pa- 


391 Būdinga, kad vėlesnis įkvėptas Išminties knygos autorius derins 
Sandoros tikėjimą su graikų filosofija. 
392 Žr. Žemiau. 

saulių. Blogis vis keičia savo veidą ir rūbą; klasta dangs- 
tosi vis naujomis skaromis. Krikščionis turi išgyventi da- 
bartyje Kristaus mirtį-Prisikėlimą, — atgimti ir būti Die- 
vo apsakymų apie išganymą. Juditos knyga yra iššūkis 
tikėjimui, kuris viršija istorinį ir tautinį akiratį, nes šau- 
kia priešintis blogiui visur ir visada. 


DEUTEROKANONINIAI ESTEROS KNYGOS SKAITINIAI 


Esteros knyga pasiekė mus per abu Senojo Testamen- 
to kanonus: hebraiškąjį — Tanaką ir graikiškąjį — Sep- 
tuaginta.““* Senojo Testamento tyrinėtojai taria hebraiš- 
kąjį knygos tekstą esant pradinį, o graikiškąjį — hebraiš- 
kojo vertimu su šešetu didokų deuterokanoninių priedų. 
Šv. Jeronimas, versdamas Esteros knygą į lotynų kalbą, 
šiuos priedus sujungė į vieną rinkinį ir pridėjo savo ver- 
timo gale.“** Graikiškieji priedai yra vadinami deutero- 
kanoniniais — antrojo kanono dalimis, nes buvo abejota 
apie jų įkvėpimą. Katalikų Bendrijai šie priedai yra ly- 
giai taip įkvėpti kaip protokanoninės knygos. Taigi jie yra 
Dievo žodžiai.“ 

Šv. Jeronimas deuterokanoninius Esteros knygos skai- 
tinius rado išdėstytus pagal jų turinį Septuagintoje. Su- 
jungdamas į vieną junginį, jis pažymėjo vietą, iš kur kiek- 
vieną jų paėmė. Todėl nesunku juos vėl į seną vietą grą- 
žinti.*““ 

3983 Zr. C.A. Moore, Daniel, Esther, and Jeremiah. The Additions 
(Anchor Bible, nr. 44; Garden City, NY: Doubleday, 1977), p. 151-252. 


394 Arkivysk. J. Skvireckas seka šv. Jeronimo Vulgata. Žr. Est 10, 
4-16,24, 

395 Žr. D.R. Dumm, “Tobit, Judith, Esther", JBC 38:29. 

396 Patartina pavartyti Šv. Rašto vertimus kitomis kalbomis: La Bible 
de Jerusalem (katalikų-prancūzų), The New American Bible (katalikų 
amerikiečių), Bibbia (katalikų-italų) ir Revised Standard Version with the 
Apocrypha (protestantų). 


4]9 


Atrodo, kad verčiant Esteros knygą iš hebrajų kalbos 
į graikų, buvo įterpti įvairiose knygos vietose šeši priedai 
(107 eilutės). Pagal knygos pasakojimo chronologinę se- 
ką, kuri atspindi šv. Jeronimo skyrius ir eilutes, priedus 
galima surikiuoti: 


1. Mordekajis išgelbsti karaliaus gyvybę Est 11,2-12,6 
Įvadas pačioje knygos pradžioje. 

2. Karaliaus laiškas su įsakymu išžudyti Est 13,1-7 

žydus 

Po Est 3,13 

3. Mordekajo ir Esteros malda Est 13,8-14,30 
Po Est 4,16 

4, Estera, kreipdamasi į karalių, stato Est 15,1-16 


pavojun savo gyvybę 
Po Esteros maldos 


4. Antrasis karaliaus laiškas, — Hamanas Est 16,1-24 
pasmerkiamas, o karalystės piliečiams 
įsakoma padėti žydams 
Po Est 8,12 


6. Mordekajis aiškina sapną ir liudija, kad Est 10,4-11,1 
pasakojimas nėra suklastotas 
Po Est 10,3 


Kas yra ikvėptasis priedų autorius? Spėliojama, kad 
graikiškasis Esteros knygos tekstas su priedais yra vėlesnė 
rašytinė hebraiškojo teksto parafrazė. Įkvėptasis para- 
frazės autorius dalinasi su savo skaitytoju mintimis. La- 
bai galima, kad jis buvo žydas iš Aleksandrijos, vardu 
Lysimachas (Lysimachus), gyvenęs Jeruzalėje ir išvertęs 
hebraiškąją Esteros knygą į graikų kalbą apie 114 m. 
prieš Kristų (žr. Est 11,1). Hebraiškoji Esteros knyga 

buvo įkvėpta ir parašyta bevardžio įkvėpto autoriaus tarp 
V-I a. prieš Kristų.*“" 

Priedai, atrodo, turi dvigubą tikslą. Norima, kad 
pasakojimas apie Esterą — judėją Persijos karaliaus dva- 
re būtų vaizdingesnis. Be to, norima pasakojimą apgaubti 
religine skraiste. Mat hebraiškoji Esteros knyga nemini 
nei Dievo vardo, nei religinių judaizmo poreikių. Tuo 
tarpu priedai dažnai mini Dievą, pabrėžia Abraomo ir 
Izraelio išrinkimą būti Dievo Tauta, duoda didelį vaid- 
menį maldai. 


Priedų reikšmė Sandoros bendrijai?“ Aplamai pa- 
ėmus, Esteros knyga tvirtina, kad žmogus gali duoti įvy- 
kiams kryptį, nes gali gyvenime kurti ateitį. Įkvėptasis 
hebraiškosios Esteros autorius, atrodo, netiki, kad Dievas 
yra išimtinai visagalis, visa daro, net atimdamas žmogaus 
jam skirtą užduotį. Anot jo, žmogus nėra akla marionetė, 
kurią Dievas virvele šokdina gyvenimo įvykių — istorijos 
raizgyne. Dievo Tauta Esteros knygoje turi ryžtis daly- 
vauti istorijoje ir duoti savo inašą žmonijos labui. Auto- 
riaus įsitikinimu, bėgti iš gyvenimo, vengiant istorijos vin- 
gių, ir palikti Dievui ateities kūrimą — ne tik nuostolin- 
ga, bet ir prieš žmogaus prigimtį. Žmogus — tauta — nėra 
tik istorinės sąnašos, bet žmogaus — tautos — nuospren- 
dis ir jo padariniai. Žmogus — tauta — yra sąmoningas 
nuosprendis kurti ateitį dabarties lūkesčiuose, rūpesčiuo- 
se, baimėse. Būdinga, kad hebraiškoji Esteros knyga at- 
spindi įkvėptojo autoriaus pasitikėjimą, kad žmogus — 
našlaitė Estera yra pajėgi dalyvauti Dievo Tautos ateities 
kūrime. 


397 Žr. R. D. Dumm, ten pat, JBC 38:29; taip pat J. Craghan, Esther, 
Judith, Tobit, Jonah, Ruth, p. 10-11. Skaitinių nuorodos pagal Septuagintą. 
398 Žr. Anksčiau apie Esteros knygos istorini foną. 

Esteros kapas su musulmonų mečete ir žydų sinagoga 
Hamadan — Ekbatana mieste. į 


Liūtas iš Aleksandro Didžiojo amžiaus Ekbatana mieste. 


Ahasuero ir Esteros rūmų griuvėsiai Susos mieste. 


Estera — Senojo Testamento Pelenė. Estera yra Šv. 
Rašto Pelenė. Nuo lūšnelės į karaliaus dvarą! Pasakojimo 
didvyrė Estera yra našlaitė. Paties Dievo Tauta — bejė- 
giai išeivijos judėjai. Pasakojimo užsklanda rodo nelauk- 
tą atomazgą. Mordekajis yra ministras pirmininkas, deši- 
nioji Persijos karaliaus ranka. Estera yra Persijos kara- 
lienė su didesne įtaka karaliui negu Mordekajis. O judėjai 
yra įtaigūs Persijos piliečiai, užsitarnavę persų pagarbą 
ir vertinimą. 

Pasakojimas apie Esterą yra panašus į pasakojimą 
apie tikėjimo protėvį Juozapą Pradžios knygoje (Pr 37- 
50). Bejėgis hebrajus Juozapas nugali visus sunkumus ir 
tampa įtaigiu asmeniu Egipte. Būdamas dešiniąja faraono 
ranka, Juozapas tarpsta svetimame krašte, neša palaimą 
ir egiptiečiams, ir hebrajams. Atrodo, kad įkvėptasis Es- 
teros knygos autorius ėmė sau pavyzdžiu šventraštinį Juo- 
zapą. 


Judėjų Purim šventė. Pasakojimas apie Esterą ir 
Mordekajį yra įtaigus ne tik Šv. Rašte, bet ir žydų Purim 
šventės iškilmėje. Purim yra babiloniškas žodis ir reiškia 
nuosprendį per kauliukų metimą. Senovėje svarbiam rei- 
kalui — pvz. dievų valiai patirti — būdavo naudojama 
kauliukų metimas (Est 3).“*? Purim šventę žydai švenčia 
užgavėnių — kaukių baliaus nuotaika. Talmudas leidžia 
gerti vyną nevaržomai iki sakinių “Tebūnie pagerbtas 
Mordekajis!"" ir “Tebūnie prakeiktas Haman!“* reikšmės 
skirtumas ima blėsti (žr. Est 9). Būdinga, kad susidoroji- 
mas su dabarties raizgynu, — ar tai senovės Persijoje, ar 
tai nūdien, — veda į švenię. Purim šventės iškilmė, kaip 
ir pati Esteros knyga, atspindi ne tik rūpestį išlikti, bet 
ir ryžtą gyvenimą švęsti. 


399Žr. A. Bea, “De Origine Vocis Pur", Biblica 21 (1940) 198-199, 

Išeivijos teologija Senajame Testamente. Įkvėptasis 
autorius Esteros knyga moko judėjus nevengti dalyvauti 
gyvenime ir rūpintis išeivijoj Tautos ateitimi. Jam svarbu 
išryškinti, kad išeivijos judėjai turi teigiamą reikšmę ir 
įtaką Tautos ateičiai. Visuomeninių persų poreikių netu- 
rėtų būti vengiama. Priešingai, jis reikalauja iš savo tau- 
tiečių įnašo į Persijos visuomeninį gyvenimą. Anot jo, tar- 
naujama Sandoros Dievui, dalyvaujant valstybiniame gy- 
venime ir rūpinantis savo tautiečių gerove. Būdinga, kad 
nenaudojamas “ Izraelio" vardas, bet apsieinama “judė- 
jų“ žodžiu. 

Įkvėptasis autorius kreipia dėmesį į dvigubą priklau- 
somybę, — priklausomybę persų karalystei ir priklauso- 
mybę savo Tautai — Sandoros bendrijai. Ir Estera, ir 
Mordekajis rūpinasi Persijos karaliaus gerove. Tačiau 
jiedu yra ir judėjai, kuriems tautiečių reikalai yra svar- 
būs. Autorius duoda suprasti, kad judėjai, rūpindamiesi 
ir karaliumi ir savo tautiečiais, ilgainiui susidoros su sun- 
kumais, kuriuos neša dviguba priklausomybė. Asmens li- 
kimas iš esmės siejasi su persų valstybės gerove ir judėjų 
tautos ateitimi. 

Dviguboji priklausomybė turi savo atspalvius ir ke- 
lia įtampą. Sandoros bendrijos išlikimas priklauso nuo 
judėjų sąmoningų pastangų rūpintis savo tautiečiais. Šios 
pastangos reikalauja pasišventimo. Nėra abejonės, kad 
reikšis itampa, nes Sandoros bendrijos gerovė ir svetimų- 
jų karalystės gerovė nevisuomet sutampa. Įkvėptajam au- 
toriui svarbu pabrėžti, kad, sąmoningai tarnaujant San- 
doros bendrijos gerovei, tarnaujama Persijos karalystės 
gerovei. Tai liudija Esteros ir Mordekajo pavyzdys. Nu- 
galėdami Hamano kėslus, Estera ir Mordekajis tarnauja 
persų karalystės gerovei. 

Estera — iššūkis tikėjimui. Esteros knygos iššūkis 
tikėjimui yra gyvai tikroviškas. Raginama rūpintis vals- 
tybės poreikiais, nepaminant po kojomis Dievo išganymo 
užmojo istorijoje. Be to, mokoma išdrįsti šaukti blogi į 
teismą ataskaiton už skriaudas artimui. Ir nūdienis krikš- 
čionis gyvai išgyvena dvigubą priklausomybę. Ir jis Es- 
teros knyga yra šaukiamas elgtis atsakingai, — būti krikš- 
čioniu yra rūpintis Dievo pasauliu. Anot įkvėptojo auto- 
riaus, Esteros knygoje neužtenka kilnių jausmų ir gražių 
žodžių, bet reikia dalyvauti visuomenės poreikiuose, nes 
žmogus vispusiškai tampa žmogumi, rūpindamasis artimo 
gerove. 

Nūdienis tikintysis — Estera ir Mordekajis — yra 
šaukiamas Dievo žodžiu Esteros knygoje atliepti visam 
Šv. Raštui, t.y. Naujajam Testamentui. Be abejo, šiuolai- 
kinis atliepimas bus kitoks negu Esteros ar Mordekajo, 
nes mūsų amžiaus poreikiai yra skirtingi. Tačiau pasi- 
ryžimas atliepti tikėjimu nuolat ateinančiam Dievui lieka 
tas pat. 


MALDA IR VILTIS: BARUCHO KNYGA 


Lūžių ir pervartų — priespaudos amžiuje reiškiasi 
tautos ir tikėjimo gyvastingumas. Tiesa, jis bevardis, nes 
nesaugu. Tai liudija mūsų tautos Aušros gadynės svajoto- 
jai, Sibiro mergaičių “Marija, melskis už mus!* ir Kro- 
nikos drąsuoliai. Potremtiniame Sandoros bendrijos am- 
žiuje reiškėsi Dievo įkvėpti bevardžiai autoriai, — Tobi- 
jo, Juditos, Esteros knygos atspindi priespaudą, lūžius ir 
pervartas. Visos trys tariamai pasakoja apie praeitį, ta- 
čiau kalba apie dabarties tikėjimą — maldą ir ateities 
viltį. Jos buvo įkvėptos amžiuje, kurio būvyje Sandoros 
bendrija jautė didelę grėsmę iš pagoniškojo pasaulio savo 
tikėjimui, pašaukimui ir viltims. Būdinga: potremtinė 

m—————————— 


Sandoros bendrija pradėjo suvokti, kad jos ateities pa- 
grindas yra ne kraštas — Pažado Žemė, bet jos ypatingas 
tikėjimas ir viltis. 

Barucho knyga atskleidžia giliai religingą sielą vie- 
ningo tikėjimo ir vienos vilties išblaškytų tarp tautų ju- 
dėjų. Tikėjimas siejamas su gyvu tautinės nuodėmės 
jausmu. Įkvėptojo autoriaus akimis žiūrint, Izraelio isto- 
rija sklydi neištikimumu Sandorai su Dievu, pranašų žo- 
džių iš Dievo paniekinimu, Mozės Įstatymo ir išminties 
mokytojų atmetimu. Tiek daug duota šiai Tautai, kad ji 
gyventų Sandoros džiaugsmu ir saugumu! Pralaimėjimas 
ir tremtis yra užsklanda ir teisinga bausmė už. nuolatinį 
sukilimą prieš Dievą. Barucho knyga atspindi ir neįprastą 
vilti: kad ir įžūlus Izraelio neištikimumas, bet Dievas am- 
žinai jam ištikimas. Jahvė pažadins juos atgailai — grįži- 
mui pas save ir atleis. Sandora bus atnaujinta, — ji bus 
amžina. Jahvė surinks išblaškytuosius į palaima sklidiną 
Jeruzalę — amžiną Dievo miestą! 


Knygos aprašas. Barucho knyga yra priskiriama Je- 
remijo raštininkui Baruchui (žr. Jer 36).*? Ji nėra vien- 
tisa knyga, bet rašinių rinkinys. Atskirai šie rašiniai yra 
per trumpi būti knygomis. Juos visus jungia į rinkinį Je- 


ruzalės sunaikinimo — 587 metų fonas“! Pravartu susi- 
pažinti su knygos metmenimis: 
I Tremtinių malda 1,1-3,8 
Įvadas 1,1-14 
Malda 1,15-3,8 
II Poema apie išmintį 3,9-4,4 
Išminties reikšmė 3,9-14 
Žmogui neįmanoma rasti išmintį  3,15-31 
Išmintis yra Įstatymas 3,32-4,4 
III Jeruzalė aprauda ir guodžia savo 4,5-29 


vaikus tremtyje 


400 Žr. Rakto II, p. 399-402. 
401 žr. A. Fitzgerald, “Baruch", JBC 37:2. 

IV Jeruzalė paguodžiama: tremtis 4,30-5,9 
tuojau užsibaigs 
V Jeremijo laiškas prieš stabmeldystę 6,1-72 


Rašinių rinkinys, išleistas Barucho vardu, duoda 
vertingų žinių apie Sandoros bendrijos grupes potremti- 
nėje judėjų išeivijoje. Be to, jis atspindi ir kelius, kuriais 
judėjai palaikė savo religinį gyvenimą ir tarpusavio vie- 
nybę, — ryšius su Jeruzale, maldą, atsidėjimą Mozės Įsta- 
tymui, atlyginimo iš Dievo laukimą ir mesijinę viltį.“ 


Poema apie išmintį. Poema apie išmintį atspindi 
nuostabią įžvalgą į Kūrėją — Izraelio Sandoros Dievą: 

Dievas siunčia šviesą — ir ji eina, 

atšaukia ją, — drebėdama ji paklūsta. 

Žvaigždės džiugiai žėri joms nustatytu laiku, — 

kada jas šaukia, atsako: 

“Šiai mes čia!“ 

Jos linksmai šviečia savo Kūrėjui. 

Jis yra Tas, Kuris yra mūsų Dievas, — 

niekas kitas negali jam prilygti (Bar 3,33-36). 


Poemoje saulėtekis ir saulėlydis yra klusnumo į- 
vaizdžiai. Ir galingoji saulė — šviesos ir šilumos šaltinis 
Kūrinijoje — paklūsta Dievo žodžiui. Žvaigždės yra Die- 
vo sargybiniai nakties tamsoje. Saulė ir žvaigždės džiugiai 
liudija, kad Izraelio Dievas yra Kūrėjas. “ Kurti"? gali tik 
Dievas. Žmogus tikėjimu dalyvauja “kūrime? — Dievo 
ateityje. Visažinąs ir visagalis Dievas žino išmintį (Bar 
3,32-36). Jis davė išmintį kaip Torą — Mozės Įstatymą 
Izraeliui (Bar 3,37-4,1) 4“ 


402 Žr. A. Fitzgerald, ten pat, JBC 37:1-25. Taip pat C. A. Moore, 
Danie!, Esther, and Jeremiah, p. 251-358. 
403 Žr. C. A. Moore, ten pat, p. 293-304. 

LAISVĖS AISTRA IR TIKĖJIMO DIDVYRIAI 
1-2 MAKABĖJŲ KNYGOS 


„Abi Makabėjų knygos yra deuterokanoninės, — ne- 
priklauso hebraiškajam Tanakui, bet graikiškajai Septua- 
gintai. Jų turinys — II a. prieš Kristų Palestinos judėjų 
kova dėl tikėjimo ir politinės laisvės. Knygų vardas sie- 
jasi su Judo “ Makabėjo", — “Kūjelio", arba “Dievo pa- 
šaukto", — pagrindinio knygų didvyrio pravarde“““ 

Babilonijos tremtis VI a. prieš Kristų buvo izraelie- 
čių nepriklausomybės užsklanda. Tremtis statė pavojun 
izraeliečių ateitį. Tremtyje izraeliečiai atpažino ir savo 


pašaukimo gilesnį bei platesnį akiratį, — liudyti Dievo 
išganymo užmojį ir rūpestį pasauliu.*9* 
Makabėjų amžiaus — II a. prieš Kristų lūžiai buvo 


kur kas pavojingesni negu Babilonijos tremties pervartos. 
Jie statė pavojun patį Izraelio pašaukimą būti Sandoros 
bendrija. 


1 Makabėjų knygos aprašas. 1 Mak knyga buvo pa- 
rašyta bevardžio įkvėpto autoriaus hebrajų kalba Jeruza- 
lėje prieš I prieškristinio amžiaus pradžią.*““ Jam pavyz- 
džiu yra 1-2 Karalių ir 1-2 Kronikų knygos. 

Trumpu įvadu paminėjus Aleksandro Didžiojo per- 
gales, imperijos padalinimą ir seleukidų karalystės pra- 
džią (1 Mak 1,1-10), aprašoma svarbesnieji įvykiai nuo 
Antiocho IV Epifano įžengimo į sostą (175 m. pr. Kr.) 


ta 


iki Jono Hirkano I valdymo užsklandos (104 m. pr. Kr.). 


04 Žr, N. J. McEleney, “1-2 Maccabees", JBC 27:2; J.A. Goldstein, 
1 Maccabees (Anchor Bible, nr. 41; Garden City, NY: Doubleday, 1976), 
p. 3-36. 

405 Žr. II skyrių. 

406 Žr. 1 Mak 16,23-24. Šiame skaitinyje minima Jono Hirkano I — 
vyriausiojo kunigo, vadovavusio judėjams tarp 134-104 m. pr. Kr. — žygis. 
Taip pat N.J. MecEleney, ten pat, JBC 27:8. 

Šis laikotarpis pasižymėjo sėkminga kova už tikėjimą ir 
laisvę. Įkvėptojo autoriaus stilius yra paprastas ir jo kny- 
ga, aplamai paėmus, yra svarbus istorinis šaltinis (žr. 1 
Mak 1,11-67). 

Pačioje knygos pradžioje sutinkame du nesutaikomus 
priešus: pergalingą helenizmą ir kovingą Sandoros bend- 
riją. Helenizmą įgyvendinti tarp judėjų norėjo Antiochas 
IV Epifanas, Šventyklos išniekintojas ir tikėjimo perse- 
kiotojas. Jį rėmė grupė sugraikėjusių — helenistų judėjų. 
O Sandoros bendriją gynė, — Mozės Įstatymui ir Šven- 
tyklai ištikimuosius hasidimus aitrino, — Matatijas ir jo 
sūnūs.“ Persekiojimas atnaujino tikėjimo drąsą, o pasi- 
priešinimas vedė į sukilimą (1 Mak 2,1-70) 03 

1 Mak knygos metmenys. 1 Mak knyga turi tris da- 
lis, — pasakoja apie tris Makabėjų brolius — Judą Ma- 
kabėjų, Jonataną ir Simoną — sukilimo vadus: 


I Judas Makabėjas 3,1-9,22 
II Jonatanas 9,23-12,53 
III Simonas 13,1-16,24. 


I. Judas Makabėjas (166-160 m. pr. Kr.) nugali vie- 
ną po kito Antiocho IV Epifano generolus, atnaujina Šven- 
tyklą ir užtikrina savo tautai tikėjimo laisvę. Ieškodamas 
stipresnio užnugario prieš seleukidus, jis sudaro sąjungą 
su Roma. Judas Makabėjas žūva mūšyje. 


II. Jonatanas seka brolį kaip jo ipėdinis (160-142 
m. pr. Kr.). Jis yra mažiau karingas. Politiniu suktumu 
kursto varžovus į seleukidų sostą ir stiprinasi Palestinoje, 
užimdamas vyriausiojo kunigo pareigas Šventykloje. Be 


407 Apie politinį išganymą rašo J.L. McKenzie. “Aspects of Old 
Testament Thought“, JBC 717:151. 
408 Žr. VIII skyrių. 

to, stiprina užnugarį prieš seleukidus sutartimi ne tik su 
Roma, bet ir su Sparta. Atrodo, kad kone visa Palestina 
išvaduota, ramybė užtikrinta, tačiau priešai jį klastingai 
nužudo. 


III. Simonas yra Jonatano įpėdinis (142-134 m. pr. 
Kr.). Ir jis apsukriai panaudoja seleukidų rietenas dėl 
sosto. Pripažintas vyriausiuoju kunigu ir tautos vadu, Si- 
monas pasiekia politinę nepriklausomybę. Simonui val- 
dant, judėjų krašte viešpatauja ramybė ir gerovė. Ir jam 
rūpi atnaujinti sąjungą su Roma ir Sparta. Simonas ir 
du jo sūnūs buvo klastingai nužudyti. 


Atrodo, kad įkvėptasis autorius skiria daug vietos 
mūšiams ir politinėms intrigoms: Mūšiai ir politinės intri- 
gos yra tik gyvenimiški tikėjimo istorijos rėmai. Autoriui 
judėjų tautos priespauda yra bausmė už nuodėmes, o ma- 
kabėjų pergalės — Dievo malonės reiškinys. Jis yra ne- 
nuolaidus judėjų sugraikinimo priešas ir karštas gerbėjas 
didvyrių, kovojusių už Torą — Mozės Įstatymą ir Šven- 
tyklą, laimėjusių religijos laisvę ir tautos nepriklausomy- 
bę. Įkvėptajam autoriui rūpi skelbti, kad Sandoros bend- 
rija — Apreiškimo saugotoja — buvo išsaugota pasauliui. 


2 Mak knygos aprašas. 2 Mak knyga nėra 1 Mak 
knygos tęsinys. Turinio atžvilgiu ji yra dalinai lygiagreti 
su 1 Mak. Anot 2 Mak 2,23-28 skaitinio, ji yra penkia- 
tomio, Jasono iš Kirenės parašyto veikalo santrauka. 

Jasono veikalas ir jo santrauka — 2 Mak buvo para- 
šyti graikiškai. Pasakojama apie Sandoros bendrijos is- 
toriją nuo Seleuko IV, Antiocho IV Epifano tėvo, valdymo 
iki Judo Makabėjo pergalės prieš Nikanorą (1 Mak 7,26- 
50). Laiko trukmė apima maždaug 15 metų (180-161 m. 
pr. Kr.), o turinys yra lygiagretus 1 Mak 1,10-7,50 skai- 
tiniams. Taigi 2 Mak knyga pasakoja apie persekiojimo 

pradžią, o 1 Mak knyga apima visą persekiojimo laiko- 
tarpį.*" 

Įkvėptasis 2 Mak knygos autorius, atrodo, buvo ju- 
dėjas iš Aleksandrijos ir, sprendžiant iš Egipto judėjams 
laiško datos (2 Mak 1,9), padarė Jasono veikalo santrau- 
ką 124 m. prieš Kristų. 


Galvojama tikėjimu apie tėvų kraštą. Jasono veikalo 
tikslas buvo pažiūrėti į įvykius tėvų žemėje tikėjimo aki- 
mis — teologiškai, t.y. pagalvoti tikėjimu. Tą patį tikslą 
atspindi ir veikalo santrauka 2 Mak knygoje: norima pa- 
traukti, paguosti, padrąsinti (žr. 2 Mak 2,25; 15,39). 
Judo Makabėjo kovą už tikėjimo laisvę remia pasirody- 
mai iš dangaus (2 Mak 2,19-22). Net persekiojimas ap- 
reiškia ištikimą Dievo gerumą, nes veda žmonės į protą 
—atgailą (2 Mak 6,12-17). 

Autorius rašo savo santrauką judėjams išeivijoje — 
Aleksandrijoje. Nenuostabu, kad jis žadina savo skaityto- 
jų vieningumo jausmą su tautiečiais tėvų krašte. Jam ypa- 
tingai arti širdies pažadinti meilę Šventyklai Jeruzalėje. 
Šventykla — visų Mozės Įstatymą mylinčių gyvenimo 
šerdis. Ji yra pagonių niekinama! 

Susirūpinimas Šventykla yra raktas į 2 Mak knygos 
sąrangą. Knyga prasideda dviem Jeruzalės judėjų laiškais 
su kvietimu švęsti Šventyklos atnaujinimą (2 Mak 1,1-2, 
18). Šventykla žėri neliečiamu šventumu. Visagalis Die- 
vas saugo savo Artumo būstą. Heliodoras, karaliaus pa- 
siuntinys, tai skaudžiai patiria (2 Mak 3,1-40). Pirmoji 
2 Mak knygos dalis apima 4,1-10,8 skaitinius ir baigiasi 
Antiocho IV Epifano, nuožmiojo Šventyklos išniekintojo, 
mirtimi bei Šventyklos pašventinimo — Hanukkos (Ha- 
nukkah) šventės įsteigimu. Antroji dalis, apimanti 10,9- 


409 Žr. N. J. McEleney, ten pat, JBC 21:8. 

15,36 skaitinius, baigiasi kito persekiotojo, irgi grasinu- 
sio Šventyklai, mirtimi ir minėjimo šventės įsteigimu. 


Tikėjimo akiratis gilėja ir platėja. Įkvėptasis 2 Mak 
knygos autorius yra pirmasis Šv. Rašto rašytojas, kuris 
pabrėžia kankinių drąsą (2 Mak 6,8-7,41), moko aiškiai 
apie mirusių prikėlimą (2 Mak 7,9; 14,46), apie pomir- 
tinę bausmę (2 Mak 6,26), reikalą melstis už mirusius (2 
Mak 12,39-45),** šventųjų užtarimą — bendravimą (2 
Mak 15,12-16).*" Atrodo, kad 2 Mak knygos įkvėptasis 
autorius buvo pirmasis Senajame Testamente už aiškų mo- 
kymą, kad pasaulis buvo sukurtas iš nieko (2 Mak 7,28). 


1-2 Makabėjų knygų reikšmė. Abi knygos atspindi 
judėjų — Sandoros bendrijos istorijos laikotarpį, kuris 
yra mums miglotas ir mažai pažįstamas. Todėl jų tikėji- 
mo akiratis ir teologinės įžvalgos yra labai svarbios Ap- 
reiškimo raidai suprasti. Monoteizmo — viendievystės 
samprata čia neabejotina. 1 Mak knyga taip giliai išgyve- 
na Anapus Dievą, kad net nenaudoja “ Dievo"? vardo. Die- 
vas yra taip neapsakomas, kad vietoje “ Dievo" naudoja- 
ma “Dangus" Dievui paženklinti (1 Mak 3,18.50; 4,10 
ir t.t.), arba įvardis “Jis" (1 Mak 2,61) ir “Tu" (1 Mak 
7,37.41). Nors Dievas ir yra begaliniai atstus nuo Kūri- 
nijos, tačiau Dievą galima rasti malda (1 Mak 3,50-53; 


410 Judas Makabėjas turėjo mintyje savo kovoje žuvusių karių pri- 
kėlimą iš mirties. Pomirtinis gyvenimas priklauso nuo atsiteisimo anapus 
karsto. Atlyginti už jų nuodėmes galima malda ir auka. Po prikėlimo iš 
mirties kariai gaus savo atpildą. Šis yra vienintelis Senojo Testamento 
skaitinys, kuris apima užuominą apie tarpinę mirusiųjų padėti — mirusiųjų 
nuskaidrinimą ir gyvųjų pagalbą mirusiems tarpinėje padėtyje, t.y. skais- 
tykloje. 

411 Jeremijas buvo šiuo metu labai branginamas (žr. 2 Mak 21-12). 
Panašiai kaip Mozė (žr. Iš 32,11-14), Jeremijas buvo didelis užtarytojas pas 
Dievą — iškeliavęs į Anapus Šventasis, 

4,30-33) ir Toroje — Mozės Įstatyme (1 Mak 3,48), nes 
čia jo balsas dabar yra taip aiškus, kaip kadaise šiuo metu 
nutilę pranašų žodžiai iš Dievo (1 Mak 4,46; 14,41). 

1 Mak knygos teologija — galvojimas tikėjimu yra 
iškilus savo Apreiškimo samprata. Tačiau 2 Mak knygos 
teologija yra net iškilesnė. Dievo samprata abiejose kny- 
gose yra labai patraukli: Dievas yra karalius ir geradaris, 
— apvaizdus, teisingas, visagalis. Tik jis yra amžinas! Šis 
Dievas buvoja savo Tautos — yra savo Tautos Šventykloje 


(2 Mak 3,35-36). 


DANIELIAUS KNYGOS PRIEDAI 
Septuaginta — graikiškoji Danieliaus knyga turi tris 
ilgokus deuterokanoninius priedus: 


1. Azarijo maldą ir Trijų vaikinų giesmę 3,24-90 

2. Pasakojimą apie Suzaną 13 

3. Pasakojimą apie Belį (Bel) ir Slibiną 14 

Visi trys pasakojimai kalba apie išgelbėjimą iš bė- 
dos. Pasakojama apie asmenis, kurie verčiau rinkosi mir- 
tį negu gyvenimą, norėdami išlikti ištikimi Sandoros 
bendrijos tikėjimui. Azarijas, Hananijas, Mišaelis ir Da- 
nielius atsisakė garbinti stabus; Suzana atsisakė nusikalsti 
svetimavimu. Dievas juos stebuklingai išgelbėjo iš mirties 
per angelą. Po to Dievui ištikimųjų priešai turėjo patys 
patirti savo aukoms planuotą mirtį.*' 


Bėdoje su Sandoros Dievu. Paėmus visus tris prie- 
dus kartu, gaunamas įspūdis, kad Dievas yra visagalis 
Visatos Valdovas. Tai itin ryšku Trijų vaikinų giesmėje 
(Dan 3,51-90). Azarijo malda išryškina, kad Dievas yra 

412 Išsamiau apie Danieliaus knygą rašoma VIII skyriuje. Be to, žr. 


L. F. Hartman, “Daniel", JBC 26:18.36-38; C. A, Moore, ten pat, p. 3-19; 
21-149, 

Istorijos Viešpats, — jis labai rūpinasi savo Tauta. Istori- 
jos Viešpats yra apvaizdus Dievas, — jam yra prie širdies 
pavienio žmogaus — vyro ar moters — likimas, o ypač 
likimas tų, kurie kenčia dėl tikėjimo (Dan 3,25-45; 13). 
Tik pasakojimas apie Belį ir Slibiną šiuo tuo skiriasi nuo 
kitų (Dan 14). Trys vaikinai ir Suzana yra blogųjų už- 
puolami. Tuo tarpu Belio ir Slibino pasakojime Danielius 
pats save stato pavojun. Įkvėptasis autorius, išryškinda- 
mas Danieliaus vaidmenį, padaro jį, o ne Dievą, pagrin- 
diniu pasakojimo veikėju. 


Priedų kilmė. Priedų kilmės ir įjungimo data į Da- 
nieliaus knygą padeda atpažinti, kad šveniųjų Raštų į- 
kvėpimo malonė nesiriboja asmeniu, bet turi bendrijinį 
foną. Pasakojimas apie Suzaną, Azarijo malda ir Trijų 
vaikinų giesmė atspindi persų laikotarpį, o jų liūdna nuo- 
taika — tamsiąsias Sandoros bendrijos dienas Antiocho 
IV Epifano valdymo metu. Atrodo, kad priedai bus buvę 
Šventyklos ar sinagogų liturgijos dalimi. Ilgainiui jie bu- 
vo laisvai išplėsti vėlesnių Sandoros bendrijos poreikių 
įtakoje. 

Tas pat sakytina ir apie Belio ir Slibino pasakojimą 
(Dan 14). Jis nėra tikrovinis įvykis, bet pasaka, kuri tur- 
būt remiasi skaitiniu iš Jeremijo knygos apie Babiloną 
(žr. Jer 51,34-35.44 ) +" 

Priedų įjungimas į Danieliaus knygą turėjo įvykti 
prieš jų išvertimą į į graikų kalbą — apie 100 m. prieš 
Kristų.*"* 


Ko moko priedai? Azarijo malda ir Trijų vaikinų 
giesmė (Dan 3,24-90) įtaigiai pabrėžia tris Senojo Testa- 
mento temas: 


418 Žv. C. A. Moore, ten pat, p. 26; 122-123, 
414 Žr. Ten pai, 29. 

1. Dievas dalyvauja žmogaus gyvenime, o ypač San- 
doros bendrijos istorijoje. 

2. Dievas rūpinasi žmogumi ir išgelbsti tuos, kurie 
su pasitikėjimu jam tarnauja. 

3. Dievas yra Visatos ir Istorijos Viešpats, — visa- 
valis Kūrėjas, o ne trapi Kūrinijos dalis. 

Pasakojimas apie Suzaną žėri Dievu. Šešiasdešimt 
keturios pasakojimo eilutės mini bei užsimena Dievą pen- 
kiolika kartų! Visi pasakojimo veikėjai, išskyrus nedorė- 
lius teisėjus, mini Dievą. Pasakojimas apie Suzaną yra 
vienas iš Senojo Testamento deimančiukų: Gėris nugali 
blogį! Vardas Suzana reiškia “ Lelija", o Danielius — 
“Mano teisėjas —Dievas". Patraukliai mokoma: būti do- 
ram gyvenime ir bėdoje pasitikėti Dievu. 

Pasakojimas apie Belį ir Slibiną yra judėjų liaudies 
pasaka (Dan 14). Ja pajuokiama stabmeldystės kvailystė 
ir griaunamas pasitikėjimas pagonių kunigijos gudrybė- 
mis. Pasaka yra pasaka , — šmaikštus liaudies vaizduotės 
kūrinys. Pasaka gali būti ir priemonė mokyti. Danieliaus 
knygos priedo pasaka moko, kad Dievas yra gyvenimo 
bandymuose su žmogumi, kuris jį žino ir garbina kaip 
tikrąjį ir gyvąjį Dievą. 


SANDOROS BENDRIJOS IšTIKIMUMO VEIDRODIS 
SIRACIDO KNYGA 


Kultūrinė aplinka, kurioje buvo įkvėpta Siracido 
knyga“ buvo II prieškristinio amžiaus pradžia. Seleu- 
kidai sumušė ptolemėjus prie Banyas 198 metais ir už- 


415 Siracido knygos vardas rodo į jos autorių Ješua ben Sira — Jėzų 
Siros sūnų, Nuo III kristinio amžiaus ji vadinama Ecclesiasticus (t.y. Liber) 
— Ekleziastinė knyga, t.y. Bendrijos knyga. Atrodo, pastarasis vardas pabrė- 
žia faktą, kad krikščionių Bendrija, žydų Sinagogai atmetant, įjungė ją į 
savo norminių Raštų kanoną. 

ėmė Palestiną. Judėjai perėjo į seleukidų įtaką. Norėda- 
mi suvienyti plačią daugiatautę karalystę, naujieji val- 
dovai metėsi į savo valdinių nutautinimą — sugraikinimą. 
Seleukidai tai darė dėl helenizmo — bendros kultūros, 
kurią atnešė į Artimuosius Rytus Aleksandras Didysis. 
Kaip jau anksčiau pastebėjome, tarp judėjų susidarė dvi 
srovės. Viena norėjo būti imli graikų kultūrai ir pratur- 
tinti perdėm uždarą judaizmą graikų įžvalgomis. Aniroji, 
vertindama savo tikėjimo kraitį, priešinosi naujovėms. Jai 
rūpėjo išsaugoti Sandoros bendrijos pašaukimą ir tikėji- 
mą, — liudyti tautoms tikėjimą tikruoju Dievu ir jo išga- 
nymo užmojį istorijoje. Kruvinas sankirtis tarp pagonių 
valdžios ir ištikimųjų Sandorai judėjų ilgainiui tapo ne- 
išvengiamas.*'* Šis buvo Siracido knygos istorinis kilmės 
fonas. 

Jėzus, Siros sūnus (žr. Sir 50,27), parašė ilgą mąs- 
tymą apie ištikimumą Sandoros tikėjimui. Jo mąstymas 
tapo Sandoros bendrijos ištikimumo veidrodžiu. Siracido 
knygos įkvėptasis autorius yra užgrūdintas ir išmintingas 
mokytojas, — plataus žinojimo ir gilios patirties žmogus. 
Be to, jis puikiai valdo plunksną ir žino, kad pakartoji- 
mas yra vykusi mokymo priemonė. Jam labiausiai rūpi 
apsaugoti savo tautos kultūrinį ir religinį palikimą.“ 


Siracido knygos aprašas. Jėzus, Siros sūnus, atrodo, 
gyveno Jeruzalėje ir vadovavo mokyklai (žr. Sir 51,23). 
Jauni vyrai buvo mokomi padoraus elgesio ir religijos. 
Nenuostabu, kad Siracido knyga savo esminiu turiniu ir 
atspindi Jėzaus, Siros sūnaus, žodinį mokymą ir yra San- 
doros palikimo paaiškinimas. Siekdamas apginti religinį 
ir kultūrinį judėjų lobyną prieš helenizmo užpuolį, jis 

416 Žr. VIII skyrių apie makabėjų sukilimą. Siracido knygos nuoro- 


dos pagal Septuagintą. 
417 Žr. T. H. Weber, “Sirach", JBC 33:1-8. 

stengiasi įrodyti savo tautiečiams Palestinoje bei išeivi- 
joje ir geros valios pagonims, kad tikroji išmintis yra 
Izraelyje — Sandoros bendrijoje. Susiedamas į glaudžią 
vienybę apreikštąjį tikėjimo kraitį — apreikštąją religiją 
su patirtine išmintimi, Jėzus, Siros sūnus, pasiekia savo 
tikslą. 


Siracido knyga apima dvi ryškias dalis: 
I Rinkinį su pamokymais apie dorą 1,1-42,14 


II Rinkinį apie Dievo šlovę: 42,15-51,38 
a. Kūrinijoje 42,15-43,37 
b. Istorijoje 44,1-51,38 


Jėzus, Siros sūnus, rašo aforizmais — sveikos nuovo- 
kos, vaizdingais, taikliais ir mintį apibendrinančiais po- 
sakiais. Jam rūpi žmogus kaip žmogus, šeima, bendruo- 
menė ir jų tarpusavio bei su Dievu ryšiai. Draugystė, auk- 
lėjimas, neturtas ir turtai, Įstatymas, pamaldumo porei- 
kiai atspindi jo amžiaus religinius ir visuomeninius pa- 
pročius. 

Siracido knyga buvo parašyta hebrajų kalba, o grai- 
kų kalbon išversta įkvėptojo autoriaus vaikaičio.“ Iki 
XIX a. ji buvo žinoma tik per graikiškąjį vertimą. 1896- 
1900 buvo atrasta Kairo sinagogos geniza — senų šventų- 
jų Raštų ritinių sandėlis su dviem trečdaliais Siracido 
knygos hebraiškai. Nūdien hebraiškąją Siracido knygą 
liudija ir Kumrano bei Masados radiniai“?* 


Siracido knygos reikšmė. Nūdienį Senojo Testamen- 
to skaitytoją dažnai išmuša iš vėžių klausimai apie auto- 
rius bei knygų kilmę. Penkiaknygėje — Mozės knygose 

418 Žr. Vertėjo įžangą, 1-35. Savo įžangoje vertėjas supažindina su 
knyga, jos įkvėptuoju autoriumi ir aprašo patį save, 


419 Žr. T.H. Weber, ten pat, JBC 33:5. 

atpažįstama ne tik Mozės autorystė, bet ir daug kitų, vė- 
lesnio amžiaus autoriaus plunksna. Psalmyne užtinkama 
ne tik Dovydas, bet ir kiti Sandoros bendrijos poetai - 
dainiai amžių būvyje. Išminties raštijoje klausomasi ne 
tik Saliamono išmintiės, bet ir bevardžių išminčių išmo- 
nės ir įgūdžių. Siracido knyga yra maloni atgaiva, nes ji 
buvo parašyta vieno įkvėpto autoriaus. Jis ir pasirašo savo 
knygos užsklandoje (žr. Sir 50,27). 

Ben Siros knyga yra pats paskutinis Palestinos judė- 
jų išminties raštijos atstovas. Jo knyga liudija hasidimų 
— ištikimųjų Sandorai sąmonę. Ilgainiui hasidimai gins 
Sandoros tikėjimą, Antiocho IV Epifano persekiojamą 
(žr. 1 Mak 2,42ss.), ir išsaugos Sandoros bendrijos sale- 
les, kuriose reikšis Jėzaus Nazariečio mokymas. 

Vispusiškai nauja tikėjimo sąmonė Siracido knygoje 
yra tapatinimas išminties su Mozės Įstatymu (žr. Sir 24, 
23-24).4** Priešingai savo pirmtakams, Jėzus, Siros sū- 
nus, sujungia išminties sąjūdžio siekius su Mozės Įstaty- 
mo vykdymu. Tiesa, Siracido knyga nebuvo priimta į 
hebraiškąjį Senojo Testamento kanoną, bet ji judėjų ra- 
binų buvo mėgiama. Siracido knygą labai mėgsta krikš- 
čionių liturgija. 


SANDOROS TIKĖJIMAS SUSIDURIA SU GRAIKŲ KULTŪRA 
IšMINTIES KNYGA 


Išminties knyga yra lotyniškosios Vulgatos rašinio 
vardas, kurį graikiškoji Septuaginta vadina Saliamono 
išmintimi. Nėra abejonės, kad ji buvo parašyta graikų 
kalba.“ Be to, aišku, kad jos įkvėptasis autorius pažino- 

420 Žr. Bar 3,9-4,4, 

421 Žr. A. G. Wright, “Wisdom", JBC 34:2: D. Winston, The Wis- 


dom of Solomon (Anchor Bible, nr. 43: Garden City, NY: Doubleday, 
1979), p. 14-18. 

jo graikiškąjį Senąjį Testamentą — Septuagintą ir nau- 
dojosi juo. Nors knygos antraštėje yra Saliamono vardas, 
bet ne Saliamonas yra jos autorius, — įkvėptasis Išminties 
knygos autorius rašė Saliamono slapyvardžiu keletu šimt- 
mečių vėliau po jo mirties. Knyga datuotina pirmojoje I a. 
prieš Kristų pusėje, o jos parašymo vieta neabejotinai yra 
Egiptas — Aleksandrijos miestas, iškilusis Viduržemio jū- 
ros tautų mokslo centras ir judėjų išeivijos židinys.“?? 
I prieškristinio amžiaus būvyje Aleksandrija didžiavosi 
ištikima savo tėvų palikimui, gausia ir kūrybinga judėjų 
bendruomene. Egipte vyravo helenizmas — graikų kultū- 
ra su Egiptui savitomis priemaišomis iš misterijų religijų 
su žvaigždžių bei gyvulių garbinimu““* Religinė įvairovė 
domino judėjus, skatino jų kultūrinį gajumą ir noromis 
nenoromis viliojo į naujas gyvenimo galimybes. Būdami 
toli nuo tėvų krašto, jie buvo pavojuje pasimesti ir ištirpti 
tarp svetimųjų. 


Išminties knygos aprašas. Įkvėptasis autorius yra 
judėjas, — jis yra ištikimas “tėvų Dievui" (Išm 9,1)? 
didžiuojasi, kad priklauso “šventajai tautai" (Išm 10,15). 
Tačiau jis yra helenistas — sugraikintas judėjas. Savo ra- 
šinį jis skiria tautiečiams, nes juos baimina Aleksandrijos 
kultūriniai poreikiai: filosofinės sistemos, mokslinė pa- 
žanga, misterijų religijų patraukli vilionė, astrologija ir 
prašmatnūs egiptiečių liaudies dievai. Būdinga, kad Iš- 
minties knygos autoriui rūpi ir kaimynai pagonys. Kny- 
goje ryšku viltis prašnekinti ir juos vardu tikrojo Dievo, 
kuris myli visus žmones. 


422 Žr. A. G. Wright, ten pat, JBC, 34:2; D. Winston, ten pat, p. 
20-25. 

423 Žr. A. Rubšys, Raktas į Naująjį Testamentą (Putnam, CT: 
Krikščionis Gyvenime, 1978) I, p. 44-59. 

424 Išm 9 yra daugiasluoksnė malda, -— atspindi Saliamono maldą 
(1 Kar3,6-9; 2 Kr 18-10) ir išminties mokytojų bei jo paties savimonę. 

Išminties knyga siekiama mokyti tikros išminties, 
kuri reikalinga eiti prasmės ir laimės keliu. Ji nėra 
mokslas, kurį galima išmokti patirtimi ar mintijimu, bet 
ateina iš Dievo.““? Dievo išmintis yra priešinga pagonių 
išmonei, nes neleidžia pasitenkinti daiktais, bet skatina 
veržtis į prasmę ir laimę, — ji veda į vispusišką gyveni- 
mo regmę. Iš Dievo ateinanti išmintis yra Apreiškimas. 
Savo knygoje įkvėptasis autorius kviečia skaitytoją pažinti 
Apreiškimą. Knygos metmenys padeda suprasti jos tikslą 
ir turinį: 


I Išminties gyrimas 1,1-11,1 


Nemirtingumas yra išminties 1,1-6,21 
atpildas 
Išminties prigimtis ir Saliamono 6,22-11,1 
išminties ieškojimas 
II Dievo ištikimumas savo 11,2-19,22 
Tautai Išėjimo įvykyje 


Įvadas 11,2-4 
Tema ir iliustracijos 11,5-19,22 


Žmogus gyvenime turi rinktis kelią. Nuosprendis ve- 
da į sėkmę ar nesėkmę. Apsisprendimas žmogų apriboja, 
bet ir pagilina, nes telkia gyvenimą tikslui. 

Išminties knygos autorius moko, kad žmogaus kelias 
per gyvenimą yra išmintis. Graikiškasis žodis filosofija 
reiškia “meilė išminčiai“. Išminties knygos autorius ne- 
sitenkina vien etika — patrauklia ir iškilia doros sistema, 
kurios pagrindas yra žmogiška patirtis ir mintijimas, nes 
jis yra giliai tikintis. Išmintis jam yra Apreiškimas su 
dviem teminėmis gijomis: 

1. Išganymo, arba tikėjimo išganymu, tema ir 


425 Žr. D. Winston, ten pat, p. 25-58; A. G. Wright, ten pai, JBC 
34:5-9, 

£ Žmogaus kūrybiškumo, arba aisakomybės už save 
ir pasaulį, tema. 

Išganymo istorijos tema skaitinys po skaitinio išryš- 
kina Dievo rūpestį savo Tauta jos vingiuose ir žmogaus 
Dievo ilgesį bei ieškojimą savo bejėgiškume (Išm 11,2- 
19,22). Žmogaus kūrybiškumo tema yra itin nuostabi: 
Kūrėjas moko kūrinį imti, kad išmoktų — pajėgtų! — 
duoti. Dievas lydi žmogų savo rūpesčiu, mokydamas jį 
tapti jo “paveikslu ir panašumu". Todėl “Ieškok Dievo, 
neleisk sau mirti!“* Dievas yra gyvybės — nemirtingumo 
šaltinis (Išm 1,1-11,1). 

Išminties knygos autoriui būdinga suasmeninti Iš- 
mintį, t.y. apvilkti Išmintį žmogiškomis savybėmis (Išm 
1,4-5; 7,22-26; 9,17) *** Be to, jis suasmenintą Išmintį 
tapatina su Viešpaties Dvasia (Išm 7,22-26; 9,17). Anot 
jo, Išmintis turi pasaulio “sielos savybes (Išm 7,22-8, 
1). Patarlių ir Siracido knygos tapatina Išmintį su Mozės 
Įstatymu, o Išminiies knyga pabrėžia jos gyvastingą savi- 
tumą. 


Išminties knygos reikšmė. Išmintis yra esminis po- 
reikis prasmingam ir laimingam gyvenimui. Ji nėra daik- 
tas — mokymas ar išganymas, kurį Kūrėjas duoda kūri- 
niui, — Dievas žmogui, — bet asmeniškas Kūrėjo Artu- 
mas. Kas randa išmintį — Kūrėjo Artumą savo gyvenimo 
vingiuose, atranda prasmę ir laimę savo pastangomis kurti 
ateitį (Išm 3,9; 15,3). Tik Dievas gali taip kalbėti! 

Nenuostabu, kad Tautų apaštalas Paulius skelbs 
“Kristų, kuris yra Dievo galybė ir išmintis" (1 Kor 1,24), 
o Evangelija pagal J oną kalbės apie prasmę ir laimę ma- 
lonės gyvenime, nes “Žodis tapo kūnu ir gyveno tarp mū- 


sų" (Jn 1,14). 


426 Žr. Pat 1,8-33; 8,1-9,18; Job 28; Bar 3,9-4,4; Sir 24. 

KRISTŲ 


SENOJO TESTAMENTO RAšŠTŲ APŽVALGA 


TORA-ĮSTATYMAS 


Pakaztoto Įstatymo 
knygos (D) šerdis 
imama Jošijo 
reformos pagrindu 
(apie 621 m.). 


Suredaguojamas 
Šventumo Teisynas 
(Kun 17-26). 


Ankstyvieji 


Saugoma 


karališkieji 
Judo ir 
Izraelio 
Metraščiai. 


Sutelkiamas 
Kunigų 
Penkiaknygės 
šaltinis (P). 
Kunigiškasis 
šaltinis duoda 
baigmin2 sąrangą 
Penkiaknygei. 


Užbaigiamas 
Penkiaknygės 
rašymas. 


Tremtyje 
suredaguo- 
jama Deute- 
ronominė 
istorija 
(Joz-Ts- 

142 Sam- 
142Kar). 


NEBYIM-PRANAŠAI 


Vėlyvieji 


Surenkami 
ir sureda- 
guojami 


Izaijo žodžiai 


iš Dievo. 


Sofonijas, 
Nahumas, 
Habakukas. 


Jeremijas 
diktuoja 


Dievo žodžius 


Baruchui. 


Ezechielis 
tremtyje. 


Antrasis 
Tzaijas 
(Iz 40-55) 
apie 550 m. 


Suredaguo- 
jamas prieš- 
tremtinių 
pranašų 
žodžių iš 
Dievo 
rinkinys. 


Potremtinių 
pranašų — 
Agėjo, 
Zacharijo 
(1-8 skyrius) 
ir Trečiojo 
Izaijo 

(Iz 56-66) 
žodžiai iš 
Dievo. 


Malachijas. 


Abdijas (?). 


KETUBIM 
-RAŠTAI 


DEUTERO- 
KANONINIAI 


APOKRIFAI 
— 


Raudų knyga. 


Psalmynas (?). 


Nehemijo 
ir Ezros 
Atsiminimai. 


Parašoma 
įžanga 
Patarlių 
knygai 
(Pat 1-9). 


Patarlių knyga 
(Pat 10-31) 


Jobo knyga (?). 


SENOJO TESTAMENTO RAšŠTŲ APŽVALGA 


TORA-ĮSTATYMAS NEBY/IM-PRANAšAI KETUBIM DEUTERO- 
PRIEŠ -RAšŠTAI KANONINIAI 
EŽ Ankstyvieji Vėlyvieji APOKRIFAI 
«III Mozės veikla. Pasakojimai 
Ė Pekkiaknygės apie Kanaano 
Aaa p Žemės už- 
XI tikėjimo kraitis kariavi 
ai ariavimą. 
apipavidalinamas 
žodžiu, 
Pirmieji Teisynai, Apip avida- 
linami 
Pradinė poezija pasakojimai 
(Iš 15). Ts ir 1 Sam 
knygose. 
Pradinė 
poezija 
(Ts 5). 
X Užrašomas Pasakojimas Pradedama 
Jahvistinis (J) apie Dovydą naudoti psalmės 
tikėjimo kraitis. — Dvaro Šventyklos 
istorija pamaldose. 
2 Sam 9-20 
Ž 1 Ž 1-2). Puoselėjama 


patarlių išmintis. 
Mokykla Salia- 


mono dvare. 
i a 
Užrašomas Saugomi Liaudies 
Elohistinis (E) Judo ir pasakojimas 
tikėjimo kraitis. Izraelio apie Rutą. 
Metraščiai 
(1-2 Kar ir (Rutos knyga?) 
12 Kr . Vestuvinės 
šaltiniai). dainos, kurias 
rs atspindi 
B > Giesmių 
0 iesmės knyga. 
apie Eliją ais PE 
ir Elizėjų 
(1 Kar 17- 


2 Kar 10). 


Sujungiami į viena | Saugomi Amosas Hezekijas 
J ir E pasakojimai| karališki ir Ozėjas rodo domesį 
(Hezekijui Judo ir Izraelyje. patarlių 
valdant apie Izraelio Izaijas ir išminčiai 
700 m.?). Metraščiai. Michėjas ir globoja 
Jude. išminčius 
(Pat 25). 


SENOJO TESTAMENTO RAšTŲ APŽVALGA 

| t 
AMŽIUS. TORA-ĮSTATYMAS NEBY/IM-PRANAšAI KETUBIM DEUTERO- 
SRS i -RAŠTAI KANONINIAI 
| KRISTŲ kž Ankstyvieji | Vėlyvieji ASoinIoAS 
A | | 
IV Jona (?). Rutos 
Joelis (+). | knyga (2). 
r Izaijo Kronisto 
apokalipsė istorija 
(Iz 24-27)[2]| (182 Kr-Ezd- 
Neh). 
Koheletas. 
mz +-— 
II Antrasis Esteros Siracido knyga 
Zacharijas knyga (?). (apie 190 m.). 
-14) [2 
Uk *[1 Enocho knyga] 


(apie 175 m.). 


Barucho knyga. 
Tobijo knyga. 
Juditos knyga. 
*(Aristeas]. 


*[Testamentai]. 


Gk. Esteros 
priedai. 

Gk. Danieliaus 
priedai, 


1 Makabėjų knyga 


2 Makabėjų knyga. 


Išminties knyga. 


*[3 Makabėjų 
knyga] 


*[1 Ezdro 1-3]. 


*[ Saliamono 
psalmės]. 


*Laužtiniai skliausteliai ženklina apokrifus. 


X SKYRIUS 


TARP DVIEJŲ 
TESTAMENTŲ 


Tikėjimas laiduoja mums tai, ko viliamės, 
rodo tikrovę, kurios nematome. Per jį pro- 
tėviai gavo gerą liudijimą. 

Tikėdamas Abraomas paklausė liepimo 
keliauti į šalį, kurią turėjo paveldėti, ir 
išvyko, nežinodamas kur einąs. Tikėdamas 
jis apsigyveno pažadėtoje žemėje, tarytum 
svetimoje, įsikūręs palapinėse su Izaoku ir 
Jokūbu, to paties pažado paveldėtojais. 
Jie visi mirė, tvirtai tikėdami, dar negavę 
pažadėtųjų dalykų, tik iš tolo įuos regė- 
dami, sveikindami ir išpažindami, jog jie 
žemėje ateiviai... jie duoda suprasti, jog 
ieško tėvynės (Žyd 11,1-2.8-9.13-14) 


Senasis Testamentas iškelia ir išryškina klausimą 
apie išganymą, bet jo vispusiškai neatsako, tik sužadina 
ir išpuoselėja viltį apie išganymą, bet tos vilties vispusiš- 
kai nepatenkina. Lūžiai ir pervartos laikotarpyje tarp 


Skaitymai iš Šv. Rašto: 

Išminties knyga. 

1 Tes — I-asis Laiškas tesalonikiečiams. 

Rom 9-11 — Tautų apaštalo Pauliaus Laiškas romiečiams. 
Išminties knyga yra paskutinė Senojo Testamento knyga. 1 Tes — pir- 
moji Naujojo Testamento knyga. Rom 9-11 apima išganymo istorijos 

dviejų Testamentų — Senojo ir Naujojo — atspindi ne- 
atsakytą klausimą ir neišsipildžiusią viltį. 

Senasis Testamentas yra panašus į neatbaigtą sim- 
Toniją. Kaip simfonija, taip ir Senasis Testamentas, turi 
savo iškilias temas: Sandorą ir Mesiją, karalius ir prana- 
šus, tiltus ir sienas. Tačiau jo užsklandoje šios temos lie- 
ka kaboti ore — neatbaigtos. Tai ypač ryšku pranašų žo- 
džiuose iš Dievo. Pranašų sąjūdis, žėrėjęs Amoso, Ozėjo, 
Izaijo, Jeremijo, Ezechielio ir Antrojo Izaijo šaukimu į 
nuosprendį už Dievo užmojį žmogaus dabartyje, ūmai iš- 
blėsta. Neatbaigtos simfonijos nuotaika nesvetima ir iš- 
minties raštijai. Jobas grumiasi su kančios problema, bet 
neatsako savo paties klausimų, o Koheletas taip nuvargs- 
ta, beieškodamas kelio į gyvenimo prasmę, kad apkarsta 
ir sirguliuoja nuoboduliu. Net psalmės sklydi ilgesiu, 
kuris veda Dievas žino kur. 


Senojo Testamento Raštų pabaiga. Senojo Testamen- 
to Raštai turi dvigubą pabaigą. Mat potremtinis judaizmas 
turėjo dvigubą Sandoros bendrijos židinį: vienas jų buvo 
gimtajame krašte — Palestinoje, o kitas — išeivijoje — 
Egipte. Palestinos judėjai, nors kasdienos poreikiuose ir 
kalbėjo aramaiškai, Dievo žodį skaitė hebraiškai — Mo- 
zės Toroje, Pranašuose ir psalmėse (žr. Lk 24,27.44). O 
išeivijos judėjai buvo helenistai, — naudojo graikų kalbą 
gyvenime ir Dievo žodį skaitė graikiškajame Septuagintos 
vertime.““" Hebraiškasis Senasis Testamentas — Tanakas 
baigiasi su Danieliaus knyga, o graikiškasis — Septuagin- 
ta su 1-2 Makabėjų ir Išminties knygomis. 

Izraelio — Sandoros bendrijos istorija Senajame 
Testamente užsklendžiama aistringo laukimo ženklu: 
“Tuojau pat išauš Naujasis amžius, apie kurį buvo kal- 
bėję pranašai, ir ateis Dievo karalystė". Tačiau apokalip- 


427 Žr. Anksčiau, IX skyrių. 

tinė Dievo karalystės aistra netapo istorine tikrove. Lau- 
kiamasis spartus Mesijinis amžius — regėjimas, aitrinęs 
ištikimuosius judėjus žūt būt priešintis Antiocho IV Epi- 
fano priespaudai, ne tik neaušo, bet pradėjo blėsti naujų 
lūžių ir pervartų žaizdre. Nors Danieliaus knyga ir nuro- 
dė Karalystės atėjimo metą, istorija nenumaldomai ėjo 
savo keliu. Tiesa, makabėjų sukilimas kurį laiką guodė 
judėjus sėkme. Tačiau makabėjų įpėdiniai ne tik negy- 
veno ana tikėjimo aistra, kadaise įkvėpusia sukilimą, bet 
dargi nuožmiai pešėsi tarpusavyje. Intrigos ir klasta tapo 
priemonėmis iškilti. Sėkmingas intrigų sudarytojas buvo 
atlyginamas net vyriausiojo kunigo vieta. Ilgainiui, maž- 
daug po šimtmečio nepriklausomo gyvenimo, judėjai vėl 
tapo imperijos dalimi, kuri net nebuvo pramatyta Danie- 
liaus apokaliptinėje sąrangoje. Palestina tapo Romos im- 
perijos pasienio provincija. 


Judaizmas skyla į sąjūdžius. Laikotarpyje tarp ma- 
kabėjų sukilimo ir kristinio amžiaus aušros judaizme reiš- 
kėsi įtampa. Žinoma, daug įtampos kėlė sankirčiai su iš- 
oriniais veiksniais. Pavyzdžiui, varžybos su samariečiais 
tapo itin aštrios 128 m. prieš Kristų, kada Jonas Hirkanas, 
vienas iš makabėjų įpėdinių, užėmė Šechemą. Be to, per 
visą makabėjų amžių šalymais stovėjo Roma, — jos šešė- 
lis ne tik ilgėjo, bet vis labiau grasino pasienio tautoms. 
Būdinga, kad už tikėjimą buvo kovojama pačiame juda- 
izme, — dėl Dievo karalystės buvo grumiamasi pačioje 
Sandoros bendrijos širdyje. Tiesa, visi pamaldūs judėjai 
priėmė kaip tikėjimo tiesas esminį Danieliaus knygos 
mokymą: įsakmią Toros — Mozės Įstatymo svarbą, Šven- 
tyklos aukas bei pamaldas ir pažadą, pagal kurį Dievo 
karalystės centras yra Šventoji Žemė. Tačiau, bandant 
šias tiesas įgyvendinti kasdienoje, kilo šąiūdžiai su savi- 
tais poslinkiais. 

Samariečių kunigai Nablus mieste su samariečių Penkiaknygės ritini. 


Garizimo kalnas, kur kadaise būdavo samariečių šventovė. 


Jeruzalė nuo Alyvų kalno. 


Šventyklos raudų siena. 


Šventyklos sienų likučiai saulei leidžiantis. 


Žydų šventyklos vietoje stovi musulmonų arabų Uolos kupolo mečetė. 


Damasko vartai Jeruzalėje. 


bo 
k] 


> v- 


Kapai Jehošafato pakalnėje (Kedrono slėnyje). 


Autorius Hezekijo tunelyje. 

Vakarų Jeruzalės miesto mūrai su Jopės vartais. 


“Džiaugiuosi, išgirdęs, kas man pasakyta: 
Į Viešpaties būstą keliaujam! 

Štai mūsų koja jau stovi 

tavo, Jeruzale, vartuos" (Ps 121/122,1-2). 


Jeruzalė su Šventyklos kalnu ir Uolos mečete iš “Viešpats verkė" — 
Dominus flevit šventovės ant Alyvų kalno. 


Kristaus karsto bazilikos kupolas. 


Via appia: šiuo vieškeliu žygiavo Romos legionai. 


| 


Tito pergalės vartai Romoje, statyti po Jeruzalės sunaikinimo 70 m. | 
Pr | 
s72 

“ 


-— "1 ». 


Formum romanum: Romos galybės likučiai. 


Sadukiejų poslinkiai. Sadukiejai ėjo pakantos ir susi- 
tarimo su svetimaisiais per abipuses nuolaidas keliu. Tai 
lengva suprasti. Jie priklausė šeimoms su svariu kunigiš- 
ku ir politiniu poveikiu. Sadukiejai save laikė vispusiškai 
atsidavusiais Mozės Torai — Penkiaknygėje užrašytam 
Įstatymui. Jų atsidavimas Mozės Torai buvo taip vispu- 
siškas, kad jie atsisakė priimti žodinio įstatymo lobyną, 
sutelktą apie Penkiaknygėje užrašytą Mozės kraitį. Be to, 
jie neigė ir mirusiųjų prikėlimo tiesą. Jų įsitikinimu, pri- 
sikėlimo iš mirusiųjų tiesos nemokoma Penkiaknygėje (žr. 
Mk 12,18). Tuo pačiu pagrindu, sadukiejai neigė ir kitas 
apokaliptinėje raštijoje išreikštas tiesas: angelus, demo- 
nus, pranašystes apie pasaulio pabaigą. 

Sadukiejų požiūris į istoriją esmiškai rėmėsi Penkia- 
knygės Kunigiškojo autoriaus teologija.““* Kaip jau ma- 
tėme, Kunigiškasis autorius mokė, kad žmonijos išganymo 
istorijoje Dievas įvykdė savo užmojį, sukurdamas teokra- 
tinę — paties Dievo valdomą bendriją, kuri vadovaujasi 
Mozei apreikštu Įstatymu. Sadukiejams buvo svarbu trūks 
plyš palaikyti šią šventą bendriją raidišku klusnumu Mo- 
zės Įstatymo reikalavimams, ypač vykdant tuos nuostatus, 
kurie liečia Šventyklos aukas ir kunigų teises. Jiems buvo 
prie širdies palaikyti esamą padėtį — tikėjimo status guo. 
Nenuostabu, kad jiems rūpėjo bendradarbiauti su sveti- 
mųjų valdžia ir būti atviriems helenizmui — graikiškajai 
politinių veiksnių kultūrai. Tik vienu jie sielojosi: netruk- 
domai atlikti pamaldas Šventykloje. Sadukiejai atsisakė 
būti atviri ir gyventi ateitimi, kuri prasideda dabartyje. 
Sustabarėję tikėjime, sadukiejai jautėsi patogiai gyveni- 
miški. 

Hasidimų poslinkiai: Gyventi Dievo užmoju. Sadu- 
kiejų sustabarėjimą ir patogų gyvenimą smerkė hasidimai 

428 Žr. I skyrių. 

— Sandoros bendrijos ištikimieji. Jų įsitikinimu, neima- 
noma suderinti Mozės Torą — Įstatymą su helenistine kul- 
tūra. Kovodami su aistra už ištikimumą Mozės Įstatymui, 
jie kirtosi su savo amžiaus kultūra ir savo tautiečiais, ku- 
rie bandė ieškoti bendros kalbos su svetimųjų valdžia. 
Mat dabarties amžius buvo po blogio letena. Hasidimai 
sielodamiesi laukė meto, kada Dievas įsikiš ir sukurs savo 
Karalystę, grąžindamas savo Tautai Šventąją Žemę. 

Hasidimai buvo fariziejų sąjūdžio ištaka. Fariziejų 
savimonė buvo tolygi įkvėptojo Danieliaus knygos auto- 
riaus savimonei. Kaip kadaise Danielius ir jo draugai, 
taip dabar fariziejai gyveno pagal savo pažiūras, laikyda- 
miesi dietos, apipjaustymo, pasninko ir maldos nuostatų. 
Griežtu ir besąlyginiu atsidavimu savo tautos papročiams, 
jie didino tarp judėjų ir pagonių sieną. Fariziejai nieku 
nesutiko patogiai jaustis bei susigyventi su svetimųjų val- 
džia ir kultūra. Šiuo požiūriu fariziejai buvo sadukiejų 
priešingybė. 

Fariziejai buvo sadukiejų priešingybė ir savo Apreiš- 
kimo samprata. Jie nesiribojo Penkiaknyge, bet priėmė, 
kaip Dievo Apreiškimą, Pranašus ir Raštus.“?? Be to, fari- 
ziejai tikėjo, kad Mozė paskelbė ne tik rašytinę Torą — 
Penkiaknygę, bet ir žodinio įstatymo lobyną — rašytinės 
Toros pritaikymą gyvenimo poreikiams. Šis žodinis įsta- 
tymas, vadinamas Seniūnų palikimu, ilgainiui buvo su- 
sistemintas Mišnoje (Mišnah), — apie 200 m. po Kristaus 
— ir pagaliau tapo Talmudo (Talmud) dalimi. Mišna 
reiškia “Pakartojimas". Mat Mozės Įstatymo pritaikymo 
gyvenimo poreikiams atvejai buvo saugomi atmintyje pa- 


429 Naujasis Testamentas atspindi fariziejų Apreiškimo sampratą. 
Pavyzdžiui, Evangelija pagal Luką mini Jėzaus nurodymus apaštalams: “Ar 
ne tokie buvo mano žodžiai, kuriuos jums kalbėjau, dar būdamas su jumis: 
turi išsipildyti visa, kas parašyta apie mane Mozės Įstatyme, Pranašų kny- 
gose ir Psalmėse [Raštuose]'? (Lk 24,44). 

kartojimu. Rabinų mokiniai turėdavo atmintinai išmokti 
— pakartoti savo mokytojų sprendimus.““? Talmudas reiš- 
kia “ Mokslą", arba “Žinojimą"". 

Fariziejai rūpinosi aiškinti rašytinio Mozės Įstatymo 
mokymą gyvenimo poreikių žaizdre. Jie buvo atviri ir 
Pranašų bei Raštų mokymui, — pavyzdžiui, jie priėmė 
prisikėlimo iš mirusių tiesą ir apokaliptinę Dievo kara- 
lystę. Tikėjimu jie buvo atviri vispusiškesniam Dievo už- 
mojo apreiškimui. 

Daugzumas fariziejų buvo priešingi aklatikiškam prie- 
šinimuisi Romos valdžiai. Jie statė sienas tarp savo tautos 
ir pagonių apsisaugoti nuo taršos, laukiant meto, kada 
pats Dievas sukurs savo Karalystę““ Fariziejams buvo 
artimi zelotai, — karšiuoliai fanatikai. Jie nebuvo linkę 
laukti, — norėjo ginklu padėti Dievui sukurti savo Kara- 
lystę. Politinėmis pažiūromis zelotai buvo perdėm artimi 
makabėjų amžiaus sukilėliams. 


Esenai atsisako Jeruzalės Šventyklos. 1947 metais, 
Kumrano dykynėje, palei šiaurvakarinį Negyvosios jūros 
pakraštį, buvo netikėtai užtikti Negyvosios jūros ritiniai. 
Archeologiniai atkasinėjimai padėjo atpažinti, kad čia 
kadaise būta esenų (ar į juos panašios) bendruomenės 
centro,**? 

Kumrano bendruomenė save laikė “naujosios san- 
doros" bendrija. Sadukiejų ir fariziejų Kumrano bendruo- 
menė nekentė, — jie buvo atskilę nuo tikrosios Sandoros. 


430 Žr. H. Danby, Mishnah (Oxford: Clarendon Press, 1954). Tal- 
mudas nėra viena knyga, bet ištisa biblioteka. Žr. H. L. Strack, Introduc- 
tion to the Talmud (Philadelphia, PA: Jewish Publication Society, 1931). 
R. E. Brown, “Apocrypha; Dead Sea Scrolls; Other Jewish Literature“, 
JBC 68:118-123. 

431 Žr. A. Rubšys, Raktas į Naująjį Testamentą, I, p. 88-92. 

432 Žr. Ten pat, p. 92-103. Taip pat autoriaus straipsnį Aiduose 
(1975) 145 ss. ir 272 ss. 

Nepakęsdami sadukiejų ir fariziejų įtakos judėjams, ese- 
nai atsiskyrė nuo pasaulio ir gyveno vienuolišku atsidavi- 
mu Mozės Torai dykynėje. Jie su aistra laukė istorijos dra- 
mos užsklandos, kada Dievas sunaikins blogį ir pradės 
savo Karalystę. Daugeliu bruožų šie “naujosios sandoros"" 
vienuoliai panešėjo į makabėjų amžiaus hasidimus.*“* 
Aistra Mozės Torai ir apokaliptinė Karalystės viltis vedė 
esenus atgaivinti senąją šventojo karo — herem sąmonę. 
Anot jų, Šventoji Žemė turi būti išvalyta nuo pagoniškos 
kultūros taršos “Šviesos sūnų karu prieš Tamsos sūnus". 

Kumrano atskalūnų bendruomenė yra daug kuo pa- 
naši ir daug kuo skirtinga nuo pirmųjų krikščionių Bend- 
rijos. Ir vieni, ir kiti reiškėsi baigmine — eschatologine 
savimone.  Kumrano “naujajai sandorai? būdinga dar 
laukti, tuo tarpu Naujoji krikščionių Sandora jau tiki, 
kad Mesijas savo mirtimi ir Prisikėlimu pradėjo Dievo 
karalystę.““* 


Tarpiestamentinė Sandoros bendrija šakota. Nuosek- 
lu daryti išvadą, kad būta daug ir įvairių tikėjimo ir gy- 
venimo poslinkių prieškristiniame judaizme. Danieliaus 
knyga yra iškilus šio laikotarpio apokaliptinės raštijos 
pavyzdys hebraiškajame Senajame Testamente. Tr Septua- 
ginta liudija turtingą įkvėptą raštiją: Siracido (Eklezias- 
tiko), Juditos, Tobijo, Barucho, 1-2 Makabėjų ir Išminties 
knygos. Kumrano raštija“? — Negyvosios jūros ritiniai 


183 Hasidimai yra hebraiškas žodis, o esenai — aramaiškas jo per- 
rašymas. Jis reiškia “ištikimieji". 

484 Žr. F. M. Cross, The Ancient Library of Oumran (Garden City, 
NY: Doubleday, 1961), p. 216-230; to paties autoriaus Cencenite Myth 
and Hebrew Epic, p. 326-342. 

485 Archeologinių atradimų dėka turime daug Senojo Testamento 
rankraščių. Ypač gausūs Jzaijo knygos rankraščiai. Prieš Kumrano ritinių 
atradimą turėti rankraščiai buvo negausūs ir vėlyvi. Pavyzdžiui, Naš (Nash) 
papirusas iš T a, po Kristaus apima vos keletą Iš20 ir Įst 5-6 eilučių. 

apima ne tik hebraiškąjį Tanaką, bet ir skiautes Šventųjų 
Raštų iš Septuagintos bei pačių Kumrano vienuolių raštus. 

Mus pasiekusi tarptestameniinė judaizmo raštija — 
šventraštinė ir nešventrašiinė — liudija, kad apokalipsė 
buvo labiausiai mėgiamas Sandoros bendrijos raštas. O 
juk būta ir įvairovės: išminties raštų, istorijos, apsakymų, 
psalmių, Mozės Įstatymo aiškinimų. Persekiojimo metu, 
tikėjimui išgyvenant nuožmų istorinį bandymą, pamaldie- 
ji judėjai dėjo savo viltis į ateinančią Karalystę. Kadan- 
gi buvo tikima, kad “pranašų seka“ pasibaigė Ezros am- 
žiuje,““ — netgi visišku pranašų nutilimu, — bevardžiai 
rašytojai rėmavo savo pranašystes į apokalipsę, dengda- 
miesi asmenimis iš senovės — Adomu, Enochu, Nojumi, 
Moze, arba asmenimis, gyvenusiais prieš pranašystės nu- 
tilimą — Jeremiju, Baruchu, Danieliumi, Ezra. Apokalip- 
tinė Karalystės viltis buvo įtaigus poveikis ir ankstyvoje 
krikščionių Bendrijoje (žr. 1 Tes; Mk 13). 


SENOJO TESTAMENTO KANONAS 


Nėra abejonės, kad atsidavimas Mozės Torai buvo 
pati svarbiausia ir vienijanti jėga potremtiniame judaiz- 
me. Būdinga, kad judėjų vieningume reiškėsi turtinga 
įvairovė. Tai liudija potremtinio laikotarpio raštija ir 
grupiniai poslinkiai. 

Kumrano esenų bendruomenė liudija, kad Senasis 
Testamentas buvo medis su daugeliu šakų. Ilgainiui ju- 
daizmas buvo apgenėtas. Be to, kai kurios jo šakos pa- 
čios nudžiūvo“?! Judaizmo apgenėjimas ir išsekimas įvy- 


Turėtas hebraiškasis Senojo Testamento rankraštis buvo iš X a. po Kris- 
taus. Kumrano Senojo Testamento rankraščiai liudija visas hebraiškąsias 
knygas, išskyrus Esterą. 
436 Žr. Juozapas Flavijus, Contra Apionem (Prieš Apijoną), L8. 
437Žr. M. Burrows, The Dead Sea Scrolls (New York, NY: Viking 
Press, 1955), p. 345. 


466 


ko Romos imperijai viešpataujant Palestinoje. Judėjų tau- 
tai teko patirti baisius lūžius ir pervartas. Ypač baisus 
savo padariniais buvo 66-70 m. po Kristaus sukilimas 
prieš Romą. Jo metu buvo sunaikinta Šventykla, o judėjai 
ištremti iš savo gimtojo krašto. Tik bereikšmis likutis te- 
užsiliko Palestinoje. Sadukiejai, neatskiriamai surišti su 
Šventykla, neteko savo įtakos ir visiškai dingo iš istorijos. 
Daugumas Kumrano “naujosios bendrijos" narių žuvo 
kare prieš Romos legionus. Archeologija liudija, kad jų 
centras Kumrane buvo romėnų sunaikintas. Panašus liki- 
mas ištiko ir zelotus — judėjų karštuolius. Liko tik fari- 
kimo. Būdami jautrūs gyvenimo žaizdrui, jie pajėgė pa- 
rodyti Toros — Mozės Įstatymo reikšmę naujiems lai- 
kams — pergyventi su viltimi baisiuosius įvykius ir duoti 
judaizmui savo kryptį. 

Šventyklos sunaikinimas ir judėjų išsklaidymas ver- 
tė ieškoti išblaškytai tautai naujos jungties. Išblaškyti ir 
be vadų, judėjai atpažino Šv. Rašto — Knygos svarbą. 
Penkiaknygė — Mozės Įstatymas, Pranašai ir Psalmės (žr. 
Lk 24,22-47) rodė kelią į jungtį. 

Tautinės nelaimės fone kilo klausimas apie Raštus, 
kurie apima tikėjimo kraitį — norminį tikėjimo Raštų 
sąrašą — kanoną.““* Netekus Šventyklos — gyvybinės 
jungties, buvo pavojus netekti ir tikėjimo kraičio. Be to, 
buvo bijoma, kad tikėjimo kraičio nesuterštų ir neatmieš- 
tų svetimos įtakos. Mat judėjai, būdami išvietinti tarp 
svetimųjų ir toli nuo Šventosios Žemės, atsidūrė pavojuje 
ištirpti naujoje aplinkoje. Fariziejams buvo būdinga ne- 
nuleisti rankų. Jie metėsi duoti savo išblaškytiems tautie- 
čiams naujus visuomeninius rėmus. Didelį vaidmenį turė- 
jo jų įkurta Jabnės (Jabneh), arba Jamnijos (Jamnija), 


488 Žr. J.C. Turro ir R.E. Brown, “Canonicity", JBC 67:5-39, 

akademija Palestinos pajūryje.““? Jabnės akademiją įstei- 
gė rabinas Johanan Ben Zakkai. Jam buvo pasisekę išveng- 
ti mirties, pabėgant iš Jeruzalės baisiojo sunaikinimo die- 
nomis. Jabnės akademija sutelkė gabiausius ir mokyčiau- 
sius rabinus ir tapo fariziejinio judaizmo centru. Čia buvo 
aptartas Šventųjų Raštų norminis sąrašas — kanonas apie 
90-uosius metus po Kristaus.““? 

Pagrindinė kanono sąranga buvo priimta anksčiau 
negu Jabnės susirinkimas. Kaip jau anksčiau matėme, 
Tora — Penkiaknygė buvo padaryta norminiu Raštu po- 
tremtinėje Sandoros bendrijoje Ezros dėka. Nuo to laiko 
Penkiaknygė užėmė iškilų vaidmenį judėjų gyvenime. 
II a. prieš Kristų pradžioje, Raštų rinkinys, vadinamas 
Pranašais, buvo laikomas Dievo žodžiu. Tai liudija įva- 
das į Siracido (Ekleziastiko) knygą, parašytas maždaug 
130 m. prieš Kristų. Prasidėjus Naujajam Testamentui, 
“Įstatymas ir Pranašai" jau buvo įprastas judėjų Šv. Raš- 
to pavadinimas (žr. Mt 22,40). Be to, pamažu buvo api- 
pavidalinamas ir tretysis knygų rinkinys, vadinamas Raš- 
tais. Viena šio rinkinio knygų — Psalmynas užėmė ypa- 
tingą vietą, nes buvo naudojamas Šventykloje giesmynu 
(žr. Lk 24,44). Tokiu būdu Senojo Testamento tikėjimo 


439 Jamnija buvo krikščionių naudojamas vietovardis. 

440 Įprasta Jabnės kanoną datuoti maždaug 90-aisiais metais “Jam- 
nijos susirinkime". Reikia pastebėti, kad šis susirinkimas buvo viena ilgo 
ieškojimo ir nuosprendžio fazė. Todėl Jabnės rabinų nuosprendis yra rabi- 
nų nuosprendžio kristalizavimosi išraiška. Išsamiai apie Jabnės susirinkimą 
rašo J. P. Lewis, “What Do We Mean by Jabneh?" Journal of Bible and 
Religion 32 (1964) 125-132. Žydų mokslininkas S. Sandmel, veikale The 
Hebrew Scriptures: An Introduction to their Literature and Religious Ideas 
(New York, NY: Knopf, 1963), įspėja nedaryti išvados, kad Jamnijos su- 
sirinkimas buvo panašus į mūsų laikų sinodus, kuriame rabinai būtų. gvil- 
denę kanono klausimą ir išreiškę nuosprendį balsavimu. “Kanonas", anot jo, 
“buvo pažiūrų raida, pasiekusi sutarimą dešimtmečių būvyje“". Labai galima, 
kad 90-ieji metai buvo baigminė data, tačiau ją vispusiškai patvirtinti yra 
sunku. Žr. p. 14, šeštąją išnašą. 

bendrija apsisprendė apie kai kurių Raštų norminę reikš- 
mę, duodama jiems lemiamą vaidmenį gyvenime ir Dievo 
garbinimo pamaldose, kur kas anksčiau negu Jabnės aka- 
demijos susirinkime. Aiškėja, kad Šventųjų Raštų sąrašas 
— kanonas išryškėjo per Raštų panaudojimą Sandoros 
bendrijos gyvenime. 

Šv. Rašio kanono aptarime Senojo Testamento bend- 
rija rodo žymių svyravimų. Svyravimai liečia ribą tarp 
norminio Mozės Įstatymo — Penkiaknygės ir Pranašų 
rinkinio, juos liudija ir ryški įvairovė tarp Palestinos jų- 
dėjų dėl šventraštinio tikėjimo kraičio. Kaip matėme, sa- 
dukiejai priėmė kaip norminius Raštus tik Penkiaknygę. 
Įvairovė ryški esenų Kumrano ritiniuose. Jie apima švent- 
raštines knygas ir pačių esenų rašius — šventraštinių kny- 
gų aiškinimus““" Be to, esenų biblioteka turėjo ir gausų 
deuterokanoninių bei apokrifinių raštų rinkinį“? Nors 
jie ir buvo judaizmo atskala, jų biblioteka rodo, kad tarp- 
testamentiniame laikotarpyje Šventieji Raštai buvo platus 
skėtis, apimąs kur kas daugiau raštų, negu mūsų skaito- 
mas Senasis Testamentas. 

Kanono aptarimo svyravimus ir netikrumus liudija 
ir graikiškasis Senasis Testamentas — Septuaginta. Egipto 
judėjai išeiviai išsivertė į graikų kalbą bei priėmė dau- 
giau Raštų, negu randame hebraiškoje Knygoje. Šv. Rašto 
mokslininkai linksta aiškinti šį skirtumą tarp dviejų šven- 
tųjų Raštų sąrašų — kanonų spėjimu, kad skirtingi kano- 
nai išreiškia dviejų skirtingų judėjų bendruomenių galvo- 
seną. Palestinos judėjai buvo uždaresni ir siauresnio gal- 
vojimo negu Aleksandrijos judėjai helenistai** Alek- 


441 Pavyzdžiui, Psalmyno, Ozėjo, Habakuko ir Nakumo knygos yra 
itin mėgiamos. 

442 Žr. F. M. Cross, The Ancient Library of Oumran, p. 30-47. 

448 Žr. A.C. Sundberg, The Old Testament of the Early Church 
(Cambridge, MA: Harvard University Press, 1964). 


469 


sandrijos judėjai neribojo Šv. Rašto įkvėpimo tik hebrajų 
kalba Palestinoje. Skirtumai Šventųjų Raštų aptarimo tarp 
Palestinos ir Aleksandrijos kanono liudija netikrumą apie 
jo apimtį prieš ir po Jabnės akademijos sprendimo. Ne- 
nuostabu, kad ir ankstesnieji krikščionių Bendrijos Tėvai 
rodo netikrumo dėl Senojo Testamento kanono aptarimo. 

Šv. Jeronimas (342-419 m. po Kr.), didysis Šv. Raš- 
to mokslininkas ir lotyniškosios Vulgatos vertėjas, linko 
laikytis Palestinos kanono, o pridėtines Aleksandrijos ka- 
nono knygas laikyti antraeilėmis. Tuo tarpu jo amžininkas 
šv. Augustinas (354-430 m. po Kr.) tvirtino, kad Senojo 
Testamento kanonas apima ir pridėtines Septuagintos kny- 
gas. Netikrumas apie Senojo Testamento kanono apimtį 
liko ryškus ilgą laiką tarp krikščionių.““* 

Svyravimai ir netikrumas rodė judėjų bendruomenei 
didėjantį reikalą, o ypač po Jeruzalės sunaikinimo 70- 
aisiais metais, aptarti vienukart visiems laikams Šventųjų 
Raštų apimtį ir tikslų užrašyto tikėjimo kraičio kanoną. 
Be to, ir kitos priežastys skatino tai padaryti. Dvi jų kėlė 
ypatingai daug rūpesčio: įtarimas, kad apokaliptinė raš- 
tija suvedžioja žmones, ir iššūkis, kurį metė išblaškytai 
tautai krikščionių mesijiniai Raštai.““* 

Krikščionys — apaštalai ir evangelistai naudojo 
Septuagintą — graikiškąjį Senąjį Testamentą Gerosios 
Naujienos skelbimui. Mat jis buvo labai parankus. Krikš- 


444 Kanono klausimas tapo itin aštrus XVI a. Protestantų reformos 
metu. Protestantų reforma ragino grįžti prie Knygos — Biblijos, reikalau- 
dama atmesti pridėtines Septuagintos knygas. Šios knygos buvo sugrupuo- 
tos į atskirą rinkinį ir pavadintos Apokrifais. Jos buvo spausdinamos kaip 
Senojo Testamento priedas ar net po Naujojo Testamento knygų su pasta- 
ba, kad šias knygas yra verta skaityti nors jos ir nėra kanoninės. Katalikų 
Bendrija Tridento Susirinkime (1545-1563) oficialiai priėmė Platesnijį Sep- 
tuagintos kanoną, kuris apima ir protokanonines — Tanako ir deutero- 
kanoninės — pridėtinės Septuagintos knygas. 

445 Tautų apaštalo Pauliaus Laiškai, Evangelijos. 

čionybė gimė daugiakalbiame pasaulyje. Romos imperija, 
nors rėmėsi savo įstatymais ir legionais, galvojo ir kalbėjo 
graikiškai. Septuaginta, nors ir buvo judėjų vertimas ju- 
dėjams, tapo krikščionių Knyga — Šv. Raštu. Lemtingoji 
kanono aptarimo fazė, kaip jau pastebėta, buvo Jabnės su- 
sirinkimas 90-aisiais metais. Susirinkimo nuosprendis bu- 
vo judėjų visuomenės priimtas dėl Akademijos įtakos ir 
reikalo turėti tiksliai apibrėžtą tikėjimo jungtį po baisių- 


jų istorijos įvykių. 


I. 


II. 

DU SENOJO TESTAMENTO KANONAI: 


TANAKAS — PALESTINOS 

Masoretinis Šv. Raštas 

TORA — Mokymas, arba 
Įstatymas 


Mozės Penkiaknygė. 
Kiekviena knyga vadinama 


pirmaisiais knygos žodžiais: 


BeRešit 
Šemot 

Waijikra 
BaMidbar 

HaDebarim 


NEBIYIM -— Pranašai 
Ankstyvieji: 


Jozuės knyga 
Teisėjų 

1-2 Samuelio 
1-2 Karalių 


SEPTUAGINTA— ALEKSANDRIJOS 


Graikiškasis Šv. Raštas 


PENTATEUCHAS 


Penkiaknygė 

Kiekviena knyga pavadinama pagal 
jos turinį: 

Pradžios 

Išėjimo 

Kunigų 

Skaičių 

Pakartoto Įstatymo 


ISTORINĖS KNYGOS 


Jozuės knyga 

Teisėjų knyga 

Rutos knyga 

1-2 Karalysčių (1-2 Sam) 
3-4 Karalysčių (1-2 Kar) 


446 Žr. A. C. Sundberg, The Old Testament of the Early Church, p. 
27-31; J. C. Turro ir R. E. Brown, “Canonicity", JBC 67:35-39, 

Vėlesnieji: 

Izaijo knyga 
Jeremijo knyga 
Ezechielio knyga 
Dvylikos knyga 


Ozėjo 
Joelio 
Amoso 
Abdijo 
Jonos 
Michėjo 
Nahumo 
Habakuko 
Sofonijo 
Agėjo 
Zacharijo 
Malakijo 


III. KETUBIM — Raštai 


Psalmynas 
Jobo knyga 
Patarlių knyga 
Švenčių ritiniai: 
Rutos knyga 


Giesmių giesmė 
Koheleto (Ekleziasto) 


Raudų knyga 
Esteros knyga 
Danieliaus knyga 


Ezros-Nehemijo knyga 
1-2 Kronikų knygos 

1-2 Paralipomenon (1-2 Kr) 
(“Išleistųjų"? dalykų) 


Ezdro (Ezdro ir Nehemijo) knyga 
Esteros [Priedai prie Esteros] 


[Juditos knyga| 
[Tobijo knyga] 
[1-2 Makabėjų knyga] 


POEZIJOS IR IšMINTIES RAŠTAI 
Psalmynas 

Patarlių knyga 

Ekleziasto (Koheleto) knyga 
Saliamono giesmė (Giesmių giesmė) 
Jobo knyga 


[Išminties knyga] 
[Ekleziastiko (Ben Sira išmintis) ] 


PRANAŠŲ RAŠTAI 


Dvylikos: 
Ozėjo 
Amoso 
Joelio 
Abdijo 
Jonos 
Nahumo 
Habakuko 
Sofonijo 
Agėjo 
Zacharijo 
Malachijo 


Izaijo knyga 


Jeremijo knyga 
[Barucho knyga] 
Raudų knyga 
[Jeremijo laiškas] 


Ezechielio knyga 


Danieliaus knyga 
Priedai prie Danieliaus knygos 


Trečiasis Tanako rinkinys: Raštai. Mozės knygos — 
Tora buvo aptarta V a. prieš Kristų. Atrodo, kad būta 
bendro sutarimo ir dėl Nebi'im — Pranašų rinkinio. Sun- 
kumus kėlė trečiasis hebraiškosios Knygos rinkinys — 
Ketubim, Rašiai. Vienas svarbiausių mastų, kuriais nau- 
dojosi rabinai šiame klausime, buvo Raštų darnumas su 
Tora — Mozės knygomis. Pavyzdžiui, Esteros knyga kėlė 
sunkumų rabinams, nes, būdama perdėm pasaulietiško tu- 
rinio, ji turėjo reikalą su Purim švente, kuri nėra prama- 
tyta Mozės knygose. Net Ezechielio knyga kėlė abejonių, 
nes keletu aivejų, atrodė, kad prieštarauja Mozės Įstatymo 
reikalavimams (plg.: Ez 46,6 ir Sk 28,11!1). Anot Talmu- 
do, vienas rabinų sudegino tris šimtus indų aliejaus, kol 
išrišo šį prieštaravimą. Fariziejų nagingumas Raštus aiš- 
kinti rėmėsi žodiniu Seniūnų palikimu. Darnumo su Mo- 
zės Įstatymu dėsnį jie pritaikė lanksčiai pagal reikalo 
aplinkybes. 

Rabinai vadovavosi ir pranašų įkvėpimo tiesa. Anot 
šios tiesos, pranašystė nutilo potremtiniame laikotarpyje 
tuojau pat po Ezros reformų. Taigi Agėjas, Zacharijas ir 
Malachijas buvo paskutiniai pranašai. Rabinų mokymu, 
su ju mirtimi įkvėpimo Dvasia paliko Izraelį. Todėl tik 
Raštai, parašyti prieš pranašystės išblėsimą, buvo laikomi 
turį norminę reikšmę Sandoros tikėjimui. Būdinga, kad 
šis matas buvo panaudotas, nes rabinai buvo įsitikinę, kad 
vėliausias pranašiškas — apokaliptinis sąjūdis, artimai 
susietas su makabėjų sukilimu ir 66-70 karu prieš Romą, 
turėjo tragiškų padarinių Palestinoje. Todėl šis matas 
vertė atmesti knygas, parašytas helenistiniame laikotarpy- 
je, — pavyzdžiui, Siracido (Ben Siros) išmintį bei 1-2 
Makabėjų knygas. Rabinai rimtai abejojo dėl Giesmių 
giesmės ir Koheleto (Ekleziasto) knygų įkvėpimo. Tačiau 
jas priėmė į Šv. Rašto kanoną, remdamiesi prielaida, kad 
Saliamonas yra jų autorius. Rabinai aimetė knygas, para- 

šytas graikų kalba, nes graikų kalba nebuvo naudojama 
pranašų amžiuje. Remdamieji šiuo dėsniu, jie atmetė Sa- 
liamono Išminties knygą, nors ji ir buvo parašyta jo vardu. 

Rabinų matas — dėsniai, darant nuosprendį apie 
įkvėptas ir neįkvėptas Sandoros bendrijos knygas, gali 
mums atrodyti perdėm įnoringi. Kuo Giesmių giesmė ar 
Esteros knygos yra pranašesnio turinio ar naudingesnės už 
Siracido knygos turinį ar naudą skaitytojui? Svarbų ne- 
užmiršti, kad daugumos Raštų, dabar skaitomų hebraiško- 
je Sandoros bendrijos Knygoje, reikšmė tikėjimui buvo 
apspręsta jau prieš Jabnės akademijos sprendimą. Tai 
buvo įvykę Sandoros bendrijos Dievo garbinimo pamaldų 
poreikiuose. Tie Raštai, kurie prašnekino tikėjimo reikš- 
me Sandoros bendrijos tikėjimą Dievo garbinimo pamal- 
dose buvo puoselėjami. Taigi Šv. Rašto knygų kanonišku- 
mas yra jų įkvėpimo atpažinimas Sandoros bendrijoje. 


KELIONĖ ATEITIN SU DIEVU 


Senasis Testamentas yra tikėjimo istorija. Jo pusla- 
piuose atsimenama ir aiškinama ilgaamžė Sandoros bend- 
rijos istorinė kelionė į ateitį. Kelionė buvo ilga: nuo Ji- 
kiminio Įvykio, kurio metu Dievas susikūrė sau Tautą per 
Išėjimą iš Egipto ir Sandorą prie Sinajaus kalno iki skau- 
daus tikėjimo bandymo makabėjų amžiuje. Senasis Testa- 
mentas yra pasakojimas apie Izraelio — Sandoros bend- 
rijos atliepimą tikėjimu Dievo rūpesčiui žmogumi ir pa- 
sauliu. Norint Senąjį Testamentą vispusiškiau suprasti, 
reikia skaitytis su jo savimone: Dievas savo nuostabia ma- 
lone pasišaukė sau Tautą, atskyrė ją nuo kitų tautų ypa- 
tingam uždaviniui ir padarė ją savo užmojo tarnu išga- 
nymo istorijoje. 

Izraelis — Sandoros bendrija šventė savo likiminius 
įvykius — Sandorą ir Mesiją. Švesdama šventąją praeitį, 

Sandoros bendrija mokėsi gyventi dabartyje, veidu ir šir- 
dimi žiūrėdami į ateitį — Naujosios Sandoros amžių, 
Kūrinijos atnaujinimą, Dievo karalystės atėjimą. Senasis 
Testamentas baigiasi lyg neužbaigta drama. Pagal fari- 
ziejiškąjį judaizmą, Izraelio kelionė veda per Senąjį Testa- 
menią — Tanaką į Talmudą ir Mesijo laukimo tąsą. 
Pagal Naująjį Testamentą, Izraelio kelionė vedė į Jėzų, 
Dievo Mesiją ir Sūnų, kuris atėjo ne “panaikinti Įstaty- 
mo ir pranašų. .., bet įvykdyti"? (Mt 5,17). 

Senasis Testamentas alsuoja pašaukimu gyventi da- 
bar Dievo ateities jėga, — susitikti tikėjimu su ateities 
prasme ir laime dabar. Todėl laukimas Senojo Testamen- 
to puslapiuose yra kūrimas, — kuriama istorinė sąmonė, 
pagrįsta ėjimu Dievo užmoju nubrėžto tikslo linkui. Pus- 
lapis po puslapio liudija, kad istorija turi išganymo tiks- 
lą ir tuo pačiu išganymo prasmę, nors istorijos šis tikslas 
ir būtų neregimas, nors ši prasmė ir būtų labai tamsi. 
Senajame Testamente ieškoma ir mylima Pažado Žemė — 
prasmės ir laimės vieta. Ji stovi nuolat prieš akis kaip 
Dievo pažadas ir paties žmogaus lūkestis. Žmogaus gyve- 
nimo prasmė ir laimė yra paties Dievo laiduota. Ji bus 
pasiekta. 

NAUDOTŲ ŠV. RAŠTO SKAITINIŲ RODYKLĖ 


Pradžios knyga: Pr 


1-11 34 
1,1 30, 33, 35, 38 
1,1-2a 19, 97 
1,1.21.27 97 
1,1-2,4a 30, 34s., 38, 97, 

225, 322 
13 38, 44 
1,4.10.12.18.21.25,31 49 
1,5 38 
1,6 36 
1,8 39 
1,10 39 
1,11-12 39 
1,14-18 40 
1,14-19 40 
1,20-22 40 
1,26 47, 51, 52 
1,26-27 48, 50, 52 
1,26-2,4a 48, 295 
1,28 58 
1,28-30 53 
1,29 58, 60 
1,31 48, 49 
2,1-4a 58 
2,23 58 
2,4ą 70 
2,4b-25 35, 48 
2,4b-3,24 30, 50, 59, 255 
2,4b-12,3a 97 
2,7 290 
2,7.18-25 52 
2,18-25 405 
3 69 
31 7 
5,1-2 50 
6-9 30, 36 
6,9 7 
6,11 59 
7,4.12 59 
7,11 43, 59 


9,1-3 60 
9,1-17 19 
9,2-3 58, 60 
9,6 50 
9,8-17 60 
10,1 70 
10,22-23 303 
10,32 61 
11,10 70 
11,27 70 
12-16 30 
12,1-3 112 
15,17-21 62 
17 19, 30, 61 
17,7-8 63 
17,10-14 61 
22 69 
22,12 273 
22,21 303 
23 19, 62 
36,28 303 
37-50 261, 424, 340 
Išėjimo knyga: Iš 

21 193 
3,13-14 292 
5,1-2 416 
6 19 
6,2-3 67 
6,2-9 61, 63 
12,48-49 61 
15,1-18 394 
16 59 
17,16 336 
19-24 63 
19,3-6 30 
19,6 24, 165 
20,2 197, 235 
20,4 98 
20,11 58 
23,14 233 


24 65 
25-31 19, 28 
29,45-46 64 
31,12-17 63 
31,16 63 
31,17 58 
32-34 63 
32,11-14 434 
33,19 334 
34,23 233 
35-40 19, 28 
Kunigų knyga: Kun 

17 65 
5,14-6,7 145 
13,45 142 
16 66 
16,5-26 145 
17-26 19, 27, 193 
17,11 65 
19 27 
19,18 27,50 
19,33-37 27 
20,1-27 27 
23,42-43 192 
26,11-13 64 
Skaičių knyga: Sk 

2 64 
6,24-26 34 
10,11 65 
10,35-36 239 
13-14 59 
15,30 66 
20 59 
22-24 261 
24,20 336 
28,11 413 
36,5-9 403 
Pakartoto Įstatymo knyga: Įst 
3,23-27 137 
4,23 137 
56 197, 235 

5,8 36, 98 
7,1-4 “199 
11,18.26-28 309 
11,26-28 276 
23,3-6 187 
25,17-19 336 
26,5-9 222 
30,15-20 276, 309 
Jozuės knyga: Joz 

24 235 
Teisėjų knyga: Ts 

4,4 262 
5 394 
5,29 262 
9,8-15 261, 264 
14,14 261 


1 Samuelio knyga: 1 Sam 
(1 Karalių pagal arkivysk. 
J. Skvirecką) 


1,3-25 233 
7,1-2 239 
15-1 Kar 2 163, 164 
16,14-23 167 
26,19 214 


2 Samuelio knyga: 2 Sam 
(2 Karalių pagal arkivysk. 
J. Skvirecką) 


1,17-27 167 
6 238 
7,8-16 151, 166, 167, 239 
9-20 267 
14,1-21 262 
16,23 262 
20,14-22 262 
23,1-7 239 
24 167 


1 Karalių knyga: 1 Kar 
(3 Karalių pagal arkivysk. 
J. Skvirecką) 

1-2 267 


1,14 265 


2,5-9 166 
2,13-25 265 
3,3-14 263 
3,6-9 441 
3,16-28 263 
3,28 263 
4,29 267 
4,29-34 263 
4,32 266 
4,33 264 
5.7 263 
5,12 263 
81 284 
10,1-10 266 
12,32-33 234 
19,10 339 


2 Karalių knyga: 2 Kar 
(4 Karalių pagal arkivysk. 
J. Skvirecką) 


14,25 331 
17,1-6 398 
22,14 262 
23,11 39 
23,25 23 
24 31 
25,27-30 24, 80, 81 
1 Kronikų knyga: 1 Kr 

3,18 81 
3,19 159 
17 166, 167 
22,5 168 
25,1 168 
28-29 166 
28,1-19 166 
29 166 
2 Kronikų knyga: 2 Kr 

1,8-10 441 
15,3 22, 193 
17,8-9 193 
17,9 22 


20,7 
30,22 
35,3 
36,22-23 


62 
193 
193 
162 


Izaijo knyga: Iz 


1-39 

13 
2,2-4 
6,1 
6,1-13 
6,2-3 
6,9-13 
8,16 
9,1-7 
10,5 
10,12-16 
11,1 
11,1.10 
11,1-9 
24-27 
26,2 
26,19 
29,13-19 
29,14 
36,11 
36,20 
37,33-37 
40 

40-55 


40-55/66? 
40,1 
40,1-2 
40,1-11 
40,2 

40,3 
40,3-5 
40,5.6b-8 
40,6-7 
40,6a 
40,6b 
40,8 
40,12.15 


79, 85, 86, 237 
264 

116 

245 

91, 94, 241 


416 

141, 173 

141 

388 

363, 369 

369 

369 

259 

261 

157 

416 

416 

86, 139 

77, 89, 124, 134, 141, 
304, 339 

79, 85, 88, 89 
92 

92, 131, 149 
91, 96 

87, 92, 123 


40,12-31 97 44,6 " 99 


40,18-20 115 44,6-8.21-23 115 
40,26 97 44,9-20 115 
40,26-27 109 44,24-45,13 115 
40,27 139 44,26 86 
40,28 97 44,28 86 
40,28-29 98 44,28-45,6 109 
40,30-31 98 45,1 86 
41,1-4 121, 128 45,1-6.13 109 
41,1-29 99, 128 45,4 128 
41,1-42,4 128 45,12 97 
41,2-3.25 88 45,20-21 113 
41,2-4.25-29 99 45,22 116 
41,4 99 46,1-8 98 
41,5-7 129 46,1-13 115 
41,8 62 46,3-4 136 
41,8-10 128, 129 46,11 99 
41,10 130 47,1-15 86 
41,14 109 41,5 417 
41,17-20 111 48 115 
41,21-29 129 48,3 122 
41,22 122 48,10 131 
42,1 130 48,12 99, 128 
42,1-4 121, 123, 124, 130, 48,14-15 109 

139, 143 48,14.20 86, 109 
42,3 124 48,17-19 92 
42,4 141 49,1 122 
42,5-9 13 49,16 121, 123, 131, 140 
42,5-17 115 49,3 128, 131 
42,6 126 49,4 125 
42,9 122 49,5 125, 131 
42,10-12 111 49,5-6 128, 131 
42,14 123 49,6 125, 126 
42,18-25 131 49,19 86 
42,24-25 92 50,1 123 
43,4 123 50,4 125 
43,5-7 123 50,4-9 124, 125, 140, 143 
43,6-7 109 50,4-9/10 121 
43,8-13 115, 128 50,5-6 125 
43,9.18-19 122 50,7-9 125 
43,19-21 111 50,8-9 125 
43,22-44,5 Bi 50,10 124 
43,25 93 51,1-2 129, 136 
44,1-2.21 128 51,3 86, 111 

51,5-6 
51,9-10 
51,9-11 
51,9-23 
51,16 
52,7 
52,7-10 
52,11-12 
52,13 
52,13-15 


52,13-53,12 


52,14 
52,14-15 
52,15 
53,1-3 
53,4-5 
53,6 
53,7 
53,7-9 
53,82 
53,8c 
53,8d 
53,9 
„53,10 
53,10b 
53,10-12 
53,11 
54,4-8 
54,4-10 
54,7 
54,7-8 
55 

55-66 
55,1-5 
55,3-5 
55,8-11 
55,10-11 
56-66 
57,14-15 
57,14-19 
58,6-8 
61,1-2 
61,1-3 


140 


121, 124, 125, 132, 


140, 151, 304 
126 

126 

126 

127, 141 
127, 142 

143 

143 

127, 143 

143 

143 

143 

143 

127, 144, 147, 148 
144 

144, 147 
145, 147 

136 

111 


62,1-12 
64,1-2 


Jeremijo knyga: Jer 
18 

8,7 

8,8-9 

8,9 

9,22-24 
11,19 
20,14-18 
23,5 

23,18 

25,11 
25,19-24 
29,10 

31,34 
51,34-35.44 


Raudų knyga: Rd 
421 


Ezechielio knyga: Ez 
1,5 

4,4-5,17 

46-23 

7,26 

10,1-22 


40-48 
43,1-12 
44,3 
4413-15 
44,15 
46,6 
47,1-12 


Danieliaus knyga: Dan 


1 

16 

2 
2,4b-7,28 
2,31-36 
2,44-45 
3 
3,17-18 
3,23 
3,24-45 
3,24-90 
3,25-45 
3,29-90 
3,46-90 
3,51-90 
4 
4,1-24 
4,28 
4,29-30 
4,31-34 
5 

5,1 
5,1-9 
5,1-31 
5,2 
5,2-6 
5,2.11 
5,7-10 
5,24-28 
5,25-28 
5,31 
6,1-2 
6,3-27 
6,28 

7 

7-12 
7,2-8 
7,11-12 
1,13ss. 
7,13-14 
7,15-17 
7,18.22 
7,18.22.26-27 


492 


362, 370, 372, 


370, 
395, 


370, 


371, 
362s., 370, 


372 
316 
37 
31 
376 
376 
373 
373 
373 
373 
436 
436 
435 
375 
435 
374 
374 
374 
311 
374 
374 

83 

83 
374 
374 
374 
374 
374 
375 
375 
371 
375 
376 
376 
387 
376 
377 
377 
387 
377 
377 
377 
387 


7,25 

8 
8,6-8.21 
8,8.22 
8,9-13.23-25 
8,14 
8,15-19 
8,17 
8,25 
8,26 

9 

9,1 
9,1-19 
9,18-19 
9,24 
9,25-27 
9,27 


11,10 
11,11-12 
11,13-15 
11,16 
11,17 
11,18 
11,18-19 
11,20 
11,21 
11,22 
11,23-24 
11,25-28 
11,29-30 
11,31 
11,32 
11,32-35 


378, 379, 


378, 


359, 378, 
382, 


359, 381, 


387 
378 
382 
382 
384 
379 
378 
379 
385 
379 
379 


11,35 386 
11,36 386 
11,36-39 385 
11,40-45 385 
12 388 
12,1 378, 389 
12,1-2 147 
12,2-3 389 
12,4 365 
12,7 387 
12,7.11.12 378 
12,11 359, 381, 387 
12,12 387 
13 370, 395, 435, 436 
14 370, 395, 435, 436, 437 
Ozėjo knyga: Oz 

2,14 92 
li 144 
Joelio knyga: JI 

1 183 
2,12 183 
2,25 183 
2,28-29 183 
Amoso knyga: Am 

3,7 91 
6,5 167 
9,8-15 23 
9,11-12 22,23 
9,12 23 
Abdijo knyga: Abd 

1-10 180 
3 180 
10-14 304 
11-14 180 
Jonos knyga: Jon 

1 333 
1,1-3 329 
2,1-10 333 
4 334 


Habakuko knyga: Hab 
1,6-11 
3,3 


Agėjo knyga: Ag 
1,1-6 

1,1-11 

1,12-15 

2,12-15 


Zacharijo knyga: Zch 
16 

1-8 

11 

3,1-10 

3,8 

6,11 

6,12-13 

9-14 


Malachijo knyga: Mal 
11 
1,2-5 
1,8 
1,11 
1,13 
2,10 
2,17 
3,1 
3,15 
3,6-12 
3,13-15 
3,16-18 
41-5 
44 

45 

6,8 


Ezdro knyga: Ezd 
1,13 

1,2-4 

1,7-11 

1,11 

2 


368 
300 


171 
172 
172 
172 


363 
172 
172 
298 
141, 1733 
174 
13 
172, 369 


182 
180, 181 


3,6-13 
3,10 
3,12-13 
46 

42 

5,1 
5,14 

6 

6-7 
6,3-5 
7-8 
7-10 
7,1-8 
7,6 

TT 
7,11-10,44 
7,12.21 
7,26 
7,27-9,15 
9 

9-10 


Nehemijo knyga: Neh 
1-7 

1,1 
1,1-7,73a 
21 

3,32 

7 

7,5 

7,5-69 
7,73b-9,5 
7,73b-10,39 
8 

8-10 

8,1 

8,1-8 
8,13-18 


9 192, 197, 


171 
169 
174 
174 
170 
171 
159 
184 
184 
157 
191 
184 
184 
191 
185 
165 
191 
191 
165 
191 
191 


184 
184 
165 
184 
161 
169 
169 
187 
165 
162 
191 
184 
192 
192 
192 
200 
192 
192 
165 
165 
187 


13,4-31 
13,6-7 


Tobijo knyga: Tob 
1,1-3,25 
2 

3 

3,1-6 
3,7-9 
3,7-15 
3,9-11 
3,11-22 
3,15 
3,16 
3,16-17 
3,17 


7,1-10,13 
7,10-13 
7,14 
8,1-3 


86 

8,7 

8,9-15 
8,17-19 
8,20-23 
9,1-5 
9,6-9 
10,1-7 
10,12 
11,1-12,22 
11,4 
11,10-13 
11,14-15 
12,1-5 
12,6-10 
12,11-17 
12,15 
12,18 
13,1-14,15 
14,13-14 


Juditos knyga: Jdt 
1,1 
1,2-3 
17-11 
1,14 
2,4-5 
2,6-18 
2,21 
2,28 
2,28-3,8 
3,7 

4 

42 

46 

413 

5-6 


402, 


414, 


414, 


405 
405 
405 
405 
405 
405 
405 
405 
405 
406 
406 
406 
406 
406 
406 
407 
407 
407 
407 
408 


415 
414 
413 
415 
414 
414 
415 
414 
413 
409 
413 
414 
415 
417 
413 
416 
414 
414 
413 
413 
412 
410 


8,19-20 417 
9-14 415 
15,13 409 
Esteros knyga: Est 

1,21-22 338 
3 336, 424 
3,9 338 
3,13 420 
4,14 3038 
4,16 420 
6 338 
7 338 
8,12 420 
9 424 
10,3 335, 420 
10,4-11,1 420 
10,4-16,24 335, 395 
11,1 420 
11,2-12,6 420 
13,1-7 420 
13,8-14,30 420 
15,1-16 420 
16,1-24 420 
I Makabėjų knyga: 1 Mak 
1,1-10 429 
1,10-7,50 492 
1-11 384 
1,11-15 357 
1,11-16 384 
1,54 359 
2,42ss. 440 
2,61 494 
3,18.50 434 
3,48 453 
3,50-53 434 
4,10 434 
4,30-33 435 
4,46 435 
6,1-16 385 
7,21-50 432 
7,37.41 494 
9,23-12,53 431 

10,20 415 17/18 211 


13,1-16,24 431 18/19 44, 53, 247 
14,41 435 18/19,1-6 209 
16,23-24 429 18/19,1-7 38 

18/19,8-14 155, 200, 240, 248 
2 Makabėjų knyga: 2 Mak 18/19, 12-14 66 
1,1-2,18 433 19/20 240 
1,9 433 20/21,8 240 
1,33s. 38 20/21,8 241 
2,19-22 433 21/22 209, 229 
2,1-12 434 21/22,1 215 
2,23-28 432 21/22,2-3 229 
2,25 433 21/22,4 212 
3,1-40 433 21/22,4-6 229 
3,7ss. 384 21/22,9-10 229 
4-5 359 21/22,14 228 
41-10,8 433 21/22,15-16 229 
6-7 387 21/22,20-22 230 
6,8-7,41 434 21/22,25 230 
6,12-17 433 21/22,23-25 231 
7,9 434 23/24 237, 245 
7,28 434 23/24,1-2 245 
10,9-15,30 433 23/24,2 43 
12,34-45 434 23/40,9-10 245 
14,46 434 24/25 209 
15,12-16 434 25/26 231 
15,39 433 26/27,4 246 

26/27,6 246 
Psalmynas: Ps 26-27,7-14 209 
1 155, 199, 246, 248, 253, 276 27/28,6 230 
1,1-4 276 30/31 209, 231 
1,23 248 31/32 248, 253 
1,4-5 249 32/33 209, 222 
2 240 33/34 211, 248 
3 209, 211, 231 33/34,4 214 
5 215 36/37 248, 253 
7 309, 211, 231 37/38 209 
8 209 39/40,6-8 246 
8,5-8 295 41/42 231 
10 228 42/43 231 
10/11 209 43/44 209, 227 
12/13 23 43/44,2,24-25 19 
13/14,1 114 44/45 240 
16/17 231 45/46 215, 240 


45/46,5-7 
46/47 
48/49 
49/50 
49/50,2 
49/50,9 
50/51 
50/51,3-4 
50/51,12 
50/51,12-14 
50/51,15-19 
50/51,20-21 
52/53,1 
53/54 
58/59 
63/64,7 
65/66,13-15 
67/68,25-26 
71/72 
71/72,18-19 
71/72,20 
T/B 
72/13,21-28 
73/74 
75/76 
76/71 
TI/R 
T1/18,1-66 
T1/78,23 
TI/18,61-72 
TT/18,69 
78/79 
80/81 
83/84 
83/84,2-4 
86/87 
87/38 
88/89 
88/89,9-12 
88/89,30-32 
88/89,36-37 
88/89,53 
89/90,12 
92/93 


240 

TT, 241, 407 
248, 253 
235, 236 
236 

236 

209, 231 
232 

231 

232 

232 

232 

114 

231 

231 

255 

246 

237 

216, 240 
216 

216 

231 

316 

228 
235, 240 
209 
222, 235 
238 

43 

238 

244 

228 

235 

240 

176 

240 

209 
235, 239, 244 
245 

239 

244 

216 

284 

77, 209, 241s.,407 


92/93,1-2 243 
92/93,3-4 244 
94/95 222 
94/95-98/99 407 
94/95-99/100 209 
95/96 241 
95/96-98/99 77 
96/97 241 
97/98 241 
97/98,4-6 237 
99/100 222 
101/102 231 
102/103-104/105 209 
103/104 34, 44, 53, 225 
103/104,1-4 44 
103/104,1b-4 225 
103/104,5-9 36 
103/104,29 225 
104/105 215, 222, 235 
105/106 215, 223, 228 
105/106,48 216 
109/110 235, 240 
110/111,10 272 
111/112 248, 253 
113/114 235 
116/117 209, 221 
117/118,27 237 
118/119 155, 199, 200, 2455. 
118/119,9 248 
118/119,66-67.71-72 155 
119/120-133/134 2335. 
121/122 239 
121/122,1b-4 234 
127/128 248 
129/130 209, 231 
129/130,1b 226 
129/130,4 231 
131/132 238 
131/132,8-9 239 
131/132,11-14 239 
131/132,12 239 
134/135 209, 223 
135/136 209, 223 
135/136,4-9 221 

135/136,10-14 
136/137 
142/143 
144/145 
144/145,4-5 
144/145-150 
148 

149 

149,3 

150 


209, 211, 


Patarlių knyga: Pat 


17 

1-9 
1-29 
11 

1,7 
1,8-33 
1,20-23 
1,20-33. 
1,29 
2,5 
3,5-8 
3,9-10 
3,19 
3,19-20 
4,10-19 
5,1-10 
6,1-5 
6,6-8 
6,6-11 
8,1-9,18 
8,1-36 
8,22-31 
8,27 
8,21-31 
8,30 
9,10 
10-29 
10,1 
10,1-22,16 
11,22 
12,28 
13,6 

253, 274, 


275, 


258s., 


224 
228 
209 
222 
220 
209 
222 
222 
237 
222 


259 
269 
269 


14,6 

19,23 

20,5 

21,30-31 

22,1 
22,17-24,22 
23,20-21.29-35 
24,30-34 


30,18-19 
30,18-31 


Jobo knyga: Job 
1-2 

11 

1,1-2,13 

1,5 

2,11 


299, 303, 


300, 
297s., 302, 


3,1-42,6 258, 297, 298, 


274 
272 
274 
282 
270 
267 
211 
271 
259 
276 
272 
281 
265 
264 


308 
300 
297 
258 
303 
309 
309 
300 
310 
302 
314 
314 
297 
302 
312 
314 
312 
399 
313 
313 
302 
302 
310 
312 
314 
302 
310 
302 


12,9 299 38-42 299 


12,19 258 39,33-35 318 
13,24 310 42,1-6 318 
13,24 313 42,3.5-6 318 
14,16 312 42,5 319 
14,4 314 42,7-9 319 
14,7-10 315 42,7-17 297, 298, 303, 318 
15-21 302 42,8-9 258 
15,14-16 314 

16,7.9 312 Koheleto knyga: Koh 

16,12-14 312 11 284 
16,19 315 1,1.13-14 258 
18,14 310 1,2 289 
19,25-27 315 1,4-11 287 
22-27 313 1,5-8 290 
22,21 310 1,12 290 
23,3 313 1,12-13 284 
24-27 302 1,13 291 
25,4-6 314 1,15 295 
26,14 25 1,18 285 
27,5-6 316 2,4-11 284 
27,6 313 2,12-23 285 
28 302, 322, 443 2,14 285 
28,9-12 253 2,14-17 285 
28,23-27 323 217 286 
28,28 272, 299 2,18-23 291 
29-31 302, 316 2,24-25 296 

